
Dâmboviţă, apă dulce, 
Cine-o bea nu se mai duce.. 


ATRÂNII noştri spuneau că aşa le cântau lăutarii, pe vremuri, 

bucureştenilor cheflii, ori de câte ori huzurul sau aleanul !) 

îi aduna în jurul vreunei mese aşternută şi împodobită cu dichis 

ori la întâmplare, în zilele de praznic sau la ceasurile când inima 
îi îndemna la petrecere. 

Gârla. Dâmboviţei şi apa ei nu aveau, — chiar pe vremea 
cântecului acela — de ce să fie atât de atrăgătoare, întrucât lon 
Ghica, îiscusitul nostru povestitor, vorbind despre  stricăciunea 

"apei aceleia, nu şovăia să scrie că „dacă cel care bea apa nu se 
mai duce, este că îşi ia de tânăr domiciliu la Bellu” °). Cântarea 
de mai sus lăuda, pe-semne, numai multumirea şi voia-bună cu 
care bucureştenii, ca toți românii — totdeauna bucuroşi de oas- 
peti. — primeau ori adunau pe străini, ori pe-ai lor, la traiu! 
îmbelşugat ce ei duceau, chiar dacă oraşul nu era nici pe de- 
parte cum arată acum. 

Urbea noastră a avut însă farmecul ei, fie prin acea cali- 
tate îmbietoare, fie prin exotismul oriental al înfățişărei ei tih- 
nită. Au fost shiar printre străini scriitori învățați, diplomati, 
ziarişti şi artişti care, plecând de-aci cu impresiuni mult mai 
măgulitoare, au ținut să le dea publicităței, arătându-si deose- 


1) Huzur, în loc de belșug şi bună-stare; alean, în loc de necazuri 
ori amărăciuni sufleteşti. 
2) Adică la cimitir. 

bita mulțumire şi admiraţiune atât pentru firea poporului nos- 
tru cât şi asupra traiului la Bucureşti. 

Mulțumirea alor noştri, ca şi a musafirilor străini, a tre- 
buit să aibă un temeiu de vreme ce amintirea celor de-atunci 
mai frământă şi azi pe cei cu ştiinţă despre roslurile timpurilor 
acelea, — aşa cum pe toți cei ajunşi în floarea vârstei, îi mat 
leagănă aducerea aminte a voioşiei şi sburdălmiciilor copilă- 
riei lor. 

In dragul acestor amintiri, şi zoriţi de schimbările ce se 
ivesc dela o zi la alta în cuprinsul acestui atât de îndrăgit oraş, 
ne-am hotărît să scriem această carte. 

O „carte” — vorba vine! 

Ceiace ne încumetăm noi a face, ar putea fi mai de grabă 
un basm, o poveste... cu tâlc — dacă ne este îngăduit să o spunem. 
O poveste din care toți cei ce nu ar avea de unde să ştie, să 
poată afla cum s'a prefăcut Bucureştii din vremea Turnului 
Colţei, până la aceia a Palatului Telefoanelor; cum sau zăticnit 
moravurile bucureştenilor dela tihna protipenda-dei *) Clubuhu 
Regal de pela 1880, ca s'ajungă la promiscuitatea Casino-urilor 
şi tripourilor clandestine din ultima vreme, şi cum sa preschim- 
bat duhul chefliu al norodului nostru, dela romamnțele suspinate 
și dela sârbele bătute pe cari le ziceau lăutarii de-atunci din 
scripcă, cobză şi ghitară, până la tango-urile, fox-trot-urile şi 
rumbele sporovăite de „diseur-ii“ Jazz-urilor cu zeci de instru- 
mente cari mai de cari mai schimonosite şi mai ţipăite. 

Mai pe scurt, o poveste în care să se perinde ca întrun ca- 
leidosecop viața marelui nostru oraş, aşa cum se depăna ea în 
sburdălnicia ei „înapoiată” de mai eri, faţă de maturitatea, pre- 
matur saturată, pe care o arătăm azi sub ponosul civilizărei cu 
atâtea şi atâtea moravuri ce mu sunt ale noastre. 

Am numit povestea: „Bucureştii Vechiului- Regat“ pentru a 
desluşi cât mai bine câmpul acestor amintiri. ~ 


3) Vorbă grecească spusă în loc de „elita” şi referindu-se la partea 
boierească a populaţiei orașului. 

Oameni cu altă faimă şi cu altă greutate în ale publicisticei, 
precum au fost: Ion Ghica, maiorul Papazoglu, lonescu-Gion, 
D. Berendei, Frederic Dame, Constantin Mille, Henri Stahl, 
Constantin Bacalbaşa, George D. Florescu, iar mai de curând 
însăşi marele nostru istoric, mult regretatul profesor Nicolae 
Iorga, au scris mult şi bine asupra trecutului Capitalei noastre. 
Mai toți însă, fie în domeniul istoric documentar, fie în cel al 
vieței politice şi asupra vremurilor de înainte de unirea Tă- 
rilor surori. 

Noi ne oprim îndeosebi asupra celor trăite şi văzute în 
timpul cuprins între începutul domniei lui Carol I şi cel de-al 
patruzecilea an al acelei domniei lui, atât de mănoasă şi de fe- 
ricită, când atât motorizarea mijloacelor noastre de viață obiş- 
nuită ca şi „moftorizarea“ traiului distractiv, au preschimbat 
în totul şi felul de traiu al bucureştenilor înşişi. 

La aceasta ne-a îmbiat atât acei din publiciştii noştri care 
mai în fiecare zi scriu sau povestesc la Radio asupra vremurilor 
acelea, cât şi scriitori de seamă de prin alte oraşe ale lumei şi 
chiar cei ai atât de slăvitului Paris. Dela aceştia din urmă ştim 
bunăoară că, acum o sută de ani, străvucita capitală a Franţei, cu 
toate edificiile eu caracter istoric ce o împodobesce şi acum, pri- 
vită însă doar din punctul de vedere edilitar, era mai prejos de 
cât acele „,„bourgades“ de care se mai găsesc și azi prin umele 
din provinciile ei. 

Un scriitor francez de seamă ne povesteşte că mult admiratul 
„rond-point des Champs Elysées“ nu era de cât „un spaţiu cir- 
cular, îmbrăcat cu iarbă şi înconjurat de pomi, semănând. ai- 
doma cu răspântiile pădurilor vecine ; că drumul cel mare dela 
Neuilly — minunata „Avenue“ de astăzi — era podit cu calda- 
râm, ca şi mahalalele Bucureştilor de-atunci, și că vastul triun- 
ghiu din josul lui era pe deaîntregul acoperit cu grădini de zar- 
eavaturi *). 


4) Vezi G. Lenôtre, laureat al Academiei franceze, în lucrarea sa 
„Vieilles maisons, vieux papiers” — Ed. Perrin & Co. Paris. 

Ba — în descrierea din care rezumăm rândurile de mai sus — 
autorul francez mu se sfieşte să ofteze cu adâncă sincenitate: „Ah! 
ce oraș fermecător trebuie să fi fost Parisul înainte de funesta 
orânduire a actualei administrații a căilor publice; pe vremen 
când străzile noastre nu erau în fiecare zi netezite şi stropite cu 
acum, când totuşi fiecare din noi le vedem prăfuite, împuţite şı 
tare nesuferite. Unde sunt ierburile acelea nestăvilite ce se așter- 
neau pe marginea ulițelor şi crăcile uriaşe ce se bolteau deasu pri 
trecătorilor?... Atunci era liniştea, mireasma și tihna câmpul, 
la doi paşi de „la rue du Bac“... 

Acestea ne-au îmbiat şi pe noi, să înfățişăm aci, spre tinere. 
aminte, descrierea Bucureştilor cam din aceiaşi vreme, a locu- 
rilor şi a lucrurilor de-atunci, a oamenilor: şi a moravurilor lor. 
Să aratăm că dacă ne fălim într'atât cu orașul acesta, aşa cum 
ne găsim azi în el, adică înghesuiți între blol-urile ce par că 
stau să ne cadămn cap, supraîncălziți de asfalturile aşternute pe 
străzi, chiorâți de Neon-urile reclamelor luminoase, aiuriţi de 
hărmălaia radiofonică şi îmbrânciți de 'Taxis-urile — care mu: 
de care mai luzoase şi mai iuți — a fost totuşi o vreme când și 
fără toate astea, se tăia în oraşul nostru foarte bine, dacă nn 
chiar mai bine ca acum. 

A fost vremea aceia, minunată, când bătrânii noştri se dis- 
brau mai bine pela caselor lor, ale vecinilor sau ale cunoscuților 
lor; — când nuntile se făceau numai la biserică, iar sindrofiile 
numai acasă şi pe stradă (nu dea'ndoasele, cum se obişnueşte as- 
tăzi); când mai toată omen'rea oraşului acesta petrecea de mi- 
nune doar cu doi-trei lăutari țigani sau chiar numai cu un „A- 
riston“ pe sase cântece; — când „Lotto“nul sau „Bârlogul” ( Do- 
mino) înlocuiau în mod fericit Pochker-urile, Maus-urile şi Ru- 
mmy-urile de azi; şi când pentru „week-end”-uri, lumea bucures- 
teamă ieşea prin păduricile şi pe apele deafară, cu tramvaiul 
cu un cal ce o ducea până la barierele oraşului, ori cu „trăsurile 
de Herasca“ sau cu „brişcile cu leagăn“ ce o căra până în curtile 
mânăstirilor de pe margine. 

„Timpuri care au trecut“... — dar care nu vor mai trece nica- 
odată pela noi. 

Timpuri, când copilaşii erau întărcați de sânul măicuţelo: 
lor cu zeama cireşelor coapte (așa cum se zicea că şi Maica-Pre- 
cista întărcase pe Isus al ei); când apoi creșteau toţi pe lângă 
casă numai între ai-lor, iar mai târzior prin copacii grădinilor ve- 
cine, cu sânul şi gura pline de robotine abia date în-copt şi chiar 
crude încă ; trăgeau sorții pentru oştire chiar înainte de împli- 
nirea majoratului, și fetele se mărilau dela 15—16 ani împlini: 
de pe slova biletului de botez ; — iar când păşeau în gospodăria 
lor, îşi aflau petrecerile adunați sub nucul umbritor ce nu lipsea 
„in nicio curte, cu mâncărică gătită de mânuşiţele mevestelor ~ 
cu vinişor curat cumpărat din limp, pe dor le: vadra de ocale; 
— seara, se culcau când fluera Gara *) sau Arsenalul; înşirau câte 
cinci-şase copii până la vârsta când uzi se însoară a doua sau a 
treia oară fără să fi crescut vreunul, şi răposau fiecare la rândul 
lui, de pe catagrație *), dar numai la adâne bătrâneți, adică pe 
la optzeci şi chiar nouăzeci de am. 

Viaţa, aceia patriarhală — dar pe care nici Patriarhii înşişi 
nu credem $o mai apuce vreodată, — căutăm să o putem cât mai 
hize zugrăvi din vorbe, spre a lăsa celor ce vor veni după noi un 
basm minunat şi cu adevărat din alte lumi, pe care la rândul lor 
să-l povestească urmaşilor. 

* 

Si, pentru ca povestirea să iasă cât mai duhiie?) şi mar îm- 
bietoare la citit, am găsit cu cale să o presărăm înadins cu unele 
cuvinte şi exprimări de cari lumea obişnuia să se folosească în 
graiul ei de-atunci. In felul acela de a vorbi erau felurite expri- 
mări ciudate: unele de „uzantă“ numai în lumea aleasă unde stă- 
ruiau a dăinui doar ca „ighemonicon“ sau distinctiume şi din ân- 


5) Atelierele Gărei de Nord şi Arsenalul Armatei îşi chemau lucră- 
storii cu şueratul sirenei cu abur și le vestea ora de lăsare a lucrului. 

6) Condicile de nașteri, căsătorii şi decese ale Oficiului Stărei Civile. 

1) Hazlie. 

râurirea protipendadei fanariote; altele cu care oamenii citiţi 5) 
tineau să-şi arate cultura prin expresiile zise „radicale“, fără ca 
măcar înțelesul acestei denumiri să fi avut vreun rost ; iar altele, 
deformate, fie ca înțeles fie ca formă, erau obişnuite numai în 
graiul poporului dela mahala. 

Am folosit şi expresiuni de-aceste în cursul povestirei deoa- 
rece am gândit că, aşa cum era el, felul acela de a vorbi carac-` 
teriza epoca şi că deci nu este rău ca el să rămână scris undeva, 
Dealtfel însăşi Ton Ghica a procedat la fel cu stilul ce a adoptat 
pentru „Convorbirile“ lui economice, ca şi în scrisorile adresate 
amicului său, diplomatul poet Vasile Alecsandri. 


Cu această lămurire nu căutăm nici o apropiere de opera 
eruditului scriitor amintit. Urmărim. doar amuzarea cititorilor şi 
multumirea de a da bătrânilor bucureşteni, ce acum vor fi hoină- 
rind pe Câmpiile Elyseene, bucuria de a se şti smulşi din învă- 
luirea uitărei... 


s 


8) Oameni umblați prin lumea și prin şcolile străine. 

In alte timpuri. 


UCUREŞTII, de când i se ştie locul şi i se cunoaşte rostul în 
țara noastră, a fost dat să fie şi a rămas un oraş de cinste 
şi de faimă. 

Condicile mânăstirei Glavaciocului din Vlaşea arată că ora- 
şului acesta i-a fost zis cândva şi „Vestita Cetate a Dâmboviţei” 
iar un hrisov de-al lui Neagoe-Vodă Basarab, de pela 1515, îi serie 
numele ca „Minunatul Scaun al Domniei”.! 

La ştiinţa cărturarilor noştri, obârşia orașului acesta s'ar 
urca până prin veacul al patrusprezecelea, când reşedinţa Voevo- 
zilor Munteniei era la Târgovişte. Se mai spune că faţă de ne- 
curmatele năvăliri şi jafuri ale turcilor și tătarilor la noi în ţară, 
şa simţit nevoia să se dureze atunci, şi anume pe locurile astea, o 
cetate bine întărită, ca una ce era aşezată chiar la mijlocul dru- 
mului năvălirilor, adică toemai la trecătoarea apei Dâmboviţa. 
Locul ales ar fi fost cel cunoscut apoi sub numele de „Curte 
Veche” în dreptul căruia au fost făcute şi cele dintâi trei poduri 
peste Gârlă (adică: cel dela Şerban-Vodă, cel dela calea Rahovei 
şi cel de sub mânăstirea Mihai-Vodă, la Isvor, zis Podul rupt) 
—— toate temeinice  aşternute şi bine străjuite cu Oaste aleasă. 
Imprejurul cetăţei aceleia ar fi prins a se aduna oraşul, mai 
întâi numai pe partea stângă a apei, pe locurile mai ridicate ale 
suburbiilor de mai apoi: Dobroteasa, Apostolul, Staicu, Sârbii, 
Oltenii, Foişorul, Jigniţa şi Udricanii. 

Inceputul Var fi tăcut — zice-se — unul din neamul vechiu 
al boierilor porniţi dela Udrişte Năsturel-Herăseul. Acesta a pus 


1) Cel dintâi Domn ce şi-a statornicit Scaunul aci a fost Radu cel 
Frumos, care a urmat lui Vlad Ţepeş (1462). 

să fie zidită cea dintâi biserică a locului, cu hram la ziua Bunei- 
Vestiri, şi pe care lumea din jur a numit-o „Dobroteasa”, adică 
pe slavoneşte : „a bunilor părinţi” — aceștia fiind pentru ea cti- 
torii bisericei cum şi toţi cei de neam mare ce erau căpitani ai 
oștilor de pază de aci şi care veneau să se închine Domnului în 
acel lăcaş dăruit de ei cu tot telul de odoare. 

Despre acestea însă, vom lăsa să vorbească hrisoavele şi pe 
ceice buchisesc prin ele ; iar noi vom porni povestirea dela vremi 
mai proaspete pe care să le putem mai lesne potrivi cu cele de- 
acum. 

Ce găsim totuşi că trebuie tăcut mai înainte, este să dumi- 
rim pe cercetători despre cum arăta acest oraş cu puţin înaintea 
vremei dela care pornim povestirea. ; 

Cum era Bucureştii înainte de-a fi fost ales Capitală a amân 
doror Principate, unite mai apoi, şi care era întinderea acestui 
oraş, ne-o arată o hartă, ce se află în Muzeul nostru Municipal, 
întocmită pe la 1789-90 de către un „oberst-oftizier“ al „Stab”*) 
-ului oștilor austriace ale Prințului de Coburg, adică din timpul 
acelei ocnpaţiuni vremelnică numită de popor „a nemților cu coa- 
dă” (poreclă privitoare la perueile albe şi împletite la ceafă cu 
«rau la modă în Austria încă de pe vremea Impărătesei Maria 
Tereza). 

Cum arăta lumea noastră de-aci, cum trăia în viața publică 
cetățenească de-atunci şi cum se desfăşura sub ochii ei cuprinsul 
acestui oraş, aflăm întrucâtva din următorul fragment al confe- 
rinței pe care profesorul G. Tonescu-Gion, autorul celei mai vaste 
luerări asupra „Istoriei Bucureştilor”?), a rostit-o în anul 1896 la 
Atheneul Român, de faţă fiind şi Regele Carol I. In acest frag- 
ment, conterenţiarul, evocând înfăţişarea urbanistică a acestui 
oraş în anul 1830 și mai încoace, închipue o raită prin mai tot 
cuprinsul lui şi spune: 


„Am ocolit de-atâtea ori, cu gândul, vechea Curte Domnească, înce- 
pând dela Poarta de sus, cea fe fier, din ulița Covacilor dela gura Pieței +) 
şi până la Poarta de jos sau poarta cea mică din capătul de jos al uliţei 


2) Statul-Major al oștilor acelea. 

3) Lucrarea apărută în editura Ion V. Socesc, în acelaş an, şi care nu 
a mai fost retipărită. ` 

4) Piața de flori, de-acum. 

Şelarilor care trecea, ca şi acum, pe la „Băile Turceşti“ ce se aflau în curtea 
Hotelului Victoria de azi 5). 

„O luam apoi, dela Puşcăria din Piața Sfântului Anton, în sus spre 
Moara t) de lângă Bărăţie pusă în mișcare de apa?) ce venea tocmau din 
lacul dela Icoană, prin Târgul Cucului din spatele şi iatura bisericei Sfân- 
tului Gheorghe cel Nou 8). Ieșeam prin Boiangi:9) în Târgul Lipscanilor şi 
trecând prin ulicioarele de lângă bortele 10) acestor credincioși ai mărjurilor 
din Lipsca (Lipscanii) ajungeam lângă Stavropoleos, biserică zidită ca şi Ha- 
nul lui Constantin-Vodă 11) pe locurile trufaşilor Bălăceni 12). 

„Incă vreo câţiva pași, și iată-mă în Podul Braşovului, numit din vre- 
mea Brâncoveanului şi Podul Mogoșoaiei: Mă uit în față şi la stânga, la 
casele vechi ale Văcăreștilor și privind deoparte și de alta a podului, zăresc: 
casele lui Damari 18), casele lui Meitani 14), casele Filipeștilor15), ale Can- 
tacuzinilor 16), ale Ghiculeştilor 17), ale Cocorăștilor 18), ale Creţuleștilor 19), 
până la locul Colfescului 20). Inaintez spre stânga puţin şi iată-mă în Live- 


5) A doua curte pe drepta, când coborâm din str. Lipscani. 

6) Moară căreia poporul îi zicea atunci „la Rotile” de pe roțile ce 
se mişcau cu scurgerea apei. 

7) Al cărui nume era „Bucureştioara”. 

8) O altă biserică a Sfântului Gheorghe, cel Vechiu, era şi se află 
incă întro curte de pe calea Moșilor din porțiunea zisă „în Căldărari”, intre 
strada Sfintei Vineri şi strada Bărătiei. 

9) In locul cărora sau așezat apoi Ceaprazarii, din cari unii se ma 
văd şi azi pe-acolo. 

10) Prăvăliile cu pivniţi mari, din cari mai sunt încă pe acele ulicioaze 
ce leagă strada Lipscanilor cu cele a Covacilor (str. Băcanilor) şi a Blăna- 
rilor (Hanul cu Tei) şi uiicioara Sf. Nicu:ae-Șelari. 

11) Han ce a fost pe locul Palatului Poştelor şi Telegrafului, de-acum. 

12) Acestor boieri neaoşi li sa zis „trufaşi” pentru multa lor demni- 
tate românească şi pentru ifosul ce aveau prin bogăţiile de cari dispuneau 
Unul din ai lor, de pe vremea lui Ion Caragea-Vodă, care era dregător mare. 
dar nu voia să înveţe a vorbi grecește, a răspuns acelui Domn Fanariot car: 
îi observa acea lipsă, că datoria lui Vodă, ca străin ce era, ar fi fost să ti 
învățat mai întâi a vorbi românește. 

13) Azi, pe locul lor, Hotelul de France (Grand Hotel Lafayette). 

14) Casele Socec și palatul de azi al Prefecturei Poliţiei Capitalei. 

15) Locul de lângă Poliţie unde este acum grădina „Colos”. 

16) Cel pe care a fost Legația  Rusească şi unde este încă Hotelu 
Bulevard. 

17) Cele de la Clubul Tinerimei, fostă ale Banului Dumitrache Ghica 

18) Azi înlocuite cu clădirile unde se află cafeneaua „Royal”. 

19) Clădirile de lângă aripa dreaptă a Pasagiului Român (dărâmate de 
curând) şi ale biser:cei Creţulescu. 

20) Pe locul Palatului Regal. 


x 

dea Văcăreștilor 21). Mă las la dreapta prin mahalaua Boteanului; tai la vale, 
apucând spre Colțea şi vechea Carvasară 22) şi, ferindu-mă la casele Corne- 
ştilor 23) de câinii cei sălbateci ai acestor boeri, las în stânga casele Câmpi- 
menilor, iar la dreapta alte locuri Cantacuzinești trecute prin căsătorii, mai 
întâi în neamul Racoviţeștilor, apoi în acel al Suţu-leștilor?i), și înaintez 
la vale p elângă Hanul lui Zamfir 15) şi pe lângă cel vestit al Sfântului Gheor- 
ghe-Nou, zis Hanul Dracului. Iată-mă astfel în capul Podului Târgului de 
Afară 26). 

„Dacă la Hanul lui Zamfir ași fi întâlnit un bătrân preot dela biszrica 
Ghiorma-Banul 2?) el mi-ar fi spus în taină că dela casele Băleanului 28) și 
ale Bărcănescului 29) se întind pivnițe sub pivnițe cari duc, prin „gangurile 
subterane“ până la Curtea-Veche 5) slujind din bătrâni ca ascunzători 51). 

„Dar, nu. Prefer, la lumina scăzândă a zile: să o iau pe podul Târ- 
gutui de-ajfară, cel podit totd'auna cu podine stricate, și să cobor până la 
biserica Răzvan; trec gârlița. Bucureșştioara de lângă Pescăria-veche și, apu- 
când pe lângă gârliță prin mahalaua Domniței Ancuta, ies la casele Băl- 
tărețului 32). 

„Mi-e lesne de-aci, căci maidanele sunt nenumărate, să o iau p2 lângă 
Gârliţă, să taiu mahalaua Lucacilor şi să ajung până la biserica Oltenilor 
de unde la doi pași dai în pădure 85). 

„Și Sa făcut noapte. O tăcere adâncă se întinde asupra Bucureștilor; 
nimeni nu o întrerupe decât lătratul câinilor, nenumărați pe vremurile ace- 


21) Fostă grădină a Episcopiei, azi scuarul Atheneului Român. 

22) Clădirile veche case a Vămilor, de pe locul din jurul palatului 
actual al Ministerului Internelor, din strada Vămei (azi str. Wilson). 

23) Pe locul unde s'a năruit blocul „Carlton” din str. Regală. 

24) Paiatul lui Vodă-Suţu (azi Banca Crissoveloni). 

25) Casele cele foarte vechi din rând cu Spitalul Colţei, dărâmate abia 
în 1938 pentru continuarea bulevardului și care se întindeau până la biserica 
Sf. Gheorghe. ; 

26) Capăt din oraş al călei Moşilor ce se afla la Biserica cu sfinți. 

27) Aci este vorba de biserica ce se vede și azi în spatele clădirei 
„Creditului Rural”, în curtea caselor fostei tipografii a lui Iosef Göbl de pe 
strada Doamnei, şi devenită paraclis al Lahovărestilor. 

28) Cele ce erau atunci în jurul bisericei Sf. Niculae-Șelan. 

29) Cele de pe locul de azi al palatului Camerei de Comerț şi Indu- 
strie, în cari se afla Direcțiunea Poştelor şi Telegrafului pela 1884. 

30) Palatul Domnesc de lângă biserica Sf. Anton. 

31) Loc de refugiu al Curților Domnești în zilele de năvală și jafuri 
ale 'Turcilor. 

32) Lângă biserica Stelea, unde a fost cândva şi reședință "domnească. 

33) Pădure ce se întindea pe toate locurile de-azi dinspre „Raion“ şi 
can se legau cu păduricile de-acum din afara oraşului în partea locului. 

lea şi, vara, orăcăitul broaștelor cicălitoare din bălțile şi băltoacele Bucu- 
veștilor și în deosebi din mahalaua Broştenilor 34). 

„Nimeni nu umblă noaptea. 

„Pe podurile 35) cele mari ale Mogoşoaiei. Calicilor, Târgului-de-afară 
şi Beilâcului, ca și prin ulițele boierești din mahalaua Arhimanăritului şi a 
Goleştilor 30), rar se vede eșind din curţile Dudeștilor, Goleștilor, Brâncove- 
milor, Fălcoienilor, Obedenilor sau Grecenilor câteo butcă sau căleaşcă 27) 
precedată de doi țigani 25) cu masalale 39) aprinse. Prin celelalte mahalale nu 
se aude în întunericul adânc decât strigătele : Cine-i acolooo!... ale străjerilor 
sau ale răspântașilor 10); iar în vremurile de primejdie, de băjenie 1), de mo- 
limi 42) sau de război — strigătele caraulelor sau patrulalor formate chiar din- 
tre mahalagii ai locului și cari cutreierau ulițele în cete de câte doisprezece 
și cincisprezece laolaltă: — Cine-i acolooo!.. — Straja Vergului! Dar voi, cine 
sunteţi? — Straja Sfântului Ștefan!... — şi altele ca acestea“. 


Dar de-atunci înfăţişarea Bucureştilor se schimbase foarte 
repede, iar numărul locuitorilor lui sporise într'atât că, pe vremea 
lui Alexandru Ghica-Vodă, oraşul nostru cuprindea şeaptezeci şi. 
opt de mahalale. * b:5). 

Boierimea cea mare,înmulţită cu tinerele vlăstare şi prin nu- 


34) Astăzi cartierul Gramont, de dincoio de biserica Sf. Niculae-Vlă- 
dica de pe strada 11 Iunie, până sub dealul pe care stau acum Seminarul 
Central şi fabricile Bragadiru. 

35) Denumirea aceasta de „poduri” dată căilor Mogoşoaiei sau Victo- 
riei, Rahovei, Moșşilor şi Șerban-Vodă câte duceau pe-atunci afară din oraş. 
venea din faptul că acestea având circulație mai mare de vehicule erau 
așternute cu grinzi de şleau sau de stejar, ca să ferească de noroaie şi d» 
gropi. 

36) Azi „Antim” şi „Sfinţii Apostoli”. 

37) Trăsurică sau trăsură 

38) 'Țiganii argaţi ai curților boiereşti, încă nedesrobiți 

39) Facle de lemn de brad înmuiate în rășină sau în păcură cu cari 
se lumina drumul. 

40) Paznici de noapte, plătiţi de Stăpânire. 

41) Când lumea mai aleasă a orașului părăsea oraşul pornind, care 
cum putea, spre Braşov, spre Moldova sau pela moșii și prin pădurile vecine 
de teama jafurilor la cari se dedau oștile turcești 

42) Epidemiile de ciumă și de holeră ce-au bântuit de-atâtea-ori popu- 
lația Bucureștilor şi cari impreună cu marile incendii ce-l au pustiit de 
nenuimnărate ori au îmniedecat atâta vreme desvoltarea  aşezărilor acestui 
oraş. 

42 bis). In locul celor 16 mahalale din împărțirea administrativă inau- 
gurată de Alexandru Vodă Ipsilant, la 1775, când a fost făcută pentru prima 
oară și împărțirea pe culori a orașului. 

meroasele încuseriri de până atunci, se rânduise mai toată de-a 
lungul Podului Mogoşoaiei împingând capătul acestuia până la 
biserica Isvorului 'Tămăduirei, unde Nicolae-Vodă Mavrogheni, 
cel mai de pomină Hospodar fanariot, făcuse să i se clădească 
un frumos chioșc în care zilnie venea să'şi bea cafeaua și ciubucul 
de după amiază, — chioşe care a fost cunoscut sub numele de 
Palatul de agrement. 

Dealtfel întinderea cam în aceiaşi măsură a oraşului sve 
făcuse şi pe celelalte locuri, unde capetele drumurilor fusese 
de-asemeni împinse: cel al Podului Târgului de-afară, dela bi- 
serica Sfinţilor, la Olari şi de-acolo în gura Oborului — cel ul 
Podului Beilicului, dela biserica Sfintei Ecaterina, la biserica 
Slobozia (din strada 'Trofeielor) — cel al Podului Calicilor, dela 
Schitu Maicilor, la biserica Mărgineanului dela răspântia de sus 
sus a Antimului — iar cel al Podului de pământ, dela Livede: 
(iospodului şi biserica Sf. Constantin, la capătul din spre Gârlă 
al uliţei Farmazonului. 

Odată cu întinderea, oraşul dobândi şi unele îmbunătăţiri 
de ordin edilitar, precum : Hasnele (puturi absorbante) în câteva 
puncte ale lui şi șanțuri deschise dar căptuşite cu bârne de şleau. 
pentru scurgerea apelor zăpezei şi ploilor, fănare cu lămpi de 
nleiu din loc în loc de-a lungul uliţelor, străji de noapte plătite 
de Primărie, pela răspântii, şi alte rândueli gospodăreşti. 

Academia Română posedă vn manuscris (Nr. 1632) din care 
se  desluşeşte aproape întreaga împărţire a Bucureştilor prin 
unul 1840 %2). Acel document este o listă în care sunt înşiruite „sta- 
tiile de pază ale străjuirei de noapte în fiştecare comisie **) a ora- 
şului Bucureşti”. Din arătările listei aceleia putem să lămurim 
«uprinsurile mai tuturor mahalalelor din acea vreme, cu numele 
lor de-atunci, din cari puţine se mai păstrează azi doar prin con- 
dicile bisericilor, ale Poliţiei sau ale birourilor de percepere a 
dărilor. 

In interesul orientărei, foarte necesară pentru cunoaşterea 
precisă a schimbărilor de mai apoi, dăm aci cuvenitele explicări 
trase din acea listă, desluşind locurile şi denumirile ce ea cu- 
prinde, şi împărţirea mahalalelor pe culori. 


43) Vezi broşura d-lui profesor Gh. Potra, cu titlul „Bucureştii de- 
ajtă-dată”, 

44) Denumire prescurtată de poporul mahalalelor, spre a înlocui pe 
aceia de Comisariat de poliţie. 

In „culoarea de roşu” (cea din miezul oraşului) : mahalaua 
Scaumnelor, dela biserica Caimata din Poteovari (la Spatele spi- 
talului Colţei) în sus, până la văduva Tudora Oleangioaica din 
Popa Pătru, margine de mahala unde se adunase uleierii (cari 
vindeau untdelemenul în garniţe) cum şi o seamă de „scaune” 
pentru vânzarea cărnei şi a peştelui — toate mărfuri ce vencau 
deadreptul din Obor, pe Podul Târgului de-atară (azi calea Mo- 
şilor) ;- 

Colțea, mahalaua mai mult de îmbulzeală decât de întinde- 
re, ce ţinea dela uliţa 'Lurnului până în Scaune şi dela podul 
lui Ceamur *) până prin blănarii de lângă Sf. Gheorghe-Nou ; 

Sf. Gheorghe-Nou dela piaţa de azi cu acelaşi nume până în 
Târgul Cucului din stânga bisericei şi în jos prin Rogojinari 
până la Groşii-Cojocari dela gura Pieței Sfântului Anton unde 
era şi vechea Pescărie-mare ; 

Sf. Gheorghe-Vechiu dela uliţa Rahtivanului sau strada 
Decebal de azi, prin Boiangii de lângă Bărăţie şi Gabroveni până 
în mahalaua Sf. Niculae-Selari, cuprinzând şi Hanul cu Tei și 
biserica lui Ghiorma-Banul din spatele clădirei Creditului Rural; 

Stelea în jurul bisericei cu acelaşi nume de între calea Moşilor 
şi calea Călăraşilor, iar în sus până la casa vicontelui de Gra- 
mont *¢) de lângă fostul „foişor de foc” ars odată cu „casa mică” 
ce fusese multă vreme palat al Ghiculeștilor, şi în jos până în 
Cavafii *?) din gura Pieței; 

Sf. Ion-Nou, în jurul bisericei şi cuprinzând locurile de până 
în soseaua Vergului (calea Călăraşilor), la răspântia Ulicioa- 
relor din care unele treceau şi în mahalaua Popescului din spre 
Jigniţa ; 

Curtea. Veche, în jurul bisericii Sf. Anton şi înlăuntrul locu- 
lui dintre Cavafii vechi, strada Covacilor şi piaţa Zarzavagiilor, 
azi a Florilor ; 

Sf. Niculae-Selari, dealungul străzei Şelarilor până în strada 
Smiîrdanului de azi, în partea de sus până în mahalaua Sf. 


45) Un podeţț peste apa Bucureştioarei ce venea dela Icoană prin Ba- 
tişte şi care pod se afla cam pe locul răspântiei din spatele fostei Primării. 

46) Vicontele Louis de Gramont era la 1834 colonel în Oastea româ- 
nească și a fost pe rând aghiotant al lui Alexandru-Vodă Ghica, a! lui 
Gheorghe Bibescu-Vodă și al lui Vodă Barbu Știrbey care l-a făcut Mare 
Logofăt. 

47) Negustori de căciuli şi pălării, de cojoace şi de opinci. 

Gheorghe-Vechiu şi în jos pe lângă Baia din Lipseani la poarta 
mare a Curţei ; 

Serban-Vodă, care cuprindea Hanul lui Şerban-Vodă ce era 
pe locul Palatului Poştei, Hanul Zlătarilor şi locurile din preajma 
mânăstirei Stavropoleos ; 

Sf. Dumitru alături de biserica din dosul Poştei cu locurile 
de până în str. Smârdan (uliţa Nemţească) cu casele Brânvove- 
neşti depe străduţa ce coboară şi azi spre Piaţa Senatului şi cu 
Uliţa Franceză (azi strada Carol) ; şi 

Biserica Doamnei, mahala ce cuprindea locurile dintre stră- 
zile Lipseanilor, Smârdan și Academiei de azi, şi cele din jos până 
la Fiera Brezoianu împreună cu Orfelinatul ce se afla în fostul 
Han al lui Filaret Mitropolitul (azi Theatrul Naţional). 


„In „culoarea de albastru” erau : 

Mahalaua Popescului — un Popescu despre care, cu toată 
faima lui de atunci, noi nu ştim nimic — dar care mahala era cu- 
noscută prin locuinţele de-acolo ale bancherilor Aron Levy și 
Halton Zaraf-Başa, întinderea ei fiind cuprinsă între mahala- 
lele Sf. Niculae şi Jigniţa (pe lângă Morga de astăzi) ; 

Foişor, era cea din prelungirea acesteia spre miază-zi până 
pe la Apele Minerale (azi uzinele lui Lemaître); 

Dobroteasa dincolo de calea Văcăreștilor, din dreptul biseri- 
cei până în spre strada Nerva Traian, către marginea oraşului ; 

Sârbii dela capătul călei Dudești până spre biserica Troiței 
(St. Treime) ; 

Doamna Bălașa cuprinzând aşezămintele Brâncovenești şi 
împrejurimile lor ce ţineau dela bisericuţa Sf. Spiridon din str. 
Apolodor şi până la Mitropolie ; 

Vlădica, în porţiunea de oraş dela biserica Sf. Nicolae-Vlă- 
dica din Prund cuprinzând în sus şi Ţigănia din Broscărie până 
spre Pilaret, afară din oraş; 

Sf. Ecaterina dela biserica Sf. Ecaterina de sub Mitropolie 
până'n spre Radu-Vodă ; 

Slobozia sau locurile dela biserica zisă Slobozia (din str. Tro- 
feielor) până pe la biserica Alexe de azi, în barieră ; 

Staicul, partea din spatele acestora cu Radu-Vodă până în Că- 
rămidari şi Tabaci ; = 

Broştenii sau mahalaua 'Tabacilor şi a parlagiilor Abatoru- 
lui, până afară din oraş şi până în malul Gârlei ; . 


BUCUREȘTII VECHIULUI REGAT 19 


postul, de cealaltă parte a Gârlei, cu Apele Minerale, până 
afară ; 

Cărămidarii între aceste din urmă două mahalale, la margi- 
nea de-acolo a oraşului ; 

Bărbătescu, dela biserica Antim la casele lui Costache Mo.» 
raitu, între Doamna Bălaşa şi Mihai-Vodă ; 

Radu- Vodă, locurile ce şi azi cad în acea suburbie, între Lâ- 
nărie şi mahalalele Slobozia şi Sf. Ecaterina. 


In „culoarea: de galben” erau cuprinse mahalalele : 

Biserica lenei, a cărei întindere era dela podul lui Ceamur din 
dreapta caselor familiei Hagi-Mosecu (fostul local al Primăriei) 
peste locurile lui Simion Romanov azi ocupate de palatul Univer- 
sităţei şi de stradă, cum şi peste cele ale Enei Bărcăneasca (eti- 
tora bisericei) de pe terenul Şcoalei de Arhitectură, apoi triun- 
ghiul locurilor lui Mazar Paşa şi ale Corneştilor (fostul Carlton) 
adică cele cuprinse azi între strada Regală, bulevardul Ion C. 
Brătianu şi str. Biserica Enei; 

Batiștea al cărui nume era rămas din vremea cănd femeile 
acestei mahalale băteau pânza, ţesută la războaiele casnice, în 
apa Bucureştioarei ce isvora din lacul Icoanei şi trecea prin 
mahalaua aceasta îndreptându-se spre Dâmboviţa, în care se 
vărsa la locul zis „la Rotile” cum unde sunt azi fântânile jucă- 
toare din Piaţa Națiunii. Această mahala se întindea dela Pitar- 
Moşu pe str. Clemenţei până la Dumitru Luminăraru dela podul 
Bucureştioarei (acolo unde sunt casele Fortunatu, colț cu strada 
Gogu Cantacuzino de azi) şi de-acolo până spre locul Pieței Ro- 
setti, la marginea mahalalei zisă Oţetari. 

Otetarii, poreclită astfel fiindcă acolo se prăsiseră peste tot 
copacii cu acelaş nume. Această mahala împresura biserica ce 
se cunoaşte sub acelaş nume; 

Popa- Rusu, cuprinzând locurile dintre Oţetari şi uliţa Ar- 
menească; 

Caimata **) cu biserica ei, azi dărâmată, ce se află pe locul 
caselor şcoalei primare ce poartă o piatră indicatoare a fostului 
altar ( pe bulevardul Regele Carol I, mai sus ceva de piaţa Ro- 
setti) şi care cuprindea locurile dintre cele două mahalale pre- 


tf e't EEEE 


48) Cuvânt grecesc ce înseamnă: „copilăria”. Este probabil că acolo 
a copilărit ctitorul bisericei. 

cedente şi aceia a Scaunelor, întinzându-se spre miază-zi până 
la curtea Bisericei cu Sfinţi, sau a „Sibylelor”*) iar spre 
răsărit dealungul călei Moşilor până la cârciuma Fărimiţoaiei 
(azi răspântia cu bulevardul) — cârciuma trecută apoi lui Gheor- 
ghe Băcanu sub care a rămas de pomină şi cunoscută sub po- 
recla „la trei ochi sub plapumă” fiindcă femeia acestuia era 
chioară de un ochiu; 

Armeneasca în jurul bisericii Armenilor, între mahalalele 
Popa-Rusu, Popa-Pătru, Caimata şi Popa-Chiţu şi care ajungea 
până spre Silivestru, cam la locul unde era haznaua apelor de- 
colo şi unde se adunase pastramagii Oborului ; 

Popa-Pătru, dela „Cârciuma Galbenă” din locul colţului cu 
calea Moșilor, la Simigerie, pe la casa Văduvei Tudora Olean- 
gioaica (scuarul din str. Aureliu), ocolea locurile de-atunci ale 
Făinarilor, cu brutăria lui lane' Grecul şi se încheia în Franzelari 
la capătul cărei străzi era dugheana lui Ioniță Cocătoru; 

Silivestru care se întindea şi spre dreapta călei Moşilor 
(Podul Târgului de-afară) peste Hanul Pitişteanului la „Cate- 
neaua cu zece mese” dinspre actualul Foişor de toc; iar în stânga 
pe lângă Bănică Chiristigiul din spre strada Toamnei, pe la gura 
Haznalei pastramagiilor, sub mahalaua Precupeţii- Vechi din ju- 
rul bisericei cu acelaşi nume; iar de-aici până în barieră, mahalaua 
Sfântului Ion care răzbea până în Oborul cel mare. 

Tot mai spre stânga venea apoi mahalaua Dichiului care 
învecinându-se cu Sf. Ion până afară din barieră, la groapa Hin- 
gherilor din Colentina, se lăsa apoi până în Dogari, la Carabu- 
lea unde se ridică azi clădirea Centralei a II-a a Teletoanelor şi 
de-aci spre „Cătunul” din Tunari şi pe uliţa Madritului (azi 
str Polonă) se încheia sus cu şoseaua de margine; 

sub Dichiu, se lăsa spre centru mahalaua Ceușu-David care 
cuprindea şi locurile din jurul bisericei Popa-Chiţu pânăla „Cru 
cea căzută” din str. Toamnei şi se întindea apoi spre stânga 
pânăla lacul Icoanei şi la Schitul călugărilor dela Muntele Athos 
(azi Schitul Darvari), şi mai jos pe strada Armașului până spre 
maidanul Poştei dela Pitar-Moşu; 

mai în jos, vanea mahalaua Popa-Dârvaş cu locurile bise- 
ricei Albe de-alungul Podului Mogoşoaiei pânăn marginea 


49) Nume datorite faptului că este zugrăvită pe afară cu o horă d: 
Sfinţi, între cari se văd însă şi câțiva înţelepţi și filosofi ai lumei antice. 

de miază-zi a maidanului Poştei celei Vechi, iar de aci Boteanu- 
Bradul până în mahalaua Bis. Enei; 

în sus de Popa-Dârvaş veneau cuprinsurile mahalalei Amza 
ce cuprindea locurile de la Podul Mogoșoaiei la „Papazoaia”, 
cum şi mai sus toate locurile din jurul puţului de lângă Marița 
Surtuca şi Luxandra Boiangioaica (locul Pieţi Amza şi al clădi- 
rilor Primăriei de galben) cum și pe cele ale Arionilor, ale ma 
relui vistier Grigore Grădișteanu, ale clucerului Răducanu 
Cornescu unde azi se află Legația Franței şi casa bătrânului 
Marghiloman, cum şi cel al caselor Petrescului, care a fost cel- 
dintâi secretar al Regelui Carol I; 

de aci înainte spre stânga: mahalaua Sf. Visarion până în 
uliţa Herăstrăului (calea Dorobanţilor) răzbind în şoseaua de 
margine la Iane Brutarul fost cam lângă locul Spitalului de copii; 

mahalaua Precupeţii Noi din şoseaua Herăstrăului până'n 
Dichiu la ulița Madritului; mahalaua Popa Cosma din Visa- 
rion spre Podul Mogoşoaiei, dela casele lui Alecu Baruţ 
(Barozzi) din colţul străzii fostă Cosma (iar azi Vittorio Ema- 
nuel III) şi pânăla cârciuma Smarandei din colţul str. Romană 
(azi str. Benitto Mussolini), iar peste calea Victoriei, locurile 
Vornicesei Floreasca şi ale Vernescului până în TŢigănia Vorni- 
cului Filip (mosul Filipeştilor-Vulpache) în Sf. Voevozi; 

în sfârşit, de-aci înainte mahalaua Sf. Vasile tot înainte 
pe lângă podul Mogoşoaiei, dela Aga Ion Filipescu-Vulpache, 
peste locurile din jurul Puţului cu piatră, ale Şerifului şi ale 
Olăneştilor pânăla Dimache din Clopotari, mărginindu-se în şo- 
seaua de-afară: — iar apoi, pe ambele părţi ale şoselei Kisselef, 
pe locurile lui Ion Jianu şi ale maidanului ţigăniei lui Paţan- 
ghel ca şi pe cele dela Cişmeaua Mavrogheni cu palatul şi bise- 
rica Isvorului-Tămăduirei deacolo şi cu cele ale spitalului Filan- 
tropia până în Băneasa-Herăstrăului — se întindea mahalaua 
zisă a „Cişmelei”. 


„Culoarea de Verde” cuprindea, în partea apuseană a ora- 

şului, mahalalele ce urmează: 
De-a stânga Podului Mogoşoaiei, pornind dela centru, Cre- 
țulescu în care intra Caraula-mare dela „Carvasara” cu locul 
Vămei *) vechi (între spatele fostei Şcoale de Războiu şi acela 


50) Dela acea Vamă veche luase str. Vămei numele ei, ce a fost nu- 
mită str. Vienei după vizitarea Bucureștilor de către Dr. Karl Lueger, Pri- 
marul Vienei; iar apoi str. Wilson, după răsboiul mondial. 

al palatului ministerului internelor), Palatul lui Vodă cu locurile 
din jurul bisericilor Sf „Ionică şi Stejarul, până la locurile lui 
Fiera Brezoianu şi ale Câmpineanului dinspre grădina Cişme- 
giului; 

Fântâna Boului adică locurile ce se desfăşurau dela Cişmi- 
giu peste ecareturile *) serdarului Dumitrache Sorescu şi peste 
Puţul cu plopi până la Gropile lui Neptun de sub Omul-de-piatră 
şi peste uliţa lui Popa-Tatu cu locurile zise dela „Caraghiozoaia”; 

Sf-tii Voevozi, mahala mare care atunci se întindea, în afară 
de locurile din jurul bisericei până în marginea mahalaielor 
Popa-Cosma şi St. Vasile, dar şi pe cele din jos până la Ghiţă 
Uliera dela „Omul de piatră” (din str. Seulpturei, azi genera! 
Angelescu) şi la locurile paharnicului Mitache Coadă pe cari 
sa clădit mai târziu Şcoala Militară (azi localul Ministerului 
Apărărei Naţionale), ea şi pe cele de sus, dela Gara de Nord 
şi dela via lui Ioniţă Cismaru (Viişoara) de sub marginea ma- 
halalei Cişmeaua. 

Erau apoi cele ce duceau până în malul gârlei şi anume: 

Schitul Măgureanului, vecină cu acea a Creţuleseului, pe 
Jocurile dela Sipotul Isvoarelor Cişmegiului şi dela biserica 
Nemţească (Luterană) pe sub Fântâna Boului până peste bise- 
serica dela Cuibul cu Barză; 

Podul de Pământ (azi calea Plevnei), numit astfel fiindcă 
atunci nu era aşternut cu piatră) cuprindea locurile din jurul 
bisericei Sf. Ilie-Gorganul ®), Grădina cu Cai) şi casele lui 
Pană Farturigiul de lângă colţul Bulevardului unde se află azi 
postul de pompieri; | | 

Livedea-Gospod, în jurul bisericei Sf. Constantin până sub 
Schitul Măgureanului şi până la Hristea Rachierul (dela răs- 
pântia de azi a str. Ştirbey-Vodă), iar spre Gârlă, tot „Gia- 
ferul” (păduricea pe care a început a fi clădită Cetatea Univer- 
sitară) cum şi locul de peste Bulevard dela colţul postului de 
pompieri, unde atunci era conacul cel vechi al lui Scarlat Russet: 
şi mahalaua Gorjanului ce urma dela Livedea-Gospod în sus, 
cuprinzând locurile casei Elenchii Stătuleanea, zisă şi „Proco- 

= 

51) Proprietăţile cu clădiri. 

52) „Gorgan” se chiăma în vechime dealul pe care stă biserica şi care, 


se spune, era mormânt căpeteniilor de oaste a Schiţilor. 
53) V. lămuriri la nomenclatura mahalalelor mai noi. 

poaia” şi pe ale polcovnicului „Famazonul” dela care a rămas 
şi numele străzei  Franemasonului — cu toată întinderea Mal- 
maison-ului şi a Grant-ului de azi. 

Sf. Elefterie dela locurile din Grozăvești (începând la câr- 
ciuma dela „Trei lulele“ în jos până la moara lui Pilciu ce se 
afla la podul din dreptul bisericei vechi a Sf. Elefterie) şi până 
sub dealul Cotrocenilor; 

Spirea cu locurile din jurul bisericei Spirea-Nouă adică de 
pe Dealul Spirei, cu cârciuma lui Niculae Hangiu (rămasă lui 
Niţă Stere) şi cu Hanul lui Burnaz ce se afla cam pe unde e azi 
şcoala primară „Ion Creangă“, — atunci afară din oraş; 

Isvorul, în valea acestui Deal, dela Buluc-Başa Nenciu (pe 
locurile tabricei Oppler şi mai jos), cu gospodăriile din jurul 
bisericei Isvorului-Tămăduirei şi până la Buluc-Başa Raicu di 
sub Cetatea bisericei lui Mihai-Vodă Viteazul; 

Miha'- Vodă, dela Gârlă pe sub Dealul Spirei, începând dela 
strada Isvorului până la biserica Sfinţilor Apostoli; 

Arhimandritul (fostă mahalaua lui Popa Ivaşcu) în jurul 
bisericei Antim Ivireanu până la mahalaua Doamnei Bălaşa și, 
pe lângă casele lui Costache Moraitu, pe sub Arsenal în sus 
pânăn mahalaua Spirei; 

iar de-aci spre margine, între Dealul Spirei şi Bărbăteseu, 
cuprinzând locurile stolniceselor Tudoriţa Iacovachina şi Petră 
chioaia, erau mahalaua Bisericei Albă-Postăvari în faţa căreia 
a rămas în ştirea vechilor localnici că ar fi fost aşezat de către 
Alexandru-Vodă cel Rău( la 1592) butucul pe care a încereat 
să taie capul Banului Mihai, fiul lui Pătraşcu cel Bun, care a 
fost apoi marele nostru Voevod Mihai Viteazul. 


In sfârşit, în „Culoarea de Negru” — ce se desfăşura, pe 
celalt mal al Dâmboviţei, între culorile de albastru, galben şi 
roşu, — erau cuprinse mahalalele ce urmează: 

Olteni, — dela Dumitru Rachieru din Dudeştii-Troiţei, cu 
locurile pitarului Mihalache Piron de lângă biserica Dobrotesei 
şi peste toate cele din preajma acestei biserici, până la prăvătiile 
Elenchii Comăneasca (spre Mircea-Vodă); 
~ Udricami, dela Russe Rachierul (podul Şerban-Vodă de azi) 
peste locurile casei lui Costache Villara şi împreună cu cele din 

jurul bisericei Bradului până la prăvăliile lui Roşu— din care 
a rămas până mai eri vestitul „Hanu Roşu” din Căldărari. 

Sf. Vineri, cu locurile din preajma bisericei ce are hram la 
Sf-ta Paraschiva, începând dela casele baronului Sachelarie, 
(între mahalalele Udricani şi Stelea) până în Lucaci şi Vergu; 

Lucaci, în spatele mahalalei precedente ţinând şi pe lângă 
Udricani până la Dumitrache Găitănarul (cel mai vechiu cea- 
prazar al urbei) adică până la malul Gârliţei dela locul zis „la 
Rotile”, iar în sus până la biserica lui Lucaci; 

Vergu, partea de deasupra mahalalei Stelea în spre Cai- 
mata, cu locurile ce ţineau de biserica Sf. Mina, până la casele 
Serdarului Fănuţă din Popa-Soare; 

Negustori, care începea din Scaune peste locurile dintre 
biserica cu Sfinți şi metohul mănăstirei Cernica, până în Vergu, 
Popa-Soare şi Caimata; 

Popa-Soare, din jurul bisericei, până peste locurile eluceru- 
lui Petrache Orbescu din Sf. Ştefan; 

Sf. Ştefan, în jurul bisericei până în mahalaua Ceauş-Radu 
şi pânăn Mântuleasa, cuprinzând şi locurile livezilor cu poame 
ale lui Stamate Nicolau Arnăuţeanul; 

Ceauş-Radu, în jurul bisericei cu locurile cuprinse azi între 
Dudești, Labirint şi Mirecea-Vodă şi unde se afla atunci dughea- 
na lui Mihale Telalu (precursoară a Halei Vechiturilor de mai 
târziu); 

Popa-Nan şi Delea-Nouă, între calea Călăraşilor (atunci 
Soseaua Vergului) şi fosta stradă Labirint, în jurul bisericilor 
lor, cea din urmă răzbind până în şoseaua ce duce la Cioplea, 
pe locurile aşa zise: „Gura Lupului”; 

Delea-veche, cea de pe locurile Orzarilor, până la mahalaua 
Iancului; 

Hagiul, în jurul bisericei Hagiului Manta din strada Traian 
(în faţa Halei) până în spre Mecet (fostul cimitir turcesc) şi în 
jos până la Mântuleasa; 

Mântuleasa, mahala ce cuprindea locurile de zestre ale so- 
ției Hagiului Manta cum şi pe cele din jurul mitohului **) mână- 
stirei Căldurăşanilor, ajungând până la dugheana pitarului Ro- 


54) Schit pentru găzduirea în oraş a călugărilor veniți cu treburi, de 
la acea mânăstire. 

şianu, ce se găsea cam pe locul rondului dela statuia de azi a lui 
Pache Protopopescu; 

Olarii, vad al meşteşugarilor de acea breaslă şi care se în- 
tindea dela prăvălia lui Călin Cofetarul, de lângă bis. Olari 
(pe calea Moşilor), până în scaunele măcelarilor dela biserica 
cu Sfinți; 

Oborul-vechiu, dela biserica cu acelaşi nume de lângă Foi- 
şorul de foc (în al cărui altar stă adăpostită crucea de piatră 
ridicată de mahalagii după isbăvirea de molima holerei celei 
mari) şi până spre locurile de-acum ale Gărei de Est; 

lancul, dela cârciuma lui Costache (rămasă apoi neamului 
lui Niţă Berechet), din răspântia străzei Popa Nan cu Bulevar- 
dul), până la Şerban Hagiul din Obor, şi în sfârşit 

mahalaua Pantelimonului, dincolo de aceia a Oborului ve- 
chiu, dele cârciuma lui Luca din bariera Moşilor până la Ceauşul 
Niţu din poarta Zalhanalei dela Colentina. 


Tot ca un fel de mijloc de orientare în cuprinsul de-atunci 
al oraşului, mai era şi faima „Gropilor”. Acestea erau scufundă- 
turile locurilor acelor Hasnale de care am pomenit mai sus şi 
care, pierzându-și rostul odată cu canalizarea ascunsă a străzi- 
lor, fusese adâncite şi lărgite de localnicii care scosese cândva 
de-acolo nisip şi pietriș pentru căsuţele ce își durau prin mahala, 
iar apoi fusese năpădite de buruieni. Rămase astfel, ele devenise 
loc de joacă al copiilor şi uneori chiar  maidane de zăcere a 
gunoaielor svârlite de prin curţile vecine. 

Aşa erau: Gropile lui Neptun, "*) cele mai centrale fiind si- 
tuate în plin oraș, acolo unde este azi Şcoala Italiană şi scuarul 
ei cu bustul ctitorului Luiggi Czavillan, întemeietorul ziarului 
„Universul” cel dintâi ziar popular al nostru; — Gropile lw 
Aristide, din mahalaua Madritului cuprinsă între străzile 'Ţăra- 
nilor (azi str. Aurel Vlaicu) şi Polonă la porţiunea din sus de 
irădina Icoanei, adică pe locul prins astăzi de Parcul Ioanid; 
Gropile lui Pipăilă %) dinspre Colentina şi Gropile lui Uatu 
(sau Ouatul) din părțile cartierului numit azi al lui Grant. 

55) Nume tras din aceia că la niște săpături de temelii pentru casă 
a fost găsită acolo în pământ, o statuie de marmură a Zeului Neptun. 
56) Un ţigan, vestit ca staroste a hingherilor ce adunau câinii fără 


stăpân de prin oraş, prinzându-i din goană, cu un laț de sârmă pus în vår- 
ful unei prăjini 


Infățișarea orașului 
între anii 1866—1906. 


AT aceste împărțiri şi denumiri şi-au avut vremea şi 

rostul în timpurile când mahalalele erau temeiul întregului 
oraş, când administrarea lui era pe mâna Agăi care ţinea loc şi 
de Primar şi de Prefect, şi când lucrările edilitare erau la che- 
remul sau la voia şi nevoia proprietarilor de sute de pogoane de 
teren şi a starostiilor de meşteşugari sau de negustori. 

Când însă Bucureştii a fost consacrat Capitală a Ţărei în- 
tregi, adică la vremea începutului acestei povestiri, noua admı- 
nistraţie orăşenească întocmită de pe normele cele rânduite prin 
ţările mai înaintate, a început a se strădui pentru civilizarea lni, 
lucrurile au luat cu totul o altă faţă. t 

Imboldul pentru aceasta a venit dela însuşi Domnitorul 
Carol I, care, sporind şi întrumuseţând palatul său domnesc. 
s'a îngrijit în acelaşi timp şi de înfăţişarea şi de starea higienicà 
a Capitalei. El a stăruit la întocmirea unui buget al oraşului, 
în care, pe lângă fondurile necesare nevoilor administrative cu- 
rente, trebuiau alocate din bugetul general al Statului sau din 
împrumuturi contractate, şi sumele necesare celor mai urgente 
lucrări. 

Lucrările astfel proiectate nu au fost — e drept — săvârşite 
toate de azi pe mâine, ca în basme sau ca în vremea din urmă; 
dar până a ajunge să fie împlinite, toată lumea vedea cum 
Bucureştii se făcea dela an la an tot mai chipeş şi mai dichisit. 

Boerimea şi lumea mai înstărită şi-au clădit gospodării mai 
arătoase, în curți mai restrânse, puse la linie cu ale vecinilor, 
cu porțiuni grădinărite în jurul locuinței lor, iar locul „depen- 
dinţelor“, rostit mai spre fundul curţei, a fost împănat cu pomi 
roditori sau cu copaci umbritori şi cu tufișuri sau brazde de 
flori. Prisosul locurilor acelor conace, pe care fusese cocioabele 

robilor, cei mai mulţi din ci l'au vândut altor oameni înstăriți 
care şi aceştia au clădit pe ele locuinţe mai bine construite. 

Tigănimea şi meşteşugarii desrobiţi ai curților boiereşti, o 
parte s'au aciuat prin curţile cu locuinţe sărace de prin mahalale, 
iar altă parte — cea mai numeroasă — cu banii ce agonisise în 
vechea lor stare, au luat, tot dela boieri, în Embatic"), bucăţi 
de pământ pentru casă, pe marginea moșiilor ce se învecinau 
cu oraşul şi, clădind pe ele căscioare pe măsura nevoilor lor, 
au determinat întinderea şi popularea periferiei de-atunci, care 
azi face parte din chiar trupul orașului propriu-zis. Mahalale şi 
cartiere din zilele noastre, cum sunt: Tunarii, Dichiul, Precupe- 
ţii- Vechi, Făinarii, Pantelimonul, Giuleştii şi unele dinspre su- 
burbanele din Dealul Belului sunt mai toate ieşite din construcții 
făcute iniţial de acea populaţie pe locurile embaticare pe cari 
le-au împodobit cu construcţii orăşeneşti. 

Astfel, de la un capăt la altul „orașul a început a se împlini. 
Uliţele, trase la început pe voia celora care construise, au înce- 
put să se aleagă şi ele, au fost îndreptate şi aşternute cu calda- 
râm de piatră de pe Prahova (necioplită); s'a lăsat pe laturile 
lor cărări mai înalte pentru umbletul celor ce nu circulau în 
căruţe, iar la marginile acelor cărări au fost scobite jghiaburi 
pentru scurgerea apelor ploaei sau a celor pe care le vărsau 
gospodinele curților spre a le trimite în șanțurile oraşului *) care, 
înainte de începerea lucrărilor de canalizare ascunsă, le colectau 
şi le îndreptau spre Gârlă. Asemeni lucrări edilitare pentru asi- 
gnrarea sănătăţii publice — sau salubrităţei, cum se zicea 
atunci — au fost însă greu înfăptuite din cauza puţinelor veni- 
turi ale bugetului comunal; ele au fost totuşi cu stăruință 
urmărite, odată cu sporirea acelor venituri. 


57) Embaticul — Emphytheusa din dreptul Elin — era o închiriere de 
teren pe termen lung (99 de ani), pentru care se plătea o chirie minima 
(între 12 și 80—90 lei pe an) dar admitea și o plată globală pentru răscum- 
părerea pe veci, plată care varia şi ea între 3—400 lei. Deşi desfiinţat 
prin prevederile Codului Civil a mai fost câtăva vreme îngăduit prin rati- 
ficări ale Corpurilor Legiuitoare și era numit în popor şi Besman. 

58) Asemeni „șanţuri” fusese trase încă de pe vremea Regulamentu- 
lui Organic (1830—32) şi anume: unul dela capătul Călei Mogoşoaiei (calea 
Victoriei de azi) prin grădina Vornicului Barbu Știrbey şi prin Cişmegiu 
spre Gorgani şi deaci la podul Gârlei dela Mihai-Vodă; altul prin Sf-ţii 
Apostoli și Antim la Podul Calicilor şi un al treilea dela Icoană prin Batişte, 
Scaune şi Bărăţie, la podul dela Şerban-Vodă 

Intre cele dintâi măsuri cu acest scop a fost stăvilirea în- 
tinderei neregulată a oraşului  înlăunrul şoselelor mărginaşe, 
astăzi şitute sub denumirile de Bonaparte, Ștetan-cel-mare, 
Mihai-Bravul, Vitanului, Piscului, Pandurilor, Belvedere şi 
Basarabilor; iar la capetele căilor ce ieșeau spre afară din oraş 
au tost puse străji de zi şi noapte pentru cercetarea carelor şi 
oamenilor ce intrau şi ieşeau. Posturilor acestea li se zicea „Ba- 
riere”, iar străjerilor puşi acolo de administraţia orăşenească, 
„guarzi comunali” „Rostul acestor din urmă era acela de-a cerceta 
şi supunccele ce se duceau în oraş, la anumite taxe aczise dis 
cari cea mai straşnică era aceia pusă asupra spirtului şi bău- 
turilor spirtoase. 

Inlăuntrul acelor şosele de încercuire şi a barierelor lor ră- 
măsese totuşi întinse locuri ce nu erau clădite încă, dar erau 
locuite de oameni nevoiaşi, cu adăposturi primitive. Şi acelea 
însă au fost cu vremea împlinite cu case şi străzi bune. 

In totul deci — :năsurat în gând — cuprinsul Bucureștilor 
de-atunci să tot fi fost cât o treime din întinderea pe care o are 
Capitala astăzi, lăsând la o parte suburbanele de-acum. 

Mahalalele pe care le-am pomenit nu arătau nici la început 
o înfăţişare preau urîtă întrucât toate curţile, mari sau mici, 
ca şi maidanele nelocuite, erau acoperite cu verdeaţa buruienilo: 
şi a stutfurilor de liliaci, bozii şi soc, sau a pomilor ce creșteau 
bogat din sucul pământului şi din seminţeie purtate de vânt. 

Aceste  „mahalale” însă, deşi întinderea oraşului fusese 
atunci stăvilită, sau înmulţit pe măsură ce locurile virane sau 
populat şi în aceiaş măsură cu înstărirea localnicilor prin înde- 
letnicirea lor cu diverse meserii. Din această prefacere, vechile 
mahalale sau suburbii” au început a se fărimiţa în altele mai 
puţin întinse, iar unele ca: Apostul, Fântâna Boului, Arhiman- 
dritul, Gorjanul „Curtea Veche, Ceauş-David, Cişmeaua, Caima- 
ta, Hagiul, Livedea-Gospod, Podul de pământ, Pantelimonul,. 
Staicu, Popa Cosina, Popa Ivaşcu şi Bărbătescu au trecut din 
mintea localnicilor, odată cu cei şi cn cele ale căror nume le pur- 
tau, ori au fost schimbate cu denumiri mai cunoscute timpu- 
rilor noi. 

Denumirile cele noi au urmat cam aceleaşi norme, dar pe 
alocuri sau mai născocit şi altele. Aşa au fost unele cu nume 
luate dela bisericile lor sau dela preoţii de seamă ce le-au slujit, 
cum au fost mahalalele Antim, înlocuind „Bărbătescul”, Sf-pii 

Apostoli pe locurile „Arhimandritului” — Dobroteasa din Văcă- 
reşti şi Troita din Dudeşti — Schitul Maicilor de sub Arsenal — 
Sf. Mina între Negustori, Popa-Soare şi Lucaci, Icoanei la bise- 
rica Icoanei „făcătoare de minuni” — Mavrogheni pe locurile 
numite la „Cișmea” — Radu-Vodă în spatele vechei mânăstiri 
şi a bisericei lui Bucur Ciobanul — Popa Chițu între Silivestru 
şi Armeneasca. 

Altele au luat denumiri de pe meseriile localnicilor, precum 
erau mahalalele : Abagiilor ®) de lângă Cavafii din Piaţa-Mare— 
Blănarii în „Sfinţi” şi în spatele bis. Sf. Gheorghe-nou—Boiangii 


şi Găitănari sub Bărăţie — Birjarii spre bariera Moşilor unde 
aveau grajdurile cărăuşii ce ţineau trăsuri de piaţă pentru 
oraş; — apoi a Căldărarilor ce'şi aveau prăvăliile pe capătul 


dinspre Piaţă al călei Moşilor; a Covacilor sau a negustorilor 
de talpă şi de toval, vecină cu aceia a Gabrovenilor negustori 
de aceiaş teapă, pripăşiţi din Gabrova bulgărească; — a Șelarilor 
şi a Şepcarilor; a Făinarilor şi a Franzelarilor din preajma mo- 
rilor de la marginea Podului Târgului-de-afară şi până spre 
Popa Rusu; — a Făurarilor din coasta bisericei Olteni; — a 
Orzarilor negustori de nutreţuri din bariera Vergului; — a Pot- 
covarilor din spatele Colţei, rămaşi acolo de pe vremea Hanurilor 
din alte vremi; — a Tabacilor sau Tăbăcarilor dinspre Abator 
şi a Zlătarilor *) sau a argintarilor ce'şi aveau prăvăliile în Ha- 
nul cu acelaș nume, de pe Podul Mogoşoaiei. 

Dintre toate însă, cele mai nostime au fost (şi ar fi trebuit 
mai cu osebire să rămână) acele denumiri de locuri cari au eşit 
din spiritul glumeţ și din năzările mahalagiilor-înşişi. Numirile 
ea acestea se legau de anumite porecle a unor personagii de 
seama lor, de fapte petrecute cândva acolo, de diferite semne 
distinctive ale locului sau de anumite rămășițe de amintiri — 
toate demne de a fi fost păstrate, ca unele ce aveau să perpetueze 
rosturi din alte timpuri ale Bucureştilor noștri. 

Aşa a fost mahalaua lui „„Bate-peşte”, un cârciumar. dela ca- 
pătul de sus al călei Şerban-Vodă, în răspântia de sub cazanele 
Uzinei de Gaz, şi căruia i-se dase porecla asta fiindcă, iarnă- 
vară, la câreiuma şi grădina lui se putea găsi peşte viu pe care-l 
alegea şi prindea el-însuşi din hârdaie, pe pofta muşteriilor; — 
a ati e ey Eg 

59) Hăinari ce lucrau cu ştofe groase din lână mai netoarsă, bune 


pentru pantalonii-creți, dimii și mantale, 
60) Cuvântul „zlătar” înseamnă în limba slavonă „argintar” 


Mânăstirea lui Radu-Vodă şi bisericuţa lui Bucur Ciobanul, de pe 
malul Dâmboviţei, inainte de adâncirea și canalizarea gârlei. 

mahalaua lui „/alcă-prăjită“, tot cârciumar și el, având din naştere 
un obraz acoperit de o pată mare din felul celor mici zise aluniţe, şi 
care cârciumar îşi avea negoţul și casa în Oţetari, mahala numită 
astfel nu pentrucă acolo se fabrica sau se vindea oţet, ci pentrucă 
în mai toate curţile şi maidanele ei se prăsise copacii aceia care 
adună muștele şi cărora poporul le zice şi azi „oţetari“ pentru 
mirosul acru ce răspândesc; — a lui Stan Țăranul, alt cărciumar 
cu faimă de lângă răspântia călei Griviței cu strada Buzești: 
a lui Pitar-Moşu şi a lui Manea-Brutaru cari erau ctitorii bise- 
ricilor locului; — a Tirchileştilor din „„Dichiu” şi a Jarcaleților 
din „Spirea Veche”, şi unii şi alţii având faima de cei mai straş- 
nici bătăuși pentru vremea alegerilor de deputaţi sau de consilieri 
municipali, şi erau cei din urmă bucureşteni care se mai purtau 
„mitocăneşte“, şi pe ei şi cu lumea cu care avea de-aface; — 
cea dela Cişmeaua Roşie din faţa bisericei Albe, la colţul străzei 
Fântânei; — cea dela Salcia Trăzmită de lângă puţul cu cumpănă 
de pe locul din răspântia Buzeştilor; — a Crucei de Piatră din 
Dudeşti; — a Puţului de Piatră de lângă biserica Sf. Vasile; a 
Puţului cu apă rece de sub Dealul dela Izvor; — a Sfinţilor, de 
la podoaba zidurilor bisericei cu acelaş nume din calea Moşi- 
lor %1); — a Scaumnelor ce înlocuise pe ale măcelăriilor, şi pe cari 
picoteau de somn, până mai ieri, la cafeneaua tatălui lui Grigoraș 
Dinicu, cei mai meşteri lăutari ai Bucureştilor, în așteptarea 
chefurilor la cari erau chemaţi să cânte; — şi însfârşit aceia zisă 
la Zece-Mese, nume rămas dela mesele  înşirate pe vremuri în 
faţa Cafenelei Galbene depe Podul Târgului-de-afară (calea Mo- 
şilor) unde se aflau în oricare ceas al zilei negustori sau mi- 
siji %*) pentru mărfurile Oborului. 

In cuprinsul acelor mahalale a convieţuit orăşenimea de 
toată mâna ce alcătuia populaţia neaoşă bucureşteană, dela Vlă- 
dică *) până la opincă şi de atunci până la capătul povestirei 
acesteia. 


61) Printre sfinţii zugrăviți pe sub straşina acelei biserici erau însă câteva 
Sibile şi filosofi ai antichităței pe cari învățatul Mitropolit Daniil, ctitorul 
bisericei. îi făcea astfel cunoscuți și bucureştenilor. Intre chipurile ce se 
mai cunoşteau pela 1875 şi de pe inscripţiile fiecărora, Ion Ghica ne spune că 
erau: filosoful Thales, Hermes Trismegistul, Aristoteles, Platon, stoicul Ze- 
non şi 'sibilele Cumea, Delphea și Persica. Tot el bănueşte că ceilalţi erau: 
Socrate, Anaxagora, Empedocle şi Heraclit. 

62) Samsari, intermediari la felurite vânzări 
63) Cel mai înalt obraz bisericesc al locului — la noi-azi, Inalt Prea 
Sfântul Mitropolit. 

Bucureştii se făcuse între timp un oraş în adevăratul înţeles 
al cuvântului; nu era însă un oraş în felul cum ar crede cineva 
gândind la cele de prin ţările străine, adică un oraş cu construc- 
țiuni de artă veche şi cu viaţă de civilizare nouă. 

O cărticică apărută în 1871 şi datorită maiorului D. Papa- 
zoglu pentru a servi de Ghid al Bucureştilor de-atunci ®*) ne 
spune că oraşul „era împărţit în cinci despărţiri numite culor: 
şi anume: culoarea Galbenă unde locueşte mai toată nobilitatea 
orașului; Verde, Neagră şi Albastră în cari locueşte populaţia 
claselor de mijloc; eară culoarea Roşie este centrul capitalei în- 
căreat cu magazinele comercianților”. Din aceiaşi lucrare, — 
care se mărgineşte doar la indicarea mijloacelor de comunicaţie 
în oraş, a hotelurilor, a ospătăriilor şi străzilor sau parcurilor 
cele mai de seamă — aflăm şi că la vremea aceia Bucureştii avea 
nouăzeci şi două de mahalale cuprinzând 658 de străzi 

Culoarea de Roşu era cuprinsă între străzile Vămei (azi 
Wilson), Colţei până în Batişte, Scaunelor (azi Nicolae Filipe- 
scu). Polonă (azi Gogu Cantacuzino), Teilor, Bolintineanu, Sfin- 
ţilor, calea Moşilor, Sf-ta Vineri, calea Văcăreştilor, str. Negru- 
Vodă (la Morgă), Bibescu-Vodă, Artei, Apolodor, cheiul Gârlei 
până la podul dela Mihai-Vodă, Domnița Anastasia, Brezoianu, 
Renașterei şi Ştirbey-Vodă până la Palatul Domnesc %). 

Culoarea de Verde era cuprinsă înlăuntrul limitei celei de 
Roşu, a lungimei călei Craiovei (Rahovei) deoparte „a călei Vie- 
toriei dealtă parte, iar înspre afară se mărginea cu străzile Se- 


64) Vezi „Călăusa sau Conducătorul Bucureştiului”, tipărită în 187: 
la tipografia C. Petrescu și I. G. Costescu din calea Mogoşoaiei nr. 7, de 
maiorul D. Papazoglu. 

65) In culoarea aceasta erau deci cuprinse, afară de cele limitrofe, şi 
următoarele străzi: Sărindarului, Teatrului (Matei Millo), Zorilor, Sf. Ionică, 
Câmpineanu, Regală (Aristide Briand), Biserica Enei, strada Nouă (Edgard 
Quinet), Pensionatului (Vasile Boerescu), porțiunile „Elisabeta” și „Acade- 
miei” ale unicului bulevard ce tăia în două această culoare, apoi strada 
Academiei (Raymond Poincaré), calea Victoriei, str. Belvedere, Doamnei, 
Vestei (Bursei), Smârdan, Sf. Niculae-Șelari, Lipscani, Basarabilor, Blănari- 
lor, Băcanilor, Pătrașcu-Vodă, Sf. Gheorghe-nou, Mihai-Vodă, Râureanu, 
Ilfov, Carol I, Brâncoveanu, Sf. Dumitru, Șelarilor, Soarelui, Covacilor, Ga- 
brovenilor, Sepcarilor, Pânzarilor, Bărăţiei, Decebal, Halelor, Patriei, La- 
zăr, Sf. Ion-nou, Sticlarilor, Mămularilor, Bazaca, Isrâelită, Spaniolă, Negru- 
Vodă şi Jigniţa. 

bastian, Pandurilor, linia ferată şi Şoseaua Basarab până la 
Şoseaua Kisselet %). 

Culoarea de Galben pornea din marginea celei de roșu, cu- 
prinsă fiind între căile Victoriei şi Moșşilor şi închisă în spre 
afară de linia şoselelor Bonaparte, și Ştefan cel mare %). 


66) Străzile cuprinse în'aceste limite erau: a lui Știrbey-Vodă, a Modei 
(Pictor Grigorescu), a Fântânei (General Berthelot), a Câmpineanului, a 
Renașterei, Luterana, a Diaconeselor, a Puţului cu plopi, a Astronomului, 
Esculap, Neptun (Luiggi Cazavillan), Numa Pompiliu, a Soarelui (Theodor 
Aman), a Banului, a lui Manea Brutarul (general Constantin Budişteanu). 
a Sculpturei (zisă la început a Omului de piatră, iar azi general Anghelescu), 
a Căprioarei, a Chimistului (Julia Hașdeu), a Schitului Măgureanu, a lui 
Popa Tatu, a Buzeştilor (fraţii Preda şi Stroe, mari căpitani de oaste), calea 
Griviței, strada Semicercului, Osiris, a Sfinţilor Voevozi, a Emigratului (azi 
Barbu Catargiu), strada Verde (azi general George Manu), Frumoasă, a Se- 
vastopolului, a Occidentului (Basarabiei), a Berzei (Cobălcescu), a Păunilor, 
a Ciclopilor, a Progresului, a Sfântului Constantin, a Eroului, a Segmen- 
tului, a lui Belizarie, Valeriu, Virgiliu, a lui Antonică, a Ceairului, Alexan- 
dru cel bun, a Crepusculului, a Francmasonului, a Cameliei, a Atelierului, a 
lui Polizu, a Dreptului (Alexandru Cuza-Vodă), a Dulgherilor, a Turcului 
(Chişinău), a Spitalului (azi Dr. Felix), a lui Tudorache Mitu, Vespasian, a 
Despinei Doamna, Regulus, Eliseu, a Barierei, calea Plevnei, strada Sf. Elef- 
terie, Rea-Silvia, a Lebedei; iar, peste Gârlă, străzile: Isvorului, Mihai-vodă, 
Sapienţei, Brutus, a Sfinţilor Apostoli, Orfeu, a Poliţiei, Iuliu Roşca, Apo- 
lodor, a Vânătorului, a Cazărmei, a lui Antim, a lui Lupea, a Justiţiei, a 
Schitului Maicilor, a Banului Mihalcea, Pallas, Morfeu (Gheorghe Panu), a 
Libertăţei, a Zebrului, a Militarilor, a Miracolelor, Seneca, Scevola, a lui 
Lăzureanu, a Minotarului, a Ecoului, a Meteorului, a Arionoaiei, a Salva- 
torului, a Sabinelor, a Acvilei, a Lanţului, a Sirenelor, Epicol, Coriolan și 
şoseaua Doamnei 

67) Având în acel cuprins străzile; Scaunelor (Niculae Filipescu), Ba- 
tiște, a Gloriei (Eugen Stătescu), Minervei (Vasile Conta), a Colţei, a Bo- 
teanului, a Clemenţei (C. A. Rosetti), a Şcoalei, a Crinului (general David 
Praporgescu), Franklin, Poştei Veche (Nicolae Golescu), a Episcopiei, a Co- 
răbiei (George Clemenceau), a Pieței Amza, a Primăverei, (Nicolae Běl- 
cescu), a Cătunului (Athena), a Bisericei Amza, a lui Popa Cosma (Vittorio 
Emanuele III), Romană  (Benitto Musslini) dela calea Victoriei până 
la calea Moșilor, a  Brutarilor (general Badoglio), lui Visarion, a 
Viişoarei, a Pietăţei, a Povernei, a Clopotarilor-vechi în prelungirea străzei 

lui Popa Cosma până la Spitalul de copii, Verde (din Sf. Voevozi până 'n 
Bulevard, azi general George Manu), a Puţului de piatră (Orlando), a Clo- 
potarilor-noui (Grigore Alexandrescu), a lui Vasile Alecsandri, a Nisipari- 
lor (azi Dr. I. Slătineanu), a Crăciunului, calea Dorobanţilor (dela biserica 
Albă până în piața Lahovary, azi str. Alexandru Lahovary şi de acolo 
până în Șoseaua Bonaparte, (azi Bulevardul Regele Alexandru al Jugo- 
slavilor), a lui Dionisie Lupu, a lui Pitar-Moşu şi strada Dreaptă (azi str. 

Culoarea de Negru era cuprinsă, ca şi azi, între calea Moşi- 
lor și calea Dudești; în jos spre centru pânăn culoarea de Roşu; 
iar în spre afară era închisă de Şoseaua Mihai-Bravul %). 

Iar Culoarea de Albastru cuprindea restul oraşului, adică 
din calea Dudeştilor la calea Rahovei (fostă a Craiovei) şi dela 
marginea Culoarei de Roşu până la marginea din afară, trasă de 
linia tăcută de Şoseaua Mihai-Bravul, de strada Laboratorului 


jules Michelet), a Memoriei pe lângă grădina Icoanei, a lui Columb (Niculae: 
Xenopol), a Armaşșului (general Eremia Grigorescu), a Precupeţilor-Noi, a 
Cortului, a Fetei (prof. Ion Bogdan), a lui Vodă-Caragea, Polonă și până la 
grădina Icoanei, a Teilor (Vasile Lascăr), a Icoanei (loan Lahovary), a Ţă- 
ranilor (Aurel Vlaicu), a Dianei, Italiană, a Prudenţei, a Armoniei, a Oţe- 
tarilor, a Rotarilor (Ion L. Caragiale), a Ermitului, a Sălciilor (Masaryk), 
a Sf. Spiridon (Maria Rosetti), a Păcei, a lui Popa Chițu, a Viitorului, a Su- 
rorilor (Robert de Flers), a Serei, a Lustrului (astăzi Ion Movilă), a 
Nordului, a Orientului, a lui Alecu Russo, a lui Despot-Vodă, a lui Ion 
Ursu, a lui Radu dela Afumaţi, a Vrăjitoarei, a Căruţașşilor, Leonida, Sau), 
Dichiului, a Mărgăritarelor, a Lacului, a Dogarilor, a Braţului, a Ghiocei- 
lor, a Răspântiilor, a Ferarilor, a Marginei, a Tunarilor, a Fecioarei, a Lap- 
telui, a Telegratului, a Caimatei, a Arcului, a Săgeţei, a Fortunei, a Spe- 
ranței, a lui Popa Russu, a Inocenţei, Termopyle, Licurg, Armenească, a 
Spătarului, a Modestiei (Latină), Aureliu, a Martirului, a Dorului, a Fran- 
zelarilor, a Cercului, a lui Popa Petre, Solon, a Lipcanului, Rudolf, a Sal-- 
câmilor, a Venerei, a Olarului, a Sf. Silivestru, a Zidarilor, a Profetului, 
a Verei, a Toamnei, a Sălcuței, a Suvenirului, a Gemenilor, a Stindardului, 
a Ocolului, a  Răsurilor, a Maidanului, a  Coloniei, a Precupeţilor= 
vechi, a Birjarilor, a lui Dragoş-Vodă, a Lyrei, a Măcelarilor, a Făi- 
narilor, a Câmpului, a Sf. Ioan din Moși, a Vaporului, a lui Ghica-Vodă 
şi a Viesparilor, zisă mai înainte a Ulierilor (nume dat de popor celor ce 
fac crescătorie de albine și erau culegători și vânzători de miere). 


68) Străzile din cuprinsul ei erau: calea Călăraşilor (Vergului), strada 
Stelei, a lui Radu Calomfirescu, a Domniței (cu bulevardul de azi împreună), 
a lui Tudor Vladimirescu, a Sfântului Mina, a Culmei, a Sborului, a Mân- 
tulesei, a Negustorilor, a Cernicăi, a lui Paleologu, a lui Romulus, a lui 
Popa Soare, a Vântului, a Plantelor, a Dimineţei, a Furiilor (Ștefan Mihăi- 
leanu), a Sf. Ștefan, a Zetirului, a Liniştei, a Stupinei, strada Graţioasă (?), 
a lui Traian, a Olarilor, a Cuviosului, Zece-Mese, a Iancului, Rumeoară (?), 
a bisericei Pantelimon, a Puţului, a Străbunilor, a Horei, a Lyrei, a Călu- 
șeilor, Albișoară, a Vaselor, a Mașinei de pâine, a Aprodului Purice, a Flue- 
rului, a Austrului, a Timpului, a Vişinilor, a lui 'Țepeş-Vodă, a lui Popa 
Nan, a Mărcuţei, Rondă (Matei-Voevod), a Cireşului, Delea-Veche, a Hra- 
mului, a Gândacilor, a Duzilor, a Frunzei, a Gogoșilor a Mătăsarului, a 
Orzarilor, Herasca, a Sinagogei, a Corbului, Olteni, Labirint, a Udricanilor, 
a lui Mircea-Vodă, a Columbelor, a lui Anton Pan, a lui Lucaci, a lui Matei 

până la Uzinele lui Lemître' şi de Cheiul Gârlei, apoi prin strada 
Lânăriei, strada Cuza-Vodă, Şoseaua Filaret şi strada 11 
Iunie ®). y 

* 


Intre străzile Capitalei astfel desenată şi ale cărei margini 
erau însemnate de linia circulară a şoselelor Bonaparte, Mihai- 
Bravul Ştefan cel mare, Vitanului, a Piscului, a Pandurilor şi a 
Basarabilor, — ca drumuri mai de seamă erau socotite cele 
șeapte căi, numite astfel pentrucă pornind din miezul orașului 
îl străbăteau ca nişte raze şi, ieşind dincolo de marginile lui, se 
legau cu cele mai principale drumuri naţionale ale fostei Munte- 
nii. Acele căi erau: Podul Mogoşoaiei „Podul Târgului de-afară. 
Calea Dudeştilor, Calea Sârbilor") (mai târziu Calea Văcăre- 
ştilor), Podul Beilîcului „Podul Calicilor şi Podul de Pământ. 

La capătul acestor căi au fost aşeazte cele dintâi „bariere” 
adică posturi de control şi de taxare pentru fondul comunal a 
tuturor mărfurilor şi produselor ce intrau pe-acolo — taxe cuno- 
scute sub numele de „acsize”. Ghidul maiorului Papazoglu ne 


Basarab, strada Cotită, fundătura Făurarilor, a lui Ceauş Radu, a lui Remus, 
a Gândului, a Vulturilor, a Parfumului, a Fetiţelor, str. Gentilă (?), strada 
Scurtă, a Trifoiului, a Pescarilor, a Epurilor, a Filomelei, a Trinităţei de 
lângă bis. Troiţei și fundătura Pipăilă, a Locotenentului, a Spoitorilor, calea 
Raionului, str. Gura Lupului, Turturelelor, a Găitănarilor şi Dela Nouă. 

69) Iar cuprinsul ei închidea străzile: Bravilor, Rovine, a Sârbilor, a 
lui Radu-Vodă, a Oltenilor, a lui Cantemir, a Bradului, a Florilor, a Plu- 
gului. a Dobrotesei, a Răscrucilor, a Splaiului, a Aurorei, a Cerbului, a Babei- 
Dochia, strada Virgină (?), a Triumfului, a Crucei de piatră, a lui Nerva- 
Traian, a Campoducelui, a Goleştilor, a Simionocului, a Micşunelelor, a 
Smeuratului, strada Obădată (?), a Măcelarilor (celor din Abator, spre deo- 
sebire de cea din Negru care era a măcelarilor din Zalhanaua-Colentinei), 
a Foişorului, a lui Barbă rasă, a Simbolului, a Apelor Minerale, a lui Cuza- 
Vodă, a Păstorului, a Oiţelor, și strada Bucur (câte trele în amintirea lui 
Bucur Ciobanul a cărui bisericuţă stă sub umbra mânăstirei lui Radu-Vodă), 
a Trofeelor, a lui Leon-Vodă, a Călăreţilor, a Bardului, a Domniței Florica, 
a Irodiadei, a Discordiei, a Concordiei, a Cocoșilor, a Poetului (Enăchiţă 
Văcărescu), a Principatelor Unite, a Muzelor, a Sfintei Ecaterina, strada 
11 Iunie, a Egalităţei, a Chindiei, str. Emancipată (?) şi strada Mitropoli- 
tului Nifon. Mai târziu parcelându-se şi mahalaua Broștenilor şi devenind 
cartierul Gramont, s'a tăiat și Bulevardul Regina Maria cu străzile lui la- 
terale (cam prin 1897-98). 

70) Numită astfel fiindcă la capătul ei, afară din oraş, se desfăşurau 
grădinile de zarzavaturi ale cultivatorilor care atunci erau toţi de origină 
sârbi 

spune că, în 1871, numărul posturilor de felul acesta se îndoise 
prin adăugarea altora intermediare şi că atunci barierile se gă- 
seau în următoarele punete: la capătul Călei Mogoşoaiei (în 
Piaţa Vietoriei de-acum), la Mandritu în capătul de sus al stră- 
zei Polonă, la „Roata Lumei” din capătul uliţei Herăstrăului nu- 
mită mai târziu calea Dorobanţilor, la Obor, în capătul străze: 
Iancului (azi bulevardul Pache), la Vergu lângă biserica Popa- 
Nan, în Vitan la capătul călei Dudești, la Pise-ul din mahalaua 
Foişorului (de sub dealul Văcăreștilor), la Şerban-Vodă lângă 
biserica Slobozia, la Mărgineanu în capătul de sus al călei Cra- 
iovei (azi calea Rahovei), la cârciuma lui Niţă Stere din dealul 
Spirei pe răspântia străzilor Uranus şi Cazărmei, la Cotroceni 
în dreptul podului Gârlei dela cazarma Malmaison, la Belvedere 
adică la fabrica de tutun din calea Plevnei şi la capătul podului 
Gărei dinspre uliţa Târgoviștei (mai târziu numită calea Gri- 
viței). 

Inlăuntrul acelor patrusprezece posturi de pază ale barieri- 
lor şi în cercul şoselelor prin care erau legate se desfăşura întreg 
cuprinsul Bucureştilor, pe o suprafaţă de ceva mai puţin de ju- 
mătate din aceia pe care o ocupă astăzi. Edilii de-atunci ai Capi- 
talei au avut mult de luptat cu lipsa mijloacelor băneşti de care 
aveau nevoie pentru modernizarea ei. Din acea pricină oraşul 
nostru rămăsese cam mult în urma celor de prin ţările Apusului. 
cari mai aveau şi podoaba vechilor lor clădiri monumentale, în 
vreme ce ale noastre, oricât de modeste ar fi arătat, ne fusese 
distruse de cutremure şi de marile pârjoluri ce ne bântuise dela 
o vreme, 

Frumuşeţea Bucureştilor de-atunci sta deci mai mult în bogă- 
ţia vegetației grădinilor nesfârşite cu cari era învăstmântat. iar 
farmecul lui atrăgător în voia-bună cu care cetățenii lui duceau 
o viaţă de tihnă şi de belşug. 

Piețe și artere largi de comunicaţie avea prea puţine şi prea 
modest împodobite. Ele erau : 

Aşa-zisul „Bulevard ™)“ lung doar cât o bătaie de puşcă tot 
din acea vreme, şi cu puţin mai larg decât celelalte străzi, era 


A 


71) In limba franceză „Boulevard”, dela expresiunea germană „,Bohl- 
werck” ce înseamnă trecere aşternută cu bârne groase de lemn. 

însă înpodobit cu vechia clădire a Universităţei, construită de pe 
planurile inginerului Alexandru Orăscu (fost apoi ministru), pe 
terenul dăruit de Grigore-Vodă Ghica pe la 1840, şi cu statuile: 
lui Mihai-Vodă Viteazul (inaugurată în ziua de 8 Noembrie 1878) 
şi ale celor doi îintemeietori ai şcolilor româneşti: ardeleanul 
Gheorghe Lazăr şi târgovişteanul Ion Heliade Rădulescu acestea 
fiind aşezate mai târziu. 

Calea Mogoșoaiei — numită după  răsboiul independenţei 
Calea - Victoriei — uliţă boierească de pe conacurile ce se înşirau 
pe amândouă părţile drumului, pe care îşi făcuse intrarea trium- 
fală Oastea ce ne liberase de sub suveranitatea Tureilor. Până la 
vremea domniei lui Constantin-Vodă Brâncoveanu (1690) i-a fost 
zis Drumul Braşovului, fiindcă pe el coborau carele cu coviltir a- 
ducătoare de mărfuri braşovene şi de Lipsca spre Târgul-dinăun- 
tru, de lângă Curtea Domnească cea veche. Voevodul cumpărând 
însă la acea vreme o moşie de lângă București, zisă Mogoşoaia 

(pentrucă era a văduvei Vornicului Mogoş) a hotărât să-şi facă 
drum mai scurt întracolo şi a tăcut să fie aşternut cu bârne spre 
a-l feri de praf şi de noroiu — de unde apoi denumirea de Podul 
Mogoşoaiei. Fiind astfel cale domnească, ea fu curând străjuită 
pe ambele laturi de căminurile veliților boieri ai Scaunului şi 
ajunse uliţa cea mai de seamă a oraşului. Marginea, care până 
atunci fusese la Carvasaraua (Vămei) ce se găsea cam pesto 
drum de Palatul Domnesc de mai apoi, fu împinsă până la ca- 
pătul SŞoselei rămasă tot a Braşovului de-acolo înainte. Starea 
ei de-atunci a rămas cam aceiaşi până mult târziu, prin vremea 
când Grigore-Vodă Ghica, gonit de pustiirile focului din Palatul 
mie de lângă biserica Stelea.îşi rosti reşedinţa în casele tatălui 
său Banul Dumitrache Ghica Bătrânul de pe calea Mogoşoaiei; 
iar urmaşul său la domnie (după ocupaţia rusească), Alexandru 
Ghica, statornici reşedinţa Domnitorilor în casele boierului Dinicu 
Golescu de pe fostele locuri ale boierilor Colfeşti, unde se află 
şi acum Palatul Regal. Cam de pe-atunei însă vlăstarele tinere 
ale familiilor boierești, sub îndemnul Ghiculeştilor începând a 
merge pela școlile și prin lumea Parisului, şi revenind în ţară 
cu alte apucături şi gusturi, puseră să li-se facă aşezări în felul 
celor de pe acolo. Fură astfel construite, an-de-an, mai cu ose- 
bire dela uliţa Târgoviștei spre Gârlă, numai case la drum şi cu 
două rânduri de încăperi, jos pentru prăvălii iar sus pentru 

locuinţă, având gang ™) spre curţile mari cu grădină şi cu şo- 
proane şi grajduri pentru trăsurile lor luxoase 7°). 

Povestea din trecut a „Bulevardului“ este mult mai recentă. 
El a luat fiinţă odată cu clădirea palatului Universităţei pe 
toată porţiunea de loc dintre străzile Colţei şi Poloneză (azi str. 
Academiei 7) şi prin înădirea drumului din faţa acestuia cu cel 
“ce cobora peste calea Mogoşoaiei până la Cișmegiu. Când Domn: 
torul Carol I a pornit clădirea unui palat domnese mai larg şi 
mai fălos decât cel în care deseinsese la suirea lui pe tronul 
țărei şi când a luat reședință provizorie în chiliile monăstirei 
Cotroceni, Primăria orașului a dispus predungirea bulevardului 
până la podul Gârlei de lângă biserica Sfântului Elefterie pen: 
truca, împreună cu malul de-acolo al Gârlei şi cu şoseaua largă 
a Cotrocenilor, să rostească un drum mai deosebit înspre Palat. 

Vechiul Bulevard şi porţiunea călei Victoriei dintre el şi 
grădina Episcopiei aveau trotuarele aşternute cu lespezi de pia- 
tră albă, în vreme ce trotuarele părţei celei nouă a bulevardului 
au fost cele dintâi așternute cu asfalt, în Bucureşti. Drumul tră: 
surilor era pe ambele artere aşternut cu piatră cubică de granit. 
După 1900, între Bulevard şi Palatul Regal a fost o vreme când 
s'a făcut şi încercare cu un pavagiu de lemn, dar acela a durat 
doar câţiva ani şi a fost înlocuit tot cu asfalt. 

Piețe — larg deschise pe răspântiile mai de-seamă, în felu) 
celor ce fac podoabă și aierisese marile îngrămădiri ale oraşelor 
din străinătate, — Bucureştii nu avea atunci. Erau însă numite 
astfel două locuri de pe sus-deserisele artere principale: Piaţa 
lui Mihai-Viteazul şi Piaţa Teatrului Naţional. Cea cunoscută 
de bucureşteni şi azi cu numele de Piaţa-Mare, până la acope- 
rirea Gârlei de-acolo, a fost totdeauna bâlciu; dar Piaţă, în în- 
țelesul obişnuit azi al cuvântului, n’a fost niciodată. 

Cea dintâi din cele două pieţe, alcătuită doar din lăţimea 
bulevardului din faţa Universităţei şi din scobitura scuarului 
din jurul statuilor, era locul obișnuit de adunare a manifestan- 


72) Cuvânt german arătând un loc pe unde se merge sau o intrare. 

13) Acest fel de trăsuri erau aşa-numitele „Victoria” ale industriei 
vieneze şi cari aveau de-asemeni mare căutare la Paris. La-Bucureşti tră- 
surile acestea au fost mai târziu adoptate şi de faimoșii „muscali” cari au 
adoptat tot atât de grabnic şi cauciucurile pe roţi. 

14) Numele acesta i-a fost dat după ce în Palatul Universităţei se 
mutase și Academia, pe lângă Senat și Muzeele ce acaparaseră acel local. 


Vederea scuarului statuei lui Mihai-Viteazul, înainte de clădirea block-urilor de-acum. 

ţilor ce plecau de pe la întrunirile publice cu caracter na- 
ționalist-iredentist” iar uneori chiar dela cele cu caracter po- 
litic intern şi unde uneori, urcați pe soclul statuiei lui Mihai-Vi- 
teazul, rosteau discursurile lor înflăcărate. In ziua de 10 Mai 
a fiecărui an, tot pe piaţa aceia primea Regele Carol I detilarea 
trupelor militare, înconjurat de membrii Familiei regale, ai gu- 
vernului Țărei şi ai corpului diplomaților acreditaţi în ţara 
noastră. 

Pe cea de-a dona Piaţă, a Teatrului Naţional, frontul birja- 
rilor muscali **) primea în fiecare zi defilarea bucureştenilor 
plimbăreţi care făcean zilnic „promenadă” între Capşa şi Palat. 
Aceasta a doua piaţă mai avea caracteristice și faptul că, atunci 
când întrunirile publice erau mai înfierbântate şi căutau să 
meargă să manifesteze la Palat, erau oprite acolo de către cor- 
doanele de jandarmi şi de poliţişti cu care cetăţenii obișnuiau 
să se înfrunte provocând înghesueli, scandaluri şi uneori încăie- 
rări cu urmări sângeroase. 

Dar adevăratele padoabe ale Bucureştilor — pe lângă 
întinderea grădinilor particulare dintre pomii cărora scân- 
teiau la răsăritul şi la apusul soarelui coperișurile turlelor şi 
clopotniţelor dela cele mai mult de o sută de biserici ale oraşu- 
lui — erau cele câteva Parcuri sau grădini publice cu care Capi- 
tala noastră avea de ce se mândri. 

Intre acestea cel care e şi acum fala noastră, — Cişmigiul. 


Situat chiar din vremurile îndepărtate tocmai în mijlocul 
oraşului, Cişmegiul era totuşi la început doar o parte din pădu- 
ricea care se întindea atunci, legată de Livedea Gospod-ului,. 
până în malul Gârlei. Despărţită cândva prin tăierea Podului de 
pământ (calea Plevnei), partea dinspre Gârlă a rămas deosebită 
cu numele de Giater, iar cea dinspre oraş cu numele Cismedji — 
amândouă denumiri turceşti (în obiceiul vremei) cari pe române- 
ste se tălmăcese :cea dintâi în înţelesul de dumbravă. iar cea de: 
doua „sipot de isvoare”, denumire pe care Cişmegiul o legi- 
tima prin aceia că mijlocul lui era prins de o băltoacă formată 
din răsbirea a o mulţime de isvoare ţâşnite din vinele de apă 
subterană ce coborau pe sub dealurile Schitului Măgurean și 
al Săriudarului. Preschimbarea acelei pădurici în parcul de azi a 
făcut-o Gheorghe  Bibescu-Vodă care a ducând din Austria 


175) Locul din fața peronului dela Teatru „era destinat ca stațiune: 
permanentă şi exclusivă a acelor trăsuri, cu deosebire curate și luxoase. 

pe grădinarul Mayer pentru rostirea pajiştilor de pe la- 
turile  Şoselei Kissclel şi fiind mulţumit de lucrul lui, 
i-a dat în grijă şi înfrumusețarea Cişmegiului, iar acela 
punând toată priceperea şi arta lui a tăcut din dumbrava aceia 
mocirloasă *) o grădină din cele mai încântătoare. Opera lui s'a 
dovedit atât de reușită încât însuşi eruditul nostru scriitor şi 
profesor, fost Bey al Samosului şi de mai mule ori ministru al 
'Țărei, om umblat prin toată străinătatea civilizată a vremei, a 
scris despre ea: nicăeri nu se poate vedea o grădină mai bine dese- 
nată... Grupe de arbori, peluse verzi, partere smăltate cu florile 
cele mai delicate şi mai rare aşezate în buchete armonioase... 
Ori încotro te întorci, poţi să admiri peisagiuri demne de pene- 
lul lui Claude Lorain şi al lui Poussin...” De-atunei Cișmegiul 
a fost mereu înfrumusețat şi a rămas obişnuitul loc de recreare 
al multor bucureşteni şi obiect de sinceră admiraţiune al tuturor 
străinilor ce trec prin capitala noastră 17). 


Grădina lcoanei — sau micul pare de lângă biserica Icoanei 
făcătoare de minuni (de pe str. Ion Lahovari). Este de ase- 
meni un crâmpeiu din o altă dumbravă ce se întindea pe vremuri 
pe acele locuri. Dumbrava aceia a fost şi ea despărțită prin tăie- 
rea străzei Polonă, iar partea de dincolo de acea stradă librarui 
Ioanid a cumpărat-o şi a răsădit-o cu pomi roditori, fiind 
cunoscută sub numele de Parcul Ioanid. Ca şi Cişmegiul, acea 
pădurice era în parte acoperită de un lac adunat din isvoare cə 
răsbătuseră acolo şi din care lac pornea pârâiașul numit Bucu- 
reştioara. Unic afluent al Dâmboviţei, acesta se strecura pe 
lângă curtea Mitropolitului Dionisie Lupu, numită şi Batiştea 
de pe numele mahalalei de-acolo 7%), trecea apoi prin locurile mi- 


76) Din scrisorile rămase maestrului sculptor Emil Becker dela o rudă 
a sa, artistul strungar Dietrich cunoscut și sub numele de Sion Pieptănarul, 
aflăm că acesta ieşea adesea, în zorii zilei de Duminică, să vâneze rațe 
sălbatice prin stuful bălței Cişmegiului și că deseori a văzut acolo vânând și 
pe Bibescu-Vodă. 

77) Lucrările de horticultură făcute ulterior de către nu mai puţin 
merituosul Rebhuhn, ca şi cele de decor sugerate de către Regina Maria, 
nu au schimbat înfățișarea deatunci a Parcului decât pe aleia principală, 
atunci dată circulației celor ce se plimbau acolo. Treptele cascadei 
de piatră din fundul acelei aleie au fost construite cu prilejul organizărei 
Expoziţiei Cooperatorilor, în anul 1886. 

18) Denumirea de Eatişte a mahalalei şi a bisericei venea din aceia 
că pe locul de-acolo Bucureştioara începea a curge mai plinuţă și pe ma- 
lurile ei se adunau femeile din partea locului să-şi bată şi să înălbească 
valurile de pânză țesută de ele la răsboiul casei fiecăreia. 


amet Eon ~ 
e ee n tn pe ra 


Piaţa Teatrului Naţional. Pe colţul din stânga vechea casă Török, azi blocul „Adriatica“, 
Pe colțul din dreapta casa Vanicu, azi blocul Băncei Ilfov, 

tohului monăstirei Cernica de lângă biserica cu Sfinți şi se în- 
drepta spre Gârlă, în care se vârsa la locul zis „la Rotile“ 79). 
După seearea lacului, peticele de pădure rămase pe margini au 
fost cumpărate: cel din sus de către loanid, şi cel din jos de 
către Fortunatu *), iar cel din mijloc a rămas cu copacii lui şi 
a fost preschimbat în acea grădină de răspântie pe care o avem 
și azi. 


Grădina Cotrocenilor — zisă şi grădina lui Davila — cu- 
prindea marginea oraşului din sus de mahalalele Isvorului şi 
Sf. Elefterie, între Dealul Spirei şi cel al Ierbăriei (Pirotehnia 
Armatei), oprindu-se în şoseaua Pandurilor), laturile ei fiind 
strada Isvorului şi şoseaua Cotrocenilor. Pe pajistea mijlocului 
acestui petec de pădure, în dreptul locului pe care mai târziu a 
fost clădit Azilul întemeiat de Elena, Doamna lui Cuza, la poa- 
lele dealului, se afla o frumoasă fântână de marmoră albă con- 
struită la dorinţa Doamnei Maria a lui Constantin-Vodă Brân- 
coveanu, iar în jurul acelei fântâni împodobită cu o icoană a 
Precistei, se ţinea în fiecare an, de ziua Sf. Mării a mică (8 Sep- 
tembrie), un bâleiu la care o săptămână întreagă venea lume 
de la mare depărtare dinprejur. Odată cu clădirea Azilului Dom- 
nitorul Cuza a dăruit, cu hrisov şi pe vecie, partea dinspre Dea- 
lul Spirei celei dintâi asociaţii de tragere la ţintă, întemeiată 
de boierul Dimitrie Racoviţă în vremea aceia. După venirea pe 
tron a Domnitorului Carol, asociaţia aceia a luat o desvoltare 
frumoasă, numărul membrilor ei sporind prin înscrierea celor 
din colonia germană bucureşteană. Cu banii adunaţi din cotiza- 
rea lor și cu cei luaţi din chiria marginei dinspre miază-noapte 
a locului, pe care germanul Wastely sădise-o mare florărie, aso- 
ciaţia aceia, care a fost cea dintâi adunare sportivă românească, 
a rostit locul rămas întrun Poligon de tragere, cu standuri, cu 
ținte fixe şi mişcătoare şi cu toate cele necesare exerciţiilor de 


19) E vorba de roţile moarei ce se afia pe Gârlă cam în dreptul Morgel!. 

80) Locul acela al Fortunatului a fost de-asemeni preschimbat în li- 
vede cu pomi roditori. In 1860, partea dinspre grădina Icoanei a fost vândută 
belgianului Liebrecht, prieten intim al lui Cuza-Vodă care îl făcuse director 
al Poştelor. Acela şi-a făcut pe fața dinspre strada Dionisie frumoasa casă 
ce, după abdicarea Domnitorului şi plecarea proprietarului, a fost cumpă- 
rată de boierul Gheorghe Filipescu-Mareșalul care, de curând decedat, a 
făcut-o danie Eforiei spitalelor civile. 

81) Numire dată la retragerea oștilor lui Tudor Vladimirescu de lângă 
monăstirea Cotrocenilor. în ale cărei chilii își luase reşedinţă Domnul Tudor. 

tragere. Cu prilejul acelor concursuri şi al aniversărei înteme- 
lerei, se organizau acolo serbări câmpeneşti în parte costuma- 
te şi care, de pe obiceiul nemţese, luau caracterul tradiţiona 
lelor reuniuni ale Preischitz-ilor din Germania și Austria %?). 

Partea rămasă în jurul şi la poalele zidurilor mânăstirei 
Cotroceni a servit de parc al familiei Domnitorului Carol până 
la terminarea lucrărilor de reconstruire a palatului din oraș. In 
acelaş timp unica fiică a lor, Domnița Marioara, sucombând din 
cauza unei molipsiri de searlatină, a fost înmormântată în acel 
pare, în o capelă tunerară ce se vede şi azi, iar grădina a fost des- 
chisă celor ce veneau de-i împodobeau mormântul cu flori proas- 
pete ®). Cu refacerea chiliilor şi cu construirea noului palat ce a 
servit de reședință Regelui Ferdinand I şi Reginei Maria, grădina 
Cotrocenilor a rămas doar ca pare al acelui palat. 

Partea rămasă dincolo de şoseaua Cotrocenilor a fost apoi 
rostită ca Grădină Botanică a Universităţii bucureştene şi, după 
închiderea grădinei Palatului, a fost ea deschisă şi destinată 
preumblărei cetăţenilor şi vizitatorilor oraşului. 


Grădina lui Filaret — cea de sub dealul cu acelaş nume —- 
a fost din vremuri vechi un pare cetăţenese. Incepând de la 1848, 
el a dobândit şi caracter istorie prin aceia că pe câmpia din 
marginea lui de sus, s'a adunat, la 11 Iunie a acelui an, poporul 
care a proclamat Revoluţia pentru obţinerea unei Constituţiuni 
egalitară — drept care locul a şi fost numit Câmpia Libertăţei. 
Inconjurată de podgorii şi împodobită cu pajişti bogate în iarbă 
şi cu bătrâni copaci umbritori, ea aduna pe bucureşteni şi fa- 
miliile lor în zile nelucrătoare şi, în preajma fântânei de mar- 
moră durată acolo de spătarul Mihai Cantacuzin, aflau prilej 
de petrecere și de odihnă, la ospăţuri întinse pe iarba verde. In 
anul 1906, pentru rostirea în acel loc a Expoziţiunei generale a 
produselor "Ţărei noastre, grădina aceia a fost preschimbată în 
Parcu] minunat ce poartă de-atunci numele Regelui Carol I. 

Iar fiindcă am prins a spune câte ceva despre acele parcuri, 
să amintim unele date şi asupra vechilor drumuri mari care- 


82) Germanii numind grădina „Schiesstadt”, bucureştenii au ştiut-o 
şi ei multă vreme de „Siştad”. 

83) Acestui pare bucureştenii îi mai ziceau și Grădina lui Davila de: 
pe numele dat stradei de sub ea. 

legau oraşul cu tot cuprinsul ţărei — așa cum făcurăm mai sus 
eu Podul Mogoşoaiei. 


Drumurile acestea erau : 

Podul Târgului de-afară, cel ce ducea la Obor şi. în 
şoseaua nâţională spre Moldova. Odată cu oficializarea Târgu- 
lui Moşilor, el a fost numit Calea Moşilor. Este cel mai vechiu 
drum al Bucureştilor întrucât pe el s'a făcut din cele mai vechi 
timpuri legătura cu răsăritul ţărei, cu porturile vechi ale Chiliei 
şi Brăilei şi cu Ţara Moldovei. Insemnătatea lui urbană s'a afir- 
mat însă ca drum de legătură între Târgul-dinăuntru, de lângă 
vechia Curte Domnească, Târgul de mijloc sau Târgul Cucului 
din mahalaua Sfinţilor, atunci mahala de margine, şi Târgul 
de-afară. 


Podul Beilâcului — al doilea ca vechime — nu era la 
început. decât un drumeag care ducea spre porturile “dunărene 
Rusciuc şi Silistra unde erau aşezate reşedinţele Paşilor 
şi Muhafizilor pe care Inalta Poartă otomană îi punea acolo cu 
oaste, gata de-a năvăli la orice semn de nesupunere al Domni- 
torilor noştri. Tot pe el plecau şi veneau atât alaiurile noilor 
Domni ce se duceau la Constantinopol să primească cuvenita în- 
vestitură şi veneau cu firmanul de înscăunare, cum şi cele ale 
marilor demnitari ai Sultanului, trimişi cu anumite rosturi la 
Bucureşti. Predecesorul lui Constantin-Vodă Brâncoveanu, Şer- 
ban-Vodă Cantacuzinul, având o moşie prin părţile acelea, a pus 
să îndrepte drumul şi să-l aștearnă cu grinzi de lemn ca să-i 
fie cale uşoară spre conacul vecin oraşului, iar poporul îi zise 
de-atunci Podul lui Şerban-Vodă. Un veac după aceia, Hospodarul 
fanariot Alexandru Ipsilante hotărî construirea la capătul din- 
spre Gârlă al acelui drum, a unui Han pentru găzduirea Bey-lor 
ce veneau pe la Curte şi a suitariilor lor, iar drumul îl numi Podul 
Beilâcului. Când însă, Hanul fu dărâmat iar Constantin-Vodă 
Hangherli inaugură intrarea noilor Domnitori pe Podul Mogo- 
şoaiei drumul acela reluă numele de calea lui Serban-Vodă, pe 
care îl păstrează şi azi. 


Podul Calicilor — mai înainte Drumul Craiovei, iar în anii 
din urmă Calea Rahovei. Pe acelea se scurgea în zorii zilelor, 
către oraş, toată ţigănimea cerșetoare ce-şi avea sălaşurile în cu- 
prinsul mlăştinos şi plin de broaşte din spatele bisericei Sf. Ni- 


4 

culae-Vlădica, cuprins cunoscut chiar cu numele de „Ţigănia“ 
sau „Broscăria”. Cum cerşetorilor li-se zicea atunci „calici” adică 
săraci, lumea bucureşteană a zis drumului acela Podul Calicilor. 

Povestea numelui vechiu al acestui drum mai are şi alte 
două versuri care au stârnit cândva polemici cu haz pro-. 
vocate de confundarea lor. Aşa bunăoară bucureştenii de pe 
tot locul care aveau în mare admiraţie biserica Domniței 
Bălașa, unde se. făceau mai toate nunțile boiereşti cu arhierei 
şi cu corul ce cânta şi la Operă, aflând la podul Gârlei de-acolo 
o droaie de cerşetorime ce se înşiruia pentru pomana boierească, 
i-ar fi dat străzei porecla de „Podul Calicilor” ; pe de altă parte 
localnicii îi ziceau şi „Podul Caliţei” de pe numele cârciumăresei 
soție a vestitului Cănuţă, podgorean cu vinuri bine şi curate pe 
care le serveau mușşteriilor în niște cănuțe sau ulcele de pământ 
smălţuit. 


Liniile acestor patru drumuri se întretăiau tocmai la vechea 
Curtea Domnească (azi Piaţa St. Anton) unde şi atunci era cen- 
trul orașului. Intre ele, şi între liniile celorlalte străzi mai lungi 
şi mai umblate, cum erau: Uliţa Târgovitşei (calea Griviței), a 
Herăstrăului (calea Dorobanţilor), a Podului de pământ (calea 
Plevnei), a Vergului (calea Călăraşilor) 5) şi a Vitanului (calea 
Dudești, adică spre satul Dudeştii-Cioplea) — se desfășurau 
aşadar mahalalele oraşului. 


N 


84) Toate noile denumiri amintind nume ale locurilor unde Oștirea 
românească cucerise neatârnarea 'Ţărei, sau denumiri ale trupelor viteze cari 
smulsese oștilor încercate ale Turcilor izbânzile liberatoare. 


Clădirile istorice 
şi de folos public. 


| e cu o construcțiune monumentaiă şi de o deosebită artă 
arhitectonică, Bucureştii nu a avut — drept vorbind — până 
la clădirea Atheneului Român, decât pe aceia a Teatrului Na- 
tional. i 
A avut însă câteva clădiri cu caracter istoric, rămase ca prin 
minune din pustiirile cutremurilor şi focurilor mari de care a 
fost bântuit în ultimele veacuri. Dintre acestea, la vremea ur- 
cărei în Scaunul Ț'ărei a lui Carol I, maj dăinuiau : 


Palatul Regal, — fost conac al boierilor Colfeşti şi apoi casă 
a boierului Dinicu Golescu, cumpărată de Stat pe vremea dom- 
niei lui Alexandru Ghica-Vodă (1839) spre a servi de reşedinţă 
domnească. La acele începuturi, ea nu era alcătuită decât din 
corpul de clădire ce a fost până în ultimii ani aripa dinspre bi- 
serica Creţuleştilor. O nepoată a acelui Domnitor, Alexandru 
Ghica, a lăsat nişte „Amintiri“ publicate mai târziu de Vasile 
Ion Ghica 5) şi din care, între alte multe informaţiuni, aflăm şi 
pe aceia că Palatul de-atunci era împodobit cu mobilier ce apar- 
ținea Domnitorului Ghica şi care, la moartea lui, a fost împărţit 
între moștenitori. Tot ea ne spune că pereţii erau acoperiţi cu 
„gobelin”-uri ce înfățișau o vizită a unei ambasade Siameze la 
Versailles prin secolul al VII-lea şi că acestea au fost apoi cum- 
părate de Regele Carol I şi readuse în Palatul actual, unde se 
aflau încă în ultimul timp. Alexandru Ioan Cuza, primul Domn 


85) Vezi lucrarea d-lui Constantin Gane — „,Trecute vieţi de Doamne 
şi Domniţe”, vol. IIl. 

al Principatelor Române unite, a avut şi el reşedinţa în acel conac 
modest de pe vremuri. La suirea pe tron a lui Carol I-ul, acesta 
a dispus însă reelădirea şi mărirea acelei aripe aşa cum era la 
vremea povestirei noastre. Tot el a adăugat apoi vechei clădiri, 
mai întâi partea cea mare din mijloc în care erau Sala Tronu- 
lui şi Sălile festivităților, apoi aripa din dreapta, destinată 
corpului de gardă şi care a fost construită pe locul casei Banului 
Constantin Cantacuzinul, fost şi Caimacam al Munteniei, în 1848. 
An de an Regele Carol I a dobândit apoi pentru curtea şi parcul 
palatului său și alte proprietăţi ce-l înconjurau precum: cele ale 
baș-boerului Iordache Filipescu unde au fost şi birourile ad- 
ministraţiei domneiilor Coroanei, cele din laturile bisericei Ste- 
jarului şi toate cele din strada Câmpineanului, numită astfel pen- 
trucă una din ele era proprietatea acelui boer. 


Palatul lui Vodă-Şuţu — construit în timpul celei de-a doua 
domnie, în faţa așezămintelor Cantacuzineşti dela Colțea şi a 
Turnului cu acelaş nume. Acest palat dăinuiește încă, ocupat 
fiind acum de birourile Băncei Crisoveloni. Pe vremea aceia el 
era locuit de urmaşii fostului Domn fanariot, iar grădina şi 
curtea lui se întindea pe tot locul din spatele statuilor până în 
ulița Poloneză, cunoscută apoi sub numele de strada Academiei. 
Chiar în spatele  statuiei Voevodului Mihai-Viteazul se aflau 
atunci geamlâcurile de flori (Sera) ale grădinei palatului acesta. 
grădină ce era foarte bine îngrijită şi populată cu păuni, fazani. 
pelicani, cocori, berze, cocostârei şi alte păsări mari domestice, 
cari ciuguleau pe pajistile de iarbă în deplină libertate. Intre 
cele două porţi ale grilajului de tier din faţa palatului — porţi 
împodobite cu câte un soare aurit şi cari se văd si astăzi — era 
şi un basin cu joc de apă în care sburdau lebede, lişiţe şi rațe 
sălbatice, în vreme ce ambele intrări erau străjuite, zi şi noapte, 
de doi arnăuţi. Aceştia purtau costumele lor pitoreşti: fustanele 
albe de pânză şi mintene lucrate bogat în găetane de fir de aur 
curat, fesuri moi îndoite pe stânga şi de vârful cărora atârna 
câte un ciucure mare de aur; erau încălțaţi cu cipiei de piele 
roşie cu vârfurile lung arcuite în sus şi împodobiţi cu pămătu- 
furi tot de fir de aur; iar în brâul de mătase roşie sau verde 
aveau înfipte câte un iatagan şi un pistol încrucișaţi, amândouă 
armele având mânerele de abanos încrustat cu aur şi argint şi 


7 mean 


Palatul Regal in anii când aripa corpului de gardă nu era clădită, 

bătute cu ghiuluri colorate imitând pietre nestimate. Fastul 
acesta al curţii lui Vodă-$uţu stârnea curiozitatea şi uimirea 
bucureştenilor şi constituia un punct de atracţie al orașului. 


In josul călei Victoriei, la capătul ei dinspre Gârlă, pe locul 
unde au fost puse temeliile unei clădiri destinate adunărei Sena- 
tului, se afla atunci „Palatul cel mie” al Brâncoveanului. Curtea 
şi grădina acestuia cuprindea tot locul dintre Cheiul Dâmbovi- 
tei, calea Rahovei şi străzile G. Danielopol, Apolodor şi Sf-ţii 
Apostoli, el fiind așezat cu faţa spre bisericuţa ce a fost res 
taurată acum. Fostă reşedinţă vremelnică şi a lui Constantin 
Brâncoveanu, după focul care distrusese Curtea lui cea mare din 
piaţa Bibescu-Vodă (azi Piaţa Naţiunei), acest palat, rămas în 
avutul Marelui Ban Grigore Brâncoveanu, ultimul urmaş al Ba- 
sarabilor Brâncoveni 8), a fost trecut de acesta în zestrea fiicei 
sale adoptivă Joița (născută Mavrocordat), nepoată de soră a 
Saftei, soţia Marelui Ban Grigore. La căsătoria Joiţei cu Gheor- 
ghe Bibescu, „Palatul cel mic” a revenit acestuia şi i-a servit ca 
reşedinţă chiar după alegerea lui ca Domn al Munteniei. Bătrânii 
noştri îşi mai amintese de acea nefericită Doamnă Joița a lui 
Vodă-Bibescu, înbolnăvită la câţiva ani după căsătoria sa şi cu 
minţile rătăcite, care umbia ziua întreagă prin grădina palatu- 
lui învestmântată în alb şi culegând flori din brazde sau din 
mâinile vreunor trecători ce îşi făceau înadins drum pe-acolo. 
Dela Domnitorul Bibescu, palatul acela a trecut apoi în stăpâni- 
rea lui Gheorghe Bibescu-fiul. Acesta era un foarte destoinie 
mânuitor de arme şi a trăit mai mult în Franţa. A luat parte, 
ca ofiţer al Franței, la războaiele pentru liniştirea Algeriei de 
revoltele stârnite de viteazul emir arab Abd-el-Kader și a luptat 
cu multă bravură sub ordinele Ducelui d'Aumale. Insurat în 
Franţa cu Valentina principesă de Caraman-Chimay, el a avut 
din această căstăorie pe George-Valentin Bibescu, mort de cu- 
rând, căruia a rămas moştenire şi „Palatul cel mic” al Brânco- 


86) Sireaua familiei acestuia era următoarea: După măcelărirea, la 
Constantinopol, `a urmaşilor lui Constantin-Vodă Brâncoveanul, soarta a 
voit să rămână în viață doar copilașul fiului cel mai mare, pe nume tot 
Constantin, care s'a căsătorit apoi cu Maria Coslogeanu și a avut doi copii: 
pe Nicolae mort fără urmași și pe Manoil însurat cu Zoe Sturdza. Aceştia 
din urmă au fost părinţii lui Grigore, devenit Mare-Ban şi mort în 1832. 
(Vezi „Trecute vieți de Doamne şi Domniţe”, vol. III, de Constantin N. Gane). 

venilor. 57). Vândut mai târziu Statului — terenul dinspre calea 
Rahovei a servit ridicărei pe el a Palatului Justiţiei de-acum, 
iar restul împreună cu vechea clădire a fost dat ca local Institu- 
tului antirabic, la întemeierea lui de către profesorul Victor 
Babeş; apoi a fost dărâmat pentru a ridica acolo un palat ai 
Senatului, lăsat însă din temelii în părăsire, din cauza războiului 
cel mare din 1916. Acum pe locul şi pe temeliile acelea este con- 
struit, în mod provizoriu, un pavilion pentru expoziţii. 


Intre clădirile vechi ale oraşului se mai aflau la vremea po- 
vestirei noastre : 


Vechiul palat al Banului Dumitrache Ghica, cunoscut sub 
numele de Banul Bătrânul şi care a fost una din crăcile prin- 
cipale ale arborelui genealogic al familiei Ghiculeştilor de mai 
apoi 5). Palatul acesta, unul din cele mai vechi cuprinsuri de 
clădiri ale Bucureştilor, se întindea spre fund pe tot locul dintre 
Academia de Arhitectură şi Bulevard ; iar cu faţa dinspre Podul 
Magoșşoaiei dela casa Slătineanului (Capşa) până la pasagiul 
Victoria. Din tot palatul acela a rămas doar corpul principal 
în care se afla până mai deunăzi sediul Clubului Tinerimei, iar din 
acela sa mai păstrat doar peronul dela intrare şi sala de jos 
aşa cum au fost, iar pe pereţii scărei ce duce sus în saloanele 


87) Boeria Bibeștilor se urcă spre sfârșitul veacului al XVII-lea când 
trăia în părțile Craiovei Căpitanul Mihai, dregător de hotare ce era fiul 
lui Tudor Bibescu iar acesta coboritor din îndepărtatul străbun, moșneanul 
Bibu dela Gorj (v. N. Iorga: „Viaţa şi Domnia lui Barbu D. Știrbey”). Fiui 
acelui Mihai Căpitanul, Dumitru Bibescu a fost Ban al Craiovei pe la 1804 
şi a scăpat Craiova de pârjol și de jafurile răsvrătitului Pazvantoglu, pașă 
al Vidinului, predându-se el și ai lui ca ostateci acestuia și jertfind întru 
aceasta avutul lui. In acea vreme de zălogire la Vidin el a avut pe cei doi 
fii ai lui: Gheorghe şi Barbu-Dumitru cari au domnit amândoi în Muntenia, 
cel din urmă sub numele de adopţiune al familiei Știrbey. (v. C. Gane — 
op. cit. vol. III). 

88) Marele Ban Dumitrache Ghica era fratele lui Grigore Alexandru 
Ghica fost Domn al Moldovei, decapitat de Turci în anul 1777 la Iaşi; iar 
amândoi aceştia erau feciori ai vestitului Ghica, Dragoman al Sublimel- 
Porţi, decapitat și el la Constantinopol, în 1751. Obârşia lor pornea dela 
Gheorghe Vodă Ghica, de origină albanez şi care, cel dintâi, a domnit în 
Muntenia dela Decembrie 1659 la Septembrie 1660. Fiul acestuia, Grigorașcu 
Ghica, i-a urmat în domnie până la 1665, revenind apoi după Radu Leon 
şi Antonie Vodă din Popeşti, adică dela 1672 la 1674; iar un alt fiu al lui, 
Gheorghe II, a domnit în Moldova cam în acelaşi timp cu tatăl său. (Idem 
— ibidem). 

Palatul lui Vodă-Şuţu de pe strada Colţei, azi bulevardul Brâncoveanului. 

casei stau încă o seamă de decoraţiuni murale ale pictoru- 
lui italian Giacometti, făcute după restaurarea poruncită 
de Grigore-Vodă Ghica al IV-lea în 18225%) când el a luat a- 
colo reşedinţă. Inaintea lui, palatul acela mai fusese locuit de 
Ton-Vodă Caragea pela 1812 şi de Alexandru-Vodă Şuţu până 
la moartea lui 1821 %). Urmaşii Ghiculeştilor au vândut apoi a- 
cel palat cu tot cuprinsul lui unuia pe nume Mircuş, care pe 
locul din partea stângă a construit Hanul preschimbat acum 
în Pasagiul Victoria, o altă clădire alăturată lui Grigore Eliad 
Carciumărescu, iar restul lui Emanoil Lahovary. Acesta a în- 
chiriat corpul principal Clubului Tinerimei, anexa lui din mijloc 
unei „pensiuni-garni” care mai apoi ajunsese cu totul altceva, 
şi corpul cel mic dinspre str. Academiei, tipografiei lui Dor. P 
Cucu. Mai târziu acestea din urmă au fost dărâmate şi în locul 
lor s'a ridicat Teatrul Comoedia de astăzi. 


Tot pe calea Victoriei în sus, la colţul cu strada Banului ®™™) 
era, ca şi acum, Palatul lui Știrbey — casă frumoasă şi impu- 
nătoare chiar pentru Bucureştii de azi. Această clădire ridicată 
pe vremi de neamul Ştirbey-lor, a servit de reşedinţă Marelui 
Logofăt Barbu, frate cu Gheorghe Bibescu-Vodă dar adoptat 
de Stirbey şi care a fost Domn al Munteniei dela 1849 până la 
ocupaţiunea rusească (1853) și, după retragerea acestei, până 
la 1856. In acest palat Bibescu-Vodă a dat un mare bal spre cin- 
stirea Prințului Albert al Prusiei „fratele regelui Friederich- 
Wilhelm, cu prilejul vizitei ce acesta a făcut în vara anului 1843 
în țara noastră ?). 


- Alături de acest palat, peste uliţa Târgoviștei (azi calea Gri- 
vițe:), era şi atunci clădirea ce a fost apoi ocupată de ministerul fi- 
nanţelor. Amintirea ei aci îşi are rostul prin aceea că, construită fi- 
ind de bogatul boier Faca, tatăl lui Costake Faca, autorul piesei de 


89) De fapt Grigore-Vodă acesta era al optulea din neamul Ghicu- 
leştilor, care domnea în Ţările Românești; căci această familie a dat în 
total unsprezece Domnitori în două sute de ani, ultimul fiind Alexandru, 
cel care a fost şi Caimacam la 1856—1858. 

90) Parada îngropăciunei acestuia o găsim minunat de precis descrisă 
într'o carte cu acest titlu, datorită d-lui George Florescu. 

91) Nume dat în amintirea Banului Dumitrache Ghica ce avea şi aci 
o casă în colţul cu str. general Budișteanu, şi care, locuită fiind de un stră- 
nepot al lui. Alexandru Scarlat Ghica, a ars în timpul ocupației germane 
din 1916—1917. 

92) Vezi: Constantin Gane, op. citat. 

teatru „Franțuzitele”, şi vândută de copiii lui unui grec cunos- 
cut sub numele de Romanitos, — a fost folosită de Grigore-Vodă 
Ghica, în seara Anului-Nou 1827, pentru un Bal al Curţei %). 


„Palatul de agrement” al lui Nicolae-Vodă Mavrogheni, de 
lângă biserica Mavrogheni din şoseaua Kisselef, în care era in- 
stalată „Tarapanaua” (Monetăria Statului) şi în locul căruia se 
ridică acum clădirea Muzeului Etnografic. 


Palatul lui Grigore-Vodă Ghica, — din Teiul-Colentinei, con- 
struit pe acea moşie a lui, mărginașă Bucureştilor, şi unde prima 
lui soţie Maria, fiica lui Constantin Hangerli-Vodă, a locuit 
până în 1861 când avea vârsta de 92 de ani, îngropată fiind 
ca şi soţul și copiii săi, lângă biserica de-acelo unde mor- 
mintele lor se văd şi astăzi. Şi acest palat, construit foarte fru- 
mos, a fost împodobit de Giacometti cu picturi. El a fost dat 
cândva pentru adăpostirea unui orfelinat combinat cu o şcoală 
de surdo-muţi, de către urmaşii epitropi ai diatei Domnitorului, 
iar acum în urmă este ocupat de o școală pentru orfane de război. 


Palatul din chiliile mânăstirei Cotrocenilor, unde şi-a avut 
Domnitorul Tudor Vladimirescu cartierul general, când a venit 
asupra Bucureştilor pentru a goni pe grecii ce împănase ţara 
sub domnii fanarioți și sub răscoala „Eteriei” condusă de Ale- 
xandru Ipsilanti. Acolo au locuit o vreme şi Vodă-Carol I cu 
Doamna Elisabeta, până la terminarea reconstruirei Palatului 
Regal din oraş. Vechile clădiri au fost preschimbate apoi de Re- 
gele Ferdinand I Intregitorul de Neam şi de Regina Maria în 
reşedinţa ce au păstrat pe tot timpul domniei lor. 


In sfârşit, Vechiul palat al Adunărei Deputaţilor de pe Dea- 
lul Mitropoliei, azi reconstruit, şi căruia poporul i-a dat denu- 
mirea „Camera. 

Mai erau apoi câteva clădiri folosite pentru sediul 
unora din autorităţile şi instituţiunile oficiale ale Statului. 
Astfel erau, dintre ministere: acela al internelor care îm- 
preună cu preşedinţia consiliului miniştrilor, se. afla, în ve- 
chiul local din strada Academiei: dărâmat acum doi-trei ani şi 
care se reclădește acum; al ministerului finanţelor despre care 
am vorbit mai înainte şi al ministerului cultelor şi instrucţiunei 
publice, în localul actual din strada Spiru-Haret. Celelalte patru 
ministere — căci atunci toate erau numai şeapte la număr — își 


93) Vezi aceiaşi lucrare a lui C. Gane. 


Vechiul palat al Consiliului miniștrilor de pe strada Academiei, unde era și ministerul afacerilor interne. 

aveau sediurile prin case de-ale particularilor, şi anume: minis- 
terul afacerilor străine în casa cu gang din strada Dionisie Lupu, 
unde se află azi un Cămin pentru studente înfiinţat de Clotilda 
general Al. Averescu; ministerul lucrărilor publice, în casa pe 
locul căreia soc. „Asigurarea Românească” a clădit blocul din 
faţa străzei Piaţa Amzei; ministerul justiţiei, tot pe calea Victo- 
riei în casa joasă din faţa localului Bibliotecei Academiei Ro- 
mâne; iar ministerul de războiu (căruia la începuturile organi- 
zărei oştirei noastre i-se dase ca local cel al „Colegiului Milită- 
resc”, fostă reşedinţă a generalului Kisselef la 1829, adică corpul 
central al fostei clădiri a Pretecturei Poliţiei Capitalei) a fost 
mutat, la moartea lui Gună Vernescu, în clădirea acestuia, care 
aparţine azi ministerului economiei naţionale, şi abia mai târziu 
în fostele case ale colonelului Maican, din piaţa Valter Mărăci- 
neanu, unde se află şi acum, fiindu-i cumpărate de Stat ca local 
definitiv. 

Primăria Oraşului — căreia i se mai zicea atunci şi „Ospe- 
Jul Comunal” — avea vechiul ei local, bine aşezat, în casele ce 
erau pe terenul de lângă statuia lui Ion Brătianu — teren rezer- 
vat pentru reclădirea acolo a unui edificiu mai mare şi încăpă- 
tor pentru toate serviciile acesteia. Aceste case, care au adăpostit 
Primăria Capitalei până prin 1912, erau proprietatea din bă- 
trâni a familiei Hagi-Moscu *). 

Prefectura Poliţiei Capitalei se afla tot unde se găseşte şi 
unde, sub prefectura Agăi Aleaxndru V. Beldiman (1864-65) 
ocupa doar aripa veche dinspre clădirea Socec, iar în 1866 la 
nirea Domnitorului Carol I i-a fost dată şi clădirea principală 
în care se găsea, cum am văzut, ministerul de războiu%). La 
1890, fiind prefect al Capitalei colonelul Ioan Algiu, acesta 
obţinu fondurile necesare cu cari a reclădit corpul principal pen- 
tru Poliţie, cele vechi de pe latură rămânând cazărmi ale jan- 
darmilor pedeştri şi pompierilor. 


94) La începutul povestei noastre, Primăria își avea sediul în Piața- 
Mare, pe locul actualei Hale; iar clădirea aceasta din str. Colţei a fost dă- 
râmată sub primarul Dumitru Dobrescu (Matache) în 1911. 

95) Casele acelea aparținuse pe la 1795 tot Paharnicului Ioan Hagi- 
Mosco, care le luase dela Vornicul Ioniţă Damari, iar pela 1800 le trecuse 
fostului Ban, colonelul Dimitrie Racoviţă, dela care le închiriase Domnia 
pentru Agie şi pentru Colegiul Milităresc, după cum am mai arătat. (Vezi 
„Istoricul reședinţelor Pretecturei Capitalei” de V. Dasckievici). Agia (Po- 
liția) a mai fost înainte și pe locul actual al Postului Central de pompieri. 

Casa de Depuneri şi Consemnaţiuni era tot unde este azi, 
dar în o clădire aşezată pe latura dinspre strada Marconi (care 
atunci nu exista), în vreme ce pe latura dinspre strada Mihai- 
Vodă se afla Curtea Juraţilor pentru procesele criminale, iar 
în mijlocul terenului un corp în care era prefectura de Ilfov. 
Noul palat al Casei de Depuneri a fost ridicat pe tot acel teren. 

Dincolo de Vadul Sacagiilor era Palatul Administrativ. 

Clădirea aceasta fusese conacul Marelui Ban Dumitrache 
Ghica-Bătrânul, despre ale cărui proprietăţi de-acolo Ion Ghica 
aminteşte în „Serisorile sale, cum că „începeau din capătul 
dinspre apus de podul Gârlei (adică dela această clădire), 
mergeau în jos pe malul apei până în dreptul caselor Văcă- 
rescului (casa Prager, azi sediul Casei de Economii și Cekuri); 
de-acolo duceau spre Sfinţii Apostoli până unde sunt băile Mi- 
traşevski, apoi la dreapta pe uliţă înainte, tăiau de-acurmezişul 
strada Mihai-Vodă, treceau Gârla mergând la vale prin Gor- 
gani, cuprinzând toată mahalaua Domnița Nastasia şi încheiiau 
ocolul la podul Gârlei dela Zlătari”. 

Tribunalul-Vechiu—era atunci în piaţa Valter Mărăcineanu 
în aripa veche din dreapta a caselor lui Maican. In această aripă 
fusese instalate, pe lângă sălile Tribunalului şi Curţilor care 
ocupau partea din faţă ce acum este teren viran, Conservatorul 
de muzică şi Artă dramatică şi sediul Societăţii Atheneului Ro- 
mân cărora le-a luat locul clădirea Teatrului Lyric. 

Banca Naţională a României din frumosul edificiu actual, 
construit în vreme ce birourile ei adăpostite erau în clădirea Ha- 
nului Ghermani (din spatele ei) acum de curând dărâmat şi el 
spre mărirea sediului Băncei. 

Poşta şi Telegraful — fost mai întâi pe strada Nicolae Go- 
lescu de azi, căreia mai înainte i-se zicea strada Poşta-Veche, 
apoi în casele Bărcănescului de pe strada Doamnei, pe locul, că- 
rora a fost ridicat palatul Camerei de Comerţ şi Industrie. 

Biblioteca Naţională, — în nişte case ale Pensionatului 
Central de fete, ce se aflau pe locul aripei drepte a localului mi- 
nisterului domeniilor şi agriculturei. 

Palatul Universitar — în vechia lui clădire, din fața Statu- 
lor, construit pela 1840 pe locul dăruit de Grigore-Vodă Ghica şi 


20) 


96) Dela acela se dase numele străzei: „Pensionatului”, nume schim- 
bat apoi în: „Vasile Boerescu”, ale cărui case erau pe locul tăiat pentru 
Bulevard. 


Clădirea cea veche a Facultăţii de medicină. 

unde au fost apoi îngrămiidite și sediurile Senatului, Academiei 
Române şi al celor dintâi Muzeuri bucureştene (cel zoologic, cei 
de antichităţi şi cel geologic). Partea centrală a edificiului nou 
construit în locul aceluia, păstrează încă urme ale înfăţişărei 
vechei clădiri care, împreună cu aceia a Teatrului Naţional, au 
fost cele dintâi edificii fă oase ridicate în scop cultural, în Bucu- 
reşti 

Tot printre edificiile oraşului de-atunci se mai numărau şi 
clădirile Aşezămintelor Brâncoveneşti din Piaţa Bibescu-Vodă şı 
ale Eforiei Spitalelor Civile, de pe Bulevardul Elisabeta; acele 
ale Şcoalei superioară de medicină veterinară şi a Labora- 
torului de Chimie organică, de pe Cheiul Gârlei; cele ale Socie 
tăților de Credit funciar urban şi rural de pe strada Doamnei: 
cazărămile Malmaison din Calea Plevnei, Alexandria şi Cuza- 
Vodă de pe Calea 13 Septembrie şi următoarele spitale ale Bucu- 
reştilor de atunci: Spitalul Colţei, Spitalul Filantropiei clă- 
dit prin 1815, fără anexa celui al Maternităței care se afla lângă 
biserica Radu Vodă; Spitalul Militar clădit de Alexandru Vodă- 
Ghica prin 1838-42 pe strada Știrbey Vodă, până la anul 1885 
ând a căzut pradă focului și a fost strămutat apoi pe strada 
Francmasonu-ului ; Spitalul Colentina, clădit în 1858 pe locul 
dăruit din moşia lui Grigore-Vodă Ghica şi dat folosinţei abia 
prin 1864; Spitalul pentru nebuni din chiliile mânăstirei Măr- 
cuţa de lângă Pantelimon şi căruia bucureştenii îi ziceau „Ba- 
lamucul”; iar după câtăva vreme apoi, Spitalul de Copii din 50- 
seaua Bonaparte. 

Mai erau apoi cele două mari clădiri vechi: a Turnului Col- 
tei şi a Hanului Zlătarilor, han rostit în fostele chilii ale bise- 
ricei cu acelaş nume, înconjurată atunci pe trei laturi: dinspre 
strada Lipscanilor, Calea Victoriei şi strada Stavropoleos. 

Turnul Colţei era aşezat peste drum de palatul lui Vodă- 
Suţu, în faţa bisericei cu acelaş nume. In spatele amândoura au 
fost clădite, de către meşterul Dobre, (asupra căruia ne vom opri 
mai mult în alt capitol) aşezămintele spitaliceşti pe cari le ve- 
dem şi azi. Despre acel turn se spunea că fusese înălțat acolo 
de câţiva ostaşi ai regelui suedezilor Carol XII, răsleţiţi depe 
urma înfrângerii ce oastea aceluia îndurase dela aceia a "Ţarului 
rus Petru cel Mare, la Pultava, după anul 1709. Adevărul ni-ľa 
arătat o inscripție pe piatră, aflată la dărâmarea turnului şi 
dată în păstrarea Muzeului de antichităţi. Din inscripția aceia 

rezultă că Turnul a fost ridicat acolo din porunca Spătarulu: 
Mihail Cantacuzinul, ctitorul tuturor acelor aşezăminte, şi că 
denumirea „Colțea“ este dată din hotărîrea aceluiaș, dela numele 
lui Colțea Doicescu, fostul proprietar de teren pe care au fost 
ridicate acele așezăminte % bis). 

In sfârşit, între cele peste o sută de biserici ale oraşului din 
alte vremi, notăm pe cele câteva care prin construcţia sau ve- 
chimea lor aveau o mai deosebită însemnătate. 

Astfel, erau : 

Mitropolia, construită la 1654 de către Constantin-Vodă Şer- 
ban, reclădită în urma cutremuvului cel mare din 1838 de către 
Safta, soţia Banului Grigore Brâncoveanu, şi reînnoită sub dom- 
nia Regelui Carol I, aşa cum se vede astăzi. 

Biserica Mihai-Vodă, fostă la început o bisericuţă cu hramul 
Sf. Nicolae şi clădită cam prin vremea Voevodului Matei Basa- 
rab, dacă nu chiar mai înainte. După isbăvirea lui din primejdia 
de moarte în care îl aruncase Alexandru Vodă cel rău, bănuind 
că, de vreme ce se da drept fiu al lui Pătraşcu cel bun, năzuia 
domnia Tărei Româneşti, — Mihai-Vodă Viteazul ajungând în 
adevăr Domn; ridică biserica de azi în locul celeilalte, (1594) » 
înconjoară cu clădiri puternice ca pe o cetate, îşi aşează acolo 
toată Curtea și dărui bisericei moșii şi odoare de preţ, punând-o 
sub hramul Archanghelilor oerotitori Mihail şi Gavrilă. Căzută. 
şi ea pradă unui din focurile cele mari, a fost reparată şi redată 
slujbei lui Dumnezeu, iar apoi refăcută împreună cu clădirea în- 
conjurătoare spre a fi destinată toată Arhivelor Statului, cum 
e şi azi. 

Biserica Domniței Bălașa (Brâncoveanu). Despre aceasta 
hrisoavele spun că ar fi fost clădită mai întâi din lemn de către 
Vlad-Vodă Călugărul?) către anul 1492 și apoi zidită în 1662 de 
către Vornicul Nedelcu din neamul Bălăcenilor. Ea a fost apoi 


96 bis) Pe locurile acestea Colțea Dicescu ctitorise pela 1667 o bise- 
ricuță de lemn (pe locul celei de azi a Colţei), pentru ușurarea sufletului lui 
de apăsarea că, patruzeci de ani mai înainte, împlinise cu silă porunca lui 
Mihnea-Vodă cel rău de-a merge la Constantinopol să îndemne pe marele 
Vizir să ucidă pe Cantacuzino postelnicul, tatăl spătarului Mihail. La moar- 
tea lui, Dicescu a lăsat acele locuri Slintei Mitropolii. Dela aceasta le-a cum- 
părat apoi spătarul, pe 800 de taleri, şi a ridicat acele așezăminte pentru 
sufletul tatălui său, rânduind să poarte numele lui Colțea, şi pentru izbă- 
virea aceluia. 

97) Vezi „Istoria Bucureştilor” de Ionescu-Gion, 


Turnul Colţei în anul premergător dărâmărei lui. 


Infăţişarea bisericei Sf.. Spiridon din calea Serban-Vodă, cu stilul 


gotic în care fusese clădită de Ghiculești. 

reclădită la 1831 de Banul Grigore Brâncoveanu şi dăruită cu 
Azilul alăturat ce purta ctitoria Domniței Bălaşa. Arsă de focul 
cel mare din 1847 a fost refăcută doi ani după aceia, iar în 1884 
renovată de Aşezămintele Brâncoveneşti aşa cum se vede acum. 

Biserica Antim, din mahalaua zisă atunci a lui Popa Ivaşeu, 
fusese clădită de prea învățatul arhimandrit Antim Ivireanul şi 
pusă sub hramul tuturor sfinţilor. Despre acest prelat răspân- 
dindu-se vorba că era foarte bogat dar tăgăduia averea lui, a 
fost gonit din ţară de unul din Mavrocordaţii ce au avut Domnia 
Munteniei şi, ajuns la Dunăre, a fost ucis şi aruncat în apă. Sub 
urgia care-l pândea, închizându-se în locaşul bisericei, el a seris 
săpate în piatra coloanelor stihuri frumoase asupra deşertăciu- 
nilor celor lacomi de putere şi de asuprire, şi asupra întâmplă- 
rilor ce în curând aveau să-l răpună. 

Biserica Sfântului Spiridon, de pe Calea Şerban-Vodă. ridicată 
la început în stilul gotic de către Domnitorii Ghiculeşti. 

Biserica Stavropoleos, capelă bizantină a Hanului Grecilor 
ce fusese alături de cel al lui Constantin-Vodă, pe locurile Bălă- 
cenilor din spatele Palatului de azi al Poştei şi Telegrafului, şi 
care ţine hramul Sfântului Haralambie. Această bisericuţă, a- 
junsă o ruină, a fost restaurată de Comisiunea Monumentelor 
Istorice sub stăruința Profesorului Nicolae Iorga şi cu destoini- 
-cia arhitectului Ioan Mincu. 

Biserica Sărindari sau a Pomenirei, ridicată de către Matei 
Basarab Voevod pe la 1640 şi la a cărei târnosire cucernicul 
Voevod a adus pe slăvitul Macarie al Ierusalimului. Această bi- 
serică a tost multă vreme lăsată în părăsire, nu ştim din ce pri- 
“cină. Retăcută în toată impunătoarea ei mărime de către Domnii 
din neamul Ghikuleştilor, ea a fost redată credincioşilor, între 
“care a fost văzut ani de-arândul și Domnitorul Carol I, la sluj- 
bele cele mari ale hramului. Lăsată iar să se părăginească, a fost 
“dărâmată în 1893, fără ca măcar să i-se fi însemnat locul alta- 
rului, aşa cum cer Canoanele eclesiastice. 

Mitohul Episcopiei Râmnicului din grădina ce era în faţa A- 
theneului şi ul cărui loc de altar era atunci însemnat cu o coloană 
de marmoră albă °), iar acum cu un bloe de piatră sculptată. 


98) Coloana aceia a fost mutată mai întâi pe bulevardul Carol I, unde 
a fost așezată statuia lui C. A Rosetti, iar după aceia pe bulevardul R2- 
ginei Maria, pe rondul Pieței de legume numită de bucureşteni „Adis- 
„Abeba” (?) 

Jn amintirea acestei vechi ctitorii a Văcăreștilor ne rămăsese 
Grădina Episcopiei, mult căutată de bucureşteni, dar care totuşi 


sa găsit bine să fie desființată, — şi în sfârşit Bisericuța lui 
Bucur, de lângă mânăstirea lui Radu-Vodă, — fost schit de că- 


lugări (cu hramul Sft. Athanasie) aşezat din vremea îndepăr- 
tată când pe acolo îşi avea stâna ciobanul Bucur care a trecut 
pentru multă vreme drept întemeietorul oraşului București. 


Din cele arătate se poate desluşi că, afară de puține excep- 
țiuni, mai toate clădirile de seamă ale Bucureștilor de atunci, și 
în tot cazul acelea care adăposteau autorităţile sau instituţiunile 
orașului, erau adunate către centrul lui. 

Tot în acel miez de oraş roiau : mişcarea negustorească, pre- 
cum şi aceia a populaţiei străină venită pentru treburi şi pentru 
distracţii. 

Aceasta pare să fi fost şi cauza ce determinase municipalitatea 
să vadă necesitatea despărţirei centrale a culoarei de roşu, care 
ustăzi nu mai dăinueşte. 

O dovadă în această privinţă ar putea fi şi faptul că, spre 
deosebire chiar de starea de lucruri anterioară, în acest ocol central 
se aflau atunci şi toate hotelurile construite în decursul acestei 
epoci pentru găzduirea vremelnică, atât a străinilor ce veneau să 
ne viziteze ţara, cât şi a conaţionalilor provinciali pe care demni- 
tățile la care erau chemaţi, sau treburi personale, îi aduceau pen- 
tru un timp oarecare în capitală. Numărul mare al acelor hote- 
luri, chiar la începutul perioadei de timp de care ne ocupăm aci, 
arată cât de vie şi de bogată era viaţa Bucureştilor încă de pe 
atunci. 

In adevăr, în locul Hanurilor dealtădată, ™®) „Ghidul maio- 


99) Hanul Golescului de lângă biserica Sfântului Ilie, de alături de 
Domnița Bălaşa (azi clădirile fostului Pasaj Nierescher) — Hanul Manuk 
azi Hotel Dacia din Piață — Hanul Colței depe locurile spitalului — Hanu! 
Dracului din dosul bisericei Sf. Gheorghe-nou — Hanul lui Zamfir din 
rând cu Colțea, spre Sf. Gheorghe — Hanul Roşu din Căldărari — Hanui 
Şerban-Vodă de pe locul Palatului Poştelor — Hanul Grecilor din spatele 
mânăstirei Stavropoleos — Hanul Zlătarilor ce a fost în jurul bisericei azi 
reclădită de lângă Poştă — Hanul Frânţeascăi pe locurile Palatului lui 
Sturza, azi ocupat de ministerul afacerilor străine — Hanul Pitişteanului 
sub care se afla Cafeneaua „Zece mese” — Hanul Căpitanului Niculcea. 
cel dela Cişmeaua Mavrogheni, dinspre spitalul Filantropiei də unde plecau 
„olacurile” (diligenţe) spre Ploeşti; (cele dinspra Olteniţa dela Herasca-Sf. 


Infăţişarea bisericei Sărindarului pe locul căreia se află acum 
Cercul Militar. 

rului Papazoglu ne spune că chiar în Bucureştii de la 1871 se 
găseau nici mai mult nici mai puțin decât 28 de Hoteluri din carı 
numai două în afară de această despărțire. Numele şi locurile lor 
erau : Hotelul lui Hugues, °) cu vestitul lui restaurant franțuzesc 
pe calea Mogoşoaiei cam unde este azi Hotelul Continental ; — 
Hotelul Oteteleşeanu cunoscut apoi sub numele directorului său 
italian Fraseatti în casa de lângă palatul de-acum al Telefoane- 
lor; — Hotel de France (Lafayette) dela Zlătari; — Hotelul 
Pitişteanului sau „Orient” de pe locul de azi al Hotelului Splen- 
did; — Hotel Concordia din str. Academiei; — Hotelul lui 
Pieschi din Selari ; — Hotelurile Caracaş şi Patria din Piaţa 
Mare ; Hotel Budişteanu pe str. Carol; — Hotelul Dacia, fostui 
Han al lui Manuk din Piaţa Sfântului Anton; — Hotelul lui 


Avram din Bibescu Vodă; — Hotel de Rusia în mahalaua 
Gorganilor ; — Hotelul „Bien-garni” de lângă bis. Domniței 
Bălaşa ; — Hotelul lui Simion din spatele bisericei Sf. Ni- 


«olae din Selari ; — Hotel Cernica, zis şi hotelul lui Cioacă, de 
pe calea Moşilor şi str. Radu Calomfireseu, ce a fost numit apoi 
Hotel Athena şi azi Hotel Londra; — Hotelurile Transylvania. 
Bulgaria şi Gabroveni de pe strada cu numele celui din urmă;— 
Hotelul Pesearului din mahalaua Herasca (lângă Sf-ta Vineri din 
Lucaci) ; — Hotelul Vasilache din mahalaua Olteni; — Hotelul 
Lazăr sau „de Nord” din faţa ministerului finanţelor ; — Hotelul 
Stadt-Pesth ; — Hotel Europa din str. Stavropoleos, ce avea sub 
el vechiul local al Berăriei „La Carul cu bere” şi Hotelurile Neu- 
bauer din str. Râureanu, ,„Moldo-Român” din Stiinţi şi „Uber 
Land und Meer” din strada Poliţiei, lângă „Salvare”. 

.O parte din aceste hoteluri au dispărut însă cu încetul fiind 


Vineri, iar cele spre Giurgiu dela Hanul lui Manuc) — Hanul Suditului dela 
bariera Madritului, către spitalul de azi al Colentinei — Hanul Caraghio- 
zoaiei din gropile Neptun ce au fost pe locurile Şcoalei Italiene și a Scua- 
rului de acolo din Popa-Tatu — Hanul lui Burnaz din Spirea-veche, acolo 
unde azi se vede clădirea școalei primare „Ion Creangă” — Hanul Filaret 
pe locul din calea Victoriei pe care a fost clădit Teatrul Naţional — Hanul 
lui Simion Armeanul şi Hanul cu Tei din spatele bisericei Sf. Nicole-Şelari. 

100) Cel dintâi hotel bucureştean încă de sub domnia lui Cuza şi în 
care a fost găzduit prinţul Plonplon (Napoleon, vărul Impăratului Napo- 
leon III) venit în misiune pe lângă Domnitorul Carol (1868). Era cel mai 
bun restaurant. Abonamentul p. masă era de 10 galbeni (120 lei) pe lună. 
Faima i-a pierit mai ales în urma unui scandal între ministrul justiţiei Voinov 
şi magistratul Edgard Mavrocordat. (1884). 

inlocuite de altele mai bine înzestrate şi aşezate la loc mai bun. 
Astfel au fost apoi : Marele Hotel Bulevard, cel dintâi care a fost 
clădit şi întocmit de givaergiul Herdan în felul celor din străină- 
tate, Hotelul Continental, Hotelul Capşa, Hotelul Metropol (din 
faţa aripei drepte a Palatului Regal şi care a fost dărâmat cu 
prilejul lărgirei pieţei acestuia), Hotelul Imperial dărâmat pentru 
mărirea Palatului Regal, ca şi Hotelul Manu dela fostul colţ al 
străzei Ştirbei-Vodă, Hotel Splendid clădit pe locul fostului Hotel 
Orient, Hotelul Union şi Hotelul Regal (azi Stănescu), Hotelul 
Bristol transformat ulterior în Hotelul Esplanade de acum, şi Ho. 
telul Colaro de pe strada Smârdan, ce răspundea în ulicioara Sft 
Nicolae-Șelari şi în a cărui clădire se află azi sediul Băncei Co- 
mereiale Române. 

i Pentru lumea de pe la țară — ce venea la Bucureşti după 
cumpărături sau cu niscaiva procese, treburi pela autorități sau 
de negustorie — locul hanurilor îl luase, odată cu începerea trafi- 
cului pe căile ferate, nişte adăposturi ce închiriau camere cu ziua 
sau paturi pentru noapte. Ca acestea erau — în afară de cele ce 
se înşirau pe Calea Griviței, dela Gara de Nord până la Piaţa 
Stan TȚTăranu (azi Piaţa Matache Măcelaru sau Dr. Botescu) — 
şi o seamă de altele ca: Hotelul lui Avram căruia atunci bucu- 
reştenii îi ziceau şi .„Hotel Rogojină”, ocupat mai ales de misiți 
şi samsari ai mărfurilor Pieței ; şi, pe partea opusă Aleiei se suia 
spre Mitropolie, la colţul cu strada Poetului (azi str. Enăchiţă 
Văcărescu), „Hotel Nemţoaica”, numit aşa din cauza naționali- ` 
tăței patroanei și a femeilor de serviciu cărora li-se zicea „ma- 
dame”. 


Hotelul lui Hugues din Piaţa Teatrului Naţional — casă înlocuită cu 
actualul Hotel Continental 


Casa dăruită de fostul pandur Roșca, ce servea de hotel al 
precupeţilor zarzavagii. 


Căminurile cetățenilor. 


ATRE sfârşitul veacului al XVIII-lea, pe uliţa cea mare a 
Podului Mogoşoaei, se rânduiseră — cum am spus — o 
seamă de noi case boiereşti de-alungul ambelor ei laturi. Incepând 
dela Gârlă din dreptul Palatului cel mic al Brâncoveanului, pe 
partea stângă a drumului, erau: casa lui Enăchiţă Văcărescu- 
Poetul, casele lui Meitani, pe locul cărora sa ridicat apoi clădirea 
marelui Hotel de France (azi Lafayette) şi casa lui Dim. Raco- 
viţă, în care a locuit generalul conte Kisselef pe vremea celei din 
urmă ocupaţiuni ruseşti (1829), şi unde în 1843 Bibescu-Vodă a 
adus Şcoala Cadeţilor pentru încadrarea cu ofiţeri români a oști- 
rei reorganizată de el. 

Urmau, alăturate, casele lui Pană Filipescu-Drăjneanul, dărâ- 
mate pela 1907 şi pe locul cărora a fost până deunăzi, grădina 
teatrului „Colos” ; ale Cantacuzinilor, vândute lui Milan Obre- 
novici, fostul Tar al Sârbilor, care dăruindu-le împărăției mos- 
covite aceasta le-a destinat ca reşedinţă consulilor ei din Bucu- 
reşti, şi vechea casă a Corbenilor, trecută Băleanului, doamnei 
Văcăreasea Veneţiana şi apoi baronului grec Sachelarios, dela 
care a fost cumpărată de giuvaergiul Herdan pentru construirea 
marelui hotel Bulevard. j 

Casa lui Cocorăscu, dela colțul Sărindarului, pe locul căreia 
Török a clădit pe aceia ce o avem şi azi renovată şi în care se 
află Cafeneaua „Royal” ; casa cu gang a Banului Dinu Creţulescu, 
în locul căreia a fost clădită aceia ce a servit ca prim sediu Băncei 
Ilfovului şi, alături Hotelul Frascatti ; casa Oteteleșanului, pe 
locul clădirei de acum a palatului Telefoanelor ; casa lui Fiera 
Brezoianu, preschimbată în Hanul lui Filaret, apoi într'un orfe- 
linat rânduit cu danie de către Mitropolitul Filaret şi în sfârşit 
în edificiul Teatrului Naţional pe care-l avem și azi ; casele Ca- 

targiului ce cuprindeau şi pe acelea ce erau pe locul Pasagiului 
Român ; Hanul şi biserica lui Iordache Creţulescu, clădite pe loc 
dăruit acestuia de către Ton Mavrocordat în vremea „hospodăriei” 
sale ; conacul boierilor Colteştii care, înaintea focului cel mare 
cădea în marginea orașului şi care a trecut mai târziu în proprie- 
tatea boierilor Goleşti, prefăcută de Domnitorul Carol I în Pa- 
latul Regal de atunci. 

După acestea urmau, la rând : casele boierilor Iordache Fili- 
pescu, Trăsnea, Rallet, a Banului Bălăceanu (azi bloc-ul Soc. 
.„Mica”) apoi locurile virane dela Fântâna Boului până la casele 
Banului Scarlat Ghica (strada Banului) împreună cu locul de azi 
al Palatului Ştirbei. Casa cea mure a lui Alexandru Facca (fosta 
apoi local al ministerului finanţelor) ; casa Niculescului, reclă- 
dită şi mărită de Monteoru, casa Băleanului dată de zestre lui Di- 
mitrie Moruzi-Kneazul şi apoi : casele lui Vereteanu (sediul de azi 
al Academiei Române) ; a Câmpinenilor pe o parte a locului căreia 
a clădit Verneştii, iar acum Statul pentru ministerul economiei 
naţionale, a lui Alecu Filipescu-Vulpache, alăturată acesteia dar 
azi dărâmată ; a Buteuleştilor şi a Elencăi Filipeasca, de-dincolo 
de strada Frumoasă. 

Pe rândul de peste drum, începând tot dela Gârlă cele dintâi 
clădiri erau: Hanul lui Constantin-Vodă (Brâncoveanu), clădit 
din porunca acestuia pe locurile foste ale lui Aga Bălăceanu '?) 
şi biserica cu Hanul Zlătarilor a cărui clădire înconjura biserica 
de-a dreapta şi de-a stânga clopotniţei, şi care a fost dărâmată pe 
la. 1890. Peste uliţa Lipseanilor erau locurile fostului han a Fili- 
pescului pe care au fost apoi ridicate clădirile societăţei Dacia- 
România ; iar de acolo înainte, prăvăliile doctorilor Serafim şi 


102) Istoria ne spune că locurile acestuia, ce se întindeau pe lângă 
Hanul Zlătarilor până la Poarta de sus a Curţei Vechi şi până în malurile 
Gârlei i-au fost luate de Vodă Constantin Brâncoveanul după ce acesta 
pusese să i se taie capul ca pedeapsă pentru ridicarea împotriva lui și că, 
pentru a da o pildă cât mai straşnică, a ţinut capul aceluia timp de mai 
bine de un an, atârnat de împrejmuirea bisericei Sărindarului. La fața locu- 
rilor acelea dinspre Podul Mogoşoaiei a pus apoi să se clădească Hanul zis 
“a lui Constantin Vodă, care a dăinuit până la vremea focului din 1847, şi 
pe restul de loc, o grădină întocmită pentru Curtea domnească. Intre timp 
însă locul rămas în spatele hanului acela, împreună cu biserica etitorită 
de ei (Sf. Dumitru) au fost redate neamului Bălăcenilor. 


TITI : TAANE 3 FAS remi - Å Ii P 

Hanul Zlătarilor din jurul bisericei ; clopotniţa și aripa dinspre strada Lipscani nedărâmate încă. 

Macea 1%) şi apoi, până la colţul Uliţei Doamnei, 1%) casele Ca- 
strişoaiei ; — apoi Hanul 1%) Greceanului ce cuprindea atunci şi 
casele de peste bulevardul actual ce nu era încă deschis ; casele 
Vornicului Slătineanu,: pe o parte şi pe alta a străzei Nouă de- 
mai-târziu (azi str. Edgard Quinet) ; clădirile Banului Dumitra- 
che Ghica-Bătrânul ; — locurile virane ale lor Pană şi Ştefan 
Costescu, ce se opreau în casa lui Tache Ghica ; casa Perdicaris 
trecută apoi lui Vanicu ; şi apoi locuri virane până la casa lui 
Barbu Slătineanu, trecută ca zestre în familia Creţeanului. Din- 
colo de locurile virane din faţa Palatului Domnesc începea livada 
metohului Episcopiei, aşezat în fostele case ale Văcăreștilor, iar 
dincolo de acestea, se înșirau curţile întinse ale caselor Deșliu, 
Locusteanu, Băbeanu, Manolache Florescu şi Faca 1%) în care a 
fost Liceul Sf. Gheorghe ; a lui Filipescu-Buzatu, de pe locul ca- 
selor ce aparţin acum Legaţiunei Germane şi a Paleologilor, tre- 
cută prin înfiare în neamul Văcăreştilor. Dincolo de biserica Sf. 
Nicolae-Tabacu era frumoasa casă a lui Iordache Golescu, tre- 
cută apoi în proprietatea lui Aristide Pascal şi, în sfârşit, casele 
mărunte ale  Burchilor şi a Grădişteanului ; iar tocmai dincolo 
de ulicioara Puţului de piatră, curtea cea mare și casele lui Mano- 
lache Florescu şi acea a Şeritului 17) ce atunci se învecina de-a- 
dreptul cu pădurea prin care Vodă Brâncoveanul tăiase Podul 
Mogoşoaiei. 
* 


Infățişarea dobândită de Podul Mogoşoaiei în urma acestora 
nu era, fireşte, aceia a unei principale artere de oraş mare şi ea 
trebue să fi dăinuit multă vreme astfel, de vreme ce chiar după 
mai bine de cincizeci de ani, în 1857, mucalitul pamfletar Nae T. 
Orăşanu, în faseicolele lui intitulate „Misterele mahalalelor”, îi 
închina stihuri ca acestea : 


103) Pe locul acestora s'a clădit pe la 1892 trecerile Villacros şi Macca 

104) Numele acesta al uliței a fost dat când Brâncoveanu a cumpărat 
casele Greceanului pentru locuința Doamnei şi a copiilor săi mai mici. 

105) Denumirea de Han e dată aci prin asemuire tuturor caselor 
mari cari acopereau o mai mare întindere de loc. 

106) Acel Faca, boier moldovean este cel ce vânduse lui Romabhitos 
palatul de peste drum, în care a fost apoi ministerul Finanţelor. 

107) Vezi rostul acestui bogătaș al vremei în Scrisorile lui Ion Ghica, 
trimise lui V. Alecsandri. 

Are daruri o mulțime E podul cel mai faimos; Cel mai mare în lun- 
gime, Dacă nu cel mai frumos. 

Aranjat — e de minune Ici-colea câte-un palat; Lângă niște case bune 
Câte-un bordei dărâmat. 


Cele ce bucureştenii de pe la 1870 apucase să vadă mai pe tot 
cuprinsul Capitalei noastre,  mărturiseau cu prisosinţă despre 
adevărul şi dreptatea zetlemelei acesteia asupra Podului Mogo- 
şoaiei, în afară de care doar partea negustorească orașului, adică 
locurile „Târgului dinăuntru” şi ale „Târgului de mijloc”, erau 
singurele ce luase înfăţişare mai bună cu prilejul reclădirilor depe 
urma focului cel mare. 

Restul oraşului lăsa foarte multă decepţie în privinţa clădirilor 
ce ar fi trebuit să aibă. 

Cele dintâi case mai de soi au apărut abia pela. 1830, clă- 
dite de arhitecţi străini, pentru unele familii boiereşti ca : Goleştii 
cu clădirea Palatului Domnese depe Podul Mogoșoaei ; Grigore 
Brâncoveanu cu „Palatul cel Mic” fost pe locul temeliilor părăsite 
ale Senatului proiectat — Mihalache Manu cu casa ce se vede încă 
peste drum de localul ministerului economiei naţionale — casa 
lui Alecache Villara de pe strada Bradului, a lui Bărbuceanu 
din Sfântul Ion-Nou, a Văcăreștilor de lângă biserica Sf. Nicu- 
lae- Tabacu şi altele. 

Restul căminurilor bucureştene erau case scunde cu ogradă 
mare, aşa cum pe Calea Victoriei rămăsese până prin 1890 cele 
ale lui Manolache Grădişteanu dela colţul străzei Romană şi îr 
locul cărora fiul acestuia, fostul ministru lonaş Grădişteanu, a 
făcut să fie clădit palatul ce după moartea lui a trecut în familia 
lui Şerban Ghica. Asemeni căscioare, când aparţineau cetăţenilor 
mai puţin cuprinși, până pe la 1850 nici nu aveau ușile şi feres- 
trele vopsite, iar dușumelele erau de scânduri de brad nevopsite, 
uleiul fiert fiind atunci adus din Olanda şi deci cerând prea mare 
cheltuială. 

Indeşirea caselor boiereşti a început mai ales după alegerea 
Bucureștilor de Capitală a 'Ţărei, când familiile de neam mare 
au simţit nevoia de a avea şi casă la oraş, iar acestora li s'au adău- 
gat cele ale fruntașilor politici moldoveni ce deasemeni se stră- 
mutau aci. - N 

Unele din nouile căminuri ca acestea începură să arate chiar 
oarecare fast occidental, iar altele aveau și porţi impunătoare, 
prinse în arcade de marmoră sculptată — cum erau cele ale pala- 
tului lui Grigore-Vodă Ghica, amintit mai sus, ale caselor lui 

Gună Vernescu, Aristid Pascal și Petrovici-Armis, despre care 
vom serie mai departe. 

Pe Podul Mogoşoaiei şi pe bulevard, ca şi pe străzile Carol, 
Lipseanilor, Smârdan, Doamnei, Academiei, Regală, Colţei, Văcă- 
reștilor, Moşilor, Covaeilor, Gabrovenilor şi Selarilor — adică pe 
acolo pe unde mișcarea negustorească predomina cu vadurile ei 
— la vremea suirei pe tron a Regelui Carol I, mai toate casele 
erau lipite una de alta, rânduite la linia străzilor şi clădite cu 
prăvălii, iar deasupra acestora având un singur rând de încă- 
peri pentru locuinţă. 

Pe celelalte străzi şi uliţe ale oraşului, casele cu două rânduri 
ca acestea se amestecau laolaltă cu cele ale mahalagiilor, abia 
ridicate dela pământ; ele apăreau la fel cum, prin aceleași locuri, 
se ridică azi bloc-urile răzlețe între casele de moda veche ce ne-au 
mai rămas. 


După anul proclamărei Regatului României (1881) vlăstare 
de-ale familiilor boiereşti au început a'şi dura, pe locurile mos- 
tenite sau primite ca zestre, şi case în felul celor de prin străină- 
tate — cu două porţi la grilajurile de fier lucrate, trase puţin dela 
drum, și cu brazde de flori în faţă. Acestea, care de care mai fru- 
mos întocmite, se găseau mai toate în afara locului vadurilor ne- 
gustoreşti, erau întocmite numai pentru căminul unei singure fa- 
milii, având curţi şi grădiniţe în spatele sau în jurul lor, iar spre 
fund grajdul şi şoproanele necesare echipagiilor ce nu lipseau mai 
dela nici una din aceste gospodării. 

Tot în felul acela mai construise o seamă de bancheri san 
negustori împliniţi. Aceştia însă erau risipiţi pe tot cuprinsul ora- 
şului, în vreme ce gospodăriile boiereşti erau aproape toate adu- 
nate în cuprinsul despărţirei culoarei de galben, adică între calea 
Victoriei, calea Moşilor şi centru. 

Adunarea aceasta într'anume locuri a gospodăriilor lumei 
mai aleasă nu venea din năzuinţa de a despărţi înadins traiul 
lor de acela al celorlalţi cetăţeni. Ea a fost determinată mai întâi 
de rosturile acelor vremuri, nu prea depărtate, când boierimea 
deţinând mai taote dregătoriile cârmuirei obşteşti şi-a putut alege 
pe plac locurile lor de casă ; apoi din faptul că înzestrarea copii- 
lor cu asemenea locuri o făceau de cele mai multe ori din chiar 
întinderea curților lor, care erau la început foarte mari. Așa ceva 
a făcut numai lumea îmbogăţită în vremi mai proaspete — şi ce 
este mai ciudat, chiar în toiul curentului democratie — atunci 

când a căutat să se tragă în aşa zisele parcuri dela marginea de 
miază-noapte a oraşului. 

Cea mai bună dovadă am avut-o dealtfel, în aceia că în cu- 
prinsul acelui loc, zis „boerese”, sa desvoltat mai târziu vadul 
celor mai importante negustorii, autorităţile superioare ale Sta- 
tului au instalat birourile diferitelor lor administrații şi totuşi 
calea Victoriei nu şi-a pierdut însemnătatea ei. Vechile case boie- 
reşti au fost — e drept — înlocuite, dar numai atunci când sa 
văzut că era de nevoie din cauza vechimei lor ; iar cele cu care ele 
s'au schimbat, nau făcut decât să se adapteze gustului vremilor. 


* 


Intăţişarea aceia vetustă a dispărut numai pentrucă în locul ei 
să se arate cea pe care o vedem și azi, acolo unde bloc-urile mo- 
derne nu s'au întins încă. Noua orânduire a acelui drum, devenit 
calea Victoriei, împlinea casă-de-casă locurile până atunci virane 
şi alinia o stradă cu aspect în adevăr occidental. 

Pentru a evoca în amănunt acea înfăţişare nouă, vom face o 
altă preumblare de-a lungul ei, arătând și de-astă dată ambele la- 
turi ale străzei, cu toate clădirile de pe ele. 


Pornind dela cea dintâi casă de pe partea stângă a călei Vic- 
toriei, ce se vede şi azi şi care a fost apoi proprietatea avocatului 
Barbu Păltineanu. dincolo de strada doctorului Râureanu erau 
acum casele fost ale bătrânului Barbu Bellu, din zestrea soţiei lui 
născută Pană Filipescu, — case cumpărate dela urmaşii lui Enă- 
chiță Văcărescu. Acolo se afl ăazi Cassa de economie şi cecuri, 
în o clădire nouă ce datează de pe la 1888, ridicată fiind de Sig- 
mund Prager pentru atelierele şi magazinul lui de blănărie. Ală- 
turi de aceasta era terenul de până în strada Mihai-Vodă, pe care, 
în stânga, cam pe locul luat pentru strada Marconni, era atunci 
clădirea cea veche a Cassei de Depuneri, la mijloc era localul 
prefecturei județului iar spre povârnișul dinspre Marele Hotel 
de France era localul Curţei cu Juraţi „într'o clădire de tipul 
celor ale Judecătoriilor de Ocoale, din care azi se mai vede doar 
una singură, cea a culoarei de Albastru, de lângă biserica Sfânta 
Ecaterina din Bibescu-Vodă. A 

Dincolo de impunătoarea clădire a Marelui Hotel de France 
(pe-atunei cea mai mare şi mai făloasă din tot Bucureştii), colțul 
era ocupat de casa librăriei lui I. V. Socec ce nu avea atunci ate- 
lierele din jos, ce se văd azi, terenul de-acolo fiind ocupat de gră- 

Una din vechile case boierești, ce se mai află pe strada Domniței. 


Casa lui Eliad Săpunarul, din strada Mircea-Vodă. 

diniţa restaurantului lui Rusescu („la Trei frunze de viţă”). Ur- 
mau : curtea şi localul Poliţiei Capitalei ; casele dentistului Lem- 
part în fundul cărora se adăpostea tipografia lui Weiss unde se 
tipărea „Războiul”, cel dintâi ziar independent al Bucureştilor 
(1877); apoi Legaţiunea rusă și hotelul Bulevard. 

Pe colţul străzei Sărindar, în locul vechei case a Cocorăs- 
cului, arhitectul Torok construise clădirea cu două caturi pentru 
sediul filialei societăţei vieneze de asigurări „Anker”, ale cărei 
încăperi din celelalte caturi erau închiriate particularilor. După 
1890, societatea aceia a construit o altă clădire mare pe colţul 
străzei Franclin (despre care vom vorbi la locul cuvenit), iar 
în Sărindari fostele ei birouri au fost date pentru instalarea 
Magazinului „Louvre”, distrus de un incendiu prin 1910; iar 
după restaurare, restaurantului şi cafenelei „Royal” care şi azi 
se află acolo. 

Urmau apoi clădirile fostei case a paharnicului Dinu Crețu- 
lescu și a Hotelului Fraseatti, iar pe colţul de lângă Piaţa Tea- 
trului erau casele, scunde dar încăpătoare şi bine primitoare, ale 
boierului Alexandru Oteteleşeanu, pe locul cărora se înalță azi în- 
trun peș,15) aproape de-a curmezişul străzei, palatul Tele- 
foanelor. 

Pe celalt colț al Pieței Teatrului, la strada Câmpineanului. 
arhitectul Torok (acelaş care construise pe cea dela colţul Sărin- 
darilor) ridicase, în locul caselor Catargiului, clădirea cea veche 
de pe locul pe care se vede blok-ul societăţei „Adriatica” şi care 
clădire. făcea atunci un trup cu aceia de pe laturile Pasagiului 
Român. Restul, până la Palatul Regal, erau casele Eforiei Cre- 
țuleştilor, care până mai de-unăzi se vedeau înconjurând biserica 
de toate părţile. 

Pătratul acela de clădiri, cuprins între Teatru și Palat şi între 
calea Victoriei şi strada Câmpineanului, — aşezat în centru! 
lumei celei mai alese a oraşului, — este și unul din colţurile cele 
mai vechi ale lui, fiind legat de o seamă de amintiri ce ţin de 
Istoria capitalei noastre. In partea colţului de sus al clădirei -- 
locuită în mare parte de artiştii teatrului, de gazetari şi de serii- 
tori de tot felul — prăvăliile de la pământ erau aproape toate, 
spre strada Câmpineanului, ocupate de cofetăria berărie a lui 
Fialkowski până pela 1890, când i-a urmat aceia a lui Andrones- 


108) In loc de: strâmb. 

cu, apoi de „„Berăria Cooperativă”, până la devastarea ei dato- 
rită ciocnirei dintre cetăţeni, studenţime şi jandarmeria oraşului 
cu prilejul marei manitestaţiuni din 13 Martie 1913. 

Ceva mai jos de localul acela a fost deschisă. de către marele 
scriitor I. L. Carageale „Berăria Gambrinus” ce lua locul vechiu- 
lui vad al lui Fialkowski, fiind şi ea locul de întâlnire al celor 
mai de seamă personalităţi intelectuale ale oraşului ; iar în colţul 
de jos, era Berăria lui Oswald, destinată mai mult membrilor Co- 
munităţei Evanghelice, dar foarte mult trecuentată şi de ceilalţi 
cetăţeni. 

Locul pe care au fost construite toate aceste clădiri fusese 
proprietate a lui Constantin Catargiu. Acesta a fost cel dintâi 
care se reîntorsese în Muntenia de unde pornise neamul lor cu 
Ianache Catargiu, Vel-Ban al Craiovei la 1614-20, şi care fusese 
căsătorit cu Maria, fiica lui Radu Buzescu. Frații şi urmaşii 
aceluia fugise în Moldova pela 1632, dupăce luase armele împo- 
triva lui Matei Basarab Voevod, cu prilejul răscoalei Seime- 
nilor. 1%) 

Cât pentru partea dinspre Palat, aceia trecuse de multă vre- 
me în avutul familiei Creţuleştilor, dintre cari, în anii ce ne amin- 
tim, trăia încă boierul Niculae Crețulescu, fost de mai multe ori 
ministru şi prim-ministru în anul abdicărei Domnitorului Alexan- 
dru loan Cuza, cum şi unul din întemeietorii şi susţinătorii de 
seamă ai instituţiei culturale a Atheneului Român. 

Dincolo de Palatul Regal, peste străduţa ce a fost până mai 
de-unăzi, alături de Hotelul Imperial dărâmat şi el de lucrările 
cele noi, era o casă albăstruie ridicată acolo de familia Stelorie- 
nilor, iar locul până în jos la catedrala Calvinilor cuprindea pe 
vremuri conacul şi curtea Banului Constantin Cantacuzinul. 
Casele Caimacamului erau — se spune — legate peste uliţă prin- 
tun geamlâc suspendat cu cele dela colțul din faţă, cumpărate 
dela Doamna 'Tarsiţa, văduva lui Iordache Filipescu care stă- 
pânise toate ecareturile 119) cuprinse atunci între Podul Mogo- 
şoaiei, ulița lui Ştirbey-Vodă şi cea zisă a Modei iar acum purtând 
numele pictorului Niculae Grigorescu. Pe locurile acelea au dăi- 
nuit de-asemeni până mai în ultimii ani o seamă de case rămase 
din vremea Bucureştilor pe cari încercăm noi a-i zugrăvi aci din 
vorbe şi din amintiri. Aşa erau: la colţ, pe locul caselor Fili- 


109) Vezi „Trecute vieți de Doamne și Domniţe”, de Const. N. Gane. 
110) Azi generalizate în cuvântul „imobile”. 


Calea Victoriei văzută din colţul dela Ep scopie. Pe dreapta hotelurile 
Manu și Imperial. 


Vechea clădire a Prefecturei judeţului Ilfov, pe locul de azi al 
Casei de Depuneri. 

pescului, clădirea Hotelului Mano şi alături casele lui Gancu 
Lumiînărarul în ale căror prăvălii era atunci Cofetăria lui Ghiţă 
Tănăsescu-Sehiopul şi a lui Rădulescu, iar în ultima vreme ma- 
gazinul de automobile al soc. Leonida & Co. ; iar dincolo de aces- 
tea, clădirea cu un singur cat a vechiului Hotel Orient, pe locu! 
căruia se vede azi Hotelul Splendid şi casele din celalt colţ. 

Peste ulicioara Modei, până la Cişmeaua Roşie (din colţul 
străzei Fântânei) veneau la rând: casele soc. de asigurări „Da- 
cia-România” în cari era sediul ei cel vechiu şi pe locul cărora 
stă azi blocul soc. „Mica”, şi apoi casele vechi ce se văd încă şi 
cari fusese zestre soţiei colonelului Botez din Garda călare a Re- 
gelui Carol L 

Peste strada Fântânei, la colţ (azi loc viran), urmau şirul 
caselor boierești ale Filitilor, cu prăvălia farmaciei lui Alexan- 
driu „cel dintâi fabricant de Biter!1!) din ţara românească ; ale 
cofetăriei şi fabricei de ciocolată C. Dobriceanu, ale fostului sediu 
al ministerului lucrărilor publice, ale bogătașului craiovean Dinu 
Mihail, ale lui Ghiţă Ioan, fost negustor ploieştean şi tatăl Im 
Take Ionescu, ale Piteşteanului şi, la colţul străzei Banului, casele 
familiei Vlădăienilor, care încheia şirul caselor cu prăvălii. 

Următorul pătrat de loc era al Palatului lui Știrbey, şi acum 
în fiinţă, iar pe celalt colţ al călei Griviței, lângă casa grecului 
Romanitos, era casa Colonelului Niculescu, trecută apoi lui Mon- 
teoru. 

Pe partea opusă a străzei, revenind spre punctul de unde a 
pornit, erau: la colţul străzei Amzei, casele vechi în care şi azi 
se află farmacia „la Ochiul lui Dumnezeu”, cea mai veche din câte 
avea Bucureştii de-atunci, apoi alte case noi clădite pe locurile 
boiereşti ce am numit cu înşiruirea de mai înainte. 

La colţul străzei Pieței Amzei era o casă a familiei lui Ema- 
noil Porumbaru, vecină cu aceia a Petrovicioaiei bătrâna, mama 
fostului bancher Petrovici-Armis, şi unde acum stau casele foste 
ale ministrului Toma Stelian. Alături de aceasta era locuinţa 
bancherului Petrovici-Armis şi casele Urlăţenilor dela colţul stră- 
“zei Dorobanţilor. In celalt colț de lângă biserica Albă, erau casele 
parohiei, de trei ori arse şi reclădite. La colţul străzei Umbrei 
(azi strada Creţulescu). erau nişte case deasemeni foarte vechi, 
ajunse în proprietatea unui negustor şi în care se afla birtul şi 


111) Vermouth-ul de astăzi. 

magazinul de vinuri şi lichioruri străine al italianului Bruzzesi,. 
cu firma sugestivă a vigurosului „Hercule”. Acesta avea ca muş- 
terii obişnuiţi pe mai toţi gazetarii bucureşteni între care şi pe 
marele Mihail Eminescu. Cenaclul literar şi artistic de acolo s'a. 
strămutat, cu vremea, în cămăruţa din fund a magazinului Bruz- 
zesi când acesta a trecut sub Hotelul Orient, iar de-aci în casele 
inginerului Van Zaanen şi în ale ministrului C. C. Arion, care 
au avut pe rând de soţie pe Cucoana Louisa, unica fiică a lu 
Bruzzesi z 

Peste drum de acele case vechi era casa Prințului Calimachi 
de curând dărâmată şi apoi, până'n colțul dela Episcopie, casele- 
familiei Ralet, 112) conac de gospodărie boierească veche ce rămă- 
sese unică în tot Bucureştii până acum vreo treizeci de ani şi 
unde bucureştenii puteau încă vedea, pe înserat, bivoliţile gos- 
podăriei ce veneau dela păscut intrând pe poarta dinspre gră- 
dina Episcopiei. 

Pe colţul străzei Franclin era clădirea (proprietate a Canta- 
cuzineştilor) în care se adăpostea atelierul de fotografie al lui 
Spirescu, cel dintâi fotograf român în București ; apoi un rând 
de case ale aceleiași proprietăţi şi în prăvăliile cărora se aflau ' 
magazinul de mănușerie al bătrânului Nowak şi librăria lui Hai- 
mann, care a adus prima oară în oraşul nostru cărţile de litera- 
tură şi artă ce se tipăreau în Franţa, Anglia şi Germania. 

In faţa Palatului Domnesc, până la colţul străzei Vămei, 
erau : la colţul cu strada Clemenţei, frumoasa casă a lui Grigore: 
Păucescu şi vechia casă a lui Ioanid, ambele dărâmate pentru 
construirea palatului Fundaţiei Universitare Carol I. 

In celalt colţ al străzei Vămei, din faţa aripei celeilalte a Pa- 
lutului Regal, se găsea casa generalului Alexandru Creţeanu, cu 
prăvăliile lui Colţescu şi Petrache Ioan, cele dintâi şi mai de soiu 
băcănii ale protipendadei bucureştene. Urma apoi, şirul neîntre- 
rupt al clădirilor lipite una de alta şi care, afară de cea a Hote- 
lului Metropol, erau locuite de familii iar jos aveau prăvăliile : 
Mănuşeriei Franceză, a celor trei surori franţuzoaice 112) cu oare- 
care faimă pentru frumuseţea lor deosebită ; aceia de maşini de 
cusut Kepich și apoi Singer; magazinul de cusături românești al 
soc. „Furnica” de sub patronajul Reginei Elisabeta, pentru care- 


A 


112) Pe locul cărora a fost construit Hotelul Athenée Palace. 
113) Cunoscute sub numele de „Parfumăresele”. 

lucrau cucoanele şi domnişoarele celor mai bune familiji în scop 
de-a menţine gustul pentru costumele noastre naţionale ; — opti- 
cianul 'Travisani; farmacia cu firmă „la Cerb” a lui Papini zis 
şi „Salvadent” de pe numele unui calmant al lui pentru durerile 
de măsele; bazarul de covoare şi obiecte orientale al lui Djaburov 
şi ceasornicăria lui Popovici-Agemolu. 

Pe colţul străzei Regală era casa lui Vanicu în care, sus era 
sediul partidului conservator şi redacţia ziarului „Limpul” iar 
jos librăria lui Graeve, trecută după câţiva ani lui Carol Storck. 

Pe colţul din faţă al aceleiaşi străzi erau niște case vechi, 
proprietate fostă a paharnicului Pană Costescu,vecine cu cele ale 
restaurantului lui „Hugues”. In acel colţ se vede acum Hotelul 
Continental, clădit cam pe vremea încoronărei Regelui Carol I. 

De-acolo înainte, până la colţul Bulevardului, toate casele 
timpului acela sunt și azi în fiinţă, unele cam tot aşa cum erau 
atunci, altele refăcute la faţadă și doar reparate în interior, pre- 
cum: aceia a lui Riegler cofetarul, „English Hotelul” lui Gr. 
Eliad-Cârciumăreseul, "*) apoi Hanul lui Mircuş (azi Pasagiul 
Victoria). In prăvăliile acestuia erau : o prăvălie a Regiei Tutu- 
nurilor, giuvaergeria lui Resch, blănăria lui Iscovici şi magazinul 
de note şi de instrumente muzicale al lui Costea Gebauer, unul 
din cei dintâi impresari de teatru şi concerte, care spre fundul 
prăvăliei avea un Salon cu cele mai bune piane şi viori, unde se 
adunau iubitorii de muzică spre a cânta sau auzi cântate bucăţile 
muzicale ce alegeau. Urmau apoi: o altă casă a lui Eliad-Câreiu: 
mărescu, care a ars în iarna anului 1893; palatul Ghiculeştilor 
în care tu până mai ieri Clubul Tinerimei ; casa cofetăriei, cafe- 
nelei, restaurantului și hotelului Capşa, unde fusese vechea Sală 
a Slătineanului şi Teatrul lui Momulo; peste strada Nouă (azi 
Edgar Quinet), clădirea existentă a partidului Naţional-Laberal, 
iar la colţul Bulevardului, casa Grecenilor, sub care era maga- 
zinul „„Universel”. 

Dincolo de Bulevard erau vechile case ale hanului Greceanu, 
foste ale Brâncovenilor şi Palatul Nifon dela colţul străzei Doam- 


114) Acest Grigore Eliad — zis Cârciumărescu, fiindcă tată-său fusese 
cârciumar bogat al Pieței, luase în întreprindere de construire un dig din 
Portul Galaţilor. Digul, se zicea, nu a fost terminat; dar el s'a 'mbogăţit şi în 
străinătate se prezinta ca fiind de profesiune „meleonar”. El a făcut să se 
construiască Hotelul English din calea Victoriei, 

nei, în care se afla sus sediul Societăţei Centrale Agricole şi Clu- 
bul marilor moşieri. 

Pe colţul din faţa acestuia, casa soc. de asigurări „Unirea”, 
casele generalului Macea și locul viran pe care a fost clădit Pa- 
sagiul Villacros ; în colţurile Lipseanilor, deoparte casa „Da- 
cia-România” în care era Banca Agricolă şi de partea cealaltă, 
Hanul Zlătarilor cu tot şirul de dughene până la colţul berăriei 
„Carul cu bere” ce nu avea încă frumosul local actual. 

De-acolo în jos, maidanul pe care a fost ridicat (prin 1895) 
Palatul Poştelor şi 'Telegrafelor, iar, peste strada Carol, nişte 
vechi clădiri din care unele se mai văd şi azi, până la locul pe 
care se ridică azi bloc-urile societăţilor „Edilitatea” şi „Adriatica”. 

Spre deosebire de această porţiune oarecum negustorească a 
călei Victoriei din spre centrul oraşului, toată cealaltă parte, dela 
Palatul lui Știrbey în sus, păstra încă vechile conace, curţile mari 
cu grădini şi viaţa obiceiurilor de altădată. Astfel erau, pe partea 
stângă : curtea fostă a bătrânului boier Em. Băleanu, dată apoi - 
de zestre lui Dimitrie Moruzzi-Kneazul şi în care s'a adăpostit în 
anii din urmă Muzeul Municipiului Bucureşti ; a lui Zaleschi 
în care a fost cândva Ministerul „Justiţiei, apoi a Câmpinenilor, 
vecină cu aceia fostă a lui Gună Vernescu și a baronului Wal- 
burg, pe locul căreia s'a clădit de curând şi alte corpuri aparţi 
nând ministerului economiei naţionale, iar la colţul străzei, curtea 
fostă a lui Pilipescu-Vulpache, pretendent la Domnia Munteniei 
odată cu Gheorghe Bibescu, casă şi curte dărâmată de curând. 
Peste drum erau vechile case ale Cantacuzineştilor, apoi curtea 
şi casa generalului Pallade, cea a lui Gheorghe Filipescu-Pomadă 
(azi Şcoală de menaj), a Brăiloilor trecută prin căsătorie lui 
Constantin Cesianu, a Doetorului Polizu şi apoi alte câteva mai 
mărunte, până la Palatul Societăţei Funcţionarilor publici dela 
Capul Podului. 

De-acolo, revenind pe partea opusă a străzei, amintim : locu- 
rile Serifului, pe cari au fost cu vremea construite: casele lui 
Cotadi, a lui Grigore Olănescu, (trecută apoi fiilor lui Gheorghe 
Gr. Cantacuzino) şi casa Şeritului însăși, rămasă unor neamuri: 
de-ale lui şi dărâmată abia anul trecut. Până la strada Puţului 
de Piatră mai erau: casa lui Mihail Kalenderu, a lui D. Matak 
şi a Floreştilor ; apoi a lui Davila, a generalului Mihail Boteanu, 
a Cămărăşescului-Oteteleşeanu şi, lângă biserica Sfântului Vasile, 
aceia cumpărată de Prinţul Grigore Sturza și pe care, la termi- 


Palatul Prinţulu Grigore M. STOER (Beizadea Vițel) şi tramvaiul cu 
un cal, ce ducea la Bufetul dela Sosea. 


Clădirea legaţiei rusești, fostă în spatele hotelului Bulevard. 

narea Palatului său dela Capul Podului, a dat-o avocatului Con-- 
stantin C. Disescu drept onorariu pentru ducerea procesului de 
moştenire în potriva familiei Prințului rus Gorceakiff 11%). Mai în 
Jos, până la strada Romană (azi Benito Mussolini), urmau : casa 
lui Căpitanovici, a generalului George Manu, a doctorului Toma 
Tomescu şi a lui Grigore Grădişteanu, acestea niște case mi- 
cuţe şi vechi cu o curte plină de stuturi de liliac şi cu brazde de 
iarbă, dar în locul cărora fiul lui, Ionaș Grădişteanu, a durat prin 
1890 frumuseţea de clădire ce este azi proprietatea lui Şerban 
Ghica. Intre acestea şi strada lui Popa Cosma (azi Vitorio Ema- 
nuele III) se aflu: o casă a Slătinenilor şi apoi cea a lui Aristide 
Pascal, rămasă soţiei profesorului Nae Bazilescu dela, Facultatea 
de Drept din București, care moștenind şi pământurile din preaj- 
ma oraşului, în susul Şoselei ce duce spre Târgoviște, i-a venit 
ideia să le parceleze şi să încerce acolo construirea unui alt Bucu- 
veşti în felul „neu-stadt”-urilor de prin străinătăţi, — Bucureştii- 
Noi de azi. 

Dincolo de biserica Sf. Niculae-Tabacu, casa ce se mai vede 
şi acum a Văcăreştilor, în care nişte negustori evrei au făcut 
depozit de mobilă fabricată peste munţi ; şi, după aceasta, fosta 
casă a lui Stefan Sihleanu, refăcută şi adaptată Institutului Mo- 
teanu, iar la colţ, casa lui Iancu Cesianu, ocupată acum de Le- 
gațiunea Reich-ului German. 

Tn sfârşit, de-aci şi până la strada Amzei, casele altor cetă- 
teni de mai puţină vază, între cari ceată să amintim doar pe aceia 
ce era a Liceului particular „Sf. Gheorghe” de sub direcţiunea 
eminentului profesor Anghel Demetrescu şi pe cea de-alături a 
Hotelului de Nord. 

Câteva curţi boiereşti cu case mari şi frumoase mai erau şı 
pe bucata din Soseaua Kisselef, ce duce până la Rond (azi Arcul 
de Triumf). 

Astfel, pe partea dreaptă, era curtea Prințului Dimitrie Al. 
Ghica, pe care bucureştenii, în dragostea ce-i purta, îl mângâia 
cu numele de „Beisadea Mitică, şi în care acum este Sanatoriul 
Elisabeta ; apoi nişte case mai joase, din parcul vecin, cari erau 
reşedinţa bucureşteană a marelui om de stat Mihalache Kogîl- 
niceanu şi la moartea căruia casele acelea au trecut în stăpânirea 
cofetarului Gr. Capşa, iar mai încoace asupra Băncei Marmo- 


115) Azi Institutul de cultură italiană, 

rosch şi Blank care le-a dărâmat spre a clădi acolo locuinţe pen- 
tru funcţionarii ei. 

Pe partea stângă, începând de dincolo de Bufet: aceia a 
Găneştilor din colţul străzei Mincu preschimbată de câtăva vre- 
me; a Bibescului, care împreună cu vecina ei (ce aparţinea lui 
Scarlat Iarca) au alcătuit reşedinţa de copilărie a Regelui Mihai; 
aceia a generalului Theodor Văcărescu, fost Şambelan al Regelui 
Carol I; vila pictorului Mirea şi în sfârşit vila lăptăriei şi res- 
taurantului „Flora”. 

Celelalte curţi şi case boiereşti, risipite prin alte părţi ale 
orașului, erau : 

Pe strada Dorobanţilor, alături de Biserica Albă (la numărul 
7), casa lui Alexandru Lahovary, fost ministru al afacerilor străi- 
ne în guvernele conservatoare şi avocat cu mari însuşiri oratorice. 
al cărui nume a rămas pe strada locuinţei lui, până la răspântia 
cu strada Dionisie, unde i-a fost aşezată şi statuia. Pe aceiași 
stradă, ceva mai sus, lângă Bulevard şi pe partea opusă, era casa 
lui Cariadgi, fost Primar al oraşului, dărâmată de curând. Pe 
strada Episcopiei, acolo unde acum este sediul Jokey-Clubului, 
era casa lui Tache Gianni, avocat şi fost de mai multe ori minis- 
tru. Alături de clădirea de azi a Hotelului Athenâe Pallace, casa 
lui Nicolae Blaramberg, membru de seamă al partidului conser- 
vator şi un neînduplecat luptător în Presă şi în Parlament îm- 
potriva curentului ultra-liberal de după Revoluţia din 1848 ; casa 
aceia era împodobită cu marele şi admirabilul tablou al lui Mirea, 
închipuind imaginea simbolică a muntelui „Vârful cu dor”, și 
care azi se vede în Pinacoteca noastră. Cam în spatele acestora. 
pe strada Corăbiei, (care poartă acum numele lui Georges Cle- 
menceau), aproape la rând, era casa bătrânului Constantin Poroi- 
neanu, apoi a doctorului emerit ce a fost Gheorghe Stoicescu, 
fratele ministrului liberal din Batişte ; a lui Galleron, architeetul 
Atheneului, şi a lui Constantin C. Arion şi acesta avocat distins 
şi de mai multe ori ministru al conservatorilor. 

În faţa acesteia din urmă, casa ce se vede şi azi şi care a fost 
clădită cam în aceiaşi vreme cu Palatul Atheneului şi de acelaşi 
architect francez, a Contelui Alexandru de Linche — casă cu pro- 
porţii şi întocmire destinată a îngădui mari recepţiuni şi care, 
dacă prin stingerea familiei şi prin împrejurările din timpul răs- 
boiului mondial din 1914-18 nu ar fi fost cumpărată de inginerul 
Vasile Hălăceanu care a decedat și el curând după aceia, ar fi 

putut fi cumpărată de Stat şi transformată într'un Muzeu a cărui 
întocmire să fi păstrat încăperile ei aşa cum erau. Casa aceasta 
are în încăperile de jos, în dreapta celei dela intrare, o spațioasă 
sală de ospeţe cu estradă anume pentru tarafurile lăutarilor ; în 
stânga un birou în stil arab de toată frumusețea; iar, peste locul 
scărei ce duce sus, o sală a primirilor de gală şi a balurilor, pre- 
văzută şi cu o mică scenă pentru concerte sau spectacole în genul 
celor ce se rosteau pe vremuri la Versailles şi la Trianon. Primul 
cat de deasupra acestora este rostit în casă de locuinţă obişnuinţă 
a stăpânilor, în stilul Ludovic al XV-lea iar catul al doilea și 
ultimul, în stil egiptean. Contele Alexandru de Linche, francez de 
pe origina strămoşilor lui, ţinea de familia lui Barthelemy de 
Linche de Moissac dela 1460, despre ai cărei străluciți urmaşi 
vorbesc toate arhivele marilor instituţii ale Franţei. Unul din 
aceștia, Jean Baptiste de Linche, s'a însurat în 1778 cu o româncă 
din familia Hodivoienilor, tradiţie ce a fost apoi păstrată şi de 
descendenţii aceluia. Astfel fiul lui, Filip de Lenş (prin româ- 
nizarea numelui), care a fost Mare-Vistier şi Mare-Logofăt al 
Dreptăţei în Tara Românească, s'a însurat şi el în 1807 cu Lisa- 
veta Baloteasca-Cărpenişeanca cu care a avut șeapte băieţi şi o 
fată. Aceasta a fost măritată cu Constantin Văcărescu, în vreme 
ce patru din fraţii ei, — câţi sau însurat, — au luat: Constantin, 
pe Sultana Bălăceanu — Alexandru, pe Alexandrina Filipescu 
— Jean-Baptiste, pe Elena Florescu şi Georges, pe Zoe Slăti- 
neanca. Dintre aceştia, au lăsat urmaşi numai : Georges, doi băieţi 
din care unul s'a căsătorit cu Zoe Brăiloiu, văduva lui Gheorghe 
Costatoru, fost ministru al justiţiei şi eminent jurisconsult — 
“Jean-Baptiste, care a avut două fete: pe Zoe, măritată cu Ion 
Florescu și pe Ana, măritată cu I. Alexandrescu, şi un băiat, 
Ozar, însurat cu Veronica Dâmboviceanu, văduva profesorului 
Massim dela Academia Română; — iar Alexandru, doi băieți 
din care unul decedat în copilărie, iar celalt fiind acest Alexandru 
despre a cărui casă ne ocupăm şi a cărui soţie a fost Maria, fiica 
lui Dimitrie Pascaly. 

In apropiere, la colţul străzilor Poşta-veche şi Mercur (azi 
Nicolae Golescu şi Dimitrie A. Sturza) este şi azi casa lui Titu 
Maiorescu, marele orator, profesor de filozofie şi litere la fa- 
cultăţile din Taşi şi Bucureşti, neclintit junimist, de mai multe 
ori ministru al şcoalelor şi al justiţiei şi fost şef al guvernului 
care a determinat în 1913 intervenirea pacificatoare a Româ- 

niei în războiul balcanic şi încheierea la Bucureşti a păcei care 
ne-a redat cadrilaterul Dobrogei. Tot pe strada Mercur, a doua 
pe stânga dela colţul actual al Bulevardului, casa micuță a lui 
Dimitrie A. Sturza, cel de-al doilea şef al partidului liberal- 
naţional; iar, față cu ea, în colţul pe care se ridică acum bloc-ul 
soc. Asigurarea Românească, era casa lui Alexandru Marghi- 
loman, neînduplecat conservator, distins om de lume şi de stat, 
şi fost şef al guvernului de ocrotire din timpul ocupaţiunei 
germane ce a urmat intrărei noastre în vâltoarea războiului în 
1916—18. 

In colțul străzei Pitar-Moşul cu strada Dreaptă (azi, Jules 
Michelet), în locul bloc-ului de-acum, era casa lui Costică Ale- 
xandrescu, poreclit Cafegi-başa 11%), iar, pe strada Mitropolitu- 
lui Dionisie Lupu, în spre strada Clemenţei, unde se vede şi 
azi, casa Mareşalului George Filipescu, fostă a lui Cesar Lie- 
brecht 117), amicul lui Vodă-Cuza, — casă ce are şi acum un pure 
minunat care se întinde pe lângă grădina dela Icoană până în 
strada Polonă. 

Pe strada Colţei, care îşi avea capătul în strada Clemenţei, 
era, chiar pe colţul bloc-ului Algiu, casa lui Pană Buescu. La 
rând cu aceasta se înşirau apoi: casa Doctorului Boicescu (ră- 
masă aşa cum era), o casă cu gang a lui Hrisoscoleu, vecină cu 
ea aceia a Doctorului Alexianu, iar după aceasta casa familiei 
lui Ion Brătianu, al cărei loc se vede azi însemnat cu acel cub 
de piatră aşezat între pomii Bulevardului ce-i poartă numele. 
Ceva. mai înainte, adică dincolo de capătul de-atunci al străzei 
Minerva (azi Vasile Conta), era casa lui Dalles după care era 
casa lui Dumitru Brătianu, frate cu Ion. 

Peste drum, începând de-alături de Biserica Ianei, se înşi- 
rau spre înapoi: casa unde locuia la început C. G. Diseseu, apoi 


116) Ion Ghica spune despre tatăl aceluia că ar fi fost cântăreţ de 
biserică şi avea o voce atât de frumoasă în cât Ienachiţă Vacarescu îl lua 
pe capra caleşcei lui spre a cânta serenadele ce făcea cucoanelor pe inop- 
tate. Ca răsplată acel Văcărescu la făcut apoi Cafegi-başa la curtea unui 
boier de neam domnesc — de unde urmaşi au rămas cu porecla. 

117) Acest Liebrecht se bucura de prietenia fostului. Domnitor, încă 
de pe vremea pârcălăbiei dela Galaţi. Ca Domn, Cuza îl numise director 
al Poștelor şi Telegrafului, atunci şi-a tăcut casa aceia care după detronarea 
Domnului şi fuga lui Liebrecht a fost cumpărată la licitaţie pentru 6000 
galbeni de Mareşalul George Filipescu, care a lăsat-o prin testament Efo- 
riei Spitalelor Civile, 

aceia a lui Nae Orăşanu-Nichipercea din colţul străzei Regală, 
fostă casă a Corneştilor, iar înainte clădirea ce era atunci ocu- 
pată de cazarma Jandarmilor călări (Garda Regală), apoi casa 
avocatului Evghenie Stătescu, şi aceia a maiorului Grunau. 
Peste strada Vămei, în colţ, casa lui Emil Costinescu, apoi cea 
a doctorului Sergiu şi în sfârşit aceia a lui Costescu-Comănea- 
nul, lângă care se întindea maidanul cu bălării al bisericuțe! 
de atunci a Boteanului. Spre Palat, pe strada Clemenţei, 
urmau : casa lui Alex. Costescu şi a pictorului Theodor Aman 
iar, de cealaltă parte a drumului, casa lui Constantin Boerescu 
în care este azi sediul Clubului Agricol, a lui Nicu Cesianu, iar 
în colţurile străzei Nicolae Golescu şi al Bulevardului, casele Is- 
voranului şi cea a lui Marin Buteulescu, trecută apoi în proprie- 
tatea lui Monteor a D-rului Const. Anghelescu. 

Pe locul blocului „Britania” de azi era grădina curţei caselor 
lui Emanoil Protopopescu-Pache, fostul Primar al Bucureștilor. 
In spatele elădirei ocupată de Primărie, pe străduţa zisă a Pen- 
sionatului, era casa lui Vasile Boerescu, ale cărei grajduri stă- 
vileau cu spatele lor vechiul Bulevard ce, atunci, acolo se isprăvea. 

Pe strada Lustrului, între străzile Viitorului şi Icoanei, era 
casa în stil de conac câmpenese a generalului Iacob Lahovari, 
în care acum este Spitalul ministerului muncei; iar pe uliţa He- 
răstrăului (mai pe urmă calea Dorobanţilor) era casa în stil me- 
dieval a lui Ion Lahovari, 1%) acel ministru al agriculturei şi do- 
meniilor care începuse de mult timp să se îngrijească de împro- 
prietărirea ţăranilor din moşiile statului. 

In sus de ea, pe cealaltă parte a drumului, era casa lui Pe- 
trache P. Carp, şeful Junimiștilor dela Taşi, strămutat de politică 
la Bucureşti 11%); iar în răspântia străzilor Povernei şi Brutari- 
lor, (azi, general Badoglio) cu faţa la micul scuar de-acolo, era 
o căseioară sub al cărui frontispiciu triunghiular de pe moda 
vremei, sta scris cu litere săpate în zid: adagiul latinesc: „Parva 
domus magna quies” sau pe româneşte: Casă mică, tihnă mare. 
In casa aceea locuia, la Bucureşti, arătosul dar blândul Cuconu 
Toderiţă Roseti, fratele Doamnei Elena a lui Cuza-Vodă şi fire 
aşezată de moldovean cumpănit la vorbă şi la faptă. Cuconu 
Lascăr Catargiu, şeful conservatorilor de după moartea t 'agică a 


118) Ion Lahovary a fost frate cu Alexandru, cu Jacques şi cu Emil 
Lahovary — toţi fiii cuconului Nicu  Lahovary care a fost „cârmuitor” 
prefect al Giurgiului, pe vremuri. 

119) Acum proprietate a familiei Negroponte. 

lui Barbu Catargiu și al doilea om de temeiu al Domniei atât 
de chibzuită a Regelui Carol I, avea locuinţă pe strada Amzei, 
în a doua casă de pe partea stângă, venind dinspre strada Pri- 
măverei (azi, Nicolae Bălcescu). 

Pe aceeaş stradă a Amzei mai erau: la colțul străzei Lumi- 
nei, lângă Legaţiunea Franței, casa bătrânului Iancu Marghilo- 
man, rămasă fiului său Mihai; iar mai jos spre calea Victoriei, 
chiar lângă colţ, o a doua casă a aceluiaşi, dar pe care o dase de 
zestre fiicei sale Elena, soţia lui Scarlat Pherekyde, primul- 
preşedinte al Inaltei Curți de Casaţie şi Justiţie din acel timp. 
Doamna Elena Pherekyde, mult stimată pentru bunătatea, dis- 
tincţia și osârdia ei întru ocrotirea săracilor şi nevoiaşilor, a 
fost cinstită de cetăţenii bucureşteni cu monumentul ce i-a aşe- 
zat pe cea mai frumoasă pajiste de flori și verdeață a Parcului 
Cișmegiu. 

Mai erau în sfârșit: casa lui Constantin Stoicescu de lângă 
colţul străzei Batişte, cea a lui Costică Lecca de pe colţul opus 
ocupat acum de blocul Creditului Minier; a lui Mihail Phere- 
kyde fostul prim-ministru al 'Ţărei după încheierea primului 
război mondial, pe strada Gloriei, acolo unde a fost clădit blocul 
ce-i poartă numele; a lui Petrache Grădişteanu cu intrare pe 
ambele străzi între care era clădită şi casa lui Nicolae Filipescu, 
dela colţul străzei Batiște cu strada Scaunelor, care azi îi poartă 
numele. 

Aceste gospodării fiind şi ele aşezate mai toate în despăr- 
țirea culoarei de Galben, a făcut ca şi partea aceia de oraș să 
ajungă a fi desemnată drept cartier boieresc, — denumire ce 
mai târziu a trecut asupra Parcurilor Bonaparte şi Filipescu, 
din sus de şoseaua Bonaparte. 

Cât pentru înfăţişarea celorlalte trei sectoare, ea era tot aşa 
de amestecată în ce privea clădirile, cum Ghidul dela 1871 ne 
spune că erau din punctul de vedere al populaţiei lor. 

Construirea de făbrici, de şcoli şi de cazărmi prin mai toate 
colţurile Bucureştilor adunase şi în jurul acelor, lume de toată 
mâna, care acum găsea locuinţe pentru toate pungile şi care, 
risipită astfel, înlesnea și mai mult viaţa aceia de învoire gene- 
rală ce a fost caracteristică vremei asupra căreia ne-am oprit 
aci. De altfel amestecul acela a contribuit în cea mai bună parte 
şi la desvoltarea repede şi minunată a întregului oraş — aşa cum 
îl vedem acum. 


* 1 

Pentru a împlini cât mai lămuritor acest capitol al urba- 
nisticei Capitalei noastre, la vremea începutului acestui rost al 
ei, vom arăta în cele ce urmează şi ulițele cele mai de seamă 
din despărţirile orașului amintind şi edificiile sau clădirile mai 
de seamă ce le împodobeau. 

Păstrând deci ordinea în care le-am înşirat, avem, în Verde: 
ulița Târgoviștei sau calea Griviței de azi care era drumul Gărei 
celei mari a orașului, având pe ea Şcoala de Poduri şi Şosele (azi 
Politehnica); Atelierele ©. F. R., azi mutate afară din oraş, 
Şcoala militară de Aplicaţie pentru artilerie, geniu şi marină 
şi Curtea de Compturi la capătul dinspre calea Victoriei unde 
e şi azi. Podul de Pământ sau calea Belvedere, iar mai târziu 
a Plevnei, în oraş mărginită mai mult cu locuri virane sau cu 
locurile rămase împădurite cum erau: Giatferul sau Livada Gos- 
podi, Grădina cu Cai şi Câmpul Procopoaiei de lângă cazarma 
Malmaison-ului și Manutanţa militară, pentru a sfârşi în Câmpul 
Grant unde se afla Fabrica de ţigări „Belvedere” a Regiei Mo- 
nopolurilor Statului. Calea 13 Septembrie — rămasă cu acest 
nume în amintirea luptei dată acolo de Pompierii Bucureştilor, 
la 1848, împotriva oştilor turceşti ale lui Soliman-Paşa dela 
Rusciuc intrat în ţară cu poruncă dela Sultan să potolească miş- 
carea revoluţionară pentru libertate şi pentru democratizarea 
Cârmuirei, — avea, la capătul din strada Mihai-Vodă, atelierele 
Arsenalului şi Inchisoarea militară (Garda-pieţei) iar în celalt 
capăt cazărmile: Alexandria şi Cuza-Vodă. Calea Craiovei, azi 
numită calea Rahovei, pe drumul căreia se afla Seminarul Mi- 
tropolitului Nifon iar mai târziu au fost clădite: Palatul Justi- 
tiei, Seminarul Central,  Pensionatul pentru fete al Doamnei 
Pompilian şi Zosima, şi la căpătul de sus Fabrica de bere a lui 
D. Marineseu-Bragadiru. 

In „Albastru”, până a nu fi fost clădit cartierul Gramont 
şi tăiat Bulevardul Maria, drum mai de temeiu nu era decât 
calea lui Serban-Vodă, iar populaţia era pe aci oarecum foarte 
rară. Aci, locul era mai mult maidane şi lumea împănată cu 
multă ţigănime borfaşă 1%) ce-şi ascundea năravurile cu te-miri- 
ce meşteşuguri. Bărbaţii erau rudari (ălbieri), lingurari, pieptă- 
nari sau ursari; femeile: chivuţe, bidănărese sau ghicitoare cu hobii 


120) Hoţi de pasări şi de lucruri de prin curţile oamenilor. 

sau din ghioc; iar copiii — puradichiul — era învăţat la toate, 
dar făcea, cât erau de mici, mai mult cerşetorie. Ziua şatrele lor 
dn băltoacele Broscăriei erau pustii şi păzite doar de babe şi 
moșnegi; restul ţigănimei se risipea odată cu zorile peste oraş 
şi revenea numai noaptea târziu cu câştigul şi cu ciordelile 1% bis; 
ce apucase a face prin raitele lor. Gonirea ţiganilor deacolo s'a 
făcut doar pela 1890 când sa clădit noul cartier Gramont. Sta- 
vila în spre oraş mahalalei aceleia țigănească o făceau calea 
Rahovei şi strada 11 Iunie. Numele acesteia din urmă a fost 
dat în amintirea zilei din anul 1848, când pe ea sa scurs bucu- 
reștenimea spre câmpul Filaretului unde au fost atunci procla- 
mate libertatea şi egalitatea tuturor cetăţenilor înaintea Legei; 
— libertate şi egalitate în a căror amintire (pasă-mi-te) sa dat 
aceste nume şi celor două străduțe laterale de sub Mitropolie, 
pe care se îngrămădise o bună parte din prostituatele oraşului 
de-atunci. 

Abia în 1906, la sfârşitul epocei cuprinsă de această carte, 
prilejul sărbătorirei celor patruzeci de ani de domnie ai Regelui 
Carol I şi a unui sfert de veac dela proclamarea României ca 
Regat, a îndemnat guvernarea de atunci să însutleţească şi acea 
parte de oraş, elădind pe valea şi pe Dealul Filaretului un Pare 
ieşit ca din basme în care a organizat ceadintâi expoziţie gene- 
rală a bogățiilor şi produselor pământului românese. Pentru o 
ât mai frumoasă încadrare a acelei Expoziţii şi a Parcului ei 
s'a deschis tot atunci şi micul Bulevard al Neatârnărei (azi Mără- 
şeşti) ce duce până în strada Cuza-Vodă. 

Cea mai de seamă arteră a sectorului acesta era însă, tot 
calea SȘerban-Vodă căreia mai demult i-se zisese şi Podul Bei- 
lâcului. Pe vremuri, sub protectoratul stăpânirei 'Tureeşti, pe 
drumul acesta se scurgeau dela Dunăre la Bucureşti oștile de jaf, 
cum și alaiurile Bei-lor şi Paşa-lelor dela Silistra şi Rusciuk, care 
aveau supravegherea celor ce se petreceau în Muntenia. Alaiurile 
acelea, aduceau uneori în seaunul domniei Munteniei pe noii 
Hospodari (Domnitori) proaspăt învestiţi decătre Padişahul 
Inaltei Porţi Otomană ; alteori duceau de-aci -la Constantinopol 
pe cei dintre aceştia care erau maziliți (detronați) de Sultan şi 
purtaţi cu mare suitarlăe (cu „suită” multă) 1) spre închisorile 
120 bis) Furtișagurile. 

121) Curios este faptul cum cuvântul de suitariu cu acest înțeles- a 


ajuns şi în vocabularul turcesc, ştiut fiind că el vine dela  franţuzescul 
„suite” adică ceata curtenilor suveranilor şi prinților. 

de pe malul Bosforului, unde adeseori li se făcea de petrecanie. 
A Fost, se vede, această cale oarecum predestinată la aşa-ceva 
căci şi azi a rămas sortită acelora care suie dealul pentru cea din 
urmă oară. 

Drumul acesta şi cuprinsul din jurul lui până spre malul 
dela Radu-Vodă al Dâmboviţei, erau cele ce aveau mai puţine 


aşezări de oameni gospodari — poate tot din teama cea veche 
de-a sta în calea iureşiurilor turceşti — cu toate că cuprinsul 


deacolo al orașului împreună cu Dealul Filaretului este partea 
lui cea mai ridicată şi cu aerul cel mai sănătos. Peste toată întin- 
derea aceia de oraş nu au fost, până târziu încoace, decât grădini 
întinse şi uliţe mici şi întortochiate pe care abia de se zăreau 
ici-şi-colo câteva căşeioare mai arătoase, şi acelea aparţinând mai 
mult unor familii de greci, turci sau armeni, dintro eei răinaşi 
acolo din vremurile când se îndeletniceau cu învârteli din mere- 
met-urile 1%) Paşalelor turcești şi ale Oştilor lor. Curțile și gos 
podăriile localnicilor se pierdeau pe sub copacii maidanelor, iar 
pe cele mai multe locuri şi mai ales pe Deal fusese sădită viţă 
de struguri care la timpul culesului atrăgea lumea oraşului la 
petreceri. 

Edificii publice însemnate erau pe-aci doar: Aşezămintele 
brâncovenești, Mitropolia cu Camera Deputaților  de-alături, 
„Judecătoria de Ocol, Biserica Domniței Bălaşa despre care am 
mai vorbit, falnica biserică a Sf. Spiridon, mânăstirea lui Radu- 
Vodă şi, lângă aceasta, Bisericuța lui Bucur Ciobanul despre 
care se spunea că ar fi fost aşezătorul dintru început al acestui 
oraş căruia îi dase şi numele său. 

Dacă acest sector a fost apoi printre cele mai bine construite 
şi populate — acesta se datora faptului că a fost aproape 
în întregime clădit prin 1885—90, când Creditul funciar urban 
a făcut mari înlesniri în acest scop celor ce posedau terenuri 
acolo. 

Nu tot astfel au stat însă lucrurile cu partea acestui sector care 
se întindea dincolo de albia Gârlei. In acea parte se îngrămădise 
de timpuriu populația evreiască ce pe-atunci se îndeletnicea mai 


122) Dijmuirile, răşluelile și jafurile gloatelor turceşti, repezite dese- 
ori atunci cu prilejul alaiurilor pomenite şi pe motiv că veneau să facă 
ordine între „ghiauri” — aceștia fiind însăşi locuitorii de baștină ʻai bucu- 
reştilor. 

ales cu negoţul cu amănuntul şi cu zărătia 1%) de târg. Ingră- 
mădirea aceia se întindea pe tot acel cuprins de-a laturile călei 
Văcăreştilor până în calea Dudeştilor iar spre margine până 
pela aşa-zisele „Apele Minerale”, către locul fabricelor metalur- 
gice ale lui Lemaître. Printre aceşti evrei se mai aflau în acen 
parte de oraş şi diferiţi alţi meșteșugari mărunți: hăiănari, cis- 
mari, abagii şi cojocari, cum şi o colonie mică de slovaci cărora ma- 
halagii le ziceau ungureni şi care se îndeletniceau în deosebi cu 
meseria de geamgii sau de cursari adică împletitori de sârmă 
din care făceau grătare pentru fript carne şi peşte, coşuleţe pen- 
tru păstrat ouă şi curse pentru prins şoarecii. Faima cea mai 
mare, dar şi cea mai rea, a acestei părţi de oraş a făcut-o însă 
mahalaua Crucei de piatră care adăpostea cea mai vastă colonie 
n femeilor prostituate-pe cari strădaniile tuturor localnicilor nu 
a isbutit nici azi să le smulgă de-acolo. 

Culoarea de Negru a avut, în schimb, totdeauna caracte- 
ristica de a cuprinde partea de populaţie bucureşteană cea mai 
neaoşă adică alcătuită aproape numai din oameni ai locului, de 
baştină. Cu mahalale care fusese de multă vreme întrupate ora- 
şului, populaţia de-acolo (în mare parte ţărani care prinsese a 
se îndeletniei cu negoţul de merinde, cereale, lemne şi nutreţuri) 
fiind şi vecină târgului aproape permanent al Oborului, a de- 
venit pe nesimţite şi vad negustorese pentru desfacerea mărfu- 
rilor meşteșugarilor manuali a tot felul de efecte de îmbrăcă- 
minte, a carelor şi căruţelor şi animalelor de tras şi mai ales a 
cailor, atunci de mare  trebuinţă întrucât mai toată mişcarea 
circulației se făcea numai cu tracţiune animală. Oborul, Zalha- 
naua 1%) Colentinei şi Vitanul unde se adunau și se târgmau 
vitele sortite consumaţiei de carne — erau stâlpii care împreună 
cu Târgul anual al Moşilor susțineau mersul afacerilor acelui 
Ocol. 

Până la vremea când sau ivit meseriaşii nemți şi italieni 
care au provocat în Bucureşti înjghebarea temeinică a „micei 
industrii”, toată marfa lucrată în fară ca şi toate produetele na- 


123) Vânzarea de „bani de aur” ţăranilor în schimbul mărunţişului 
ce aceştia prindeau în târgul Pieței pe-merindele, lemnele și orătăniile ce 
aducau zilnic la oraş. Țăranii făceau cu aceşti bani de aur>salbe pentru 
femeile şi fetele lor, care le purtau la gât în zile de sărbători. 

124) Vechiul abator primitiv unde se tăiau vitele a căror carne eru 
marfa măcelarilor. 

tionale ce se arătau pe Piață, veneau din această parte a oraşu- 
lui. Aci găseai de toate: cereale, nutreţuri, cherestea sau lemne 
de foc, vite de tot soiul „lăpturi „ouă şi brânzeturi, fructe şi le- 
gume, vinuri şi rachiuri, straie şi opinci, cai, hamuri şi trăsuri 
ori căruțe, în sfârşit orice lucruri de care lumea oraşului, nu 
prea înstărită, avea atunci trebuinţă. Oborul, care oficial ţinea 
bâleiu doar Marţea şi Vinerea, funcţiona de fapt toată săptă- - 
mâna deoarece, pe lângă Vitanul geambaşilor şi mahalaua Or- 
zarilor, toată calea Moșilor era plină numai de prăvălioarele 
meseriașilor manuali de tot felul, în care găseai orişice aveai 
de căutat ceiace îi dase şi vechea denumire de „Podul Târ- 
gului de afară”. 

Negustorimea şi meșteşugărimea măruntă adunată acolo de 
cerințele târgului acela permanent, determinase în populaţia 
acestui sector o strânsă solidaritate. Aceleaşi cauze însă făceau 
ca rivalitatea de prestigiu să stârnească între tineretul calfelor 
şi băieţilor de prăvălie o atmosferă de antagonism ce izbuenea 
în zilele de Duminecă şi sărbători în necurmate scandaluri și 
bătăi care — lucru ciudat — nu aveau nici o altă urmare rea. 
Mahalalele acestora se întindeau până în marginile de afară ale 
Bucureştilor; înspre oraş însă era limitată de o altă aşezare de 
lume, mai înstărită şi mai tihnită, cu care ceilalţi nu voiau cu 
nici un chip să se amestece. Suburbiile Dobroteasa, Mântuleasa, 
Sfânta Vineri, Stelea, Sf. Mina și Lucaci începuse a arăta de 
atunci locuinţe mai chipeşe, unele chiar foarte frumoase şi bine 
gospodărite — toate proprietăţi ale negustorilor împliniţi şi care 
lăsau să se simtă învecinarea lor cu partea cea simandicoasă 
a Urbei. 

Partea cu adevărat neagră a culoarei acesteia ţinea însă 
morţiş ca, pe lângă faima  negustorească şi meşteşugărească, 
să-şi menţină şi pe ce mitocănească — și încă în aşa fel că, pe 
vremea copilăriei noastre, cu greu se încumeta să calce pe-acolo 
bucureştean de prin alte părţi ale oraşului şi mai cu osebire 
dintre cei mai cu fason. Cine avea anumite treburi însemnate 
prin părţile acelea, se ducea doar cu birja sau trimetea alţi oa- 
meni de-ai lor să facă ce aveau ei de făcut. 

Dar de-atunci lucrurile ca și locurile au primit altă faţă, iar 
lumea s'a amestecat întratâta că nici nu se mai cunoaşte. Prin 
unificarea moravurilor şi prin generalizarea îndeletnicirilor pe 
toată întinderea orașului s'a ajuns la starea de lucruri în care 

nici acolo, nici în tot restul Târgului, o împărţire pe mahalale 
de bresle sau de negustori nu ar mai fi acum cu putinţă. 

Totuşi — cu înfăţişarea aceia veche şi cu lumea, veche şi ea. 
care locuia oraşul acesta şi îl îndrăgise aşa de mult — impresiunea 
generală, pe care el reuşea să o lase chiar acelor străini ce veneau 
pe la noi din cele mai falnice şi mai modernizate centre ale străi- 
nătăţii, era destul de măgulitoare. 

Mai toţi musatirii cari veneau la noi în treacăt, dar lăsau 
să treacă multă vreme până ce se îndurau să se despartă de 
București, au lăudat entuziast și sincer „exotica” dar primitoa- 
rea noastră Urbe de atunci. lată, bunăoară, impresiunile unuia 
din aceştia, pictorul francez Edouard Marbeau, care cercetân- 
du-ne oraşul pe la 1879, a scris cu doi ani mai târziu în ziarul 
„Correspondent” din Paris, cele ce urmează: 


„Situat între Orient şi Occident, Bucureştii împrumută aşezărei lui o 
fizionomie specială şi orice călător, fiecă ajunge acolo pe calea Dunărei sau 
pe aceia a Mărei Negre, află un oraș cu totul deosebit de ceiace cunoaşte 
din Viena şi din Budapesta sau de cele ce i-au rămas în minte dela Con- 
stantinopol. i 

„Bucureştii numără vreo două-sute-de mii de locuitori din care cea 
mai mare parte sunt, fireşte, de neam românesc. Dar alături de aceştia mai 
toate neamurile vecine au şi ele importante colonii care fac din acest oraş 
un Babylon în care Greci, Albanezi, Germani, Armeni, Sârbi, Ruşi, Țigani, 
Unguri şi Evrei spanioli sau leşi (poloni) se amestecă pe tot locul. Nu ai 
decât să priveşti chiar de-departe oraşul acesta şi vei avea, fără nicio altă 
prevenire, adevărul acesta. Turnurile cu umflături ca de turbane ale biseri- 
cilor de rit oriental amestecă culorile lor vioaie cu dom-urile şi cu vârfurile 
lăcaşelor similare catolice sau armenești, ale templelor protestante şi a vreo 
zece sinagogi. 

„Oraşul cuprinde o mare întindere. In jurul monumentelor publice ale 
Palatului Domnitorului, muzeului, teatrului şi ale diferitelor autorităţi, se 
întinde oraşul cel vechiu în care populaţia este foarte deasă. Dar în toate 
celelalte mahalale, mai fiecare familie locuește un cămin ale ei, cu curtea şi 
grădina fiecăruia. 

„Frumoasa Aleie de tei, care se aseamănă mult cu „Prado'-ul din 
Marsilia şi care continuă cea mai de seamă stradă a oraşului, se prelun- 
geşte la nesfârşit mărginită de vile şi de parcuri, și lăsând pe laturi nenu- 
mărate aleie ce duc spre boschete, spre restaurante și alte locuri de petre- 
cere. Departe, clădirea mare a școalei de agricultură, singură în mijlocul 
unui câmp, înseamnă capătul Bucureştilor într'acolo. 

„Cu totul altfel este însă înfăţişarea acestui. oraș spre miază-zi; aci 
cele din urmă case ale mahalalelor se amestecă aproape cu ogrăzile satelor 
vecine. Inspre colina pe care o încunună frumoasele clădiri ale Azilului 
Elena Doamna nu se văd decât pajiști şi grădini. In mijlocul acestor dese 
umbrare, prințul Carol și-a ales reședința de vară. 

„Oraşul se intinde totuși dela o zi la alta. Se dărâmă mereu vechile 
case șubrede, şi pe locul lor sunt reclădite altele din cărămidă; fața caselor 
este acum acoperită cu un strat gros de tencuială în care se prinde inflori- 
turile tuturor soiurilor de arhitecturi. Țiganii, care la ţară se îndeletnicese 
cu meseria de lăutari sau de fierari şi potcovari, aci fac treabă de zidari 
sau de salahori. Pe schelele binalelor se văd țigăncile cu chipul lor oacheş 
care le sporeşte albeaţa dinților și cu părul lor ca de abanos răsfirat pe 
umerii goi; îmbrăcate doar cu o cămașă de pânză și iîncinse pe șolduri cu 
un brâu de lână roşie. Ele frământă de zor tencuiala și morterul din var- 
niţe, în vreme ce copiii lor le ajută umplând găleţile pe care altele le poarta 
pe cobilițe sus pe schele, de unde bărbaţii ce zidăres= cu osârdie le îndeamnă 
sau le ocărăsc cu haz, să s> grăbească la treabă 

„Iei şi colo, pela casele boierești, slugi arnăute cu mustăţile pe oală, 
în vestmintele lor pitorești: fes cu ciucurele atârnând pe umăr, vestă cu 
găitane de fir auriu şi fustanelă — fac serviciul de portari sau paznici ai 
curţei; aceștia sunt rămăşiţele răzlețe ale acelor mercenari din care le plă- 
ceau hospodarilor fanarioți să-și alcătuiască -garda personală, de pe cum 
nobilii medieval” făceau cu „elveţienii halebardieri”; — cu deosebirea că aci, 
câteodată, arnăuțţii aceia erau înălțaţi la rangul de intendenţi şi apoi abuzau 
de nesăbuinţa stăpânilor lor spre a oprima țărănimea şi chiar spre a puna 
să biciuiască slugile din rândul cărora ieşise. 

„Interioarele caselor sunt mai peste tot mobilate europenește, dar prin 
părţile celor mai bogaţi multe case mai păstrează cel puțin o încăpere împo- 
dobită cu scoarțe sau cu covoare turcești așternute pe podele sau pe diva- 
nurile joase și largi pe care îşi petrec ceasurile de tihnă ale zilei, într'o 
semi-obscuritate orientală. 

„La ceasurile de preumblare ale după-amiezelor, lumea aceasta obişnuie- 
şte a ieși de acasă. Podul Mogoșoaiei, căruia decând cu izbânda războiului 
din Bulgaria îi zic Calea Victoriei, este deodată plin de trăsuri şi de birji, 
un fel de „victoria” cu perne de catifea şi cu felinare şi hamuri împodobite 
cu alămuri. Birjarii ruşi (muscalii) cu tichia lorscundă pe cap şi strânşi în 
anteriurile lor de postav albastru, stând ţepeni pe capra trăsurei şi ținând 
hăţurile cu brațele întinse, mână în goana mare caii lor frumoşi. In aceleași 
ceasuri, trotuarele din fața cafenelelor și cofetăriilor sunt pline de mase la 
care consumatorii iau prăjituri și dulcețuri. România este prin excelență 
țara „dulciurilor”. Numai în Bucureşti sunt mai bine de optzeci de cofetării 
în care găsești toate felurile de dulceţuri și de șerbeturi, de peltele și paste 
de fructe cu zahăr. Trebuiesc gustațe mai cu osebire dulcețurile de tranda- 
tiri (rodozahar) și de violete ale căror petale -păstrează tot parfumul lor 

„Seara orașul se însufleţește din nou, mulţimea se adună prin cafe- 
nelele sau grădinile cu muzică unde se aud câniate mai toate ariile opere- 
telor sau canțonetelor ce fac vâlvă la Paris... In mulțimea aceia pot fi văzuți 
tinerii ofițeri ai armatei românești cu piepturile împodobite cu decoraţii şi 
medalii ca ale unor veterani...” 


„Binetacerile Comunei” 
și traiul gospodăresc. 


G cu mulţumirea pe care în mod firesc ne-o dă apre- 
cierile binevoitoare ale oaspelui francez pe care îl eita- 
răm, nouă ne rămâne îndatorirea să arătăm în amănunt cum a- 
rătau şi toate celelalte pe care el nu le-a putut vedea decât în 
treacăt sau pe care nici nu le-a văzut. 

Privit întro cuprindere întinsă şi generală sau numai din 
punctul de “vedere al locurilor pe unde el trecuse în răstimpul 
şederei lui la noi — Bucureştii făcea în adevăr acea frumoasă 
impresiune. í 

Văzut însă de-arândul, stradă cu stradă şi în toate unghe- 
rele lui, oraşul avea pe vremea aceia foarte multe lipsuri, mai 
cu osebire în domeniul lucrărilor edilitare despre care fusese 
prea puţină vorbă până atunci. 

Cercetarea lui amănunţită lăsa chiar să se vadă unele ciu- 
date contraste în normele de pe care se porneau lucrările înce- 
pute, faţă de nevoia urgentă a celor pentru a căror îndeplinire 
împrejurările vitrege nu ne dăduse răgazul şi mijloacele necesare. 

In afară de regularea cursului Dâmboviţei, de îngrijirea 
destul de restrânsă a străzilor, de rânduirea unui corp de gar- 
dieni pentru paza oraşului ziua şi noaptea şi de o luminare mai 
efectivă a cuprinsului orașului destul de întins, — nici o altă 
lucrare mai temeinică nu fusese începută. 

Cu privire la pietruirea drumului străzilor, cea mai mare 
parte a acestora erau așternute cu caldarâm de piatră de râu, 
aşezată în rânduri apropiate, ale căror goluri erau umplute doar 
cu nisip. Pavările cu piatră cubică de granit au început a se 
arăta abia în 1884, sub primariatul lui Niculae Fleva, lucrările. 
fiind săvârşite de întreprinderea mai bine alcătuită a lui Lăzu- 
reanu. Inceputul zis „de probă” a fost făcut cw micuța stradă 

a Pensionatului (azi str. Vasile Boerescu). Până la descoperirea 
carierelor dobrogene dela Turcoaia, piatra de granit se aducea 
din Belgia. Pentru asternutul trotoarelor inginerul Nicu Zane 
întemeiase pe şoseaua Pandurilor, cu capital belgian, o fabrică 
de bazalt artificial şi de cărămizi având 15 em. pătrați. 

Patru ani mai târziu, sub primariatul lui Emanoil Proto- 
popeseu-Pehe, tură pornite şi o seamă de alte lucrări care au 
contribuit în bună măsură la modernizarea Bucureştilor. Astfel 
tură executate: lucrările de completare a alimentărei oraşului 
cu apă potabilă şi distribuirea conductelor ei pe mai mult de 
jumătatea numărului străzilor, canalizarea subterană pentru co- 
lectarea şi îndrumarea spre Gârlă a apelor de ploaie şi a lături- 
lor adunate pe la gospodăriile oamenilor, îmbunătăţirea şi ge- 
neralizarea luminatului străzilor, iar, ca încoronare a _străda- 
niilor lui, prelungirea Bulevardului şi înspre răsărit până la ca- 
pătul de acolo al orașului. Lărgit, pavat şi plantat în întregime, 
ceiace îl schimbase într'o frumoasă arteră ce străbătea Bucureştii 
diametral, Bulevardul fu înzestrat şi cu o linie dublă de tram- 
way electric, ceeace i-a dat putinţa să fie şi luminat cu lămpi 
electrice cu arc şi în globuri mari, a căror instalare pe stâlpi 
înalt işi frumoşi de fontă sporea înfăţişarea lui cu adevărat oc- 
cidentală. Partea lui cea nouă fu numită Bulevardul Carol 1 
până la rondul din capătul de sus al străzei Olarilor, şi Bule- 
vardul Orientului de acolo până la capătul lui din şoseaua Mi- 
hai-Bravul. 

Pentru producerea curentului electric necesar luminărei şi 
tracţiunei, acelaşi primar făcu să fie clădită ín mahalaua Groză- 
veşti, lângă un nou stăvilar metalic al Dâmboviţei ce fu adâncită 
până în acel punct, o Uzină generatoare de electricitate, care, mă- 
rită şi desăvârşită, este şi azi una din principalele uzine de acest 
fel. 

Pe măsura înfăptuirei lucrărilor tehnice de salubritate pu- 
blică şi de înfrumusețare a străzilor, au urmat şi alte lucrări 
de sistematizare a orașului, precum: deschiderea, după 1893, a 
bulevardului Ferdinand ce duce dela rondul statuiei lui Pache 
Protopopescu la Gara de Est sau a Oborului, cum şi pe aceia a bu- 
levardului Maria, pe locurile parcelate şi asanate din cartierul 
Gramont (fosta mahala țigănească a Broscăriei) şi care ducea 
ca și acum din gura Pieţei-Mari în sus, la fabricile lui D. Ma- 
rinescu-Bragadiru şi la Vama-Intrepozitului de mărfuri; iar în 

1895 tăierea bulevardului Lascăr Catargiu, dela Piaţa Romană 
(unde a fost aşezată statuia acelui venerat fost prim-ministru 
al 'Ţărei) şi până la piața din capătul Soselei Kisselef. 

Intinderea oraşului sporea mereu pentrucă populaţia lui 
sporea şi ea, dela o zi la alta. Totuşi traiul ei de toate zilele 
păstra. ritmul acela tihnit al vremurilor ce apucase, neadoptând 
decât obicejuri la care o îndrumau treptat şi cu oarecare metodă 
însăși prefacerile Urbei lor. Lumea bucureşteană afla atunci 
putinţa de-a convieţui în condiţiunile cele mulţumitoare. raiul 
ei se prefira în cea mai deplină înţelegere omenească, fiecare 
nedorind decât ceiace îi îngăduia rosturile, mijloacele şi avutul 
lui. Vecinii se sprijineau cu voie-bună în toate nevoile lor gos- 
podărești, apropiindu-se cu mult mai multă omenie decât o fac 
azi, când totuşi se face atâta vâlvă de mult slăvitul „democra- 
tism”. 

In afară de căminurile gospodărite boiereşte, pe care le-am 
mai amintit, cuprinsul oraşului se împlinise în bună parte cu 
locuințe, acum frumos întreținute, mai toate având şi un petec 
de grădină, cu clădiri de închiriat ale negustorilor împliniți ori 
ale unor cetățeni înstăriți şi chiar cu prăvălii, când erau clă- 
dite pe drumuri cu vad pentru meşteșugurile sau pentru negoțu- 
rile cu care lumea se îndeletnicea. O mare parte dintre cele din 
urmă erau prevăzute cu ganguri de intrare spre curțile spaţioase 
unde negustorii prăvăliilor respective aveau magazii de lemn 
sau zidite în care își depozitau mărfurile lor, cum şi grajdurile 
şi şoproanele cailor şi vehiculelor ce foloseau, şi care nu lipseau 
de pe la casele celor cu oarecare avere, cum nu lipsesc astăzi 
trăsurile automobile. 

Restul căminurilor, cele ale oamenilor nevoiaşi, de prin 
mahalalele mai mărginașe, păstrau totuşi în mare parte aşeză- 
rile fără rost în cari se pomeniseră. Cele mai multe curţi de- 
acestea îngrămădeau fără nici o normă câte cinci-şease corpuri 
de casă, toate şubrede şi pipernicite, totdeauna rău ori mai deloc 
întreţinute şi în cari locuiau, întro promiscuitate vinovată, mult 
mai multe suflete decât sar fi cuvenit. 

Abia prin 1890, societatea Creditului funciar urban dorind 
să ajute municipalităţei bucureştene în opera ei de sistematizare 
şi să pună la îndemână cetățenilor locuinţe mai potrivite traiu- 
lui pe care îl doreau, a început o intensă activitate constructivă, 
fie împrumutând pe cei ce ar fi voit să o facă dar nu aveau 

banii necesari, fie răscumpărând terenurile celor ce nu erau la 
zi cu plata ratelor unor împrumuturi cărora le dase altă destina- 
iune și revânzându-le celor ce voiau să clădească în condiţiu- 
nile impuse de Creditul Lunciar în înţelegere cu Primăria ora- 
șului. Noile clădiri erau astfel construite de pe câteva modele 
anume întocmite, şi obligatoriu aliniate la marginea trotoarelor 
străzei. In locul cocioabelor scunde, umede şi fără nicio rân- 
duială gospodărească, mahalalele s'au împlinit de-atunci cu clă- 
dirile poreelite „Wagon”. S'a făcut astfel pe-o scară întinsă par- 
celarea acelor maidane de gunoaie și construirea caselor de lo- 
cuit pentru mulţimea de oameni ce locuiau cu chirie şi se mutau 
dintr'o mahala în alta la fiecare Sf. Gheorghe sau Sf. Dumitru. 
Case de-acestea, din care foarte multe se văd şi acum mai pe 
tot locul în Bucureşti, erau construite cu o încăpere sau două 
la stradă şi despărțite printrun antret 1%) îngust de restul încă- 
perilor ce dau din-una într'alta până la dependinţe. Când casele 
a acestea nu erau clădite spaten spate, grădina lor, era rostită 
pe partea de loc dinspre calcanul caselor vecine şi prevăzute cu 
o perdea de viță americană ce se căţăra pe acele caleanuri for- 
mând un „fundal” de verdeață, aveau sădiți unul sau doi ar- 
buşti de soc sau de liliac spre drum şi un gutui, corcoduș, dud, 
cais sau chiar simplii salcâmi sau oţetari spre fundul curţei. 
Sub pomi locul umbrit era bătut cu niţel pietriș, pentru sufra- 
geria de vară; iar restul împărţit în brazde de iarbă cu stuturi 
de muşceate, de cârciumărese, de miesandre, busuioc san gura- 
leului, pentru decor și pentru prididirea mirosurilor ce se iţeau, 
când dela bucătărie, când dela coteţul păsărilor curței, când în 
sfârşit de pe la celelalte dependințe ale fundului curţei. 

„ Cine avea mai mare patimă de flori şi se îndemâna să le poarte 
de grijă, mai punea în mijlocul fiecărei brazde din acestea și 

< câte un trandafir înalt, cu tulpina sprijinită pe un băț verde 
în vârtul cărui punea și câte un glob de sticlă argintie sau de 
diferite alte culori. Unde nu prea era loc, sau gologani de prisos, 
în loc de viţa canadiană şi de flori, semănau zorele cățărate pe 
sfori sau pe uluei şi donă trei stuturi de pelin. Alte ori locul 
sufrageriei dela aier era înpodobit cu un chioşculeţ de scânduri, 
ca să poată servi şi pe vreme de ploaie, când zăduful din casă 
era prea de nesuferit. 


125) In locul franţuzescului „entree”,. 

Vederea uneia din mahalalele reconstruite prin 1890, cu clădiri în felul celor zise „vagon“. 

Cum-necum, mahalalele începură să ia şi ele alt fason, 
mai curăţel, ce-a contribuit deasemeni la înfrumusețarea mărgi- 
„nilor orașului, iar gospodăriile începură a se mai dichisi 12%, 

Bucătăriile erau puse tot spre fundul curţei, dar aveau mai 
toate afară, sub fereastră, chepengul '*), unor pivnicioare, mai 
spaţioase decât cele de azi, bine adâncite deci destul de calde 
iarna şi răcoroase vara, pentru a putea adăposti merindele şi 
lemnele în primul caz sau băuturile şi mâncările în cel de-al 
doilea. Laolaltă cu legumăria îngropată în paturi de nisip, se 
mai vedeau şi câte-ceva sticle sau clondire 1%) cu ţuică de prune 
sau cu vinişor de tămâioasă, de care cârciumile depela colţ de 
stradă nu prea ţineau, dar care, la zile mari, după mesele mai 
îmbelşugate „se prezintau” de minune... 

In astă privinţă gospodăriile nu duceau lipsurile de-acum, 
deoarece băuturile se găseau pretutindeni bune şi — ceiace cân- 
tărea în deosebi în gustul acelor bucureşteni — erau neasemănat 
mai ieftine ca azi şi nu erau deloc drese!%) şi mai ales falşi- 
ficate 13%). Carnea vitelor tăiate la zalhanaua Colentinei, iar 
mai apoi la Abatoriul comunal, o desfăceau măcelarii care îşi 
aşezau scaunul sau butucul, la început în dreptul caselor lor 
lângă poartă, iar mai târziu în prăvălioarele mici din mahala. 
Vânzarea cărnei se făcea numai dearîndul. Alegerea şi deose- 
birea diverselor calităţi din carnea unei vite nu era încă obiş- 
nuită, decât pentru muşterii de seamă şi cu mai multă dare du 
mână sau în hatârul oamenilor Stăpânirei. Grăsimea se vindea 
crudă ca şi carnea, fiecare topindu-şi-o acasă la el. Untura aşa 
cum o cumpărăm azi a fost pusă în comerţ mai târziu decătre 
mezelgii cari se îndeletniceau cu pregătirea cărnurilor de-păstrat 
şi cu fabricarea cârnaţilor şi a mezelurilor. 

Legumăria, ouăle şi brânzeturile, fructele de tot felul, lăp- 
turile sub toate formele, untul, peştele, cărbunii de mangal şi 
grăunţele pentru hrana orătăniilor **!) se vindeau și în Piaţă la 


126) A fi mai rostite. 

127) Capac cu două uși ce acoperea gura pivniţel. 

128) Nişte sticle albe şi subțiri cu gâtul foarte scurt şi care aveau 
capacitate exactă de un litru. 

129) Amestecate și întărite sau indulcite. 

130) Mai mult decât prefăcute, adică aproape fabricate din alte 
esențe. 

131) Păsările de curte. 

Hale, dar și decătre oltenii zarzavagii care le strigau pe străzi 
şi le aduceau fiecărora la îndemână, cum se mai face şi astăzi. 
Atunci oltenii aceștia vindeau pe înserat şi untdelemn sau gaz 
(petrol) din garniţe de tinichea pe care le purtau tot pe cobiliţă. 

Pentru cumpărături mai mari, tăcute în Piaţă, cei ce nu 
veneau cu sluga lor de-acasă foloseau hamalii, oameni care se 
indeletniceau cu cărătura aceasta ca şi cu oricare altă meserie, 
umblau cu o funie și cu o paporniţă pe mână şi făceau orice 
transport pe jos, până la capătul oraşului, pentru câţiva golo- 
gani. Cam pela 1900, i-a năzărit unui fost Comisar, pe nume 
Lesviodax, să adune câţiva oameni de teapa  ăstora, dar mai 
curăței și mai deştepţi, și statornicindu-le ca semn distinctiv un 
fel de chipiu roşu cu numere pe el, i-a aşezat prin diferite locuri 
şi răspântii ale oraşului, numindu-i „Comisionari de stradă” şi 
le-a fixat ca tarif: o băncuță de cincizeci de bani pentru purta! 
o scrisoare sau un pachet şi un Leu în caz că avea de adus şi 
răspuns. : 

Greul cel mai mare al gospodăriilor de-atunei era însă, — 
apa. 

Aşezat în plină câmpie, Bucureștii a avut multă vreme de 
suferit în această privință. Incă de prin anul 1800, alimentarea 
cu apă a gospodăriilor se făcea doar din trei aşa-zise vaduri 1%) 
înşirate de-alungul cursului Dâmboviței, — vaduri ce adunau 
apa din isvoarele subpământene ale râului, dar cari nu erau întru 
nimic ferite de norii prafului murdar ce se ridica de pe uliţi, 
nici de miresmele ce pluteau pe oraş din atâtea alte isvoare. Abia 
în 1848, Gheorghe Bibescu Vodă hotărâ să pună în lucrare un 
proiect al inginerului francez Marsillon pentru aducerea prin 
conducte a unei ape, filtrată din aceia a Gârlei din sus de oraş, 
şi pentru construirea a vreo cincizeci de cișmele (fântâni) prin 
tot cuprinsul oraşului. Pe răspântia din dosul Agiei, unde azi e 
Vama-Poştei, a fost construită şi o „Casă a apei” pusă sub con 
ducerea tehnică a Inginerului Gilbert. Se întâmplă însă că banii 
pe cari Vistieria îi putea cheltui atunci, făcură ca numărul fân- 
tânilor să fie redus la douăzeci care fuseră  înşirate doar pè 
podul Mogoşoaiei şi pe alături. Ceva mai târziu conducta fu 
întinsă şi pe alte străzi mai de seamă, trecând şi pe sub calea 


132) Nişte basinuri cu fundul liber spre a lăsa scurgerea isvoarelor, 
dar cu marginile sprijinite cu zid de cărămizi, și din care se încărca apa cu 
doniţile în sacale. 


„Pompa de apă“ construită apoi pe aceiași răspântie, după așezarea 
conductelor subterane, 


BUCUREȘTII VECHIULUI REGAT 125 


Moșşilor până la Biserica cu Sfinţi, calea Griviței până la Bise- 
rica Sfinților Voevozi, cum. şi pe uliţa Franceză (str. Carol). 
pe uliţa Doamnei şi pe uliţa Poloneză (str. Academiei). In 1856 
au fost puse şi cele dintâi patru guri-de-apă pentru cazurile de 
incendii, şi anume: una în Piaţa Teatrului Naţional, a doua în 
spatele acestuia la biserica Sfântului Ionică, a treia la grădina 
Episcopiei şi a patra la colţul călei Griviţa, lângă Palatul lui 
Știrbey. Un an după aceia Primăria, spre a înlesni adunarea 
banilor necesari întinderei lucrărilor, stabili pentru prima oară 
un tarif de contribuţiune a cetăţenilor, prin plata apei ce se dis- 
tribuia din conductele instalate. In felul acesta şi cu adaosul 
unor alocaţiuni anuale în bugetul Comunei se ajunse că, prin 
1879, Bucureştii încropise vreo zece kilometri de conductă din 
care se alimentau cam 190 de gospodării, 260 de guri-de-apă 
pentru stropit şi pentru cazuri de toc, basinurile a vreo 40 de 
avuzuri aşezate pentru înfrumusețare la diferite răspântii, cum 
şi basinurile dela Rondul I al Şoselei Kisselef, dela grădina 
Episcopiei şi al lacului din parcul Cişmigiului. 

O canalizare a subsolului pentru scurgerea apelor nu a fost 
cu putinţă până ce nu s'a putut face mai întâi adâncirea cursului 
din oraş al Dâmboviţei. Proiectul acesta fusese votat sub dom- 
uia lui Cuza-Vodă, prin legea din Martie 1865, dar lucrările nu 
uu fost începute şi efectuate decât după 1871 şi numai la stă- 
ruinţa Domnitorului Carol,'%) iar complectarea canalizărei pe 
toate drumurile prevăzute cu conducte de apă nu sa făcut decât 
dela începerea campaniei de lucrări edilitare a Primarului. Em. 
Protopopescu-Pache, adică pela 1888 1%). 


133) Inaintea acelor lucrări, scurgerea apelor provenite din ploi şi 
din zăpezi era înlesnită oarecum prin „Hasnalele” despre care am scris mai 
la început. Pe la 1830 începuse croirea unor canale semi-subterane, căptu- 
şite cu traverse de lemn, dar cu totul nepractice. Cel dintâi din acestea 
trecea dela locul de azi al Camerei de Comerţ prin str. Șelari și se sfârşea 
în malul Gârlei la locul zis la „Roaile” din dreptul străzei Negru-Vodă 
(lângă Morgă); cel dealdoilea, căptușit cu zidărie, trecea pe sub calea Moși- 
lor până la Biserica cu Sfinţi şi era legat cu cel dela Colțea, tot din lemn 
dar care în 1845 a fost și el zidit. 

134) Instalaţiunile făcute atunci aveau trei basinuri la Arcuda (lângă 
București, în susul Dâmboviţei) căptușite cu traverse de lemn și în mărime 
de 50 m. late pe 10 m lungime. In aceste basinuri apa ce le umplea era ținută 
3—4 zile spre a se limpezi, apoi i-se da drumul pe canalul distribuitor care 
era făcut din cărămidă și ciment, având din loc în loc guri de aerisire, 

Până atunci Bucureştenii făceau şi ei cum puteau mai bine. 
Astfel o parte a curților avea câte o cişmea cu pompă şi scoteau 
apa curată din vinele izvoarelor de sub pământ, în locurile şi 
dela adâncimile unde dau de ele. Apa aceia era în deobşte foarte 
limpede şi rece, dar calităţile ei potabile erau adesea vătămate 
de infiltraţiunile de prin vecinătate. Şi acest fel de cişmele era 
însă prea puţin la îndemâna oricui şi mai ales a oamenilor nevo- 
iaşi care alcătuiau mulţimea mare și care erau siliţi să folosească 
apă din comerţ. 

Din cele văzute până aci se deslușeşte bine că negoţul eu ap: 
era atunci „negoţ din nevoie”. Din izvoarele cari alimentau Va- 
durile acelea de apă de băut, ne-au rămas numai cele câteva şipote 
cu ţeavă de fier de pe malul de jos al Gârlei. Apa aceia este una 
din cele mai curate ce se poate afla în orașul nostru; e rece, cu 
totul limpede şi are, dela ţevile prin care se scurge, un iz al 
gustului ruginei, fapt pentru care bătrânii naștri îi și ziceau apă 
„feruginoasă”. í 

Apa cumpărată dela sacagii, după umplerea putinilor tre- 
buia să fie mai întâi bătută cu făcălețul şi cu puțină piatră-acră 
(alun) spre a fi limpezită. 

Pentru răcirea apei de băut, vara, se foloseau bulgări de 
ghiață cumpărată din cea strânsă de-cu-iarnă de pe apele de 
prin jurul oraşului. În unele case apa era trecută prin niște 
conuri de piatră poroasă, ce se vindeau aşezate-gata în niște 
dulăpioare. Altele se mulțumeau numai cu răcoarea pivnițelor 
lor, în care țineau apa în urcioare de pământ sau în doniți de 
lemn acoperite cu câteo cârpă jilavă. 

Pentru spălatul pe cap sau al rufelor, gospodinele timpului 
acela obișnuiau, să strângă şi apa dela ploaie în vase pe cari le 
punea din vreme la burlanele de scurgere ale apei depe casă. 

Cât pentru îmbăierea trupului,  rosturile gospodăreşti se 
întreceau în ingeniozitate, mai cu osebire după ce se făcuse in- 
stalarea conductelor de prin oraş. Afară de cei câţiva ce se du- 


pe unde putea fi şi verificat sau curățit. Răsuflătorile acelea erau un fel 
de puțuri cu capac de lemn și cu lacăte. Din acel canal, apa venea întrun 
rezervor delângă Palatul Cotrocenilor şi care era prevăzut. cu un grătar 
ce “trebuia să mai reţină ceiace ar fi putut scăpa și veni pe canalul cel- 
dintâi. De-aci apa pornea prin conductele tubulare de ciment în oraș. (Vezi 
„Amintirile” d-rului C. Severeanu, fast consilier comunal pentru cele sa- 
nitare). £ i 


Serviciul laptelui la domiciliu. In fund casa veche a lui Alexandru 
Orăscu, din colţul de jos al străzei Mihai-Vodă. 


e La € 
a ar ama. 


Capătul de jos al str. Lăzureanu, din Dealul Spirei. La stânga o saca 
de apă iar la dreapta un felinar cu „găzoaie“. 

ceau pe la rarile stabilimente de băi publice (şi asta numai la 
cel mult două săptămâni o dată), mai toată lumea bucureşteană 
făcea baie la ea acasă, fie în căzi speciale de tinichea de zinc sau . 
în hârdaie scunde şi largi cu doage de lemn încercuite cu fier, 
fie în ălbiile de lemn, de plută sau de plop pe care le scobeau 
anume şi le vindeau ţiganii rudari. Vara, mulți se mulțumeau 
numai cu un duș, instalație proprie, făcută prin fundul curților 
sau pe-după casă şi prin magaziile de scânduri ale gospodăriei. 
Duşurile acestea erau alcătuite din o îngrăditură strâmtă de 
rogojini, deasupra căreia se atârna o stropitoare de tinichea 
plină cu apă, pe care şi-o deşertau pe cap trăgând de o sfoară 
legată de pârghiuţa ce ţinea un căpăcel de pe fundul ei. De bine- 
facerea unei asemeni instalaţiuni ingenioasă foloseau pe rând 
toţi ai casei, ba uneori chiar unii dintre vecinii, ce nu erau pliro- 
torisiţi cu aşa... „confort”. 

Cum vedem, deşi foarte iubitori de bălăceală, bucureştenii 
au fost vreme îndelungată lipsiţi de rostul necesar unor îndes- 
tulătoare băi corporale. Ghidul lui Papazoglu ne spune în acea- 
stă privinţă că, pela 1070, Bucureştii nu aveau decât patru Băi 
publice: Baia turcească (hamam, cu aer uscat) din strada Şe- 
lari, Baia Rusească (cu aburi) dela Jigniţa, pe str. Negru-Vodă, 
reconstruită apoi de Meltzer; Baia din mahalaua Dudescului 
(Sfinţii Apostoli) azi Baia Mitraschewski şi Baia cu pucioasă a 
doctorului Lucaci, din dosul Palatului Regal. După mulţi ani, 
Baia turcească şi cea de pucioasă au fost desfiinţate şi înlocuite 
cu Băile Eforiei, cele dintâi mai bogat şi mai larg instalate, şi 
cu Băile  Doctorului  Erdreich, cari la început erau în strada 
Vestei, la spatele statuiei lui Mihai-Viteazul, apoi au fost mutate 
pe strada Italiană lângă Biserica Armenească unde sunt şi 
acum, dar sub altă direcţiune. In afară de acestea, Primarul 
Protopopeseu-Pache a pus să fie construită lângă Piaţa Legu- 
melor, dela Bibescu-Vodă, şi o Baie Populară destinată mai ales 
precupeţimei şi hamalilor Pieţei-Mari. Aci tariful era potrivit 
scopului; 10 bani pentru spălare sub dușuri şi 20 de bani pentru 
o baie în basin cu apă caldă. După câţiva ani de utilă funcțio- 
nare, această Baie publică a fost totuşi lăsată în părăsire şi în 
cele din urmă chiar dărâmată. Intre timp, o societate particu- 
lară a construit pe strada Bisericei Enei, o instalaţiune în totul 
modernă şi de pe legile higienei, numind-o Baia Cenrală, care 
este şi acum în perfectă stare de funcţionare. Cam în aceiaşi 

vreme au început a folosi deasemeni Baia Solacolu, dela capătul 
de-afară al călei Moşilor, şi Baia Griviței, de lângă biserica 
Sfinţii Voevozi. Cată să mărturisim însă, în frica lui Dumnezeu, 
că populaţiunea cea mare a oraşului nu se lăsa uşor îmbiată să 
se spele prin asemeni locuri publice. Ea făcea aşa-ceva mai cu 
drag în strâmtorarea ei de-acasă, aşa cum arătarăm mai sus. 

Apoi, pentru bătrânii noştri spălătura peste-tot avea anu- 
mite soroace precum : ajunul Sărbătorilor mari, a doua zi după 
niscaiva petreceri cu treabă multă şi cu halai de sbucium, la vre- 
mea deretecatului întregei case şi, în orice caz, de ziua Sfântului 
Toader când, în loc de alte mirodenii, se fierbea apa de spălat 
cu rădăcini de Iarbă-mare. 

Vara însă, când lumea bună pleca „la băi” prin staţiunile de 
vilegiatură, bucureştenii se scăldau şi ei de-zor în gârla Dâmbo- 
viței, cât este ea de lungă, sau în scăldătorile mărginaşe care 
erau lacurile: Herăstrăului, al Floreascăi, al Teiului şi al „Plă- 
cintei” de sub zidurile conacului lui Gherase din Fundeni, cum 
şi panglica de apă a Colentinei ce chenăruia oraşul în partea 
dinspre miază-noapte şi răsărit, şi care ţinea pline cu apă toate 
lacurile pecari le pomenirăm. 

Prilejurile astea de scăldătură mai aveau și un alt rost, pe 
acela că dau ocazii şi la alte câteva plăcute distracții. Unii vânau 
potârnichi de prin miriștile sau fânețele locului, alţii culegeau 
castraveți şi pepeni de pe bostănăriile din malurile lacurilor, iar 
alţii, de era cumva și vreo moară  pe-aproape, se dau şi pela 
câreiuma morei, unde, cu peşte viu și cu niscaiva raci fierţi ori 
pastramă friptă şi cu vinişor răcit la gheţărie, se spălau oamenii 
mai abitir 1%) pe dinlăuntru decât pe din afară. Uneori scăldă- 
turi ca astea erau şi pricină de nenorociri, cu înecul celor mai 
puţin prevăzători şi... prea băuţi. 12%). Că, de! — una e să ţi-se 
învârtească pământul sub picioare, şi alta e apa... Lacurile ace- 
lea aveau şi vâltori, iar unde nu erau de-astea, se găseau pe fund 
tot soiul de buruieni ale căror fire încâlcite îndrăgeau grozav 
pe cei cu coraj!3). Aşacă foarte deseori lumea bucureşteană 
citea... la „Universul” în rubrica „Intâmplărilor din Capitală” 
şi cazuri de-astea, petrecute în afară de ea. 

Pentru tineretul cu veleităţi atletice încă din acele vremuri 


135) Mai bine. t 
136) Cari băuse mult. 
137) Beți 

când bucureştenii n'aveau habar de Sport, societatea de gimna- 
stică şi tragere la ţintă, de pe cheiul Gârlei de lângă Sfinţii 
Apostoli, („Lirul”, cum i-s'a zis totdeauna) avea şi un Bazin cu 
plată unde se putea chiar învăţa înnotul. 

Dintre toate scăldătorile astea, Dâmboviţa rămăsese însă 
tot cea mai populară şi mai distractivă. Pe tot timpul cu vreme 
bună din cursul anului, începând de pe la al doilea ceas al după- 
amiezei până pe-înserat şi chiar în zorii zilei, trecătorii peste 
podurile Gârlei ca şi cei de pe ambele maluri, se amuzau grozav 
privind bălăceala sgomotoasă din josul malurilor adânci şi bo- 
gat înverzite de iarba mătăsoasă și cu grijă cosită. Chiotele de 
bucurie și de joacă ale scăldătorilor şi atmosfera aceia de cama- 
raderie ocazională, de nimic stingherită, în care apa gârlei con- 
topea simţimintele de pudoare şi de bună dispoziţie ale lumei 
aceleia din toate straturile Urbei, alcătuia ceva în totul specific 
Capitalei noastre din vremea aceia. Pornea lumea de-acasă, cu 
mie — cu mare, tot neamul, împreună cu vecinii, să se răcorească 
o leacă de zăduful zilelor de arşiţă ale verei, în apele gălbui şi 
îneropite de soare ale Dâmboviţei, în care cucoanele intrau cu 
cămăşile de zi pe ele iar bărbaţii având, în locul tricourilor azi 
de rigoare pe la Ștranduri, costumul strămoșului Adam — mai 
puţin frunza de viţă. 

După baie, spre satisfacerea bunei-dispoziţii dobândită, — 
unii trimeteau pe copii acasă să-şi urmeze jocurile, iar ei se 
opreau niţel pe sub leandrii cârciumilor cu grătar sau între preţii 
de stuh de papură ai „cabinelor” vreunei  mustării apropiată 
locului. Alţii, cei mai mulţi şi cu mai puţină putere a pungei, 
umpleau cu apă feruginoasă ulcioarele cu care venise și le du- 
ceau acasă unde, pe scăunelele din curte, făceau „trataţie cu dul- 
ceţică nouă” şi cu cafeluţă turcească. Mai erau apoi şi alţii care 
nu aveau, nici obiceiul, nici mijloacele cu care să facă asemenea 
„primire”, — aceia înlocuiau totul cu o felie zdravănă de pepene 
verde, răcorit şi el pe şghiabul cișmelei dela Gârlă în timpul cât 
durase şedinţa de hydro-therapie, şi, cu o simplă sindrofie în 
curte, la lumina  Lunei, pe scăunele, cu pisicile în poală şi cu 
toată liota căţeilor plini de purici pe lângă ei. 

Și să nu se creadă cumva că o asemeni îndeletnicire, răco- 
ritoare şi în acelaş timp recreatoare, cu tot hazul ei, era numa 
în obiceiul oamenilor din pătura săracă a populaţiei  bucureş- 
tene. Dâmboviţa era atunci foarte căutată de toată lumea de prin 

preajma ei. De-cum însera ieşea lumea de prin toate curţile, în 
grupuri mai mari sau mai mici, cu săpunul înfăşurat în sterga- 
rele şi cearceaturile ce purtau la subsuoară, şi cobora în şiruri 
vesele scările de piatră ce duceau jos la marginea apei... Cel ce 
înseamnă aceste amintiri, nu a uitat nici azi, cum, odată pe săp- 
tămână, trecea prin faţa porţei sale de pe locul Bulevardului ne 
tăiat încă atunci, şi un grup de persoane foarte simandicoase 
din floarea elitei bucureștene. In acel grup, de pe spusa celor 
mai bătrâni, erau câteva boieroaice între care mândra Doamnă 
Elenca Oteteleşeanu şi o Slătineancă, rudă a ei, însoţite de tine- 
ret bărbătese din rubedeniile cele mai apropiate şi din rândul 
căruia era nelipsit căpitanul din cavalerie Saşa Blaranberg şi 
unul din Câmpineni. Pornit dela Teatrul Naţional, lângă care 
era casa bogată a lui Alexandru  Oteteleşanu, grupul acela ə 
lua prin grădina Cişmegiului, apoi, prin aşa-zisa „Grădină-cu- 
cai”, ajungea la cheiu şi se lăsa tocmai la podul de lemn al ve- 
chiului stăvilar dela Sf. Elefterie. Se scăldau acolo pentrucă apa 
era mai curată și mai adâncă; iar după scăldat suiau scara de 
piatră aruncată pe malul înierbat şi treceau peste drum la gră- 
dina birtului lui Zdrafcu, un fost bucătar de pe la curţile boie- 
reşti. Acolo se rânduiau în jurul unei mese așezată între frun- 
zarul arbuștilor, primeau nişte lăutari din cei ce forfoteau prin 
grădină neaşteptând decât aşa noroc, — iar apoi, cu patricieni, 
cu mititei aromiţi şi cu o leacă de vin bun răcit în hârdaiele cu 
ghiaţă naturală, cinau până aproape de miezul  nopţei, când 
porneau, tot pe jos dar pe răcoare, la curtea Oteteleșanului de- 
unde fiecare se îndrepta spre locuinţa lui. 


Mânăstirea Stavropoleos, a Hanului Grecilor, în vechea ei înfățișare. 


Categoriile sociale. 


ELE povestite aci nu trebuie să mire pe nimeni şi nici să-l 

facă a crede că principiile egalitare ale „Paşoptiştilor*“ 135) 
ar fi pus atunci cu totul stăpânire pe sufletele tihnite ale bucure- 
ştenilor. Departe de-aşa ceva,— boierii rămăseseră tot boieri, și lu- 
mea continua să le dea consideraţiunea şi respectul ce li se cuvenea. 
Ei erau recunoscuţi ca clasă de elită — „lume aleasă sau „lumea 
mare”, cum i-se mai zicea. Liberii profesionişti, funcţionarii, 
negustorii înstăriți şi cei ajunşi pe căi drepte oameni cu oare- 
care avere, alcătuiau clasa „oamenilor de condiţie”; iar lumea 
ce mai rămânea, era desemnată de clasele superioare ca „stare 
a oamenilor de rând”. Noţiunea de elită a vremurilor despre care 
povestim aci, devenise însă oare cum generală, și avea mai mult 
un caracter „mondain” 1%). 

Dovada acelor stări sociale ne-o aduce tot Ghidul dela 1871 
al lui Papazoglu care s'a ţinut nevoit să însemne și nişte liste 
ale rangurilor de boierie luate în seamă în acea vreme, atât în 
ce privea rândul la cinstire cât şi vechimea familiilor din care 
deschideau. De pe listele acelea mai erau deci în București : 

boierii din familiile Domnitoare pământene, ca: Basara- 
beşti (1290) — Dăneştii (1333) — Drăgoieștii (1352) — Raleţii 
(1527) — Lăcustenii (1533) — Lăpuşneni (1538) — Movileştii 
(1607) — Barnoschi (1626) — Ghiculeştii din sireaua Banului 
Dumitrache Ghica-Bătrânul (1630) — Brâncovenii (1654) — 
Dabija (1662) — Cantacuzinii (1679) — Rosetti (1676) — Raco- 


138) In loc de „cei dela 1848” — poreclă ticluită pentru cei cari adu- 
sese ideile revoluționare de egalitate şi fraternitate, pe temeiul cărora por- 
niseră revoluţia de-atunci. 

139) Expresiune  franțuzească  rezumând pe aceia de „homme du 
monde” sau pe româneşte „om de lume”, adică de lume aleasă. 

viţeştii (1741) — Sturzeștii (1828) — Bibeştii (1843) — Stirbey 
(1850) — şi Cuzeștii (1859). 

boierii din familiile Domnilor fanarioți, ca: Mavrocordaţii 
(1716) Calmachii (1766) — Ipsilanţii (174) — Moruzzi (1783) 
— Mavroghenii (1786) — şi Suţuleştii (1791): 

boierii pământeni de mâna întâia:  Văcăreştii, Bălenii, 
Creţuleştii, Filipeştii, Negri, Cornăţoii,  Glogovenii, Dudeștii, 
Corneștii, Bălăcenii, Beldimanii, Herăştii, Rosnovanii, Miecleştii, 
Păşeanii, Goleştii, Floreştii,  Vlădăienii, Filisenii, Slătinenii, 
Greceni, Fălcoienii, Cocorăștii, Canta, Obedenii, Dragodineştii, 
Oteteleşanii, Murgăşenii, Vârnavii, Câmpinenii, Socoleştii, Voi- 
neştii, Lehlii, Rudenii, Măneștii, Costeştii,  Bărcăneștii, Millo. 
Cioranii, Caloteştii, Căpleştii, 'Toplicenii, Clincenii, Ghiculeștii, 
Drugăneșştii, Bellu, Chinezii, Fărcăşenii,  Racoteştii,  Giurgii, 
Ştefăneştii şi Lupu: 

boierii pământenii de mâna a doua: Poenarii, Budiştenii, 
Brătienii, Jienii, Brătăşenii, Măineștii,  Pâelenii,  Mihaieştii, 
Vărzarii, Conţeştii, Perieţenii, Corlăteştii, Capelenii, Marghi- 
lomanii, Isvoranii, Porumbăreştii,  Ciupagea, Ciculeştii, Broş- 
tenii, Baruţii, Orăşanii, Poroinenii, Golfinenii, Rioşenii, Toci- 
leştii, Coţofeanii, Buteuleştii, Cămărăşeștii, Costieştii, Băbenii, 
Urlăţenii, Gărdeştii, Burcă, Lupeştii,  Zăgăneştii,  Dăscăleștii, 
Maicanii, Gălăşeşti, Arionii, Măceştii,  Lămoteştii,  Stolojanii, 
Bucşăneştii, Buneştii, Pastia, Colfeștii,  Ciocârlan,  Magherii, 
Robeştii, Baldovinii, Cătunenii, Chireuleştii, Urdărenii, Creţe- 
nii, Condieştii, Răteştii, Băltenii, Baloteşti, Lereștii, Păuceştii 
şi Cârlovii. ; 

Tot în rândurile Elitei mai erau socotiți şi unii boieri da 
rang, dar de origină greacă, cum erau: Arghiropolii, Blehanii. 
Candiano, Conduraţii, Călineştii, Cerkezii,  Coressi,  Aslanii, 
Aman, Formac, Gianoglu, Gianni, Giurgiu, Fotino, Hrisoveloni, 
Lahovarv, Manos, Mavros, Paleologii, Plagino, Polizu, Perti- 
cari, Stefanopolii, Steriadi şi Titopoli 149). 


* 


Dar aceste ranguri de boerie nu se mărgineau aci. 
x 
140) Listele acestea nu cuprind, fireşte, decât numele familiilor ce 
aveau reședință stabilă în Capitală şi din ele probabil mai lipsesc şi cele 
ale foştilor dregători cu pitac domnesc de pe vremea Regulamentului 
Organic. 

O categorisire pe „ifosuri” de rang exista atunci chiar între 
locuitorii mahalalelor, care se deosebeau ei-înşişi în două cate- 
gorii: una a celor ce aveau casele lor şi erau „edecuri” ai maha- 
lalei adică din neam-în-neam născuţi şi crescuți acolo, şi alta 
a celor ce își mutau boarfele la fiecare Sf. Gheorghe ori Sf. 
Dumitru şi lucrau cu ziua pe la alţii. Diferenţierea asta îşi avea 
rostul mai mult din punct de vedere electoral, cei dintâi fiind 
censitari deci având în ale Politicei o anumită căutare care 
îi făcea să nu se ţină de-o seamă nici cu cei dela Centru care se 
înţoleau numai cu haine nemţeşti ™**) şi făceau pe fandosiţii 1%), 
nici cu cei din categoria şi mahalaua lor, dar pe care îi socoteau 
inferiori lor. Faţă de lumea mai aleasă ei păstrau o atitudine 
„rezervată” ocolind orice contact mai de aproape cu ea ; faţă de 
cei din lumea de jos, arătau însă o trufie întru nimic justificată 
şi plină de un fel de spirit autoritar. Intr'un cuvânt oamenii 
aceia se deosebeau de concetăţenii lor şi ca fire, şi ca vorbă și 
ca port. Firea lor ţanţoşă şi vorba lor „de sus” făceau pe cei 
de-o seamă cu ei, dar mai puţin înstăriți şi mai puţin „ifo- 
soşi” 11) să îi socotească un fel de asupritori, iar pe cei din 
lumea bună să-i privească drept nişte proşti încrezuţi, poreelin- 
du-i „mitocani” 114%) — vorbă al cărui rost în graiul bucureștean 
nu-e bine desluşit; — aceasta cu atât mai mult cu cât înţelesul 
ei pejorativ se va fi generalizat cu vremea, dar mitocani de soiul 
celor pe care îi identificăm noi aci nu ştim să se mai fi aflat 
pe-undeva. 

Portul lor — pe ei, cum şi faţă de lume — îi făcea să se 
deosebească mult de toţi ceilalţi concetăţeni. Bărbaţii, bunăoară, 


141) Orăşenimea bucureșteană ce aparținea claselor culte sau boie- 
reşti adoptase portul tainelor făcute pe croiala vieneză. 

142) Erau numiți astfel cei cari, odată cu îmbrăcămintea occidentală, 
deprinseseră și felul amabil şi politicos de-a purta cele haine și de-a se 
purta cu cei cu cari aveau de-a face. 

143) Care își dau aiere de „grozavi”, 

144) D. Mihail Negru, intro notă a sa din ziarul „Universul” scrie 
că origina acestei denumiri ar fi cuvântul mitoc, sau „metoh” din grecește, 
cu care se arată schiturile de gazdă din oraș ale călugărilor de pe la mână- 
stirile din ţară. Mitocani sar fi numit astfel argații mahalagii ai acestor 
„mitocuri”. Noi credem însă că poate etimologia d-sale să fie oarecum 
acceptabilă; dar deducţiunea, nu. La știința noastră, mahalalele mitocanilor 
pur-sânge erau tocmai acele în care nu se găseau asemenea Mitochuri. 

purtau tot anul căciulă de blană de oaie, un fel de mintean 1%) 
fără mâneci peste cămaşa de pânză ţărănească lucrată cu ar- 
niciu roșu şi negru, pantaloni creţi de aba blemarè 1*6), largi pe 
trup ca şalvarii şi la glesne strâmţi, ghete cu bizeţuri de gumi- 
lastic 1%%) şi cu tocurile înalte, iar peste mijloc se înfășurau de 
patru-cinci ori cu un briu de lână roşie sau verde, la fel cu legă- 
tura ce'şi înodau la gât. 

Femeile se legau la cap cu tistimelul (un tulpan de pânză 
albă cusut pe margini cu mărgele colorate), purtau camizon 117) 
de pichet alb sau de pânză subţire, mărginit la gât, la mâneci şi 
pe poale cu „horboţică” de aceiaşi coloare, fuste largi şi încre- 
tite de stambă întlorată, ciorapi de bumbac alb sau de lână colo- 
rată, făcuți în casă pe cârlige, şi papuci de piele, fără ştait la 
spate. Iarna bărbaţii puneau cojoc sau bundă îmblănită cu 
oaie, iar femeile nişte scurteici de pluş colorat viu şi căptuşite 
cu blană moale de iepuri de casă sau de pisici. 

Prin oraş şi mai ales prin centru, nu le plăcea să iasă decât 
în zile de paradă despre care discutau apoi tot în mahala, în 
sindrofiile ce ţineau pe la porţile caselor lor sau la cârciumi, la 
un păhărel de vin. Nu le plăcea însă nici ca „nemţeștii” să for- 
tote fără rost prin mahalaua lor; — rost nefiind pentru ei decât 
treburi în legătură cu meseriile sau cu negoţurile lor, ori niscai 
daraveri electorale pentru cari cei interesaţi aveau prevederea 
să nu se ducă decât în grup mai numeros şi cu toată grija 
cuvenită. 

Băieţandrii lor aveau, şi ei orgoliul mahalalei foarte des- 
voltat. Dacă vreun surtucar 19) de seama lor venea să se furlan- 
disească 1%) pe-acolo, nu se putea să nu-i iasă în cale doi-trei 
localnici care, trecându-i  peaproape, să nu-i facă cu umărul 
(del da grămadă în uluci) şi să nu-i strige în urmă; — Hart! 
nemţese că te'ncălzesc... Incălzeala consta deobiceiu în aceia că 
dacă cel ginit 1%!) încerca să protesteze se putea pomeni, şi mart- 


145) Dela „maintien” sau „soubreveste” cum numesc francezii hai- 
nele scurte, — asta tot aşa cum dela „„maintenant” se zice pe la noi: min- 
tenaşi, adică numaidecât, îndată sau acuşica. 

146) Postav gros ţesut din lână scămoasă de coloane „bleu marine” 

147) Dela franţuzescul : „camisole”. > 

148) Gumă elastică. 

149) Orăşean cu straie nemţești. 

150) Să se plimbe întro-doară după niscaiva fete sau femei 

151) Observat. 


` 

dit 152) de-abinelea, şi cu toată mahalaua înconjurându-l amenrn- 
țătoare sub pretextul că el se legase de oameni pe drum. 

„Domnişoarele” în schimb — sau „gagiicile”, cum le ziceau 
ei — nu aveau obiceiul să se încaiere decât între ele, şi numai 
pentru a apăra prestigiul lor şi al familiei de bârfelile ce le 
ajungeau la urechi. 

Altfel, mitocănimea asta se avea foarte bine şi se înţelegea 
de minune sindrofisind sau petrecând împreună, chiar dacă din 
aceste raporturi se isca uneori şi vreo încăierare, — după care 
oamenii se împăcau pe loc, iar femeile prelungeau ocările zile 
întregi din pragul ușilor casei sau căţărate pe uluci. 

Cealaltă categorie a populaţiei de jos era aceia a muncito- 
rilor din fabrici sau „pe apucate”, când şi unde se simţea nevoie 
de ei. Aceştia erau: unii zidari, dulgheri, rotari, poteovari, do- 
gari, lăcătuşi, brutari sau de orice alte meserii, iar alţii se toc- 
meau cu ziua la munca de argaţi. Ei erau mai toţi din lumea 
aceia de zestre boierească, ce, odată cu noile legiuiri democrate, 
fusese sloboziţi din starea lor, dar ne mai putându-se înapoia 
la urma lor, de unde lipsise dela împărţeala pământurilor, se 
trăsese la marginile orașului durându-şi acolo câte-o gospodă- 
rie — aşa cum dăduse Dumnezeu. Laolaltă însă, amândouă acele 
categorii de mahalagii. şi cu încă ceva țărănime pripăşită de 
prin satele vecine cu locurile lor, alcătuiau toată populaţia aşa- 
zisei „stări a treia” ce umplea mahalalele propriu-zise, între 
care cele mai cu faimă erau: Tirchileştii, Jarcaleţii, 'Tabacii, 
Oborul, Vitanul şi Troiţa, cum şi locurile de lângă bariera Mo- 
goşoaiei spre Floreasca, unde, până aproape de 1890, sălăşluia 
încă bulibăşia țigănească a vestitului vătaf Paţanghel, cu pot- . 
covăriile, rotăriile şi murdăriile ei. 


Așa cum era de amestecată, lumea aceia, — dela boierul de 
neam până la cel din urmă argat şi dela dregătorii cei mai de 
sus până la negustoraşii cei mai pârliţi!5%), la muncitorii cei 


152) Lovit cu palmele sau cu pumnii 

153) Calificativ dat celor ce vând pe stradă te miri-ce, prin o asemuire 
sugestivă cu negustorii de altădată cărora focurile cele mari le distrugeau tot 
avutul şi: îi aruncau pe drumuri cu astfe] de umilă îndeletnicire, pentru a-şi 
putea câștiga cinstit o bucată de pâine 


140 GEORGE COSTESCU 


mai nevoiaşi sau la mitocanii cei mai dârzi — ducea toată, în 
Bucureştii de-atunci, o viaţă rânduită şi tihnită ce va rămâne 
vecinic un exemplu de solidaritate socială. 

Lumea de astăzi desconsideră în mod cu totul vinovat în- 
semnătatea rosturilor acelora, iar ideile sănătoase de-atunci 
sunt luate 'n râs ea unele ale căror cerinţi ar călca — pare-se — 
demnitatea generaţiilor proaspete ce nu se sfiese de-a pretinde 
sus şi tare dreptul de-a putea fi de capul lor. 

Nu stă nicidecum în intenţiunea noastră să facem aci pro- 
cesul moral al unor vremuri ce nu sunt ale povestirei noastre. 
Nu facem decât să reflectăm. Va fi fost poate tineretul de-atunci 
mai înfrânat decât aşa cum îi place să fie astăzi, dar asta nu 
dovedește cu nimic că e mai bine aşa cum este, — ci dimpo- 
trivă. Nu trebuie să se treacă cu vederea mai ales că, în vre- 
murile acelea, nu numai bătrânii dar chiar cei maturi respectau 
cu toată smerenia atât legile ţării cum şi obiceiurile noastre 
din strămoşi — şi că dacă celor de-acum nu prea le place cu- 
vântul „smerenie”, apoi nici nu-l pot înlătura dintre ale noas- 
tre, decât înlocuindu-l măcar cu acela de „cuviinţă”, pe care 
nu este şi nici n'a fost Naţie pe lume să nu o cunoască şi să 
nu o practice. Numai cuviinţa aceia a dat cetățenilor de-atunci 
ai Bucureştilor putinţa să aibă o viaţă tihnită, adică în rostu- 
rile ei fireşti. 

Familia, cu rubedeniile 15%) şi cu avutul ei. Politica, cu le- 
găturile, năzuinţele şi procopselile ei periodice dar modeste. 
Prieteşugul, cu distracţiile şi cu petrecerile lui. 

Toate astea dăinuiese şi astăzi, oarecum în acelaşi fel; 
numai că cerințele ce le determinau atunci, normele depe cari 
ele erau urmărite şi înfăptuite, cum şi caracterul civic-eolectiv 
cu care ele se manifestau, sunt azi cu totul prefăcute. 

In afară de aceste apropieri spre buna înţelegere, mai era 
şi aceia de vecinătate între cei ce aveau locuinţele alăturate sau 
pe 'aceiaşi stradă. Vecinii se apropiau între ei, şi în trebile casei 
şi în cazuri de nevoie sau de boală; iar petrecerile se făceau 
tot între ei. Punerea la cale a acestor petreceri la casele unora 
din ei sau împreună, pe afară, undeva la iarbă verde, era o 
contribuţie voioasă a tuturor. Unii aduceau merindele, alţii se 


154) Legături de rudenie ce nu sunt de sânge ci de afinitate adică prin 
botez (cumelrii) sau prin căsătorii (cuscrenii). 


Veche casă boierească pe strada Spătarului ; restaurată de 
negustorul Melic și dăruită bisericei Armenească. 


Casă din mahalaua Spirea nouă, pe la 1880 

însăreinau cu prepararea mâncărilor, alţii cu grija băuturilor, 
a mijloacelor de transport sau chiar a lăutarilor, fără de care 
nu se prea făcea aşa ceva. 

Mai pe scurt, lumea bucuretşeană de-atunci se cunoştea mai 
bine şi mai cu folos din convieţuirea în felul sus arătat, decât 
din promiscuitatea silită a demoeratismului atât de rău înţeles 
în zilele noastre. Experienţa unei asemeni convieţuiri mai avea 
şi darul de a generaliza acea educaţie întemeiată pe cuviinţă 
şi bunăvoință pe care astăzi — fiindcă am văzut că ne lipsește 
— o căutăm în rezultatele organizărei a tot felul de instituţiuni, 
care mai de care însă mai nepotrivite cu firea noastră româ- 
nească. 

In familie, în aceiaşi curte sau în vecinătate, toată lumea 
— bogat sau sărac, rudă sau străin, proprietar sau chiriaş, în 
sfârşit chiar creditor sau debitor — se aveau bine. Certuri, când 
se iscau, erau doar din neastâmpărul copiilor, pentru năravu- 
rile câinilor sau pentru alte fleacuri — şi toate se împăcau pe 
loc, nu prin costisitoare şi nesfârşite procese, ca acum. 

In diferitele cartiere şi mahalale a căror cuprindere şi îm- 
părţire le-am arătat, bucureştenii trăiau — fie că erau oameni 
mai cu dare de mână ori mai puţin înstăriți, proprietari sau 
numai chiriaşi — cam în aceiaşi amestecătură ca şi azi. 

Deosebirea era mai întâi aceia că în atunci aşezările gospo- 
dăreşti bine întocmite căutau să se depărteze de centrul negus- 
toresc, prea sgomotos şi prea înţesat, spre mahalalele cu o popu- 
laţie mai risipită, cu loc mai larg și cu o vegetaţie mai bogată; 
în vreme ce acum populaţia periferică, lacomă mai mult de 
„confortul” tehnic decât de cel natural, se îmbulzeşte în zăduful 
şi vacarmul „blocurilor” dinspre centru. O altă deosebire mai 
este că, din desfășurarea moravurilor noi, sa stârnit între pro- 
prietari şi chiriaşi un antagonism care nu numai că a răcit 
considerabil buna lor înţelegere de altădată, dar a îndrumat 
spre o vrăşmăşie permanentă ce a ajuns să deformeze până şi 
normele principiale ale raporturilor juridice și să provoace 
aducerea de legi cu caracter vexatoriu şi pentru unii şi pentru 
ceilalţi. 

- Conecluziunea aceasta poate să pară unora prea tare”, to- 
tuşi ea poate fi uşor desluşită. 

Oamenii de-atunci stau locului. dacă aveau dela părinţi 
locuinţă de zestre sau din moştenire; se aşezau, dacă puteau 

aduna bănişorii cu cari să-şi dureze o casă pentru ei şi pentru 
ai lor; iar, dacă nu intra în rândul niciunora din aceștia, îşi 
luau casă cu chirie dela cei ce aveau de închiriat. Asemeni case 
se găseau, fie întocmite astfel ca să poată servi pe de-a ntregul 
unei singure familii, adică „singuri în curte”, cum se zicea 
atunci; fie întrun grup de case sau apartamente, în aceiaşi 
curte cu proprietarul sau chiar cu mai mulţi chiriași. Odată 
intrat în o asemenea locuinţă, dată fiind buna învoire ce dom- 
nea, greu se mai hotăra omul să se mute. Venit acolo dela căsă- 
torie, acolo îşi creştea copiii până îi trimetea şi pe ei la casele 
lor, şi rămâneau tot acolo până cine știe când. Nomazi, ca astăzi, 
erau doar militarii şi unii funcţionari ai Statului; dar aceia 
numai de nevoie, fiindcă Stăpânirea îi purta din oraş în oraş. 

Unde se nemereau să vină şi oameni de nație străină, se 
învoiau şi ei cu ai noştri; iar cei fără nație se adunau ei înşişi 
cum se putea mai laolaltă. Şi aşa, toate mergeau de minune! 

Astăzi, însă, lucrurile sau schimbat cu totul. Bucureştii de 
acum au poate de cinci-şase ori mai multe proprietăţi locuibile, 
dar au desigur de zeci de ori mai multă lume ea atunci. 


Fosta locuință a ministrului profesor Gh. Dem. Teodorescu din strada Mircea-Vodă. 


Meșteșugurile primare şi 
desvoltarea industriei. 


e fa este de oricine că cele mai puternice mijloace întru 
propăşirea marilor oraşe sunt îmbunătățirile şi bogăţia pe 
cari le aduc desvoltarea industriei şi a comerţului. Bucureștiul 
nostru a fost şi el printre cele ce au adus cea mai netăgăduită do- 
vadă în această privinţă. Prefacerea lui, atât de repede şi te- 
meinică este datorită aproape numai înfăptuirilor pe acest tărîm. 


* 


La începutul vremei de care ne ocupăm, cea mai mare parte 
a meseriilor ce alcătuese mica industrie — atât de necesară des- 
voltărei unei economii începătoare — ne lipsea aproape cu totul. 
Școlile elementare de meserii, deasemenea. In Bucureşti, nu 
aveam decât Şcoala superioară de arte şi meserii, care nu ajun- 
sese a ne da numărul de meseriaşi specializaţi de care toată ţar: 
avea nevoie. Tinerii bucureşteni care luau atunci calea străină- 
tăţei pentru învăţătură, se duceau numai pentru studiile profe- 
siunilor libere superioare şi doar cu gândul să ajungă toţi „oa- 
meni mari”. Cei care rămâneau la învăţătura din ţară, de cum 
apucau un certificat de absolvire a gimnaziului, căutau să ia 
vreo slujbă la Stat, Aceasta a determinat pe iscusitul nostru 
om de stat Petre Carp să spună cu mult haz, că: „Românul se 
naște bursier, trăieşte funcționar şi moare pensionar”. 

Singurele meserii ce bucureştenii practicau din vremuri 
vechi şi din strâmtoarea nevoilor de toată ziua erau: abageria, 
căvătia şi cusătoria, pentru cele necesare învestmântărei; blă- 
năria şi cojocăria pentru înfruntarea frigului şi viscolelor ier- 
nei; zidăria, dulgheria şi dogăria pentru ale căminului şi gos- 
podăriei, rachieria pentru potolirea necazurilor şi brutăria pen- 
tru pâinea noastră cea de toate zilele. Denumirea de „brutărie” 

era mai nouă şi ne venea dela vorba nemţească „Brot” (pâine). 
Noi zisesem pâinei pită, iar pe cei ce o făceau îi numeam pi- 
tari 159). 

“Cum pâinea era cea mai de trebuinţă tuturora, mai toate 
mahalalele oraşului aveau pitarii lor. Astfel, la vremea întro- 
nărei. Domnitorului Carol I, erau: pitarul Mihalache Pangăr 
în mahalaua Fântânei Boului, pe strada lui Popa Tatu; Pitar- 
Moşul de lângă marele maidan al Poștei celei vechi în maha- 
laua lui Popa Dârvaş, pe strada Dreaptă (azi str. Jules Mi- 
chelet); Zinca Pităreasa în mahalaua Bradul Boteanului; pita- 
rul Hristache Băţaneu, în Beilâc, peste Gârlă, lângă biserica 
Sfintei Eeaterina; pitarul Mitache Coadă în răspântia uliţei 
Târgoviştei cu cea dela „Omul de piatră”; pitarul Petrache Zo- 
tovici, în Lucaci; pitarul Mihalache Piron, în Olteni; pitarul 
Manolache Lăzărescu, în Popa Soare; pitarul Matache 'Teişanu 
la biserica Sf. Ştefan şi pitarul Ioniţă Roșianu, în Mântuleasa. 

Mai pe urmă, şi în locul unora din aceştia, sau ivit: Ma- 
nea Brutarul, urmaşul lui Mitache Coadă; Babic cel dela „Cui- 
bul cu barză a cărui dugheană este azi modernizată în... plă- 
cintărie; Kir lani Brutarul din Visarion; Radu Brutarul dela 
Schitul Darvari, din Icoană; Gheorghe Damalidi de pe colţul 
străzei Sfinţilor, peste drum de spitalul Colţei; Nicola dela Sf. 
Gheorghe Nou; Anastasie Brutarul dela Sfinţii Voevozi, şi acela 
preschimbat azi în plăcintar, Niculescu-Lungu cel dela podul 
Beilâcului din porţiunea ce azi poartă numele de strada Carol 
şi Ioniţă Cocătorul din uliţa Franzelarilor, botezată astfel de 
pe urma lui, el având acolo şi cea dintâi franzelărie. Pe la 1870 
aveau deasemeni mare faimă de brutari buni şi Dumitrache 
Oochi-Albi, din calea Văcăreștilor, dar mai ales Sache Constan- 
tinescu, tatăl fostului ministru literal Alecu Constantinescu care 
îşi avea brutăria peo ulicioară a străzi Cazărmei, desfundată apoi 
şi numită strada Bateriilor. Aiesta adusese şi nişte lucrători nem- 
ți dintre cari unul, pe nume Blaschek. a preluat brutăria şi a fä- 
cut-o franzelărie 

Cam în aceiași vreme se arătase şi celelalte două brutării 
nemțeşti sau franzelării şi anume: a lui Alois Müller din Radu- 
Vodă şi a lui Otto Gagel care a început într'o casă veche de pe 

155) Printre dregătoriile de Curte ale Domnitorilor de până atunci, era 
şi aceia a boierului căruia se da în seamă îndestularea cu făină şi cu pâine a 
mesei și a Curţei Domnului. Acel dregător era numit şi el Pitar 

strada Doamnei, s'a strămutat apoi în alta de la Schitul Mai- 
cilor şi în cele din urmă pe strada Puţului cu apă rece din ma- 
halaua Isvorului unde a durat acea fabrică mare ce lucrează 
şi azi. 

Pâinea Bucureştilor se făcea la început numai din grâul 
moşiilor de prin jurul oraşului, care era măcinat pe la morile 
cu apă de pe Gârla Dâmboviţei, iar mai târziu la morile din 
mahalaua Făinarilor dinspre Câmpul Moşilor sau la cele de pe 
lângă Obor. Preţul pâinei era 2 gologani (20 de bani) când era 
din făină integrală şi îi zicea pâine neagră, şi 25 de bani pentru 
o jimblă sau pâine albă, toate în formă de pită rotundă. Greu- 
tatea pâinei era de un kilogram, fără greş, şi regula asta era 
strict păzită deoarece abia trecuse vremea când Agia, dacă prin- 
dea pe vreun brutar că făcea pâinea cu lipsă la cântar, punea 
pe Căpitanul Costache 1%), Zapciul Agiei să-l plimbe prin Piaţă 
cu pâinea atârnată de gât şi mânat cu gârbaciul de la spate. 
Pentru salahori şi pentru sărăcime se mai făcea, la preţul de 
10 şi 15 bani, o pâine ceva mai mică, de secară şi lipie din făină 
mai bunişoară şi mai puţin dospită, în formă de azimă sau turtă. 

Dintre celelalte meserii printre enumărate mai sus abagii 
începuse a se trage pe la ţară, căci la oraş lumea prinsese a se 
înţoli cu haine din stofe aduse dela Viena şi tăiate de pe croiala 
nemţească, Cavafii rămaşi se îndeleiniceau mai mult cu negoţul 
de piei şi de talpă. Rachierii, odată cu înmulţirea cârciumilor, se 
mărgineau numai la facerea rachiurilor şi erau numiţi povarna- 
gii, pentrucă aveau livezile şi povernele lor, precum: Costache 
Moraitu care ţinuse rachieria dela Sf. Ionică, la povarna ce avea 
la Gheboaia, pe moşia Brăiloiu; Căpriţă la Bolintinu-din-vale; 
Paxino lângă Ploeşti; Iancu Dobroici la Clucereasa şi ceilalţi 
prin diferite alte locuri. 

Căldărarii se adunară în jurul câtorva din cei mai cu stare 
care puteau ţine prăvăliile sub legile cele noi şi care erau: 
Răducanu Simionescu; Toniță Iancu, Tănase Dumitrescu şi 
alţi câţiva — toţi cu vadul pe strada Bărăţiei şi Calea Moşilor, 
în preajma Hanului Roşu. 

Cusătoria de arbituri rufăria a mers din ce în ce mai bine şi 


156) Dela o vreme se vede scris şi se aude la Radio de Căpitan Cos- 
tache-Chiorul. Zapciul Agiei de pe atunci era şchiop, dar chior n'a fost nici- 
odată — de pe cele ce știm noi. 

oraşul se umpluse de cusătorese cari primeau pânzeturile ce le 
aduceau muşterii ca să le lucreze fiecăruia de pe placul lui. 

Intre toate acele meşteşuguri — blănarii au avut soarta 
cea mai vitrigă. Din vremuri vechi, faima blănarilor bucureş- 
teni, pentru îndemânarea și onestitatea lor în meseria asta și 
în negoţul ei, era preţuită până în marile orașe ale ţărilor ve- 
cine şi chiar la Moscova, Kiew, Lemberg şi Varşovia de pe 
unde se aduceau atunci blănurile cele mai de preţ. Hrisoavele 
Cârmuirei de la 1831 ne spun că mahalaua acestor meșteșugari 
se întindea pe tot cuprinsul străzilor; Blănari (rămasă azi doar 
cu numele), Şelarilor, Sfinţilor şi pe la spatele bisericii Sfân- 
tului Gheorghe Nou, până în calea Moșilor la biserica Sf. 
Gheorghe Vechiu şi în Piaţa Sfântului Anton, iar dughenile 
blănarilor şi ale „groşilor” (cojocarii) se- înşirau pe acolo casă- 
de-casă. Condicile vremei ne arată că în mahalaua aceia se gă- 
seau 145 de blănari patentari, ce aveau ca staroste pe vestitul 
Vasile Hristea, din neam de polcovnie cu caftan 7), din mâi- 
nile căruia ieşise cei mai destoinici meşteri ai timpului acela. 
Astăzi pe aceleaşi locuri vadul blănarilor stă încă mărturie a 
celor ce au fost; dar blănarii români, ne mai având capitaluri 
şi credit, au ajuns lucrători ori s'au dus să facă cojocările la 
țară, iar negoţul acestei meserii, aleasă şi bănoasă, a încăput 
pe de-a'întregul în mâinile străinilor. 


* 


Cum se vede meşteşugăria bucureşteană se desvoltase des- 
tul de frumos în pasul trebuinţelor şi al obiceiurilor celor de- 
atunci. Ea nu se potrivea însă vremurilor. noi, care cereau și 
chiar impuneau o altă viaţă care să dea neamulm nostru pu- 
tinţa ridicărei în rândul celorlalte naţiuni din Europa. 

Aveam o tară mănoasă și bogată până la belşug în tot soiul 
de materiale care ne-ar fi putut pune curând chiar de-asupra 
acelora. 

Aveam şi un popor ale cărui însuşiri spre toate meşteşugn- 
rile arătau o deosebită îndemânare, a cărui râvnă de civilizare 
nu era întru nimic mai prejos şi a cărui perspicacitate a minţei, 
chiar la copii încă nevârstnici, uimea pe oricine se apropia de ei 
cu sfaturi în spre atari îndeletniciri. 


_157) Colonel de vaste, cu pitar de boier. 

Nu aveam însă o „industrie mică” propriu zisă, — aceia 
a îmbrăcămintei, a lucrărilor şi uneltelor casnice, a rostului 
mai omenesc, a podoabelor clădirilor şi a atâtor alte nevoi care 
cereau priceperea unor meșteri specializaţi, scule potrivite şi 
mai ales putinţa de a creşte, de a hrăni şi de a învăţa pe uce- 
nicii ce urmau să primească pregătirea meşteşugărească şi con- 
ştiinţa onestităţei cu care orice meserie trebuia să fie exercitată. 

Acel care a înţeles cel dintăi acest lucru a fost Regele Caroi 
I-ul care, pe lângă marile lui însuşiri de om de Stat şi de militar 
emerit, a avut şi acest simţ gospodăresc al amănuntelor, şi care, 
secundat de Ion ©. Brătianu şi de Lascăr Catargiu, a tăcut să 
se schimbe acea stare de lucruri, cât mai în folosul ţărei întregi. 

Atunci au fost aduşi în Bucureşti un mare număr de străini 
în majoritate nemți 8) și italieni, toţi meşteri iscusiţi în cele 
mai felurite meserii şi care au îndemnat pe ai noștri la meşte- 
şugurile lor, dovedindu-le cu faptă şi cu ajutor că „„meşteşugul, 
la om, e brățară de aur”. Ei au venit aci cu nevestele şi cu copii 
lor; au rămas să se contopească cu noi fără niciun fel de alte 
gânduri şi s'au făcut în adevăr una-cu-noi învăţându-ne şi să 
meșteșugărim şi să fim oamenii de omenie. 

Nu trebuie uitat că dacă bucureştenii clasei de mijloe de- 
atunci şi orăşenii în genere au adoptat atât de iute şi de fru- 
mos acea ţinută europeană cu care ne fălim astăzi, aceasta o da- 
torim mai ales acelor musafiri străini pe care i-am chemat noi să 
se aşeze aci în Urbea noastră şi care, drept recunoștință a ospita- 

“lităţei omeneşti ce le-am asigurat, ne-au dat tot ce au avut. Dela 
aceşti oameni, şi cu învăţătura meseriilor lor am putut noi în- 
temeia acea „mică industrie” ce a fost apoi temelia valorifică- 
rei materiilor prime ale ţărei noastre, cât şi a însuşirilor fireşti 
de iscusinţă şi destoinicie cu care am fost blagosloviţi de Dum- 
nezeu şi cu care am clădit o bună parte din propăşirea noastră. 

Străinilor aceia, care nau venit la noi cu gândul şi cu sco- 
purilor altora din cei ce sau mai oploşit pe meleagurile acestea, 
românii li s'au alăturat dela început cu tragere de inimă. nu nu- 
mai la lucrul ce învățau dela ei, dar şi în viata lor intimă. Nenu- 
măraţii copii ai mahalalelor bucureştene, pe cari părinţii lor 
li-i trimisese ca ucenici, cu isteţimea lor înăscută, au prins 


158) Denumirea de „nemți“ românii o dau atunci tuturor străinilor 
de origină germană. 

foarte uşor şi repede meseriile ale căror rosturi li se arătau şi 
au devenit curând ei-înşişi calfe, apoi meşteri pe seama lor. 
Tâmplarii, eroitorii, tipografii, tapiţerii, cismarii, lăcătuşii sau 
mecanicii şi toţi ciracii meseriilor nemţeşti foști ucenicı ca acey- 
tia şi toţi români neaoşi — stau înmulţit de-atunci mereu, înpă- 
nând orașul şi curând apoi toată ţara. Cui îi trebuie o dovadă la 
îndemână despre aceasta, să ia doar seama la nomenclatura seu- 
lelor aşa cum au învăţat-o şi o păstrează încă meseriaşii noștri 
şi va vedea că e plină de numiri nemţeşti ce le au rămas și au 
transmis apoi celor pe cari i-au învăţat la rândul lor. Câteva 
exemple socotim că sunt deajuns, precum: foraibăr, șlefuit, bank, 
nut-şi-feder, ete. în ale tâmplăriei; ghevint, şurup, bor-maşină, ete. 
în ale fierăriei ; rașpel, ştaif, brant, bizet, rihtuială, ete. în ale 
cismăriei; dursuş, ainfas, vingalac, în ale tipografiei; ştiţ, untăr- 
lag, şular ş. a. în ale ceroitoriei. 

O altă dovadă stă în aceia că mulţi din cei mai vrednici ciracı 
ai acestor „maistori“nemţi au fost însuraţi cu fetele jupânilor 
lor, au fost înzestrați de aceia cu sculele necesare practicărei meş- 
teşugurilor învăţate dela ei şi chiar înlesniţi cu credite de-atfară 
pentru mărirea şi desăvârșirea atelierelor lor. In această privinţă 
condicile Oficiului nostru de stare civilă stau gată să dovedească 
multe celor ce ar voi să le cerceteze. 

In epoca de care ne ocupăm aci, bucureştenii convieţuiau cu ' 
acei străini foarte cu drag şi într“o învoială din cele mai fericite, 
atît prin voioşia cât şi prin roadele ei. 

Prin voioşia ei fiindcă munca aceia se făcea cu o conştiinţă 
plină de râvnă de mai bine, cu onestitatea cuvenită şi întrfo ca- 
maraderie spontană ce se deosebea cu totul de „tovărăşia“ teoriilor 
socialiste, niei astăzi încă bine deslușite; — iar prin roadele ce 
a dat, pentrucă în câţiva ani Bucureştii—și după el Țara întreagă 
— a avut o sumedenie de oameni bine pregătiţi şi ager pricepuţi 
la exercitarea a numeroase meşteşuguri care au asigurat apoi 
necurmat progresul nostru economie în această ramură de muncă. 

Datorită acelui sistem de iniţiare, care dela patronii străini 
a trecut şi la meşterii români ce-şi făcuse ucenicia la ei, oraşul 
a fost curând împănat cu nenumărate ateliere la domiciliu şi cu 
instalaţiuni industriale deosebite dar modeste, ce”au adus acea 
repede schimbare a Bucureştilor, şi în înfăţişarea lui orășenească, 
şi în traiul de până atunci al tuturor cetăţenilor lui. E destul să 
amintim — pentrucă nu este aci locul să facem un istorie amănun- 

tit al desvoltărei noastre industriale — că la serbările încoro- 
nărei primului nostru Rege, în 1881, cortegiul carelor alegorice 
care simbolizau meşteşugurile și industriile româneşti erau atât 
de numeroase încât defilarea lor a durat ceasuri întregi. 

Vom enumăra aci, din aducerea aminte şi oarecum în ordinea 
însemnătăţei lor, doar pe cele mai de seamă și pe cei mai cunos- 
cuţi atunci dintre întemeietorii lor. 

Aveam — bunăoară — în afară de Arsenalul Armatei, de 
Terbărie (Pirotechnia), de Uzina de Gaz şi de Atelierelor căilor 
ferate pentru montarea și repararea materialului rulant, care erau 
ale Statului — mai multe asemeni întreprinderi particulare pre- 
cum: turnătoriile Lemaître dela Apele minerale (în josul Gârlei, 
lângă Abatorul comunal); metalurgiile E. Wolff de pe Dealul 
Pilaretului; morile cu aburi ale lor: Assan, Olmazu, Andrei Po- 
povici cu fabrica de spirt dela Floreasca, Stancoviei de pe 
Câmpul Moşilor, Maşina de pâine (manutanţa) din mahalaua fă- 
inarilor, „Belvedere“ din Grant pentru prepararea tutunului 
şi manufacturarea ţigărilor, fabricele de bere Ziepzer din Negru- 
Vodă, Carol H. Oppler din capătul străzei Isvor, Erhardt Luther 
de lângă Podul gărei dela capătul călei Plevnei, fabrica de con- 
serve al lui Dumitrache Staicoviei dela Intrepozitele Vămei, 
unde curând a fost instalată şi a patra fabrică de bere şi spirt 
a lui D. Marinescu-Bragadiru, fabrica de tâmplărie şi chiristi- 
gerie a lui Lessel de pe valea, Plevnei, cele de fierărie: a lui Haug 
pe strada Isvor şi a lui Weigel pe strada Sfinții Apostoli, fa- 
brica de ciocolată a lui G. Dobriceanu din Calea Victoriei şi dis- 
tileria lui E. Bresson. 

In domeniul industriei mici, atelierele mai restrânse, pentru 
celelalte meserii, erau însă mult mai numeroase. 

Din acestea însemnăm: postăvăria şi păturăria lui D. Simion 
care sistematizase abageria de până atunci preschimbând-o în 
pâslărie perfecționată. Strungăria lui Dietrich cunoscut şi sub 
numele de Sion Pieptănarul, care trecuse fraţilor O. H. Miller 
şi meşterului I. Brang din Pasagiul Român. Atelierile pentru ma- 
şini de cusut. Ressel, Frantz Kepich şi Singer, cele pentru instru- 
mente chirurgicale şi proteze ale lui Frantz Bröhm şi Otto Biin- 
ger; cele pentru mobilier de lux ale lui Olbrich (str. Sf. Ionică) 
şi E. Pranger (Str. Banului); cele de caretărie şi trăsuri ale lui 
F. Jean dela Cişmeaua Roşie peste drum de biserica Albă, si 
Frantz Hintz din str. Clopotarii Vechi; cel de motoare şi repara- 

rea maşinilor agricole şi pompelor a lui Neubauer, din str. Lsvor 
şi cel de pălărier al lui Ladstater din piaţa de sus a bisericii SI. 
Gheorghe Nou, Tăbăcăriile lui Ştefan Mincu, unchiul lui Matei 
şi Grigore Alexandrescu (azi Soc. anon. „Gralex”), a lui Dumitru 
Berceanu, Mandrea, Gh. Trandaftirescu, Ghiţă Vâleu şi Theodor 
Sapatino. Curelăria lui Beckmann pentru harnaşamente şi ha- 
muri şi cea a lui Paul Milcker pentru articole de călătorie, cum şi 
cele atât de numeroase de pe calea Moşilor, lângă mahalaua bir- 
iărească, Blănăriile lui Iordache Toncovici, Hagi Vasile, Prager 
ş. a. Ceaprazari -sau găitănari ca: Dumitrache Găitănarul dela 
Bărăţie; Nicu Mincoviei, starostele breslei ale cărui prăvălie şi 
atelier erau pe calea Victoriei peste drum de Pasagiul Român, şi 
urmașul lui, C. Georgescu care a făcut în câţiva ani prisos de ave- 
re cu care a cumpărat minunata aşezare boierească clădită de ar- 
hiteetul francez Galleron pentru mândra familie a lui Al. Lene, 
de pe strada Corăbiei Nr. 6 — fără să mai numărăm toate atelie- 
rele cu prăvălii de pe strada Bărăţiei şi de sub Hotelul de Franee. 
Această meserie care ca şi aceia a blănarilor trecuse toată în 
mâinile străinilor, a revenit din nou în cele ale românilor, în 
ultima vreme. 

Croitori pentru haine bărbătești erau: Melic, Francke, José, 
Luca, Jean, Vladimir (Olșewski), Karnbach, Walter, Pang! şi 
alții care în vremea mai apropiată au fost toţi înlocuiţi de meş- 
terii lor români, abilitaţi apoi de o Academie a breslei lor. In 
ramura vestmintelor femeești, cum „moda” era numai pentru 
ceiace se purta la Paris, cele dintâi eroitorese cu faimă au fost 
de naţionalitate franceză, precum: celebra madame Briol ale 
cărei saloane se aflau în etajul caselor Eforiei Creţulescu şi că- 
reia i-a urmat în ramura eroitoriei D-na Pantazi care îi este 
nepoată; şi apoi saloanele de croitorie cu firma la „Ville de 
France” a lui Sache Dumitrescu, conduse de „premiera“ Ma- 
dame Paul, acesteia urmându-i Madame Martin, în etajul case- 
lor Lempart de lângă Poliţia Capitalei. 

Modiste erau: doamnele Beşlegeanu la Biserica Albă, Ju 
lie Vogt pe calea Victoriei în faţa Palatului Regal şi Olympia 
pe strada Regală. 

Saloanele acestor maestre-artiste îndestulau numai nevoile 
familiilor din elita orașului; pentru lumea cealaltă Bucureştii 
erau plini de ateliere la domiciliu ale croitorilor şi croitorese- 
lor, de haine şi rufărie. 

Aceiaşi stare de lucruri cra pentru cismărie şi pantotărie, 
îu ramura cărora firmele mai de seamă eau cele ale lor: Brand 
de sub Palatul Nifon din Calea Victoriei, care era şi cel mai 
vechiu, ©. Stătescu din casele de curând dărâmate ale prințului 
Cialisohi de lângă Athenâe Palace Hotel, Costache Gheorghiu 
din Pasagiul Român, Ştefănescu-,Progresul“ (trecutà de cu- 
rând ciracului său Costică Baraitaru) şi Vasilescu-Borcea, foste 
mäi întâi sub Hotelul Metropol, I. Stoicescu din strada Doamnei 

Dumitru Raftopol care a început in strada Sfinților şi a 
sfârşit în calea Victoriei, lângă Teatrul Național, după ce în 
anii din urmă întemeiase și o fabrică de calapoade. 

Erau apoi celelalte meserii din care unele sau preschimbat 
în „Saloane“, iar altele în mari. industrii cu fabrici. Dintre 
acelea însemnăm: „Frizerii“ sau „Coatorii” pentru doamne cum 
au fost: Pepi Makhauer și Luis Beer care au pregătit înflori- 
toarea desvoltare de azi a acestei meserii, şi bărbierii cari, pe 
lângă calitatea de meşteri ai aşa ziselor Saloane de „ras, tuns 
şi frezat“ adăugau şi pe aceia de „sutirurgi” (sub-chirurgi) 
pentru faptul că, în afară de arta de-a ferehezui pe muşterii în 
ale „ticzionomiei“, se îndeletniceau și cu scosul măselelor sau cu 
pusul ventuzelor, cu pahare sau cu lipitori, de pe cum pres 
cripţia medicului era pentru ventuze uscate sau cu sânge. Saloa 
nele de felul acestora, având doar muşterii din lumea bună, erau: 
acela al lui I. Moisescu „Oiseau”, porecla aceasta fiindu-i dată 
de un francez de aci, client al lui, pe nume d'Arthâne, pentru că 
în scopul de a face să cânte mereu un canar pe care-l avea în fe- 
reastra, prăvăliei din casele Török unde era şi cofetăria lui Vial- 
cowski, îl aţâţa imitându-l cu o muzicuţă pe care o ţinea mereu 
sub limbă. Acest bărbier, care avea cinstea să servească şi pe 
Regele Carol I. a avut şi norocul să fie unicul câştigător în Ro- 

mânia al lotului cel mare (80.000 mărci) al loteriei Hamburgheze, 
Dintre ciracii lui: Popovici a ajuns şi el coaforul Curţii Regale, 
Mişu avea prăvălie sub Hotel Boulevard, Gabrileseu peste drum 
de Hotel Orient, lângă Episcopie, iar alţii pe alte străzi de prin 
centrul oraşului. Mai pe la margine erau bărbierii de mâna a doua 
din cari numai unii erau şi subehirurgi, dar toţi aveau agăţat la 
pragul de sus al prăvăliei câte un ciur în care cânta săltând câte 
un pitpalac şi cei mai mulţi îşi așteptau muşterii cântând din 
chitară pe scaunul de lângă uşe, sub adierea fâlfâierei ștergaru- 
lui ce, împreună cu lighenaşul de aramă, le serveau de firmă. 

Fiindcă veni vorba de săpuneala bărbierească, să amintim 
şi pe săpunarii din vremea aceia: Stere Anastasiu cel dintâi fa- 
bricant al săpunului de rute, în care a fost urmat şi depăşit de 
Tănăsache Eliad căruia i-a şi rămas porecla de „Săpunarul“ 
şi Zamfirescu, dela care avem fabrica „Stella” ce, cu instala- 
țiunile ei technice din ce în ce mai moderne, a trecut şi la să- 
punul de toaletă, la cel de glicerină și la tot felul de cosmetice 
pe care fabrica lui le pune în comerţ, de mai bine de o sută de ani. 

Alături de aceştia pot fi amintiţi lumânărarii, între care 
ținea fruntea Nae Dumitrescu-Pabricantul, poreclă ce i-a rămas 
tocmai pentru faptul că el a fost cel dintâi care a întocmit in- 
dustria lui pe sisteme technice; avea prăvălie la Sft. Gheorghe- 
Nou. După el, sau cu marfa produsă de el, au lucrat apoi: Gan- 
ciu din Piaţa Sf. Anton; Fundănescu de pe str. Carol, Marti- 
nescu din calea Victoriei şi alţi câţiva risipiţi prin restul ora- 
şului. 

Producția uleiurilor o făcea, în vremea povestirei noastre, 
o seamă de industriași primitivi între care amintim pe unul, 
Sandul Uleierul, din Şoseaua Herăstrăului (calea Dorobanți- 
lor) 1%) care, deşi lucra cu mijloace oarecum empirice, reuşise 
să facă concurenţă chiar fabricilor cu instalaţiuni technice cum 
erau cele ale lui Assan, Olmazolu, Popovici şi altele. Unt-de- 
lemnul de măsline se aducea atunci de prin Turcia şi Grecia, în 
burdufe mari de piele, cu caicele de pe Dunăre şi Marea Nea- 
gră. Vânzarea o făceau băcanii toptangii de prin Piaţă împreună 
cu aceşti uleieri care aveau şi oameni ce purtau marfa prin ma- 
halale, în două garniţe de tablă atârnate de-o cobiliţă, — aşa 
cum sa vândut apoi şi gazul (petrol). i 

Pe lângă aceste meşteşuguri de folosinţă gospodărească erau 
altele cu însemnătate şi mai mare, precum erau: Tipografiile 
pentru înlesnirea desvoltărei culturale a obştei şi despre care 
vom aminti în capitolul acelor desvoltări. Ospătăriile, al căror 
rost îl vom găsi deasemeni într'un alt capitol următor şi în sfâr- 


159) Uleieriii de felul acestuia mai fusese în București, (pe vremea când 
nu aveam încă fabricile morilor), și alții ca: Ghiţă Uleierul, dela Omul de 
Piatră şi văduva “Tudora Oleangioallca din mahalaua lui Popa Petre. Ca şi ve- 
chii rachieri Hristea din Popa Tatu, Dumitrică din Troiţa Dudeștilor, Russe 
dela Șerban Vodă, Costache Moraitu din Sf. Ionică și alţii, faima lor a ţinut 
vreme îndelungată, și pentru multă lume bucureșteană, locurile așezărilor 
lor erau folosite ca puncte de orientare pe cuprinsul Bucureştilor de atunci. 

şit acela al constructorilor de clădiri, al grădinarilor și al cără- 
midarilor, cărora le datorăm în bună parte chiar înfăţişarea cea 
mai bună de-atunci a orașului nostru. 

Vom aminti astfel că în afară de cășecioarele mahalagiilor ne- 
voiaşi care aveau pereţii din chirpici (gard de nuele sau de șipci, 
tencuit cu pământ galben înmuiat) şi din care multe se mai văd 
încă prin cartierele mărginaşe — cele dintâi clădiri bucureştene 
au fost construite cu cărămizile galbene ce erau făcute în cup- 
toarele de prin gropile unde se aflase straturile de argilă şi 
nisip necesare tabricărei. Gropi ca acestea erau atunci, — în 
afară de cele din josul şi din susul Gârlei, dela care au şi rà- 
mas denumirile locale: „Cărămidarii de Jos şi de Sus”, — cele 
ale lui Costache Gheorghiu din Tunari şi ale lui Mitrică din 
Tirehileşti (Dichiu), cărora li sau adăugat, sau cu care sau 
contopit, instalaţiunile mai noui ale Coloneluiui Gherghel şi D. 
Hagi Tudorache din Herăstrău, ale lui Popescu şi Gaillac dela 
Floreasca, ale Contesei Montesquicu dela Băneasa şi cele ale 
lui Georg Herman care a introdus tiparele cu presă ce dau că- 
rămida zisă „de maşină”, și căruia i-a urmat marea întreprin- 
dere a lui Maximilian Tonolla. 

In ramura construcţiilor urbane cu înfăţişare empeşă și în- 
tocmite depe normele civilizate ale acestei mesern, Bucureștii 
au avut din vremuri mai vechi o seamă de fourte buni meşteri 
zidari şi dulgheri care făceau cinste breslei lor. Mulţi din ei 
ajunsese a se pricepe chiar la întocmirea planurilor, fiind aju- 
taţi la aceasta, cu mult folos, de către meşteri italieni, pe vre- 
mea aceia foarte mulţi prin Bucureşti. Pentru edificiile publice. 
şi căminurile mai distinse ale bogătaşilor, ale căror planuri de 
construcție erau întocmite de arhitecţi străini ea: Alfred Gotte- 
reau, Török, Bohacker, Galleron, Burelli, Louis Blank, Lipi- 
zer 1%) şi alţii ca ei, şi de câţiva arhitecţi români diplomaţi în 
străinătate, ca: Rosnovanu, Alexandru Orăscu, Maimarolu 1%) 
şi alţii. Casele particularilor de prin colţurile oraşului erau însă 
construite de meșteri bucureşteni care îşi făceau şcoala în lucrul 


160) Acesta este autorul clădirilor în stil crenelat cum sunt: cea a Ma- 
reşalului George Filipescu din str. Dionisie Lupu, a lui Laptev din str. Rre- 
zo'anu, lângă Opera Română, casă ûn care a fost cândva și sediul Conserva- 
torulu! de Muzică şi Artă Dramatică şi aceia a lui, din strada Stelea 

161) Numele acestuia din urmă a fost făcut din denumirea „maimar- 
başa“, în limba turcă „constructor“. 

pentru care erau tocmiţi ca supraveghetori la asemeni clădiri. 
Din „practica“ aceia şi cu stăruința celor dintâi arhitecți români 
diplomaţi în străinătate pentru această profesiune artistică, s'a 
ajuns, înainte de întemeierea Şcoalei noastre de arhitectură, la 
întocmirea unei şcoli elementară a societăţei constructorilor ro- 
mâni. Această Şcoală, creiată din iniţiativă particulară, a fost 
condusă de marele nostru arhitect Ion Mincu, principalul ei în- 
drumător, şi de osârdia altora ca: Ştefan Petricu, renovatorul 
bisericii Sf. Silvestru şi fost şef al serviciului elădirior mu- 
nicipale şi de Tănase Dobrescu, fiul meşterului Dobre dela Cui- 
bul cu Barză, care a fost staroste a celor dintâi căditori ai 
orașului. Meşterul Dobre a fost şi cel mai priceput sobar al 
acestor timpuri, când şi Palatul Regal folosea încălzirea cu 
lemne, deoarece nu fusese încă născocite instalaţiunile pentru 
încălzirea centrală prin calorifere. El prinsese însă şi priceperea 
construcţiilor în întregimea lor, căci Eforia Spitalelor Civile i-a 
încredinţat lui construirea clădirilor Spitalului Colţei. Cu înde- 
mânările şi cu averea ce agonisise, el cumpăra locurile virane 
şi construia pe ele locuinţe bine clădite şi rostite, populând ast- 
fel cea mai mare parte din locurile ce adăposteau doar câinii 
fără stăpân, în vreme ce lumea oraşului se înmulţea şi se în- 
ghesuia. Exemplul acela al meşterului Dobre a fost apoi urmat 
chiar de arhitecţii străini de aci, în felosul populaţiei mai dela 
centru. Astfel Török a construit clădirile cu trei-patru caturi 
dela colţurile călei Viitoriei cu străzile Sărindari şi Câmpi- 
neanu, Pasagiul Român, cum şi pe cele ce au alcătuit aşa-zisa 
Intrare 11 Februarie de sub Dealul Schitului Măgureanu; Bö- 
hacker a construit întreaga Alee Carmen Sylva, pe locul fostei 
Grădini a lui Schlatter din Nordul Cişmigiului și mai toată par- 
tea dreaptă a străzei Umbrei (azi str. Creţulescu); iar Louis 
Blank a parcelat locurile virane dela Paţanghel (azi Parcul Bo- 
naparte) pe care a clădit casele ce s'au rânduit în Aleea Blank, 
sistemul fiind apoi urmat de numeroasele parecelări şi clădiri ce 
au acoperit tot cuprinsul orașului. Odată cu furia aceia de con- 
struiri de case s'a desvoltat şi industria accesorie a fabricărei 
podoabelor din teracotă, în care cei mai de seamă au fost: O. 
Spăthe, F. Stork şi Hahn, şi a podoabelor de marmoră datorite 
sculptorilor italieni: Oliva, Michelli şi alţii. Dela aceştia ne-au 
mai rămas doar mausoleul lui Grigore-Vodă Ghica dela biserica 
Teiul Doamnei (paraclis al fostului lui palat alăturat), o mare 

parte din monumentele funerare de prin cimitirele Şerban-Vodă 
(Bellu) şi Sfânta Vineri, cum şi urmele Fântânei lui Şerban 
Cantacuzinul dela Filaret, refăcută şi înglobată acum Parcului 
Carol I. 

Colaboratori dintru început ai înfrumuseţărei Bucureştilor 
uu fost deasemeni grădinarii cari au rânduit şi modernizat par- 
curile păduroase ale orașului. In fruntea acestora au stat Lud- 
wig Mayer care a înființat cea dintâi seră (geamlâc de flori) 
pentru producerea răsadurilor de flori din feluritele varietăţi 
cu care a împodobit grădinile orașului nostru — seră ce se afla 
la spatele statuiei lui Mihai Viteazul şi care azi poate fi văzută 
în Grădina Botanică dela Cotroceni. După Mayer am avut pe 
Wenzel Knechtel, care era originar din Bohemia, dela poalele 
muntelui Uriaş, şi fiu al fostei doici a primului nostru Rege. 
Ca grădinar-şet al Curţei el a proiectat şi executat întocmirea 
grădinei Palatului Regal din Bucureşti cum şi Parcul Castele- 
lor din Sinaia '%). După el a mai venit şi alţi maeştrii horticul- 
tori ca: Lacroix, Filaret Levras, lohann Wastelly, Montinni şi 
Charles Faraudo a cărui florărie bine cunoscută este vecină Ci- 
mitirului Bellu, — şi în sfârşit emeritul maestru, hebhun, fost 
până mai eri director al Societăţei Grădinilor bucureştene. 


x 


Meseria propriu zisă, — acea „brățară de aur“ atât de fru- 
mos cinstită de proverbul românesc, — bucureştenii de-atunci 
au deprins-o dela meşterii de prin mahalale. 

An de an, maeştrii români ajungeau curând atât de căutaţi 
încât abia puteau să prididească comenzile ce primeau. Unii în- 
firipau repede oarecare stare şi atunci se lăsau mai la centru 
unde au deschis şi prăvălii, întlorind mereu meseria pe care o 
onorau. In scurtă vreme faima românilor în blănărie, cismărie 
şi pantotărie, tipogrutie, cofetărie şi altele, ajunsese să treacă 
şi dincolo de hotarele ţărei. In anii 1885 — 1900 se găseau la Pa- 
ris câţiva cismari, coafori şi blănari români, porniţi de aici şi 
care îşi susțineau teminie faima chiar în roiul acelei metropole a 
modei, unde se dusese cu prilejul Expoziţiei, apoi rămăsese acolo, 
aveau prăvălii foarte căutate şi făceau treburi din cele mai bune. 

Toţi aceşti industriași întreprinzători, din acea epocă liniş- 


162) Fiul lui Wentzel Knechtel este azi, și el, un distins profesor al Aca- 
demiei noastre de Horticultură. 

tită, au iucrat numai cu români de-ai noştri care la rândul lor 
au devenit patroni; şi buna-învoire cu care au făcut-o era exem- 
plară, căci pe atunci despre duşmănii sau greve nu era nici po- 
menecală !... 

Şcoala Superioară de Arte şi Mesem (cea de lângă Poli- 
technica bucureşteană) avea şi ea ateliere, atât pentru partizani 
ai seulpturei în lemn şi forjărei fierului, cât şi pentru mese- 
viile minore pe cari le-am amintit mai sus; dar absolvenţii a- 
cesteia erau împărţiţi mai cu seamă ca profesori şi maeștrii la 
şcolile elementare ce se înfiinţau prin ţară peste tot locul. 

Drumul pe care Va apucat atunci „mica industrie“ bucu- 
reşteană a fost ţinut cu stăruință şi cu mult drag de meserie 
de către românii noştrii! El le-a fost însă tăiat, în vremurie ce 
au urmat, mai întâi de năvala străinilor pe care i-au mânat la 
noi alte gânduri decât cele cu care venise cei ce ne-au îndem- 
nat la aceste meşteşuguri, şi apoi de desvoltarea pe care a luat-o 

„ulterior negoţul care, precum vom vedea, a avut şi el aceleaşi 
necazuri. 

Se pare însă că zorile vremurilor din urmă şi ale celor ce 
au să vină, cu toate greutăţile lor de altă specie, au luminat şi 
deschis din nou acele drumuri, și că bucureştenii, ca şi toţi cei- 
lalţi români, au hotărît să le urmeze iarăşi cu toată dârzenia 
lor şi cu mult mai multă grije. 

Capătul călei Moșilor din Piaţa Sf. Anton. In fund, Bărăţia catolică. 


Propășirea şi decăderea 
negoțului bucureştean. 


AE pa românească a ținut şi ea pasul alături de des- 
voltarea industrială. De pe arătările amănunțite ale re- 
gretatului profesor Nicolae  lorga'%), legăturile negoţului 
românesc cu pieţile cele mai mari ale ţărilor streine dăinuiau 
de vremuri, mai cu deosebire cu târgurile venețiene, cu cele din 
Lipsca şi cu ţările baltice. Vremile pe care le băsmuim noi aci 
au prins şi ele acea stare de înflorire; ele au ajutat chiar la 
propăşirea negoţului de-atunci, mai întâi prin desvoltarea lui 
înlăuntrul 'Ţărei, datorită întemeierii nouilor industrii, şi apoi 
prin legăturile pe care România liberă a ştiut să le prindă cu 
mai toate ţările din jurul ei. 

Pe la anul 1870, în afară de grânele, lâna, lemnul, sarea şi 
alte câteva produse dela noi, — România nu trimitea mare lu- 
cru ţărilor străine ; în schimb piaţa noastră negustorească era 
împlinită cu multe mărfuri de pe afară. 

Profesorul G. Toneseu-Gion ne spune că înainte de unirea 
țărilor române, la Bucureşti, negoţul cel mare era mai tot în 
mâinile unora ca: Băltăreţu, Hagi-Stoica, Pipolo, Hagi-Tudor, 
lordăchiţă Toncovici, Hhgi-Pandele şi alţii ala căror capita- 
luri, în lăzi, ajungea până la milion, în banii de atunci, adică 
în Sfanţi (a căror valoare a timpului era de 80 de bani), şi a 
ceasta în afară de giuvaericalele de preţ mare ce agonisise şi de 
hainele portului de atunci, a căror valoare pentru fiecare om 
de seamă trecea de 10.000 de sfanţi. Datorită legăturilor vechi 
şi bine ţinute cu târgurile anuale dela Lipsca, creditele acelor 
negustori erau nelimitate şi în alte ţări, pentrucă temeiul nego- 
tului a fost totdeauna : onestitatea şi respectarea cuvântului dat, 


163) V. Istoria Comerțului din Țările Româneşti, de N. Iorga, 

Din neamul acelor negustori, D- Dumitru Hagi-Tudora- 
che, fost el însuşi mare industriaș şi preşedinte până acum în 
urmă al Camerei bucureștene de Comerţ şi Industrie a seris în 
niște amintiri ale sale'*) : „Tot ce se cumpăra atunci era aşa 
cum spunea negustorul că este. Cuvântul era cuvânt, nu ca azi, 
când cu toate înscrisurile, poliţele şi tratele ta judeci ani de-a- 
rândul ca să intri în dreptul tău, iar la sfârşit vezi că, şi câş- 
tigând (procesele), banii tăi s'au dus pe timbre, pe plata avo 
caţilor şi câte altele ; aşa că din ce aveai de primit, te alegi şi 
cu alţi bani proaspeţi cheltuiţi“. 

Ceva care cată să fie deasemeni amintit este că, până la 
1848, tagma negustorească era privită cam pieziş de lumea cea- 
laltă ; iar apucăturile îngăduite unui Căpitan Costache dove- 
dise că autorităţile însăşi vedeau cam la fel. Câţiva ani însă 
după aceia, partida liberalilor ce căutau să-şi facă o lume a lor 
pe care să se poată bizui, începu prin a ocroti negustorimea. 
Costache A. Rosetti, care a fost sufletul revoluţiei aceleia şi 
care rămăsese un democrat radical, deşi fusese ministru, se a- 
pucă el-însuşi de negustorie şi, pe lângă tipografia ce-şi tăcu 
spre a susţine şi apariţia ziarului său „Românul“, deschisese o 
librărie în care se vindea şi alte lucruri — aşa cum sunt azi 
librăriile „Socec“ şi „Cartea Românească” ; iar în 1861 acceptă 
chiar alegerea lui ca staroste a negustorilor bucureşteni. 

Dintre negustorii acelor vremuri amintim în treacăt pe 
Tudor Hagiul, din care se trage familia Hagi-Tudorache şi 
dela care au pornit ciracii lui: lon Eliad Românul, de fel din 
Filipeştii de Târg; Costache Păuleseu, dela Rămnicul-Sărat, 
tatăl regretatului medic erudit Paulescu; Ion Bănică, dela 
Ploeşti ; Costache Georgescu şi Ilie Zamfirescu — toţi ajunşi 
şi ei negustori de frunte ai Bucureştilor, cum şi acel Nicolae 
Voieoviei care, la îndemnul jupânului său, sa dus la Viena 
unde a deschis un „cantor“ 1%), de comerţ prin care mijlocea 
cumpărarea partidelor de mărturi străine pentru negustorimea 
bucureşteană 16°). 

Aceleaşi „Amintiri“ citate înseamnă — spre a dovedi cât 


164) V. D. Hagi Tudorache. Amintiri asupra trecutului, negustorilor, 
meseriașilor şi profesioniştilor liberi din Țară de sub Milcov; — 1927. 

165) In loc de frânțuzescul „comptoir“. Aci era vorba de un birou de 
agenție comercială. 

166) Vezi D: Hagi-Tudorache — op. cit. 


Piaţa Sf. Anton, cu tarabele grânăreselor. 

de preţuită începuse a fi apoi negustorimea — că Ion Eliad 
Românul era un om foarte harnic și priceput ale cărui două 
fiice au fost luate în căsătorie de Costică Cireşeanu şi de Va- 
sile Arvanezu, fost magistrat şi cenzor la Banca Naţională; 
iar fiul lui Ilie Zamfirescu, ajunsese procuror general al Curţei 
de Casaţie şi Justiţie. D-l D. Hagi-Tudorache adaugă în spri 
jinul aceleaşi preocupări: „Se zice despre comerţul românesc 
că a pornit dela „mătură” ; lucrul e oarecum adevărat căci uce- 
nicii mahialalelor, la rând cu copii jupânului, măturau prăvălia şi 
cărau marfa la muşterii ; dar fiecare din ei au ajuns stăpâni la 
rândul lor“. 

O trecere în revistă, întemeiată aci doar pe aducere a- 
minte, a negustorilor de atunci, va sprijini pe deplin atestările 
acelea. Inşiruirea o vom face cam în ordinea vechimei „branşei“* 
lor şi a însemnătăţei comerţului cu care se îndeletniceau. A- 
veam asfel: 

Cerealiştii sau grânarii, cum li se zicea atunci, cari vindeau 
partide considerabile în străinătate, erau: Rodoconachi, Mihail 
Xantho, Zerlendi, Sechiari şi Derussi — greci, afară de cel din 
urmă care era român neaoș, fiul poleovnicului Niculae Rusu*®). 

Afacerile de grânărie au avut mai târziu şi alţi oameni 
pricepuţi ca: Hristu Athanasiu, Amira, şi mai în urmă fraţii 
Manissalian. 

Braşovenii, preschimbaţi apoi în Lipscani, cum au fost: 
Ion Manu dela Sf. Gheorghe Nou, Vasile Ștefan, Orghidanii, 
Drăghiceanu (care împreună cu unul pe nume Cristescu, au 
cumpărat casele maiorului Fănuţă din soseaua Bonaparte şi au 
făcut acolo şi o fabrică de frânghii), Stancu. Becheanu, Ionică 
Pencoviei, Luca P. Niculescu, Dimitrie Petrescu, Ilie Dumi- 
trescu ş. a. 

Marechitanii “(magazine de fierărie) cum au fost Niculae 
Hagi-Stoica ce a avut de ciraci pe Dumitrache Borănescu, pe 
Radu Gologan, pe Boroş şi pe Mirea; Ion Theodoru, Simion 


167) Acesta era proprietar al moşiei Roșu (ce ţinea de comuna care e 
azi o suburbană a Capitalei). La moartea lui, Costache Rusu, fiul polcovni- 
eului, care ena coasociat al fiwmei Sechiari, a găsit cu cale să-și adauge un 
„de“ la numele lui, pe care deasemeni l-a prefăcut, şi a ajuns Drussi. Copiii 
acestuia au fost: unul Vasile, secretar general al Băncei Naţonale; iar 
celălalt George, în Diplomaţie, ajungând Ministru plenipotențiar.. 

Mihăilescu, Ion Olteanu din mahalaua Sfinţilor căruia i-a ur- 
mat Măjeru 1%), Ion Ionescu şi Demetrescu-Mirea din Smârdan. 

Farfurigii (văsărie şi porecelărie) au fost: Pană Farturigiul, 
pe nume Mihalovici; Petre Dancovici, a cărui casă din strada 
Domniței dăinueşte şi ale cărei ferestre are ochiurile dela gea- 
muri din cristal şi concave, comandate lanume în străinătate ; 
Rădueanu-Dumitriu care avea casemari în mahalaua Radu-Vodă; 
Sava Vasiliu din Lipscani, a cărui firmă a trecut apoi asupra lor: 
Giuris și Oprescu. 

Negustoriile materialelor de construcție şi în deosebi a lem- 
nului, în care, pe lângă chiristigii de seamă ca: Soare Oprea, 
cel cu palatul de casă în stil rumânese dela colţul străzei Sfin- 
ților Apostoli cu strada Apolodor, Nicolau dela bis. Sf. Spri- 
diron ; Ilie Stoenescu din Filantropia, Berevoianu şi fraţii Do- 
rojam din Obor, şi încă mulţi alţii — se mai numărau şi cei cu 
păduri în tăiere pentru lemnele de foc, precum: Ghiţă Pencu, 
Ghiţă Niculescu, Ghiţă Trifu, Ghiţă Hagi-Tudorache, Ghiţă Pro- 
topopescu şi Ghiţă Dorojan, purtând toţi cu acelaşi noroc numele 
lor de botez şi fiind toţi oameni cu multă stare şi cu mare greu- 
tate în negoţul lor. 

Mai erau apoi Cirezarii, care aduceau Arbatorului şi Zalha- 
nalei dela Colentina vitele pentru tăiere şi dintre care amintim 
dintre cei mai vechi pe: Ion Durmitru-Sureciu 1%) din Obor; 
Procopie din Silivestru, tatăl fostului Primar al Bucureştilor 
în 1901 şi 1912; Eeconomu; Visarion; Nicu, Tache şi Alecu 
Gogu; Matei Dorojan şi alţii cari le-au urmat negoţul. Apoi 
pescarii ce pe vremea când nu era administraţia de Stat, du- 
ceau aproape tot negoţul Bucureștilor şi cum au fost: Lan- 
ghie Pescarul (pe nume Haralambie Gheorghiu), Alecu Dudue, 
Costache Neamţu, Dibici, Ghiţă Staicu şi Enache Barosanu. 

Ca să încheiem rândul tuturor cată să mai amintim pe 
Caiangii şi pe Telali. 

„Caiangii“, adunan, pregăteau şi vindeau tutunul, înainte 
de înfiinţarea Regiei Monopolurilor Statului. La vânzare, care 
chiar la particulari se făcea pentru provizie pe un an întreg, 
ei tăiau foile în fire de grosimea pe placul fiecăruia şi-l dau în 
chesele sub al cărui capac puneau o felioară de morcov care să 
ţină umezeala necesară. 


168) Părintele fostului ministru, Virgil Magearu. 
169) Nume prefăcut din porecla — Șoriciu. 


Strada Lipscanilor, văzută din Piaţa Sf. Gheorghe-Nou. La dreapta, 
unul din vechile „avuzuri“ de răspântii. 


Strada Lipscanilor, văzută dela răspântia Băncei Naţionale. 

„Telalii“ adunau tot soiul de lucruri socotite ca vechituri, 
iar éi le vindeau altora care le mai puteau folosi. Operația a- 
ceasta se făcea totdeauna cu o diferențà de preţ ce le aduceau 
câştiguri foarte bune. Cel mai vechi telal al epocei aceleia a 
fost renumitul Mihale, din mahalaua lui Ceauş-Radu. Acela a 
stârnit apoi pe mulți la asemenea îndeletnicire, aşa încât, pen- 
tru ca să se poată exercita un control sanitar şi chiar polițienesc 
al acestui fel de negoţ, Primăria a statornicit o anumită stradelă 
(strada. Patriei, dinre strada Sfânta Vineri şi Piaţa Sft. Anton), 
unde i-a adunat pe toţi aceşti neguţători — aşa cum procedase şi 
cu anticarii, despre cari vom serie la locul potrivit. In fruntea 
acestui vad oficial a fost apoi ca un fel de staroste, evreul căruia, 
clientela şi confrații îi ziceau Tata Meahăm. Când comerţul aces- 
ta s'a extins şi la diferite obiecte de uz gospodăresc, Primăria a 
construit în apropiere (pe locul liber, acum, de lângă fosta Şcoală 
Primară „General Adrian“ de pe Calea Văcăreștilor) — o Hală 
anumită pentru expuneea acelor obiecte, — Hală ce a fost dărâ- 
mată de curând, când în localul acelei şcoli a fost instalată Pri- 
măria Sectorului II Negru. 

Intro categorie mixtă—adică şi de industrie şi de OS LE 
intrau: cofetăriile, restaurantele, birturile şi cârciumile despre 
cari însă ne vom ocupa în altă parte a povestirei noastre. 

Ceiace trebuie totuşi să străduim a aminti aci, este o altă 
fată a negoțului bucureştean, adică aceia privită din punctul 
de vedere al propăşirei Pieței în genere, cum şi din acela al se- 
lecțiunei cetățenilor cari foloseau de ea. 

Lumea înmulțindu-se şi mărturile deasemeni, prăvăliile au 
devenit din ce în ce mai arătoase şi s'au întins pe toate străzile 
vecine Pieţei-Mari şi chiar pe Podul Mogoşoaiei ajungând până 
dincolo de Biserica Albă — fără să mai socotim pe cele înşi- 
rate de-alungul călei Moşilor şi călei Griviței până în piaţa Gă- 
rei de Nord. 

Pe calea Victoriei se adunase o seamă de magazine cu fe- 
lurite specialităţi, toate mai la îndemâna elitei oraşului. 

Ca aceştia erau: giuvaergii!?o) :Carapatti din casele vechi 
cu gang ce se mai văd încă pe strada Academiei în faţa Pasa- 
giului Majestic; Teodor Radivon din casele Eforiei, G. Nicolau 


170) Negustori de giuvaeruri adică de podoabe scumpe căror li-se 
mai zicea şi bijuterii, dela framțuzescul „bijou“. 

din faţa Poliţiei, Castrişeanu din Antim şi Resch, cel din vechea 
clădire de pe calea Victoriei, în fața Teatrului Naţional. Maga- 
zinul de instrumente de precizie şi optică al lui Menu & Co. (tost 
in locul soc. Leonida-Auto.) din faţa Episcopiei, magazinul de 
vinuri şi lichioruri străine al lui Bruzzesi şi acel vestit magazin 
„Universal“ (al fraţilor Bortolli în care găseai orice căutai, şi 
numai lucruri de cea mai bună calitate. Aceasta din urmă se 
deschisese în colţul Bulevardului cu calea Victoriei în diagonala 
Hotelului Bulevard şi cuprindea toate prăvăliile acelei clădiri 
de pe ambele străzi, dar prin 1890 s'a mutat alături de legaţiunea 
Rusă, în casele vechi ale lui Pană Filipescu Vornicul, cele de 
pe locul unde acum e Grădina „Colos“ ; 

Magazinul de jucării pentru copii Santa, unicul din Bucu- 
reşti atunci, deschis mai întâi în fața Palatului Regal şi stră- 
mutat apoi în una din prăvăliile lăsate de magazinul universal 
din Bulevard. Salonul de Mode al Madamei Martin rămas apoi 
renumitei Madame Paul, unde şi lucra pălării, rochii, mantale 
şi rutărie, mai tot cuconetul de frunte al Capitalei, ca şi cel de 
pe tot cuprinsul ţărei. Aci veneau toate modelele ce se purtau 
în acelaş timp la Paris şi Londra, ţesăturile de mătasă, lână sau 
bumbac ce serveau la confecționarea modelelor acelea, erau din 
cele mai alese şi aveau o trăinicie ce nu se desminte nici azi la 
urmaşele căror le-au rămas din familie câte ceva de-atunci. De 
aceia poate că Madame Paul nici n'a reușit să facă milioane si 
nici să exhibeze „Galerii“ cu marfă de bâleiu şi cu preţuri de 
bijuterii. 

Peste drum de Palat ena marele magazin „Aux Quatre Sai- 
sons“ tot cu lucruri de moda pariziană însă confecționate-gata, 
care se afla în colţul dinspre strada Vămei al caselor ce se aflau 
pe locul de-acum al statuiei Regelui Carol I-ul. Acest magazin 
era condus de acelaşi Hertz care, ceva mai târziu, a deschis ma- 
gazinul „Old England“ de sub fostul Hotel Metropol, pentru 
lucruri de modă pariziană şi londoneză destinate bărbaţilor. 

Pentru modele femenine mai era şi magazinul lui Maximo- 
vici, de sub Palatul Nifon în colţul călei Victoriei cu strada Doa- 
mnei. 

Saloanele de croitorie bărbătească, civilă şi militară : al iui 
Frantz Jean din faţa Bisericei Albe şi al lui Wladimir Olşevsehi 
strada Regală ; iar pentru articole de galanterie și cosmeticuri 

bărbătești magazinele: Jobin şi Fain, unul în casele bisericei 
Creţulescu şi celalt sub Clubul Tinerimei din calea Victoriei ; 
Partumeria franceză şi Mănuşeria franceză de sub Hotel Me- 
tropol şi marea droguerie a lui I. Ovessa din strada Academiei. 
Expoziţiunile de mobile de styl, aduse de afară sau lucrate în 
fară, ale lui Olbrich (lângă Palat în fostul cot al străzei Sf. 
Ionică) şi a lui Pranger de lângă palatul lui Vodă Știrbey, pe 
calea Victoriei. 

Marele magazin pentru pălării bărbătești al lui Georges 
Becker, dela colţul Hotelului Continental, care a iniţiat pe cei 
mai-de-seamă pălărieri români ai timpului cum erau: Niculae 
Lupan, Iancu Constantinescu, Nae Simionescu, C. Duca şi alţii. 

Tot ca prăvălii destinate în deosebi elitei bucureştene tre- 
buie să socotim şi marile băcănii ce au început a se ivi pe la 
1870 pe cele mai principale străzi ale oraşului şi cari vindeau, 
cu amănuntul în afară de articole coloniale şi așa-zisele „deli- 
catese“ sau trufandale aduse anume pentru lumea cu dare de 
mână. Intre cele dintâi şi în ordinea vechimei lor, amintim: pe 
aceia a lui Cotadi (deschisă înainte de 1864), a lui Tabacovici, 
a lui Simonide şi a lui Martinovici, aceasta cu firmă la „Crucea 
de aur“ în colţul străzei Lipscani cu strada Smârdan şi în ace- 
laş rând cu Banca Naţională. Acest Martinoviei a avut de ciraci 
pe toţi marii negustori din această „branşă“, de mai târziu, pre- 
“cum au fost: C. Fundescu de sub Hotelul de France, Petrache 
Ioan, Angelescu şi Ion Colţescu din faţa Palatului Regal, Mo- 
ceanu şi Dela Teişani din faţa Teatrului Naţional, D. Staicoviei 
din strada Regală, Păun Popescu din Lipscani şi Gustav Ritz, 
cu firmă la „Steagul Alb“ de pe strada Carol; iar acestora le-a 
urmat: I. Ovessa şi Tzetzu din Lipscani (firma la „Câinele Ne- 
gru“ 11), Ilie Căciulescu (apoi Râşnoveanu şi Babeş) în faţa 
ministerului finanţelor, Petre Amărăşteanu pe străzile Colţei şi 
Blănari; Dancu Velcescu (firmă la „Mielul alb“) în str. Ştirbey- 
Vodă colţ cu Popa Tatu şi apoi pe calea Moșilor; Al. Bediţeanu 
în calea Călăraşilor, la Sf. Mina şi Ioanin pe strada Mihâi- 
Vodă. Felul acela de băcănii sau generalizat cu timpul și, 
adăugând „delicateselor“ mixturile așa-ziselor „aperitive”, au 
devenit „Consumurile” sau „Bodegile” de azi. 

x 


Dar atunci negoțul se făcea în Bucureşti nu numai cu top- 


171) Despre acel câine, d. Radu D. Rosetti ne spune în amintirile sale, 
că ar fi avut celebritatea lui pe vremea aceia. | 

tanul sau cu ridicata (en gros) ori cu paraua sau cu amănuntul 
(en detail) şi numai prin prăvălii sau dugheane; se făcea şi pe 
strade şi pe la curţile fiecăruia. Negustoraşii ce se îndeletniceau 
cu acest tel de comerţ pe care-l făceau din coş şi de pe cobiliţă, 
erau numiţi „comersanţi ambulanți” şi negoţul lor așişderea. 

Felul acela de negustorie dăinuieşte şi astăzi, deoarece cu 
vremea el nu a făcut decât să se preschimbe, fără să dispară cu 
totul. Astăzi însă el se deosebeşte foarte mult de ceeace a fost. 

Negustoria ambulantă de atunci avea rosturi felurite şi 
constituia prin aceasta chiar o curiozitate a Bucureştilor, cu un 
caracter exotice foarte interesant. Ba se făcea mai cu osebire în 
ramura mărfurilor de uz casnic și în aceia a merindelor, pu- 
nând la îndemâna oricui serviciile magazinelor şi „consumuri- 
lor” din ziua de azi. 

Dela 1808 şi până la 1885 Bucureştii nu aveau decât două 
Piețe în înţelesul acesta şi anume: 

Piaţa-Mare, zisă astfel nu numai fiindeă avea construcţiuni 
mai mari şi mai făloase — adică o Hală de carne, o Hală de 
peşte şi un târg de legume, toate cu -mari cantităţi de marfă; dar 
şi pentrucă târgul ei se întindea şi pe străzile Jaterale până în 
Piaţa Sfântului Anton unde erau tarabele grânăreselor care, pe 
lângă grâul necesar colivelor vindeau şi lucrături ţărăneşti de 
casă, ceară, lumânări şi prescuri pentru parastase — şi Piaţa 
Mică, cu o singură Hală, mai puţin încăpătoare, lângă Biserica 
Amzei, şi cu târgul restrâns aproape numai la cartierul boieresc 
al coloarei de galben. 

Și, cum nu toată lumea bucureşteană avea atunci una sau 
două slugi la casele ei, ori bani de dat hamalilor ca să le care 
cumpărăturile acasă ; cum nu avea nici vreme de aşa ceva, tre- 
burile gospodăriei fiind multe când stai să le faci cu mâna ta— 
lumea aceia nu avea nici cum, nici de unde târgui cele de care 
avea nevoie dela o zi la alta. 

Gloata de negustorime măruntă, ce-şi purta prăvălia pe 
umeri sau pe braţe, devenise aşadar o mare uşurare în destă- 
şurarea negoţului cel mare al oraşului; iar gospodăriilor le adu- 
cea marea înlesnire, pentru care era atât de bine văzută, cu toate 
că din zorii zilei Bucureştii hăuia atunci de svoana precupeţilor 
ce goneau pe toate ulițele, cu coşuriie scârţâind de încărcate ce 
erau şi îşi strigau marfa cât îi ţinea gurea de tare. 

Felul acesta de negustorie a dăinuit şi mai târziu când Ha- 
lele şi Pieţele mai mici sau înmulţit cu: una la Matache Măce- 
larul şi alta, la răspântia str. Traian cu strada Călăraşilor, nu- 
mită Hala Traian; — ba, dăinuiește şi azi pentru unele lucruri. 

Dar telul acesta de a negustori avea atunci alte rosturi. 
Pentru fiecare „branşă“ se alegea anume fel de oameni sau — 
cum se zicea atunci — anume naţii. de oameni. Astfel pentru 
cărnuri, brânzeturi, păsări, peşte, fructe şi legume, erau Oltenii 
zişi precupeţi din pricina obiceiului lor de-a se toemi pentru ni- 
mica toată; pentru cocături şi plăcinte erau greci sau macedo- 
neni; pentru dulciuri şi băuturi răcoritoare sau încălzitoare, 
turci sau bulgari; pentru haine sau pentru mărunţişurile în 
cari intrau: aţa, acele, nasturii, şireturile şi multe altele erau 
ovreii; iar ţiganii şi ţigăneile, pentru alte lucruri pe cari le vom 
vedea. lar negoţul mergea de-mama-focului, de-cum ise iveau 
zorile zilei şi până noaptea târziu, iar gospodinelor le veneau de 
toate la uşa casei. 

Oltenii-precupeţi aduceau, în afară de carnea de vacă, de 
porc, sau de berbec, şi tot felul de legume, ouă, lăpturi şi brân- 
zeturi. Din apropierea Paştilor şi până pe la Sân-Pietru, ei vin- 
deau și miei tăiaţi şi jupuiţi care îi agăţau de sgârciul glesnelor 
din spate pe nişte cobliţe drepte, câte cinci de ficare parte, învă- 
liţi cu pânze albe. Mieiii îi vindeau întregi, jumătăţi sau în cios- 
vârte (sferturi); unele cu cap pentru ciorba de borş, altele cu mă- 
runtaie pentru plăcinta de drob, iar părţile dinapoi numai, cu ri- 
nichi, pentru pus la cuptor. Păsările le vindeau în coşuri cu plasă 
şi numai vii, ele urmând a fi: sau tăiate şi jumulite la bucătărie, 
sau păstrate pentru ouat şi puse la clocit. 

Laptele dulce era adus orăşenilor de prin satele mărginaşe 
în garniţe de tablă albă, tie încărcate în faitoanele pe două roți 
şi trase de un căluţ, fie purtate cu cobiliţa pe umeri. Preţul cu 
care era vândut, era 20-30 de bani ocaua ™*). Laptele bătut (a- 
cru) cu 10-20 de bani ocaua, iar Untul în turte mici cât podul 
palmei pentru 10 bani o turtă sau chiar trei turte pentru 20 de 
bani. Acel unt era nestors, ba chiar era ţinut în găleţile cu lapte 
bătut. Când, după 1880, cofetăria lui Capşa a început a face unt 
presat (stors de zer) şi îl vindea boerimei în blocuri de sfert sau 


172) Ocaua era egală cu un kilogram și o litră. Ea se împărțea în 400 
de dramuri. Litra era deci de 100 de dramuri, ial jumătatea ei de 50 de 
dramuri era numită „cinzeacă”, 

jumătate de kilogram, pe preţul de 5. — Lei kilogramul, toate zia- 
rele protestau pentrucă costul acela era socotit ea... speculatoriu. 
Ciobani dinspre marginea orașului vindeau deasemeni lapte dulce 
de oaie sau caş de oaie în sădile — celdintâi 15-20 de bani ocaua. 
Tot de pela margine veneau şi cu capre în oraș. Laptele de capră 
se vindea însă muls atunci, cu litra (sfert de oca) şi la preţul de 
10 bani, adică 40 de bani ocaua. Bucureştenii cumpărau laptele 
de capră pentru copiii mai slăbuţi, ca-să-i ferească de offtică — 
oamenii ştiind că animalele acestea nu contactau tuberculoza. 

Brânzeturile, de caş dulce sau sărat, de burduf de oi şi „de 
vaci“, ca şi caşcavalul de Penteleu, presat în roate groase de 
trei degete şi cu frunze de vişin ori de piersie între ele, se vin- 
deau toate înfăşurate în foi de viţă. laurtul şi laptele covăsit, 
din hârdăiaşe legate de cobiliţă, se vindea cu lingura, rânduit 
ca solzii de peşte în farturiile casei; ar foile de caimac, pe care 
laptele de-atunci îl da şi la a treia fiertură, se cumpărau învă- 
lătite în felul elătitelor şi făceau deliciul copilaşilor lacomi de-a 
prinde putere. Tot oltenii vindeau, cu coşurile, şi grăunţele pen- 
tru hrana orătăniilor curţei, cum şi cărbunii de mangal pentru 
căleatul rufelor şi pentru grătar. 

Negustorii umblăreţi ce erau de obârşie balcanică aveau 
— cum am mai spus — specialitatea dulciurilor şi a băuturilor, 
răcoritoare vara şi înfierbintate iarna. Cei mai căutaţi şi mai 
cu dever erau bragagii şi limonagii. Primi erau în mare parte 
tureo-bulgari  (Rumelioţi) pripășiţi :pela, dugenele-bragagerii 
risipite prin unele mahalale, şi care erau adevărate laboratoare de 
cofetărie în care se fabrica în cantităţi destul de mari: rahat, al- 
viţă, tot felul de nuga-le cu nuci, cu năut, cu susan sau cu alune, 
şi „bidji-bidji“, ca un fel de lumânări groase din cocă de rahat, 
închegată, cu zahăr legat şi prinsă pe sferturi de nuci înşirate pe 
sfoară. Cu portul lor turcese (mintean colorat cu flori de găitane 
negre, şalvari de abă pe cap cu fesuri roşii cu ciucure negru, iar 
în picioare purtând cipici de opincă vârfuiţi în sus) — aceşti ne- 
gustori duceau pe braţul stâng un coş pe gura căruia sta o tavă cu 
multe despărţituri pentru fiecare din zaharicalele ce vindea; iar 
cu mâna dreaptă purtau o dorintă curată bătută în semi-lune de 
tablă de alamă, doniţă în care ţineau bragă 17%) răcită de un bul- 


113) O zeamă de meiu umezit pentru înăcrire şi apoi îndulcită cu 
zahăr praf. 

găre de ghiaţă ce plutea în ea. Firi blânde, ca toată naţia lor, si 
oameni foarte cum-secade, — bragagii erau patima copiilor care, 
cu un gologan de cinci parale, putea cumpăra dela ei o cană de 
bragă, ori două feluri de zaharicale, ori chiar numai un rahat 
şi-o jumate de bragă — pe cum le poftea inima: 

Limonagii erau uneori şi rumâni oacheși. Aceştia purtau câte 
una sau două doniţi, de pe cartierul în care se depărtau sau de pe 
deverul ce făceau. Doniţile lor erau văpsite cu verde iar cercurile 
negre, aveau capacul găurit atât cât să tracă prin gaură o sticlă 
de cele lungureţe și roșii, care fiind şi ea găurită în fund şi bă- 
gată în limonata din doniţă, se umplea şi lăsa apoi limonada; să 
“curgă cu presiune, ca din sifon, în paharele în care era servită, 
— nişte pahare de sticlă cioplită, de coloare verde-sidetie, întoc- 
mai ca acele cari se vând azi prin magazinele fabricei „Rosenthal“ 
si se pretind a fi sticlărie de mare pret. Limonada era fabri-ată 
la ei acasă, din apă înăcrită cu lămâe stoarsă şi colorată cu zahăr 
ars, apoi răcită cu bulgărul de ghiaţă aruncat în doniţă. 

Băutura acceasta se vindea: două pahare pentru cinci pa- 
rale, și, pe căldurile mari, se desfăcea de zor în strigătele ne- 
gustorului : Şampania rece !.. două la cinei !.. numai zeamă de 
lămâie... o vând să nu mai rămâie.. — şi multe de-astea cu cara 
strângea lumea în jurul lor. 

Simitgii 114) sau covrigarii se îndeletniceau cu vânzarea co- 
vrigilor, mari şi mici, cu susan sau fără, cum și a plăcintelor 
cu carne, cu brânză, ori numai ca simplu „bogaciu 1%). Prăvă- 
lia lor era tot un coş, de cele mai mari, pe care îl atârnau cu o 
curea lată peste umăr. In fundul coșului puneau un lighenaș en 
jăratee de mangal, iar deasupra sta o sinie 11%) eu plăcintele ce 
se ţineau calde în felul acesta, ca şi cum ar fi fost scoase atunci 
din cuptor ; iar pe marginea coșului de nuiele erau înfipte bețe 
pe cari stau înşiraţi covrigii de tot felul. Plăcinta era vândută 
pe cinci parale o bucată cât podul palmei, bogaciul acelaş preţ 
pentru o bucată cât palma întreagă, iar covrigii: zece bani cei 
mari, cu susan sau fără, şi ceilalţi cinci parale unul sau doi la 
cinci, de pe mărime. 

Cam în aceiaşi categorie de negustori intrau şi franzelarii 
ce dintr'un coş adânc pe care îl purtau pe spate ca pe-o raniţă, 


174) Dela „simit“ cum se mai zicea seminţelor de susan. 
175) Plamadă grasă de covrigi uscați. 
176) Tavă de alamă, mare și cu margine îngustă. 

vindeau : +-anzele lungi, pâinişoare cu cartofi, chifle, cornuri 
cu lapte, sau presărate cu boabe de chimion, strigând cât îi lua 
gura: Paaatri corni dun ban!.. Firianzelaaa!.. 

Toți aceștia își făceau negustoria în timpul dimineţei — Că 
tre seară însă, şi chiar noaptea până după eşirea lumei de 
prin teatre sau alte localuri, se iveau alte negustorii. Asttel, 
vara, în ceasurile când mai prin toate curţile lumea odihnită, 
de truda căldurilor şi a treburilor casei, ieşea în umbra casei 
sau a pomilor să bea, la aier, o cateluţă cu dulceţică şi cu apă 
rece dela pivniţă, străzile răsunau iar de elamoarea 1?) altora. 

- Cofetării erau pe-atunei prea puţine, pentrucă plăeintele, 
baclavalele şi sarailiile erau prăjiturile predilecte ale bucureşte- 
nilor, iar coteturile (bomboane) erau mai mult pentru copii. La 
sindrofiile caselor, amfitrioanele ofereau musafirilor, odată cu 
cafeaua turcească, „duleeţuri“ făcute de ele din tot felul de fructe, 
cu care se făleau şi de care aveau cămările pline. Fierturile de 
dulceţuri își aveau locul lor, aproape nelipsit, între tingirile şi 
crătiţile de pe maşina dela bucătărie. deoarece ele mergeau în 
pas cu apariţia fructelor în tot timpul anului. Căzănelele de ala- 
mă emisferice începeau a clocoti pline de zahărul legat, încă 
de când caisele erau verzi şi nu mpucau să 'şi întărească 
sâmburii ; odată cu ele veneau căpşunile şi fragii, apoi: foile de 
trandafiri şi de violete, cireşile albe sau negre şi amare, vişinile 
turceşti (cele cu coade scurte), coacăzele şi agrişele, caisele coapte 
şi piersicile, smeura, coarnele şi murele, nucile cu coajă fragedă 
sau chiar cu învălişul lor verde şi împănate cu fire din coji de 
portocale, prunele verzi sau coapte dar jupuite ; iar spre toamnă, 
gutuile, portocalele bucăţi ori „melci“ din coajă şi chitra ce ne 
venea dela Constantinopol acestea din urmă trebuind fierte, fie în 
bucăţi, fie în firișoare trase pe răzătoare. 

O specialitate a gospodinelor mai erau şi „șerbeturile“ făcute 
din zahăr legat, aromit cu zemuri de fructe sau seminţe, şi care 
era apoi frecat la rece până la „zahnrisirea” lui în pastă, nu prea 
întărită, ce semăna cu aceia a învelișului bonboanelor fanţuzeşti, 
zise „fondante“. Serbeturi de-acestea erau făcute cu sucuri de 
foi de trandafir sau de violete (petale), de mai toate soiurile de 
fructe zămoase, de portocală sau lămâie ; cu zeama fierturei de 
alune, migdale, fisticuri sau chiar a porumbului fiert în stuleţi. 


177) Hărmălaia strigătelor. 

din zeama de cafea sau de ciocolată, şi chiar din zahărul ars 
fără niciun alt amestec. 

Cât preţuia lumea de-atunci dulceţurile acelea, am văzut din 
" serisele oaspetelui francez, pictorul Marbeau, pe care Pam citat 
la începutul povestirei acesteia. Ne vom da mai bine seama a- 
mintind, — despre patima cu care boieroaicele noastre de-atunci 
cinsteau această îndeletnicire gospodărească, — pe destoinica 
polcovniceasă Anca 'Toporanea, soacra faimosului "umorist şi 
polemist politie Nae "l. Orășanu, care pecetluia sforile ţiplelor 
ce acopereau borcanele cu dulceţuri făcute de mâna ei, cu ceară 
roşie şi cu sigiliul inelului ei de profir, săpat cu stema Olteniei 
şi peeare îl moştenise dela unchiul ei, Tudor Vladimirescu, cel 
dintâi Domnitor de până atunci, care fusese proclamat în Mun- 
tenia. de-adreptul prin glasul poporului. 

Se mai arătau atunci, pe la toate colţurile de stradă, când unii 
cu nişte borcane mari de sticlă la subsuoară, pline cu zaharache- 
bastonache 115), cu alune curățate şi prăjite sau cu nuci noi cu- 
răţate şi ţinute în apă; când alţii cu nişte tablale de scândură 
pe cari stau înşirate „glasele“ făcute din mere, pere, smochine, 
curmale ori boabe de razachie mare?) date puţin în fiert şi 
apoi înfipte pe câte un beţişor şi înmuiate în zahar bine legat. 

Prin mahalalele de pe la margine apăreau, pela aceleași cea- 
suri şi ţigănci cu fusta zuveleată în brâu şi purtând unele, pe 
cap, câte-o copăiță cu porumb fiert înfășurat în foloştinele 
calde şi apoi în cârpe albe curate ; altele, câte două borcane de 
pământ plină cu ciorbă de burtă de vacă, vândută cu porția 
în castroanele celor ce aşteptau pela porţile curților ; iar altele 
cu coşuri pline cu „floricele“ făcute din boabe de porumb în- 
cinse pe foc într'un ceaun cu sare, pânăce plesneau şi înfloreau. 

Iarna în locul brăgei, turcii porneau cu samovarele cu ceaiu 
sau cu salep '%); alţii vindeau, din sobiţe de tablă, Crenvirşti 
fierți pecari îi strigau: Varnaviici 181)! iar alţii castane coapte 
fierbinţi. 

Cum, însă pomenirăm şi de îndeletnicirile ţigăneşti, trebuie 
să ne oprim puţin şi asupra altor feluri de negoţuri al lor, din care 


178) Nişte ciubuce de spumă de zahăr colorată cu siropuri de fructe 
ce le da difer'te gusturi. 

179) Struguri cu boabe mari şi lumguiețe. 

180) Un fel de ceaiu vâscos. 

181) In loc de nemţescul „Warme-wurst” = cârnaţi calzi. 

cea mai mare parte au încetat de mult. Așa, unele ţigănci cari 
nu aveau de lucru pela binale sau din cele ale căror bărbaţi erau 
rudari, ursari ori pieptănari, se îndeletniceau cu îndoitul negoţ 
al văsăriei şi al hainelor vechi, fiind denumite „chivuţe”. Ele 
târguiau, pe nimica toată, văsărie de casă şi de bucătărie des- 
perechiată sau 'rămasă nevândută de pela depozitele angroşişti- 
lor 152), le îngrămădeau într'o paporniţă mare pe care o luau pe 
umăr și porneau pe stăzi strigând: — Pahare, ciești... farfurii.. 
castroane... lighiane... ţucale... avecem ! Vindem pă vechituri..: 
Paaaharie... cieceşti ! — şi, pe unde nu erau chemate, intrau în 
curte, se îndreptau spre bucătării, şi, cum dau de gospodine, în- 
cepeau sporovă'ala lor caracteristică: — Sărut mâna, mânca- 
te-aşi... Iaca vinii să-ţi mai dau cevaşilea vase... că ştiu că'ţi tre- 
buie, frumoaso,.. Că tare vrenică mai eşti ! 

Cucoanele aveau sau nu aveau nevoie de ceva, se dau în 
vorbă : 

— Da'ce-ai acolo ?... 

— Da'ce n'am, mâneate-aşi !... Iaca, toate cele dă tribuinţă, 
ră daia m'am betejit cărându-le 'n spinare taman de unde-a 
'nţăreat Dracu copiii... Să-ţi dau niscai farfurii ori pahari, că 
alea să sparg mereu... lacă, maică, zău aşa !... că eu nu cer pa- 
rali pă ele. Dă-mi, acolo, c fustă, o treanţă... ceavaşilea. ca să 
nu mai ştie Domnu că sa spart... Să-ţi dau o „pomiară“ da- 
stea... să se bucure boiaru când ăi pune fructili pă ea la masă... 
Pă asta poci sămi dai și o hanţă de pantaloni rupţi de-ai Dum- 
nealui... că mi-a rămas gol prapaditu mieu de bărbat... 

Şi o ţ'nea așa pânăce gospodina care, ca toate, avea tot- 
deauna ce face cu dealde-ulea, se îmbia pentru câte-ceva şi, sev- 
tocind prin cuierele de-după uși sau prin boccelele cu boarte, 
alegea: mai un camizon, mai o fustă ori o cămașă, în sfârşit 
ce se găsea de dat; după care începea târguiala, cu toemeală, en- 
rat țigănească, din care chivuţa pleca cu hăinăret în lege, iar 
gospodina rămînea cu ceva cioburi din care abia mai târziu ve- 
dea că nu prea avea ce alege. 

Odată negustoria începută, — ia a treia sau la a patra saf- 
tea 1%), când tiganca nu mai avea unde îndesa ţoalele în papor- 
niță, — se oprea pe câte un loc viran sau maidan cu bălării şi 


182) Ceiace vând cu ridicata. 
183) Cea dintâiu vânzaze a zilei. 

Hala Vechiturilor, dela Sfânta Vineri. 

incerca să mai facă loc. Peste cămașa ei, strânsă cu un şnur 
peste mijloc ‚trăgea una sau două fuste din cele negustorite ; 
peste alea o rochie de stofă şi încă o fustă de stambă sau de 
mătăsică, apoi punea o bluzuliță de barchet peste care înmâ- 
neca un camizon ; peste tulpanul ei de pe cap punea o pălărie 
de pîslă şi pe deasupra ei un ciupag 1%), mai pe sprînceană, 
smulgea și o muşcată sau vreo garoafă de pe la ferestrele des- 
chise la stradă înfigând-o deasupra urechei, şi aşa, cu papornița 
ușurată pe umăr, o întindea iar la drum prin mahalale, răenind 
mereu; — Pahaaarie... ciceeşti !... Apoi când schimba toată 
marfa, se îndrepta spre Hala Păduchilor1*) la dugheana lui 
Tata-Meahăm din strada Patriei şi acolo lăsa toate vechiturile 
ce prinsese, pe ce bruma gologani putea scoate dela acela ; — 
căci nu trebuie uitat cumva că negoțul hainelor era cu precă- 
dere apanajul evreilor care îl mai conservă şi astăzi, cu taica 
Lazăr. 

Dar între aceste ţigănci negustorese, cu hazul lor, se stre- 
curau şi altele ale căror înfăţişare sau şiretlicuri era cam ace- 
leași, dar care avea și unele apucături în sensul cel mai propriu 
al cuvântului. Alea puneau întrun coşuleţ niscaiva linguri, sa- 
târe, făcăleţe şi vergele de lemn sau câteva bidinele de spoit şi, 
strecurându-se prin curţile oamenilor, se milogeau să vândă pe 
câţiva gologani asemeni scule de gospodărie. Dacă cra sau nu 
chip de vândut ceva, ele nu'şi pirdeau vremea de geaba, — se 
aşezau pe pragul bucătăriei sau în faţa uşei pe pământ şi înce- 
peau să bombăne femeilor ce se aflau acolo, cerând să le ghi- 
cească cu Ghiocul 1%), în bobi 1%) sau în cărţi: păsurile inimei, 
necazurile vieţei şi bucuriile viitorului, adică ce li se întămplase 
lor sau bărbaţilor lor, în viaţă sau la aşternut, şi ce avea să li-se 
întâmple pă-curând, mai târziu sau numai... la un bob ză- 
bavă 15%). Tariful lor varia dela „cât te lăsa inima“ în sus; dar, 
de plecat nu plecau până nu ciupeau şi altele: o treanţă de fustă 


184) Pălărie tare, bărbătească. 

185) Hala ce fusese construită pe calea Văcăreștilor, lângă biserica 
Sf. Vineri, şi care a fost desființată de vreo câţiva ani. 

186) Casa unui melc de mare, de mărimea unei lămâi, lustruit și tăr- 
cat frumos, şi care din trecerea aerului prin el lăsa se audă un șuiarat ușor. 

187) Bobii erau 41 de boabe de porumb sau de fasole, din așezarea 
cărora, când îi arunca pe fundul unui ciur, se făceau a citi anumite născoceli 


(închipuiri). 
188) La o mică întârziere, cât adică e loc între două boabe. 

veche, niscaiva ghete rupte sau măcar un codru de pâine şi o lin- 
gură de fiertură rămasă din ajun sau dela masa deatunci a zilei. 
Negoţul se încheia deci mai mult sau mai puţin pe placul baragla- 
dinei. „Mai puţin“ e doar o vorbă, căci dupăce ţiganca dispă- 
rea pe poartă, abia atunci lua seamă gospodina că îi lipsea: 
te-miri-ce, sau din casă, sau de prin curte. Şi asta încă n'ar fi 
fost cine-ştie ce mare lucru; dar de cele mai multe ori ţigăncile 
de soiul acestora: ochiau şi alte isprăvi cu putinţă. Așa, nu rare- 
ori se pomeneau oamenii că, în aceiaşi noapte sau în alta urmă- 
toare, rămâneau cu coteţul gol de păsările pe cari le ochise ți- 
ganca şi pe cari pârlitul de omul ei, pentru care cerşise vechi- 
turi, venise înainte de zorii zilei, când era somnul tuturor mai 
adânc, şi le cărase cu sacul înpreună cu vreo albie, cazan sau 
„mai ştie Dumnezeu ce, de prin curte. 

Alte negoţuri ambulante, care azi nu se mai fac, erau cele 
cu lemnele de foc şi cu apa. 

Lemnele de foc se vindeau din căruțele în care le adu- 
ceau ţăranii de pe la pădurile dir preajma Bucureştilor. Căru- 
tele lor erau încărcate cu sferturi de stinjen cărora li-se mai 
ziceau şi „cioace“, de lemne sau de buturugi, căci multe case ale 
vremei aceleia aveau „sobe oarbe“ (ruseşti) având trupul într'o 
încăpere şi gura sau uşa în încăperea vecină. Uşile acestor sobe 
erau aşa de largi încât încăpeau prin ele şi buturugi ne sparte. 
Tăiatul şi spartul lemnelor era treaba unora ce purtau pe u- 
măr o capră, herăstrăul şi toporul necesare lucrului, şi care se 
ţineau pe drum în urma şirului carelor ţărăneşti, ca să-și afle 
de lucru. O cioacă de lemne descăreată trăgea 1%) cam trei- 
sute de kilograme şi se plătea între şease şi zece lei fiecare, de 
pe soiul lemnelor; iar pentru tăiat se plătea cam doi lei de stân- 
jen, afară de un braţ de bucățele tăiate „pentru capră“ şi câte- 
teva ţuici cu care îl cinstea oamenii ca să-le mai dea putere, în 
frigul din curte unde îşi făcea lucrul, şi pentru ca să care apoi 
lemnele şi să le aşeze în pivniţă. 

Apa se vindea şi ea pe stradă, până la desăvârşirea lucră- 
rilor de instalare a conductelor de aducerea apei în oraş şi de 
distribuire prin curţile oamenilor. Vânzarea se făcea cu sa- 
caua 1%) sau chiar cu doniţa. Sacalele erau niște butoiaşe de 


189) Cântărea. 
190) Cuvânt turcesc rămas de pe vremuri. 

vreo douăzeci de vedre, legate cu cercuri de fier pe un gLerghef 
de bulumaei 1) cu două roate şi cu hulube la cari trăgea o 
gloabă de cal, firav „ca vai de capul lui“ şi pe care doar hulu- 
bele îl mai ţineau «pe picioare™®?). Sacalele erau umpiute la în- 
ceput la cele două Vaduri ale sacagiilor, din care unul se afla 
la spatele Casei de depuneri şi consemnaţiuni. Aceste basinuri 
erau continuu alimentate de câteva isvoare de apă subterană şi 
limpede, provenind din vinele care în preajma Dâmboviţei e- 
rau foarte aproape de suprafaţa solului. După ce sau făcut in- 
stalarea conductelor, Vadurile au fost astupate iar sacalelor 
li-se da apă la „pompele“ speciale ce fuseseră construite în 
câteva răspântii ale orașului. Preţul apei dintro saca era de 
cinci-zeci de bani, cărată cu doniţele în putina casei. 

Pe vremea, aceia mai era obiceiul ca, la sorocul parasta- 
selor 1%), să se împartă și apă, celor lipsiţi. In scopul acesta 
oamenii plăteau sacagiului preţul apei, puneau o luminare a- 
prinsă pe fundul donicioarei de la gura de sus a butoiului şi'l 
trimetea apoi prin mahala, să împartă apa pe la curţile săraci- 
lor cari alergau fiecare cu câte o doniţă, la strigătul sacagiului: 
Are aop'!... Apă de pompă, aaop’ !...1%%). 


* 


Spre marea pagubă a oraşului nostru, ca şi a Țărei întregi, 
rosturile binecuvântate ale meşteşugăriei şi ale negoțului de- 
atunci, atât de bine încropite, nu numai că nu sau perpetuat în 
înflorirea la care ajunseseră, dar, în ce privea elementul naţio- 
nal, au dat foarte mult înapoi. Pricina de căpetenie a acestei 
pagube a fost lipsa din aceste activităţi a capitalului naţional 
şi apoi detecţiunea clasei de mijloc și de sus. Capitalurile ce 
nutreau sporul acelor afaceri, afară de cele ale negustorilor 
români înstăriți, erau în mâinile doar a câtorva bancheri, — 
unii români, alţii greci de origină şi procopsiţi aci de pe urma 
stăpânirei vremelnice a fanarioţilor. Pe lângă Nedelcoviei, Chi- 


191) Un cadru sau, cum zicem azi şasiu dela „chassis” al francezilor, 
construit din stâlpi de lemn cioplit cu barda. 

192) De unde a-rămas și vorba: cal de sacă. 

193) Slujbele pentru cei morți și pomenirile sau pomenile dela so- 
roacele statomicite de Biserică. 


194) Fiecare primea cucernic şi spunea: „Bodaproste, Dumnezeu să-l 
ierte 1...” 

rilov, Nicu Hristu, Hagi-Moscu, Meitani şi Mehedințeanu, care 
lucrau cu bani româneşti, — grosul afacerilor erau pe mâna al- 
tora ca: Nicolae Xantho, Menelas Ghermani, Hristo Zerlendi, 
Vanghele Zappa, Nicola Hrissoveloni cu ginerele lui Icomonos 
dela Triest, Gudju, Vlasto, Evloghie Gheorghief, Negropontes şi 
alții. Pacostea ne-a venit apoi cu silnicia ce ne-a făcut-o Oon- 
gresul din Berlin (1878) care, — în schimbul recunoaşterei nea- 
târnărei noastre de Turci, de care noi ne liberasem cu armele în 
mâini pe câmpiile Bulgariei, — ne-a impus încetăţenirea în ma- 
să a evreilor pripăşiți aci din prigoana ruşilor. Aceştia, sprijiniți 
in mod nelimitat de băncile lor de prin capitalele marilor Pu- 
teri cari îi ocroteau, au înființat în Bucureşti o mulţime de Bănci 
care, de la o zi la alta, au înăbuşit puterea financiară a Piețe- 
lor noastre şi au acaparat aproape întregul negoţ. Noile ele- 
mente româneşti cum au fost apoi: ©. Steriu, Eftimiu, Toma 
'Țaciu, frații Stănescu şi Rădulescu ş. a., sau străduit să ferească 
măcar negoţul bucureştean al afacerilor mai mărunte, dar au 
fost curând împinşi în afacerile de Bursă ale celor câteva so- 
cietăţi întiripate de ai noștri, ca să lucreze nevoit tot în intere- 
sul lor. 

Ambiţiunile nesăbuite ale multora ; unite cu năzuinţi neso- 
cotite scornite de Politica noastră Aes ne-au adus apoi să 
tragem păcatele în care stăruim şi azi, fără ca, după toate câte 
le-am îndurat, să ne pocăim măcar acum. 

Căci mai sunt doar popoare care au râvnit şi străduiese 
mereu pe căile civilizaţiei moderne, — dar acelea nu a tăcut ca 
noi, ci şi-au păstrat cu sfinţenie datinele şi aşezămintele lor 
vechi. 

Omul — luat cu ce are el mai deosebit de celelalte vietăţi — 
cată să fie mai întâi „Omul lui Dumnezeu“, în al doilea rând să 
ştie a fi „Om între oameni“ şi în sfârşit trebuie neapărat să fie 
„Om între ai lui“. Cele cuprinse în. înţelesul acestor cuvinte, sunt 
şi vor rămâne de-apururi şi pretutindeni adevărul cel mai lu- 
minat, fără de care o bună judecată omenească nu se află nicăi- 
rea pe faţa pâmăntului. 

Ele ne învaţă, mai lămurit chiar decât Biblia şi decât ori- 
ce filozofie, că temelia vieţei noastre a tuturora și în deosebi a 
vieţei de baştină a unui popor ce năzueşte cu tot sufletul spre 
binele lui, nu se caută în împrejurările schimbătoare ale celor 
din afară de el, ci rămân mereu în păstrarea acelor porniri sau 


Strada Academiei văzută dela grădina „Blanduzia“. Pe colţul din stânga 
fosta Bancă Poume şi Xanto, unde a fost apoi Cinema „Lux“. 


Capătul de afară al călei Moșilor. 

înclinări lăuntrice cari sunt: înălţarea sufletului, conştiinţa na- 
ţiei lui şi îmbierea inimei către cei ce îi sunt mai aproape. Nu- 
mai stările acestea sunt normale şi sunt cu deosebire stările mo- 
rale ; ele nu 'şi află îndeplinirea decât în aşezămintele ce omul 
însăşi şi-a dăruit dela începutul vremurilor şi pe care le-a 
numit: eredinţă—naţionalitate— familie. Treimea aceasta pămân- 
tească a familiei, a mărturisirei sufleteşti şi a neamului, treime 
căreia a fost dat să aibă totdeauna acelaş înţeles cuprinzător,— 
a tăcut, ea -singură, minunea acelei conveţuiri paşnică şi îm- 
“belşugată de care au avut parte localnicii bucureşteni până mai 
anțărţi şi pe care ar fi putut să o trăiască până la sfârşitul vre- 
murilor. 

Pentru aceasta însă ei ar fi trebuit să ia seama ca traiul 
lor să se desfăşoare alături de acela al străinilor îngăduiţi, cu 
aceiaşi bună învoire şi blândeţe ce au moştenit dela bătrânii lor, 
fără să se lase ademeniţi de felul lor de-a trăi — aşa cum 
fac dela o vreme bucureştenii noştri, dar nu şi fără a lua 
aminte că străini aceia nu fac ca noi. Căci aceia urmează ci- 
vilizaţia lumei numai în cele ce au de-aface cu lumea; dar 
păstrează neclintite toate cele ale lor, moştenite din strămoşi 
şi poruncite de credinţele lor intime. 

Noi parcă am căuta să depăşim eivilizaţia-însăşi, înainte de 
a o cunoaşte în amănunt şi, până să o ajungem din urmă, ne 
grăbim a ne lepăda de toate câte sunt cu adevărat ale noastre... 


Administraţia edilitară 
și Poliţia, 


ARMUIREA Bucureştilor erau atunci, ca şi acum în seama ce- 

lor două autorităţi municipale : Primăria și Poliţia care îşi 

exercitau atribuţiunile lor sub grija şi supravegherea guvernelor 
ce se suecedau la cârma Statului. 

Sediul Primăriei — care mai înainte se afla laolaltă cu a- 
cela al Poliţiei (Agia) în Piaţa Mare, în nişte clădiri pe locul 
cărora au fost apoi construite Halele Centrale — a fost curând 
aşezat deosebit, în casele bancherului Hagi-Moseu dela capătul 
de atunci al Bulevardului, acolo unde acum a fost construit pro- 
vizoriu Pavilionul de expoziţie al 'Pransnistriei, şi care au fost 
dărâmate sub primariatul lui Matache Dobrescu, în 1911, spre 
a ridica pe acel loc un alt „Ospel comunal” 1%) mai potrivit cu 
prestigiul Capitalei. 

Atribuţiunile lor erau şi ele aceleaşi, cu deosebire că înde- 
plinirea lor era făcută de pe norme şi mai ales cu mijloace po- 
trivite moravurilor de atunci ale populaţiei oraşului și fondu- 
rilor bugetare pe cari le puteau procura veniturile Urbei. Acea- 
stă deosebire determina dealtfel şi acele rosturi caracteristice 
epocei asupra cărora vom avea de stăruit mai mult. 

Cele mai de căpetenie între acele atribuţiuni erau şi atunci: 
salubritatda publică, adică starea sanitară a oraşului și a 
locuitorilor ; — luminatul străzilor şi parcurilor ; — paza împo- 
triva incendiilor care altădată bântuise amarnic acest oraş; — 
asistența socială a cetăţenilor şi — întocmirea aparatului fiscal 
pentru încasarea dărilor comunale care alcătuiau temeiul financiar 
al bugetului acestui oraş. Fiecare din aceste „servicii munici- 


195) Aşa ziceau bucureştenii de atunci palatului Primăriei! lor, — 
printrun fel de analogie voită cu acele „Hotel de Ville” ale Parisului şi: 
altor oraşe franceze 

pale“ avea curiozităţi şi uneori chiar ciudăţenii ce socotim că 
trebuesc amintite şi însemnate aci pentru cea mai bună cunoaş- 
tere a vieţei bucureştene ce a precedat pe aceia a zilelor de acum. 

Incepând dar cu sănătatea publică, — trebue să mărturi- 
sim dela început că ea era din cele mai excelente, cu toate că 
întocmirea serviciului municipal în acest domeniu sera cew mai 
iluzorie dintre toate. — 

Pentru a lămuri acest paradox trebuie să amintim câte ceva 
din începuturile stărei noastre sanitare în genere. 

Organizaţia noastră sanitară își avea începutul pe vremea 
domniei lui Barbu Știrbey căruia consulul francez Bâclard, gi- 
nerele lui Barbu Catargiu, îi recomandase în acest scop pe doc- 
torul în medicină Carol Davilla. Dr. Constantin Severeanu ne 
spune, în „Amintirile“ sale, că la început organizarea serviciu- 
lui nostru sanitar a fost făcută cu câţiva „lelceri“ de origină 
străină ce se aflau pe la noi prin ţară, şi apoi cu câţiva băieţi 
mai de familie, ceruţi unităţilor militare dintre cei ce îşi tăceau 
stagiul serviciulu militar. Regretatul profesor ne mai lămureşte 
că aceştia din urmă au fost atunci vreo opt la număr, care au 
devenit buni practicieni, unii din ei trecând şi pe la facultăţile 
străine, precum : excelentul profesor Ghiţă Tănăsescu care fu- 
sese trimis de Corpul Pompierilor, D. Theodorescu - Tunarul 
care venise din regimentul de artilerie, D. Nicolaides care a fost 
apoi diplomat la Torino, Alexandru Vlădescu devenit doctor 
dela 'Torino şi Paris, iar D. Nicolau, licenţiat în medicină, ca şi 
Minja Ionescu şi Grigore Mano. 

Cu aceştia a fost organizată o Şcoală de Medicină, în felul 
celor secundare din Franţa, inaugurată în Decembrie 1855, ca 
şcoală de mică chirurgie, pe lângă Spitalul Militar, ce era atunci 
instalat în chiliile Mânăstirei Mihai-Vodă din poala Dealului 
Spirei. Din corpul profesoral al acelei şcoli făceau parte şi alţi 
câţiva medici străini cum și Dr. Niculae Turnescu, iar în 1857 
şi Dr. Emil Severin-Buznagea, venit din Scoala dela Con- 
stantinopol. Elevii urmau în acelaş timp cursurile gimnaziului 
dela Sf. Sava. Disecţiile se făceau pe cadavrele soldaţilor morţi 
în acel spital. Directorul școalei era dr. Carol Davilla, iar sub- 
director botanistul ungur Brust. Regimul era militar, studenţii 
purtând uniformă. Intre cei dintâi din studenţi au fost: Ver- 
cescu, C. Severeanu şi D. Grecescu. 

De un serviciu sanitar al Bucureştilor, aproape nici nu se 

ştia pe vremea aceia. Pricina era veşnie aceiaşi, lipsa fondurilor 
bugetare necesare. Lucrurile nu s'au schimbat decât cu numirea 
ca medic șef al oraşului a doctorului Iacob Felix, 'rămas întru 
pomenire prin numele străzei ce s'a păstrat până astăzi. 

In Bucureştii dela 1870 încoace, lumea, care trăia atunci 
mai puţin higienic dar nai risipită, se credea ferită de orice 
boli şi era chiar mai sănătoasă ca acum. Din cele scrise şi din 
spusele celor ce au trăit aci acele vremuri, lumea aceia ştia că, 
până pe la 1848, Bucureștii fusese bântuit doar de câteva ori de 
Holera pe care o aduceau oștile de strânsură ale Turcilor sau 
Muscalilor, când li se făcea să ne mai cutreiere ţara. 

Dacă scoborâm către vremurile mai apropiate, adică cele 
ale începutului povestirei acesteia, ştim iarăși că cele câteva 
sporadice molime de Tifos, de Scarlatină, de Angină, de „In- 
fluența“ şi Gripe spaniole sau de altă obârşie, — nu sau ivit 
aici decât tot aduse, de data aceia de bulgărimea şi rusnacii cari 
veneau la vremea prielnică să cultive zarzavaturi în jurul ora- 
şelor sau să pescuiască prin bălțile Dunărei. 

Altfel bolile bucureştenilor puteau fi numărate pe degete şi 
nu aveau niciodată caracter endemic. Aşa erau: Troahna (gu- 
turaiul) şi Tusea măgărească (convulsivă), Pojarul (Rujeola) 
sau Spuveala şi Gâlcile (Amigdalita) toate contractate mai 
mult de copii, din joacă prea multă sau din promissuitate. 
La cei mari nu se pomenea decât de vreun Junghiu care tre- 
cea după o trăsătură bună (masaj) sau de niscai friguri de sto- 
mac ori malarice. Aceste afecțiuni erau însă lipsite de orice 
gravitate şi medicii de-atunci — puţini, dar buni — le vindecau 
mai mult de picioare cu ceaiuri de diferite buruieni sau cu 
pahare aplicate când ca ventuze, când sorbite cu drojdioară, vi- 
nişor sau ţuică fiartă. Medicamente se luau foarte rar şi, în orice 
caz, numai: Chinină, Antipirină sau purgative. — Şi era bine!... 

In orice alte cazuri „mai grele“, molipsitoare, de beteşu- 
guri sau schilodiri accidentale, îngrijirea se făcea acasă. „Vizi- 
tele“ medicilor erau ieftine şi foarte eficace; ele erau chiar 
preterate, de oarece bucureştenii nu se duceau uşor şi cu inimă 
bună la spitale cari, în credinţa lor ciudată, erau socotite a fi 
destinate numai oamenilor lipsiţi de mijloace. A fi spus cuiva-: 
să'l vezi pe pernele spitalului, însemna un îndoit blestem. Azi 
tocmai lumea înstărită se îmbulzeşte la ele, pentrucă acum le 

zice... Sanatorii şi te vindecă numai la gândul cât ai de cheltuit 
pe acolo. : 

Medici — sau „doftori“, cum le zice lumea săracă — aveam, 
slavă Domnului, prea destui şi pe vremea aia. Ghidul Bucure- 
ştilor dela 1871 ne arată că toate câte s'au scris şi sau vorbit 
cândva pe seama stărilor acestea, erau sau din curată neştiinţă . 
sau din răutate. Bucureştii avea chiar de pe atunci pe lângă E- 
foria Spitalelor civile şi un „Comitet central doctoricese“ al- 
cătuit din medicii români: lon Varlaam, Dumitru Teodorescu, 
Emil Severin, Ştefan Capşa, Alexandru Marcovici, ©. Dumitre- 
scu și Nicolae 'Turnescu, alături de alţii străini ca: Trandafi- 
lidis, Zicos, Pazeldt, Gliick, Maier, Marsilie, Moor, Kremintz, 
Cagliari şi Iacob Felix pomenind numai pe cei- mai reputați 
dintre medicii profesionişti a primilor ani. După aceştia, Cole- 
giul Medical s'a îmbogăţit curând cu 77 de practiciani români 
de toate specialităţile, din care 18 veniseră atunci cu .„,doctora- 
tul“ dela Paris și cărora li sa adăugat alţi 40 din generaţia ur- 
mătoare. Numele celor mai distinşi dintre aceştia erau: Asachi, 
Alexianu, Caracaş, Ghiţă Athanasoviei, Capşa care a fost un 
mamoş excelent şi întemeietorul celei dintâi Şcoli de moaşe la 
noi, Niculae Kalinderu, N. Kreţulescu, Obedenaru, Sergiu, 
Sache Ştefănescu, Alexandru Suţu, Râmniceanu, Argeşeanu, N. 
Nichita Adriţeanu, Niculae Măldărescu, Constantin Severeanu, 
Drăghescu, Şt. Biucliu, generalul Demostene, bacteriologul 
Victor Babeş, Leonte, Thoma lonescu, Racoviceanu, Theodori 
medicul Curţei Regale, N. Manolescu şi Zaharia Petrescu ocu- 
lişti, Obreja şi legiştii Mina, Ştefan şi Niculae Minovici dintre 
care cel dintâi a tost întemeietorul şi organizatorul Institutului 
Medico legal (Morga) iar cel din urmă a înfiinţat instituţia de 
asistenţă publică a societăţei „Salvarea“ cu spitalul ei de ur- 
gentă şi școala de 'reeducare profesională a infirmilor ce ajun- 
sese cerşetori — însemnând astfel doar pe cei ce au profesat de 
pe catedrele universitare sau care, în afară de celebritatea ca- 
rierei lor, au contribuit şi la propăşirea organizaţiei noastre 
sanitare. 

In domeniul Farmaciei procesul de desvoltare s'a desfă- 
şurat tot cam în acelaşi fel. Inceputul Pau făcut o seamă de far- 
maciști de origină germană aduşi odată cu înfiinţarea şcoalei de 
medicină dela Mihai-Vodă, precum au fost: Schuster, cu farma- 
cia „La ochiul lui Dumnezeu“ dela colţul străzei bisericei Amza, 

unde se află şi azi; Rissdorter, cel de lângă Piaţa Sft. Anton, 
pe strada Carol; Nierescher, fondatorul farmaciei dela biserica 
Sfinților, strămutat apoi pe calea Rahovei lângă Așezămintele 
Brâncovenești unde a clădit un şir de case ce şi azi păstrează 
numele de Pasajul Nierescher; Bruss, cel din Calea Victoriei, 
peste drum de biserica Sărindari; Schmettau; Eitel, de peste 
drum de grădina Episcopiei; apoi Franck, Thoiss, Witting şi 
Thüringer, alături de care s'au ivit cu vremea şi cei dintâi far- 
maciști români ca: Alexandriu, cu farmacia la Cișmeaua-Roşie 
(la colţul călei Victoriei cu strada Fântânei); Mazarini cu far- 
macia de pe calea Griviței, lângă răspântia dela Stan 'Ţăranu 
(azi Matache Măcelaru) şi a cărei farmacie bine reputată purta 
firma la „Galen” 1%) fiind furnizorul preferat al amploiaţilor 
dela Căile ferate; Niculae Roşu, cel de pe calea Moşilor, dela 
biserica Răsvan ; Popini cu farmheia „La Cerb”1%7) pe calea 
Victoriei peste drum de Pasagiul Român, ș. a. In afară de şcoala 
elementară de farmacie a lui Carol Davila și de practica asis- 
tenţei prin farmaciile străinilor pe cari i-am numit, profesiunea 
aceasta datoreşte propăşirea ei şi Institului de chimie ce se 
întemeiase cam în aceeaşi vreme. Acel institut eşise din iniția- 
tiva chimistului elveţian Bernard Landwey 15), venit la noi în 
ţară odată cu Davila, şi a fost apoi desăvârșit de specialişti ro- 
mâni în fruntea cărora stau Dr. Grecescu şi Dr. Constantin 
Istrate, amândoi profesori universitari. 

In acele începuturi bucureştenii se făleau şi cu vreo 3 den- 
tişti şi 3 medici veterinari — aceştia tot de origină străină, — 
amândouă aceste profesiuni fiind abia mai târziu îmbrăţișate 
de către români. 

Când am zis „se făleau”, ne-am gândit doar la bucureştenii 
din lumea mai aleasă, căci lumea mahalalelor avea în această 
privinţă o mentalitate foarte ciudată. Dacă dela o vreme înce- 
puse şi ea să cerceteze pe doftori, nu se ducea totuşi decât la 
alţii decât cei la cari ar fi trebuit să meargă. Bunăoară, lumea 
aceia nu credea decât în faima celor ale căror merite ştiinţifice 


196) E vorba de de emblema Căilor ferate (o roată înaripată). 

197) Ca semn distinctiv, ce azi a dispărut, toate farmaciile bucureștene 
aveau în vitrina lor un glob mare de sticlă verde sau roșie, pe un piedestal 
de lemn. 

198) Autorul involuntar al nenorocirei ce a provocat decesul d-nei 
Ana Davila. A murit în starea de demență în care-l adusese acea nenorocire. 

şi clinice erau tocmai în opunere cu vâlva ce se făcea în jurul 
lor. In felul acestora, cel mai renumit era doftorul Drasch, un 
felcer neamţ, fără titluri academice şi cu sisteme foarte nepo- 
trivite adevăratei therapeutice. Din „Amintirile” d-lui Dumitru 
Hagi-Tudorache ştim că pe o fată care suferea de obsesiunea 
că ar avea sticleţi in scăfârlia capului, Draseh ar fi vindecat-o 
prefăcându-se că îi dă dreptate şi făgăduind că ar avea el un 
mijloc de a-i scoate de acolo. I-a spus să stea două zile şi două 
nopţi într'un fotoliu, iar când a venit după aceia avea în buzu- 
narul hainei o batistă în care pusese trei sticleți cumpăraţi din 
Piaţa păsărilor dela Sft. Anton, şi pe care scoţându-i fără de 
veste le-a dat drumul prin odaie, zicând că ei erau cei din ţeasta 
ei. Unei doamne care din pricina unor atacuri de nervi ajunsese 
a se crede cu amândouă braţele imobilizate, i-a spus să stea toată 
ziua aceia în pat, desbrăcată complect şi cu faţa în sus până ce 
va veni el, şi i-a dat nişte hapuri. Venind din nou în acea scară, 
se prefăcu că stă de vorbă cu cineva din casă, la picioarele pa- 
tului bolnavei, şi când aceasta era mai cu luare aminte la şopo- 
teala aceia, se întoarse brusc şi trase cearceaful cu care era învă- 
lită. Surprinsă de faptul că a rămas goală de faţă cu cei de acolo, 
femeia a întins mâinile să ţină cearceaful pe ea, şi... astfel s'a 
vindecat. Profesorului Ştefan Vellescu, directorul Conservatoru- 
lui din Bucureşti, care suferea de dureri atroce în stomac, i-a 
prescris un regim de două luni în care să nu mănânce decât mera 
şi să nu bea decât apă caldă, suprimându-i astfel suferinţa aceia 
pentru totdeauna. Pe clientela de oameni mai simpli, care era de 
altfel foarte numeroasă, o vindeca de orice boli sau afecţiuni nu- 
mai cu nişte hapuri făcute din rășină de jalapa şi rugină de 
fier 1%) pe care le vindea cu 3 lei o cutioară, şi numai la farma- 
cia dela biserica Sfinţilor. Alt doftor, foarte popular, era Hirsch, 
— un evreu tare şarlatan care trecea zilnice pe la ferestrele oame- 
nilor, fără să intre vreodată în casa lor; îi întreba de sănătate şi 
le vindea doftorii din cele de care avea veşnic buzunarele pline. 
Mai amintim şi pe doftorul Ceapă, cunoscut sub numele ăsta din 
cauză că medicamentul panaceu al lui era ceapa, administrată şi 
„intern” şi „extern“, pentru orice boală sau beteşug. Și, în sfârşit, 
renumita Măţăreasa, care purta deasemeni porecla medicamen- 
telor ce intrau în terapeutica ei specială. 


199) Reţetă stabilită de Dr. C. Severeanu, în „Amintirile” sale. 

Predilecţiunea . vechilor bucureşteni pentru meşteşugurile 
acestor „empirici“ şarlatani, nu era de altfel decât o denaturare 
exagerată a prejudecăţei bătrânilor noştri în credinţa tămădui- 
toare ce dau, din vremuri vechi, leacurilor băbeşti şi descântece- 
lor de tot felul, atât de mult folosite încă pe la ţară, şi în a căror 
eficacitate credeau chiar unii dintre medicii cu înaltă cultură de 
specialitate. 

Mai cu osebire în specialitatea dentisticei erau foarte puţini 
bucureşteni care ajunsese să renunţe la tradiționalul tratament 
unic, al cleștelui celor mai voinici bărbieri. Aceia însă nu credeau 
decât în renumitul doctor Kibrick care se instalase pe strada 
Câmpineanului, alături de Teatrul Naţional, şi a cărui publici- 
tate de reclamă din „Universul“ nu era întrecută decât doar de 
aceia a hapurilor de Catramină şi a pilulelor Pink, ce aveau re- 
putaţia de a vindeca toate bolile şi toate metehnele. Faima aces- 
tora din urmă a fost răpusă atunci de glumele foarte spirituale 
asupra lor şi publicate prin ziare şi reviste de regretatul medic 
higienist Alceu Urechiă 2%). 

Cu vremea însă şi în deosebi datorită organizărei dată de 
Dr. Felix, şeful de atunci al serviciului sanitar al oraşului, — 
începând cu instituirea medicilor comunali pe despărţirile de cu~ 
lori, — s'a ajuns la Dispensarele sanitare înzestrate cu policlinici 
şi în sfârşit la centrele sanitare din ziua de lazi ; iar bucureştenii 
au ajuns şi ei să folosească cu multă bună-voie această „asisten- 
tă” sanitară care i-a iniţiat de-atunci, chiar în medicina terapeu- 
tică cea mai complicată. 


* 


Cele dintâi servicii comunale auxiliare ale asigurărei salu- 
brităţei, erau cele ale așa zisului „Ecarisaj“ ce cuprindea: stâr- 
pirea câinilor de prisos, adunarea şi ridicarea gunoaielor şi or- 
durilor casnice şi publice, aducerea apei şi canalizarea orașului. 

„Ecarisajul câinilor vagabonzi“ 'a fost, până la întemeierea 
societăţei pentru proteguirea animalelor, o îndeletnicire edilitară 
căreia cetăţenii Bucureştilor nu a voit să-i zică altfel decât „Hin- 
gherie“ — şi pe drept cuvânt. Deşi stârpirea câinilor fără stăpân, 
pripăşiţi pe străzile oraşului fără să aibe cine le purta de grijă, 


200) Articolașele acelea au fost apoi reunite întrun volum intitulat 
„Verzi şi Uscate” ce se mai găsește încă pe la anticari. 

este un serviciu al cărui rost îl recunoaşte toată lumea, el fiind 
şi astăzi în vigoare, pe vremea aceia era foarte rău văzut de 
bucureșteni din cauza felului neomenos și brutal în care era în- 
deplinit, dar mai cu osebire din pricinile pe care le iscau matra- 
paslâcurile ţiganilor — de pripas şi ei — cari erau folosiţi ca 
hingheri. Cum restituirea câinilor care aveau stăpâni se putea 
face atunci şi pe loc, îndată după prinderea lor, în schimbul unei 
taxe de 2—5 lei, ţiganii se dedau la şmecherii. In zilele lor libere, 
umblând prin mahalale cu ursul, cu ălbii sau cu linguri și ciu- 
ruri de vânzare, şi stârnind câinii care se ţineau liotă după ei, 
ochiau pe cei cu mărci 2%) pe sgardă, îi potoleau, îi mângâiau şi 
le scoteau mărcile, iar când venea ziua de slujbă ca hingheri, tre- 
ceau iarăşi pe-acolo şi le puneau laţul de gât, ca să ia bani pen- 
tru ei. 

Gunoaiele şi praful străzilor, tot din cauza lipsei fondurilor 
edilitare, erau lăsate în voia Domnului sau în a Stântului Ilie. 
Acesta avea vara grijă să dea din când în când câte o ploaie de 
le făcea... una cu pământul, căruia îi erau dăruite în lipsă de 
canalizare, şi lăturile gospodinelor ce erau vărsate sub marginile 
trotuarelor unde zăceau infectând oraşul cu mireasma lor. Cele- 
lalte gunoaie, adunate prin hasnalele gheretelor ascunse prin fun- 
dul curților, erau lăsate în grija proprietarilor imobilelor respec- 
tive, cari erau obligaţi ca, la un an odată cel puţin, să le... eva- 
cueze. Procedura evacuărei lor era făcută prin mijlocirea unui 
serviciu „auxiliar“, în întreprindere particulară, ce purta numele 
— pe cât de pompos, pe atât de nelămurit — de „Barometrică“. 
Din fericire, îndeplinirea acestei procedări se putea face numai 
în timpul nopței, aşa că de ea nu aveau să se plângă decât cetă- 
țenii cari întârziau noaptea prin oraş, sau cei care se încume- 
tau să doarmă cu ferestrele deschise. 

Starea aceia a lucrurilor a durat până la generalizarea ca- 
nalizărei şi introducerea obligativităţei instalaţiunilor „tot la 
canal“ despre cari am spus tot ce era de spus în capitolele pre- 


precedente. 
O grije mare a munieipalităţei Bucureştilor de atunci. era 
însă aceia a luminărei oraşului. ` 


Până la Noembrie 1871, când au fost aprinse pe câteva din 


201) Mărcile erau dovada dealaraţiunei stăpânilor, dovedind că anima- 
lele nu erau fără stăpân. 


Vechiul sediu al Primă- 

riei Bucureștilor, în casa 

din strada Colţei a lui 
Hagi-Moscu. 


„Hanul cu Tei“, de pe strada Lipscanilor. 


BUCUREȘTII VECHIULUI REGAT 203 


străzile cele mai centrale şi mai mult umblate felinarele cu lu- 
mină de „gaz aerian“ %2), toate uliţile bucureştene erau luminate 
cu găzoaie, adică nişte lămpi cu fitil şi cu rezervoriu de tablă 
ce avea capacitatea de o jumătate de litru de petrol 2%). La data 
arătată mai sus a fost încheiat de către C. Panaiot, al doilea 
Primar al Capitalei, cel dintâi contract cu o societate engleză 
pe acţiuni (The British and Foregin Water and Gas Company 
Limited”), pentru instalarea şi funcționarea Uzinei de „gaz 
aerian“, sub direcţiunea inginerului Alfred Gotterau. Această so- 
cietate a aşezat întrun an conducte pentru alimentarea a vreo 
4000 de felinare pe străzile cele mai principale, iar până la 1880 
toate străzile coloarei de roşu cum şi drumurile ce duceau afară 
din oraş până la bariere erau luminate cu lumina ce o dau nişte 
becuri zise „în fluture”, de pe forma pe care o avea lumina 
flacărei ce ieşea cu presiune prin o crestătură a cartuşului dela 
capătul din felinar al conductei. Uzina se vede şi azi sub poalele 
Dealului Filaret, la stânga fântânei Zodiacului din Piaţa Par- 
cului Carol I. De aceiaşi lumină în fluture se foloseau şi pră- 
văliile oraşului. Casele particularilor rămăsese însă tot la folo- 
sința lămpilor cu petrol, ale căror exemplare de lux aveau atunci 
maşini cu fitilul circular şi dau astfel o lumină destul de bună 
încăperilor casei. Generalizarea luminatului cu gaz aerian s'a 
făcut abia prin 1886, după născocirea de către germanul Dr. 
Auer von Welsbach a „sitei” incandescentă care a transformat 
lumina slabă a fluturelui într'o lumină albă, mai plăcută chiar 
decât a multora din becurile electrice de-acum. Generalizarea 
asta a durat totuşi câţiva ani de zile deoarece la 1901 Bucureştii 
mai aveau încă vreo 112 kilometri de străzi cu peste 3000 de fe- 
linare cu lămpi de petrol sau de ulei. Luminatul cu gaz aerian 
a mai durat câtva, apoi a fost înlăturat și el de lumina electrică. 
Aceasta din urmă a fost introdusă prima oară în Bucureşti în 


202)Vezi buletinul societăței Politehnica — Istoricul instalațiunilor 
tehnice ale Municipiului București, datorit d-lor Ingineri D. Leonida și 
N. Caranfil (1935). Inaugurarea luminatului cu gaz aerian, descoperit de 
William Murdoc, a fost făcută în Anglia în anul 1813; a fost adoptată la 
Berlin şi Hanovra în 1826, iar la Viena şi la Paris în 1830. 

203) Petrolul, adus din America în Franța prin 1863, a apărut și la noi 
câţiva ani mai târziu. 

204) In anul 1980 contractul concesiunei acesteia a fost trecut unei alte 
societăți franceză „Companie du Gaz de Bucarest”, cea dintâi Coen şi, de 
cointeresare cu Primăria și care a lucrat până în anul 1906. 

edificii particulare și anume, din stăruința Regelui Carol I, 
pentru sala şi peronul Teatrului Naţional în anul 1882, iar în 
anul următor la Palatul Regal din oraș şi la cela dela Cotroceni, 
apoi pentru luminarea grădinei Cişmegiului. Motoarele genera- 
toare ale curentului necesar acestora erau instalate: unul într'o 
bracă de lemn din curtea caselor Regelui, din strada Vămei, 
case pe locul cărora a făcut să se clădească mai târziu Funda- 
țţiunea Universitară ce îi poartă numele; iar cealaltă la „Casa 
Apelor” care se afla exact pe terenul pe care azi se ridică Vama- 
Poştei. Cam în aceiaşi vreme Gara de Nord a fost şi ea lumi- 
nată electric dela un motor de electricitate instalat la Atelierele 
Gărei din vecinătate. Oraşul însă a dobândit această lumină 
abia în anul 1891, pentru marele Bulevard tăiat sub primariatul 
lui Em. Protopopescu Pache şi anume dela Obor la Podul Dâm- 
boviţei dela biserica Sf. Elefterie, având curentul necesar dela 
Uzina electrică ce fusese clădită lângă stăvilarul cel nou al 
Gârlei dela podul Grozăveşti. 

Cum vedem Capitala noastră a adoptat cu grabă toate il 
sisteme de luminare; dar generalizarea şi unificarea întârziau 
mereu, pe deoparte chiar din cauza schimbărilor repezi ale siste- 
melor noi, iar pe dealta pentruca restul orașului ce se întindea 
nevoie mare încă pe atunci, să poată rămâne cât mai mult la 
vechile găzoaie. Felinarele acestea din urmă, dacă erau aprinse, 
se vedeau întrucâtva dela distanţă; aveau însă marele cusur că 
nu prea lăsau să se vadă bine în preajma lor. Dar la urma- 
urmei, ce erau ele de vină?.. Gazul-petrol era şi pe vremea aia 
foarte prost, mai ales când era luat „în antipriză” 2%), deci în 
cantități mai mari. Apoi, controlul numărului de felinarele așe- 
zate pe străzi era uşor de făcut, că pe alea nu le lua nimenea 
de-acolo; dar cum să controlezi dacă toate erau aprinse noaptea; 
şi, chiar de-ar fi fost, dacă ardeau toate atâtea ceasuri câte era 
de nevoie? 'Totuşi cu o asemenea treabă erau însărcinaţi bieţii 
ipistaţi ai Poliţiei comunale, cari făceau „dă-jurnă” 2%) în fie- 
care noapte. Piece subcomisar avea în grija lui câte un sector 
de oraş, de inspectat şi câte un vraf de procese-verbale de con- 
statare, de scris. 3 

Lampagii, oamenii „andiprinorului”, veneau ziua cu scara, 


205) Concesiune cu contract. 
206) O formă românească tipică a franțuzescului „de jour“. 

din stâlp în stâlp, se căţărau pe ea la felinar, îl ştergeau pe gea- 
muri cu cârpa ce li-se da în fiecare an; abureau şi curăţeau de- 
asemeni sticla dela lampă, îi potrivea fitilul cu o foarfecă spe- 
cială, apoi, când venea seara, o pornea din nou, din lampă "n 
lampă, să le aprindă. Pe unele le mai uita din goană, pe altele 
le aprindeau dar nu ardeau ele din pricina gazului, apoi, altele 
nu erau la număr de aprins în seara aceia, şi câte şi mai câte... 
Căci lampagii nu aveau — vai! de capul lor — numai grija aia- 
In aceiaşi noapte ei trebuiau să mai dea o raită, după ce trecea 
inspecția, ca să le stingă, din două 'n două sau din trei în trei, 
de pe cum era situaţia locului. Bieţii ipistaţi nu aveau nici ei 
cum prididi aşa control, mai cu seamă că aveau şi ziua de alergat 
de colo până colo cu alte treburi. Ca să-şi facă deci datoria în 
conştiinţă recurgeau la tot' felul de ingeniozităţi. Bunăoară, se 
opreau pe unde erau cârciumile mai pline, însemnau ce „bruma 
felinare stinse afla până acolo, apoi dânduse în vorbă cu muş- 
terii mai auzea de pe la unii şi alţii dacă pe străzile lor erau 
sau nu toate felinarele aprinse. Pe urmă se trăgea la o masă 
mai retrasă şi se aşternea pe scris „foile de constatare” a contra- 
venţiilor concesiunei la luminat. Uneori treaba mergea în rostul 
ei, şi atunci se pomenea „contraegiul” cu niște amenzi, de-i mergea 
fulgii. De cele mai multe ori însă ipistaţii nu mai răsbeau cu înde- 
plinirea misiunei lor şi luminatul străzilor rămânea pe seama Lu- 
nei sau chiar numai a stelelor de pe cer. $ 


x 


Dar fiindcă ne aflăm, cu povestea noastră, asupra aprinsu- 
lui şi stinsului pe tărâmul edilitar — să arătăm şi în ce fel a 
fost atunci întocmit serviciul Pompierilor şi cum s'a desvoltat 
el ulterior în misiunea de-a suprima incendiile, care erau însăşi 
raţiunea existenţei lui. Căci organizarea şi propăşirea acestuia 
a fost unul din marile opere ale acelui vechiu regim. 

Pe timpul focurilor celor de pomină 2%) ce cu zeci de ani 
înainte bântuise Bucureştii şi-l pustiise de cinci-şease ori, mă- 
suri de pază oficială împotriva acestui flagel aproape nu se cu- 
noşteau. Zicem „aproape” ca să nu trecem în anii povestirei 
noastre fără a aminti măcar de aşa-zişii 'Tulumbagii, — nume si- 
milar etimologiceşte cu cel de azi, numai că era luat din turceşte 


207) Focuri mari, ce nu pot fi uitate, dela 1718 și 1847. 

în loc de franţuzeşte. Tulumbagii aceia alergau la locurile si- 
nistrelor pe jos, cărându şi pe umeri tulumbele (pompele) de 
mână cu cari lucrau. Despre apă, nădejdea era la ce aduceau 
sacagii adunaţi de prin mahalale şi la ce prididea să care iumea 
vecină, cu doniţele și cu găleţile ei; aşa că cu tot venitul tulum- 
bagiilor, focurile se stingeau atunci când nu mai avea ce arde, 
adică mai mult cu ajutorul borfaşilor care, la aşa prilejuri, fu- 
rau, de... stingeau 

După suirea pe tron a Domnitorului Carol I, corpul Pom- 
pierilor a fost întoemit din ostași ai armatei permanente care 
făceau trei ani de serviciu militar: dar era întreţinut şi înzestrat 
din bugetul comunal. Atunci s'au bucurat ai noştri de un ser- 
viciu atât de necesar şi încă de unul înzestrat cu pompe de mână 
şi cu aburi, cu scări mecanice şi cu sacale încăpătoare procu- 
rate toate dela fabrica lui Knaust din Germania. Comanda 
acelor pompieri a avut-o multă vreme căpitanul Barbu Stan, 
provenit din rândurile sub-oficerilor reangajaţi, dar care a con- 
dus şi ridicat acel corp la un stadiu de organizare ce nu se deo- 
sebea mult de cel actual, dacă avem în vedere mijloacele de care 
putea dispune Primăria atunci. El a organizat cum a putut mai 
bine postul Central ce atunci îşi avea sediul în curtea din dos 
a Poliţiei, laolaltă cu Jandarmii pedeștri, apoi a făcut să he 
clădite sau închiriate case pentru cazărmile posturilor de sec- 
toare care, atâtea câte sunt şi astăzi, de căpitanul Barbu Stan 
au fost înfiinţate. Cel dintâi post de sector a fost cel dela Foi- 
şorul de foc din Bulevarlul Ferdinand pe care primarul Em. 
Protopopescu-Pache a pus să-l construiască, aşa cum este, la 
stăruința acelui destoinie comandant care pe-atunci a stăruit 
şi pentru construirea postului de la biserica Radu-Vodă spre a 
servi cetăţenilor din Coloarea de Albastru. Postul pompierilor 
din Culoarea de Galben era adăpostit în casele fostului Şef de 
Portărei Donescu, din strada Amzei spre colţul cu strada Pri- 
măverei (azi strada Nicolae Bălcescu). Tot căpitanul Barbu 
Stan s'a străduit atunci pentru construirea unei cazărmi spe- 
ciale pentru acel post, şi care a fost făcută acolo unde este azi 
Postul Cometa; iar odată cu acesta, Primăria a construit pe Bu- 
levardul Elisabeta şi- cazarma postului destinat Coloarei de 
Verde. Acelaş comandant a cerut şi statornicit ca la fiecare in- 
cendiu anunțat să meargă şi o grupă de jandarmi pedeştrii care 
să asigure ordinea ce îngăduie pompierilor să lucreze prompt 


Turnul Colţei impreună 

cu clădirile laterale, văzut 

din curtea Palatului Şuţu, 
înainte de 1880. 

pentru localizarea şi stingerea lui, cum şi pentru a păzi lucru- 
rile scoase din clădirile incendiate de jaful la care erau expuse 
din partea borfaşilor ce obicinuiau a provoca panică şi înghe- 
suială spre a putea fura ce putea din avutul salvat al celor si- 
nistraţi. \ 

Dintre focurile cele mai mari, cu care au avut de luptat pon: 
pierii vremei aceleia sub destoinicul lor comandant, ne amintim: 
pe acela dela Spitalul Militar când acesta era instalat în marea 
clădire din strada Ştirbey-Vodă în care azi sunt adăpostite bı- 
rourile Marelui Stat Major al Armatei, în iarna anului 1883-84; 
cele care doi ani după acesta, au distrus Circul lui Hütterman 
aşezat în iarna anului 1885 pe locul atunci viran din colțul bu- 
levardului Elisabeta cu strada Brezoianu şi cel dela Hotel Bule- 
vard isbucnit în aceiaşi noapte cu altul care a distrus casele paro- 
hiale ale Bisericei Albe din calea Victoriei. 

In 1892 când au ars casele mamei bancherului Petrovici- 
Armis, focul fiind provocat de căderea unei lumânări pe cata- 
faleul decedatei bătrâne, un fruntaş de pompieri sa urcat pe 
scările aprinse, ce se surpau în urma lui, a pătruns prin vălvă- 
taia flăcărilor, a luat în braţe cadavrul ce ardea ca o tortă şi de 
pe balcon l-a aruncat în plasa întinsă în stradă de camarazii săi, 
sărind şi el tot astfel din casă. De amintit mai sunt: focul care 
a distrus casele de locuință ale lui Eliad Cârciumărescu, foste 
ale curței Ghiculeştilor) lipite de cele ale Hanului lui Mircuş, azi 
Pasagiul Victoria). In locul acestora a fost apoi construit palatul 
viarului „L’Independance Roumaine”, care avea în faţa geamuri- 
lor catului de sus o statuie în bronz a Dorobanţului român ce 
cucerise neatârnarea Tărei, iar la acoperiş un ceasornic ce la 
fiecare oră pe care o anunța, intona dintrun grup de clopote, 
aria belgiană „La Pampolaise“. Incediul acela a isbuenit din 
prăvălia de lămpi a lui Litman, prin Januarie 1893, chiar în 
noaptea când la Teatrul Naţional se desfăşura reprezentația de 
gală a sărbătorirei căsătoriei Principelui moştenitor Ferdinand 
cu Principesa Maria de Edimburg, prin reprezintarea piesei lui 
Schakespeare „Visul unei nopți de vară“. Gerul era aşa de nä- 
praznic, încât apa din furtunurile pompierilor ce lucrau în foc 
îngheţa pe hainele lor. Au mai fost în anii mai apropiați și alte 
focuri mari, ca acele: dela Pirotehnia Armatei, cel din Târgul 
Moşilor şi mai cu osebire acela care a fost de două ori stins și 


14 

care a distrus localul Teatrului Lyric din fostele case ale colo- 
nelului Maican de pe Piaţa Valter Mărăcineanu, teatru recons- 
struit apoi şi în care s'a instalat apoi Opera Română. 


% 


Cu privire la asistenţa socială municipală, e foarte puţin 
de spus asupra vremei aceleia. Primăria nu avea fonduri pri- 
'sositoare pentru creiarea și întreţinerea unor asemeni opere de 
caritate publică, iar rolul iniţiativei particulare era atunci 
foarte şters. Boerimea de baştină era alcătuită din familiile cti- 
torilor uşezămintelor spitaliceşti ale  Brâncovenilor, ale Can- 
tacuzinilor şi Ghiculeştilor şi socoteau ca o tradiţie să se preo- 
cupe numai de acelea. 

Totuşi Emanoil Protopopescu-Pache, acel destoinie Primar 
al guvernului conservator ce a cârmuit dela 1888 la 189, care 
în mai puţin de trei ani de cârmuire municipală a răușit să 
schimbe atât de mult drumul Bucureştilor înspre adevărata pro- 
pășire — a găsit mijloacele cu cari să tacă a se înfiinţa şi câ- 
teva asemeni instituţiuni, ce au dispărut dar cari au servit de 
model celor de mai târziu. El a fost întemeietorul Ospătăriei 
comunale şi al Azilului de noapte, pe cari le clădise şi întoc- 
mise pe Cheiul Dâmboviţei, lângă podul Pieței de azi zisă a Se- 
natului — şi cari, împreună cu Baia populară de lângă Piaţa 
legumelor, au fost cele dintâi aşezăminte municipale pentru aju- 
torarea populaţiei sărace şi a celor ce nu aveau nici adăpost. 

După vreo zece ani a urmat înfiinţarea unui mic Azil pentru 
copiii pe cari paznicii de noapte ai orașului îi găseau părăsiţi 
in pragul porţilor de pe la casele din oraş. Acest Azil a fost 
opera lui Alexandru Cantacuzino, om cu suflet foarte milos, cu 
nervii puţin cam sdruncinaţi, dar care purta copiilor o dragoste 
remărginită. Pentru îngrijirea acelor copii aruncaţi şi pentru 
adăpostul lor, „el dăruise Comunei nişte case ale lui din 
strada Buzeştilor cum şi o parte din venitul averei lui, pen- 
tru plata doipilor necesare, — restul cheltuielilor da întreţi- 
aero şi funcţionare ale Azilului rămânând pe seama Primă- 
riei. La câţiva ani după moartea lui, doamna Ecaterina Can- 
tacuzino, soţia fostului prim-ministru George” Gr. Cantacu- 
zino şi fiică a marelui boier Băleanu, a stăruit pentru fuziona- 
rea acelui Azil cu un altul numit „TLibişoi“, întemeiat în acelaş 

scop, şi a făcut să se clădească şi să se organizeze marele azil 
„Leagănul Sfânta Ecaterina“ de pe Şoseaua Kisselef. 


O instituţiune cu caracter social administrativ a fost şi a- 
ceia a „notabililor“. Această instituţie civică era distincţiunea 
de notabilitate ce se acorda celor mai cu vază și mai stimaţi ce- 
tăţeni, prin calitatea de „Delegat al mahalalei“ în care locuia. 
Atribuţiunile, de natură graţioasă şi onorifică, ale acestor De- 
legaţi erau acelea de-a fi consultaţi de autoritatea municipiului, 
în mod prealabil şi înscris, oridecâteori vreun cetăţean oarecare 
din suburbia reşedinţei lor avea nevoie, pentru împlinirea vre- 
unor tormalităţi legale, de „atestate“ care să confirme fie lipsa 
mijloacelor de existenţă, fie buna-purtare, ori naționalitatea de 
obârşie. Se făcea o Dovadă scrisă pe care trebuia să o ateste 
semnăturile a cinei propietari sau oameni cunoscuţi, împreună 
cu Parohul bisericei locale, şi să fie confirmată, atât pentru 
conţinut cât şi pentru autenticitatea semnăturilor, de acei De- 
legaţi ai mahalalelor. Valoarea şi puterea acelor atestate sta în 
certitudinea de netăgăduibilă corectitudine civică a semnatari- 
lor (cei mai în măsură dealtfel să cunoască deaproape pe soli- 
citatori) şi ţinea loc de orice altă anchetă a prepuşilor altor au- 
torităţi, care se ştie cum le au tăcut mai târziu când acea insti- 
tuţie a fost desminţată. 

Uneori valoarea testimonială a acelor atestate mergea până 
acolo că era recunoscută şi luată în considerare chiar de instan- 
tele judecătorești, înaintea cărora ele ‘serveau adeseori drept 
orice altă cauţiune morală seu materială când era vorbă de pu- 
nere în libertate provizorie a acelor cetăţeni ce se vedeau impli- 
caţi fără rost în afaceri cu caracter penal şi se găseau sub sta- 
rea de deţinuţi preventiv. 

Cum vedem, probabilitatea şi demnitatea cetăţenească erau 
atunci oarecum înălțate în rândul învestiturilo: cu autoritate, 
prin încrederea ce toată lumea avea în controlul și stima reci- 
procă a comahalagiilor. Oprobriul public, când era cazul, se 
vedea tot aşa de sigur confirmat prin refuzul unor asemeni ate- 
- state, Cine nu îndrăznea să ceară concetăţenilor lui astfel înve- 
stiti asemeni atestate, sau cine era refuzat dacă le cerea, acela, 
oricât ar fi stăruit să înduplece autoritatea, au putea să obţină 
o altă calificare decât pe aceia la care avea cădere, adică pe care 
o merita în adevăr. 

Era aşadar în fondul civico-moral al acelei instituţii, curat 

cetățenească, un principiu de înaltă concepțiune a democrației, 
surprinzător pentru vremurile de cârmuire autoritară de-a- 
tunei ; dar care, ca o supremă ironie a lucrurilor, nu a mai pu- 
tut dăinui sub regimurile ultra-democrate de până mai de-unăzi, 
tocmai din DA probabilă a garanţiilor morale ce preşedeau 
la temelia ei! Destiinţată azi, ea a rămas doar ca o „euriozi- 
tate“ a timpurilor acelea. 

Rostul ei în vremea aceia ar putea fi explheată, dacă nu 
chiar justificată, numai prin aceia că bucureşteni de-atunei, pe 
lângă că nu erau copleșiți ca acum de numărul prea mare şi de 
purtarea nestăpânită a străinilor ce conlocuiau în acest oraş, 
dar trăiau ei-înşişi şi se comportau în toate ale lor, cu mult mai 
în frica lui Dumnezeu. huşinea de păcate întrâna atunci mai 
bine — pecât se pare — atât înclinările cele rele cât şi pornirile 
spre înfruntarea celor neîngăduite de lege, de cât toate pedep- 
sele prea înlăturabile ale nenumăratelor Ordonanţe municipale 
sau polițienești din zilele noastre, şi decât prea vinovata omenie 
cu cari asemeni păcate au fost apoi supraveghiate, constatate, 
dar mai ales... urmărite şi sancţionate. 


* 


Alt serviciu municipal al vremei, am spus că era acela 
al supravegherei încasărei acsizelor — cum se zicea atunci taxe- 
lor comunale pe mărturi — şi care a fost desființat din stăruința 
ministrului finanțelor dela 1902. Acest serviciu pentru contro- 
lul efectiv al mărfurilor ce se aduceau cu carele de-afară din 
oraş, nu numai că avea pitorescul lui, dar însăşi îndeplinirea 
lui era prilej de multe nostimade. 

Posturile de control ale acestui serviciu — afară de cel al 
funcționarilor din oraş — erau cele de la Barierele oraşului, iar 
agenții executori ai controlului de aci erau guarzii aceia pe cari 
poporul îi numea „spirtari“ fiindcă grija lor cea mai mare era 
să nu se strecoare prin contrabandă, mai ales băuturile spir- 
toase pe care erau puse cele mai mari taxe. Aceşti guarzi, când 
n'aveau ce face, şedeau cu ţigara'n gură pe banca de lemn din 
umbra gheretei lor de paznici. Erau îmbrăcaţi cu o uniformă 
ciudată: chipiu şi tunică de infanteriști, pantaloni şi cisme de 
călăraşi, sabie lungă încinsă pedinafară pe un centiron 2%) lat 


208) Dela franțuzescul „ceinturon”, 

de. piele de care era atârnat un toc cu livorver 2%) încărcat și 
nelipsitul țignal 2!) ; iar, ca seulă principală, o rangă de fier 
ascuţită la un capăt iar la celalt prevăzută cu o brățară de care era 
ținută în timpul manevrărei ei. Manevra acelei răngi sta în a- 
ceia că, pentru control, atunci când avea de-aface cu care încăr- 
cate cu paie sau cu fân, ca să nu le descarce, guardul înfigea 
ranga în încărcătura lor de mai multe ori şi din mai multe părți, 
spre a descoperi ceiace ar fi fost ascuns. 

Atribuţiile acestea aveau în mod normal un canacter de po- 
liţie fiscală, dar întâmplător făceau chiar poliţie judiciară — şi 
iată cum. Odată, în urma unor crime de natură politică ale unor 
bulgari asupra unor concetăţeni de-ai lor refugiați pe pămân- 
tul ţărei noastre, făptaşii au fost prinşi, după infructuoase cer- 
cetări ale Poliţiei, tocmai de nişte spirtari de-aceștia, la bariera 
Filaretului pe unde voiau să fugă în Bulgaria, Ei au fost „di- 
buiţi” între nişte poloboace goale de ţuică dintr'o căruţă ce se 
întorcea spre Vidra. Altădată, când banditul dobrogean Licin- 
ski sau un tovarăş de-ai lui fusese prins împușcat şi adus rănit 
la un spital din Bucureşti, — un alt bandit de-al lor, venit aci 
să-i înlesnească fuga, a fost prins tot de nişte guarzi ai Pri- 
măriei . Ca să poată-intra în oraş necercetat, banditul se ascun- 
sese în fânul din carul unui ţăran din Cioplea, ce aducea nu- 
treţ pentru caii unui boier din oraş. La bariera Dudeştilor, spir- 
tarul, tot înfigând ranga lui ascuţită în fânul din car, auzi deo- 
dată un răenet și apoi gemete de durere, Punând se descarce ca- 
rul, găsi în fân pe bandit străpuns prin coșul pieptului şi tră- 
gându-și ultima răsuflare. 

Comandant al acestor guarzi comunali era, şi rămânea sub 
toate guvernele, maiorul Luchide, retras din Oştire și pus în 
acea slujbă ca unul ce era un foarte bun organizator şi foarte 
straşnie administrator. El răsplăti atunci pe spirtarul constiin- 
cios şi stărui să fie înaintat la grad ofițeresc, luându-l ca aju- 
tor la comandamentul său. Omul acela, pe nume Silaghi, deci 
ungurean de obârşie, avea o statură uriaşă şi nişte mustăţi 
roşcate şi stufoase ca niște cozi de veveriţă, lungi de câte-o 


209) In loc de revolver. 
210) Nume dat fluierului cu care trebuia să dea semnal de oprire 
şi de alarmă când vreun delicvent căuta să fugă sau îl ataca, 

sehioapă 21). Ca ofiţer de guarzi comunali el a fost multă vreme 
stăpânul mahalalelor când, în. timpul alegerilor pentru „Conţi- 
liul” comunal, pornea în fruntea spirtarilor lui „puşi la ţivil” 212) 
şi trecea dela o secţie de vot la alta spre a-i pune să voteze cu 
guvernul. Cum era şi „sugaciu 2!) din fire şi avea suflet bla- 
jin 24), el a rămas unul din cele mai cunoscute tipuri ale Bu- 
cureştilor de-atunci. A murit bătrân în spitalul de la Panteli- 
mon, paralizat. ; 
x 


In îndeplinirea tuturor acestor atribuțiuni şi a celorlalte ce 
vor mai fi fost, Primăria Urbei noastre era atunci ajutată şi de 
un serviciu polițenese municipal. Poliția aceia comunală avea 
însărcinări în totul deosebite de cele ale Poliţiei dela prefectura 
oraşului: Ea avea să poarte grija aducerei la îndeplinire numai 
a. măsurilor legislative: cu referire la autoritatea şi atribuțiu- 
nile de administrare ale Primăriei, Astfel erau, ca însăreinări 
speciale. date Poliției comunale: grija de a impune păstrarea 
curățeniei oraşului, a întocmirei listelor electorale pentru alege- 
rile Primarului şi ale consilierilor lui, aceia a supravegherei 
îndeplinirei „întocmai“ a contractelor de lucrări edilitare” şi de 
luminate a orașului, de respectare a obligaţiunilor impuse la 
clădirea noilor construţii prin autorizaţiunile date de Primărie, 
de supraveghere a exercitărei negoţului în prăvălii sau pe stră- 
zile orașului, cum şi pe aceia a controlului şi executărei împli- 
nirei de către toţi cetăţenii a dărilor comunale impuse prin legi 
şi ale căror venituri alcătuiau fondurile de administrare şi de 
înzestrare a oraşului cu cele necesare modernizărei şi înfrumu- 
sețărei lui. 

Organele acelei Poliţii erau, în ordinea ierarhică: câte un 
inspector -pentru fiecare despărţimânt de culoare; câte un co- 
misar cu „ipistaţii“ (sub comisarii) lui, de fiecare circumserip- 
ție din acele culori ; apoi aceleaşi organe pentru supravegherea 
Pieţelor, a Abatoarelor, a grădinilor publice, a caselor de prosti- 


211) Cât e între vârturile degetului cel mare şi cel mic, când e 
palma întinsă şi degetele resfirate. X r 

212) Imbrăcați cu haine civile. 

213) Iubitor de băutură. 

214) Blând. 

Iimţie și a cimitirelor; şi în sfârşit guarzii comunali (spirtarii) 
pentru supravegherea barierelor. 

Cum vedem o întreagă legiune de funcţionari, o droaie de 
atribuţiuni municipale costisitoare şi, peste toate acestea, mi- 
siunea de-a face să se execute cât mai grabnic acele nenumărate 
lucrări edilitare de întreţinere, de sistematizare şi de înfrumu- 
sețare pe cari le cerea imperios mărirea şi civilizarea Bucureş- 
tilor, pentru a ajunge la înfăţişarea marilor oraşe din Apusul 
Europei. Şi toate acestea fără alte mijloace băneşti decât cele 
pe care le lăsa disponibile un buget atât de încărcat. 

Un adagiu străin spune că: Primarii sunt părinţii oraşe- 
lor pe cari sunt chemaţi să le gospodărească. 

Credem că la noi, mai mult ca oriunde, vorba asta se po- 
trivea de minune cu vremurile acelea. Ceia ce însă nu se prea 
potrivea erau mijloacele ce se puneau la dispoziţiunea oameni- 
lor aleşi pentru asta și cari au fost toţi însufleţiţi de cele mai 
bune intenţiuni. Politica partidelor politice ai căror membrii 
„marcanţi“ îşi părăduiau atunci propria lor avere în loc să 
caute a o spori, nu avea cum face faţă la toate câte se cereau; 
veniturile bugetare ale celor instituţii erau foarte mici, iar ne- 
voile ţărei prea multe şi prea mari faţă de ce produceau im- 
pozitele ce puteau fi afectate creditelor ce li se destinau. Im- 
prumuturile marilor bancheri ai străinătăţei ne aflând în acele 
bugete nici măcar garanţia dobânzilor ce urmau să ne ia, nu se 
îmbulzeau nici ele, aşa cum au făcut ceva mai târziu când au 
început chiar a se trece cu firea. Şi apoi, căruia din Primarii 
aceia i-a dat pas Politica să aplice temeinie programul pentru 
împlinirea căruia cereau sau primeau ei această demnitate? 

In cei patruzeci de ani trecuţi sub domnia Regelui Carol I 
pănâ la capătul povestirei acesteia, în scaunul acelei dregătorii 
au stat nu mai puţin de douăzeci şi trei de Primari; dar câtă 
vreme au fost lăsaţi să lucreze? Dumitru Brătianu, un an -— 
Costache Panait, nouă luni, — Dr. Panait latropol cinci luni — 
George Gr. Cantacuzino, şeapte luni — Eftimie Diamandeseu, 
opt luni — generalul Cristian Tell, cincisprezece luni — Scarlat 
Creţulescu, un an şi opt luni — generalul B. Vlădăianu, şease 
luni — Costache Brăiloiu, un an și patru luni — colonelul Con- 
stantin Manu, doi ani şi opt luni — C. A. Rosetti, patru luni — 
D. Cariagdi, patru ani şi cinci luni — Nicolae Fleva, doi ani şi 
patru luni — Dr. Niculae Manolescu, trei luni — D. Câmpi- 

neanu, un an şi cinci lani — Emanoil Protopopescu-Pachexatrei 
ani și şeapte luni — Dimitrie Orbescu, şeapte luni — Grigore 
Triandatil, opt luni — Nicolae Filipescu, doi ani şi opt luni — 


C. F. Robeseu, trei ani şi jumătate la prima venire iar apoi alţi 
doi ani şi două luni între anii 1902 şi 1904 — Barbu Ștetăneseu- 
Delavrancea, un an şi opt luni — Ion Procopie Dumitrescu vreo 
doi ani, în două rânduri, şi Mihail Cantacuzina dela Decembrie 
1904 până la Aprilie 1907. Dintre toţi aceştia așadar singurii: 
Niculae Filipescu şi Em. Protopopescu-Pache dela conservatori, 
iar D. Caragiali, Niculae Fleva şi C. F. Robescu, sub guvernări 
liberale, au putut face ceva temeinic şi schimba, oarecum înfăţi- 
şarea vetustă a Bucureştilor, în ceiace, de bine de rău, ajunsese 
în pragul anului jubiliar 1906. 

In noianul acela de schimbări ale edililor, cine ar fi putut 
asigura o operă de continuitate în urbanistica unui oraș ca al 
nostru ? „Chiverniseala“ politică făcuse ca întreprinzătorii de 
asemeni lucrări să se împartă şi ei celor două partide, în cât 
contractele de lucrări se suprapuneau şi se anulau între ele. 
Uneori erau şi lucrări mai de seamă cari de pe urma schimbă- 
rilor de regim se întrerupeau doar pentru a fi reluate la reve- 
nirea la guvern a partidului ce le revindeca. Dar între timp, 
câte nu se schimbau și mai ales câte nu se prăpădiau impunând 
apoi sporuri de cheltuieli pentru refacerea lor! Aşa că schim- 
bările schimbau şi pierderile păgubeau, iar lucrările întârziau 
mereu ; şi nici nu se puteau altfel de vreme ce numai în răs- 
timpul dela proclamarea Regatului până la anul răscoalelor tä- 
răneşti, am avut cincisprezece formaţiuni de guverne cu patru- 
zeci şi trei de remanieri ministeriale, şi în care chiar lunga gu- 
vernare a lui Ion Brătianu a înregistrat douăzeci şi una de re- 
manieri 215). 

Cu aceste reflecţiuni noi voim să lămurim doar că, faţă de 
atmosfera primitoare și simpatică a Bucureştilor de-atunci, în- 


215) Ion C. Brătianu a apărut între cârmuitorii trebilor Statului a 
11 Martie 1866 în cel dintâi guvern înscăunat după retragerea Locotenen- 
tei Domnești care proclamase Dinastia actuală. In acel guvern el a avut 
ministrul finanțelor, sub șefia lui Lascăr Catargiu. Lunga guvernare dela 
Iulie 1876 la Martie 1888 a fost și cea din urmă, ea provocând în tabăra 
conservatoare o furie nestăpânită, cu toate că nu dela el venea acea stă- 
ruință de a rămâne la conducerea trebilor Ţărei. 

târzierea lui pe calea înfăptuirilor ce trebuiau să-l pună în rân- 
dul altor oraşe mari, nu era numai vina autorităților superi- 
oare municipale, şi că din potrivă ele trebuiau, căinate 2!5)., 
Țară cu deosebire prielnică civilizaţiei prin belşugul bogă- 
iilor ei de tot felul. România a fost nevoită ca, după sacrifi- 
ciile grele ale războiului care îi asigurase libertatea de-a dis- 
pune cum se cuvenea mai bine de acele mijloace, să îndrepte 
toate strădaniile ei către o cât mai grabnică propăşire generală. 


216) Adică să fie compătimite. 


Mișcarea culturală — 
marile ei înfăptuiri. 


DD pe tărâmul economic şi social felurite piedici de ordin 
“politie şi pecuniar au întârziat poporul nostru în traiul 
mai inapoiat şi în unele moravuri în care fusese ţinut de îm- 
prejurări neprielnice — pe tarâmul cultural silinţele lui au fost 
mai puţin încătuşate şi propăşirea i-a fost cu adevărat verti- 
ginoasă. Mişcarea noastră culturală a fost mai întâi bine susţi- 
nută în locurile de peste munţi, unde oamenii aveau mai la în- 
demână putinţă de înviorare la isvoarele culturei. De acolo ea 
sa strecurat la noi odată cu cărturarii şi patrioţii prigoniţi ca: 
Gheorghe I.uzăr, Gheorghe Bariț, Cesar Boliac, Ion și Titu Mà- 
iorescu, Timotei Cipariu, Aron Pumnul, — toţi oameni ce nu 
numai că au deschis, sub sprijinul Domnitorilor şi boerilor noş- 
tri, şcoli pentru luminarea poporului, dar au colaborat la înăl- 
tarea nivelului cultural al nostru faţă de naţiunile ce ne între- 
cuse demult şi într'o mare măsură. Sămânţa pusă de ei în o- 
gorul însuşirilor noastre intelectuale a prins şi a dat mai mult 
chiar de cât se aşteptau semănătorii. Şcolile în care aceia și-au 
îndeplinit misiunea erau — e drept — mai puţine decât ar fi 
fost necesare; dar râvna și puterile lor au fost cu atât mai 
mari şi mai rodnice. 

Bucureştii mau avut la vremea acelor începuturi decât 
Şcoala dela Sf. Sava, întemeiată cu sprijinul Banului Bălă- 
ceanu şi pusă sub conducerea lui Gheorghe Lazăr și ajutorului 
său, moahul Eufrosin Poteca dela Gura Motrului; dar în foarte 
scurt timp ea a dat o pleiadă de profesori care au pus tot en- 
tusiasmul năzuinţelor lor, până atunci înăbușite, în slujba câş- 
tigărei timpului pierdut. Valoarea didactică şi educatoare a a- 
celor îndrumători pe căile învăţăturei cărturăreşti, — valoare 

ce în mod obişnuit este exprimată prin cuvântul „erudiţiune*,—- 
depășea la oamenii aceia înţelesul acestei noţiuni, el fiind spo- 
rit și prin înfrăţirea cu ceiace noi uumim „destoinicie“. 

Mijloacele folositoare au fost fireşte aceleaşi ca pretutin- 
deni: Şcoala, Presa şi Teatrul mai întâi, apoi toate celelalte 
feluri de instituţiuni menite să desvolte gustul pentru educare 
şi pentru cultivarea intelectuală, precum : Muzica, sub manifes- 
tările ei cele mai alese, cum și celelalte Arte — plastice, scrise 
sau vorbite — în scopul de a asigura o cât mai mare şi mai 
pvabnică propăşire generală. 

In amintirile ce am încadrat capitolului acesta ne vom sili 
să aducem o cât mai deplină şi mai precisă informare despre 
modul cu deosebire satisfăcător şi despre timpul atât de scurt 
în care orăşenimea, şi mai ales bucureştenii, au răuşit să-şi în- 
suşească şi să adapteze vieţei româneşti, mai toate comorile u- 
nei asemeni culturi. Vom desluşi cât vom putea mai bine 
silinţele puse de înaintașii noștri în toate acele ramuri de acti- 
vitate — silinţi pe care masa cea mare a poporului nu le-a pre- 
tuit totdeauna ca atari şi nici tocmai la adevărata lor valoare. 


* 


COALA — în noțiunea ei a-tot-cuprinzătoare — erà, ca și 

acum, întocmită tot pe trei grade de învățământ. 

Din anii 1870—75, Bucureștii înfiripase vreo 35 şcoli pri- 
mare, împărțite pe culorile oraşului şi pe nevoile populației lo- 
cale. Erau astfel în coloarea de roşu şcoala „General Adrian“ 
dela Sfânta Vineri, a lui „Petrache Poenaru“ lângă biserica 
Luterană, a lui „Nicolae Golescu“ în Sfinții Apostoli, şi cea de 
lângă grădina Sf. Gheorghe unde acum în urmă era instalat 
Oficiul stării civile; — în culoarea de verde: cea dela Azilul 
„Elena Doamna“, din Cotroceni, școala dela „Cuibul cu barză“ 
de pe str. Ştirbey-Vodă, cea dela Sf. Elefterie de lângă vechea 
biserică, cele de pe str. Mihai-Vodă: una la colţul str. Isvor şi . 
cealaltă lângă Arsenal, cea din str. Polizu lângă Piaţa Buzești, 
cea din capătul str. Câmpineanului, a lui „Petrache Poenăre- 
seu“ din Antim şi a lui „Ion Creangă“ din Uranus; — în co- 
loarea de galben: cele dela biserica Mavrogheni de pe Şoseaua 
Risselef lângă Monetărie, dela biserica Precupeţii-noi, dela 
biserica Sf. Ion din Moşi, dela biserica Popa-Rusu, dela bise- 
ricuța Caimatei din mahalaua cu acelaşi nume, cea din colţul 

străzilor Viitorului şi Sălcuței, cea dela Clemenţa şi cea din str, 
Tunari colţ cu Romană, — în culoarea de negru, școlile: din 
Lucaci, din Mântuleasa, din str. Parfumului, dela Maşina de 
pâine a Primăriei (str. Vaselon), şcoala Iancului, cea din Delea- 
nouă şi cele de pe.lângă bisericile Troiţei, Popa-Nan şi Popa- 
Soare; — iar în coloarea de albastru: școala dela Maidanul Du- 
lapului pe calea Şerban-Vodă şi cele din Tabaci. Radu-Vodă şi 
Lănărie, 

Aşezându-le pe colori şi pe lângă biserici, edilii bucureşteni din 
acea vreme făceau o întreită socoteală. Pe lângă potrivirea lor 
desimei populaţiei locurilor, ei dau profesorilor putinţa de-a ţine 
pruncii în datina strămoşească a cuvioşiei adunându-i la bise- 
rică cu prilejul sărbătorilor Domnului, iar în perioada alegerilor 
pentru Parlament şi Consiliul comunal, localurile lor puteau 
servi şi ca localuri de vot. 

Pentru învăţământul secundar aveam atunci, la început, pen- 
tru băieți: două gimnazii cu câte patru clase de curs inferior — 
„Mihai-Viteazul“ şi „Cantemir-Vodă“ — şi trei liceie cu curs 
complect: „Sf. Sava” în marginea Cişmigiului, „Matei Basarab” 
în Lucaci şi ceva mai târziu „Gheorghe Lazăr“ pe Bulevardul 
Elisabetha tot lângă Cişmegiu. Dintre acestea cele două dintâi 
aveau şi internate în care erau adăpostiţi elevii „bursieri” adică 
cei ce erau ţinuţi în şcoală pe cheltuiala Statului. Cu vremea 
cele două gimnazii au fost sporite cu încă unul — al lui „Gheor- 
ghe Şincai“ — şi apoi împreună ridicate la rangul de. liceie. 
Pentru fete, în afară de şcoala normală dela Azilul „Elena 
Doamna” şi de Şcoala Centrală, mai erau: un Externat pe strada 
Popa-Tatu colţ cu Fântânei, acolo unde este acum localul Ad- 
ministraţiei financiare de Verde şi o Şcoală profesională având 
şi o secție de gospodărie casnică, în sus pe calea Rahovei, cum 
și şcoala profesională de fete a Protopopului “Tudor, din calea 
Călăraşilor. 

In afară de aceste şcoli, cursurile secundare de învăţământ 
mai puteau fi urmate şi în aşa zisele „tensioane” — scoli în- 
tocmite şi ţinute de profesori sau profesoare ale Statului, dar „în 
particular” şi cu plată, atât pentru întreţinerea elevilor în in- 
ternatele lor, cât şi pentru învăţătura ce li se da. Pe vremurile 
acelea nu existau taxele şcolare de-acum, Legea decretând că 
învăţământul publie în şcolile Statului era gratuit. Asemeni 
pensioane erau la început: pentru băcţi, cele ale Comunităţilor 

evanghelice şi catolice de pe lângă bisericile Luterană şi Sf. 
Iosif; iar pentru fete, cele dela Institutul Diaconeselor, dela 
Sfânta Maria din Pitar-Moş şi dela Notre-Dame de Sion. Cu- 
rând apoi, de pe exemplul acestora, au fost înfiinţate: liceul Sf. 
Gheorghe din fața Ministerului Finanţelor, cel al lui Novian de 
lângă Legaţiunea germană trecut apoi sub „direețiunea doctoru- 
lui Brânză, cel al profesorilor Clinciu şi Popa-Lizeanu din calea 
Plevnei, al lui Schewitz-Thierin din strada Scaunelor; şi pe calea 
Moșilor cele al lui Eniu Bălteanu şi al lui lon Manliu; iar pentru 
fete : Pensionatul Central de lângă Spitalul Colţei, al d-nei Bolin- 
tineanu de lângă palatul lui Grigore Sturdza dela Capul-Podu- 
lui Mogoşoaiei, al lui Blaremberg pe str. Primăveei, ale lui 
Lolliot și Cristu Negoescu pe str. Fântânei, al lui Gadstădter 
în calea Rahovei, acesta trecând mai târziu sub direcţiunea 
doamnelor Pompilian şi Zossima, cum și cel al doamnei Borck 
în Bulevardul Ferdinand. In aceste pensioane fetele aveau pu- 
tința să-și desăvârşească atât cunoştinţele de carte necesare cât 
şi însuşirile pentru a prinde uzul graiului francez, german şi 
chiar englez, practica muzicei la pian, cum şi pe aceia a lucrului 
manual pentru ale îmbrăcămintei și pentru treburile gospodă- 
reşti. In afară de aceste îndemânări și cunoştinţe ele nu aveau: 
nevoie de altceva întrucât, atunci, femeile nu erau admise nici 
în profesiunile libere, nici în slujbe la Stat, cu excepţiunea doar 
a celor ce ar fi îmbrăţişat cariera de profesoare la școlile de 
fete, ori dacă practicau moșitul. Ele nu erau primite nici ca stu- 
dente la Universitate. 

Invăţământul universitar, adică superior, cuprindea în pri- 
mul rând cele cinci Facultăţi pentru studiul Dreptului, Litere- 
lor şi Filosofiei, Științelor matematice, fizico-chimice şi natu- 
rale, al Medicinei şi Farmaciei şi al Theologiei. Afară de aceste 
Facultăţi, alte şcoli superioare mai erau: Şcoala de Poduri şi 
Şosele (azi Politehnica) pentru pregătirea inginerilor, Scoala 
pentru învăţătura poporului român care era pepiniera profeso- 
rilor pentru toate şcolile de gradul I şi al II-lea, Seminariile 
„Niton” şi Central pentru iniţiarea viitorilor preoţi, Şcoala de 
Agricultură şi Silvicultură, Şcoala superioară de Arte şi Me- 
serii, cea de Medicină veterinară depe Cheiul Dâmboviţei, 
Școala ofiţerilor de Infanterie, cea de Aplicaţie pentru armele 
speciale şi Şcoala superioară de Război. Dintre acestea din urmă 

unele erau în funcțiune chiar la începutul epocei de cre ne 
ocupăm aci. Astfel o şcoală de conductori fusese înființată la 
1850, iar cele ale profesorilor şi preoților ca și școlile de medi- 
cină umană şi veterinară în cei zece ani următori. coala de con- 
ductori de-atunci fusese întemeiată de un inginer francez La- 
land, mai mult pentru îngrijirea şoselelor şi şanțurilor de cana- 
lizare; mai târziu a fost schimbată în Şcoală de poduri şi şo- 
sele, căi ferate, construcții şi mine. Cei dintâi ingineri au fost: 
Hartel şi Burelli, apoi au venit, cu studii din străinătate: Tanu 
Cantacuzino, Gh. Duca, ©. Mironescu, Carcalechi, Padadopol, 
Iorceanu, D. arcu, Tăruşianu, Zăuceanu, Gafencu, Kirilov şi 
alții. 

In afară de acestea, mai erau socotite ca făcând parte din 
învăţământul superior: Scoala de Bele-Arte, pentru îndeledni- 
cirile de artă pictură și sculptură, şi Conservatorul de Muzică şi 
Artă dramatică pentru acelea de muzicanți şi de actori de teatru, 
căruia s'a adăugat prin anul 1897-98 şi o Academie particulară 

~ pentru aceleaşi studii. Această Academie de Muzică şi de Artă 
dramatică şi oratori a. fost întemeiată şi condusă de Th. M. Stoe- 
nescu, directorul „Revistei literară”. 

Corpul profesorilor tuturor acestor şcoli superioare nu era 
atunci prea numeros dar era alcătuit numai din „dascăli de mâna 
întâia”, a căror erudiţiune se formase prin cele mai vestite şcoli 
ale lumei şi se desăvârşise prin muncă neostoită și prin com- 
plectarea ei chiar la catedrele ce li-se încredinţase la venirea lor 
în ţară. Pentru aceasta mulţi din ei, pe lângă sprijinul bănese 
al avutului lor, au avut şi pe acela al Domnitorilor de înaintea 
Unirei şi după aceia. Dintre ei însemnăm doar din aducere amin- 
te, pe: loan Ghica, Mihail Cogălniceanu, Gheorghe Assaky, Petre 
Poenaru, Barbu Constantinescu, Emanoil Bacaloglu, August 
'Preboniu Laurian şi alţi vreo câţiva, căror le-a urmat la cate- 
drele Universităţei române o a doua pleiadă de învăţaţi dintre 
care amintim pe: Dumitru Laurian, I. ©. Massim, Bogdan Pe- 
triceicu Hajdeu, Burlă, Philipide, Titu Maiorescu, Vasile Conta, 
Gheorghe Danielopol, „fraţii Longinescu, Nicolae Coculeseu, Dr. 
Ştefan Hepites creatorul Institutul nostru de Meteorologie, Co- 
co-Dimitrescu laşi, Vasile Alexandrescu-Ureche, Grigore Toci- 
lescu, Nicolae Iorga, Ion Bogdan, Dimitrie Onciul, aceştia din 
urmă cinci putând fi socotiți drept făuritori ai adevăratei Istorii 
a neamului românesc; apoi matematicianii emeriţi ca: Spiru Ha- 

ret Kirilov, Tițeica, Voinov, David Emaniol, Ion loneseu şi Davi 
doglu; geologii Cobălcescu, Grigore §tefănescu, Mrazec şi Saba 
Ştefănescu; geografi ca Stefan Mihăilescu, colonelul Gorjan şi 
Simeon Mehedinți; naturalişti ca: Dimitrie Grecescu, Dr. C. 
Istrati şi Gr. Antipa; fiziologi bacteriologi cum au fost Dr. Vic- 
tor Babeş şi Dr. Paulescu; jurişti împărțitori ai dreptăței ca: 
Nicolache Gherassi, Scarlat Pherekyde, Gheorghe Bagdat, Cor- 
neliu 'Manolescu-Râmniceanu,, Scarlat Popescu, Mihail /Paleo- 
gu, Ciru Oeconomu, Niculae Schina, Gheorghe Buzdugan, Oscar 
Niculescu, Andrei Rădulescu, I. lonescu-Dolj, George Slătinea- 


nu — numind doar pe cei ce au fost apoi chemați la cele mai 
inalte dregătorii ale magistraturei — și avocaţi jurisconsulţi, cei 


mai mulți profesori ai Universităţei sau miniştri ai “Țărei ca: 
Constantin Boerescu, Iorgu Vernescu, Constantin Boziau, Gheor- 
ghe Costatoru, Vasile Boerescu, Ștefan Pherekyde şi fiul său Mi- 
hail, Ion Tanoviceanu, Constantin Nacu, Gheorghe Tocilescu, 
Mihail Cornea, Valerian Urşianu'şi Thoma Stelian; economiști 
ca: Ion Ionescu dela Brad, P. S. Aurelian, Nicolae Bazileseu, 
Mihail Săulescu, Gheorghe Taşcă şi Sandu Aldea, cum şi cei a- 
tâția alți luminători ai nenumăratelor generații de tineret român 
de eri şi de azi, care au profesat de pe catedrele tuturor şcolilor 
noastre secundare ori primare — toți nişte pedagogi minunaţi, 
deveniți univrsitari prin înălţimea capacităței lor de cultură şi 
cari, ca nişte adevărați apostoli, au îndemnat şi au ajutat pe tine- 
retul destoinic, pregătind pentru viața cea nouă a societăței ro- 
mâneşti acele falange de profesionişti şi de specialişti care ne-au 
ridicat T'ara la puterile ei de-acum. 

Acestora cată să mai adăugăm, din câmpul artelor, şi pe 
protesorii-maeştri, artişti ei înşişi, ce se străduiau pentru des- 
voltarea gustului acelor îndeletniciri şi pentru iniţiarea şi în- 
drumarea celor care dovedeau înclinare şi însuşiri vădite pentru 
artă. Numele lor, ce se pot citi pe atâtea lucrări rămase să îm- 
bogăţească comoara de artă a poporului nostru şi cari împodo- 
besc atât Pinacoteca bucureşteană şi Muzeele oraşului nostru cât 
şi încăperile caselor atâtor iubitori de asemeni lucrări. sunt azi 
încă pe buzele tuturor. Noi vom aminti aci doar câteva şi anume 
pe acelea a căror faimă este bine cunoscută. Aşa au fost, între 
pictori: Lecca şi Obedeanu, cei mai vechi; Theodor Aman, a 
cărui casă şi atelier este azi muzeu public; C. Tătărăscu al cărui 
cămin din strada Domniței Anastasia nr. 7 dăinuieşte încă; Ni- 

«olae Simonide, aşezat o vreme în casele părintești de pe strada 
din Isvor ce-i poartă numele şi amintirea; Nicolae Grigorescu, 
neîntrecutul întăţişător al farmecelor ținuturilor şi ale vieţe: 
noastre dela ţară şi al vitejiei ostaşilor noştri din războiul pen- 
tru Independenţă, meşterul fără pereche al zugrăvirei atâtor 
biserici şi mânăstiri; Ion Andreescu, fost elev al lui Theodor 
Aman şi coleg al lui N. Grigorescu la Barbizon în Franţa; Con- 
stantin Stăncescu, fost director al Şcoalei de Bele-Arte din 
Bucureşti, al cărui cămin şi atelier de-asemeni dăinueşte pe col- 
tul străzei Armenească cu străduţa Raphael; Carol Satmary al 
cărui atelier de pe strada Bisericei Ienei la nr. 5, l-a folosit şi 
regretatul său fiu, Alexandru Satmary, pictor eminent şi el; 
Ştefan Luchian care a trăit şi a lucrat în casele rudei sale din 
strada Nicolae Bălcescu nr. 29; Petre Alexandrescu, elev al ma- 
relui maestru francez Leon Cognet și coleg la Paris al pictori- 
lor Carolus Duran, Jules Lefâbre şi Emile Bayard, fiind acolo 
trimis cu bursă dela Vodă-Bibescu şi care, reîntors în ţară, a 
zugrăvit biserica Antim din Bucureşti şi biserica Sf. Nicolae 
din Brăila; Serafim, Eugen Voinescu. neîntrecut înfăţişător al 
Mărei noastre în toată frumuseţea şi măreţia ei; G. Mirea, fost 
şi el mulţi ani director al Academiei noastre de artă picturală; 
Ștefan Popescu, peisagist de mare pătrundere a acestei arte; 
Gh. Petrașcu a cărei operă magistrală este încă în curs de îm- 
plinire; N. Angelescu-Ange; Constantin Aricescu, artist de un 
deosebit rafinament ce a imprimat peisajelor lui un stil deose- 
bit; apoi Kimon Loghi, Verona, Ludovic Basarab, Jean Ste- 
riade, Bunescu şi mulţi alţii mai tineri pentru epoca aceia şi a 
căror opere s'au desăvârşit în timp. Dintre sculptori amintim, 
ca aparţinând acelor începuturi, pe: Constantin Georgescu care, 
mort de timpuriu, abia a apucat să lase câteva lucrări minunate 
ce se află în Pinacoteca noastră; Fritz Storck şi Oscar Spăthe; 
Emil Berker, artist convins al şcoalei clasice pe care a reprezinta- 
t-o cu mare cinste, atât prin statuia Avântul TŢărei, din faţa Mi- 
nisterului apărărei naţionale, cât şi prin frumoasele medalii ce 
i Sa cerut să înfăptuiască, Marin Filip, Horia Boambă și în 
sfârşit Paciurea, cel mai din urmă ca vârstă al acelei generaţii, 
şi cel dintâi laureat al Premiului Naţional înființat mai târziu. 
In sfârşit, în câmpul artelor Muzicei şi Şeenei — despre cari 
vom vorbi la loc mai nimerit — cei care au pregătit pleiada de 
actori, cântăreţi şi muzicanți ce au făcut de-atunci fala Tărei 
noastre. 
* 15 

Progresele isvorite şi răspândite din toate aceste şcoli, în 
anii începuturilor lor, şi de toţi cei ale căror nume sau înfăp- 
tuiri le-am amintit mai sus, au fost fireşte de mare însemnătate 
pentru vremurile acelea, totuși au fost oarecum limitate — pentru 
unii din cauza lipsei obiceiului de a citi, iar pentru alţii din 
aceia a lipsei cărţilor de citit. 

„Cartea bună”, cartea pentru luminarea minţei şi pentru po- 
doaba casei, nu era atunci decât prea puţin tipărită şi mai deloc 
răspândită în masele poporului românesc. 

Bibliotecile publice cari să pună la îndemână cărţile ne- 
cesare lipseau de-asemenea. Unica instituţie de-acest fel în Bucu- 
reşti de-atunci, Biblioteca Naţională, era foarte puţin deschisă 
publicului cercetător din dorinţa de-a se instrui și cultiva, și 
foarte puţin înzestrată în felul cum ar fi trebuit să fie. Așezată 
într'o casă veche cu un cat, ce se afla alături de Spitalul Colțea, 
cam pe locul aripei drepte a elădirei ministerului agriculturei şi 
domeniilor Statului, ea cuprindea, îngrămădite fără nici-o normă: 
o destul de bogată colecţie de hrisoave și manuscrise vechi, o 
destul de săracă adunare de lucrări tipărite în româneşte şi... o 
foarte numeroasă familie a bibliotecarului din acea vreme. Cum 
în asemeni condițiuni ea se dovedea foarte anevoie de folosit 
chiar pentru lumea şcolărească a oraşului, acea unică bibliotecă 
publică a fost prin 1890 strămutată la Academia Română care, 
în clădirea de pe bulevard a Universităţei (unde se afla atunci 
şi Muzeele şi sediul Senatului) abia avea loc pentru nevoile ei 
cele mai stricte. Aci ea nu putea fi folosită nici cât până atunci. 

Neîndeajuns slăvitul Rege Carol I, socotind cu drept cuvânt 
că aceasta era o lipsă de neîndurat, şi pentru a da el cel dintâi 
exemplul unor asemeni ctitorii, a hotărît să întemeieze din pro- 
pria lui avere o altă bibliotecă destinată a înlesni deocamdată 
studenţilor putinţa unor studii cât mai desăvârşite. Cumpără 
în acest scop casele lui C. Ioanid, și la 3 Mai 1891 Regele comuni- 
“ca primului său ministru Lascăr Catargiu scrisoarea sa cuprin- 
zând dorinţa întemeierei aceste: Biblioteci universitară şi funda- 
țiunea de sprijin material a studenţimei merituoasă dar lipsită 
de mijloace. La 27 Iunie 1891 ea a fost decretată ca instituţiune de 
Stat sub dependinţa ministerului învăţământului publie, cu nu- 
mele „Fundațiunea Universitară Carol I”. ” 


Fundaţia universitară a Regelui Carol I, în înfățișarea ei din anii 1895—1914. 

In August acelaş an clădirea cea veche era pusă în construi- 
re și la 14 Martie 1895, fu inaugurată. 

Primul ei comitet a fost alcătuit din : Titu Maiorescu, ca rec- 
tor al Universităţei bucureştene; N. Culianu, ca rector al'Uni- 
versităței ieşene şi Ion Kalinderu ca delegat al Ctitorului ; iar 
director a fost numit Gh. Dem. Teodorescu, profesor şi fost mi- 
nistru al învăţământului, şi bibliotecar d. C. Rădulescu-Motru, 
abia înapoiat ca Doctor de la studiile ce făcuse în străinătate. A- 
cestuia i-a urmat d. Al. 'Țigara-Samureaş căruia apoi a fost în- 
credinţată direcţiunea fundaţiunei până acum. In locul Comitetu- 
lui de trei, conducerea superioară și privigherea activităţei ei a 
fost dată profesorului Coca Dumitrescu-laşi, cât a fost rector al 
Universităţei din Bucureşti. In cuvântarea lui din 9 Mai 1906 
(anul jubileului de patruzeci de ani de domnie a regelui Carol 1) 
Rectorul spunea : „Fundaţia aceasta este un focar de educaţie na- 
tonală... Să luăm pe Majestatea Sa drept pildă şi să ne gândim 
continuu să avem un ideal naţional bine desfășurat, bine lămurit 
şi să avem depriderea de-a munci cinstit pentru urmărirea rea- 
lizărei lui, şi atunci vom ști că bine-merităm dela Ţară.” 

Biblioteca acelei Fundaţiuni a fost deschisă în 1895, cu 3.400 
de volume și având 48 de scaune în sălile ei de citire. După zece 
ani (1906) numărul cărţilor ei se urease la peste 20.000 de volu- 
me, cel al cititorilor din acel an a fost de de 62.364 care consul- 
tase 89.874 de volume, iar acela al scaunelor ajunsese la 128, maxi- 
mul ce putea încăpea în sălile de-atunci. 

In 1911, Fundaţia cumpără și locul alăturat al casei fostului 
ministru Grigore Peucescu şi porni construirea localului mărit 
pe care îl avem şi acum, şi care a fost inaugurat în ziua da 9 
Mai a anului 1914. In discursul rostit atunci Regele Carol I a 
amintit, foarte inspirat, cuvintele lui Miron Costtin, din predos- 
lovia eronicelor lui : „că nu este altă mai frumoasă şi mai de folos, 
zăbavă, în toată viaţa omului, decât aceia pentru cetitul cărților, 
— ceiace s'a dovedit şi de-atunci ca unul din cele mai de seamă 
adevăruri. 

Exemplul regesc a fost curând urmat. Academia Română, 
de îndată ce se strămută în clădirea ce are acum pe calea Vic- 
toriei, cu materialul fostei Biblioteci Naţionale, cu ce mai adu- 
nase ca, cu lucrările ce se adunau mereu potrivit prevederilor 
nouei legi asupra tipăriturilor-româneşti, şi cu donaţiunile ce-i 
mai veniră, întocmi şi ea Biblioteca ei de azi pe care a deschis-o 

permanent oricăror cercetări. Odată cu moştenirea cărţilor ce 
upaţinuse bibliotecilor particulare tale lui Constantin Essarcu, 
Nicolae Creţulescu şi alţii, Atheneul Român deschise şi el o bib- 
liotecă publică în încăperile din aripa stângă a palatului lui. 


Totuşi, ceiace numim noi azi „bibliofilie“ adică dragul cărţei 
de citit şi de păstrat ca podoabă a casei fiecăruia, era atunci 
ceva încă prea puţin cunoscut la noi. 

Oameni cărturari nu putem spune că nu aveam destui pe 
vremea aceia. In lucrarea citată a lui George Bengescu găsim că 
dela Petre Demanega (1820) și Dumitru Filipescu (1833) sin- 
gurii şi sei dintâi români ce obținuse doctorate la Universitatea 
din Paris, — în primii ani ai domniei fericită a Regelui Carol I 
Bucureştii numărau nu mai puţin de 101 doctori ai acelei Uni- 
versităţi, în diferite specialităţi de studii, — fără a mai socoti 
pe cei cari, deşi nu urmase decât cursurile Universitătei noastre, 
îsi desăvârşise totuşi erudiţiunea până la a întocmi lucrări ce 
erau pomenite şi folosite chiar în scolile mari ale Apusului şi 
preţuite de Academiile de pe-acolo. 

In afară însă de aceştia — elita orașului, chiar dacă se mai 
da uneori cititului, nu citea decât cărţi cu romane franţuzeşti, 
rareori vreunele în alte limbi şi mai niciodată româneşti. Cât- 
pentru cealaltă lume orăşenească, ei nu-i rămânea, ca isvoare 
de cultură decât ce picura din când în când din rarile conferințe 
publice sau din discursurile de educație civică ale politicianilor 
— diseursuri ce erau apoi comentate mai în amănunt prin ziarele 
şi revistele ce începuse a se înmulţi cu destul folos. 

Cărţile românești erau totuşi:prea puţine atunci şi mai 
ales prea necunscute lumei, din pricină că lipseau chiar de prin 
librării. Scrisul românesc se manifesta doar prin cărţi de spe- 
cializare care în mod firesc aveau o răspândire foarte limitată. 

In lucrări susceptibile de-a fi căutate şi citite de masele po- 
porului, bibliografia noastră era tare sărăcuţă. Ea se compunea 
doar din câteva traduceri ale unor lucrări franceze cu faimă 
mare, încercate timid, cu ani în urmă. Beldiman, cel dintâi, tra- 
dusese prin 1820 pe „Oreste” al lui Voltaire şi pe „Numa Porn- 
piliu” al lui Florian; în anul următor Ion Assaky tradusese 
„Căminul indian” al lui Bernardin de Saint-Pierre, în 1829 Ple- 
şoianu traduse pe „Anette et Lubin” a lui Marmontel, iar în 
1831 „Aventurile lui Telemac”, pe cari le tradusese şi Petru 
Maior încă din 1807 dar de pe un text în italieneşte. Intre 1831- 

1834 au mai apărut, şi numai prin revistele vremei, alte tradu- 
ceri şi anume: „„Meditations” a lui Lamartine şi „Amphytrion” 
al lui Molière, tăcute de Ion Heliade Rădulescu; „Considera- 
tions sur la grandeur et la décadence des Romains” a lui Mon- 
tesquieu şi „Zadig a lui Voltaire, făcute de Căpăţineanu; „He- 
raclius” al lui Corneille, de Ioan Rosetti şi „Alzire” a lui Vol- 
taire, de Grigore Alexandrescu. 

Lucrările originale românești au început să se ivească abia 
după vreo douăzeci de ani, când, în afară de ceeace fusese pu- 
blicat în periodicele săptămânale ale lui Heliade Rădulescu, Ce- 
sar Boliac şi alţi câţiva ce ţineau mai mult de lupta politică în 
potriva năzuințelor rusești şi, de tineretu venit din străinătate în 
frunte cu Mihail Cogâlniceanu, Vasile Alecsandri şi loan Ghica 
începu să scrie pentru lumea din toate clasele poporului. Atunci 
au apărut o seamă de lucrări ca acele ale lui Constantin şi Iacob 
Negrutzi, B. P. Haşdeu, Alexandru Odobescu şi Niculae Gane: 
iar, din cele mai cunoscute şi mai răspândite: poeziile lui Vasile 
Alecsandri în volumul „Doine şi Lăcrămioare”, ale lui Grigore 
Alexandrescu, „Florile Bosforului” ale lui Dimitrie Bolinti- 
neanu care ne-a dat şi cel dintâi roman întitulat „Elena”, cum 
şi ale lui Mihail Eminescu, publicate mai ales în revista „Juni-. 
mei“ dela Iaşi. Scrierile acestea au fost cele dintâi cari înce- 
puse a ajunge și în mâinile adolescenților prin mijlocirea căr- 
ților școlare sau a revistelor literare din cari sau şi adunat 
mai târziu cele mai multe culegeri şi prin care începuturile noas- 
tre literare au putut ajunge să atragă luarea aminte chiar a străi-: 
nătăţei. Cu privire la aceasta găsim locul să amintim o lucrare 
a lui Xavier Marmier, din 1854, cu titlul „Du Danube au Cav- 
cas” în care se găsesc următoarele notări : 


„Mai mult ca în alte state europene, în România literatura populară 
a dăinuit în stare de tradițiune orală. Abia de câţiva ani ea a fost în parte 
adunată în două lucrări speciale. Una este culegerea de basme publicată 
în limba germană de M. Schott (Walachische Märchen, Stuttgart, 1845), 
iar cealaltă este un mănunchiu de poezii muntene și moldovene, „Doine”, 
publicat de Vasile Alexandri. : 

„Doinele sale sunt o tulpină de flori crescute pe pământul românesc. 
Este vorba de o culegere de cântece care au eşit chiar din inima popo- 
rului sub stăpânirea unor impulsiuni puternice, așa cum apa isvora ţâșnit 
din stâncă sub lovirea toiagului lui Moise; căci cântecele acestea nu le-a 
scris nici un poet și niciun autor nu râvnește a face să se creadă că ar 


232 GEORGE COSTESCU 


fi ale lui. Ele sau născut nu se știe unde, nici când, au vibrat în văzduh 
tot așa ca şuierăturile ciocârliilor sau ca suspinele privighetorilor ; ele 
aparţin tuturor celor ce le aud, ca și tuturor celor ce regăsesc sau ghicesc 
în ele vreuna din impresiunile dragostei, ale bucuriei sau ale durerii lor”. 


Aceste sfioase dar frumoase începuturi au fost apoi urmate 
şi de câteva traduceri, de-astădată de pe lucrări de altă putere 
culturală şi care aveau cu ce să îmbie pe doritorii de-a citi. Aşa 
au fost: în 1868 traducerea de către P. P. Carp a pieselor „Otheio”? 
şi „Machbect” de W. Schakespeare, în 1871 „Wilheim Meister” 
al lui Goethe, tradus de B. V. Vermort şi publicat în foiletonul 
ziarului „Presa”, — apoi „Atorismele” şi „Lumea ca voință şi 
reprezintare” ale lui Schopenhauer, în traducerea lui Titu 
Maiorescu, „Istoria Românilor” de Titus Livius în traducerea 
emeritului profesor Anghel Demetrescu, sub auspiciile Acade- 
iei Române; „Odele, Epodele şi Carmen Secularae” ale poetului 
latin Horaţiu. traduse tot în versuri de Dumitru Olăneseu-As- 
cunio; „Infernul” şi „Purgatoriul” lui Dante Alighieri în tra- 
ducere (cu textul original alăturat) de doamna Maria G. Chițu 
dela Craiova, şi alte câteva cărţi de-acestea — dar care au fost 
deasemeni tipărite în condițiuni de editură prea scumpă şi în 
număr prea restrâns de exemplare pentru a putea fi cu folos 
răspândite pentru cultura generală a poporului. 

Peutru dorinţa arzătoare de-a citi a tineretului şi a lumei 
mahalalelor erau în Bucureşti şi nişte librari care umblau cu 
un coş plin de anumite cărţi pe cure le înşirau pe soclurile gardu- 
rilor dela casele de prin centrul negustoresc al orașului sau dela 
grădinile publice, spre a îmbia pe trecători să se oprească şi să 
aleagă câte ceva. Marta acestora era însă alcătuită numai din 
tipărituri populare ca: „Alixăndria” sau Istorisirea isprăvilor 
şi a războaielor lui Alexandru Machedon, „Poveştile şi Fabu- 
lele înţeleptului Isop”, „Năsdrăvăniile lui Nastratin Hogea” şi 
„Povestea Vorbei” ale lui Anton Pan, „Basmele” lui Petre Ispi- 
rescu şi „Poveștile” lui Ion Creangă, — isprăvile haiducilor: 
Jianu, Mihu, Corbea și Codreanu povestite de N. D. Popescu, 
sau în sfârşit: „Cheia Viselor”, „Visul Maicii Domnului”, „Micul 
Dor” cu cântecele lăutăreşti sau „Zodiacul” cu Călendar şi cu 
rostul mersului stelelor, Soarelui și Lunei, — acesta din urmă 
întocmit mai apoi sub formă de Calendar popular cu diferite 
colinde, sfaturi agricole şi gospodăreşti cum şi însemnări de 
fapte deosebite, pe ani și pe zile, şi care au fost de bun folos 

Memoră, 

„Liparniţe” sau tipografii erau de asemeni prea puţine în 
Bucureşti. Cele dintâi fusese: aceia a boerilor clinceni, dela bise- 
rica Albă, despre care Nicolae Filimon spune că tipărea la 1814 şi 
şi afişele teatrului înfiripat de Domnița Ralu, fiica lui Ion Vodă 
Caragea; a lui Winterhalter, a lui Ion Heliade Rădulescu la Şcoala 
de la Sf. Sava şi a lui Costache Roseti, înainte de 184821). 

In 1851, Mitropolitul Nifon a adus una, pe care a înzes- 
trat-o cu maşini şi material adus din Wiena, împreună cu un 
meseriaș iscusit în ale tiparului, pe nume Frantz Göbl, şi cu 
care lucra atunci numai ca Imprimerie a Statului și pentru căr- 
tile de şcoală şi cele bisericeşti. Mai târziu acel Göbl acumpă- 
rat tipografia lui C. Petrescu-Conduratu şi a mărit-o strămu- 
tând-o în str. Doamnei, unde lucra cu ginerele lui, Ion St. Rasi- 
descu. Iosef Göbl deschise apoi alta pe aceiaşi stradă, în casele 
bisericei Gheorma Banul, iar Carol Göbl în Pasagiul Român 
şi apoi pe strada Regală. Pe calea Victoriei, în curtea caselor 
dentistului Lempart de lângă Poliţie, mai era o tipografie pe 
care o găsim amintită şi de „Ghidul” dela 1870, cu firma C. Pe- 
trescu şi I. G. Costescu, trecută apoi asupra lor Ion Weiss si 
Thiel şi strămutată mai târziu în curtea caseor Soc. Dacia-ho- 
mânia dinspre Episcopie. 

Cu vremea au mai fost înființate tipografiile: Dor. 
P. Cucu din strada Academiei, Ignatz Hertz de sub Hotelul de 
France, I. V. Socec şi Teclu ale căror ateliere erau pe strada 
Berzei acolo unde au fost apoi Grajdurile comunale, iar mai 
apoi Toma Bazileseu şi alte câteva întocmite în deosebi pentru 
a asigura apariţia ziarelor politice de partid. 


Librării de asemenea nu prea erau, căci nici nu aveau cu 
ce să fie. In ordinea vechimei erau: a lui C. Ioanid şi ginerele 
lui Spirescu, pe str. Lipscani, trecută apoi lui Ion V. Socec care 
a întemeiat şi casa de editură unde au fost tipărite toate cele 
dintâi cărţi ale învăţaţilor şi literaţilor noştri; a lui Haimann 
în faţa Palatului Domnesc (cea dintâi librărie care a introdus 
la noi cărţile străine în depozit permanent), a lui Leon Alcalay, 


217) Altele erau ale unor nemți, pe nume. Waldbaum, Ferdinand 
‘Ohm, Compainig, Zah şi Ulrich. 

de sub Hotelul Boulevard: a iui Rănişteanu, sub Clubul Tine-- 
rimei din calea Victoriei: — cea dela „Cartea de aur“ (Gabay 
şi Penchas) sub Hotel Orient: — a lui 'Theodosiu loaniţiu pe 
strada Şelari ; a lui G. Stetea pe a doua piaţă dela Sf. Gheorghe: 
şi a lui Pinath, în calea Văcăreștilor lângă Hala Vechiturilor, li- 
brărie care şi aceia a lui H. Steinberg erau depozitul de aprovizio- 
nare al acelor librari ambulanți despre cari am scris ceva mai 
sus. Mai târziu ceva, dar tot prin acele vremuri, au fost des- 
chise Librăria Franceză a lui Leon (înlocuind pe a lui Hai- 
mann care fusese desființată) şi |aceia a lui Carol Storck care 
înlocuia pe a lui Graeve, din casele lui Vanicu ce erau acolo 
unde e acum băcănia lui Dragomir Niculescu. 

Cele mai la îndemână cărţi erau însă cele pe care le vin- 
deau așa zişii „anticari“ 21%) ce îşi aveau dulapurile înşirate pe 
bulevardul ‘Academiei, acolo unde azi e clădirea „Cartea Ro- 
mânească, şi unde vreo cinci-şase negustori de-aceştia îşi aşe- 
zase dulapurile lor. 

Anticarii aceia bucureşteni, îndeplineau rostul „buchinişti- 
lor“ 8%) de prin marile oraşe ale Franţei. Ei cumpărau cărțile 
de prin bibliotecile celor cari răposau cum şi pe ale oricui avea 
cărţi de vândut şi le revindeau celor ce aveau nevoie da ele, mai 
ales atunci când nici librării nu prea aveam, nici căţi nu se prea 
tipăreau. Câţiva dintre aceia (din cari amintim în treacăt pe 
Pohl, pe Pach şi pe Eskenasy) erau nişte adevăraţi „doctori“ ai 
negoţului acesta. Ei ştiau pedinafară toată bibliografia celor 
mai căutate și pe aceia a programelor analitice ale tuturor facul- 
tăților universitare şi ale şcolilor superoare de specialitate, cum 
şi mai toate operele literare şi ştiinţifice cunoscute din litera- 
tura universală. Pe lângă toate acestea, unii din ei devenise ex- ` 
perţi în- alegerea, descifrarea şi clasarea oricăror documente 
străine sau hrisoave de-ale noastre, din vremurile când actele o- 
ficiale românești se scriau grecește iar pe românește numai cu 
scrierea cirilică. Negustorii aceia devenise cei mai apropiaţi şi 
mai pricepuţi auxiliari ai marilor nostri profesori de-atunci, care 
le păstrau o consideraţiune deosebită şi chiar simţăminte àmi- 
cale. Caracteristic în această privinţă este faptul că atunci când 


218) Nume luat dela cei ce vând lucruri şi mobile vechi de artă. 
219) Dela cuvântul francez „bouquin” — carte veche. 

locul pe care erau ei aşezaţi urma să fie clădit şi ei s'au văzut ne- 
voiţi să se risipească pe cheiurile Gârlei ( de pe exemplul seme- 
nilor lor din Paris) sau pe unde ar fi putut, marii noștri das- 
căli, în frunte cu neasemuitul şi de toţi regretatul Nicolae Iorga, 
au cerut Primarului Bucureştilor să le clădească în miezul ora- 
şului un pavilion cu mai multe compartimente întocmite pentru 
rostul negoţului lor — şi atunci a fost construit pavilionul din 
spatele Hotelului de France, în faţa Palatului „Vama-Poştei”. 


Presa bucureșteană. 


RESA românească era şi «a pe atunci în epoca începuturilor ei. 
După încetarea apariţiei „Foilor” lui Ion Helide Rădu- 
lescu, a „Reformei“ lui Ion S. Valentineanu şi a „Epocei“ lui 
Nae T. Orășşeanu — singurele ziare bucureştene rămăsese : „Ro- 
mânul“ lui C. A. Rosetti (continuat de fiul lui Vintilă Rosetti 
până la 1890), care avea colaboratori pe Ion Bibicescu, Eugenin 
Carada şi Emil Costinescu ; și „Timpul“ la care colaborau, și 
penele măiastre ale unor scriitori emeriţi ca: Mihail Eminesen, 
Ion L. Caragiale, Grigore Ventura, Gh. Rădulescu-Arehibal ș.a. 
Acestea erau însă ziare de propagandă politică, al căror folos 
pentru cultivarea cititorilor era prea restrâns. 

In zilele războiului nostru pentru cucerirea independenţei 
politice a României, a apărut, din iniţiativa tipografilor Thiel şi 
I. Weiss şi cu colaborarea redacțională a lui Grigore Grandea, 
ziarul „Războiul”, cel dintâi ziar român care a instituit un ser- 
viciu de reportaj în felul celor de la ziarele din străinătate şi a 
avut corespundenţi permanenţi pe câmpul luptelor 

Regretatul fost decan al ziaristicei noastre Constantin Ba- 
calbaşa, într'o lucrare anexă la Istoria Presei române, scrisă de 
profesorul Nicolae Iorga, ocupându-se şi el de acele începuturi, 
le precizează astfel : 

„Până la sfârşitul războiului din 1877-78 ziarele din Romă- 
nia? — vorbese de Principatul liber — aveau o factură uni- 
formă. Mai multe ziare politice, cultivând polemica dela par- 
tid la partid şi dând o deosebită luare aminte numai politicei 
şi faptelor din afară. Serviciul „Informaţiunilor” din ţară era 
foarte puţin desvoltat. Interwiev-ul“ politie nu era cunoscut 
şi, în afară de reportagiul desbaterilor parlamentare şi de ar- 
ticole politice, ziarele nu tipăreau decât articolașe şi telegrame 

traduse de prin ziarele dela Pesta şi Wiena, şi o rubrică de ştiri 
diverse — toate traduse deasemenea din ziarele străine. Câte 
odată, o cronică teatrală şi „foiletonul”, totdeauna traducere 
din limbi străine“. 

Cel dintâi ziar românese care a dat cititorilor şi articole 
originale româneşti cum şi lucrări sau comentarii ştiinţifice a 
fost, cam tot în acea epocă, ziarul „România Liberă“ al lui Du- 
mitru Laurian. 

Tot atunci — la 2 Iunie 1877 — francezul Emile Gall, a 
făcut să apară un ziar român scris în limba franceză, numit 
„L'Orient“ şi care în luna Septembrie a aceluiaş an şi-a schim- 
bat titlul cu acela de „„L/Indâpendence roumaine“ Amândouă 
erau întocmite pe normele ziaristice occidentale, având şi câte 
o rublică a reportajului „mondain“ în care iscusitul Mihail Vă- 
cărescu-Claymoor făcea recenziunile tuturor recepţiunilor poli- 
tice şi diplomatice, ale reuniunilor artistice şi ale balurilor, con- 
certelor, serbărilor şi nunţilor la care luau parte familiile elitei 
bucureştene. 

Anul 1885 a fost însă un an de adevurată afirmare a zia- 
risticei bucureştene. Inceputul Va făcut ziarul „Drepturile omu- 
lui“, editat de tânărul Constantin A. Filitti şi având un comi- 
tet redacţional alcătuit din: C. Bacalbaşa, Alexandru Brăescu, 
Emilian Frunzescu, ©. A. Filitti, Constantin Mille, Ion Nă- 
dejde, Alexandru G. Radovici şi Paul Scorţeanu (o întreagă 
pleiadă de fruntaşi ai gazetăriei de atunci!); dar care a durat 
doar câteva luni, cu mari sacrificii materiale. Concomitent au 
apărut însă: „Epoca“ lui Nicolae Filipescu şi „Universul“ lui 
Luiggi Cazavillan, acesta în format occidental şi la preţul de 
5 bani exemplarul, ca să fie citit de toată lumea, — cum de alt- 
fel a şi fost, rămânând până astăzi cel mai mare, mai impar- 
țial şi mai popular ziar românesc. 

„Universul“, luat câţiva ani de-a rândul cam în zeflemea 
de cercurile gazetăreşti şi cam neluat în seamă de cititorii obiş- 
nuiţi ai ziarelor politice, a răsbit prin ideia de-a coborâ preţul 
ziarului dela 10 bani la 5 parale (cinci bani) şi a ajuns cel mai 
răspândit ziar ale vremei, „tirajul“ lui depăşind, încă de pe- 
atunci, cifra de 80.000 de foi zilnic. n 

Desvoltarea Presei prin înmulțirea ziarelor a provocat şi 
înființarea unei Societăţi a Presei, în 1888, din inițiativa şi sub 
preşidenţia lui Dumitru Laurian, directorul ziarului „România 
Liberă“. 

In acelaşi an Alexandru V. Beldiman. venit din Mol- 
dova, scoase ziarul „Adevărul“. Ziarul acela avea un pro- 
gram republican şi de un naționalism mai mult antidinastic, 
ceiace Va împiedicat de-a deveni prea popular, deoarece popo- 
rul nu era republican şi iubea sincer pe Regele Carol I. După 
moartea lui Beldiman, când „Adevărul” a părăsit atitudinea 
aceia, rămânând doar în cadrul criticei politice a diverselor par- 
tide, publicul, a cărei opinie începuse a se forma, a început a-l 
citi şi, în Bucureşti mai a- 
les, devenise mult mai oer- 
cetat. Incurajaţi de succe- 
sul acela. cei dela direcția 
lui. au voit să cucerească şi 
cititorii „Universului“ şi i-au 
opus ziarul „Dimineaţa“ cu 
care au luptat mult în sco- 
pul arătat, fără să reuşească 
însă deoarece ziarul lui Ca- 
zavilan, condus cu mult tact % 
şi cu deosebită pricepere dei 
vrednicul Iancu Popescu, £ 
primul lui redactor, a în- 
fruntat cu vitejie si izbândă 
lupta la care fusese pro- 
vocat. 

Dintre ziarele cu ca- Portret-șarjă al lui Luiggi Cazavillan, 

EAN < S directorul-proprietar al ziarului „Universul“, 
racter politic, în afară de 
cele pomenite mai sus, au 
mai apărut în răstimpul dela 1880 la 1906: „Voința Naţio- 
nală“ (1884), după despărţirea lui Ion Brătianu de Cos- 
tache Rosseti, (când ziarul acestuia din urmă, „Românul“, a în- 
cetat de a mai „combate” pentru naţionali-liberali); — „Demo- 
craţia”, tot liberal, (1888) la care a colaborat şi bătăiosul ma- 
estru al penei gazetăreşti Barbu Delavrancea ; — „Ţara“, ziar 
conservator, al lui Panait Christodulo, care a apărut doar până 
în 1903 şi care a continuat mai târziu sub direcţiunea lui Papa- 
mihalopol; — „Gazeta Poporului“ liberală, a lui Gheorghe Pal- 
lade (1895) ; „Constituţionalul“ al conservatorilor junimişti ; 
„Lumea Nouă“, întemeiat de Ion Nădejde cu colaborarea celor 
mai bune pene de propagandă a ideilor social-democrate; 


(Desen de C. Jiquidi). 

„Lupta“ a lui Gheorghe Panu — „Dreptatea“, sub direcţiunea 
lui Niculae Fleva şi cu sprijinul entuziastului său partizan ti- 
pogratul Toma Bazilescu (1896) rare a făcut apoi să apară 
„Cronica“ — şi „Patriotul“ care avea de redactor-şef pe Constan- 
tin Bacalbaşa (1900). 

In câmpul publicaţiunilor necesare îndrumărei şi informă- 
rei economice, primul organ de propagare „Curierul financiar“ 
care apăruse încă din 1876 sub conducerea lui Mina Minovici, 
sa văzut urmat şi apoi înlocuit de revista „Bursa“, a lui I. 
Hussar, iar după extensiunea industriei de exploatare a terenu- 
rilor perolifere, de „Monitorul Petrolului” întemeiat de N. 
Mancaş în 1900. In 1904 au apărut: „Revista economică şi fi- 
nanciară“ de sub direcţiunea lui Pictorian şi „Le Mouvement 
iiconomigqe” a lui Nicu Xenopol, — iar la câţiva ani după ace- 
stea, ziarul „Argus“, sub direcţiunea lui Christache Staicoviei, 
ziar care a avut reuşita pe care i-o cunoaştem şi acum. 

Cu toate acestea, adevărata propagare a culturei cât mai ge- 
nerală a fost opera acelor publicaţiuni care, fie că urmăreau 
doar încurajarea la scrisul literar propriu-zis, fie că înserau în 
coloanele lor şi recenziuni de lucrări sau chiar încercări de vul- 
garizare a ştiinţelor, — s'au străduit temeinic întru aceasta şi au 
răuşit să atragă luarea aminte şi interesul maselor asupra foloa- 
selor lor. Acestor publicaţiuni li s'a zis la noi, în mod generic, 
Reviste. 

Revistele din vremea acelor începuturi nu erau însă făcute 
pe anume specialităţi ca acum, ele erau broşuri îndeobşte pe 
format măricel şi cuprindeau relatări istorice inedite, chiar u- 
nele lucrări succinte în domeniul filozofiei, dar mai ales pro- 
ducţiuni literare româneşti şi studii critice asupra tuturor a- 
cestora. Ele au fost deci la început singurile depozitare ale seri- 
sului alor noştri, căci mai mult din colecţiile lor au fost adu- 
nate mai târziu acele opere şi au fost rânduite în volume ce au 
consacrat: valoarea lor. Cu timpul, şi odată cu sportul mij- 
loacelor noastre de editură, felul acesta de publicaţiuni sa de- 
săvârşit. Revistele au început a lua o înfăţişare mult mai atră- 
gătoare, — ba, au atins chiar condițiuni mult superioare din 
punctul de vedere al tipărirei lor. 

Dintre acelea amintim tot în ordinea yvechimei lor: „Drep- 
tul“ pentru studiile juridice şi pentru păstrarea jurispruđentțe- 
lor stabilite de instanțele judecătoreşti, apărută încă din 1862 
şi reluată în 1871 de către Grigore Peucescu dela care s'a trans-- 

mis şi a continuat să apară până'n zilele noastre ;—,,Economia 
Naţională“ a lui P. S. Aurelian (1875), continuată mai tărziu 
sub titlul „Câmpul“ şi destinată numai economiei rurale, de 
către harnicul şi eruditul agronom G. P. Radian ; — „România 
Medicală“, întemeiată tot în anul 1875 de medicii: Al. Marco- 
vici, Iacob Felix, N. Kalinderu şi Fiala, dublată mai târziu de 
revista „Spitalul“, întocmită prin sârguinţa unor studenţi 
(1851; — „România Liberă“ care a apărut în anul 1877 sub 
direcţiunea lui Dumitru Laurian şi a lui Ştefan Mihăilescu şi 
la care începuse a colabora cei mai cunoscuţi scriitori literari 
ai vremei, ca: Dimitrie Racoviţă, Alexandru Vlăhuţă, Barbu 
Ştefănescu-Delavrancea, Duiliu Zamphirescu ş. a.; — „Litera- 
torul“ care a apărut în 1880 din iniţiativa lui Theodor Stoenescu 
şi la a cărei conducere s'au succedat profesorul Bonifaciu Flo- 
rescu şi în cele din urmă Alexandru Macedonski, — „Revista 
Literară“, apărută mai târziu sub direcţiunea lui Th. M. Stoe- 
nescu ; — „Revista Armatei“ (1883) ; — „Revista pentru Isto- 
rie, Arheologie şi Filologie“ a lui Grigore Tocilescu (dela 1882 
încoace) ; — „Revista Nouă“ a lui Bogdan-Petriceicu Haşdeu, 
(1887), editată de Ion V. Socec întrun gen de tipăritură şi ilu- 
strare pe care nici una din publicaţiunile literare de acest fel 
nu la maiajuns atunci și care a numărat între colaboratorii ei 
obişnuiţi pe: Iordache Golescu, Ion Ghica, Costache Negri, 
Alexandru  Vlăhuţă, Grigore Tocilescu, Barbu Delavrancea, 
Petre Ispirescu, Gheorghe din Moldova (Kernbach), Virgil 
Cosmovici, Petre Dulfu, Ion Bianu, lonescu-Gion, Haralamb 
Lecca, Niculae Tinc, Theodor Speranţă, Victor Bileiureseu ş. a. — 
revista pedagogică „Lumina pentru toţi“ a profesorului Eniu 


Bălteanu (1885—95); — „Revista Română“ a lui C. Rădulescu- 
Motru, — „Vatra“ (1894) datorită colaborărei permanentă a lui 


Carageale, Slavici şi Coşbuc, întocmită de minunatul povesti- 
tor Dumitru ©. Stăncescu şi editată de librăria Sfetea ; — „Via- 
ţa Nouă“ a lui Alexandru Vlăhuţă; — „Foaia pentru toţi“ a 
lui D. Stănceseu şi în care mai tot tineretul cu veleităţi literare 
a debutat atunci în publicistă; — „Literatură şi Artă română” a 
profesorului Neculae Petrașcu, propovăduitoare cu deosebire 
pentru arta noastră natională; — „Floarea Albastră“ a lui I. 
N. Constantineseu-Stans (1898—900) unde colaborau: Dimitrie 
Anghel, St. O. Iosif şi bătăiosul critic Ilarie Chendi: — „Se- 
mănătorul“ (1889) pornit din preocupările naţionaliste ale mini- 

strului Spiru Haret şi ale profesorului Nicolae Iorga şi la care, 
pe lângă floarea scriitorilor de atunci. se alăturase şi Alexandru 
Vlăhuţă cu Gheorghe Cujbue; — „Convorbiri critice“ a profesoru- 
lui Mihail Dragomirescu şi revista „Convorbiri Literare“ a cărei 
origină — cum spuneau părinţii ei dela „Junimea“ din laşi — se 
pierdea în noaptea timpurilor (adică pela amuul 1867). Acesta a 
întrunit chiar dela primii ani ai întemeierei ei colaborarea celor 
mai mari fruntaşi ai scrisului românese de atunci *%) pentru ca 
ţinând necontenit fruntea şi după ce şi-a strămutat sediul la Bucu- 
cureşti, să rămână şi astăzi Decană a publicațiunilor noastre cul- 
turale de cea mai înaltă ţinută 21), 

Toate aceste publicațiuni urmăreau cu multă strădanie şi 
ca cel mai frumos entuziasm luminarea poporului românesc şi 
îndrumarea lui spre acea muncă spirituală care este de-apururi 
şi pretutindeni titlul de nobleţă al oricărei naţiuni. 

In paginile lor, cercetătorul aplicat care ar voi să răstfoiască 
colecţille păstrate de Academia Română, poate efla oricând nu- 
mele tuturor celor ce s'au afirmat ca cei mai de seamă literați 
ai noştri şi poate urmări lămurit evoluţia produeţiunilor noa- 
stre literare dela început. 

$ 

Alături de acestea, — şi pentru a împlini oarecum lipsa căr- 
ților la îndemâna oricui, — au apărut către 1890 pe la geamurile 
librăriilor şi nişte cărțulii denumite biblioteci de populari- 
zare. În cuprinsul lor, de 64—96 pagini din formatul cărților 
mici, ee puneau sub ochii celor dornici pe prețul de 30—50. de 
bani, culegeri de lucrări mai mici sau lucrări complecte în una 
sau două broşuri de-acelea, fie de-ale seriitorilor noştri, fie tra- 
duceri din cei mai cunoscuţi şi reputați scriitori ai lumei. Cea 
dintâi dintre ele a pornit din inițiativa librarilor Ralian şi Sa- 
mitea dela Craiova. Bucureştii nu au voit să rămână mai pre 
jos. Din inițiativa şi cu munca a doi studenți: Nicolae Bădule- 
scu şi George Costescu a apărut atunci şi la Bucureşti o publicație 
similară, cu numele „Cartea Lumei“, în format ceva mai mare 
şi tipărită în teascurile tipografiei lui Iacob 'Ţăranu din strada 


220) Adică în afară de pleiada Junimei în fruntea câreia stau. Titu 
Maiorescu, Vasile Alexandri şi Mihail Eminescu, scriitorii erudiţi ca: 
Matei B. Cantacuzino, Teohari Antonescu, lon Cantacuzino, Petre Missir 
Simeon Mehedinţi, Petre P. Negulescu şi Mihail Săulescu. 

221) Inadins a fost lăsată la urmă, pentrucă este cea mai veche dar 
“dăinuește şi astăzi. 

Vestei ; din aceia au apărut numai vreo şeapte broşuri săptă- 
mânale, din cauza lipsei mijloacelor de susţinere. In 1895 libra- 
rul Carol Stork începu el tipărirea unei Biblioteci, atât de ne- 
cesară tineretului şcolar. Numele aceleia a fost „Biblioteca pen- 
tru toţi“ şi a apărut în format mie de tot, identic cu „La Biblio- 
thèque Nationale“ dela Paris, cu preţul de 30 bani exemplarul. 
Storek fiind însă constrâns să părăsescă în întregime negusto- 
ria lui, a cedat şi editura „Bibliotecei pentru toţi“ vechiului li- 
brar Leon Alcalay. Cu ajutorul lui Dumitru Stăncescu și apoi al 
lui V. Demetrius, Alcalay: a tăcut din ea o adevărată bi- 
bliotecă pentru şcolărime, tipărind şi desfăcând în decursul vre- 
mei peste 20 de milioane de exemplare. „Biblioteca, pentru toți“ 
continuă să apară şi azi în editura Remus Cioflec căruia apar- 
ţine acum fosta librărie a lui Alcalay. 

Toate acestea au fost publicațiuni cu fond cultural ales şi 
prețuit, cari au contribuit într'o nebănuită măsură la formarea 
gustului pentru citit tot ce trebuia cunoscut şi pentru cunoaşte- 
rea şi admirarea tuturor capo-d'operilor literare consacrate în 
lumea întreagă. ' 


Teatrul. 


EATRUL a avut, după Şcoală, cea mai puternică şi mai 

largă înrâurire asupra îndrumărei spre cultură şi mai ales 

spre o educaţie aleasă a poporului bucureştean, nepregătit 

încă pentru lectura recreativă. Trebuie să mărturisim dela înce- 

put că şi încropirea acestui mijloc de cultivare în forma şi cu 

mijloacele cele mai prielnice răuşitei, a fost la noi tot cam 
târzie °”). 

Intemeierea Teatrului Naţional bucureştean a venit abia în 
anul 1853, din dorinţa de luminare a poporului şi din puterea 
domnească a lui Gheorghe Bibescu Vodă, şi anume în următoa- 
rele împrejurări. 

Pe vremea domniei de scurtă durată a acestui Domnitor se 
ivise un oarecare Jeronim Momulo, care în scopul dea tace o ne 
gustorie rodnică cu dorinţa bucureştenilor de a avea un teatru, 
a închiriat cunoscuta Sală a Slătineanului, ce se găsea în clădi- 
rile de pe strada Nouă de-atunci şi din care azi nu a mai rămas 
decât aceia a Hotelului Capşa. Acolo într'o sală mai spațioasă 

„ce era clădită cam înspre strada. Academiei de azi, a rostit el un 
fel de sală de spectacole şi de serate sau baluri, destinate lumei 
mai aleasă a oraşului, şi ia zis „Teatrul Mic“. 

Cam în aceiaşi vreme a apărut şi s'a găzduit în Bucureşti, ne- 


222) Inceputurile încercărilor de-a întocmi în București, mai înainte, 
oarecari reprezentări de lucrări și spectacole de teatru — cele adică scor- 
nite de tineretul boieresc pe vremea cârmuirilor fanoriote, prin saloanele 
conacelor Ghiculeștilor sau chiar cele  înjghebate cu actori de meserie 
străini, la dorința ficei lui Raluca, de către Ion Caragea Vodă) — nu le 
mai însemnăm aci deoarece nu sunt nici ale timpului asupra căruia ar 
înțeles a scrie, nici pe potriva străduinţelor culturale ce ne face să păşim 
în acest domeniu de artă numai din dorința de a informa cât mai bine 
pe cititori cărței acesteia 

semănatul Matei Millo care părăsea Iașii, oraşul lui natal, ca să 
poată face aci nesupărat de nimeni un Teatru pentru luminarea 
poporului, aşa cum văzuse la Paris, unde fusese trimis cu bursă 
a Domnitorului Mihail Sturza spre a se face cărturar mare. De 
cum a descălecat în Bucureştii noştri, Millo a pus ochii pe sala 
Teatrului Mic a lui Momulo şi a hotărât să întemeieze aci un fel 
de şcoală actoricească din care să scoată dintre tinerii bucureşteni 
pe acei ce aveau să fie ctitorii celui dintâi teatru românesc. In 
acest scop el juca, cu cei pe cari îi convertise la acea îndeletnicire, 
mai tot reportoriul pieselor lui Vasile Alexandri şi altele, ba — 
se apucase chiar să serie şi el unele, de pe nevoile programului 
lui de învățământ, — pânăce ajunse să poată monta la Teatrul 
Mie spectacole la care bucureştenii alergau cu multă voioşie şi cu 
mult simţ de pricepere. La stăruinţele boierului moldovean, actor, 
se raliară, cu încetul şi o seamă de boieri bucureşteni și chiar 
Vodă Gheorghe Bibescu. Domnitorul făcu să se întocmească o co- 
misie care să se ocupe cu alegerea locului și cu studierea felului 
cum sar putea ajunge, cu sprijinul Cârmuirei, la ridicarea în 
Bucureşti a unui edificiu anume destinat teatrului — aşa cum îl 
arăta Matei Millo că ar trebui să fie. Sufletul acelei comisiuni 
era boierul Ion Samurcaş care după multă diiscuţiune răuşi să 
decidă pe toţi asupra locului unde se află astăzi Teatrul Naţional 
al Bucureştilor. Pe locul acela erau atunci în stânga, unde azi e 
palatul 'Telefoanelor, terenul ce aparţinea Comisului Barbu Mă- 
nescu, cumpărat dela un anume Stan Taie-cuie ce'l stăpânea de 
pe la 1700; alături de acela era fostul Han al lui Filaret în a că- 
rui clădire aproape ruinată se adăpostea de la o vreme un Orfe- 
linat; iar mai la dreapta spre strada Câmpineanului era locul 
Merişeştilor, moştenit dela un neam al lor pe nume Stroe Sei- 
meanul — amândouă aceste din urmă mărginindu-se spre fund 
cu întinsele locuri din vale ale lui Fiera Brezoianu. Pa acestea, ho- 
tărâ comisiunea să facă să se ridice clădirea ce se plănuia, tăind 
şi cele două străzi laterale. Lucrul pentru aşezarea fundațiilor fu 
de îndată început, de pe planurile arhitectului Heft dela Viena 
şi cu bani puşi deocamdată la îndemână din averea lui Vodă- 
Bibescu. După doi ani clădirea fu terminată și înzestrată cu toate 
cele de nevoie. 


Cel dintâi teatru bucureştean „instituţie de cultură sub gri- 

ja Statului” numit Teatrul Naţional, a fost inaugurat astfel în 
seara zilei de Miercuri 31 Decembrie 1892. 

Programul acele: seri inaugura ă îl atlăm, din gazetele timpu- 
lui, astfel întocmit: în partea întâia a spectacolului a fost jucată 
în româneşte piesa „Zoe sau Amantul imprumutat“, un vodevil 
cu un act, tradus din franţzește şi cu muzica cupletelor scrisă de 
profesorul Eduard Wâehman: iar în partea a doua, teatru de 
operă în care se cuprindea o arie din opera „Masnadieri” (Ban- 
diţii) cântată de Mustani, trio din „Lucreția Borgia“ cântat de 
soprana Marziali cu Finochi şi Pellegrini şi un quartet din ,Lu- 
cia de Lamermoor“ cântat de domnişoara Lesniewsha cu Mustani, 
Finochi şi Carol — toţi din trupa de operă a lui Papa Nicola. Ac- 
torii români din partea primă sa programului erau: Costache 
Caragiale, Costache şi Raliţa Mihăileanu, Niny Vallery, Maruţa 
Blonda, Catinca Mihăiescu şi Raluca Stavreseu. 

Luminarea teatrului şi a scenei se tăcea atunci cu lumânări 
de seu, tot ca pe vremea lui Caragea; dar după doi ani, un 
neamţ, Carol Knappe, care avea o asemeni negustorie sub casa 
brâncovenească ce era în locul Palatului Nifon din strada Doa- 
mnei, fu pus să aşeze peste tot lămpi cu ulei de rapiţă. 

Cu această întocmire Teatrul Bucureştilor a funcţionat vreo 
20 de ani fiind dat — de pe voia Domnitorului — în arendă, 
mai întâi lui Matei Millo căruia i se lăsase voia de a întocmi 
repertoriul şi de a-și administra trupa cum îi convenea mai bine. 

Teatrul acela se bucura însă şi de-o subvenție, mai întâi din 
caseta Domnitorului apoi din bugetul Statului. Peripeţiile teatra- 
liceşti ale acelor vremuri sunt arătate în amănunt în lucrările 
publicate de către Dumitru Olănescu-Aseanio și Ioan Massof, 
cum şi în amintirile lăsatte de Artista Romanescu şi de Costantin 
Nottara. 

Ceiace priveşte în deosebi povestirea aceasta este că la 1877, 
sub guvernarea lui Ion C. Brăteanu, ministru fiind Gheorghe 
Chițu, şi la stăruința lui Costache Demetriad (°°), atunci actor 
excelent şi cu mare trecere, — Cârmuirea a propus și Parlamen- 
tul a votat încetarea arendărilor Teatrului, întemeierea Socie- 
tăţei Dramatice şi încredințarea conducerei lui unui delegat mi- 
nistreial şi unui comitet, care împreună cu artiștii dramatici so- 


223) Tatăl minunatei actriță de mai târziu, Aristiţța Romanescu. 

cietari, să asigure funcționarea Teatrului Naţional de pe norme 
care să contribue în cât mai mare măsură la propăşirea cul- 
turală a poporului românese. Duupă votarea acelei legi, ca di- 
rector al Teatrului a fost numit prinţul loan Ghica şi acesta 
şi-a alcătuit un comitet din Vasile Alexandri, C. A. Rosetti, Va- 
sile Alexandregcu-Urechia, Gh. Sion, Titu Maiorescu, 'Con- 
stintin Stănescu, Petre Grădişteanu, Eduard Wachmann şi 
Alexandru Băicoianu. 

„Societatea Artiștilor Dramatici“ întocmită cam de pe mo- 
delul celei dela teatrul „Comedie Francaise“ dela Paris, a fost 
alcătuită în şedinţa acelui Comitet din 23 Iulie 1877 şi anume din 
următorii: Matei Millo, Costache Demetriad, Mihail Pasealy, 
Stefan Iulian, Ion Panu, Mihail Mateescu, Ion Cristescu, Stefan 
Vellescu, Eufrosina Popescu, Frosa Sarandi, Amelia Wellner, 
Raluca Stavrescu, Maria Vasilescu, Ana Popescu, şi Maria 
Flechtenmacher, ca societari clasa întâia; Ana Dănescu 
Teodora Pătraşcu, Ana Cipagea, Aristiţa Romanescu, Irina 
Poenaru şi Ana Florescu, societare clasa a doua ; Niculae Hagi- 
escu, N. Dumitriu, Câmpeanu, Alexandru G» Nottara, Victor 
Friewald, Petre Ionescu şi Nicu Petreanu, gagişti, adică anga- 
jați de societate ca actori auxiliari; iar ca elevi practicanți: 
Constantin C. Nottara, Niculae Gărdeseu, Nae Basarabeanu 
(fost apoi toată viața bibliotecar al Teatrului National bucu- 
reştean), Luca Manovici, Ştefan “Grigorescu, Agatha Bârsescu, 
Edaterina Dimancea, Gh. Dumitriu, Petne Sfetescu, Al. Cato- 
pol, Constantin Costescu, Ion Ionescu, Alexandrina Gavale. 
Elena Stănescu, Aneta Nicolau şi Alexandrina Alexandrescu: 
— ihr la cele dintâi vacanțe: Maria Constantinescu şi Grigore 
Manolescu, venit în Martie 1878 dela Teatrul Național din Iasi. 

Ca regizor în această nouă alcătuire a fost angajat francezul 
Gattineau ; dela laşi iar cea dintâi reprezentare a fost aceia a 
piesei „Visul Dochiei“ de Frederic Dame şi Dumitru Olănescu- 
Ascanio. 

La vremea încoronărei primului nostru rege, Teatrul Naţio- 
nal avea deci o existență de aproape treizeci de ani. Trecut prin 
directivele pe care i-le dase oameni ca Matei Milo, Costache Ca- 
ragiale, Ion Ghica şi alţii, şi ajutat de strădaniile celor ce căutau 
să scoată din Conservator elemente din ce în ce mai pregătite — el 
ajunsese să aibă un prestigiu de adevărat teatru occidental. Fu 

luminat cu electricitate, mobilat cu un lux deosebit şi înzestrat 
cu aparate, costume şi o recuzită care îi îngăduinu să monteze 
orice lucrare de acest gen şi chiar unele feerii din genul celor 
ce se jucau la teatrul Châtelet din Paris. Dispunând de actori ad- 
mirabili ca: Grigore Manolescu, Stefan lulian, Mihai Mateescu, 
Constantin Nottara, Aristiţa Romanescu, Frosa Sarandi şi alţii, 
şi încurajat de solicitudinea şi de entuziasmul publicului, Tea- 
trul Naţional bucureştean a ajuns un templu cultural în felul ce- 
lor subvenţionate prin ţările Apusului şi, totodată, cel mai râv- 
nit local de recreaţie aleasă al poporului din toate clasele sociale. 
Locurile spectatorilor erau rostite de pe ierarhia claselor acestea 
şi anume: logile din întâiul şi al doilea rând (beignoir şi bel- 
etage) costau 20 de lei, cele din al treilea rând 10 lei, statul de 
orchestră 4 lei; al doilea şi ial treilea stal 3 şi 2lei, locul la ga- 
lerie 1 leu. 

in 1583, director al Teatrului era Grigore (Grigri) Canta- 
cuzino, care a fost iniţiatorul concertelor orchestrale, între acte, 
conducător al orchestrei fiind ła început Alexandru Flechten- 
macher- 

In acel timp, murind Pascaly, care fusese cel mai de frunte 
actor al Teatrului şi deținător al celor mai de seamă şi mai mul- 
tor roluri din piesele repertoriului de-până-atunci 2), locul lui a 
fost solicitat de Grigore Manolescu. O parte din societari opunân- 
du-se la această numire, Grigore Manolescu a demisionat, alcătu- 
ind o trupă a lui, care a trecut să joace pescena din sala Hotelului 
Dacia de pe strada Carol. Directorul Teatrului Naţional a numit 
atunci pe Constantin Nottara, în locul lui Manolescu. 

Programele stagiunilor erau anunțate cu o lună înainte de 
deschidere.  Repertorul, îmbogăţit în anii din urmă, în- 
seria lucrări din literatura universală, precum: Baizit şi Fe- 
dora, de Racine; Cidul, Horaţiu şi Mincinosul de Pierre Cornei- 
lle; Avarul, Tartuffe, Georges Dandin, Doctorul fără voie, Vi- 
cleniile lui Scapin şi Burghezul gemtilom, de Moliere; Regele 
Lear, Hamlet, Machbet şi Visul unei nopţi de vară, ale lui Wi- 
liam Schakespeare; Don Carlos şi Hoţii, de Schiller, Ruy-Blas 


224) In timpul verei, Pascaly cu gagiştii „Naţionalului” jucau același 
repertoriu pe scena grădinei „Orfeu” a lui Guichard, din strada Câmpineanu, 
şi unde a debutat atunci, în teatru, Paul Gusti eminentul regisor de mai târziu. 

de Victor Hugo; Patria, de Victorien Sardou; Magda şi Onoarea, 
de Suderman; Hero şi Leandru, de Grilpartzer şi chiar Oedip- 
Rege, a lui Sophoc'e — toate traduse de cei mai de seamă inte- 
lectuali ai timpului şi jucate magistral pe prima noastră scenă. 
Acestora le-au fost adăugate curând şi piese originale româ- 
nești. Ambiţiunea şi însuşirile scriitorilor români au dat 
multe lucrări bine primite de personalul artistice al teatrului no- 
stru şi din ce în ce mai apreciate de lumea noastră cultă. Aceste 
lucrări urmăreau la început să facă curoscute poporului marile 
episoade ale Istoriei naţională, în tragedii cărora ele se adap- 
tau de minune şi în comedii în cari se urmăreau ridiculizarea şi 
înlăturarea moravurilor perimate ce dăinuiau încă în viaţa noas- 
tră pubică şi particulară, cum şi pregătirea cerută pentru cum- 
pănirea şi adaptarea noului fel de viaţă ce se introna atunci în 
lumea, întreagă. 

Dintre acele lucrări notăm doar din aducere aminte : Răsvan 
şi Vidra, a lui B. P. Haşdeu; Despot-Vodă. Ovidiu, Fântâna 
Blanduziei?**) şi Lipitorile satelor, de Vasile Alexandri; Cureanii, 
a lui Grigore Ventura : Scrisoarea pierdută, O noapte furtunoasă, 
Conu Leonida fată cu reacţiunea şi De-ale Carnavalului, cum 
şi Năpastea, ale lui Ion L. Caragiale; Ali-Baba, de Mircea De- 
metriade ; Tadeşul şi Saul, de Al. Macedonski; Pe malul Gârlei, 
de Dem. Olănescu-Ascanio ; Beizadea Flutur de Al. Polizu-Mie- 


225) „Fântâna Blanduziei” a fost citită în public de Vasile Alexandri 
în ziua de 22 Martie 1883, în casa profesorului Titu Maiorescu, apoi, de pe 
sfatul acestuia, şi la Atheneul Român pentru adunarea unui fond de susţi- 
nere a căutărei sănătăţei poetului Mihail Eminescu ce atunci se afla inter- 
nat în Casa de Sănătate a Dr. Alex. Sutzu. 

Prima reprezintare a acestei piese a fost dată în seara zilei de 23 
Martie 1884, rolurile fiind distribuite de însăşi autorul, precum urmează: 
pentru Horaţiu, Constantin Nottara — pentru Getta, Aristița Romanescu — 
pentru Scaur, Ion Petrescu iar pentru Postumiu, Ștefan Iulian bătrânul. Ast- 
fel a fost jucată zece seri de-arândul, ceiace era cu totul excepțional în acele 
timpuri, iar la 31 Martie 1884 a avut loc un banchet dat în cinstea autorului 
la Hotelul Bulevard, la care au luat loc: Ion Ghica ce era atunci ministru, 
B. P. Haşdeu, Titu Maiorescu, Ion C. Brătianu, C. A. Rosetti, Nicolae Cre- 
țulescu, Constantin Essarcu, V. A. Ureche, fraţii Negruţii, Costache Negri, 
Duiliul Zamphirescu, Dem. Ollănescu-Ascanio şi Inger ta rolurilor princi- 
pale ale piesei 

In seara premierei, MM. LL. Regele Carol I si Regina Elisabeta au a- 
vut tot timpul reprezentaţiei pe Vasile Alexandri alături de ei, în loja regală. 

şuneşti ; Traian şi Andrada, lucrată în colaborare de Gr. Ventura 
şi V. Leonescu, acesta fiind actor al Teatrului; Pygmalion şi 
Amilcar Barca, ale lui G. Bengesev-Dabiia. Craiu de Ghindă, 
de V. Leonescu şi I. Duţescu-Duţu; Casta-Diva, Suprema forţă 
şi Jucătorii de cărţi, ale lui Haralamb Lecca ; Sanda, de G. Ai. 
Florescu şi atâtea altele cari au venit mai târziu. 

Acestora şi celor mai înainte numite, li-se interealau, cu deo- 
sebire în ajunul şi zilele sărbătorilor, şi unele spectacole de me- 
lodrame sau de feerii, ca; Roza Magică, Fata Aerului, Doi Ser- 
genţi, Moartea civilă, Două orfeline, Copiii părăsiţi, O crimă 
celebră, Sînziana şi Pepelea, Dama de Caro şi altele ca acestea 
cari mulţumeau setea de senzaţional a claselor populare, prile 
juind şi artiştilor teatrului creaţii din cele mai frumoase. Nu 
mult timp după acestea, şi tot din năzuința educării maselor prin 
teatru, directorii acetei instituţii, secundaţi încă de-atunci de 
postul pe care Paul Gusti, noul regisor care deţine şi azi, 
onorific, l-a ilustrat cu atâta destoinicie, au căutat să îm- 
bogăţească repertoriul cu spectacole menite să atragă cât mai 
multă lume. Aşa erau diferitele comedii străine de satiră a mo- 
ravurilor învechite. pe cari le localizau, cum și o seamă de lucrări 
originale precum : La treizeci de ani, a lui Polizu-Micșuneşti, 
— O căsncie, a căpianului Ursache. — Regulus Codoveanu Ju- 
decătorul de instructie ale lui Lupaşcu şi Mort fără lumânare, a 
lui Ion Bacalbaşa. Protagoniştilor acelor reprezentații ce au lă- 
sat pe veci numele lor înscrise în cartea de aur a teatrului ro- 
mânesc, sau adăugat și alte talente ce au cunoscut o frumoasă 
celebritate, ca: Vasile Hasnaş, Ion Jianu, Petre Velescu, Vasile 
Leonesecu, Ion Brezeanu, Ton Niculescu, Vasile Toneanu, Petre 
Liciu, Tony Bulandra, G. Carussi, V. Maximilian şi N. Ciucurete, 
cum şi dintre femei: Constanţa Găneseu-Demetriad, Marioara . 
Gheorghiu, Marioara Giurgea, Tina Barbu, Lucia Sturza-Bu- 
tandra ş. a. — toţi laolaltă notaţi în ordinea apariţiei lor pe 
scena teatrului, şi numai până la anul când se opreşte povestirea 
scena tetrului. 

Lumea Bucureştilor, ca şi marele număr de provinciali, venea 
atunci la Teatru ca la o solemnitate sau ca la o importantă şe- 
dinţă academică. In afară de cei din lojile de rândul întâi, de 
locurile din -avant-șcene2*%) şi din primele rânduri ale stalurilor 


226) Lojile de lângă ambele laturi ale şcenei. 

ce începeau dela balustrada orchestrei (locuri prinse mai tot- 
deauna de oameni „umblaţi“, cari prin educaţia lor familiară 
erau pregătiţi a socoti teatrul ca pe o distracţie alaasă), restul 
lumei ce umplea sala considera faptul de-a putea veni la spec- 
tacolele acelui teatru unic, ca la ceva cu caracter deosebit de săr- 
bătorese, fie că ena seară de dramă sau de operă. Pentru marele 
public, asistarea la acele spectacole oferea un îndoit interes: 
acela al scenei cu rostul și valoarea pieselor ce erau jucate. dar 
şi cel al fastului lumei cu care sala era împodobită, 

Sub focurile luminei uriaşului candelabru electric din înăl- 
țimea tavanului sălei și ale celor de pe marginile lojilor, compar- 
timentele acestora scânteiau de reflectarea bogăției de giu- 
vearicale pe cari boeroaicele noastre le purtau în asemeni oca- 
ziuni. In afară de acea strălucire, ceiace impunea îndeosebi şi da 
tetrului un prestigiu ce-i şedea de minune, era ţinuta foarte 
demnă şi aleasă a celor ce veneau să-şi petreacă seara acolo. La 
rampele lojilor apăreau doamnele şi domnişoarele bucureştene, 
toate frumoase şi totdeauna distinse, întlorind din toaletele lo: 
care mai de care mai elegante şi mai de preţ. In saptele lor, in 
penumbra lojilor, se vedeau siluetele de sobră eleganţă ale băr- 
baţilor însoțitori, în redingote sau jachete negre de obiceiu, iar 
la primele reprezentări ale pieselor noi, numai în fracuri şi smo- 
kinguri. In staluri cucoanele veneau în ţinuta de vizită şi băr- 
baţii în haină neagră şi pantaloni cenușii vărgaţi. 

Pentru a accentua și mai bine caracterul oarecum solemn 
şi în acelaşi timp distractiv al acelor spectacole, orchestra exe- 
cuta bucăți de muzică aleasă din repertoriul uverturilor şi fante- 
ziilor inspirate ale celor mai de seamă compozitori. Orchestra 
de-atunci. alcătuită numai din muzicanți în cea mai mare parte 
profesori, ena. condusă de maiorul Hübsch, inspector al muzicilor 
militare și autorul Imnului Regal român, de maestrul Costache 
Dumitrescu, profesor de violoncel la Conservatorul nostru şi com- 
pozitor ale cărui lucrări se cântă şi azi, sau de către maestrul 
George Sitefănesecu, fost director al Operei Române a înfiin- 
tarea ei. 


„Opera şi Opereta. 


S Ri muzical sau „Opera”, după numele ce i-a fost dat 
în lumea Apusului, s'a împărechiat a noi dintru început 
cu reprezentările teatrului vorbit. Incă din anii de după re- 
voluția de la 1848, un Serghiade a făcut o asociație cu Papa 
Nicola şi folosind mai întâi vechea sală dela biserica Albă, 
apoi sala lui Bossel de lângă Hanul lui Mircuş de pe calea Mo- 
goşoaiei, începuse a întocmi reprezentări de Opere din repertoriul 
italian. Cel dintâi se îndeletnicea cu atribuția de impresar, co- 
lindând prin străinătate şi alcătuind trupe de cântăreți — cel 
de al doilea îndeplinind pe aceia de adrninistrator al teatrului din 
Bucureşti. 

Reprezintările teatrului de Operă eau sporadice şi destinate 
în deosebi lumei aleasă a Bucureştilor de-atunci. Ele au dăinuit 
tctuşi până după creiarea şi alcătuirea societăței noastre de artă 
dramatică, cu a cărei precădere în faţa publicului bucureştean nu 
a mai putut însă lupta. 

Gustul acelui public pentru teatrul de Operă stăruia, aşa 
că. încetarea manifestărilor lui se simţea din ce în ce mai mult. 

Incă din primii ani ai folosirei noului teatru, la dorinţa 
elitei bucureştene, câţiva amatori pasionaţi de muzică întreprin- 
seră să angajeze din Italia câte-o trupă de cântăreți buni, căreia 
adăugând concursul corurilor româneşti ce aveau cântăreţi destul 
de pricepuţi şi cu material scenic al Teatrului Naţional, inova- 
seră stagiuni în cari teatrul dramatice se îmbina dela o seară 
la alta, alternativ, cu reprezintaţiile de Operă. Sistemul acesta 
l-am datorit în deosebi înţelegerei şi dorinţei sincere a directo- 
rului Grigore Gr. Cantacuzino de-a ridica nivelul culturei teatrale 
dela noi şi de a da în acelaşi timp cântăreților români, ce se 
ilustrase prin fările străine unde îşi făcuse cultura artistică, 


254 GEORGE COSTESCU 


prilej să poată veni şi cânta pe scena unui teatru românesc, în 
țara lor. 

Aşa sa tăcut că, în acele vremuri când ţara noastră avea 
doar un singur teatru în stare de a lucra de pe toate cerinţele 
artei, Bucureştii oferea, atât alor noştri cât şi străinilor ce ne 
vizitau, pe lângă un teatru strălucit, şi reprezentații de Operă 
din cele mai mulţumitoare ; iar acestea dese-ori cu cântăreţi ro- 
mâni celebrii în rolurile cele mai de seamă. Intre acele man 
talente expatriate, cu care asttel ne puteam mândri şi aci la noi, 
erau : tenorii C. Gavrilescu şi Ion Dumitrescu, celebra cântăreaţă 
Maria Assan care a desfăşurat în Franţa o carieră de scenă din 
cele mai strălucite fiind alintată de popor cu numele de „Dom- 
nişoara Sani“ şi care şi-a încheiat viaţa ca distinsă profesoară 
a Conservatorului nostru ; iar mai târziu : Serena. Matilda Bod- 
nărescu. Novina. Zina de Nori (Zoe Niculescu, fostă soţie a a- 
vocatului Grigore Chrissenghi), Onoria Popovici, Elena Teo- 
dorini, craiovdancă de origină, care a făcut vâlvă în toată lumea 
muzicală curopeană cu creaţiile ei în rolurile Carmen şi Aida, 
— cum şi celebra Hariclia Darelee, măritată la Brăila cu căpi- 
tanul Hartular. Cu aceasta din urmă, marele compozitor italian 
Puccini a ţinut să inaugureze opera lui „Tosca” la „Scala” din 
Milano, iar cu prilejul unuia din trecerile ei pe la noi în țară şi 
la Constantinopol, ea a luat ca „partener” pe tenorul bucures- 
tean Băjenaru cu care a cântat şi în faţa Sultanului Abdul Hamid. 

Cu însufleţirea patriotică a unor asemeni artişti şi cu mij- 
loacele de care se putea dispune atunci, scena Teatrului nostru 
„cel mare” a reuşit, — înaintea întemaierei Operei Naţionale de 
azi, —să dea românilor şi în special bucureştenilor, încă de-acum 
patruzeci de ani, spectacole de Operă cu ma: toate partiţiunile ce 
compuneau atunci repertoriul general al acestui gen, întrun 
cadru şi cu trupe de cântăreţi italieni din cei mai buni. Intre 
aceştia au fost şi celebrităţi srăine, de felul şi renumele 
unor: Batistini, Tita Rufo şi Giovachinni, baritoni; — Ernesto 
Colli, Francesco Snpeltrinni şi Alessandro Bonci, tenori; — De 
Luca, Lucenti, Sabelico şi Beltramo, başi; — Tetrazzini, Adela 
Borghi, Giulietta Vermez, Yvonne de 'Treville, Yvonne Dubel, 
soprane, şi mulţi alţii pe care nu ni-i mai amintim. Corurile ace- 
stei Opere erau pregătite şi conduse de maeştrii speciali ai tru- 
` pelor italiene angajate. Intre aceştia a fost cândva şi celebrul 
de mai apoi Ruggiero Leoncavallo, sărbătoritul şi popularul 

autor al operelor „Zaza“ şi „Paiaţe“. Câţiva din protagoniștii 
acelor coruri române, — ca : tenorul Bâjenaru şi başii Theoderscu, 
Catopol, Alexiu şi G. Niculescu-Basu, au devenit ei-înşişi 
cântăreţi ai partiţiunilor principale (ale operelor jucate au, 
iar apoi fruntaşi ai scenei dela Opera Română. 

Dar în privința prestigiului artistice al scenei românești, şi 
genul dramatic recitat sa bucurat atunci de aceiaşi sti- 
mă şi afecțiune din partea străinătăței. In afară de re- 
petatele turncuri ale celebrei Agatha Bârsescu, ce era angajată 
aproape permanent la teatrele din Wiena şi Berlin şi care în 
cele din urmă s'a devotat scenei româneşti, — bucureştenii de 
atunci au avut plăcerea să admire şi celebrităţi de seama unor 
mari actori ca: doamnele Judic, Sarah Bernardt, Bartet, Ré- 
jane şi Eleonora Duse, iar dintre bărbaţi: Silvain, Mounet 
Soully, Feraudy, Baron fiul, Enrico Rossi, Ermette Novelli şi 
Zaceoni — socotind, bine-înţeles, numai pe cei veniţi în perioada 
de timp ce urmărim aci. 

Din răstimpul acela de educaţie artistică aleasă, bucureştenii 
— cărora se adăuga și multă lume ce venea înadins din pro- 
vineie şi de pe moşiile unde locuiau, au prins nu numai gustul 
acestor distracţiuni culturale, dar au devenit şi buni preţuitori 
al lor. Publicul bucureștean începuse să ceară ce să i se cânte 
şi ajunsese chiar să arate că stia cum înţelege să i se cânte. 
Pentru o cât mai bună caracterizare a stadiului acela, de price- 
pere a bucureştenilor noștri în ale muzicei de scenă şi a tea- 
trului, şi pentru a ilustra cât mai bine cadrul vremei ce ne-am 
propus aci să cercetăm și să prezintăm generaţiilor mai tinere, 
vom răscoli şi unele precizări asupra stagiunei de Operă a anului 
1905, înprospătate de lucrarea deosebit de interesantă a d-lui 
G. Niculescu-Basu. In anul acela, spune d-sa, au fost cântate pe 
scena Teatrului nostru, între altele, operele: Puritanii, Un bal 
mascat şi Mefistofele al lui Arrigo Boito, cu basul Lucenti, cu 
tenorii Ernesto Colli şi M. Umberto şi cu baritonul Giuseppe 
la Puma ; apoi operele: Carmen şi Bărbierul din Sevila cu Ni- 
culescu - Basu în „comprimar”, Romeo si Julietta ṣi Mireille, 
pentru prima oară la noi, cu minunata Yvonne de Trâville dela 
Opera franceză din Paris; iar mai spre sfârșitul stagiunei, Ri- 
goletto cu baritonul Tita Rufo şi cu tenorul Armnnini. Acesta 
din urmă, având în duetul cu Gilda din al doilea act câteva lip- 
suri de voce şi ezitări, a fost fluerat la scema deschisă şi apoi 

chemat la finele spectacolului spre a fi huiduit, ca să ţină minte 
că a cântat prost în București. Aceasta, și altele mai puţin grave, 
au făcut pe italieni să ducă vorba pretutindeni că „Bucureştii 
era unul din cele mai, teribile oraşe din lume“. 


x 


Dar dacă pentru orăşănime aceste spectacole erau o comoară 
de învățăminte laolaltă cu cea mai aleasă dintre distracțiuni, 
pentru lumea ce alcătuia grosul mahalalelor, ele nu erau tocmai 
accesibile şi nici chiar potrivite. Lumea aceia nu ştia încă să 
aleagă şi, la dreptul vorbind, nici nu voia s'o facă. Ea, cumetrie 
mare cu cei „grozavi” nu se prea îndesa să ducă. Și, la urma- 
urmei teatrul cu atâtea pretenții cerea o cheltuială pe care ea nu 
o înţelegea şi care nu i-ar fi dat deplină mulţumire. Cele ce se 
spunea şi se cânta pe scena Teatrului ăl mare, nu se prea împăca 
cu plăcerile şi cu mintea ei. De-aceia şi actorimea care nu mai 
avea loc acolo, — ca să nu stea degeaba şi fiindcă cunoştea bine 
slăbiciunile vulgului, — făcea ce făcea şi pe unde se putea — prin 
grădinile mai răcoroase ale orasului, vara, sau prin sălile mai 
mici, iarna, — înjgheha câte o scenă mică şi câte niţel teatru 
mai pe potriva lumei aceleia. Teatrul acestora se putea privi şi 
asculta mai în tihnă, la o masă, fiecare cu ai lui, cu câte un 
pahar de bere şi un pumn de alune prăjite pe masă, toate pe 
un preţ mai potrivit pungilor lor. Căci — aci e locul s*o spunem 
— de vreme ce atunci toate se puteau avea pe foarte puţine parale, 
bucureştenii erau mult mai lacomi ca azi. 

Asemeni teatre se deschideau vara în grădina Raşea, de pe 
locul de acum al străzei din spatele palatului Universităţei ; — 
la „Stavri“ care era unde e acum clădirea Liedertaffel ; — la 
„Casinoul Austro-Ungar“, grădină ce se găsea pe locul pe care 
se construeşte acum palatul ministerului afacerilor interne; — la 
„Orfeu“ pe str. Câmpineanu, la spatele bisericei St. Ionică ; la 
„Union“, despre care aminteşte aşa de spiritual Caragiale în 
piesa lui „O noapte furtunoasă”, peste drum de Orfeu în gră- 
dina lui Matei Săleianu; — la Butetul din Cişmigiu sau în sala 
şi grădina teatrului „Jigniţa” din strada Negru-Vodă. 

Acel fel de teatru a fost la început, cum era şi firesc, cea mai 
simplă expresie a acestui gen de spectacol. Indrăsheala iniţiati- 
vei lui rămâne — dacă dăm Cesarului ce este al lui — unor actori 
cărora li se zicea „cabotini” pentru că nu aveau loc în Teatrul 

oficios de-atunci; numele lor erau însă: Zaharia Burienescu, 
un popularizator al acestei arte; Vlădicescu. care la Uraoiva şi 
prin alte locuri a putut dovedi că era un adevărat artist; Leo- 
nescu- Vampiru, un excelent impresar al acelor vremuri şi pro- 
videnţa actorilor cu talent dar fără angajament, şi valorosul 
Ton Anestin. Se juca acolo, pe o scenă de cel mult de douăzeci 
de metri pătraţi, piesele mai miei ale lui V. Alexandri ori alte 
„scenete“ scrise înadins pentru acele trupe, de multe ori chiar 
impr ovizate. Lumea bucureşteană de-atunci şi mai de pe la mar- 
ginea oraşului se delectă de minune cu acel treatru. fiindcă era 
mai „comod şi lăsa loc la petrecere în plin aier... 

Bun sau rău, un fapt rămâne totuşi bine stabilit şi anume 

că teatrul acela, întocmit şi practicat în marginea adevăratei 
arte, a fost totuşi auxiliarul cel mai de seamă al Teatrului cel 
mare în îndeplinirea menirei pe care i-o văzuse îndrăsneţul 
boier şi actor Matei Millo, pe vremea când făcea şi el teatru de 
propagandă. 

Ridicarea ETA A at teatralicese la înălţimea la care ne 
bucurăm că îl avem azi, este opera Teatrului National din Capi- 
tala ţărei ; — dar îndrumarea la teatru a tuturor claselor de 
oameni ai societătei românesti se datoreşte în deosebi propagă- 
rei grele şi neobosită pentru care sau străduit „actorii-boemi“* 
ai acelor trudnice începuturi. 

Pentru a ne convinge pe deplin de acest lucru. trebuie să 
ne întoarcem cu gândul la momentul din acea epocă de cultura- 
lizare prin teatru. în care pe scena dela Teatrul Naţional se ju- 
cau piesele de artă pentru cultură ce erau impuse de statutele So- 
cietăței Dramatice și de menirea oficială a acelei instituţii, dar 
en sala aproape goală, — în vreme ce trupa lui Marinescu din 

grădina Raşca şi a lui Nicu Poenaru dela Stavri dau reprezen- 
taţii la cari publicul plătea bilete pentru loe pe scaun, stăruind, 
dacă nu se mai găseau, să stea şi în picioare. 


Cu predilecţiunea bucureştenilor pentru spectacolele întoc- 
mite de trupe ca aceastea din urmă, intrăm însă într'o perioadă 
de progres al acestui mijloe de cultivare a maselor asupra că- 
ruia de-asemeni cată să stăruim ceva mai mult, căci tocmai în 
acea vreme s'a produs în lumea bucureşteană acel fenomen de pe 
urma căruia am ajuns la avântul de azi al acestei ramuri de 
cultură. 

Susţinute de încurajarea publicului bucureștean, trupele ee 


17 

am numit mai sus începură a căuta mijloace cu care să prelun- 
gească „turneurile“ lor văratice, în stagiuni şi pentru peste 
iarnă. Sălile dela Eforie, dela Dacia şi dela Hugo fură găsite 
oarecum proprii pentru asta. Pentru spectacole în local închis, 
începură să joace unele din „comediile-farse“ şi din „vodevilu- 
rile“ ce li se traduceau din repertoriile teatrelor străine ; iar cele 
are aveau cântăreţi buni, cum erau: Nora Marinescu, Pepi Moor, 
Nicu Poenaru ş. a. jucau repertoriul operelor bufe franţuzeşti 
şi al operetelor în genul vienez. 

Acele repertorii, care erau şi cele mai preferate de public, 
cuprindeau 'atunai: Muerări ca: „Fiica Tambur-majurului” sau 
„Fiica Mamei Angot“, de Le Cocq; „Ma'mzelle Nytouche” a 
lui Hervé; „Pericola“ lui Offenbach și „Păpuşa“ lui Audran, 
din repertoriul francez; „Voevodul Țiganilor” de Iohann Stra- 
ass, „Sărmanul Iohnatan“ şi „Studentul cerşetor” de Millöker 
Și „Vânzătorul de păsări“ al lui Zeller, din producţia geniului 
vienez. Distribuţia rolurilor de frunte o ţineau: Băjenaru, Con- 
stantin Grigoriu, Alecu Bărcănescu, Nicu Poenaru, Costică 
Murgeanu, Ella Keiser, Wivi Roth, Pepi Moor şi admirabila 
Nora Marinescu, cărora se adăugau, pentru rolurile comice: A- 
nestin, Hagiescu, Ilie Alexandrescu, domnişoarele Dănescu și 
neînlocuibila Alexandrina Alexandrescu, excelenta „duenă“ dela 
Teatrul Naţional. j 

Noul curent creat prin activitatea acestor trupe care pen- 
tru a atrage lumea urmăreau de-aproape desvoltarea şi varieta- 
tea spectacolelor teatrale ce se iveau în acest gen, au sfârşit prin 
a pune pe gânduri direcțiunea generală a teatrelor şi a înfrânge 
cerbicia societarilor dela Teatrul Naţional din Bucureşti. Sem- 
nele acestei înfrângeri sau arătat atunci când, printre piesele 
clasice, a apărut în repertoriul stagiunei primei noastre scene 

„Cântecul lui Fortunio“), un act ce servea de „lever du. ri- 
deau“ alături de lucrări a căror desfăşurare nu împlinea orele 
de spectacol obişnuite. Ele au fost în sfârşit confirmate când 
prin 1902—1904 s'a admis ca, în alternare cu serile de reprezen- 
tări de lucrări dramatice, să se joace, ca pe vremea operei ita- 
liene, reprezentații cu cele mai cunoscute opere-bufe, cu per- 
sonal românesc ales dintre „gagiștii“ de curând veniți dela Con- 
servator cu asemeni înclinări şi cari nu prea Grau aleşi în dis- 
tribuirea rolurilor altor piese. 


227) O preluorare a comediei lui Alfred de Musset, „Le Chendelier”. 

Cea dintâi reprezentaţie de felul acesta pe marea noastră 
scenă a fost aceia a operei Voevodul "Țiganilor, cu distribuţia 
următoare: “Băjenaru în rolul lui Sandor Barinkay, Alexandru 

Jatopol în cel al lui Carnero, Vasile Hasnaş juca pe Contele Ho- 

monay, Constantin Grigoriu pe Ottokar, Stefan Iulian-fiul pe 
Jupan porearul 2%), tragedianul Ion Petrescu pe Bulibaşa al piga- 
nilor, Ion Jianu, Vasile Toneanu şi Iancu Brezeanu pe cei trei 
vătati ai ţiganilor, iar dintre femei: Irena Vlădaia dela Cra- 
iova în rolul Cyprei, Virginia Miciora în cel al vrăjitoarei Sa- 
pho, Mara Demetrescu d'Asty în rolul Arsenei şi Alexandrina 
Alexandrescu în cel al Mirabelei. Aşa dar o distribuţie în care 
intrase chiar unii din cei mai buni artiști societari de mai tår- 
ziu. Succesul a fost categoric şi această primă încercare a ţinut 
afişul două-trei săptămâni cu sala plină până la refuz. Gestul 
camaraderese al artiştilor consacraţi ai marelui nostru teatru 
a stârnit un entuziasm de nestăpânit în rândurile celor tineri 
cari lâncezeau în roluri episodice ale repertoriului oficial. Aceş- 
tia se puseră pe studiat roluri de seamă din acel gen de teatru 
şi, înlocuind uneori lipsurile vocale cu alte ingeniozităţi ale jo~ 
cului, ajunseră să alcătuiască împreună cu „cântăreții“ buni, un 
„amsamblu“ din cele mai desăvârşite pentru reprezentarea şi a 
altor lucrări din genul acesta, ca : „Boeaecio“ al lui Frantz von 
Suppé, „Mascotte“ a lui Audran, „Lumpatius Vagabondus” şi al- 
tele în distribuția cărora apărură apoi şi Gogu Carussy, N. So- 
reanu, Nae Ciucurete, V. Maximilian, Marieta Ionaşcu şi Lini- 
vier dintre elementele mai tinere, atunci. 

Cum proiectul întocmirei unei Opere Române, susținut cu a 
tâta sârguință în aceiaşi vreme de către maestrul George Ştetă- 
nescu, nu putea răshi dificultățile ce se ridicau de pretutindeni, 
— cântăreții adunaţi în jurul maestrului se alăturară şi ei marei 
scene, pentru a putea oferi bucureştenilor şi alte lucrări ale ge- 
nului, cu partiţiuni mai serioase, precum erau: „De aşi fi Rege“ 
de Alphonse Adam, „Zâna Albă” a lui Boieldieu, „Clopotele din 
Corneville” a lui Planquette, „Dragonii din Villars” de Maillart, 
„Liliacul“ de lohann Strauss şi, odată cu consacrarea noului gen 
de Operetă vieneză, „Vagabonzii” (Im lauschiger Nacht). 

S'a ajuns astfel ca toată lumea să fie împăcată, mai ales că 
aproape în fiecare seară, locurile marelui teatru începuse a fi 


228) Rol în care avusese o strălucită creație şi tatăl lui, pe vremuri, 

puţine pentru lumea care se îmbulzea la casa biletelor. Totuşi, 
pentru cei cu respectul sever al menirei oficiale a Teatrului Na- 
tional, soluţia nu luase un caracter definitiv. Această soluţiune 
avea să se impună doar pe calea evoluţiunei normale care nu 
întârzie să se desluşească în curând. 

In vara anului 1902, Alexandru Andronescu, secretarul-ge- 
neral al Teatrului Naţional şi om cu un desvoltat spirit de a- 
faceri, închiria dela impresarul Mihalovici grădina numită „E 
dison“ din strada Doamnei, unde aceasta înjghebase un teatru 
de varietăţi. Andronescu dispuse împlinirea acelei grădini cu o 
scenă spațioasă, prevăzută cu cabinele necesare, se învoi cu o 
seamă de tineri dela „Naţional“, care sburdau şi ei în curentul 
Aa nou, şi astfel întemeiă aci o „Companie de Teatru de Operetă 
şi de Comedie“ ce avea să lucreze vara, în vacanţa stagiunei 
igala şi pe care o numiră „Blanduzia“, spre cinstirea marelui 
poet Vasile Alexandri, precursor la noi al teatrului cu cântece. 
Personalul artistic al acestei trupe era format din: Gogu Ca- 
russi, V. Maximilian şi Nae Ciucurete dela Teatrul Naţional. 
tenorii Ion Băjenaru, Alecu Bărcănescu şi Costică Murgeanu : 
Margareta Dan ca soprană, Leontina loanid dela Craiova ca su- 
bretă şi alţii necesari distribuirei rolurilor mai mărunte si ne- 
voilor tehnice ale scenei. Repertoriul Companiei era cel schiţat 
până atunci la Teatrul Naţional, rămânând să fie ulterior sporit 
cu ultimele noutăţi ale genului. 

Marele succes pe care l-a asigurat străduința şi talentele 
adunate în această primă întreprindere de teatru particular a 
sporit apoi, prin concursul şi competinţa emeritului om de tea- 
tru ce a fost şi este încă Paul Gusty. 

In aceiaşi vreme, colonelul Maican fiind silit să dărâme o 
parte din casele vechi ce avea în jurul Pieței Valter Mărăci- 
neanu, refăcu bucata ce era încă solidă şi reconstruindu-o, făcu 
acolo o nouă Sală de Teatru, cu instalaţiuni complecte pentru 
aşa ceva, pe care destinând-o spectacolelor muzicale o numi 
„Teatrul Lyric“. El a inaugurat acel teatru cu reprezentații ale 
unei Companii germane în frunte cu Betty Stoyan, artista de 
mare faimă a genului Operctei la Wiena, atunci. Intre acele re- 
prezentați a fost şi „Geisha“, o lucrare cu subiect japonez a 
cărei partitură muzicală e serisă de englezul Johnsohn şi care 
obținuse un frumos succes, intrând în repertoriul universal. 
Noutatea vremei în acest domeniu a fost însă noul styl de ope- 

retă — pur vienez are lau inaugurat compozitorii din 
pleiada neasemănată în care figurau, cu atâtea succese: Iosef 
şi Oscar Strauss, Paul Linke, apoi Leo Fall, Kalmann şi Frantz 
Lehar. Genul acesta de Operetă, care a găsit şi la noi interpreţi 
cu cele mai frumoase însușiri, a însemnat — se ştie — o epocă 
în Istoria muzicei universale. La noi, ea a determinat şi 0 a- 
devărată reformă a moravurilor bucureştene de până atunci şi 
a adus un nou fel de a petrece şi de a se distra, în masa poporu- 
lui. In clasele mijlocii a pătruns un avânt de cultură muzicală 
care a făcut ca în acel răstimp Bucureştii să se îmbogăţească 
de-odată cu numeroase piane, cumpărate de familiile cu copii 
pe care îi puseră să urmeze lecţiuni de muzică spre a folosi a- 
cele instrumente în petrecerile lor acasă, 

Vadul făcut la Teatrul Lyric pentru spectacolele muzicale şi 
isbânda dela grădina Blanduzia îndemnă pe unul din cei de- 
acolo, pe Costantin Grigoriu, care putea dispune de ceva capi- 
tal bănese, să se gândească să închirieze scena din Piaţa Valter 
Mărăcineanu pentru a continua, cu colegii lui, stagiunea înce- 
pută în vară cu Andronescu. Cu ce putuse asigura el, şi cu spri- 
jinul entuziastului amator şi moșier de pe Ialomiţa, Leon Po- 
pescu, Teatrul Lyric fu asigurat grupului dela Blanduzia şi în 
iarna aceia a anului 1902 noua Companie de Operetă a lui Gri- 
goriu a făcut o bogată stagiune, numai cu săli pline. Hotărât 
de aceste ishânzi să încerce permanentizarea teatrului acela, 
Grigoriu se îngriji din vreme şi, pentru vara următoare, obţinu 
dela Academia Română, legatară a fostei proprietăţi a boierului 
Alexandru Oteteleșanu, închirierea grădinei acelor case boereşti 
pentru teatrul său de vară, care în Aprilie anul următor era 
perfect întocmit. Stagiunea de vară a fost deschisă, la Parcul 
Oteteleșanu, în seara zilei de 23 Iunie 1903 cu opereta „Printese 
de Canaris“, care însă nu a prea plăcut, pentru ca, două zile 
mai târziu, cu „Vânt de primăvară“ a lui Oscar Strauss, să pă- 
şească de-odată pe calea triumfurilor ce au ilustrat până la ce- 
lebritate acea companie de minunaţi artişti. Intruchipările de- 
atunci ^a lui Gogu Carussi, în bătrânelul „craidon“ 2%) Knie- 
kebein, a lui V. Maximilian în ciracul de avocat, a lui Niculescu- 
Buzău în chelnerul Moritz, a Leontinei Ioanid în subreta dela 
Ziererthal, a ilariantei ducună Ana Grant, cum şi ale lui Ghiţă 


229) O expresie echivalentă cu „Don Juan”-adică curtezaa al femeilor. 


262 GEORGE COSTESCU 


Popescu și d-ra loneseu-Huși în alte roluri, au făcut din acel 
spectacol o capo-Voperă ce, — chiar de pe declaraţiunea marelui 
comice Steinberger dela Volks-Theater din Wiena, ce venise şi 
el cu un turneu în Bucureşti — a depăşit cu mult interpretarea 
vieneză care juca aceiaşi operetă. A urmat apoi seria marilor 
succese ale Companiei, la care a contribuit apoi şi neîntrecutul 
Nae Ciucurete ; — iar când dela Wiena au început să vină ope- 
retele „moderniste“ ale pleiadei de compozitori inspirați pe cari 
i-am numit mai sus, adică: Văduva veselă, Fire de artist, Su- 
zana, Farmecul unui Vals, Divorţata, Eva, Contele de Luxem- 
burg, Moștenitorii veseli şi celelalte — buchetul artiştilor ace- 
lei companii s'a îmbogăţit şi el cu noi elemente ca: Elena Teo- 
dorescu. fiica basului Teodorescu, Elena Jipa, Florica Florescu, 
Annie Aurian, Florica Cristotoreanu care a devenit apoi marea 
'îântăreaţă de Operă cu renume mondial, şi răsfăţatul Nicu Leo- 
nard. - 

Impulsul acesta pentru admirarea spectacolelor realizate în 
cele mai desăvârşite condițiuni, adoptarea dela ele a anumitor noi 
feluri de a fi, de-a gândi şi de-a vorbi şi pasiunea crescândă pen- 
tru cânt, muzică şi dans, molipsită dela avântul cuceritor al artiş- 
tilor Operetei, sfârşise prin a face să nu mai fie casă în Bucu- 
reşti în care să nu fi văzut şi auzit tineretul învățând şi repe- 
tând melodiile reţinute dela teatru și chiar alte bucăţi de mu- 
zică aleasă. S 

Toate acestea au făcut aşa dar ca moravurile poporului 
bucureştean să se preschimbe şi să-i se deschidă gustul chiar 
pentru alte preocupări ce țineau de ridicarea nivelului cultural, 
pe care alte instituții culturale se grăbiră şi ele să-l însuflețească. 

Scena şi locurile Teatrulu 


Alte instituţii de cultură. 


| fa aceste instituţiuni de cultură mai vechi se cuvine să dăm 

„Academiei Române” locul de cinste ce i-se cuvine, ca uneia 
ce trebuie să rămână adevărata alma mater a îndrumărei spre 
căile luminei culturale a poporului românesc în general, având şi 
focarul ei de activitate permanentă aci în Bucureşti. 

„O instituţie modestă, foarte modestă chiar” — cum spunea 
d. Alexandru Lepădatu, secretarul general al ei de-acum cu pri- 
lejul aniversărei a 75 de ani dela întemeiere (sărbătoriţi în luna 
Mai a anului 1941) — această adunare de fruntaşi intelectuali ai 
Tärei a fost întemeiată imediat după suirea pe Tronul României 
a Domnitorului Carol I, pentru aducerea la îndeplinire cât mai 
grabnică a unui Decret al Locotenenţei Domnești a Principatelor 
Unite Române, din 1 Aprilie 1866. Prin acel decret se înfiinţa 
o „Societate literară Română” stabilindu-i-se normele de consti- 
tuire şi menirea, enunțată atunci în trei mari deziderate: stabi- 
lirea, ortografiei, întocmirea unei gramatici şi alcătuirea unui 
Dicţionar al limbei române. 

Creiată întrun moment istorie când străduinţele oamenilor 
mari de atunci ai Neamului românese năzuiau la o întregire 'a 
poporului Român risipit de vitregia vremurilor în care el nu-şi 
putuse afirma origina şi unitatea lui de veacuri păstrată prin 
credinţa, prin limba şi prin obiceiurile ce moştenise din stră- 
buni, — programul de atunci era temeiul principial al unei ac- 
tivităţi ce putea chezăşui înfăptuirea acelor năzuinţi. De-aceia, 
la constituirea acestei instituţii academice, membrii ei întemeie- 
tori au fost aleşi dintre cărturarii români din toate ţinuturile 
româneşti. La început erau numai 21, pe nume: Ion Heliade 
Rădulescu, August 'Treboniu Laurian, ©. A. Rosetti și Ion C. 
Massim, din Muntenia — Vasile Alecsandri, Costache Negrutzi 

şi Vasile  Alexandreseu-Urechia, din Moldova — Alexandru 
Hâşdeu, Constantin Stamati şi loan Străjescu, din Basarabia — 
Timoteiu Cipariu, Gabriel Munteanu şi Gheorghe Barițiu, din 


Transilvania — Ion Caragiani şi Dimitrie Cozacoviei, din Ma- 
cedonia — Alexandru Hurmuzachi şi Ambrosiu Dimitroviei, din 
Bucovina — Andrei Mocioni şi Vincențiu Babeş, din Banat -- 


Iosif Hodoş şi Alexandru Roman, din Maramureş. 

Inaugurarea activităţei ei fusese făcută cu mare solemni- 
tate publică la 1 August 1867 în sala de festivități a Universi- 
tăței bucureştene, sub preşedinţia canonicului 'Timoteiu Cipa- 
riu. Cele trei lucrări prevăzute în programul dela întemeiere au 
fost cu grabă, dar cu multă competinţă, înfăptuite prin stator- 
nicirea ortografiei de pe proiectul etimologieo-fonetie al lui Ti- 
moteiu Cipariu (1867), prin întocmirea gramaticei de către ace- 
laş erudit preşedinte al ei (1869) şi prin întocmirea Dicţionaru- 
lui limbei române, lucrare încheiată în 1876 de către toţi membrii 
ei sub directivele date de August-Treboniu Laurian şi Ion C. 
Massim. 

Printr'o lege din 29 Martie 1879 s'a conferit acelei societăţi 
academice caracterul de institut naţional şi denumirea de „Aca- 
demia Română”, persoană morală şi autonomă în lucrările ei de 
orice fel, asigurându-i sprijinul Statului şi primind cinstea pre- 
şedinţiei de onoare a gloriosului Domnitor întemeietor. Sub 
această nouă ipostasă şi cu sprijinurile morale şi materiale che- 
zăşuite de lege, programul restrâns enunțat de generaţia înte- 
meietorilor ei fu lărgit spre aspiraţiuni de înfăptuiri culturale 
de-acum nelimitate şi instituția cea veche intră astfel în rândul 
marilor Academii ale lumei. 

Cât de justificate au fost nădejdile puse astfel în osârdia 
acestui Areopag de cărturari, a dovedit-o cu prisosinţă activi- 
tatea şi înfăptuirile lui de mai apoi, când numărul membrilor s'a 
ridicat la 137, din cari 97 şi-au sfârşit viaţa lucrând cu tot de- 
votamentul lor pentru înălţarea ei, iar restul sunt în viaţă cu 
aceiaşi neclintită năzuinţă. In afară de aceia, au fost aduşi apoi 
membrii de onoare şi membrii corespondenţi, între care au fost 
trecute şi personalităţile străine ce au sprijinit-o sau a conlu- 
crat cu ea în diferitele ramuri de activitate culturală. 

Instalată dela 1890 în frumosul imobil ce i-a fost dăruit de 
Stat în calea Victoriei şi susţinută de devotamentul şi strădania 
lui Dimitrie A. Sturdza ca secretar general şi a lui Ion Bianu 

ca bibliotecar timp de peste treizeci de ani de-arândul, Academia 
Română a cucerit, pe drept cuvânt, însemnătatea supremă în 
rândul celorlalte instituțiuni culturale ale țărei noastre, prin 
uriaşa activitate ce a desfăşurat şi pe care sfătuim pe oricare 
dintre cititorii acestor amintiri să o cerceteze mai în amănunt 
în lucrările şi în expunerile ce stau la îndemâna oricui, la can- 
celaria şi în admirabila Bibliotecă pe care această instituție a 
adunat-o, a întocmit-o şi o ţine deschisă şi primitoare pentru 
orice minte ce caută a se îmbogăţi de toate cunoştinţele ce au 
ridicat poporul nostru la gradul de cultură cu care se făleşte 
astăzi. 

Dar sub egida acestui templu oficial de cultură din Bucu- 
reşti au mai înflorit şi alte instituţiuni cu năzuinţi similare, în 
diferite alte direcţiuni. Din acestea, nu puţine la număr şi care 
au fost răsădite din iniţiative cu totul particulare, ne vom opri 
mai ales asupra, celui de-al doilea templu de cultură, ce stă şi azi 
ca o podoabă veche pe pieptul oraşului nostru, în fosta grădină 
a Episcopiei, de lângă Palatul Regal. 

„Atheneul Român” luase naștere în anul 1865, sub numele 
de „Asociaţia de cultură generală, de literatură şi de artă”. Asu- 
pra întemeierei lui găsim numeroase date şi informaţiuni în 
cuvântarea din 1890 a profesorului V. A. Urechiă, ţinută cu 
prilejul sărbătorirei unui sfert de veac dela întemeiere. Insem- 
năm aci doar că denumirea acestei instituții vine dela titlul unei 
reviste întocmită de profesorul Vasile Alexandrescu-Urechiă, la 
laşi, în anul 1860; că după mai puţin de două luni dela înfiin- 
tarea acesteia, sub îndemnul marelui om de Stat Mihail Cogăl- 
niceanu, cercul redactor al acelei reviste a devenit o numeroasă 
asociaţie de cultură literară şi că, spre sfârşitul anului următor, 
asociaţia s'a disolvat totuşi din pricina strămutărei la Bucureşti 
a mai tuturor membrilor. La Bucureşti gândul şi năzuinţele 
acelui grup de oameni nu au rămas neluate în seamă căci — de 
pe cum spune cuvântătorul de-atunci „era dat iubirei de cultură 
română a onoratului domn Nicolae Creţulescu, ce la 1864 era 
ministru al învăţământului public şi cultelor, — era dat neobo- 
sitului și admirabilului devotament pentru instrucţiunea şi edu- 
caţiunea naţională al d-lui Constantin Essareu, ca societatea 
„Atheneul Român”, disolvată la Iaşi în 1861, să reînvie în 1865 
la Bucureşti”, 

Aci, acțiunea a pornit dela acesta din urmă care, de curând 

revenit din Franţa unde îşi făcuse studiile şi obținuse doctora- 
tul în litere şi filosofie, a propus numitului ministru şi a oferit 
să ţină „o serie de cursuri publice, cum se fac pretutindeni şi 
unde se propagă în popor instrucţiunea şi educaţiunea”. A doua 
zi, ministrul instrueţiunei publice a afişat pe toate zidurile ora- 
şului şi prin ziare că „în curând se vor deschide în Capitala 
noastră cursuri de seară, astfel cum se obişnuieşte în Emglitera, 
Elveția, Francia, Germania şi se vor face la o oară şi întrun 
mod astfel încât toată lumea, oricare i-ar fi ocupațiile şi oricât 
de puţin ar fi pregătit, să poată să le asculte şi să tragă din ele 
oarecare profit şi oarecare plăcere”. 

In seara de Joi 28 Ianuarie 1865, în sala cea mare a caselor 
lui Beizadea Costache Ghica — sală deşartă având doar vreo 
douăzeci de scaune — şi la lumina slabă a câtorva lămpi de pe- 
trol, un auditor pe cât de ales pe atât de numeros, saluta apari- 
tia, la o măsuţă de brad, a primului conferenţiar C. Essarcu ce 
inaugura acele cursuri serale pentru adulţi vorbind despre „Na- 
tură şi regnurile ei”. Până la 18 Aprilie acelaş an au urmat apoi 
o întreagă serie de conferinţi făcute de V. A. Urechiă, Nicu 
Racovitză, Constantin Stăncescu, B. P. Haşdeu, Emanoil Baca- 
loglu, Ulysse de. Marsillae, Radu Ionescu, Alexandru Petrescu 
dela Curtea de Casaţie, P. S. Aurelian, Emanoil Creţulescu, Spi- 
nazzola şi loan Fălcoianu, toate fiind lucrări de deosebită va- 
loare culturală şi care au fost sincer ovaţionate de auditorul ce 
sporea mereu la număr. 

„Au urmat constituirea Comitetului de pe Statute şi insta- 


larea asociaţiei „Atheneul Român” în vechea casă a lui Maican 
din Piaţa Valter Mărăcineanu, unde era atunci Conservatorul 
de Muzică şi Artă dramatică. Cel dintâi preşedinte a fost P. S. 
Aurelian, secundat de Constantin Essareu şi de V. A. Urechiă 
ca vice-preşedinţi şi de Teodor Văcărescu şi Emanoil Crețu- 
leseu ca secretari. Cu străduinţele unor oameni ca aceştia şi cu 
ajutorul asigurat numai de membrii ei activi, toţi buni patrioţi 
şi oameni de înaltă cultură, asociaţia Atheneul Român a creiat 
apoi, ca anexe ale ei, şi alte instituţiuni de cultură dela care 
am avut de primit, noi cele dintâi, îndemnuri şi cunoştinţi întru 
înfăptuirea progreselor de care ne bucurăm azi pe acest tărâm. 

In anul 1868, un cere dintre membrii aceia, cunoscători şi 
iubitori de muzică, au întemeiat „Societatea Filarmonică” pen- 


tru propagarea gustului şi culturei muzicale şi „Societatea ami- 


Atheneul komân, așa cum se înfaţișa cu grădina Episcopiei în faţa lui. 

cilor artelor frumoase” întoemită tot în acel an, odată cu cea 
dintâi Expoziţie artistică universală. Despre această expoziţie 
au scris şi multe ziare de prin străinătate, unele cu elogii mă- 
gulitoare, dar altele cu oarecare amărăciune nestăpânită față de 
bogăţia şi frumuseţea ei, atât în domeniul colecţiunilor particu- 
lare de mare valoare ce se găseau deatunei la noi în ţară, cât şi 
în cel al lucrărilor româneşti originale ale artiștilor noştri — şi 
„cari fusese acolo expuse spre cumpărare sau numai spre simplă 
cunoaştere a lor. Au mai fost apoi ereiate: Atheneele provin- 
ciale, asociaţia pentru învăţătura poporului român, muzeul 
Essarcu, Pinacoteca şi Universitatea populară, iar acum în urmă 
şi o bibliotecă publică, instalată în aripa stângă a palatului aso- 
viaţiei şi deschisă zilnic celor ce dorese să o cerceteze. 

Demn de amintit este şi felul în care acea modestă asocia- 
ue a ajuns să poată construi frumosul palat în care îşi are sediul 
şi care este şi azi apreciat ca o adevărată podoabă a Bucureştilor. 

In 1883, Constantin Essarcu reîntors din Grecia unde ocu- 
pase câţiva ani demnitatea de ministru plenipotenţiar, născoei 
ideia unei loterii populară, cu bilete de 1 leu. Loteria aceia 
deveni atât de populară în cât biletele ei erau difuzate şi cum- 
părate de toată lumea, iar lăutarii însăşi îi făceau o propagandă 
minunată cântând pretutindeni, pe aria „Am un leu şi vreau 
să-l beu, der nici ăla nui al meu”, lozinca: „Am un leu, dar nu-l 
mai beu — co să-l dau la Atheneu...”. Cu fondul adunat de 
această loterie şi cu donaţiunile ce veneau de pretutindeni la 
îndemnul Comitetului patronal pus sub înalta ocrotire a Regelui 
şi Reginei şi alcătuit din fruntea oamenilor mari ai vremei, aso- 
ciaţia de cărturari, care începuse opera lor într'o încăpere mică 
cu câteva scaune, inaugura la 16 Februarie 1888 minunatul edi- 
ficiu al palatului său actual, cu o conferinţă a lui Alexandru 
Odobescu asupra edificiilor circulare şi cu discursul lui ©. Es- 
sareu, acoperit de nesfârșitele aplauze ale publicului imens ce 
venise să le arate toată gratitudinea lui. La catedra Atheneului 
Român sau perindat, dela întemeiere până la strămutarea în 
localul actual, peste 100 de conferenţiari din cei pe care Țara 
îi avea mai culţi, care au desvoltat până la 1904 peste cinci-sute 
de prelegeri, iar astăzi ele se socotese cu miile. 

Dintre instituţiile anexe Atheneului Român, aceia care a 
avut o desvoltare proprie unei cât mai intense propagări în 

mase a elementelor de progres general, a fost cea care îmbră- 
țișase răspândirea culturei muzicale. 

= „Filarmonia”, începută cu concursul personal al câtorva 
muzicanți „amatori“, a avut mari greutăţi în opera pe care 
a înfăptuit-o şi de care ne folosim şi ne bucărăm acum. Pen- 
tru regretatul dirijor al primelor concerte încercate atunci, I8- 
duard Wachmann, care era şi director al Conservatorului, a 
lost un adevărat canon adunarea elementelor necesare pupitre- 
lor unei orchestre normală de cea mai redusă proporţie. De foarte 
multe ori la acele pupitre apăreau, chiar în concertele publice, 
personagii din lumea bucureşteană cea mai aleasă, cum erau: 
avocatul şi marele tribun al sălilor de întruniri politice Nicolae 
Fleva care cânta minunat cu vioara; Alexandru Vlădoianu, de- 
asemeni un bun violonist şi unul din promotorii instituţiei, şi 
soţia acestuia care era o pianistă admirabilă şi cu excelente stu- 
dii în străinătate. Acţiunea de propagare a gustului pentru mu- 
zica înaltă nu s'a oprit totuşi din cauza acelor greutăţi, deoarece 
ea a fost efectiv sprijinită din forurile cele mai de sus ale so- 
cietăţii bucureştene. 

Regina Elisabeta a fost mereu în fruntea acelora. Pe lângă 
însuşirile de valoroasă scriitoare a operelor pe care le-a semnat 
cu numele poetice Carmen Sylva, ea avea şi pe acelea; ale unei mu- 
zicante pasionată. La Palatul Regal erau în fiecare săptămâră 
şedinţe de muzică de cameră. Conducerea acelor concerte regale 
v avea Dumitru A. Dinicu ce tocmai terminase strălucite studii 
la Wiena şi se afirmase acolo ca'unul din cei mai admiraţi vir- 
tuoşi ai violoncelului. Alcătuirea pe care acesta o dase grupu- 
lui palatin de muzicanți era: Edgard d'Allorso, secretarul par- 
ticular al Reginei, la pupitrul primei viori; la cel al vioarei a 
doua, Gheorghe A. Dinicu, frate mai mare al lui Dumitru şi 
profesor de vioară la Conservator; Loebel, la violă şi Dumitru 
Dinicu, la violoncel. Uneori însăşi Regina şi, în mod obișnuit, 
Doamna Băicoianu executau partiţiunile pianului, la care mai 
târziu sau succedat: Thedor Fuchs, George Boscof, domnişoara 
Theodori, fiica medicului Curţei şi Nicolae A. Dinicu. cel mai 
mic din fraţi, recent absolvent al Conservatorului din Wiena cu 
deosbită distineţiune. Şedinţelor acestora la cari se adăugase mai 
târziu şi George Enescu, pe-atunei copil încă, au "datorit bucu- 
reştenii întemeierea „Quartetului Carmen Sylva”, — cea dintâi 
formaţiune de muzică clasică ce a inaugurat la noi concertele 

publice. Primul concert al acestui quartet a fost dat în 1890 în 
sala cea mare a Conservatorului bucureştean. In anul următor 
concertele lui fură trecute în Sala Liedertatel, iar după succe- 
sele obţinute prin atragerea unui public din ce în ce mai numeros, 
la Atheneul Român, unde ele deveniră publice în adevăratul în- 
teles al cuvântului şi unde curând ajunseră să fie ţinute „cu casa 
închisă”, deoarece toate biletele erau vândute cu câteva zile 
înainte. 

Bucureştenii începură astfel să înţeleagă frumuseţea muzicei 
alese şi de înaltă inspiraţiune a celor mai mari compozitori ai 
genului acela; iar curând apoi apărură în programele acelor con- 
serte şi lucrări compuse de muziciani români, — precum quar- 
tetele regretatului maestru Constantin Dumitrescu, un quartet 
cu piano a lui Eduard Caudella dela Conservaturul din lași şi 
chiar un trio” pentru vioară, violă şi violoncel al lui George 
Enescu. Conservatorul de Muzică luă atunci hotărîrea înfiinţă- 
rei unei catedre de muzică de cameră, care fu încredinţată lui 
Dumitru A. Dinicu. Acesta, după ce formă câteva elemente bine 
pregătite și stărui pentru completarea cu ceilalţi instrumentiști 
din complexul orchestral, propuse prin 1903 Eforiei Spitalelor 
Civile să formeze o orchestră românească care să fie angajată 
să. țină, vara, în Parcul din Sinaia, „concerta de promenadă” 
pentru vizitatorii acelei staţiuni de vilegiatură. Propunerea fu 
acceptată şi programele întocmite. Orchestra română, alcătuită 
din vreo patruzeci de pupitre, îşi începu opera de popularizare 
cu cele mai frumoase lucrări orchestrale cunoscute prin strài- 
nătate, mai întâi sub bagheta dirijorului Costache Dumitrescu 
dela Teatrul Naţional, apoi sub aceia a lui Gheorghe Dimep 
care, stimulat de fratele său Dumitru, începu să atace cu acelaşi 
mare succes şi alte lucrări ce se apropiau de programul adevă- 
ratelor concerte cimphonice. Nu cu mult după acestea, Dumitru 
Dinicu, cu aceiaşi orchestră ceva mai mărită, organiză tot la Si- 
naia audiţiuni matinale cu lucrări pur simfonice şi reuşi, chiar 
cu plata locurilor, să obţină acelaş succes, — ba, să atragă chiar 
lume dela Bucureşti, care se repezea Duminicile și sărbătorile 
la Sinaia spre a asculta acele concerte. Tn toamnă, când lumea 
dela staţiunile de pe Valea Prahovei se reîntorse la Bucureşti, 
Dumitru Dinicu spori orchestra la numărul de pupitre necesar 
executărei mulţimitoare a lucrărilor mai mari din muzica cla- 
sică, şi la 21 Noembrie 1904, inaugură în Sala cea mare de sub 

cupola Atheneului Român cyclurile de Concerte Symphonice 
anuale având dela cel dintâi concert, din cele patru anunțate 
pentru acel an; o sală arhiplină cu un public sincer entuziasmat 
care ovaţiona după fiecare bucată a programului. Cel de-al 
doilea concert din 6 Decembrie s'a dat cu profesorul Karl Prili 
dela Wiena, ca solist; iar în cel de-al patrulea, din 20 Decembrie, 
a fost cântat Poemul simfonic „Ziua” (Il Giorno), compoziţie a 
profesorului Alfons Castaldi dela Conservatorul din Bucureşti. 
Acestea au fost cele din urmă concerte simfonice, publice, ale 
vechei societăţi „Filarmonica Română“. 

In cursul anului următor, 1905, ministrul Mihail Vlădescu 
a înscris în bugetul ministerulm instruețiunei publiee o aloca- 
tiune de 70.000 lei destinaţi înfi'nțărei unei „Orchestre Perma- 
nentă a Ministerului” care cu activitatea ei neîntreruptă, având 
ca director pe Dumitru A. Dinicu, a reuşit să dea concertelor 
noastre simfonice şi o reputaţiune mondială, prin mijlocirea mai 
ales a marilor maeştri străini cari, ca solişti sau ca diriginţi, 
onorau muzica românească dând concursul lor mai la fiecare 
concert. 

* 

Intre muzicianii bucureşteni din vremea aceia erau şi câţiva 
compozitori din ale căror lucrări unele au şi astăzi faimă uni- 
versală. Intre aceștia unii erau profesori ai Conservatorului, 
precum : violonistul Iulius Wiest, autor între altele şi al celei 
dintâi rapsodii de muzică populară românească întituată „Nunta 
ţărănească” ce a servit apoi de imbold genialu'ui copil George 
Enescu la înfăptuirea celor două minunate rapsodii azi cunoscute 
de toată lumea; — George Ştefănescu, pianist, autorul cântecului 
„Mândruliţă dela munte“ ş. a. şi mai târziu promotor al Operei 
române ; — violonistul Costache Dumitrescu, dirijorul orchestrei 
Teatrului Naţional, autor al „Dansului țărănesc“ şi al mai mul- 
tor partiţii pentru quartet şi trio; — apoi pianistul Ochi-Albi, 
autorul delicatelor compoziții: Un tour de vals şi Petite causerie 
ce fac şi azi farmecul programelor mai tuturor orchestrelor 
noastre ; — cum şi Mărgăritescu, Kratocwill, Namian şi Ivano- 
vici, şefi ai muzicilor militare cari au scris numeroase bucăţi de 
muzică variată și de dans pentru vremurile acelea. Faima lui 
Ivanovici a avut norocul să depăşească pe a tuturor colegilor lui 
citați mai sus. Valsul lui întitulat „Valurile Dunărei“, pe lângă 

faima ce a stârnit în vremea lui, sa bucură şi azi, după o jumă- 
tate de veac, de prețuirea muzicianilor lumei în toate emisiunile 
də Radio. O bună parte din această faimā a fost datorită — pe 
lângă faptul că, venind după „An der schőnne blaue Donnau” 
al lui Iohan Strauss, aducea, pe lângă o frumoasă inspirație în 
genul vremei şi o melodizare originală care a rămas de-atunci 
ca un stil propriu-românese al valsurilor : noastra în genul 
vienez — şi succesului obţinut de autorul lui la Paris în timpl 
Expoziție: universale din 1889. Ivanovici aflându-se atunci 
acolo a participat la concursul internațbnal instituit pen- 
tru compunerea unui Marş de defiliare destinat marei reviste 
militare ce s'a desfăşurat înaintea Țarului Alexandru al III-lea 
al Rusiei care a vizitat acea expoziţie. Laureatul acelui concurs. 
la care au participat 116 muzicani din toate colţurile lumei, a 
fost compozitorul nostru Ivanocici, cu „Marşul lui Alexandru 
111” care u rămas până azi unul din cele mai marţiale marşuri 
de defilare. 

In afară de compozitorii menţionaţi ai acelei vremi, cată să 
amintim și pe „diletanții” compozitori ai „Romanţelor cu vorbe” 
ce au delectat pe cei de atunci stăruind a delecta şi pe bucureş- 
tenii deacum — precum au fost George Cavadia, Grigore Ven- 
tura autor al romanţei „Doi ochi” şi T. Moisescu, al romanţei „Sub 
vişinu'nflorit” pe care o ascultăm şi azi mai în fiecare zi. 


x 


Dar desvoltarea culturii muzicale la noi a cerut, — pe lângă 
impusul înalt al acelei instituţiuni oticioase şi în afară de acela 
pe care i l-a dat întloritoarea epocă a teatrului muzical despre 
care am povestit mai înainte — şi o altă faţă, mai populară, pe 
care, de vreme ce ne aflăm în acest domeniu, nu putem trece fără 
a o însenma aci. 

Este un lucru de multe ori afirmat cu convingere la noi, că 
Românul de pretutindeni, se naşte poet — un poet al doruriior și 
al voioşiei lui, plăcându-i să-şi cânte, cum sa priceput el mai 
frumos, aleanurile şi bucuriile ce i-au frământat sufletul sau i-au 
svânturat mintea. | 

Cântecele acelea, puse în Doine, Hore, Sârbe, Invârtite şi 
alte felurite jocuri cu cari el s'a îndeletnicit din multă voie 
bună, au fost trecute din tată în fiu generaţiilor ce s'au succedat 
în timp, fiind prinse din arcuş şi purtate, dela sate la oraşe pe 
toate meleagurile ţărei, de către „Lăutari“. Aceşti trubaduri, oa- 

cheși prin tradiţie şi hoinari din obiceiu, au fost şi au rămas 
muzicanţii de cari Românul nu sa putut lipsi oridecâteori 
timpul, predispoziția şi prisosul de gologani i-au îngăduit să-şi 
mai uite necazurile la joc sau la un pahar cu vin. ` 
Denumirea de Lăutari, deşi din înţelesul vorbei ar fi trebuit 
să fie dată numai celor cari cântă din lăută, adică din vioară —. 
la noi a fost pretutindeni întrebuințată spre a desemna taratu- 
rile acestui fel de mu- 
zicanţi. In vremurile 
mai vechi taratul de 
lăutari cuprindea doar 
un seripear sau viorist, 
un cobzar şi un suflă- 
tor în Naiu. Prin a- 
ceastă denumire gene- 
rică şi mai ales din 
ordinea înşirărei celor 
ce alcătuiau un taraf, 
s'ar crede că vioristul 
ar fi fost vătatul gru- 
purilor acestea de lău- 
tari ;— vom vedea însă 
că nu era totdeauna 
astfel. 
= Un scriitor fran- 
cez care prin 1854 s'a 
ocupat cu mult inte- 
res de lăutarii noştri, 
susține că prima vioară 
au moștenit-o dela stră- 
(Desen de C. Jiquidi), moșii din India şi că 
nu ar fi adoptat pe 
cea din vremea mai nouă,decât fiindcă acel instrument muzical fu- 
sese mult perfecționat. O asemeni părere a aflat susţinere şi la Phi- 
limon al nostru, care, în ziarul „Buciumul“ tot de pe la 1850, afirmă 
aceiaşi ipoteză adăugând că unii ţigani bătrâni, lăutari de meserie, 
numeau şi pe vremea lui coardele mărginale ale vioarei (cea de 
„50l“ şi cea de „mi“) „neva”, iar pe cele dela mijloc („re” şi „la”) 
„saba”, amândouă aceste numiri fiind cuvinte ce aparţin limbei 
sancriste. Cobza ne era decât un fel de „„mandola“ rudimentară 


Papa Grigori Ventura, de pe teoria transformismului. 

ce servea numai pentru acompaniament, având zece coarde duble 
din care patru perechi.cu aceleaşi tonuri şi cu aceleaşi numiri ca 
şi cele ale vioarei. Vestitul nostru Barbu Lăutarul, pe care Vasile 
Alexandri l-a cântat la rândul lui, era un neîntrecut cobzar şi în 
acelaş timp un „gurist“ *%) plin de haz şi cu multă psihologie la 
dibuirea „toanelor“ în cari se găseau cheilii cărora el le cânta. 
In sfârşit, Naiul nu este alt decât legendarul flaut pe mai multe 
ţevi, al zeului Pan din mitologia greacă. Prezenţa naiului în ta- 
rafturile din vremile de până acum, ar putea constitui un subiect 
interesant de cercetat pentru o bună Istorie a Muzicei la noi. Am 
avut minunaţi „virtuoşi“ ai acestui instrument clasic; dar azi ei 
amenință să dispară cu totul, ceiace ar fi mare păcat şi o mare 
vină pentru cei ce pretind că se pipa, şi încă în mod oficial, de 
soarta muzicei româneşti. 

Odată cu începutul „,modernizărilor“ tarafului (a cărui eti- 
mologie este curat țigănească şi deci, prin origina acestora, tot 
indiană) i-s'a zis „bandă“ (?), în deosebi decând numărul instru- 
mentelor ce îl alcătueşte a fost sporit. 

Trecând însă prin toate aceste prefaceri, ca şi prin aceia care 
a preschimbat vechiul taraf întrun „sextet“, tarafurile lăutarilor 
noștri care s'au dovedit capabile de adaptare tuturor schimbărilor 
de repertorii la care au fost silite de așa-zisele progrese, şi-au 
păstrat totdeauna faima bine legitimată de culegători şi transmi- 
tători ai acelei muzici autohtonă ce constitue folklore-ul românesc 
s'au ridicat prin însuşirile lor de virtuozitate muzicală la culmi 
ce au surprins adesea pe muzicianii erudiţi străini ce i-au ascul- 
tat, şi au păstrat cât au putut mai bine chiar tradiţia de a în- 
demna pe cei de o rasă cu ei să se ţină morţiş de meseria asta 
pe care atâţi de-ai lor au ilustrat-o cu atâta farmec şi talent. La 
aceasta, însă nu le-a lipsit — ce e drept — nici sprijinul necurmat 
al românilor noştri care, ştiid şi ei din bătrâni ce se chiamă un 
„chef în lege“, nu l-a vrut niciodată decât cu lăutari. Pentru aşa 
ceva românul mai ales la Bucureşti, era mult până ce se prindea, 
că de-alăsat nu se mai lăsa, decât când... îl lăsa balamalele. 

Numai în împrejurări ca acele pe cari le arătăm, breasla lău- 
tărească a putut propăși deci la noi într'atât ca să dobândească, 
în vremurile către cari se îndreaptă amintirile noastre, o des- 
voltare atât de prețuită ca număr, dar mai ales ca valoare ar- 
tistică a protagoniștilor ei de-atunci. 


230) Azi îi zicem „Dizeur”, pocind cuvântul franțuzesc corespunzător. 

Bucureştii ajunsese şi au rămas multă vreme oraşul acade- 
mic al lăutăriei. Sediul „academiei“ lor era celebra cafenea lău- 
tărească dela răspântia străzilor Bolintineanu, Poteovari şi Sfin- 
țtilor, local ţinut de un bătrân, fost lăutar şi cl, pe nume Panait. 
Acolo îşi petreceau pe vremuri cei mai straşnici lăutari bucureş- 
teni timpul lor liber, în faţa unui pahar de ceaiu sau a unei cafele 
turcești şi în asteptarea să le pice... o cântare, — cum ziceau ei. 
Dealtfel, mai tofi lăutarii noştri cu faimă locuiau în mahalaua 
aceia, cunoscută ca atare, și care cuprindea partea de oraş, dela 
biserica Poteovan (din spatele Spitalului Colțea) spre Caimata 
şi Sf. Gheorghe; iar mai încolo, pe străzile: Sfinţilor, Melodiei 
(nume dat parcă înadins) şi Speranţei, până la biserica lui Popa 
Chițu. | 

Dintre aceia, cată să însemnăm la locul cel mai de frunte pe 
neuitatul şi neîntrecutul cântăreţ din naiu, pe Angheluş Dinicu, 
tatăl celor trei Dinici deveniți mari muziciani ai ţărei noastre, 
socru al] flautistului profesor Elinescu şi bunic de pe mamă al 
neasemănatului Grigoraş, singurul care a păstrat locul de frunte 
în breasla lăutărească a oraşului nostru, fiind în aceaş timp un 
excelent şi virtuos muzicant în în'elesul cel mai savant şi mai 
modern al acestui cuvânt. Locuinţa bătrânească a acestora, din 
strada Speranţei Nr. 4, dăinuește şi azi aşa cum era atunci, şi nu 
ne putem opri de-a exprima speranţa noastră că onorata comi- 
siune pentru nomenclatura străzilor acestui oraş îşi va aminti 
când-va de aceasta, spre bucuria celor ce poartă Bucureştilor o 
dragoste adevărată. 

Angheluş Dinicu a fost cel mai înzestrat şi mai desăvârşit 
cântător din naiu pe care l-a avut ţara noastră şi breasla ei lău- 
tărească. Faimoasa „Ciocârlie“, — cocarda muzicei româneşti în 
toate manifestările ei din afară de hotare sau faţă de marile per- 
sonalități ce ne vin dintr'acolo, — a cărei melodie a fost schiţată 
încă de pe vremea lui Barbu Lăutarul, a fost adăugită şi desă- 
vârşită de acest neniîtrecut depozitar artistic al stilului curat al 
adevăratului cântec românesc. Când scotea Angheluş, din buzu- 
narul din dreapta al vestei lui, boabele de fasole sau de ma- 
zăre uscată, să le împartă în ţevile naiului său, ca să zică o 
Ciocârlie, — toată lumea adunată în localul unde cânta taraful 
lui încremenea cu paharul la gură, pentru ca apoi, la trilurile 
sfârşitului, să isbuenească în aplauze ce deveneau adevărate ova- 

tiuni. Jar când se arăta el în toane bune şi pentru muzica de 
Operă, şi începea, cu acompaniamentul tarafului în surdină, să 
dea drumul vreunei „Fantezii“ din Traviata, Rigoletto ori Tro- 
vatore sau Valsului din Faust — înmărmurea litera.mente lu- 
mea cu simţul ui muzical şi cu preciziunea cu care le cânta numai 
de pe ureche, deoarece el nu învățase să citească notele muzicale. 
Anghel Dinicu — staroste a lăutarilor bucureşteni din vremea 
lui, — a fost (ca şi nepotul lui, Grigoraş, care i-a urmat la această 
demnitate de breaslă) desfătătorul nelipsit al ospăjurilor Dom- 
neşti şi al boierimei bucureştene. Deaceia el a fost ales să for- 
meze şi să conducă orchestra românească ce a alcătuit împreună 
cu Sava Pădureanu şi cu Dinică Ciolacu, — acel celebru taraf în 
costume naţionale ce atrăgea la Pavilionul Român toată lumea 
ce a vizitat Expoziţia Universală dela Paris în anul 1889, — 
fapt înregistrat şi de revista franceză „L/Illustratiori*“ din Oc- 
tombrie acelaș an, care scria între altele: „Le -cabaret roumain 
a cette particularité qu'il reproduit fidèlement une partie de la 
vie nationale roumaine et que le public s'y eroit vraiament tran- 
sporté sur les bords du Danube, a trois mile kilometres de Paris. 
Tout concourt a donner cette illusion; la musique des „lautari“ 
dabord, a cause de a virivesit6 des artistes naturels qui linter- 
pretent avec autant de sentiment et de douceur... °). 

Amintirea reîntrecutului „muscalagiu” Angheluş Dinicu ne 
stârneşte părerea de rău nestăpânită că acel artist desăvârşit al 
naiului nu ne-a lăsat mai mulţi ciraci de-ai lui și mai ales pe cine 
să continue tradiţia acestei podoabe eminamente artistică a tarafu- 
rilor noastre de datină, cari încep de-asemeni să dispară. In 
această privinţă Academia noastră de muzică ar putea să se gân- 
dească din vreme la înfiinţarea unui curs liber întemeiat pe acea 
şcoală tradițională. Ar fi mai bine oricât de târziu, decât nicio- 
dată. Folosul unei asemeni iniţiative ar fi şi mai mare dacă vom 
socoti şi faptul de netăgăduit că numai acelor lăutari ai noștri 
le datorim păstrarea temelor duiose sau voioase ale Doinelor, 
Horelor şi altor jocuri pământene pe cari compozitori români 


231) „Cârciuma românească are darul de-a înfățișa întocmai o parte 
din viaţa românească în aşa fel încât publicul se crede în adevăr strămu- 
tat pe malurile Dunărei la trei mii de kilometri de Paris. Totul contribuie 
să lase această impresiune: mai întâi cântecele „lăutarilor” cu o muzică ce 
înmărmur”ește prin virtuozitatea artiștilor din născare ce o interpretează cu 
atâta simțimînt și duioşie...” 

ca: George Enescu, Ciprian Porumbescu, Mureşenii, Flondor, 
Iuliu Wiest, Gheorghe Dinicu, Elinescu şi cei de mai pe urmă, 
le-au folosit în compoziţiile lor, ca să împodobească cu ele, ca şi 
cu nişte pietre nestimate, rapsodiile, poemele şi alte lucrări ale 
lor ce sunt podoabă a muzicei noastre naţionale. De ce nu sar 
bucura ei. măcar de-atâta cinste; iar ţara de darul lor muzical 
ce poartă aşa de statornic amintirea datinelor noastre din bătrâni? 

Dar să revenim la cei cari, odată cu meşteşugitul Angheluş 
sau după el, au cinstit breasla acestor cântăreţi; căci fruntaşi 
de seamă au tost şi lăutarii pe cari îi vom mai numi. 

Insemnă aşadar: pe vioristul Năstase Ochi-Alhi; pe Marin 
Buzatu. vestitul chitarist care cu vocea lui de bariton ajunsese 
să. uimească şi pe parizieni ale căror cântece le învățase şi le 
„zicea“ întrun mod desăvârşit; pe Radu Ciolac, muscalagiu de 
faimă şi pe Sava Pădureanu, lăutarul 'Țarilor Rusiei pravoslav- 
nice, unde a petrecut o mare parte din cariera lui şi de unde ve- 
nea când şi când pe-acasă încărcat de ruble. de dubli-poli de aur 
şi de giuvaericalele cu cari îl răsplăteau Impăraţii, prinții şi 
marii-duci ale căror serbbări şi petreceri le însutlețea cu măestria 
arcuşului său, erudit în muzica uşoară a tuturor neamurilor 
pământului; Iorgu Ochi-Albi, elev al bătrânului Iulius Wiest de 
la Conservatorul bucureştean. Acesta a învăţat la vârsta de 50 
de ani să cânte cu vioara şi apoi, alcătuind o orchestră, a plecat 
în Rusia pe urmele mai marelui său şi a cântat la Curtea Țarului 
Nicolae al II-lea, legând o strânsă prietenie cu cei mai mari mu- 
ziciani ruşi ca: Rimsky-Korsacov, Glazunot, Rachmaninov şi al- 
ţii. Dela el ne-a rămas câteva compoziţiuni cum sunt: „Petite 
Causerie“, „Tour de Valse” ş. a. ce fac parte şi azi din repertoriul 
multor orchestre de localuri, nu numai dela noi, ci şi din străină- 
tate. Copiii lui Radu Ciolac au fost şi ei lăutari cu renume. Cel 
mai mare, Dincă, era viorist şi am arătat că a fost ales în taraful 
Expoziţiei: dela Paris; mijlociul, Fotache, era chitarist excelent şi 
purta porecla de „Prinţul“ din cauză că umbla foarte elegant în- 
brăcat şi se purta între breslaşii lui cu o foarte mare distincţiune; 
iar cel mai mic, Christache Ciolae, a fost, în epoca dintre cea a 
bătrânului Angheluş Dinicu şi aceia a neputului său Grigoraş, 
fruntea lăutarilor bucureşteni. A cântat, cu taraful său, la Beră- 
ria Cooperativă de lângă Teatrul Naţional și la restaurantele 
„Elyseu“ şi „Continental”, unde se aduna pentru el toată elita 

oraşului, — şi nu era nuntă sau petrecere pela casele mari, de 
unde să fi lipsit taraful lui. 

Dar această breaslă lăutărească dela noi a dat pe-atunci, in 
afară de maeștrii de talia acestora, şi alte elemnte, răzlețe dar de 
deosebită valoare, cum au fost de pildă: muscalagiul Ciuciu, un 
zaplan urât cu chip de gealat (călău) ture, dar care sufla în naiu 
de-se auzea cale de-o poștă (adică la douăzeci de kilometri) şi era 
faima grădinilor noastre cu grătar; — rafinatul Ionică Bâran, om 
simpatie şi excelent viorist care cânta la grădina lui Stavri din 
Uliţa Poloneză (str. Academiei) şi, din taraful acestuia, Ghină Fi- 
lipescu, chitarist de pomină, cu o voce admirabil lucrată pentru 
romanţele, doinele şi toate cântecele noastre cu of! ṣu cu ah! Vestit 
mai cu osebire pentru virtuozitatea lui la chitară, avea un reper- 
toriu de canzone şi de tarantele spaniole şi italiene, pe cari le în- 
văţase „la faţa locului“, şi în cari — spunea el, când „îl punea pe 
roate” câteva păhăruţe de rom — făcuse „martz“ pe toţi chitariştii 
de pe-acolo şi din lagunele Veneţiei. Acest Ghină era vecin în ma- 
hala cu alt vestit şef de taraf, Costache Pompieru, dela care avem 
"şi azi bine curoseuta Sârbă a lui Pompieru. Alt chitarist minunat 
`a fost cântăreţul poreclit „Gură de câine“ — gură, din care se 
înălța însă un glas de tenor liric, ce făcea pe cucoanele bucureş- 
tilor să-l asculte cu ochii închişi. 

Mai aproape de zilele noastre s'a ivit un alt lăutar înăscut, 
Nicu Buică, viorist năzdrăvan care făcuse studii complecta la 
Conservatorul nostru dar care, prin complexitatea atât a firei lui 
cât și a talentului ce poseda, a ţinut să rămâră în breasla lăută- 
rească, unde evolua cu o frenezie uimitoare, dela neastâmpărul 
jocurilor noastre repezi dela ţară şi al chilabalelor ţigăneşti până 
læa cele mai complexe partițiuni ale vrăjitului Nicolo Paganini. 
Pentru acestea din urmă avea o pasiune şi o înţelegere unită cu o 
precepere de executare, cari au uimit pe mulţi muzicanți de seamă 
ce lau auzit. După ce a cântat vreo doi ani la restaurantul lui 
Tordache din Covaci, Buică a plecat la Paris cu un taraf costumat 
rămânește şi a obţinut foarte frumoase succese în vreo două lo- 
caluri de-acolo, pânăce într'o bună-zi a schimbat straiele ţărăneşti 
cu fracul și a trecut la Teatrul Râjane, unde concertele lui de „en- 
tre-actes“, cu repertoriu din cele mai alese și mai „dificile” com- 
poziţii, au delectat multă vreme publicul parizian. 

Generaţiile acelor neasemănaţi lăutari români sau încheat 
cu strălucita carieră a ţambalagiului Lică Stefănescu, „clou- 

ul“ celor mai de seamă localuri din Petersburg şi Londra unde el 
se întitula „timbalist” şi unde a obținut succese cu adevărat ră- 
sunătoare executând ca solist, cu acompaniament de piano, ade- 
vărate concerte de virtuos, pe un instrument cu trei pedale, de 
cea mai nouă construcție în acea vreme. La noi, a cântat în iara- 
tul lui Nicu Buică la Iordache, apoi în toate marile centre euro= ` 
pene, culegând peste tot faima unui mare artist, şi a murit la Rọs- 
tov, în refugiu pe vremea celuilalt război, la o vârstă când, ca şi 
Buică, ar fi putut să mai desfăşoare multă vreme gama însuşi- 
rilor lui excepționale. 

Incheiăm elogiile acestor adevărați artişti ai breslei noastre 
lăutăreşti cu adânca părere de rău că înclinarea tineretului spre 
„sachismele“ muzicei barbare roade temeliile desvoltărei normale 
a acestei bresle care — orice sar spune — a fost şi va rămâne o 
instituţie, între mijloacele cela mai apropiate cu cari poporul 
nostru a păşit atât de voios și atât de bine pe tărâmul adevăratei 
cuturi muzicale, de care ne arătăm așa de volnici în ziua de azi. 


Educaţia şi moralitatea 
bucureştenilor de-atunci. 


G învățăturei şi a educărei prin cultură nu era atunci 

o precupare obştească a bucureştenilor — aşa cum pare să 
fie astăzi. Viaţa fiind mult mai simplă şi mai uşoară ca acum, fie 
care categorie de copii primea educaţiunea, cultura şi îndelet- 
nicirile mediului socia] căruia aparţinea. 

Copiii de boieri, dacă nu erau înscrişi sau chiar internaţi în 
vreunul din Pensioanele oraşului, învățau cartea cursului pri- 
mar şi gimnazial la ei acasă, sub grija şi priceperea vreunui 
asa-zis „meditator“. Fără viața de şcoală şi deci fără camara- 
deria ce acolo se deprinde mai înâi, copiii aceia fiind de mici 
muştruluiţi 7%) de către „guvernantele“ lor, creşteau fără să fi 
cunoscut bucuria libertăţei de joacă laolaltă cu ceilalţi copii de 
vârsta lor. 

Odraslele familiilor burgheze erau aproape singurile ce ur- 
mau cursurile şcolilor publice. 

Copiii meşteşugarilor şi ai oamenilor mai de jos erau în cea 
mai mare parte daţi din vreme la deprinderea uneia din meserii.. 

Aceştia duceau „la stăpân“ — cum se zicea atunci — o viaţă 
de ucenici, potrivită mai ales intereselor „jupânilor“ lor. Uce- 
nicia aceia dura pânăce erau scoşi calfe spre a putea lucra şi 
la alţi meşteri, ori meşteri spre a putea lucra pe seama lor. Anii 
de copilărie ai acestora nu erau lăsaţi libertăţei sau haimana- 
lâcului, care rămânea numai pe seama celor ce alcătuiau poşi- 
dicul mahalalelor şi cu care toţi ceilalți sa cam fereau să aibă 
de-aface, 


232) Expresiunea deformată a noţiunei „meșterăluit” adică educat de 
cei meșteri în această îndeletnicire, 

In felul acesta copilăria tuturor bucureştenilor se petrecea 
mai mult pelângă gospodăria familiilor lor şi deci numai în 
contactul celor de-o seamă cu ei. 

De-aci venea diferențiarea ce rezulta prin deosebirea fie- 
căreia din ele, şi tot astfel se ajungea şi la lipsa acelei li- 
bertăţi, în voia căreia sunt lăsaţi de părinţii din zilele noastre 
şi de care copiii de acum se folosese numai în paguba educa- 
țiunei lor. 

Cum vedem, atunci, pentru sburdălnicia copilăriei propriu- 
zisă, rămânea doar „Joaca“ între ei. 

Jocurile copiilor — în lipsa sporturilor de azi — erau de- 
stul de variate şi atunci; dar erau mai naive şi în niciun caz 
atât de colectivizate ca cele de acum. Ele se mai deosebeau și 
prin aceia că unele erau oarecum educative pentru trup ca şi 
pentru suflet, deci cam în felul sporturilor actuale; iar altele 
era numai recreative. 

Intre cele dintâi însemnăm, din ale iernei: datul pe ghiaţă, 
fără patine şi pe oriunde se găsea loc bun pentru o mică pârtie; 
— datul cu târlia pe derdeluș, pe povârnişurile naturale ale ora- 
şului sau pe deluşoare ridicate din zăpada anume îngrămădita 
prin unele curţi sau maidane ale mabhalalei, şi acestea fără 
costumele speciale și atât de costisitoare şi fără plecatul la 
munte, cum este moda în ziua de azi. Ceice făceau patinaj se- 
rios, pe patine speciale de fier, erau mai puţini la număr şi de-o 
vârstă ceva mai măricică; asta probabil fiindcă cheltuiala 
echipărei în acest scop cântărea ceva mai greu de cât azi, cu- 
toatecă atunci toate erau cu mult mai eftine ca acum. In timpul 
verei, copiii se jucau în plină libertate: Leapşa, Barul şi $o- 
dronul ; iar în mod reglementar, Oina. — Cei de pela mahala 
obișnuind să joace şi Țurca ori Poarea 2%), 


233) „Leapşa” era fugă, pe fereală de a nu fi atins cu mâna dreaptă 
de cel care, atins la rândul lui, trebuia să o treacă altuia. „Barul”, joc într'un 
dreptunghiu tras pe pământ cu cretă sau pe iarbă cu sfoară şi în care se 
însemna anumite posturi ce trebuia împărţite pe cei câţiva parteneri, iar 
apoi schimbate prin destoinicia cucerirei lor, de pe însemnătatea ce aveau. 
Acesta era un joc colectiv, pe echipe, oarecum asemănător cu „foot-ballul”'.— 
„Șodronul” — (nume francez — „chaudron” — care înseamnă căldărușă, dar 
căruia nu-i ştim rostul analogiei) — se juca tot într'un dreptunghiu înscris 
pe pământ cu creta, dar consta din împingerea cu virful piciorului a unui 
calâp de piatră în fiecare compartiment al careului de joc și jucătorul era 

Ca jocuri recreative, copiii din familiile boierești cuno- 
şteau doar Croquet-ul, Tennis-ul şi așa-zisele jocuri de socie- 
tate, împrumutate dela francezi; iar ceilalți: Smeul şi Ar- 
şicele 2%), 

Smeurile erau patima cea mare a tuturor copiilor. Ele 
se mai văd şi azi prin văzduhul periferiilor oraşului, dar nu 
ca atunci când umpleau cerul cu vâjjiitul lor şi când erau po- 
doaba sârmelor de telegraf de-alungul tuturor străzilor. In pri- 
ceperea contecţionărei lor, smeurile aveau meşterii lor; iar ca 
îndemânare în mânuirea lor la înălţat sau la „încureare“, aveau 
şi campioni cu faimă, cunoscuţi dela o mahala la alta. 

Toate jocurile astea erau niște îndeletniciri nevinovate şi 


obligat să facă aceasta sărind numai pe un picior — greșeli fiind: punerea 
jos a celuilalt picior sau schimbarea lor în cursă, scoaterea calâpului din 
conturul dreptunghiului sau oprirea lui pe liniile despărţitoare. 

„Oina? — jocul din bătrâni al Hoinarilor — desnre care se pomene- 
şte în piesa Vlaicu-Vodă că ar fi fost jucată și de Voevodul Mircea cel Mare 
în copilăria lui — este un joc, în două echipe pentru baterea unei mingii cu 
o dopată lungă din lemn cioplit. Oina a fost decretată, prin 1897, ca joe 
şcolar oficializat; se mai practică și acum în sânul asociaţiilor sportive 
şcolare. ” 

„Ţurea”, un exercițiu de dexteritate constând în a lovi din sbor şi a 
trimite cât mai departe cu un ciomăgel scurt, o bucată de lemn ascuţită la am- 
bele capete şi pe care atingerea cu acel ciomăgel pe capetele ascuţite o ridică 
în aier unde trebuie apoi lovită spre trimitere. 

„Poarca”, joc predilect numai la mahala și pe la ţară, era leit nobilul 
joc de azi ce se chiamă „Golt” cu deosebire că ai-noştri de-atunci se ser- 
veau de-o bâtă şi un ciolan de bou, dela genunchi; în vreme ce azi uneltele 
s'au schimbat în „crosă” și o mingie de celuloid plină şi nu mai mare ca un 
ou de bibilică. 

234) Smeurile erau de două feluri: cu speteze, cari se înălțau cu 
sfoară din păpușoaie cât mai mari ca să poată fi urcat cât mai sus, şi cele 
turcești, pentru puştii micuţi, acestea făcute uşor din o bucăţică de hârtie 
de caiet și din un crâmpeiu de coadă din şiret de cârpă, și putând fi înălțat 
cu aţă de patru-cinci metri lungime, ele nesuindu-se prea sus. 

„Arșşicele” erau rotulele genuchilor din spate ale mieilor şi li-se 
mai ziceau şi „gioale” în mod generic „iar ca valoare erau deosebite în: 
miele, cele provenite dela miei, și soalbe cele provenite dela capre, acestea 
fiind ceva mai mari, mai lucioase şi mai consistente. Miza de arşice se așe- 
za în două rânduri pe pământ şi trebuia lovit în acele rânduri cu un Ichiu, 
adică o soalbă plumbuită şi pilită spre mai îndemânatecă la mânuire. Ce 
se răsturna din șiruri în acea lovire dela distanță, pe depășire aleasă, era 
câştigul jucătorului al cărui rând era să tragă. Furtul lor din joc, şi prin fugă, 
se numea „Pui de giol”. 

necostisitoare, pentru când se găseau mai mulți copii laolaltă şi 
pentru ca să treacă vremea, ce a lor era, de dimineață până 
seara. Erau jocuri din care nu se putea isca niciun nărav urât, 
ci doar, din când în când câteo mică păruială 5) pentru te- 
miri-ce sfadă eşită din semeția cu care se întreceau între er. 
Apucături mai rele şi care i-ar fi putut împinge la săvârşirea 
vreunor „blestemăţii“ lipseau cu totul din mintea copilandrilor 
acelor timpuri, — denumirea aceia de „blestemăţii” fiind ea în- 
săşi o indicaţiune de oroare cu care ar fi fost priviţi cei ce sar 
fi încumetat la aşaceva. Micile năravuri prinse din promiseui- 
tatea întâmplătoare cu niscai dănciuci de neam ţigănese — pre- 
cum erau furtişagul fructelor şi florilor de prin grădinile oa- 
menilor sau aruncatul cu pietre unii într'alţii — pe lângă că nu 
converteau pe ceilalţi copii, dar erau și cùrând lecuite de nuie- 
lile de salcâm cu care aveau de-a tace tăptuitorii, când erau 
prinşi de către paznicii sau proprietarii grădinilor astfel în- 
călcate. 

Intre fete, — nici de-aşaceva nu era vorbă. Ele nici nu a- 
veau îngăduinţă să se amestice între băieţi, şi erau de timpuriu 
lipite de gospodăria casei — unele pentru a învăţa să lucreze 
la ciorapi, la broderii, la cusut albituri, iar altele mai cu ose- 
bire la arta gătitului mâncărilor şi făcutului prăjiturilor, şi dul- 
ceţurilor, la spălatul și căleatul rufelor şi la scuturatul şi dere- 
tecatul casei. Scuturatul acesta general trebuia făcut ne-apărat 
cu prilejul mutatului dintro casă într'alta, și apoi cel puţin: 
la Paşti adică în preajma Sărbătorilor, în postul Sfintei-Mării 
si spre sfârşitul Toamnei cât mai aproape de Crăciun, dacă nu 
se strica vremea mai de timpuriu. Când fema mai vrednice se 
îndeletniceau cu seuturatul prea des peste an, celelalte ziceau 
că'şi mătură norocul din casă. Tot pe seama fetelor cădea și 
grija creşterei fraţilor şi surorilor mai mici. 

In felul acesta, — mai cu una, mai cu alta — copilăria lor 
trecea pe-neştiute, pânăce, devenite „codane“ (când adică le cre- 
şteau cozile părului mari de trebuiau să le încolăcească pe 
cap), începea să roiască svonul prin mahala pentru căpătui- 
rea fiecăreia la casa ei — ceiace se făcea fie prin cunoştinţe, fie 
cu ajutorul peţitoarelor speciale sau de meserie; care îngrijau 
să se facă vorbă de măritişul lor şi să se pună la cale „vede- 


235) Toată bătaia constă în aceia că se trăgeau de păr. 

rile“ pentru ca să se poată cunoaște viitorii însurăței. In acea 
perioadă pregătitoare fetele abia dacă, cosând la „trusourile“ 
lor, puteau prinde doar din auzite câte două-trei cântece pe cari, 
dacă aveau glas bun le cântau lucrând sau când veneau mo- 
safiri, de pe cuvintele pe cari le învățau una-dela-alta sau din 
cărţuliile „Micului Dor“. 

Când „tinerii“ ajungeau le schimbatul inelclor — ceace se 
făcea cu logodnă în temeiu, cu popă, cu masă mare, cu cadouri, 
însă numai între ai familiilor — educaţia lor era de-abinelea 
făcută. — Tânărul înceta de-a se mai aduna cu haidamacii 2%) cu 
cari bătuse străzile până atunci şi intra în rândul oamenilor 
cumsecade ; iar tânăra, era şi ea admisă între cucoane unde i-se 
făcea pregătirea teoretică despre toate câte aveau să mai fie şi 
despre cum aveau să fie, de pe rânduiala lăsată dela Dumne- 
zeu şi de pe normele ştiute doar de cele dela casa lor. 

Cu mici deosebiri. acestea se petreceau cam la fel în toate 
straturile  societăţei bucureştene; — micile deosebiri ţinând 
doar de zicala: „câte bordeie, atâtea obiceie“. Si dacă bordeiele 
nu prea erau toate la fel, în schimb „obiceiele“ se loveau 2) al 
Dracului |... 

Cu jocurile copilăriei, cu ţinerea strictă a poruncilor Bise- 
ricei, cu deprinderea unei meserii sau slujbe, cu prinderea în- . 
vățăturei de carte sau a treburilor casei. cu drăgălăşeniile pla- 
tonismului dragostelor lor „inocente“ şi cu toate celelalte dichi- 
suri ale căpătuirei lui — tineretul din vremea aceia nu avea 
nici dorinţa nici grija de-a bate drumurile la toate soiurile de 
întâlniri ca acum, nu avea nici pas să se dedea altor năravuri 
sau apucături urâte. 

Cum se făcea asta ? — Foarte simplu. 

Legea cea mai temeinică a creşterei copiilor şi a educaţiei 
lor pânăla vremea când aveau să ia în mână hăţurile căsniciei, 
era : „Copiilor, nu trebuie să li-se dea bani pe mână, pânăce 
nu i-ai văzut la casa lor“. ; 

Numai aşa se făcea că, atunci, odată intrați în rândul lu- 
mei, — de era vorba de bărbați sau de femei, — fiecare îşi ve- 
deau de treburile şi de rosturile caselor lor. Treburile erau: 
pentru bărbați, grija pământurilor sau a ecareturilor ce aveau 


236) Cei cari hoinăreau în voia lor.. 
237) Adică se potriveau. 

din al-lor sau pe cari le primise ca zestre, şi îndeplinirea înda- 
toririlor ce le puneau ocupațiunile lor — fie că era vorba de 
funcționari, de rentieri sau de simplii muncitori. 

Familiile de-atunci, adunate cât mai laolaltă, în deplină 
sănătate de trup ca şi de minte — erau răsadurile ce asigurau 
cu fiecare nouă generaţie, copacii sdraveni, bine înrădăcinaţi, cu 
trunchiuri tari şi firese crescute şi cu frunziş bogat şi adăpo- 
stitor, din care se alcătuia — ca înt”o pădure frumoasă — po- 
pulaţia de felurite obârşii a Bucureştilor de-acum șaizeci-șeap- 
tezeci de ani. In pădurea aceia, virgină de orice născociri vătă- 
mătoare, vegetaţia cea mai bună a familiei era ocrotită de Dum- 
nezeu şi de Fire, oamenii se aveau bine între ei, iar faptele rele 
şi fărădelegile rămâneau doar pe seama firilor blestemate, 
foarte arareori căzând și pe capul celor cu frică de osânda le- 
gilor şi de muncile Iadului. 


Din când în când, — pentruca tâlcul zicalei „Oameni 
suntem“! să nu rămână de ruşine — se mai ivea pe ici pe 


colo şi câte unul mai slab de înger care se lăsa prins în mreaja 
vreunui păcat. Dar aceste păcate nu erau din cele grele, şi nici 
măcar din cele de nemărturisit. 

Cine ajungea să agonisească pentru a spori avutul fami- 
liei lui, — acela era socotitom mai vrednic între ceilalţi și exem- 
plul lui, chiar dacă nu era de toţi urmat, era însă admirat cum 
se cuvine, fiindcă toată lumea ştia de unde venea prisosul acela 
şi se bucura că înstărirea cât mai multora aducea folos tuturora. 

Cine, din potrivă, se lăsa ademenit de unele din acele năra- 
vuri ușoare cari îl aducea, şi pe el şi pe-ai lui, la lipsuri şi la ` 
strâmtoare, — acela era privit cu dojană dar totuşi cu îngăduinţa 
care se dă celui dela care aştepţi să se pocăiască, De-aceştia se 
iveau însă totdeauna numai între oamenii ajunşi la maturitate, 
când adică fie care se simţea stăpân pe munca şi pe banul lui. 
Numai atunci se încumetau să ia asupră-le greșeala voită de-a 
se lăsa îmbiat: mai, la năravul băuturei depăşită ca măsură — 
mai, la patima unor „toiţe“ (cărţi de joc) mânuite cu nenoroc, 
sau în sfârşit la mai ştim noi ce, din cele cari pe vremea aceia 
cu greu şi numai la întâmplare deosebită se putea află. 

Păcatelor din tagma asta, nici nu li-se da atunci prea 
multă însemnătate ; ele erau socotite mai mult ca nişte metehne, 
ușor de lecuit sub apăserea nevoiei de ceiace se numea „consi- 

deraţia“ de care oricine trebuia să se bucure în faţa semenilor 
şi a concetăţenilor lui. 

Pe consideraţia aceasta toată lumea de-atunci punea cel 
mai mare preţ. Ea era legătura cea mai puternică ce apropia 
pe cei de-o seamă şi care putea ridica pe cei mici şi mai lipsiţi 
în rândurile celor mari și înstăriți; — şi tot ea depărta pe toţi 
cei cu minte sănătoasă, de cei molipsiţi. 

Intr'un mediu ca acela nu se prea afla deci putinţă de vreo 
pornire oarbă spre fărădelegile care ne bântuie astăzi pe tot 
locul şi la tot pasul. In lumea de-atunci se ştia bine despre fie- 
care, ce face şi ce poate. Chip de-a arunca praf în ochii lumei, 
nu era. lar cine se încumeta să încerce aşaceva, se făcea de po- 
mină în aşa fel că pân'la urmă se lăsa. 

„Legea poruncea ; iar paznicii ei arătau ritos fiecăruia ce 
se cuvenea să facă şi ce nu. Rosturi de înşelăciune şi de exero- 
cherii nu se prea stiveau şi nici nu încăpeau în cugetul nimă- 
nuia căci, ca să spunem vorba pe şleau, oamenii aceia aveau, 
toţi, simţul ruşinei. 

A rămas celebră în această privinţă demostraţiunea făcută 
de marele avocat Alexandru Djuvara într'o şedinţă publică 
dela palatul Justiţiei şi care arăta minunat de frumos ce se 
înțelegea atunci prin meritul de a se putea cineva bucura de 
àcea „consideraţiune“ socială. Era în procesul penal al unui cu- 
noscut arhitect bucureştean care, după ce elădise o casă pentru 
el pe bulevardul Carol I, strâmtorat şi îndatorat băneşte, i-a 
dat foc pentru a se descurca din suma destul de mare pentru 
care își asigurase casa. Curtea cu Juraţi, în urma unei pledoa- 
rii admirabil meşteşugită de Barbu Ștefănescu-Delavrancea, a 
adus un verdict de achitare. Inainte de ridicarea şedinţei, unul 
din avocaţii părţei civile a cerut Curţei să se pronunţe şi asupra 
despăgubirilor civile; dar dintre avocaţii apărărei sa ridicat 
unul care a obiectat că, de vreme ce inculpatul fusese achitat 
de către Juriu. verdictul de achitare a spălat definitiv pe 
acuzat de crice fel de urmăriri ale acelui proces. La accastă ar- 
gumentare, Alexandru Djuvara, un eminent jurist şi fost mi- 
nistru al Justiţiei, a răspuns cum nu se putea mai strălucit zi- 
când : „Verdictul, domnilor Juraţi“, a putut spăla pe învinuit; 
dar nu ca apa botezului, de orice păcate, ci doar cum spală a- 
pele mărei hoiturile pe cari le aruncă pe țărm!“ — şi dreptatea 
a rămas de partea acestuia, deoarece inculpatul de-atunci nu 


19 

s'a mai putut reabilita niciodată, rămânând pe veci exclus dim 
buna consideraţiune a societăţei bucureştene. 

Afară de acestea, şi spre marea lor deosebire de cei de-acum, 
bucureştenii vremei aceleia aveau o repulsiune, nedesminţită 
decât de nevoie, pentru „umblatul cu procese pe la Tribunal“. 
Ei priveau pe cel pedepsit cândva penaliceşte, ca pe un om scos 
din rândul lumei; iar pe puşcăriaşi, ca pe nişte molipsiţi de 
ciumă. 

* 


Sarcina de-a apăra pe cetăţeni de asemenea năpaste, ca şi 
aceia de-a'i urmări şi trimite Judecăţei atunci când cădeau în 
ea, o avea Pretectura Poliţiei Capitalei şi Parchetul judecăto- 
torese, ca şi acum. 

Sediul Poliţiei bucureştene care fusese cândva în Piața- 
mare, laolaltă cu Primăria, şi i-se zicea atunci Agie, deoarece 
era condusă de un Agă (Prefect) —a fost apoi aşezată pe cheiul 
Gârlei dela Mihai-Vodă (unde e acum cazarma postului central 
al pompierilor) şi, după ridicarea ocupaţiunei ruseşti dela 1834, 
trecută în clădirea cea veche a locului unde se ridică acum noul 
edificiul al Prefecturei municipiului. Clădirea cea veche avea 
un singur cat şi nu ocupa decât centrul terenului pe care stă 
azi. Lipit de calcanul fostei librării a lui Socec, mai era un şir 
de clădiri ce serveau de cazarmă jandarmilor şi pompierilor. In 
curte, spre strada Domnița Anastasia, erau grajdurile şi remi- 
zele ; iar la faţă, spre calea Victoriei, în locul grilajului de fier 
de acum, erau câţiva stîlpi scunzi de piatră, legaţi de vârfuri cu 
nişte lanţuri grele de fier ce atârna ca ghirlande şi erau sin- 
gura lor podoabă. 

Dregătoria prefectoricească era, chiar la începutul domniei 
Regelui Carol I, încredinţată unor aleşi dintre fruntașii parti- 
delor politice, cari dovedise mai mare destoinicie în mânuirea 
maselor electorale cu prilejul perindărei pela Putere a partidu- 
lui respectiv. Cel mai cu faimă din seria acestora a tost vestitul 
Radu Mihai, omul „Vizirului“ Ion Brătianu, şi care a prefec- 
torit în toţi cei doisprezece ani ai lungei guvernări a şefului său 
politic (1876—86). Din seria ce a urmat și care începuse a se o- 
cupa mai mult și mai cu vădită competinţă de organizarea Po- 
liţiei noastre pe temeiuri mai potrivite rostului ei, însemnăm 
în treacăt numele : colonelului Ion Algiu, al colonelului-prinţ Di- 


îi 


Biserica veche a Sfântului E'efterie şi câmpul care o înconjura 
până la 1894. 


dist) în prima uni- 
formă a acestor gar- 


Un „vardist“ (gar- 
í 
dieni ai Bucureştilor. 


BUCUREȘTII VECHIULUI REGAT | 293 


mitrie Moruzzi cunoscut de popor sub porecla Kneazul şi al avo- 
catului Ion G. Saita care trecea atunci drept cel mai destoinie 
reformator. 

Intocmirea vechei administrații polițienești semăna aidoma 
cu cea comunală, cu singurele deosebiri că Poliţia avea şi un 
serviciu zis de Siguranţă pentru dovedirea şi prinderea delicuen- 
ţilor şi criminalilor; iar, ca ultim grad ierarhic avea, în locul 
guarzilor-spirtari, pe gardienii-,„vardişti”. Sediurile poliţiei de 
despărţiri din oraş poporul le zicea „la Secţie” sau „la Comisie” 
fiindcă aveau ca şef un Comisar. Dela aceste Comisii porneau 
controlul şi urmăririle fiecărui „raion“, şi tot acolo se făcea 
„izicuţia“ primei instrueţii a tuturor afacerilor cu caracter penal. 

Numărul gardienilor publici era atunci cu mult mai redus; 
iar pregătirea lor în a-și exercita atribuţiunile şi a-şi impune 
autoritatea... și mai şi 238). 

Bucureştenii trăiau însă atunci în mai mare siguranță şi 
lumea își puteau face glugile de lemne și coteţele cu tot felul de 
orătănii în curte; iar vara dormeau fără grijă cu geamurile des- 
chise chiar jos şi la stradă, fără să se teamă ca acum de-a cădea 
pradă gerului sau de-a rămâne în pielea goală şi de râsul tuturor 

In anii dintâi ai ciclului ce îmbrăţişăm acı, comandant al 
vardiştilor era tot un fost militar, căpitanul Solomoneseu, un 
om atât de corpolent încât nu putea umbla mai deloc pe pi- 
cioare şi de-ceia își îndeplinea slujba circulând într'o trăsură ale 
cărei arcuri, deşi erau bine întărite, se lăsau spre partea unde 
se așeza el, de credeai că la tot pasul sta să-l verse în stradă. 
Dar aşa cum era el, căpitanul Solomonescu a fost nu numai un 
poliţist de rasă, dar şi un foarte simpatie tip al Bucureştilor 
de-atunci, atât prin modul conştiincios în care își îndeplinea 
funcțiunea, cât şi din pricina conformaţiei lui robustă şi volu- 
minoasă. Se poate spune chiar că el a fost adevăratul organiza- 
tor al corpului Gardienilor publici cu care au fost înlocuite a- 
tunci patraulele 2%) şi caraulele cetăţeneşti, de cari pomenea 
profesorul Ionescu-Gion în conferința din care am citat la în- 
ceputul acestei povestiri. 

La serviciul de siguranţă al Poliţiei noastre de atunci, — 


238) In loc de „şi mai mult”. 
239) Dela franțuzescul „patrouille”. 

de antopometrie, de fişe, de „amprente“ 240) digitale şi de apli- 
“carea teoriilor de criminologie ale lui Lombrozo sau ale lui Ber- 
tillon, nu era nici pomeneală. Abia pela 1880, un român care 
deprinsese arta de a fotografia, pe nume Ion Niculescu, obţinu 
îngăduinţa de a instala în curtea din dos a Poliţiei o baracă a 
lui în care își avea atelierul şi unde își luase obligaţia să facă, 
pe un preţ modic, câte o dublă imagine a celor ce avea de-a face 
cu această autoritate. Cu acele fotografii, din faţă şi din pro- 
fil 21), se începu întocmirea unui registru similar cu cel al fişe- 
lor actuale. 

Poliţia bucureșteană avea de altfel prea puţin de lucru în 
mijlocul unei populaţiuni pacinice de oameni liniştiţi şi puţin 
pretenţioşi cum erau cetățenii vremei aceleia. La Siguranţa ei, 
cercetările marilor crime sau delicte erau lăsate în seama des- 
toinicului de bună amintire, vestitul Puiu Alexandrescu, şi a a- 
jutorului şi ciracului 22) său Willy Georgescu, amâdoi selecţio- 
naţi numai pe criterii de pricepere şi de vechime ca simpli po- 
liţişti. — Abia după 1900 a fost adus în fruntea acelui organ 
polițienesc. fostul judecător de intrucţie Romulus Voinescu. 

Şi totuşi, sub conducerea empirică a acelora şi cu devota- 
mentul sincer şi onest al subalternilor lor, vechea noastră Poli- 
ţie a ştiut a dobândi lauri de frumoase isbânzi în diferitele ca- 
zuri celebre ivite atunci şi rămase de pomină pe multă vreme, 
cum au fost: furtul Cloșcei cu pui de aur?%%), dela muzeul de 
antichităţi din bulevardul Academiei, de către un- zănatec cu 
numele de Pantazescu ; — exerocheriile şi falşurile preschimbă- 
rilor de bani cu „apa de aur“ a lui Andronic; — falşificările de 
bancnote ale Băncei Naţionale, atât de artistice săvârşite de iscu- 
situl desenator Sache Botez 2*%), tâlhăriile bandei Zdrelea şi Mă- 
runţelu, ale lui Pipa şi ale ţiganului Lache Băbeanu. Inaintea ace- 
lor isprăvi — sporadice, pentru vremea îndelungată în care s'au. 


240) Imaginea încrețiturilor pielei degetelor spre palmă, luată prin 
apăsarea pe hârtie a degetelor mânjite cu cerneală oarecare. 

241) Văzut dintr'o parte. 

242) Elev şi inițiat al lui. x k 

243) Obiecte din tezaurul găsit în săpăturile dela Pietroasa (Buzău) şi 
rămase în Rusia după Revoluţia Bolșşevicilor din 1917. 

244) Câte și trei acești oameni de oarecare stare socială, cel de al 
doilea înrudindu-se chiar aproape cu familia unui dintre foştii oameni de 
Stat ai vremei. 

petrecut — rămăsese de pomină şi de groază două crime: cea din 
calea Moşilor, făptuită de un bulgar împotriva unui brutar de 
acelaş neam cu el, şi oribilul caz de criminalitate înnăscută a 
lui Ştefan Venescu ce ucisese într'o noapte toată familia direc- 
torului şeoalei primare din Tabaci, unchiul şi găzduitorul neno- 
rocitului tfăptaş. 

Toate cele enumărate aci se petrecuse însă în răstimpul a 
peste treizeci de ani! 

In mod obișnuit, rubricele „Intâmplărilor din Capitală“ 
sau ale „Curierului Judiciar“ de prin ziarele timpului, erau mai 
totdeauna searbede, neavând de relatat decât neînsemnate is- 
prăvi de-ale borfașilor de ogrăzi sau unele încăierări iscate pe 
la cârciumi între cei ce beau prea mult sau nu duceau de-loe la 
băutură. 

Şi bucureştenii se mândreau atunci pe drept cuvânt cu ra- 
ritatea „întâmplărilor“ astea, cărora le şi ziceau astfel pentrucă 
de-aşa-ceva nu se auzea decât „din an în Paşte“ — cum obişnueşte 
a spune românul. 

La decăderile şi la corupţiunea ce au urmat în vremurile de 
după aceia şi despre cari poate ne vom ocupa întrun volum vii- 
„tor — bucureştenii nu au ajuns, decât datorită destrăbălărei 
la care au contribuit în deosebi moravurile nestăpânite ale Po- 
liticei... aşa cum ea a fost făcută în anii de după cei prin care 
hoinărese amintirile noastre de-aci. 


„Moda“ vremei aceleia. 


p" la începutul domniei Regelui. Carol I, portul bucureşteni- 
lor adoptase îmbrăcămintea croită din stofe aduse deafară 
şi întocmită de pe moda aşa-zisă „nemțească“, în care se arătau 
toți cei din clasele de sus ale orăşenimei. Deosebire, la băr- 
baţi, era aceia că cei din tagma boierească stăruiau încă în moda 
şi croiala franțuzescă pe care o adusese „bonjuriștii“ pela 1848. 
Moda aceia impunea, chiar pentru ţinuta zilelor de lucru „re- 
dingotte“-a neagră sau albastră închis, cu pantalonul de culoa- 
rea oului de rață şi cu jileteă (gilet) din stofă de mătasă găl- 
buie cu floricele rare de culoare mai închisă. Cravatele din mă- 
tasă neagră fără lustru, înodate gata în nod de fundă, de plas- 
tron sau de regată ; unii cu gusturi şi pretenţii de artiști ori in- 
telectuali purtau şi fâşii zise „La Vallière“, pe care le înodau în 
fundă mare şi moale, în jurul gulerelor albe, tari și înalte, ne- 
răsfrânte nici la colţuri şi cari le ţineau gâtul înţepenit. Pe cap 
purtau numai jobenul (ţilindru) sau melon-ul (cipag) pălărie 
tare în forma rotundă emisferică, uneori de culoare cenușie ; iar, 
ca încălțăminte ghetele moi, fără vârfuri adause, fără deschiză- 
tură pe nasturi sau pe şireturi, ci numai cu „bizeţuri“ (besezen) 
laterale de pânză elastică pentru a înlesni tragerea pe picior. 
Rutăria se purta numai albă, cu pieptul şi mânecuţele cămăşei 
întărite în scrobeală şi lustruite — acestea din urmă despărțite, 
pentru a fi șchimbate odată cu gulerele, şi făcute sul ca burla- 
nele mașinilor de gătit. Ciorapii, ca şi mănuşile, de culoare găl- 
‘buie — afară de ţinuta de gală la care ciorapii erau numai negri ; 
sar mănuşile „glacée“, albe ca zăpada. Din ținuta domnilor mai 
făceau parte: ceasornicul cu capace care se purta în buzunarul 
vestei și cu lănţişor petrecut prin chiotoarea nasturilor de pe 
piept, pânăla buzunarul opus unde la capătul lanţului se punea 

un creion mecanic, un medalion cu vreo fotografie dragă și une- 
ori cutiuţa cu tabac de tras pe nas; — apoi tabachera cu tutun 
şi „ţigaretul“ de fildeş, de chihlibar, de abanos sau de sidef *) ; 
şi în sfârşit, bastonul, neîncovoiat şi cu mâner de aur, de argint, 
de fildeş, de baga **) ori de sidef, dacă nu chiar de vreun crâm- 
peiu de corn de cerb. Uneori mânerul nu era fixat de baston ci 
se prelungea înlăuntrul lui cu o lamă de stilet, pentru eventuala 
nevoie de apărare atunci când lumea nu umbla cu arme de foc 
asupra ei. In acel caz. era „baston cu şiş“. Ochelarii se purtau 
prinşi doar de spinarea nasului şi aveau la dreapta un şiret ce 
se prindea de chiotoarea hainei pentruca, dacă sar fi desprins, 
să nu cadă să se spargă. Ca amănunte ale ţinutei bărbătești, a- 
mintim  de-asemeni umbrela de soare, îmbrăcată cu borangie 
chinezesc (shantung) căptușit cu pe dedesubt cu mătasă verde 
spre a apăra şi ochii de lumina prea tare a soarelui de vară. 

Cucoanele aveau, şi ele, portul mult mai complicat. Rochiile 
nu erau dintr'o bucată ca acum, iar costumul simili-bărbătese 
— tailleur“-urile de azi — nu se vedea pe nicăieri. Costumele 
femenine erau alcătuite din „talie“ (corsaj sau bluză) până peste 
brâu, şi din „jupă“ (foile sau fusta) dela brâu în jos; iar josul 
ajungea pânăla vârfurile pantofilor. Tăietura sau croiala ro- 
chiilor („facon“-ul) se păstra ani-dearândul ;  variaţiunile se 
arătau numai din ţesăturile stofelor sau culoarea lor şi din gar- 
niturile 2e le împodobeau : iar acestea variau doar ca „style“, nu 
din orice scorneală ca în zilele noastre. 

Schimbările, rare cum erau, veneau doar după ce le statorni- 
cea Moda dela Paris. 

Astfel — pela 1866 dăinuia încă, la cucoanele mai vârstnice 
jupele cu malakof adică îmbrăcate peste un fel de schelet de 
balon ticluit din fâşiuţe de oase de balenă şi anume în aşa fel 
ca să ţină fusta hainei înfoiată. Cucoanele mai tinere începuse 
însă a înlocui acel „desous*“ cu fustele de pânză serobite, puse 
două-trei una peste alta, în felul cum se purtau ţărăneile din 
unele provincii ale Franţei şi Olandei. Tăliile treceau puţin 
peste cingătoare, aveau mânecile lungi şi largi, şi la gât se în- 

3 N 

*) Până la înzestrarea fabricei Belvedere cu maşinile necesare manu- 
facturei țigaretelor cu și fără carton, fiecare își răsucea singur ţigarea şi o 
fuma din „ţigaretele” aceasta.. 

**) Carapacea de broască țestoasă (écaille) din care se făcea și „momea”- 


ua narghilelelor sau „băgă”-ul ţigaretelor de abanos — de undc şi această 
denumire cunoscută doar la noi. 


La stânga: 
Portul cucoanelor „in 
vârstă“ pe la începutul 
povestirei noastre. 


La dreapta: 
Portul bărbătesc, cu 
eleganța aceloraș vre- 

muri. 

cheiau până sus cu un rând de nasturi ; la gât şi la mâneci erau 
chenărite cu dantelă îngustă 

Pela 1878, fustele serobite au fost reduse la una singură, 
îmbrăcată peste coapsa corsetului rigid, pe care'l moştenise dela 
bunicile cu crinoline şi malakoate şi la care nu s'a hotărât să re- 

'nunţe decât către sfârşitul vremurilor pe care le băsmuim aci, — 
iar jupele rochiilor au fost şi ele restrânse din croială, la atât 
cât cereau deschizăturile paşilor în mersul întins. In schimb, în- 
foiala a fost tăcută pe-alară prin două şorţuri de stofă la fel 
cu a fustei, drapate în faţă şi în spate şi printrun volan de două 
palme, încreţit şi cusut peste marginea din jos a fustei. Scobi- 
tura din jurul gâtului a fost sporită puţin, mânecile strâmtate 
pe braţe. iar peste încheietura taliei, când ca un fel de cravate, 
când cu adevărate pieptare, se prindeau şiruri spumosse de dan- 
telă lată sau de mousselină plisată — podoabă ce se numea „ja- 
bot“ de pe numele dat cravatelor similare ce le purtau bărbaţii 
de neam nobil din veacurile trecute, prin tările Apusului. 

Pe la 1885, şorţurile de pe. jupe au dispărut dar în locul lor 
Sa adăugat un al doilea volan cusut dela cel vechiu în sus. Nu 
se "'ndurau cucoanele să renunţe nici la silueta înfoiată a vre- 
milor de mare luxurie, nici la distanța aceia respectuoasă pe 
sare forma toaletelor lor o impunea încă galanteriei bărbaţilor. 
'Tăliile sau corsajele au fost şi ele lungite cu o „bască“ ce învă- 
luea şoldurile ajungând până aproape de noul volan. 

Iar după alţi vreo zece ani, volanele aplicate au vămas nu- 
mai rochiile de seară; tăietura costumului femenin sa lipit şi 
mai mult de trup, garniturile adause au dispărut şi ele, iar poa- 
lele fustelor au început a fi croite în felul floarei zisă „Rochiţa 
rândunicei“ sau a Zorelelor, eroială cunoscută sub denumirea de 
„volant en forme“, şi după dispariţia căreia foile fustei s'au 
croit drepte şi scurtate doar până la glesne. 

Rufăria femenină se făcea numai albă, din pânzeturi cât de 
fine (linon, mâlinos, batiste) ori din Olandă sau chiar Mada- 
polan — în orice caz însă migălită în garnituri de broderii, de 
cerculeţe şi împodobită cu o profuzie de dantele şi de hor- 
botă lucrată cu multă fineţă, la igliţă sau cu ciocănele (frivo- 
lités) ori cu acul (points à Vaiguille şi points de Venise). Cio- 
rapii se purtau la început doar până la genunchi, apoi deasupra 
şi susținuți cu jaretiere elastice, festonate în „frou-frou“ şi îm- 
podobite cu „ghirlănţele“ (ghirlande mici) de flori de câmp lu- 

crate în mătăsuri culorate sau cu câte un trandafir de catifea 
ori un „chou“ de panglică. 

Incălţămintea era, — în afară de pantofi „escarpins“ (sco- 
biţi) cari erau purtaţi mai mult la toaletele de seară sau în cu- 
prinsul căminului — ghetele cu carâmb înalt având 16—20 de 
nasturi și cu tocurile de lemn învălit în piele (Louis XV), înalte 
doar de 5 cm. 

Gătelilor îmbrăcămintei se adăuga şi atunci aceia a pieptă- 
năturei, cu deosebirea că atunci această îndeletnicire era o artă 
la îndemâna fiecăreia, nu ca acum când femeile sunt victime în 
tot felul, ale maşinăriilor şi maşinaţiunilor nenumăratelor sa- 
loane de „coifeurs”-i şi institute sau uzini de frumusețe anexe. 
Părul se purta cu lungmea la care ajunsese din firea lui; iar 
aşezarea lui se făcea: sau prin simpla răsucire şi aducerea lui 
încolăcită la ceafă ca torsadă, pe craniu în coc sau spre creştet 
în chip de creastă — sau împletit în două cosiţe strânse în jurul 
capului ca o coroniţă ale cărei împletiri dau minunate refleetări 
de bucle, înlesneau creșterea şi păstrarea părului şi îl unduiau 
fără alte mijloace, pentru când avea să slujească unei pieptănături 
de gală. Doamnele cu vârsta mai matură preferau pieptănătura 
zisă „à la belle femme‘ cu cărare la mijlocul capului, lipit, 
desfăcut şi puţin ondulat pe tâmple şi cu cosiţele făcute coc în 
ceafă. Domnişoarelor li-se îndoia torsada pe ceafă şi o înodau 
într'o fundă de panglică lată de taffetas — pieptănătură numită 
„Katogan”. Despre schimbatul culorei părului nu era nici po- 
meneală pe vremea aceia, tot aşa cum nici despre „maquillage“-ul 
obrazului. Desbărate de sulimanurile la care se dedaseră prin 
imitarea obiceiului adus-de fanarioți de prin haremurile Cons- 
tantinopolului — femeile noaste primise cu mult folos 
exemplul de-atunci al lumei alese din ţările Apusului civilizat; 
şi, dăruite cum erau din plin cu frumuseţea rasei lor, redobân- 
diseră curând faima graţiilor lor firești. Cine şi-ar fi putut în- 
chipui că, mai apoi, sporind acea înălţare, ele avea să cadă totuşi 
din nou în abuzul cu care par că se fălese acum? 

Bucureştenecile răstimpului acela au avut marele merit de 
a nu fi folosit alte accesorii ale gătelei, afară de cele mai suave 
parfumuri din esenţă curată de flori și „pudra“ de orez parfu- 
mată la fel. Cu acele daruri şi cu gustul şi elegânţa înăscute cu 
care ele purtau toate costumele timpului acela, româncele noas- 


La stânga : 
Costumul de oraș al 
doamnelor din aceiași 

epocă, 


La dreapta : 
Uniforma ofiţerilor din 
cavalerie, înaintea 
domniei lui Carol I. 


La stânga : 
Uniforma ofiţerilor 
din infanterie inain- 
tea domniei Regelui 
Carol I. 


La dreapta : 
Costum al doamnelor 
din aceiași vreme. 

tre au împărtăşit pe drept prestigiul pe care semenele lor din 
Franţa îl cucerise în acel „fin de siècle“, început cu „bon goût“-ul 
inaugurat în atmosfera Curţilor şi saloanelor de sub al doilea 
imperiu. 

'Pesăturile folosite atunei pentru îmbrăcămintea cucoanelor 
erau ca şi acum cele făcute din mătasă, lână şi bumbac, cu deo- 
sebirea că amestecurile nu existau decât acolo unde le impuneau 
fabricaţiunea însăși, nu şi socotelile negustoreşti speculative. 
Varietatea lor era însă mult mai mare, mai frumoasă şi mai 
prielnică. Intre mătăsuri se cunoaşteau Satin-ul, moale, lucios 
şi atât de decorativ; Rips-ul, mai puţin moale, nu atât de lucios 
ş ţesut în fibre mărunte verticale ; Faille-ul, mai groşeior şi cu 
fibre mai mari (gros grains); Otoman-ul cam de aceiași struc- 
tură, dar ţesut în iţe vizibil şi regulat suprapuse; Serge-ul, mai 
suplu decât precedentul şi ţesut în fibre piezișe;  Taftetas-ua, 
aspră şi mată, ţesută bătut ca pânza de bumbac; Catifeaua, bă- 
tută şi cea moale şi mai rară în păr, numită „Velours paon“; 
Moire-ul (moar) cu ţesut dens şi mat, dar cu ape lucioase în 
telul vinelor lemnului şi Passementeria, țesătură pe fire groase, 
împletite mai slab şi dând stofe din care se făcea mai cu osebire 
manteaux-uri şi hainele lungi, îmblănite pe de-a'ntregul înlăun- 
tru; iar pe din afară doar împodobite la gât, la mâneci şi pe 
poale cu blănuri mai de preţ (Chinchilla, Skongs, Hermină, Sa- 
mur, Jderi ş. a.*) şi cu aplicaţii de flori din ceaprazuri negre 
măestrit împletite cu „jais“-uri şi cu mărgele de sticlă. neagră. 

Pentru pălării erau folosite garnituri de panglică din ace- 
leaşi ţesături de mătasă, catarame de aur sau argint cu pietre 
de preţ, pene de păsări exotice şi chiar păsăriei întregi cu penele 
frumos colorate. Pălăriile de pâslă (feutre) nu le purtau nici 
cucoanele nici domnii. Formele pentru coafarea cucoanelor erau 
făcute din satin, taffetas sau tulle întinse pe schelete de sârmă 
(leton). In zilele însorite ale verei purtau Veneţianele sau Ber- 
găres-ele de paiu mare sau mărunt ; iar pentru zilele viforoase 
ale iernei, căciuliţe de blană, de acelaşi fel cu gulerul și garni- 
tura hainelor. 

Câteva curente trecătoare au stârnit o vreme şi anumită 
modă la întocmirea chipului bărbaţilor prin forma ce se da piep- 


*) Blănile de Astrahan, Loutre și Lupi serveau gulerelor de la hal- 
nele bărbaţilor și căciulelor lor. 

tănăturei părului, bărbei, favoritelor şi mustăţilor. Acestea erau 
doar nişte imitaţiuni, din simpatie, a unora din personagiile ce- 
lebre ale timpului, precum: Napoleon III, Tarii Nicolae I şi 
Alexandru III ai Rusiei, Gambetta, Thiers, Guizot, Alfred de 
Musset ş. a. 

Cu anii însă, toate acele capricii s'au potolit, lumea lua din 
ce în ce o înfăţişare cât mai asemănătoare ca port orăşenesc, 
ceiace a făcut ca ţinutele bărbăteşti să se statornicească: pentru 
cele oficiale şi de vizită ziua, redingotte-a şi jaquette-a; iar pen- 
tru toate zilele veston-ul sau sacoul în costum „complèt“ adică 
tot din aceiaşi stotă, în timpul verei putând fi şi acesta combinat. 

De reţinut, din acele timpuri, rămâne calitatea excepţional 
de bună a stofelor, mătăsurilor şi pânzeturilor ce se aflau atunci 
în comerţ. In deosebi rochiile cucoanelor durau o viaţă întreagă, 
iar cele mai multe erau lăsate urmaşelor care le preluerau şi le 
mai purtau o viaţă... 


La stânga : 
Alte costume de oraș 
ale doamnelor 
(1880—90). 


La dreapta : 
Tinuta orășenească ci- 
vilă din aceiași vreme. 


Imbrăcămintea de vară a doamnelor, la 


vremea incoronărei Regelui Carol I. 


„Politica”... 


T VREMEA băsmuită de această carte, — se făcea Politică, poate 
mai multă ca oricând; dar felul cum era făcută şi mai ales 
scopurile pe cari ea se întemeia, se deosebeau foarte mult. 

Bucureştenii de până acum vreo patruzeci de ani făceau 
Politică mai mult în glumă şi pentru ca să-le treacă vremea sau 
să aibă despre, ce vorbi. Naivitatea cu care ei înțelegeau să o 
facă era asemenea celei a jocurilor copiilor micuți; — avea foarte 
mare haz !... 

Cum partidele politice ale acelei vremi nu erau decât două, 
„poporul suveran“ era şi el împărţit în două tabere cari combă- 
teau), fiecare pentru „prinţipurile“ partidului cu care mer- 
geau în alegeri. 

Un partid era al boierilor, rentierilor şi bogătașilor cu re- 
putaţie stabilită pe sireaua 2*%) familiilor din cari se trăgeau; 
celălalt partid era alcătuit din funeţionărime, meşteşugărime şi 
negustorime — toate alcătuind acea stare de mijloc, numită 
clasa burgheză, al cărui rost, de pe practica de-atunci a siste- 
mului, era; mai întâi să cumpănească şi apoi să precumpănească 
echilibrul politic al maselor alegătoare. 

Restul, adică „golănimea“ și „prostimea“ — cum obişnuia, cu 
atât păcat, să numească cei mari pe cei fără avere şi fără şti- 
inţă de carte — era sortită să ţină, în operaţiunile electorale, ro- 
lul lichidului din experienţa fizică a vaselor comunicante. 

Mijea, pasămi-te, de pe atunci mugurii unei organizări cor- 
porative — vor zice poate cei ce azi cugetă cu nădejde la foloa- 
sele unor astfel de întocmiri. Va fi fost poate ceva, dar nu toc- 


245) Sau „se cam băteau” între ele. 
246) Arborele genealogic — exprimat însă cu vorba turcească, rămasă 
în obiceiu de prin vremea când stăpânirea era fanariotă. 

mai; — răspundem noi. Căci pe vremea aceia, doar conducătorii 
partidelor erau bine deosebiți în cele două tabere. Masa poporu- 
lui, mai toată spălăcită, prindea culoare numai după ce Câr- 
muirea se schimba, şi atunci, deveneau „ai-noştri“ doar cei ce 
umblau după înţoleală şi care erau adoptați ori unde ar fi venit, 
numai să fi mers în alegeri cu unii sau cu alţii. Masa ace- 
lora nu avea încă un „sufragiu universal“; fiecare adăsta ce 
avea să cadă dela masa şefilor, adică dela cei ce aşezau tacâmu- 
rile când un partid sau altul venea de-rând la Putere. Intere- 
sele acelea erau însă foarte mărunte şi se mărgineau doar la 
atât. 

Țintarul electoral era întocmit — pentru corpurile legiui- 
toare, adică pentru reprezentanța naţională, ca şi pentru con- 
siliile de judeţe şi comunale — pe trei colegii censitare din care, 
pentru Senat votau doar primele două colegii cari cuprindeau 
numai pe alegătorii „cu dare de mână“. Aceştia pe vremea aceia 
dau cu adevărat din al lor pentruca să susţină rosturile politi- 
cei pe care o urmau din deplină convingere toată viaţa lor. Ce- 
lălalt, al treilea colegiu, era al celor oarecum „cu dare din 
mâini“, cărora apoi trebuia „să li-se dea“ neapărat şi cari se 
ţineau că sunt ai unora sau ai altora, începând dela bumaşea 217) 
ce li se da chiar atunci în mână şi cu cinstea ce li-se făcea... la 
cârciumă. Catagrafia 2%) tuturora, dar mai ales aceia a com- 
batanţilor, era ţinută de oamenii celor două poliţii ale oraşului. 
Aceştia împreună cu vardiştii şi cu spirtarii, puşi la ţivil, ani- 
mau apoi şi lucrau masele. „Animarea“ se făcea în corpore şi... 
cu vadra ; „lucrătura“ însă nu mergea decât individual. Cei re- 
crutaţi „de ocazie“ trebuiau mai ales supravegheați. Acelora li- 
se da, când porneau la vot, doar câte o jumătate din bumaşcă, 
pe cealaltă ne având să o primească decât dupăce se dovedea că 
votase bine. Aşa — dacă se întâmpla de ieşea cumva din loca- 
lul de vot cu crucea de tibişir?*9) pe spinare, atunci se chema 
că umblă cu „fofârliga“ şi, în loc de restul bumaşeei, îl scuturau 
de eruce de-i înmuiau oasele, îi opreau sângele din nas cu căciula 
pă chinoroz 20) de-l făceau negru, ca să nu mai ştie nimeni cu 


241) Bacnotă de 20 sau de 100 de Lei. ` 

248) Listele electorale ce erau întocmite la anii recensământului, dar 
cari erau revizuite cu prilejul fiecărei campanii de alegeri. 

249) Cretă albă. 

250) Praf de grafit, cu care bătăușii își presărau căciulile, 

ce culoare ţinea în politică, şi, dacă nu reuşea el singur să se 
strecoare „afară din rază“, îi făceau ei „onoru“ să-l ducă la 
`b aţ sau cu targa până la poarta „domiţilului respectiv“.. 

Toate astea se petreceau însă pe un plan normal, ele fiind 
cu grijă puse la cale de mai "nainte şi bine ştiute de cei care in- 
trau de voia lor „la maşină“. Toată lumea vota deci în linişte 
şi cu o seninătate mai dihai decât a răposaţilor care, nici ei, nu 
lipseau de la o asemeni îndatorire cetățenească ; — în vreme ce 
azi, legea obligă până și pe cucoane să voteze şi — par'că-i un 
făcut — mai toată lumea nici nu se sichiseşte. - 

Ne aducem aminte — din toate campaniile electorale la cari 
am asistat — că o singură dată, un alegător pe nume Mişchiu 
şi de fel din mahalaua Podului-de-pământ, nu a putut rezista 
acelor ingerinţe blânde și... a sucombat în timpul „operaţiei“ 
electorale... L-au dus acasă pe "nserat, ca pe orice partizan cu 
chef ; au mai cinstit un păhărel cu mortul, înainte de-al băga în 
casă, şi ţinându-l de subsuori ; apoi „l-au dat în primirea fami- 
liei“. I-au făcut şi cinstea să-i pună vardist la poartă, ca orică- 
rui cetăţean căzut pe câmpul de onoare, şi, pentruca nu cumva 
familia să „ixagereze“, l-au ridicat pe la miezul nopței, când 
toată lumea dormea tun şi, împreună cu toată familia, fără lu- 
miînări, fără niciun alaiu, l-au cărat spre Giurgiu, la o moşie a 
candidatului 2% %'5) unde, pe el l-au îngropat în cimitirul satului, 
iar pe familie a ţinut-o în vilegiatură, cu mâncare şi băutură „pă 
gratis”, până ce s'a hotărît lumea dela Bucureşti să-şi cate de 
treabă. Că, la Bucureşti sa vorbit vre-o trei patru ani de 
chestia asta — nare aface! Vorba Românului zice: Gura lu- 
mei n'o astupă decât pământul... 

In felul acesta alegerile bucureştene rămâneau în viața cetă- 
ţenilor Urbei ca niște.... evenimente plăcute, cum erau bunăoară 
şi parada dela 10 Mai, vizita împăratului Frantz Iosef sau serbă- 
rile populare ale socialiștilor, — care porneau cu muzica mare 
dela Sotir din Piaţă şi nemereau pe tăcute în beciurile poliţiei, 
fără să ştie nici ei cum. 

„Socialiştii“ ăia erau şi ei, atunci toţi Români de-ai noştri, 
adică de-ai liberalilor, de vreme ce aveau pe' Iancu Nădejde de 
vătaf, iar pe Constantin Mille numai de chibiţ. Lor, li-se zicea 


250 bis) Cel pentru care sar fi cuvenit să voteze, așa cum făgăduise. 

că-s din partida „cărămizie“, asta de pe armele cu cari combăteau 
când îi înghesuiau pe undeva „jăndarii“ guvernului, cu ocazia 
vreunei manifestații.. 

Dar, pentrucă veni vorba de „prupagandă“, — cată să lămu- 
rim dela început că pe vremurile acelea noi eram cârmuiţi de pe 
vechea „Constituţie dela 66“ (1866) care glăsuia ritos că dreptul 
de întrunire în public era liber „absolut“. — Este drept iarăşi, că 
asemeni întruniri nu se făceau decât în preajma alegerilor şi 
numai în vederea lor. Cum însă partidele ce aşteptau perioada lor 
de guvernare erau numai două, şi cum roata o mânuia Suvera- 
nul care căuta, pe cât era cu putinţă, să ţină fiecare partid la gu- 
vern numai câte-o legislatură, adică patru ani, — toate sehimbă- 
rile veneau pe-știute şi deci erau oare cum pregătite de mai 'na- 
inte. Dacă mai ţinem seamă şi că cei mari nu'și prea băteau capu să 
se înţeleagă decât cu acei fruntaşi cari aveau să intre în Parla- 
ment, — nu mai avem de ce ne mira că atunci mergeau lucrurile 
aşa de minunat. Ba, — uneori minunea se isprăvia chiar cu petre- 
ceri în lege între combatanți, petreceri cari nu ajungeau decât 
seara târziu şi... la bătaie. Şi la urma-urmei, ce bătaie?.. Mai 
mult un fleac — aşa cum vedem şi acum mai la orişicare reuni- 
une de Fott-ball sau de Box. Deosebire ar fi doar în ce privea pe 
campionii de-atunci, fiindcă aceia când cucereau titlul îl deţineau 
pe viaţă. Dintre aceşti campioni amintim aci doar pe cei mai de 
seamă şi a căror reputaţie era bine cunoscută de toată lumea, pre- 
cum: Manafu, Scotiţă, Vână de bou, Falcă de măgar şi Ionică 
Lungu, cumnatul lui Popa Tache cel din Dealul Spirei, în cu- 
lorea de verde ; Diaconescu Bărbosu şi Gică Talianu, la galben : 
State Scorţeanu și Mitu Cârpăn nas, în albastru; Ilie Tabacu, 
Trancă 'Temelie şi Jean dela Obor în culoarea de negru, și în 
afară de aceştia câţiva „şefi“ ca Grigore Serurie, Niţă Stere, 
Niţă Berechet şi alţii ejusdem farinae. In culoarea de roşu, 
centrul, concurau cu toţii ca la „finală“, și, tot ca la finalele 
de-azi, de cele mai multe ori făceau numai... „exhibiţie“ ; — 
nu ştiau însă ce e aia „macht nul“!... Ca antrenor, aveau pe 
valorosul avocat Iancu Brătescu zis şi Nenea Iancu Decalitru, 
de pe metoda cu care lucra prin toate colorile orașului. Portul 
numiţilor campioni, ca şi al tuturor atleţior alegători de-atunci, 
era însă mult mai decent decât al sportman-ilor de azi. Ei purtau 
costumul lor obişnuit de „jarealeţi” sau de „„mardeiaşi” la care 
mai adăugau ca găteală, nişte inele groase, nu d'alea bătute cu 


Un cetăţean alegător. 


(Desen de C. Jiquidi). 

pietre nestimate, dar unele potrivite oarecum pe dantura 2) ad- 
versarilor întâmplători ; iar, ca brățară, la mâna dreaptă, câteo 
curelușă de care atârna — aşa, de fason— câteo bâtă de lemn de 
corn noduros şi care nu se rupea nici când nimerea peste ţur- 
loaie2%). 

Dealtminteri, oamenii aceia' era toţi, „la o adicătelea“, nişte 
băieţi foarte... de treabă. Ei se cinsteau şi chiar se lăsau cin- 
stiţi ca oricare alţii, ori-unde și de către ori-cine, numai să fi 
avut grijă să le respecţi grantul2%), să nu-i fi luat cumva în 
periplizon **) şi mai ales să nu te fi luat cu ei la contradicție 
pă chestia Politicei. Părerile lor în această privinţă erau bine 
stabilite, şi încă de-acasă, de unde ieşeau mai totdeauna din 
consideraţii pe care le cumpăneau în prim rând consoartele 2%) 
dumnealor %%). Bunăoară, „omul“ lor mergea în deosebi cu acei 
dintre boieri cari îi dau cel mai bun os de ros) şi chiar din- 
tre aceia, mai mult cu cei care când veneau la dumnealor în 
propagandă, era mai „respectabili“ cu cucoanele: le pupa mâna 
chiar dacă le nemerea cu camizonul pă ele şi sumes dela albie 
ori dela vase 8) sau le lua tot poşidicul 2) în braţe, dându-le 
şi ceva hârtioare 2%) să le cumpere cofeturi. 

Mahalalele lor erau vestite 2%) şi erau totdeauna ocolite cu 
temătoate grijă. Ele aveau denumiri ca: Jarealeţii, în susul 
Dealului Spirei, — Tirehileştii, cea din preajma bisericei Dı- 
chiu, — Parlagii, din spre Abator şi dela Zalhanaua Colentinei, 
— Mardeiaşii, din jurul bisericei Troiţa din Dudești, — Tăbă- 
carii, din cartierul tăbăcariilor din sus de Șerban-Vodă, — Bro- 
ştenii, din sus de biserica Sf. Niculae din Prund şi — „ăi din 
Grant“ adică din cartierul Gărei şi al Regiei. 

Perioada obişnuită a activităţei normale a acestor „cetă- 


251) Dinţii din gură. 

252) Oasele lungi ale picioarelor. 

253) Importanţa adică însemnătatea lor politică şi stiai: 

254) In bătaie de joc sau în zeflemea, 

255) Nevestele lor. 

256) In loc de Domniile-lor. 

257) Orice post sau afacere din care să-le iasă ceva parale. 

258) Adică de pe cum le nemerea spălând rufele sau vasele dela bu- 
cătărie. 

259) Copilașii lor. 

260) Hârtii de bancă. 

261) Renumite. 

teni conştienţi“ era aceia din timpul când veneau schimbările de 
guvern şi anume dela ceasul depunerei jurământului noilor mi- 
niştrii, când se făceau şi instalările 2%), cât durau întrunirile de 
propagandă pentru- succesul în alegeri al noului guvern, şi până 
la sfârşitul alegerilor. 

Mai erau însă câteodată şi perioade extraordinare pe care 
le aduceau unele evenimente mai grave. Aşa erau, bunăoară, 
când cetăţenii socoteau că trebuia „sprijinită“ vreo acţiune pa- 
triotică a studențimei, pe care guvernul — oricare era el — nu 
putea să o lase să-şi facă de cap; sau atunci când corpurile le- 
giuitoare aveau de votat vreo lege cu noi impozite ce loveau în 
negustorıme sau În ale lumei cu dare din mâini. A rămas ast- 
fel de pomină cele întâmplate când cu votarea „Legei Maximu- 
lui“ sau „Legea Tuicei“ care, în scopul sporirei fondurilor bu- 
getare pentru noile lucrări de edilitate, a mărit taxele comunale 
ce se percepeau pentru diferite articole de consumaţie. Cu acel 
prilej măcelarii Halelor şi precupeții Pieței se adunase „să ia 
Camera cu asalt“, în vreme ce restul poporului se îmbulzea pe 
Piaţa Teatrului ca de-acolo să se ducă la Palat, care era „po- 
toul“ tuturor manitestaţiilor de stradă. Aci a fost însă oprit şi, 
cum tocmai trecea cupeul lui Nicolae Fleva care plecase dela 
Cameră, lumea Va oprit şi i-a seos roţile ca să rămâră între ei, 
să-i ferească de şarja Jandarmilor călări. Aceştia sosind cu o 
parte din escadron în frunte cu vestitul pe-atunei maior FPănuţă, 
au şarjat mulţimea lovind cu latul săbiilor să o risipească şi, 
a urmărit-o: cu caii până şi pe scările Pasagiului Român. 
Restul escadronului, care fusese trimis la Piaţă, având în 
frunte pe căpitanul Botez-Sarsailă °), a năvălit în mulţimea 
celor de-acolo care închisese podul Gârlei spre Cameră şi a im- 
brâneit-o pe malurile adânci ale apei de unde arunca în soldaţi 
cu pietrele pe care le scosese din caldarâmul Pieței, rănind grav 
pe câţiva din ei. O astfel de manitestaţie gravă a mai văzut 
bucureştenii de-atunci şi cu prilejul protestului colectiv făcut 
guvernului liberal a lui Conu Mitiţă Sturdza care făcuse gre- 
şala de a cere să fie decorat un ministru ungur, pe nume Lesent- 
zki, tocmai în timpul amărăciunei ce toată românimea suferise 
— m N 

262) Când se devastau birourile Circumscripţiilor de Poliţie şi de 
Percenţie. 

263) Poreclă dată de isteţul Nae Orăşanu, fiindcă era negru şi pătat, 
din cauza boalei de ficat. 

de pe urma soluţiunei pe cari cei de-acolo o dase Memorandului 
Fraților asupriţi de peste munţi. 

Altfel, răzmiriţile celor ce maveau altă treabă erau mai muli 
comice, ca — bunăoară — cele puse la cale de către așa-zişii 
Socialişti ce ţineau morţiş să aibă de-a face cu paturile de puşcă 
ale jandarmilor, numai ca să aibă de ce ţipa la gazetele lor de 
propagandă, care abia mai târziu sa văzut ce scopuri aveau. 

La urma-urmei, Bucureştenii de-atunci, când ieşeau pe 
drum să facă politică, nu ieşeau nici cu gândul să facă ei o Ţară 
mai bună decât era, nici ca să facă moarte de om. Ei deprin- 
seseră această îndeletnicire mai mult pentru micile învărteli ce 
pretindeau de pe urma ei; dar cu toată expresiunea, curentă 
atunci, de Politică „militantă”, ei nu ajunsese până la a se or- 
ganizu milităreşte şi nici nu ţinea să aibă de-a face cu armata; 
ci doar — aşa, din când în când — cel mult cu... gardienii ordi- 
nei publice. 

Alegătorii, cum spuserăm, aveau oamenii lor pentru cari 
votau toată lista pe care îi găseau înscriși; iar aceștia, odată 
aleşi, aveau grija să-i mulţumească cu câte ceva. Acel ceva” 
nu consta însă decât întrun ciolănaş sau, cum i-se mai zicea, 
un „mizilic“ de pe urma căruia fiecare încropea: mai o zestrişoură 
pentru fete sau o slujbuliţă pentru băieţi, mai cu ce să ducă 
omul un trai mai larg, — ba, uneori, chiar cu ce să dureze o 
căşcioară de pe urma căreia sporea şi valoarea lui electorală, 
trecând astfel întrun colegiu superior. Dar astea se făcea nu- 
mai pentru cei care se dovedise „fideli până la moarte“ parti- 
dului, sau celor cu merite excepţionale care erau de-obiceiu le- 
gitimate şi de câte o „mică dicoraţie” — asta pentru ca toate să 
aibă aierul că veneau cu hotărire dela cel... de sus. 

„Ciolănașele“, erau numărate, şi se distribuiau prin ştatele 
personalului comisariatelor sau percepţiilor — cu locuri de unde 
fiecare putea fi de mai mult folos la o altă alegere; unele erau 
chiar posturile de „ltidenţi“ ai azilurilor comunale sau ai cimi- 
tirelor ; — ăştia, pasă-mi-te, ca să ţină mai bine catagrafia ră- 
posaţilor care aveau să voteze şi ei, la revoie. 

„Mizilicurile” erau însă numeroase. Ele aveau pe deoparte 
un caracter mai provizoriu, iar pe dealtă parte mai erau și mă- 
runte: posturi de vătafi de pavagii care lucrau caldarâmurile 
străzilor, de lampagii sau de controlori de Piețe, (cum ajunsese 
ji bietul Christache Ciolac lăutarul, când se înbolnăvise şi nu 

mai putea cânta); iar dacă se nemerea ca omul să aibă şi ceva 
știință de carte, atunci îl punea „practicant” pe la vreo Judecă- 
torie sau jalbăr pela diferitele autorităţi 2%). 

Fiecare avea astfel, — ca răsplată meritată a fidelităţei lui 
politice, — o chiverniseală oarecare, totdeauna însă ţinându-se 
seamă şi de „condiţia” lui socială. Deosebirea aceasta din urmă 
era atunci observată cu foarte mare grijă — şi numai dela stric- 
teţa aplicărei ei sau ales Bucureștii vremurilor acelea cu ordi- 
nea socială şi cu spiritul de rânduială şi respectul banului public. 

Pentru masele poporului de-atunci, stindardul luptelor po- 
litice era Constituţia sau, cum i-se mai zicea, Pactul fundamental. 
„Program”-urile existau şi atunci dar discutarea lor nu era 
„de nasul” sau „de mutra” oricărui alegător; căci asta era treaba 
numai a gazetelor şi a acelora care aveau să guverneze. Numai 
aşa sa făcut că, sub regimul „iutacilor“ %), „retardatarii” au 
menţinut politica populară numai la preocupări de ordin prac- 
tie şi gospodăresc. Luptele politice se reduceau doar la acea 
stadă, destul de paşnică, ce se isca numai pe întâietatea de-a 
dori mai cu râvnă binele cât mai mare al 'Țărei, şi numai în ca- 
drul prevederilor constituţionale. .De-aceia, chiar când din acea 
sfadă se ajungea uneori şi la încăierare, cei dinprejur stau liniş- 
tiţi de-o-parte, convinşi fiind că nu era vorbă decât de... aplicarea 
Constituţiei. Aşa că, alături de toate aceste consideraţiuni, lu- 
mea Bucureştilor se avea atunci foarte bine. Fiecare îşi cunoş- 
tea lungul nasului; „șefi” erau numai şefii lor adevăraţi, iar 
„easaţie” era numai Inalta Curte de Cassaţie şi Justiţie care, 
ca şi azi, nu se afla decât la București... 


* 


„Oamenii mari”, cari duceau Politica 'Ţărei, erau socotiți de 
pe datini ca sfetnici ai Tronului, în felul şi de pe regulele cu 
care Suveranul le hălăduia această învrednicire, iar popularita- 
tea lor decurgea numai din faptele lor bune sau rele, pentru 
folosul poporului. 

Atunci majoritatea acelora (ba, chiar unanimitatea) erau 
oameni cu prestigiul dobândit de în afară de luptele politice, şi 
avutul lor aşișderea *%). Din acel avut, al lor,ei făceau sacri- 


264) Cari făceau petiţii, celor ce un știau să scrie. 
265) Cei cari se grăbeau, — adică liberalii și socialiștii. 
266) In loc de „la fel” sau de „asemenea”. 

ficii personale foarte mari pentru politica pe care o urmau, 
ajungând uneori până la a-l slei cu desăvârşire, dar înțelegând 
să nu se atingă în nici un fel de banul public, pentru toloasele 
lor sau ale familiei şi partidului lor. Este adevărat că atunci 
erau puţini la număr, dar erau întradevăr numai cei ce se cu- 
venea să fie „aleşi”. Cu aceştia erau, la Conservatori: Barbu 
Catargiu, Lascăr Catargiu, generalul Gheorghe Manu, Gheor- 
ghe Gr. Cantacuzino-Nababul, Tudoriţă Rosetti, Petre P. Carp, 
Titu Maiorescu, Alexandru şi lon Lahovary cum şi generalul 
Jack Lahovary, Alexandru Marghiloman, Nicolae Blaramberg, 
Grigore 'Triandatil, Constantin Olănescu, Grigore Păucescu, Al. 
Vericeanu, profesorul Gh. Dem. "Teodorescu, profesorul Dr. C. 
Istrati, lonaş Grădişeanu, Constantin ©. Arion, Nicolae Fili- 
pescu, Dimitrie Greceanu şi alţii; iar la Liberali: C. A. Ro- 
setti, Ion Câmpineanu, Mihail Pherekyde, generalul Ştefan Făl- 
coianu, Eugeniu Stătescu, V. A. Urechiă, Constantin Nacu, 
Anastase Stolojan, Emil Costinescu, Eugeniu: Carada, înteme- 
ietorul şi conducătorul timp de 30 de ani neîntrerupţi al Băncei 
Naţionale a României, Gogu C. Cantacuzino, Gună Vernescu, 
Constantin și Vasile Boerescu, P. S. Aurelian, Toma Stelian, 
generalul Constantin Budişteanu, Gheorghe D. Pallade, Vasile 
Lascăr, Emanoil Porumbaru, Alexandru Djuvara, Spiru Haret 
şi toţi cei din neamul Brătienilor — numind cu aceştia numai 
bucureşteni şi numai pe aceia căror li sa încredinţat în vremu- 
rile acelea conducerea diferitelor departamente ministeriale şi 
mânuirea fondurilor bugetare şi extra-bugetare ale Statului. 

Acei oameni politici au fost cu toţii „patrioţi” în adevăra- 
tul şi cel mai bun înţeles al cuvântului, au fost destoinici şi pri- 
cepuţi îndrumători ai trebilor publice, şi toată strădania lor a 
fost îndreptată numai la sporirea binelui obştese. Pentru acele 
virtuţi ale lor, nu numai bucureştenii contimporani lor, ci şi 
toată suflarea românească de pretutindeni i-a stimat cu vene- 
rațiune, — ca pe unii ce, alături de marele Domnitor şi Rege 
Carol T, şi-au dat toate silinţele şi l-au ajutat cu toate puterile 
lor să ţină fără şovăire cumpăna dreptei cârmuiri a poporului 
nostru pe calea înfăptuirilor ce au împodobit glorioasa şi mult 
binefăcătoarea lui domnie. 


„Tipurile“ bucureștene. 


D“ dacă oamenii aceia luminați erau în mod firese conștienți 
pe deplin de menirea și de rostul strădaniilor lor, masa 
poporului făcea Politica, aşa cum fac copiii când vor să se afle 
în treabă. Ca şi în viaţa lor de ordin familial, în care pe cât erau 
de cucernici pe atât erau de dispuşi şi la petreceri oarecum naive, 
tot astfel şi în viaţa lor politică bucureştenii îmbinau, cu o 
adorabilă voioşie, respectul pe care îl purtau conducătorilor și 
mai-marilor lor. cu zemetleaua la care se dedau cu privire la 
felul lor de-a fi sau de a se manifesta în ale Politicei. Fără a 
lăsa să se bănuiască măcar cât de puţin urma vreunei uri sau 
a făţărniciei, bucureştenii de-atunci adorau până la sacrificiu pe 
acești îndrumători politici, dar o făceau şi cu acel spirit ironie 
pe care acum îl mai aflăm doar la ţăranii noştrii vârstnici. 

In adunarea orășenească de-atunci, toţi trăiau laolaltă şi se 
preţuiau cum se cuvine, fără a se duşmăni sau a se invidia 
câtuşi-de-puţin. 

Minunea ce ţinea dreaptă cumpăna acestei stări de lucruri, 
sta în firea înăscută a tuturora de-a se mulţumi cu ce-i dăduse 
Dumnezeu, şi care înlocuia invidia cu surâsul zeflemelei pe care 
o cultivau şi o gustau cu pasiune, dar și cu nelipsitul bun-simţ 
al poporului nostru. 

In ale Politicei, pasiunea era fireşte a maselor populare; 
iar măsura o ţineau cei ce cultivau felul acela de-a combate 
numai cu ascuţiumea condeiului lor — adică „Gazetarii”. 

In fruntea gazetarilor „ghiduşari“, şi în ordinea cursului 
vremei, amintim de-atunci pe neastâmpăratul Nae Orăşanu- 
Nichipercea ale cărui glume usturătoare atrăgeau mereu supri- 
marea foilor lui de satiră politică, dar care urmau totuşi să 
apară sub diferite alte nume cum au fost: „„Țânţarul“ (1859) 

în colaborare cu ©. A. Rosetti, „Nichipereea” 267) (1865) la care 
seria din când în când şi învățatul B. P. Haşdeu, iar dela 1879: 
„Sarsailă”, „Urzicătorul” „Ghimpele” şi „Viespea”. Intre emulii 
acestui gen de gazetărie avem încă de însemnat: pe avocatul Ton 
Atanasiu care a tăcut să apară „Scaiul” şi „Ciulinul” în 1882; 
pe C. Stamatin-Nazone %*) a cărui foaie săptămânală „Locila“ a 
apărut câţiva ani în tipăritură aleasă şi ilustrată bogat de ta- 
lentul neîntrecutului desenator-caricaturist Constantin Jiquide — 
pe Marin Ionescu-Marion care, în „Veselia“ (întemeiată şi edi- 
tată la tipografia ziarului „Universul? de către inimosul Luiggi 
Cazzavillan), a creiat satira literară a mahalalei bucureştene — 
pe Radu "Ţandără (Constantin Bacalbaşa) cu „Ghiţă Berbecul“ 
pe la 1888; — I. L. Caragiale cu „Moftul Român“ (1893); — 
Anton Bacalbaşa cu „Moş Teacă“ şi în sfârşit George Ranetti 
cu „Zetflemeaua“ şi apoi cu faimoasa „Furnica“ (1904) în cola- 
borare cu amicul lui, Nae 'Ţăranu, şi cu concursul desenatorilor 
Ary Murnu şi F. Şirato şi care a apărut până către ajunul tre- 
cutului război mondial. 

Din glumele acelea ale penelor lor zeflemiste, pe seama p- 
- liticianilor înverşunaţi, a „reacţionarilor” prea cumpătaţi, ori 
a mitocanilor înfumuraţi — a eşit formarea, aproape pe nesim- 
tite, a unei opinii publice cum era cea de atunci, cum şi simți- 
mintele de omenie cu care ea privea chiar metehnele unora din- 
tre ei, ca şi pe ale altora ajunşi cunoscuţi din diferite alte cauze. 

Personalităţilor distinse ce ajungeau să aibe vremelnic o 
asemenea celebritate, gazetăria aceia glumeaţă le dase denumi- 
rea de „tipuri”; iar poporul bucureştean făcea mare haz de ele. 
In afară de foile politico-satirice sau umoristice pe cari le-am 
amintit, — ca documente pentru păstrarea de-apururi a acelor 
frumoase aduceri aminte, au rămas doar cele două stampe, ale 
lui Constantin Jiquidy a căror reproducere am alăturat-o acestei 
povestiri, şi numeroasele desenuri colorate ale prea curând uita- 
tului caricaturist N. Petrescu-Găină, ale cărui opere sunt încă 
risipite pe la familiile celor ce i le-au cumpărat atunci. Pe lângă 
ilustrările prin desenuri caricaturale mai erau însă „poreclele”, 
cum şi câte-o „vorbă” ce se scotea pe seama unora din acele per- 
sonalităţi ce erau denumite și „Oamenii zilei”. y 


267) Una din denumirile ce împreună cu: Aghiuță, Nichiduță, Sarsailă, 
Necuratul ș. a., înlocuiau pe acele de Drac sau Diavol, 
268) Poreclă italiană a celor năsoși, 

Astfel, ca porecle, amintim că: lui Ion C. Brătianu i se zicea 
de unii „Firfirică” pentru că era mărunțel de statură, iar de 
alții „Vizirul”, pentru străşnicia cu care guvernase doisprezece 
ani de-arândul trecând drept sfetnicul căruia Regele Carol I îi 


făcea toate voile; — fratelui aceluia, lui Dumitru Brătianu îi 
ziceau „Catârul“ din cauza îndărătniciei statornice cu care îşi 
menținea părerile lui; — lui Costache Rosetti îi ziceau „Berli- 
coco“, poreclă dată de colegii lui încă din vremea când erau stu- 
denţi la Paris; — lui Alexandru Golescu îi ziceau „Sfântul“, 


pentru atitudinea lui liniştită, și spre deosebire de un văr al lui, 

xandru cu, căruia îi ziceau , ilā“, pe ă 
tot Alexandru Golescu, a ziceau „Arapilă“, pentru că 
era foarte oacheş; — lui Ion Ghica îi ziceau: „Cocoşilă“, fiindcă 


era cam adus de spate; — lui Eugen Stătescu „Sfinx“-ul şi 
„Omul verde” din cauza culoarei obrazului, datorită unei boli 
de fiere şi pentru că era şi cam inaccicu 2%); — generalului 


Gheorghe Manu, „Cureanul” fiindcă fusese comandant al unui 
regiment de dorobanţi (curcani) în vremea răsboiului indepen- 
denţei, şi pentru că din firea lui avea o ţinută ţanţoşă şi mân- 
dră, cu toate că în faptă era un om foarte bun şi drept; — lui 
©. F. Robeseu, „Cataramă” (nu ştim pentru ce); — generalului 
Cristian Tell, „Tremurici” fiindcă avea ticul tremurărei capu- 
lui; — lui Petre Carp, „Gogomanul” fiindcă deşi el dăduse 
această poreclă altor politicieni ale căror idei sau principii nu-i 
plăceau, avea el însuşi năzarea de a se purta cu monoclu (sau 
cu ochiu de sticlă, cum ziceau mahalagii) iar, pe vreme de iarnă, 
cu un manşon de astrahan pe care-l avea legat cu un şnur negru 
petrecut pe după gât; — lui George Gr. Cantacuzino, „Nababul” 
fiindeă era atunci omul cel mai bogat din ţară; — prinţului Gri- 
gore M. Sturdza, „Beizadea Viţel”, pe urma ponosului ce avea 
şi de care vom aminti mai departe; — prinţului Dimitrie Al. 
Ghica, „Beizadea 2) Mitică”; — lui Tache Ionescu, „Sapte pan- 
taloni”, fiindcă taică-său avusese cândva la Ploeşti o abagerie 
pe pridvorul căreia. drept orice firmă, atârna pe o sfoară şeapte 
perechi de pantaloni de abă, cu creţuri ; tot lui, i-se mai zicea: 
„Gurită de aur“, poreclă dată de partizanii lui politiei pentru 


269) Adică ursuz sau posac. 

270) Sau  „bezdadea”, pentrucă erau fii de Domnitori şi-şi ziceau 
„Prinţi”. In limba turcă cuvântul pare a fi din „bey sade” — neam curat de 
prinț. 

darul ce avea de a ţine discursuri care mai de care mai Frumoase., 
in Parlament, la întrunirile politice, sau la bara „Justiţiei ca 
avocat; — iar avocatului Iancu Brătescu, mare elector al Çon- 
servatorilor din Capitală, îi ziceau „Nenea Iancu Decalitru“, pen- 
trucă era de felul lui tare chefliu şi, în alegeri, dădea de băut 
cu vadra alegătorilor care erau oamenii lui. 

Cât despre ponoasele, adică „vorbele” ce se spuneau pe so- 
coteala lor, acelea erau şi mai de haz. Se spunea astfel: despre 
Cantacuzino-Nababul că, deşi dormea pe pungi de aur, vechilii 
numeroaselor lui moşii aveau poruncă să nu primească dijma 
de ouă dela ţărani până nu le măsurau trecându-le printr'o ve- 
rigă ce statornicea mărimea pe care trebuia s'o aibe. Conu Mi- 
tiță Sturdza, care urmase lui Ion Brătianu la şefia partidului 
liberal, era închipuit când ca un monah cu cere de lumină dea- 
supra capului pentru prea marea lui cuvioşie în ale credinței 
religioase, când cu trup de maimuţă, pentru mişcările lui scurte 
şi iuți şi pentru avariţia de care se zicea că ar fi stăpânit. Ale- 
xandru Marghiloman era întăţişat în costum de jockeu şi călare 
pe o şea, din pricina pasiunei lui pentru caii de.rasă, el însuşi 
fiind un mare crescători de cai. Mihail Pherekyde era înfățișat 
în frac şi având drept plastron un as de pică, simboluri ce 
lămureau obiceiul ce avea de a umbla pe-afară în frac şi pe: 
gerul Bobotezei când asista la acea solemnitate fiind pe dede- 
subt căptusit cu hârtie de ziare, şi pentru că îi plăcea grozav 
să joace cărţi. Iar porecla „Beizadea Viţel”, dată prinţului Gri- 
gore Sturdza, venea din vorba ce eşise despre deosebita lui pu- 
tere muşchiulară, Se spunea că, de tânăr, începuse prin a face 
gimnastică şi ridica de mai multeori pe zi un vițel care cu vrâ- 
mea ajunsese cogeamite plăvanul, dar pe care Beizadeaua îl 
ridica mereu cu aceeaşi uşurinţă. Ponosul acesta avea şi oare- 
care urmă de adevăr. Lume destulă din București era în situaţia 
de a sti că în adevăr Peizadea Grigore Sturdza 271) făcea zilnic 
de câte două ori pe zi gimnastică şi ridicări de greutăţi pe cari 
puțini atleți se puteau încumeta să le facă. Iarna, ca supliment 
al acelui program, făcea lupte greco-romane cu un amic al lui, 
George San-Marin, cunoscut ca atlet de seamă, iar vara, la Con- 
stanţa, pornea cu alt prieten, căpitanul de călărași Alecu Vasi- 
liu, dela terasa palatului lui de lângă Hotel Carol și se duceau 


271) Fost şi candidat le Scaunul Moldovei la 1859. 


PLANȘA l-a 


Pe partea stângă a planșei, în rânduri dela stânga spre dreapta 


I: (?) — Grigore Ventura (la pian) — Dr. G. Asaki — Nicolae Velescu 
— Roco — Em. Protopopescu-Pache şi Iancu Brătescu-Decalitru 
(pe butoi). 

II . Dr. George Stoicescu — Matei Millo — Mihai] Cogâlniceanu (curcan) 
Ion C. Brătianu — Titu Maiorescu. 

TII :Aristiţa Romanescu — Ciru Economu — (?) — Dumitru C. Bră- 
tianu — (?) — Hitrovo. 

IV ; (?) — Gh. din Moldova (Kerembach) — Principele Bibescu (clopot) — 
Andrei Popovici (fabrica de spirt) — Dr. Victor Babeş — Nae 
Ulmeanu (şeful bătăuşilor electorali ai liberalilor) — Vintilă 
C. A. Rosetti. 

V : Generalul George Manu — Ștefan Bellu — Dr. Petrini Paul — Prin- 
cipele Dimitrie A. Ghica — Beizadea Mitică (pe un dovleac) — 
Ion L. Caragiale — Constantin Nacu — Alexandru Lahovary =- 
banditul Licinski şi Dr. Petrini-Galaţi. 

VI. Petrache Grădișşteanu — Theodor Speranţia — Grigore Manolescu 
(în Hamlet) — Dr. N. Kalenderu — arhitect Ion Mincu — Grigore 
Brătianu — Radu Mihai şi G. Costaforu („Adevărul“). 

VII : Simeon Mihăilescu — Tudoriţă Rosetti — generalul Ion Em. Flo- 
rescu (floare'n ghiveciu) — general Dr. Demostene (cu trombonul)— 
tipograful Iosef Gâbl — Alexandru Marghiloman (pe cal de 
lemn) — Dr. C. Severeanu (meşter lăcătuș) — Grigore Peucescu 
și I. Popovici-Răcăciune. 

VIII: Tache Gianni — Ionică Fălcoianu (cobzar) — Laurian —- (?) — 
Constantin Nottara și Dr. Felix (eşind din canal). 


Semnele de întrebare — sunt personagii de cari nu se vorbeşte în carte. 


Pe partea dreaptă a planșei, în rânduri dela stânga spre dreapta 


I: Constantin  Jicquidi (autorul planșelor) — Gr. Alexandrescu ~ 
(?) Gheorghe Mârzescu. i 

TI: Niculache Gherassy prim-preşedinte la Casație, cu fustanelă) — Dr. 
N. Măldărescu — Niculae Cămărășescu — Ștefan Iulian tatăl (în 
Jupan din ,,Voevodul Țiganilor“) — Sculptorul C. Georgescu — 
iar, pe paletă, pictorii : B. Panaiteanu — Dumitru Mirea — Theo- 
dor Aman şi Nicolae Grigorescu. 

ITI : Al. V. Beldiman (cu pana și „Adevărul') — B. P. Hașdeu — (?) — 
Vasile Alecsandri (cu lyra). 

IV : Ion Ghica — Luiggi Cazavillan („Universul“) — Ion Creangă — Ion 
Slavici și Dr. Râmniceanu. 

V: Ștefan Sihleanu (în fluture) —  Papamihalopol — Lascăr Ca- 
targiu (în rac) — Georges Cosman (ca sticlă de vin) și Petre Poni 

VI: Petre P. Carp (în Don Quichotte) — Nicu Metz — Al. Cantacuzino 
(cel cu Azilul copiilor găsiţi) — C. Olmazoglu (moară de vânt) 
— Popa Tache (şeful bătăușilor electorali ai conservatorilor) — 
Claymoor (Mihail Văcărescu) — (?) — (?) şi V. A. Urechiă. 


PLANȘA II-a 


Pe partea stângă a planşei, în rânduri dela stânga spre dreapta 


I: C. Dobrogeanu-Gherea — Dimitrie Alexandrescu — Tololoi (juris- 
consultul) — George Gr. Cantacuzino-Nababul — Costică Bobeica 
şi Mihail Paleologu (cu lanterna). 

Il. Gheorghe Sion (fabulistul) — căpitan Creangă — Eugeniu Stătescu — 
I. Valentineanu (decanul Presei) și Ion Niculescu (în rolul Bolna- 
vului închipuit). 

TII. A. C. Cuza (cu pene încrucișate) — Gună Vernescu — N. Steriade 
prof. Gh. Dem. Teodorescu (Ghiuden) — generalul Barozi şi 
Menelas Ghermani (ca zeul Mercur). 

1V. L.eautey (dela Agenţia telegrafică) — Pictorul Ștefan Luchian şi 
Bazil Epurescu (în iepuraș). 

V . Bancherul Zerlendi —. Dr. Mina Minovici — George Duca (directo- 
rul C. F. R.) — Constantin Olănescu și Al. Ciculescu (ziarist). 

Pe partea dreaptă a planșei, în rânduri dela stânga spre dreapta 


1. Colonelul Rosnovanu — Constantin Mille (socialist, cu 8 ore de- 
muncă) — Alexandru Odobescu (arheolog) și Nicolae Blaremberg. 

II: Ghica Comăneşteanu (în cocoș) — Gheorghe Palladi — Barbu Şte- 
fănescu-Delavrancea — Constantin Esarcu (cu macheta Athe- 
neuiui român) şi G. Gheorghian (Program). 

IIt. C'eonu lancu Marghiloman — Al. D. Holban — Eduard Wachman 
şi Ştefan Velescu. 

IV: Nicu Ceaur-Aslan — artistul Jianu (în rolul lui Nuhăm din 
„Lipitorile Satului”) — (?). 

V. : Ilariu lsvoranu (în păun) — Vasile Toneanu (în rolui lui Crispin) — 
farmacistu) Papini-,„Salvadent” (cu lyra şi binoclul). 

VI : Delettre (Anuarul României) — Dimitrie Racoviţă (în potcoavă) — 
Theodor Radivon (ceasornicar) şi Dumitru A. Dinicu (violoncelistul) 

înnot la plaja ce era atunci sub viile dinspre Agigea; acolo fu- 
mau o ţigară, pe nisip, și reveneau tot înnot acasă, — căpitanul 
chiar cu ochelarii neelintiţi pe nas?) și la dus şi la întors. 

Dar ponosul cel mai neadevărat, și de care totuşi făcea haz 
toată ţara românească, era cel pe care mucalitul23) ziarist 

ioorge Ranetti îl scosese, prin „revistele Zeflemeaua şi Fur- 
mica, „coriteului” liberal, avocatul Gh. D. Pallade, un om de o 
severă seriozitate, cu deosebire cumpătat, dar care avea cusurul 
de a se bucura de o conformaţie cam corpolentă 2%). Folosind 
acest cusur şi speculând prin antiteză asupra calităţilor ce ară- 
tam că avea, George Ranetti i-a scos ponosul că era un mare 
chefliu, cam mitocănos, adorator al femeilor tot atât de pătimaș 
“a şi în Politică şi că făcea chiar... poezii. 

Versurile pe care i-le atribuia Ranetti lui... „Domn” Paladu“ 
au fost mai târziu adunate şi întrun volumaş intitulat „De inimă- 
albastră“. In acest volumaș, plin de scânteieri spirituale, sunt câ- 
teva parodieri ce pot fi socotite ca adevărate „capo-d'opere“ ale 
geniului. Bună-oară, această evocare a frumuseţei parcului nostru 
dela SȘosea, la vremea când înfloreşte teiul : 

: I 
Tiii ! ce extra e Natura 
La Şoseaua Kiselef !... 


Te cruceşti, parol! caşci gura 
Și îți vine gust de chef. 


Il IV 

Te apucă idialu : Başca 211) de parfonu-acesta 
când te plimbi pă la Bufet e răcoare ca 'ntrun beci — 
un’ mă duce 'n zbor Tramealu 21%) de'ți desbraci până şi vesta. 
cu Nea Niţă Berechet 275). Să te taie nu mai pleci! 

. III v 
Un parton de teiu te 'mbată, — O Natur” aşa de faină, 
n'am văzut aşacevaşi ! — pân'la cel mai oltem 278) grad 
te-amețeşte, Dom'le 'ndată ca să stai fără de haină, 


par'c'ar fi taman mișmaş. nu e nici la Karlisbad !... 279 


272) Atunci nu se purtau ochelarii fixaţi cu bare de urechi 
273) Glumeţul. 

214) Suferea de obezitate. 

215) Tram-carul lui Toma Blându. 

276) Agent electoral liberal. 

277) „In afară de” — cuvânt turcesc. 

218) Ultim. 

219) Băile dela Karlesbad. 

„„sau acest buchet de melancolie a opreliştilor Toamnei şi 
de nostalgie a zilelor de voie-bună și de inimă-largă cu cari ro- 
mânul bucureştean era, de felul lui, atât de obişnuit: 


M'apucă toți Dracii când vine Sictembre.!... 

Cu dame-ași vrea iarăși amor să tratez. 

Nu d'alea ce mn Clubul lui Gherea sunt membre, #80) 
ci dame vivante și cu chichirez 251), 


Pardon ! că pe față imi dau azi arama, 
dar toamna transformă al meu naturel ; 
când frunza păleşte și iese pastrama, 
cu mămăliguţă și cu turburel. 


Aşi da nu ş'cen lume să văd Zalhanaua.. 
Șerban, la ureche, să'mi cânte-un romanţ. 
Din oala cea nouă săi torn cu ocaua... 

Dar, vai! imposibil, căci azi sunt finanț ! 


„ori acest Sonet dedicat amicului său, cârciumarul elector 
Niţă Berechet : 


Of dom'le ce e viaţa... şi zilele cum trec... 

Mai iute ca tramcalu! Ți-mai aminteşti „Nea Niţă, 
De seara aia 'n care am bătut noi halviță ? 

Era număru ainţ Lăsatu'ăla de sec! 


Bre! scurt e firul vieţei şi-a vremei jurubiţă, 
Imi vine-ades, cumetre, să plâng ca un zevzec. 
'Om mai mânca noi oare, știi d'alea de berbec, 
mai fragede ca trupul de jună copiliță ? 


Imbătrânim, nea Niţă! Par'că mă văz, ca mâine, 
cu dricu Primăriei ducându-mă la Bellu. 
Nu-i de glumit: Destinul e mare porc-de-câine!... 


In faţa morţii, nene, soldatul, colonelul 
țăranul şi ciocoiul nu au deosebire... 
Așa scria un-ăla în Cartea de citire. 


PFelurile ca acestea, de-a fi şi de-a se exprima, erau specifice 
acelei populaţii periferice pe care noi am căutat să o descriem 
cât am putut mai bine în cursul acestei povestiri. Şi dacă, cu 


280) Socialistele. 
281) Cu nuri, simpatice. 

vremea, ele sau schimbat fără ca oamenii aceia să fi părăsit lo- 
curile lor şi fără să fi urmat niscai şcoli de educaţiune, asta se 
datoreşte îndeosebi acelei literaturi zetlemiste de care, ei cei- 
dintâi făceau mare haz. 

Portul vetust şi venetic al „mitocanilor“ a pierit cu încetul; 
vorba lor aiurită şi plină de nenumărate metatore sui generis, 
Sa mai schimbat ; dar acea susceptibilitate ultra-sensibilă, cu care 
ei întâmpinau contactul cu lumea obişnuită, a rămas şi azi apa- 
najul unor anumite cercuri de mahalagii, mai „moderni“ şi deci 
cu atât mai de mirat la nişte cetăţeni ce se pretind civilizaţi până 
şi în cele mai depărtate sub-urbane. O apropiere fără urmă de 
exagerare, — ca să nu zicem chiar o dovadă, — ne-o confirmă 
faptul că şi azi unii din seriitorii noştri cu spirit de observaţie 
mai subtil, află încă destul material pentru asemeni schiţe de 
moravuri în cuprinsul acestui oraş. Ceiace I. L. Caragiale, D. 
'Teleor, Marion, Sărmanul Klopstock, V. Demetrius, Œ. Arde- 
leanu, Dumitru Pătrășcanu şi alţii au creionat cu atâta măestrie 
din ale vremurilor de-atunci, vechiul şi bunul nostru amic şi co- 
leg, Cosco, înzestratul urmaş al lui Marion la „Veselia” şi la 
„Universul”, a mai putut să afle şi între cetăţenii bucureşteni din 
vremuri mai apropiate, pentru a ne da volumele celebrului său 
„Niţă Pitpalae”. Ca acest „Tartarin”, bucureştean și ca pretinul 
lui, Năică Itidentul, wor mai fi mulţi prin Bucureştii de-acum; 
dar nici prea departe de ei nu sunt toţi cei cu mania de-a între- 
buinţa cuvinte și uxpresiuni a căror pronunțare nu o cunosc în- 
deajuns, sau acei care, în ce priveşte portul, sau schimbat doar 
prin aceia că în loc să mai stăruie în păstrarea celui al mahala- 
giilor de altădată, acum exagerează însăși portul orăşenesc, adoptă 
fără niciun bun-simţ toate inovațiile interesate ale negustorimei 
care abuzează de lipsa lor de pricepere şi de seriozitate, şi exhibă 
o ţinută cu totul nesăbuită. lar — pe lângă toate astea — când 
îi auzi cum au prins variile denumiri ce negustorimea dă stofe- 
lor şi straielor cu cari se împopoţonează, — apoi atunci, curat 
că... te strâmbi de râs. 

* 


Bucureştii demnainte de 1906 au mai avut însă şi altfel de 
tipuri care îşi datorau celebritatea altor pricini. 
Intre aceste tipuri, cel mai interesant şi care se bucura de 

unanime simpatii, a fost faimosul Nicu Metz. Copil de oameni 
foarte cum-se-cade de prin părţile Oltului şi fin, prin botez, al 
Regelui Carol I), prinzând dela o vreme a se ţieni, rămăsese 
¿cu mania unui erotism exagerat, care îl împingea la tot soiul 
de năzdrăvănii. Cu cartea ce apucase să înveţe, el traducea din 
franţuzeşte şi tipărea în fascicule pe cari le vindea cu 10 bani 
exemplarul, nuvelele cele mai frivole din opera lui Paul de Cocq 
şi din „Decameron“-ul lui Bocaceio, localizându-le uneori şi prin 
aceasta făcându-le şi mai insinuante pentru tineretul căruia le 
împărțea. Avea mai ales o mare simpatie pentru puştii 2%) de 
mahala, în care vedea, cu o bucurie nestăpânită, tot atâţia viitori 
Don-.Juani ca el. Din înclinarea asta, dese-ori lumea îl vedea 
amestecându-se între copii, să se joace cu ei în arșice, sau să 
intre nepottit prin curţile oamenilor şi oprindu-se pe străzi să 
bată turca. 

Un alt „tip“ de felul acestuia a fost Costică Albulescu, un 
„trăsnit“, plin de-o surprinzătoare seriozitate şi de un humor rece 
care dezarma pe oricine. Lumea de toate clasele bucureştene îl 
ştia că nu era în toate minţile lui, dar nu înţelegea demnitatea 
şi seriozitatea cu care se manifesta ţâeneala lui şi de aceia, fără 
să-și dea seama, îl privea cu oarecare stimă. Fusese profesor și 
fiind îndepărtat de şcoală, scotea un jurnal numit de el „Turnul 
Babilonului“ în care aduna, odată pe lună, toate ciudăţeniile ad- 
ministrative şi politice, cu o luciditate în metodă care nu desvă- 
luia starea lui mintală de cât prin felul nedesluşit al criticilor 
sale. Sub titlul gazetei, enunţa profesiunea lui de credinţă într'un 
„cuvânt-frază” compus din o serie de vorbe legate cu oarecare 
înţeles, dar cu nu mai puţin de 93 de litere. Ceva mai jos, drept 
indicare a prețului, seria: Un „pol“ celor din „protocol” 3+); un 
Leu, dela orice derbedeu: o Băncuţă 25), cui nare cal şi căruţă: 
zece bani, pentru golani şi gratuit, cui ştie că e „smintit“, iar 
sub aceste indicări : „Toate astea le rostesc, ca să nu mă mai 
toemese”. Cine socotea că şi asta era o dovadă de nebunia lui, 
se înşela. Dovadă stă o întâmplare în care a avut de-a face chiar 


282) Vezi amintirile din vechiul București al d. Rad: D. Rosetti. 
283) Băeţașii ștrengari de pe la mahala să 

284) Celor din lumea mare. 

285) Moneda de 50 de bani 

cu un prim-ministru al nostru. Conu Mitiţă Sturdza, fiind la gu- 
vern, se ducea într'o zi la Sinaia să supună Regelui decretele săp- 
tămânale din consiliul miniștrilor. In Gară, când să se urce în 
vagon, este reţinut de Costică Albulescu care ştia cine este, şi pe 
care Premierul îl cunoștea de-asemenea. Albulescu îi oferă ulti- 
mul număr din „Turnul Babilonului”. Conu Mitiţă, care nu prea 
era „mână spartă“, vâră trei degete în buzunarul vestei şi nu 
găseşte decât un „napoleon“ de aur, (era un simbol al banilor de 
buzunar, deoarece şeful de-atunci al liberalilor, ca şi Vodă, nu 
umbla cu bani la el). Grăbit de plecarea trenului şi nc-având ce 
face, îl pune în palma lui Albulescu şi îi zice, ţinând mâna în- 
tinsă: — Cusurul... (adică: aştept restul). 

Dar Albulescu, auzind clopotul de pornire a trenului, se în- 
clină legănându-şi, ca un muschetar, pălăria lui de pâslă cu bor- 
duri mari şi îi răspunde, în vreme ce trenul se şi pusese în 
mişcare : | 

— „Toată lumea ştie că Primul ministru de azi al 'Ţărei, nu 
are niciun... cusur“. 

Albulescu da astfel cuvântului „cusur“ înţelesul de defect. 

Tipuri de-acestea, fiecare în felul lui, mai aveau Bucureştii 
de-atunci: pe foştii profesori de matematici Fane Dumitrescu şi 
Bondreanu — cel dintâi un maniac al decoraţiilor, care, la ora 
schimbărei gărzei dela Palat, se strecura printre cei adunaţi în 
aţa porţei, îmbrăcat într’o jachetă veche şi cu pieptul încărcat 
de stele şi cruci de hârtie poleită pe care le cumpăra din compar- 
timentul jucăriilor dela Magazinul Universal; iar cel dealdoilea 
având mania să umble, şi pe arşiţele din luna lui Cuptor, îm- 
brăcat cu trei pardesiuri peste haine, cu căciula de blană, cu şalul 
de lână întăşurat pe gât şi cu umbrela de ploaie la subţioară. 

Mai erau în sfârşit: Apostolică, Sânge-rece şi tiganul cobzar 
Duluş, fiecare cu meteahna lui, şi care făcea pe copii să se ţină 
droaie după ei prin mahala. 

Dar, ce nu avea Bucureștii atunci ? l... 

Mai avea bunăoară, şi pe „Piticul de pe Bulevard“ — un omu- 
leţ mic dar gros, care era gătit cu un ciupag enorm pe capul lui 
mare, avea nişte mustăţi ca vrabia și îşi avea reşedinţa perma- 
nentă la scara de intrare a Muzeelor, aşezat pe un scăunel de 
lemn şi sprijinit într'un baston gros cu cârlig la capătul de sus 

— așa cum nu purta nimeni pe vremea aceia. Piticul acela avea 
drept tovarăş de şedere, ca să-i ţină de urât, pe Ghiţă Berbecul, 
un berbec în coarne şi lână, pe care-l hrănea cu alune prăjite toţi 
mușşterii dela mesele bodegei lui Kosman, cum şi toată lumea 
care trecea pe acolo; dar care, când nu mai aveai ce-i da, repezea 
pe neştiute nişte îmbrânceli cu capul, ce foarte adeseori lungeau 
pe trotuar pe cel atacat, în hazul celor ce asistau întâmpător la 
asemeni scene comlve... - 


Fostele colcane-portal ale 
Mitropoliei, la capătul din 
vale al aleiei. 


A ————— bi E 


NNE 


ÎS 


Evlavia bisericoasă. 


Ho al unei firi totdeauna voioasă, l-au avut bucu- 
reştenii de-atunci pentrucă sutletul lor candid avea o deose- 
bită înclinare spre cel mai straşnic optimism. Afară de asta. tot ce 
făceau era pornit doar de la ei, iar nu din spirit de imitație sau 
de Modă — ca acum. Credeau fără să cerceteze, în obiceiurile 
lăsate de strămoși. şi ţineau toate sărbătorile calendarului bise- 
ricesce respectând datinele lor. Işi iubeau Tara şi Neamul aşa cum 
făcuse toţi ai lor, până în negura vremilor cele mai vechi, şi de 
aceia se veseleau la toate sărbătorile noastre naţionale ca şi la 
cele ale lor, familiare. Toate sărbătorile şi Duminicile, ei le îm- 
părţeau între credinţa sufletului şi bucuria inimei lor. 

In Bucureşti erau — ca şi astăzi — peste o sută de biserici 
între care şi câteva mânăstiri de ctitorie domnească, precum : 
eea a lui Radu-Vodă, din veacul al XV-lea — a Domniței Bălaşa 
şi cea dela Sf. Gheorghe-Nou, ridicate de neamul Brâncovenilor 
în veacul al XVI-le — a Sfântului Spiridon, zidită la început în 
stilul gotic, din avutul Domnitorilor Ghiculeşti — cea dela Curtea- 
veche, a sfântului Anton, ctitorită de Voevodul Mircea cel bătrân 
încă din al XIV-lea veac şi unde era datina să fie unşi toţi Dom- 
nitorii Țărei, — aceia a Sărindarului (sau Pomenirei) ridicată de 
Matei-Basarab pela 1634 şi pentru a cărei sfințire la deschidere 
Voevodul a chemat să slujească pe Mitropolitul Macarie din An- 
tiochia, — biserica Dobrotesei, veche cât oraşul acesta — biserica 
Oltenilor ctitorită şi chiar zidită cu mâinile enoriașilor ei, şi în a că- 
rei clopotniță s'au închis pe vremea Zaverei 2%) vreo patruzeci 
de greci prigoniţi, care au fost măcelăriți de turcii lui Mehmet- 
Paşa al Silistrei chiar în cuprinsul sfântului lăcaș; apoi bise- 


286) Revoluţia grecească a Eteriei dela 1821, 

ricile : Sfintei Ecatherina, — a Sfântului Niculae din Şelari, ce 
fu reclădită de Regele Carol l—a Sfântului Dumitru de lângă 
Poştă şi care atunci era metoh al episcopiei Buzăului, — a Sfintei 
Vineri din Lucaci, — a Zlătarilor — şi aceia a lui Antim Ivireanul 
(mitropolit ucis prin înnee în Dunăre din porunca. Domnului fa- 
nariot Nicolae Mavrocordat), biserică ce serveşte şi azi ca metoh 
al episcopiei dela Argeş. 

Mai în toate aceste lăcaşuri ale lui Dumnezeu slujba era fă- 
cută, la zile mari, de către Vlădiei 2857) şi de aceia erau foarte mult 
căutate de lunea aleasă, laoialtă cu enoriașii respectivi de orice 
clasă sau obârşie. 

Evlavia cucernicilor lor înaintaşi fusese pe vremuri atât de 
temeinică încât cei-ce aveau conace boiereşti de frunte, îşi elădi- 
seră chiar înlăuntrul înprejmuirei curților lor paraelise (mici ca- 
pele de închinăciune) înzestrate cu toate odoarele creştineşti şi în 
care veneau să slujească preoţii parohiei lor. — Așa erau: cel al 
Banului Dimitrie Ghica-Bătrânul ce se vede și azi în curtea pa- 
latului administrativ de lângă Casa de Depuneri ; —cel al pri- 
mului Mitropolit-Primat al României Dionisie Lupu, ce se afla 
la reşedinţa Inalt Prea-Stântului Prelat din mahalaua Batiştei ; 
— cel al Creţuleseului, preschimbat apoi “de Eforia aşezămitelor 
neamlui său în biserică parohială şi restaurată acum în urmă (în 
coasta Palatului Regal); — cele ale familiei Bellu, din cari unul 
se afla cam pe locul străzei Marconni din faţa palatului Poştei şi 
Telegratelor, iar altul e şi acum pe Şoseaua Giurgiului, având hra- 
mul în ziua de „Buna Vestire“, —cel al Marelui-Ban Grigore 
Brâncoveanu din fosta curte a „Palatului cel mic“ şi având 
hram în ziua Sfântului Spirilon; — cel al familiei lui Nicolae 
Brâncoveanu din curtea Spitalului Brâncovenesc; — cel al Dom- 
niţei Bălaşa Brâncoveanu de lângă Azilul dela biserica ctitorită 
de aceiaşi Domniţă; — cel al lui Matache Racoviţă ce cădea pe lo- 
cul de azi al sediului Poliţiei Capitalei; — cel al Episcopului Iosif. 
clădit pela 1800 în curtea bisericei lui Antim Ivireanu; — cel din 
curtea fostei reşedinţe a Sfântului Sinod (pe stada Sapienţei, sub 
mânăstirea Mihai-Vodă), și astăzi în fiiinţă, şi cel din curtea mâ- 
năstirei Văcăreștilor, clădit de Doamna lui Nicolae Mavrocordat 
care, în vremea goanei şi prăpădului ce asmuţise asupra boierilor 
pământeni, îşi făcuse acolo reşedinţa şi privea oraşul dintru cer- 
dace înnalt al chiliilor acelui paraclis. 

* 


287) Marii prelați ai Bisericei. 


Biserica Sf. Gheorghe-Nou 
vechea și frumoasa ctito- 
rie a Brâncovenilor. 


Clopotnița și chiliile bi- 

sericei Mihai-Vodă în cari 

erau Arhivele Statului 
înainte de 1890. 

Şirul sărbătorilor se desvăşura tot ca acum, incepând cu Anul- 
nou, adică întâia zi a anului. 

Naţia românescă a ţinut totdeauna sorocul Anului-nou în ace 
zi a Sfântului Vasile, potrivit pomelnicului Bisericei răsăritului. 

De pe datini mult mai vechi însă, anul se începea odată cu 
sărbătorirea nașterei Domnului nostru Isus Cristos, când se por- 
neau şi colindele cu jocurile lor rituale ce nu conteneau decât la 
ivirea stelelor din seara zilei Sfântului Botez. 

Rânduiala asta a dat în timpuri îndepărtate, loce la multă 
stadă oridecâteori înţelepţii lumei sau adunat în Sinoadele lor 
ecumenice şi s'au străduit a o desluşi de pe litera Sfintei Scripturi 
a proorocilor şi a sfinților apostoli, de pe canoanele conciliilor 
arhiereşști, precum şi de pe canonul fiecăruia dintre oameni, cu 
să-și asigure o tihnă cât mai lungă după munca lor din zilele de 
lucru. 

Din câte mai ştim şi noi, din cele învățate prin cărți, se pare 
că strămoşii Romani, carı au locuit prin ținuturile Daciei cam 
tocmai pe când se împlinea primul veac dela naşterea lui Isus Na- 
zarineanul, serbau Anul-nou odată cu Crăciunul, adică în a treia 
decadă a lunei Decemyrie, când cade noaptea cea mai mare a anu- 
lui şi de-când Soarele păşeşte iar pe calea lui suitoare. Ei numeau 
sărbătorea aceasta dies natalis invicti solis — adică ziua naşterei 
Soarelui a-toate biruitor. Prăznuirea o făceau timp de şeapte zile 
la rând prin colinde cu cântece şi jocuri numite de ei festum ca- 
lendarium — dela cari „calende“ pare a ne fi rămas şi nouă de- 
numirea colindelor. Cum Soarele, cel mai mare binefăcător al lor, 
era personificat de ci în zeul Apolon, sărbătoarea crești- 
nească de mai târziu a naşterei Domnului Isus Cristos a rămas 
cam aceiaași, cu deosebirea că a fost prelungită până la ziua po- 
gorârei Sfântului Duh asupra, botezului din apa Iordanului, aşa 
cum le fusese dat proorocilor să vestească. 

Dar bucureştenii au adus zilei Anului-Nou şi onorurile publice 
ale urărilor ce se face Suveranului și întregei Sale Familii 
decătre toţi demnitarii Statului, începând cu Inalt prea sfântul 
Mitropolit Primat şi Patriarch al Ortodoxiei noastre, la slujba 
ce oficiază în Sfânta Mitropolie, şi când începerea zilei noului 
an este vestită de dangătul clopotului cel mare şi de bubuiturile 
celor douăzeci şi una de lovituri de tun. Prin asta noi ne ţinem 
oarecum şi de datina creştinilor apuseni cari serbează anul cel 
nou la miezul acelei nopţi (la ci, a Sfântului Silivestru) serbare 

ce se urmează acasă printr'un ospăț numit de ei „Revelion“, — 
obiceiu pe care îl avem şi noi. 

In Bucureştii povestirei noastre mai era obiceiul, ce a pierit 
odată cu Regele Carol I, ca în seara zilei Anului-Nou să aibă loc 
în palatul regal un mare Bal al Curţei la care erau invitaţi toţi 
oamenii de seamă ce se aflau în Capitală, împreună cu soțiile şi 
cu unii din membrii familiilor lor. Tradiția acestui bal, care se 
suia destul de departe în şirul Domnitorilor noştri pământeni, a 
fost reluată de primul nostru Rege încă din anul următor urcărei 
sale pe Tronul României, şi iată cum şi de ce. In anul 1867 Dom- 
nitorul Carol fiind încă neînsurat şi cum în Bucureşti toată lu- 
mea în seara aceia de An-Nou petrecea în sânul familiei, el sin- 
gur neputând împlini datina, a fost invitat la balul de „reveillon“ 
dat de către boierul și doamna Oteteleșanu în casele atât de pri- 
mitoare ale lor de lângă piaţa Teatrului Naţional. Marele Dom- 
nitor, petrecând foarte plăcut în noaptea aceia şi desluşind chiar 
că un asemeni obiceiu frumos i-a-r îngădui lui, străinul înfrățit 
pe totdeauna cu "Țara, să-și apropie cât mai mult pe membrii celor 
mai de seamă familii ale Neamului pe care era chemat să-l câr- 
muiască, hotărâ de-atunci să rostească și el un asemenea bal la 
Curtea lui. 

La început, Balul Curţei s'a tăcut în seara zilei de 24 Ianuarie, 
zi în care întregul popor sărbătorea aniversarea Unirei princi- 
patelor române prin alegerea unui aceluiaşi Domnitor; după 
câţiva ani însă, în seara zilei de 1 Ianuarie. 

Acest Bal al Curţei avea şi o altă însemnătate pentru stă- 
rile de-atunci, întrucât el a înaugurat petrecerile oarecum pu- 
blice de felul acesta, în deosebire de „soarele“ ce adunau până 
atunci numai pe boierime, numai prin casele lor, şi la cari nu 
erau invitate de cât familiile înrudite sau amical mai mult a- 
propiate de amfitrioni. Mai da apoi prilej pentru consacrarea 
publică a distincţiunilor pe care Suveranul găsea cu cale să le 
confere slujitorilor 'Ţărei şi ofiţerilor armatei, decoraţiunile ce 
însoțeau acele distincţiuni fiind de obiceiu înmânate cu prilejul 
Anului Nou, iar fericiții lor dobânditori fiind în cea mai mare 
parte şi ei învitaţii Suveranilor la acel bal. 

Asupra acestei petreceri domnească aflăm o notiţă. foarte 
lămnritoare chiar în Memoriile primului nostru Rege, la data 
de 31 Decemvrie 1969, când a fost celebrată căsătoria Domnito- 

rului Carol cu Principesa Elisabetha, buna noastră Regină Car- 
men Sylva. Această notiță spune: „Seara retragere cu torţe; 
- apoi Balul de Anul' Nou la Palat. Prinţesa prin vioieciunea şi gin- 
găşia ei ştie să dea un farmec cu totul nou serbărei. Ca şi bărbatul 
său, ea a luat parte câteodată la danţ. La miezul nopţei s'a dat 
şampanie; iara unu, înaintea supe-ului la care iau parte vreo 
şeapte sute de persoane, Prinţesa se retrage“. 

Poporul bucureştean se bucura şi el de această sărbătoare 
a Curţei ca de un eveniment periodic ce întregea rosturile ofi- 
ciale ale vieţii lui. Manifestarea simţămintelor acestea el o arăta 
eşind cu drag, pe vreme oricât de rea, să se înşiruiască pe mar- 
ginile străzilor pe unde trecea cortegiul regal spre mitropolie, 
şi în drumul demnitarilor ce veneau sau plecau dela palat. Seara, 
s aduna în piaţa Palatului şi privea mulțumit spre ferestrele 
strălucind de lumină ale Căminului Domnese şi, la ealeșcile, săniile 
şi cupe-urile ce veneau cu invitaţii regescului bal. 

Parăzilor acestora, poporul bucureştean mai adăuga şi bu- 
curia colindelor şi a jocurilor naţionale ce torfoteau pe toate stră- 
zile oraşului ; iar din voioşia lor prindea el-însuşi bună-voia cu 
care se ospăta apoi şi petrecea, ca la zile mari. 

Dintre colindele şi jocurile acelea, unele: Sorcova, Vasilea 
şi Pluguşorul, erau numai ale zilei Anului Nou; celelalte: Steaua, 
Vieleimul (Betleemul) şi Brezaia începeau odată cu Crăciunul și 
încetau abia în seara Sfântului Ioan Botezătorul. 

„Sorcova“ era colinda de urare a copilaşilor, cărora li-se cum- 
păra din vreme câte jerbă de flori din hârtie colorată, cu care ei 
sorcoveau până'n ziuă pe părinţii şi rudele lor din casă, pornind 
apoi şi pela vecinii şi cunoscuţii din mahala. Ca răsplată pentru 
bunele lor urări copilașii primeau covrigi, prăjituri, cozonac, 
mere şi portocale. 

Urările făcute la o zi ca aceia prin graiul drăgălaş al co- 
piilor şi pornite din veselia lor sufletească pentru rostul acelor 
datini, erau pline de atâta duioşie în cât cei mai mulţi trecă- 
tori îi opreau şi le cereau să-i sorcovească şi pe ei, dându-le a- 
poi câţiva gologani ca să-şi cumpere coteturi sau acadele, cum 
erau numite atunci zaharicalele în genere. Oricât de frumos 
era însă acest gest prin spontaneitatea lui respectoasă pentru 
datini, el a avut totuşi şi o parte rea prin aceia că a provocat 
degenerarea acestor colinde într'o adevărată cerşetorie generală, 

Urările pe cari acei copilaşi le spuneau celor pe care Îi 
soreoveau erau astfel ticluite : 


Sorcova veselă — 

să trăieşti, să 'nbătrânești 

ca un măr, ca un păr 

ca un fir de trandafir; 

tare ca fierul, iute ca oţelul 
tare ca piatra, iute ca săgeata 
la anul și la mulţi ani! 


Prin mahalale circula şi o altă variantă, specifică graiului 
popular de-acolo, şi care suna aşa: 


Sorcova, morcov? 

dă-mi, jupâne, roşcova 

ițele, momiţele şi cu fuduliţele 
sâc! fâstâc!... 

dă-mi paraua să mă duc 255). 


„Vasilea“ era urarea ţiganilor de pela margine în amin- 
tirea vremei de robie a lor şi prilej de adunat de pela curţile 
boierești câteceva de-ale mâncărei sau ceva gologani pentru 
țuicuială. Pentru asta ei păstrau sau cumpărau mai-pe-nimie 
o căpăţână de pore afumat la Ignatul%%) Crăciunului, o puneau 
pe o farfurie mare, o împodobeau cu mărgele şi cu flori, o aco- 
pereau cu un ştergar curat şi porneau din curte în curte, urând, 
aşa cur apucase şi ei dela bătrâni, cu această colindă : 


„In aiastă zi frumoasă, Domnili din cer— venin. și la voi acasă, Dom- 
nili din cer — că la munţi m'am urcat — ghindă și fragi am mâncat — ...— 
la vali m'am scoborât — pe livezi verzi am păscut — apa rece am băut — 


pă noroiu m'am noroiut — Rumânii că m'au văzut — şi au sărit cu topo- 
rosu — şi ţiganii cu barosu — pa mine mau omorât — carni grasă ma 
făcut — Rumânii au luat slănina — şi ţiganii capaţina — şi frumos m'amn- 


podobit — ş'aci la voi am vinit — s'o vedeţi și s'o priviţi — frumos dar să'i 
dăruiți — cu trei galbeni înfloriți — c'aşa'i legea din bătrâni — din bătrâni, 


288) Colinda asta venea dela obiceiul măcelarilor și parlagiilor (tăie- 
tori de vite) care trimitea rudelor și mușşteriilor de seamă, prin odraslele 
lor, câte-o farfurie de măruntaie proaspete ale vitelor tăiate, ca un fel de 
„Dlocon”. 

289) Ziua Sfântului Ignat, de înaintea Crăciunului, când la noi se obiş- 
nueşte a tăia și rosti porcii gospodăriilor dela margine. 

„Şi sporovăiau colinda asta repetând după fiecare trântură 
de vers „Doamnili din cer“ şi așteptând darul de gologani cu care 
(zicea datina) aveau să-și cupere purcelul de crescut pentru Oră- 
«unul viitor. In cele din urmă şi colinda asta a rămas doar un 
nărav țigănesc de-a cerşi cu Vasilea pe de-arândul 20). 

„Pluguşorul“ era însă colinda rămasă, de mii de ani, a ţă- 
ranilor. Mărginaşii Capitalei intrau pe fiecare barieră cu câ- 
te un plug gătit cu crăcuţe de brad, cu steguleţe din ștergare, cu 
coarnele boilor aurite şi legate cu funde de panglici cu diferite 
colori, și porneau prin oraş, oprind din loc în loc sprea ură an 
bogat în bucate, învremece doi-trei flăcăi pocneau măpraznie 
din bice, iar unul imita din buhaiu 2) un muget ce vrea să fie 
adică şi urarea vitelor înjugate la plug. Colinda Pluguşorului 
era un fel de baladă în care se proslăvea aşezarea strămoşilor 
noştrii Romani pe aceste meleaguri, cum şi diversele munci ale 
pământului şi se făcea urare de recoltă de mare bogăţie. Lumea 
de pe drum şi de prin curţile mahalalelor se bucura foarte de 
trecerea alaiului acela și ieşea să'l vadă și să'l asculte cu o vä- 
dită plăcere. 

După cinci zile dela prăznuirea Anului Nou, veneau zilele 
Bobotezei şi ziua Sfântului loan Botezătorul, cu cari se în- 
cheiau sărbătorile iernei. Ziua Bobotezei 2?) sau a botezului 
Domnului Isus Cristos era mai ales legată de o sumă de datini 
şi de obiceiuri ale poporenilor. Cea mai de căpetenie din acestea 
era, fireşte, aceia bisericească a sfinţirei apelor, care era săr- 
hătorită cu un deosebit serviciu religios după care se desfăşura 
o frumoasă paradă militară. La sfârşitul slujbei Inalt Prea 
Sfântul Mitropolit cobora din pavilionul dela capătul călei Vic- 
toriei pe cheiul Gârlei, la malul de jos al apei, însoţit de mem- 


290) Un obiceiu țigănesc era şi acela al „Paparudelor”. Două-trei ți- 
găncuşe înfășurate în girlande de buruieni, jucau spunând o colindă a 
lor prin care cereau lui Dumnezeu să dea ploaie când era vreme de secetă. 
Bucureştenii le udau cu apă asvârlită asupura lor și le dau câte un gologan, 
cu credința că aceasta va aduce ploaia dorită. 

291) Buhaiul era făcut din o putinică de brad pe gura căreia era în- 
tinsă o pielel de bou sau de oaie, străpunsă de o funie unsă cu sacâz și cara 
trasă fiind dintr'o parte sau alta, făcea un sgomot ce seamănă mult cu al 
mugetul vacilor. 

292) Denumire în rusește a zilei Botezului lui Isus, 

brii Familiei Regale, şi arunca în apa Dâmboviţei Sfânta 
Cruce pe care apoi o prindeau o ceată de bărbaţi de prin maha- 
lalele oraşului ce se aruncau în apa aproape îngheţată în că- 
mășile lor lucrate ţărăneşte. De atunci însă, asta e tot ce ne-a 
mai rămas ; celelalte obiceiuri au dispărut sau sunt pe cale să 
dispară cu totul. 

Cei bătrâni mai cinsteau ziua ajunului Bobotezei cu post 
mare, ceiace însemna că nu băgau nimicuţa în gura lor, toată 
ziulica, până la ivirea stelelor pe cer. Fetele la vârsta măriti- 
şului aşteptau ajunite miezul nopţei când aveau să'şi afle „ur- 
situl“ adică pe viitorul lor soţ, — fie în oglinda casei în care 
se arătau la ceasul acela despuiute, fie în vis dacă se culeau vå- 
rând sub perna lor firele de busuioc pe cari le lăsase de-cu-ziua 
preoţii ce le căutase casa pentru botezul cu aghiazmă. Se mai-o- 
bişnuia de-semeni cercetarea viitoarelor întâmplări din viaţă în 
nişte figurine ce se întruchipau din o lingură de cositor topit la 
gura sobei şi aruncat întrun castron cu apă rece luată din o doniţă 
neîncepută, adică din care nu băuse nimeni în ziua aceia. Deslu- 
şirea acelor figuri se făcea proiectând umbra bucăţilor de cositor 
închegate astfel pe pereţii casei și la lumina unei lumânări. Pre- 
zicerea era cu atât mai bună în general, cu cât călirea şi înche- 
rea în apă a cositorului se făcea într'o bucată și nu lasă fărămi- 
turi, căci acestea, şi mai cu osebire cele având formă de cuie, nu 
vesteau lucruri bune, ci oarecari boli şi necazuri nedorite. 

Aceste două sărbători încheiau petrecerile de datină ale 
Crăciunului, dar nu şi pe cele ale Carnavalului nostru, care în- 
cepea odată cu Crăciunul dar nu se încheia decât în seara celei 
de-a doua Duminici a Lăsatului-de-sec, când se punea capăt 
nunţilor, balurilor şi oricăror petreceri ce erau oprite în timpul 
Postului mare. 

„Balurile“ erau în vremea aceia cele mai gustate petreceri 
colective ale bucureştenilor. Niculae Filimon, în lucrarea lui 
„Ciocoii vechi şi noi“, arată că cele dintâi baluri publice în Bu- 
curești au lost întocmite prin 1814 când Domnița Ralu, fiica 
lui Ion Caragea-Vodă, a tăcut să fie construită, pe locul zis la 
Cişmeaua loşie de lângă biserica Albă din calea Mogoşoaiei, 
o sală în care se adunau boierii şi cucoanele lor „de petreceau 
nopţile cele lungi ale iernei“. 

După revoluţia dela 1848 Ieronim Momulo închiriase casele 
foste ale Slătineanului şi rostise acolo pe lângă resturantul şi 

cafeneaua dela început şi o Sală ce servea pentru adunări şi 
baluri publice. Oamenii timpului ne-au lăsat unele însemnări °°°), 
din care aflăm că, după vreo zece ani, numărul şi felul unor 
asemeni săli sporise. Astfel mai erau: sala lui Bossel, sala 
„Orfeu“ și Sala lui Schlatter din grădina dela poarta dinspre 
miază-noapte a Cișmegiului. In aceiaşi vreme se deschisese şi alte 
„săli de acestea pentru „primirile“ nunţilor și pentru balurile 
întocmite de populaţia stărei mai de mijloc. Poliţia le deosebise 
pe categorii, socotind pe cele de mai sus în cea dintâi categorie, 
iar în a doua : sala dela „Pomul verde“ a lui Hagi Tomiţu de pe 
strada Sf-ta Vineri şi cea dela Hanul Roșu, sala Herasca de 
peste drum de Hala Vechiturilor şi cea zisă „la Eisenbahn“ 2%) 
a unui fost funcționar neamţ dela atelierele Căilor ferate şi care se 
afla în mahalaua centrală a Dudescului, peste drum de biserica Sf. 
Apostoli. Intr'o a treia categorie erau clasate cele pentru adunările 
de petrecere ale tineretului lumei de jos. Acestea erau : balul lui 
Tanoş, într'o sală a caselor lui Török Tin strada Schitului Măgu- 
reanu, acolo unde e azi Intrarea 11 Februarie şi unde pela 1885 îşi 
avea şcoala de dans eminentul profesor Schmidt, diplomat al 
unei şcoli de corcografie dela Dresda şi care era maestrul oficial 
pentru întocmirea balurilor şi conducerea cotilioanelor la Pala- 
tul Regal ; — sala lui Ziepzer, din colţul Bulevardului cu strada 
Sf. Constantin, şi cea de pe Podul Beilâcului, lângă biserica 
Fămânda, cu firmă „la Salcia pletoasă“, nume dat de la co- 
pacul pe care îl avea la intrare. Mai era în sfârşit, într'o cate- 
gorie deosebită, sala lui Wilcek zisă a balurilor „de societate“, 
care se afla peste drum de Poliţie, în fostul Han al Doctorului 
Serafim, alături de cafeneaua „Pesta“. 

Cărticelele lui N. T. Orăşanu ne spun şi ce fel de baluri 
erau cele de prin sălile acelea. La Bossel, bunăoară, ca și la 
Slătineanu, cânta orchestra bătrânului Tulius Wiest, profesor 
de vioară al Conservatorului de muzică și autorul celei dintâi: 
rapsodii română cunoscută sub titlul de „Nunta ţărănească“. — 
Balurile de-acolo erau „frecuentate“ de lumea mai aleasă a Bucu- 
reştilor de-atunci şi au dăinuit vreozece ani din timpul domniei 
lui Carol I. Uneori ele erau costumate și atunci li se zicea „pie- 


293) V. „Misterele Mahalalelor” de N. T. Orășanu. 
294) Pe româneşte „la Drumul de fier”, arma reprezintă însă desenul 
unui tren, 

nicuri“ (pique-niques). Orăşeanu înseamnă numai pentru anul 
1858, douăsprezece asemeni baluri din cari trei „nobile“, orga- 
nizate de agentul comercial francez Carissy ; trei, de societatea 
Filarmonica ; trei, de fraţii Georgescu; două, de farmacistul 
Zeides, pentru fruntea negustorilor bucureşteni şi unul, de că- 
tre colonia franceză a oraşului şi numit „le Grand Bal paré“ — 
(costumat). 

La Wilcek cânta o „capelă“ nemţească, iar societatea de-a- 
colo era alcătuită mai ales din modiste, croitorese, negustori 
şi băieţi de prăvălie, mulţi din ei nemți și unguri, care dansau 
valsul de pe aria „O! du lieber Augustin“. Acolo se duceau să 
petreacă şi mulţi tineri „feciori de bani-gata“ cari, dedaţi la obi- 
ceiurile pariziene, veneau pentru „grisettes-le“ cu cari se aflau 
în „tratare de amor“. 

La Pomul Verde, sala era întrun fund de curte dela capă- 
tul unui gang. Acolo cântau doisprezece muzicanți din „banda 
militară“ a Stabului, împreună cu un taraf de lăutari din 
Scaune. Garderoba balului era înti'o prăvălie a unui bărbier 
de la stradă, iar la intrarea gangului era pusă o piatră mare 
pe care vizitatorii îşi spălau încălţămintea de noroiul cu care 
veneau de prin părţile lor, sau îşi schimbau ghetele murdare cu 
pantofi pe cari îi aduceau sub braţ înfăşuraţi în cârpe sau în 
jurnale. Cam adeseori balurile de-acolo, — ca mai toate cele din 
a treia categorie, — se încheiau cu scandaluri cari degenerau 
în încăierări, 

Cu vremea lucrurile sau mai schimbat. Lumea bună, obis- 
nuită cu „soarele“ (soirées) pe cari înainte le făcea prin casele 
lor, a început a da şi balurilor publice o întocmire din ce în ce 
mai aleasă, iar reuniunile lor puteau fi vizitate chiar de doam- 
nele şi domnişoarele elitei bucureștene, devenind uneori ocaziuni de 
întocmire a unor noi familii. Asemeni baluri „selecte“ se făceau 
mai ales în sălile teatrelor şi erau, fie mascate, fie „deschise“ 
adică numai costumate, Acestea dau prilej societăţilor de bine- 
iacere, care le punea de obiceiu la cale, să strângă fonduri bă- 
neşti necesare ajutorărei sărăcimei oraşului, a cărei grilă şi-o 
lua pe seamă. Astfel de Societăţi erau : „Obolul“, de sub înalta 
preşidenţie a Reginei; „Tibişoi“-ul, pentru creşterea şi îngri- 
jirea orfanilor sau a copiilor părăsiţi, care îşi luase numele 
dela cel dintâi pensionar al ei şi era condusă de Pnincipesa 
Moștenitoare ; „Furnica“, ce da de lucru femeilor sărmane cu- 

sături şi ţesături româneşti artistice care erau vândute pentru 
sporirea fondului de ajutorare, încurajând şi păstrarea obi- 
ceiului de a purta costumele noastre naţionale, şi „Urucea Roşie“ 
a României, a cărei menire este cunoscută 

Baluri ca acelea mai erau cele ale Operei şi Teatrului Naţionali, 
balul Presei! (al gazetarilor) cum şi balul societăţei „„Politeh- 
. nica“, Toate aceste baluri se desfăşurau în sala Teatrului Național 
unde, în acest scop, se aşternea pe de-asupra scaunelor de jos 
un podium din bucăţi de parchete de stejar ce se îmbina cu 
cel al scenei, unde erau aşezate: o 'Tombolă cu toate numerile 
câștigătoare pentru articole de parfumerie şi mici obiecte de 
artă dăruite în acel scop de negustorimea bucureşteană, câteva 
jocuri distractive cu miză de un leu, şi cel mai de seamă taraf 
de lăutari ce cânta pentru dans, alternând cu o muzică militară 
ce se afla ascunsă în balconul Galeriei. Cele ale societăţilor de 
binefacere şi al Politechnicei erau cu invitaţiuni personale dar 
plătite ; celelalte erau deschise oricui avea bilet de intrare. ,„Fo- 
yers“-urile de mai sus şi de jos ale Teatrului erau rostite ca 
hufeturi. Balurile începeau pela orele 10 seara şi ţineau până 
după ora 1 din noapte, fiind astfel singurile prilejuri în care 
tineretul putea petrece şi el cu cei mari laolaltă. Când însă ba- 
lurile erau mascate, fetelor nu le era îngăduit să meargă, chiar 
de ar fi fost de vârsta măritișului. 

Alte baluri, similare dar cărora li se zicea Serate (soirées) e- 
rau organizate, odată sau de două ori pe iarnă, de către Legaţiu- 
nile străine sau Cluburi (Cercuri închise), dar acolo nu se venea 
decât cu invitaţiune personală şi nu se plătea pentru intrare. 
Asemeni Cercuri închise erau: „Jockey-Clubul înfiinţat în anul 
1875, pus sub preşidenţia Regelui Carol I şi având doi vice-pre= 
şedinţi pentru conducerea rosturilor lui între cari în prim rând 
cra încurajarea îmbunătăţirei rasei cailor, — Clubul Regal, în- 
fiinţat în 1881 în fosta casă a boerului Oteteleşanu de lângă Tea- 
trul Naţional — clubul 'Tinerimei, înfiinţat la 1870 şi care şi-a 
avut multă vreme sediul în clădirea centrală a fostului palat al 
lui Grigore-Vodă Ghica de pe calea Victoriei — Clubul A- 
gricol (al Societăţei centrale agricole) din Palatul Nifon și 
apoi în casa lui Costică Boerescu unde se află şi azi, pe piața 
palatului regal — Cercul Militar, atunci în altă clădire de pe 

calea Victoriei şi cel al asociaţiei germane „Liedertafel” din 
strada Academiei. 

Pentru clasa de sus a societăței bucureştene aceste reu- 
niuni de distracţie erau singurele prilejuri de apropiere şi de 
cunoaştere în vederea unor raporturi mai strânse, în afară de 
cele obişnuite între rude sau înte prietenii familiei fiecăroru. 


Intăţişarea balurilor şi seratelor epocei aceleia era cu totul 
alta decât aceia a reuniunilor pentru dans din zilele noastre. Deo- 
sebirea este chiar mai mare decât a fost faţă de aceia a saloa- 
nelor nobilimei franceze şi habsburgice din cele trei veacuri pre- 
cedente (1500—1800) în cari dansurile şi baleturile introduse de 
Ecaterina de Medicis ajunsese cele mai distinse distracţiuni la 
Curțile regilor şi apoi prin saloanele rudelor sau nobililor dem- 
nitari ai acelor curţi. 

Dansurile acelor vremuri de faimă: Ciaccona italiană, Me- 
nuet-ul şi Gavotta franceză, Farandola şi Rigodonul provansai 
cari se jucau în hore, Gigue-a şi Scotiseh-ul engleze, Sarabanda 
şi Pavanele spaniole, au fost, după restaurarea regalităţei în 
Franţa, mai toate înlocuite treptat, mai întâi cu Valsul şi con- 
tradansurile şi apoi cu altele adoptate de pe la alte popoare, 
precum : Polka dela unguri, Mazurka dela polonezi şi Țarina dela 
ruşi, şi în sfârşit Cotilion-ul, în tempo de Galop cu care era 
obiceiul să se termine toate balurile mari. 

Tinuta dansatorilor şi a tuturor celor ce vizitau acele baluri 
se schimbase şi ea, trecând dela pieptănăturile cu caturi înbur 
elate (dar nu „buclarisite“ ca acum), corsetele de viespi ce sugru 
mau trupul şi fustele „erinoline* în chip de poloboace, la cucoane, 
şi dela costumele bălţate de catifea ori mătasă încărcate de dan- 
tele, ale bărbaţilor cari atunci purtau şi ei peruci cu cârlionţi ce le 
atârnau pe umeri, şi pantaloni scurți cu ciorapi lungi — la „piep- 
tănătura antică zisă „à la belle femme“ și la rochiile croite în 
formă de teacă (fourreau) cu platca deschisă şi cu mâneci 
scurte dar cu braţele înmănuşate până peste coate; iar la băr- 
baţi, redingotte-ele de stofă în culoare închisă albastră, verde ori 
castanie, pantalonii lungi în tonuri deschise ale aceloraşi culori — 
cari au fost păstrate, în ţinuta de gală, până în ahii sfârşitului 
celui de-al nouă-spre-zecilea veac când a venit moda fracurilor 
cu clack ; iar părul lăsat mai mare şi pieptănat cu cărare spre 

nreehia stângă, mustăţile lungi, „favorite“ tunse ori stufoase sau 
hărhi mici ascuțite. 

La Curțile noastre domnești din trecut nu se făceau baluri ; 
iar dintre dansuri nu se cunoştea decât Hora noastră din bătrâni, 
iar pe vremea fanarioţilor se adăugase doar giamparalele turcești 
şi Kindia palicărească pe cari boierimea căftănită de ei le mai- 
muţărea în tactul meterhanelelor barbare, ca să le fie pe plac. 

Cele dintâi „soarele“ cu muzică şi dans au început la noi cam 
în aceiași vreme când Restauraţia din Franţa a adus schimbă- 
rile revoluţionare de cari am scris mai sus. Dintre dansurile a- 
celor vremi unele ne-au fost aduse de tineretul care făcuse stu- 
dii pe-acolo şi acestea erau: „Parola“ un tel de Gavotă mai puţiu 
complicată, „Scotiseh“-ul sau „Heossaise“-a poloneză adică Ma- 
zurka şi „Valsul“ care la noi se dansa de pe aria tiroleză „O! 
du lieber Augustin“, chiar la balurile domneşti, cum ne spune 
Ion Ghica că a fost şi la balul dat de Urigore-Vodă Ghica în 
anul 1827, în casele Romanit-ului. Faptul acesta se datoreşte — 
pare-se — împrejurărei că atunci noi nu aveam încă muzicanți 
de şcoală europeană cari să alcătuiască orchestre pentru aşa-ceva. 
Cele dintâi „bande“ de muzicanți de-aceştia, ce s'au văzut la noi 
au fost cele aduse la balul domnesc al lui Grigore Ghica, şi a- 
nume: „muzica“ clucerului Alecu Niculescu dela Râmnic, pe 
care o întoemise „maestrul de graţii“* Cocoratu şi în care şease 
ţigani cânta pe cincisprezece instrumente şi orchestra de doi- 
sprezece instrumentiști formată la şcoala din Goleşti, de iscusitul 
boier Dinicu, de pe rostul celor pe cari le văzuse prin străinătă- 
tile pe unde umblase el. 


Odată cu venirea vremilor pe cari le povestim wci, toate a- 
stea trecuseră însă în stolul amintirilor. Muzicilor acelea le luase 
locul fantarele şi orchestrele militare rostite de maiorul Hübsch 
pe care Vodă Carol I îl făcuse inspector al tuturor muzicilor mi- 
litare, acestea fiind conduse de maeștrii ca: Bittner, Kratokvil şi 
Wiest; iar în locul tarafului de lăutari al lui Dumitrache Cio- 
rap care nu intra la rând decât după spartul balurilor când 
se porneau boierii pe „chef“, balurile Curţei regale şi cele pu- 
blice, de elită, întocmite pe acelaşi model, aveau vestitele tara- 
furi ale unor meşteri cu faimă peste hotare ea: Angheluş Di- 
nicu, Sava Pădureanu, Christache Ciolac şi Nicu Buică, ale că- 
ror programe erau împletite cu cele ale muzicilor militare. 

Balurile de pe vremea lui Vodă-Carol I erau ticluite ca repre- 
zentaţiile dela teatru şi se desfăşurau aproape de pe reguli a- 
semenea. Când erau mascate sau numai costumate, lumea toată 
venea la cele dintâi în diterite costume ca la teatru pe scenă sau 
cel puţin câte-un „domino“ — o haină lungă şi largă de mă- 
tasă, în felul raselor călugărești, cu glugă pentru cap. La cele- 
lalte, condiţiunea aceasta era impusă numai femeilor care, la 
noi, veneau mai mult în costume bogate de frumuseţe ale ţărăn- 
cilor noastre de prin toate ţinuturile ţărei ; iar domnii, numai 
în frac. In afară de jtachinăriile“ obișnuite între cunoştin- 
tele celor căsătoriți, regula cerea ca fiecare doamnă să fie înso- 
țită de soțul ei sau de vreo rudă de-aproape, dacă era vădană ; 
iar de era AA de părinții sau de frații ei, şi ca nicio 
persoană străină să nu fi solicitat vreun dans sau să înfiripe è 
convorbire cu ele înainte de-a fi căutat să cunoască pe însoți- 
tori şi să le ceară a le fi prezintat. Chiar între cunoscuți, aceş- 
tia aveau grijă de a solicita dansurile serei înainte de începe 
rea balului şi erau înscrişi pe rând în carneţelul cochet ce fie- 
care dansatoare primea la intrarea în bal. Cererile ulterioare nu 
puteau fi satistăcute decât dacă vreunul din dansuri era ne acor- 
dat nimănui sau dacă solicitatorul avea în mod prealabil consim- 
țimântul vreunuia din cei înscrişi. 

Această din urmă regulă era oarecum respectată chiar în ba- 
lurile mahalalelor. O abatere era privită acolo ca un „afront“ 
adus celor în drept — afront ce era pedepsit pe loe de aceştia, 
fie la bufet, fie la plecare, unde conflictele de felul acesta se sfâr- 
şeau de foarte multe ori cu încăierări şi bătăi cu urmări regre- 
tabile. 

Dansurile ce se vedeau înserise pe carnetele sexului frumos 
erau combinate alternativ dintre cele ce erau „la modă“ : gavota, 
ralsul, polka, mazurka (întrun timp şi: pas-de-quatre, pas de 
patineurs, polka en eroix)., Cadrilul, Laneier-ul și Cotillon-ul *) 


*) Cadrilul (Quadrille) se dansa în două rânduri de perechi așezate 
laţăm față, domnii stând la stânga partenerelor lor şi conducându-le cu 
mâna dreaptă sau stângă de pe cum cerea executarea figurilor ce alcătuiau 
acest dans în diferitele lui faze. Figuri erau mișcările dansatoriior, cu- 
noscute sub denumirile de: chaîne anglaise, chaîne des dames et de cava- 
liers, balance-ul, tour de main; queue de chat, en avant deux, en avant 
trois, en avant quatre, „en avant” al unui rând, „en avant” general, traver- 
sările, ronde (hora) și moulinet-ul (morișca). Din combinarea lor sunt al- 
cătuite cele cinci faze ale Cadrilului cari sunt rumite, pe temeiuri de ca~ 

— aceste din urmă trei alcătuind grupa contra-dansurilor, adică 
a dansurilor de promenadă, convorbire şi recreare. 

Vântul de așa-zisă democratizare a vieţei orăşeneşti, stâr- 
nit de pretfacerile de după 1906, a uscat grădina de veselie firesc 
ânduită pe rostul şi puterile claselor populare de atunci, iar pe 
locurile ei au crescut nestăvilite buruienile exotice ale Jazz-urilor 
americane, cu balurile lor înjghebate oricând, oriunde şi cu ori- 
cine, — Danecing-urile şi ceaiurile dansante, cari ar fi putut fi 
mai nimerit denumite „Coktail-uri“ dansante, dată fiind a- 
mestecătura de oameni, de cântece şi de dansuri, lipsite de orice 
rânduială, frumuseţe, graţie şi cuviinţă. 

In lumea orăşănească de mijloc, asemeni petreceri erau or 
ganizate de asociaţiunile profesionale sau de asigurare mu- 
tuală, şi numai prin sălile publice ale coloniilor de străini sau 
ale teatrelor particulare, precum erau: aceia a lui Bossel, a lui 
Broft, Coloseum-ul lui Oppler, cele ale societăţilor „Hintracht”. 
şi „Turnverein”, Orfeu, Eforia, Dacia şi Jigniţa. 

Populaţia mahalalelor mărginaşe foloseau, cum am văzut, 
sălile mai mici de prin partea locului, în cari făceau şi aşa 
zisele nunţi la Salon şi cari erau : cea dela „Pomul Verde”, a lui 
Schlater, a lui Ghenea, dela Hala Traian, sau a lui Solacolu dela 
Bariera Moșşilor. Aceiaşi lume se mai aduna pentru ca să danseze 


pricii pe cari nu le putem lămuri aci: Pantalon, Eté, Poule, Pastourelle şi 
Final care poate fi executat și el, după voinţă, prin una din alte cinci faze 
numite: Chasse croisé, la Boulangère, la Corbeille, le Moulinet, şi la Saint- 
Simonienne sau Galop-ul, cu care de altfel orice final de cadril trebuie 
sfârșit. 

Lanciers-ul sau Cadrilul lăncierilor se dansa în grupuri de câte 
patru perechi aşezate față 'n faţă, dar în cruce, prin altă combinare a ac2- 
lorași figuri ca şi ale Cadrilului și tot în cinci faze, numite în ordine: les 
Tiroirs, les Lignei, le Moulinet, les Visites si Lanciers (sau lanțul Lăn- 
cierilor). 

Amândouă aceste contra-dansuri sunt anunţate de orchestră prin două 
semnale executând primele opt măsuri din partiția primei faze. Pentru Ca- 
drill, orchestra trebuia să cânte de două ori partiția fazei I-a și de câte patru 
ori pe a celorlalte. Pentru Lancier muzica executa de câte patru ori primele 
părţi și de opt ori pe cea din urmă. 

Cotillon-ul era o continuare a balului numai cu vals sau cu polkă 
în grupuri fixate prin mijlocirea unor „jocuri de societate” (13 după unii, 
peste 100 după autorii francezi) și care se termina cu un Galop general. 


23 

şi la „complet”-uri — aşa cum tineretul de azi se adună la cea- 
iurile dansante. 

Faima acestora, când ele au dispărut, a fost moştenită de 
alte săli închiriate cu seara cum erau cel dela Văraru din 
mahalaua Sf. Niculae din Prund (în Gramond) ; al lui Marin 
Rotaru, zis şi „la Sălcioară“ din strada Fraților şi cel dela „Le- 
metru” în preajma uzinelor de metalurgie dela „Apele Minerale”— 
despre cari ne aminteşte aşa de pitorese confratele Cosco în po- 
veştile lui de „Când era bunica fată” — cum şi altele câte vor mai 
fi fost la fel, dar pe cari nu le mai ştim noi. 


Epoca anuală a acestor petreceri publice se încheia cu câte 
un Bal zis de îngropare a Carnavalului şi care se ţinea în seara 
Lăsatului-de-sec. 'Ţinerea posturilor în ce privea ale mâncărei 
şi ale cheturilor, şi-o potrivea lumea de-atunci de pe cum o tăia 
capul, şi o lăsa inima sau băierile pungei. Ea impunea totuși 
mai tuturora un traiu oarecum reţinut şi, în orice caz, o ţinută 
mai „rezervată” de cât se obişnueşte astăzi. 

Lumea de-atunci bătea. mai des pragul Bisericei, își aminte: 
cu mai largă milostenie de cei săraci pe care îi dăruiau — fie 
acclo, fie acasă, prin vecini — cu ce aveau mai din belşug, întru 
proslăvirea patimilor lui Isus şi pentru pregătirea obșteştei 
voieşii la care avea drept orice creştin de sărbătorirea învierei 
celui ce prin martiriul lui a răscumpărat păcatele lumei şi i-a 
năzuit fericirea. In aşteptarea Paştilor oamenii se fereau să 
suduie sau să păpulească pe semenii lor, se duceau la slujbele 
Deniilor, înflureau mormintele răposaţilor familiei din cimitirele 
orașului în ziua Vinerei-Mari, când duceau şi pe copiii lor „să 
treacă pe sub Domnul Christos” şi în seara aceia participau cu 
toții la Sfânta Ocolire, se spovedeau?”) ferindu-se de spur- 
care”) şi se grijeau primind cu evlavie Sfânta Cumenicătură. 

Pe copii îi înoiau””) la acele sărbători și, luându-i la Bise 
vică în noaptea Invierei, îi făceau să se pătrundă de rostul îm- 
părtăşirei Luminei la cari toţi îşi aprindeau făcliile de ceară, 
cum şi de rostul veseliei și belşugului căutate în zilele sfintelor 
Sărbători. 


N 


295) Mărturisirea către duhovnic a păcatelor săvârșite peste an. 
296) Mâncarea celor oprite de Biserică. 
297) Le cumpărau sau le făceau haine și ghete noi. 

Pregătirea aceasta sufletească era atunci sporită şi de stă- 
ruinţa cu care se urma preceptele Sfintei Scripturi, cu prilejul 
serbărei Duminicei Floriilor şi sfintelor Paşti. Nu erau atunci 
copii ajunşi la o minte înţelegătoare, care chiar dacă nu price- 
peau îndeajuns poruncile Postului, să nu fi fost totuşi impre- 
sionaţi şi cuceriţi sufleteşte de misticismul patimilor lui Isus. 
Ei ascultau citirea Sfintei Scripturi în lăcașurile Domnului şi 
se pătrundeau de smerenia cu care Mântuitorul a putut îndura 
toate umilirile Calvarului pentru răscumpărarea păcatelor vechi 
ale omenirei şi pentru aducerea ei pe calea dreptăţei, care e şi 
acia a fericirei de pe Pământ. Copiii prindeau asttel şi intuiţia 
acelei diseipline pe care azi părinţii încearcă zadarnice să o mai 
insufle odraslelor lor, în sufletele cărora Credinţa abia mai află 
un colţişor prielnice pentru răsădirea ei. — Ba, se simțeau de 
multe ori şi atraşi să mărturisească cuvioşia lor prematură, fie 
cântând în corurile bisericeşti, fie ajutând preoţilor la săvâr- 
şirea ritualului marilor slujbe, îngrijind de lumânările sfeş- 
nicele împărăteşti, de tămâia cădelniţelor aromitoare sau chiar 
aşezând, cu mânuţele lor nevinovate, aşternutul de flori de pe 
sfântului Prapur %5). Cei vârstnici dau şi ei aceiaşi pildă fru- 
moasă, urmărind cu evlavie desfăşurarea serviciului şi unii 
căutând să obţină chiar îngăduirea de a cuvânta ei-înşişi, la 
sfânta Liturghie, slova Evangheliei în mijlocul enoriașilor. La 
eşirea dela slujbă bucureştenii semănau în palmele seorojite ale 
sărăcimei adunată acolo, milostenia creştinească a restului de 
mărunţiș rămas din cel pregătit pentru Discul bisericei şi pentru 
Sf. Mir. 

Cucernicia aceasta a vechilor bucureşteni se dovedea aceiaşi 
în tot cursul anului, presărat de celelalte sărbători soborniceşti 
ca: ziua Izvorului Tămăduirei, când toate bisericile înalţă ru- 
găciuni pentru izbăvirea celor bolnavi şi infirmi; — marea 
Duminică a Rusaliilor amintind pogorârea Sfântului Duh asu- 
pra apostolilor creştinătăţei şi în Sâmbăta căreia se făcea a 
doua, pomenire a morţilor la biserici şi prin toate cimitirele ona- 
şului (parastasele) ; cum și ziua Sfinte Treimi din Lunea Rusa- 
liilor şi Duminica tuturor Sfinţilor după care se intra în Postul 
cel de nouă zile al Sân-Pietrului ; — Duminica a şaptea după 


298) Năframa pe care este închipuită u ma feței lui Isus din timpul 
îngropăciunei lui. 

Rusalii când se lăsa see pentru postul de două săptămâni al Sfin- 
tei Mării; — Preobrajenia sau ziua Şchimbărei la faţă, decând 
se tăia copiilor îngăduirea de a se mai scălda la Gârlă pentru că 
ar fi spureat cerbii apa, dar de fapt pentrucă de-atunci începe a 
se schimba vremea spre început de toamnă şi apa pierde căldura 
soarelui; — Duminica Sfintei "Theodora, cea dintâi înaintea zi- 
lei de Inălţare a Sfintei Cruci, când drept-eredineioşii ajunau 
ziua întreagă; — ziua cuvioasei Parascheva, zisă şi Vinerea- 
mare deşi calendarul bisericei nu i-a fixat această zi, şi când se 
face slujbă mare de hram la biserica Sf. Vineri din Lucaci ; — 
ziua Sfintei Filoftâa ale cărei moaște sunt în paza şi cinstea Mi- 
tropoliei din Tîrgovişte; — ziua Sfântului Dimitrie (Basarabof) 
deasemeni cu slujbă deosebită pentru moaștele acestuia din ra- 
cla adăpostită de sfânta noastră Patriarhie şi în sfârșit ziua In- 
trărei în biserică a Prea Curatei Maria (la 21 Noemvrie), fără a 
mai pomeni aci şi celelalte prăznuiri ale hramurilor tuturor lă- 
caşurilor închinate lui Dumnezeu prin sfinţirea artoselor 27) 
cum şi altele ca : ziua celor patruzeci de Mucenici (9 Martie), a 
sânzienelor Drăgaicei din ziua tăierei capului Sfântului Ioan 
(29 August), a Armindenului sau a Mai-ului din prima zi a aces- 
tei luni şi a Cârstovului > bis) Viilor din ziua Inălţărei Sf. Cruci 
(14 Septemvrie), când începea se face culesul strugurilor — toate 
laolaltă ţinând sufletul oamenilor îndreptat spre puterea şi slava 
Ziditorului şi alcătuind împreună viaţa lor duhovnicească. 


N 

299) Un fel de azime groase făcute din cocă cu lapte și cu mirodenie 
de anason. 

299 bis) Cuvânt slavonesc înțelegând „culesul”. 


Petrecerile îndătinate. 


ESPRE partea petrecerilor cu masă şi cu veselie, ele se deose- 

beau în cele ce urmau datina acestor sărbători şi cele cari 

urmau doar pornirea inimei sau feluritele bucurii pe cari rostu- 
rile vieţei le aduce la casa omului. 

In general petrecerile acelea aduceau mulțumire tuturor în- 
irucât erau întocmite în comunitate, pe bună-înţelegere şi pe 
gustul fiecărui, dar mai ales fără preocupările de--acum asupra 
celor ce te văd, te judecă şi te bârfeşe. 

Ele mai aveau şi acel dar al varietăţei pe care o impuneau 
anumitele datini sau obiceiuri, de cari atunci toată lumea ţinea 
seamă. Se mergea astfel de fiecare dată în anumite locuri, se 
mânca anumite mâncări, se făcea anumite cocături şi plăcinte, 
şi aşa mai departe. | 

Când venea, bunăoară, Crăciunul — toată lumea, dela mic 
la mare, intra întrun sbucium de bucurie neastâmpărată, dându- 
se cu totul pregătirilor cât mai vremelnice şi mai bogate ale celor 
cu care aveau a se îndeletnici. Bunicile şi bunicii luau de mână 
pe pruncii familiilor lor şi porneau cu ei să colinde toată Piața 
spre a alege şi cumpăra bradul cel mai chipeş, betelele şi pangli- 
cele cele mai sclipitoare, eleștile şi lumânările colorate, jucărioa- 
rele cele mai hazlii şi pachete cu tot felul de cofeturi%%) pentru 
înzestrarea şi împodobirea Pomului de Crăciun; precum şi Sor- 


300) „„Cofeturi” era pe vremea aceia denumirea ce se da bomboanelor 
ce se fabricau cam în felul celor numite azi „fondante” pentru că se topesc 
în gură şi al „drajelelor” ce acoperă cu zaharul lor câte un sâmbure de 
migdală, o alună sau un bob de cafea prăjită. Dela acestea a rămas și de- 
numirea obișnuită de cofetărie. Zaharicalelor făcute cu zahăr legat, li se 
zicea „acadele”. 

cova cea mai învoaltă şi mai meşteşuguită în podoabele ei de 
flori făcute din foiţă de hârtie. 

Gospodarii răvăşeau toate prăvăliile cu merinde şi se încăr- 
cau cu pachete cu tot telul de cărnuri, de vinuri, de mezeluri, de 
fructe şi de câte alte bunătăţi. Gospodinele trebăluiau din vreme 
înfăşuratul sarmalelor, umplutul caltaboşilor, fiertul şuncilor și 
al limbilor afumate, tocatul şi aromatul cârnaţilor — toate astea 
în nădutul maşinelor înfierbântate ca nişte locomotive sub pre- 
siune şi în hărmălaia pe care o făceau pocnetul spartului nuci- 
lor şi ţăcăneala piuliţelor în cari pisau miezurile de nuci şi zahă- 
rul pentru cozonaci şi pentru cearceaturile de foi de cocă ale de- 
licioaselor plăcinte, baclavale şi sarailii ce aveau să le împodo- 
bească praznicele. Copii se făceau roată pe duşumelele casei, în 
jurul câte unui maldăr de hârtie colorată şi a unui borcan cu li- 
piei de făină şi se trudeau să încondeieze şi să împodobească mai 
iscusit, unii Steaua cu care aveau să colinde în nopţile Crăciu- 
nului, alţii straiele și chivărele Vicleimului mahalalei lor, iar 
alții — cei mai mulţi — cântau repetiţia corurilor de „bună di- 
mineaţa la Moş-Ajun“ cu care aveau să umple văzduhul nopţilor 
de vitor,sau de ger în cari colindau în seara ajunului zilei de 
naştere a Domnului şi apoi în cele ce urmau din prima zi a 
Crăciunului. 

„Moş-Ajunul“ era semnalul general al intrărei bucurește- 
tenilor în roiul sărbătorilor Crăciunului. Inceputul îl făcea co- 
rurile de bărbaţi ale Mitropoliei, Domnița Bălaşa şi al „Operei“ 
Teatrului Naţional %1) care porneau colinda lor începând, către 
ora 8 seara, cu Palatul Regal. 

Aci, la dorința Regelui Carol I şi din bunătatea şi dra- 
gostea de popor a Reginei Elisabeta, se pregătea din vreme în 
sala de aşteptare din josul aripei stângi a palatului o masă 
mare cu ceaiuri, covrigi, mere, portocale şi nuci poleite, cum 
şi cu prăjituri de tot felul. Când corurile se rânduiau în faţa scă- 
rei Palatului şi atacau primele măsuri ale cântecului de colindă, 
Majestăţile Lor apăreau împreună cu principii moştenitori şi cu 
copiii lor la ferestrele de 'jos din stânga intrărei și ascultau cu 
o vădită plăcere tot programul colindelor şi urărilor populare ; 

N 


301) In anii aceia Opera cânta în alternare cu piesele de teatru. Dis- 
tribuţia rolurilor o aveau artiști italieni, dar corul era compus numai din 
români, = : 

porunceau apoi să se deschidă ușile şi să poftească pe colindă- 
tori la ceaiurile pregătite, la care asistau tot timpul şi după care 
împărțeau darurile urându-le sănătate şi voie-bună de Sărbători, 
la plecare. Dela palatul Suveranilor corurile se duceau la reşe- 
dința Inalt Prea Sfântului Mitropolit. Un ceas mai târziu, de 
prin toate curţile orașului se înălţau, printre fulgii mari de ză- 
padă sau peste aşternutul argintiu al zăpezei poleite de razele Lu- 
nei — ca o chemare a îngerilor din tăriile ceriului — glasurile co- 
pilaşilor bucureşteni, ridicându-se de pretutindeni, pe diferite to- 
nuri şi acoperindu-se unele pe altele din diferite locuri, zvon din 
care se desluşea urarea voioasă cu „Bună dimineaţa la Moş- 
Ajun“ şi rugămintea lor semeaţă „ne daţi, ori nu ne daţi”... 

Pe toate ulițele se vedeau grupuri de câte patru-cinci 
puşti, cu picioruşele îngreunate de cismuliţe sau de şoşoni, cu pal- 
tonaşele aproape până la glesne, înfotoliţi cu şaluri de lână până 
peste nasuri, cu căciuli ţuguiate de oaie înfundate pe ceată şi 
pe sprâncene, cu dăsagile de covrigi pe umăr şi cu mânuţele în- 
mănuşate în lână şi înfundate în buzunări, luptând din greu cu 
zăpada moale ce cădea fără contenire din văzduh sau alunecând 
pe urmele îngheţate de ger şi înghesuindu-se unu-ntraltul ca să 
țină piept mai bine viscolului ce-i purta dintr'o curte într'alta 
pe tot cuprinsul mabhalalei lor. 

Prin curţile oamenilor, erau așteptați peste tot cu porţiite 
de covrigi, de mere şi de nuci poleite, gata-pregătite, ce li se 
dăruiau de către gospodari şi de copilaşii lor încă prea mici, care 
ascultau colindele şi îi priveau prin ochiurile de geam înghe- 
tate şi topite de răsuflarea lor caldă şi nerăbdătoare.. 

Eşiţi iarăşi la drum, cei mai mulţi trecători le puneau în 
pălmuţe câte un gologan, cu care ei dau năvală la celdintâi ceinar 
dela colțul străzei. Acela zgribulit și el de frig, le da pe gologanii 
aceia câte-o ceașcă de salep sau de ceaiu fiert cu scorţişoară, 
după care ei îşi reluau colinda mai învioraţi. 

Şcenele acestea ale micilor colindători prin viscolul iernei, 
cu toată simplitatea din decorul în care se desfășurau, sunt 
poate cele mai frumoase viziuni al trecutului acela, pentru cei 
ce au apucat toiul acelor tradiţii în înfăţişarea Bucureştilor 
de-atunci ! 

Pentru cei mari ca şi pentru cei mici, în mijlocul colindelor 
şi meselor vacanței Crăciunului, sosea apoi ziua Anului-Nou, 
când dela masa nimănui nu lipsea tradiționala plăcintă cu ră- 

vaşe*”) —- o născocire tăcută doar să însufleţească pornirea. tu- 
turor de a petrece, veselindu-se cât mai mult. 

Toată vremea cuprinsă între Crăciun şi Bobotează, maha- 
lalele orașului răsunau până pe la miezul nopţii de cântecele 
băiețandrilor: „Cine primeşte Steaua, frumoasă și luminoasă?“... 
întovărăşit de clinchetul argintiu al unui clopot legat de băţul 
stelei lor de hârtie, luminată de o lumânărică din lăuntrul ei. 
La răstimpuri cântul lor era întretăiat de ţipătul vreunui cla- 
naret (clarinet) ce vestea trecerea unui Vicleim. Vestirea asta 
a apropierei  Vieleimului avea pe lângă rostul de-a face lumea 
să prindă de veste despre trecerea lui, spre a-l chema să joace 
prin case păţania lui Irod Împărat, — şi pe aceia de a da de veste 
altor Vieleimuri sau Stele să se abată din drumul lui. Dacă şi 
cu această vestire, ele se întâmpla de se întâlneau faţă ’n faţă, 
atunci Steaua trebuia 'să fie închinată Vicleimului pentru ca 
să-şi poată urma calea, fără de care Mutul Vicleimului ar fi 
făcut-o ţăndări cu ciomagul lui; iar Vicleimurile de se întâl- 
neau, se opreau la luptă în acelaş scop. Lupta — luptă dreaptă — 
se da între Muţii ambelor Vieleimuri până la trânta unuia din 
ei în zăpadă, după care Vicleimul învingător îşi urma drumul, iar 
cel învins făcea cale întoarsă, pe tăcute, — până la prima răs- 
pântie şi de-acolo era obligat să stingă lumina din cutia păpuşilor 
şi să se abată spre casă pentru noaptea aceia, căci de era întâlnit 
a doua oară se făcea încăerare generală şi de pagubă amândorora. 

Dela praznicele şi petrecerile acestea se trecea la balurile 
şi nunțile Carnavalului, al cărui capăt era în ultima Duminică 
a Triodului bisericesc, când se lăsa lumea de mâneatul cărnu- 
rilor, iar în Duminica următoare şi de al brânzeturilor şi al 
lăpturilor, pentru a intra în Postul Paştilor. 

„Lăsatul de carne“ se făcea prin rânduirea unor ospeţe în- 
cărcate cu tot felul de mâncări şi de fripturi şi cu băutură din 
belșug ca să-şi scoată lumea din capte. Copiilor li se rostea pe- 
trecerea cu bătaia Halviţei %2) din care un bulgăr, ca de un 
kilogram, era legat cu sfoară şi atârnat de cârligul tavanului 


302) Nişte bileţele răsucite pe cari erau tipărite mici strofe cu carac- 
ter epigramatic şi cu aluziuni ce chiar prin nepotrivirea lor cu cei căror 
le-au fost împărțite odată cu bucata de plăcintă, produceau totuși mare haz 
între meseni. 

__303) Un fel de nugă de zahăr alb amestecat cu sferturi de miez de 
nucă, 

casei de-asupra mesei, lungimea sfoarei fiind potrivită aşa ca 
bulgărul de halviţă, legănat spre tot încojurul mesei, să poată fi 
ajuns cu gura şi ca fiecare comesean să-şi poată întige dinţii în 
el spre a muşea o îmbucătură. Obiceiul cerea să se lipească ici-colo 
pe halviţă şi monede de argint de câte doi lei, un leu sau de cinci- 
zeci de bani, pentru a spori interesul celor ce luau parte la joc. 
Hazul jocului era că toţi convivii, mici şi mari, se alegeau cu 
nasul și cu obrajii înăclăiţi de zahărul înmuiat al halviţei, dacă 
nu chiar cu câte un dinte zăticnit dela locul lui. 

Caracteristica „menu“-ului unor asemeni praznice era: pes- 
cărie conservată în untdelemn sau numai sărată şi afumată, purcei 
de lapte, curcani sau gâşte fripte, cu coajă rumenită la cuptor 
şi servite în tăvi mari de aramă, pe un așternut bogat de varză 
acră tăiată subţire ca fideaua şi călită în şuviţe de slănină afu- 
mată. la cari se adăugau cuvenitele castroane cu murături în sa- 
ramură sau castraveciori şi gogoşari în oţet de vin, apoi plăcintele 
cu carne (felul zilei) din foi frământate şi întinse la bucătăria 
casei, coapte gras şi rumen, de se topeau în gură, laolaltă cu vini- 
şorul din care se bea vârtos la tot rândul mesei; iar la urmă, 
odată cu legănatul halviţei, veneau siniile cu nelipsitele baclavale 
şi sarailii făcute, în treacăt fie zis, mai ales pentru cocoane 
şi copii. 

La săptămână, adică în Duminica următoare, se făcea şi Lă- 
satul de brânză care era închiderea arţ-ului*) şi după care urma 
opreliştea strictă de-a mai mânca ceva „de dulce“*%%) în tot timpul 
Postului. Acesta era deci prilejul ultimului praznic, până la 
ceasul Invierei Domnului. Ospăţul lui se rezuma la cele îngă- 
duite în cursul săptămânei de până atunci, dar cu temeiul în 
plăcintele cu brânză coapte în unt proaspăt şi în vinişorul ce le 
era de ajutor. 

Un popas al Postului cel mare, îngăduit şi în ce privea che- 
furile, era cel al Blagoveşteniei sau al zilei de Bună-Vestire (25 
Martie), pentru când datina spune că: „în ziua de Blagoveşte, tot 
tiganul mâncă peşte“ — vorbă pe care pravoslavnicii bucures- 
teni nu lipseau de-a o respecta cu sfinţenie, fiind dela voia Dom- 
nului îngăduinţă de petrecere, cum şi fiideă o vorbă bătrânească 
spunea: „Peştele mort şi în gârlă putrezeşte*“; iar bieţii oameni, de 


304) Slobozenia în ale mâncărei. 
305) Adică ouă, lăpturi, carne sau grăsimi, 

teamă, îl sropeau cu vin, urmând prin asta şi sfaturile doltori- 
cești de pe cari : stomacului nu-i prieşte, când bei apă după peşte. 

Bătrânii noştrii aveau şi vin bun la aşa ceva, dar şi rost 
în ale băuturei : o ţuiculiţă sau o drojdioară la „aperitivul“ icrelor 
bătute cu undelemn de măsline; un pahar-două de profiriu 
după pana de somn, altele de vin alb după plachia sau iahnia de 
nisetru ori morun, fierte în undelemn, cu boabe de piper şi fe- 
lioare de lămâie, în cuptorul deschis ; iar de cumva gospodinele 
iăscoceau şi vreun crap mai mărișor, pe varză sau pe orez, ori 
chiar aşa „semplu“ şi la proţap%**) atunci îl cinsteau şi pe acela... 
fiindcă n'aveau încotro. 

Dar oamenii aceia aveau şi cu ce să împlinească toate datı- 
nele astea, căci pe vremurile acelea le ducea grija însăşi Stă- 
pânirea. Ce făcea ea, ce dregea — dar în ajunul şi în dimineaţa 
Blagoveşteniei „puţea“ Bucureştii de fel de fel de peşte. Atât 
pieţele oraşului cât şi măcelăriile de peste tot gemeau de peşte 
proaspăt, aşa cum se înţelegea atunci ce-i proaspăt, și la un preţ 
nici pe jumătate cât era în zilele obişnuite. Şi, nu era casă în- 
destulată sau cort ţigănesc unde să nu fi ghicit, de pe droaia 
pisicilor adunate miorlăind, că acolo se curăța peşte de zor pentru 
masa, zilei de Blagoveştenie. 

Postul era totuşi post. Unii aveau şi câteo poftă de lucruri 
ce nu se găseau pe Piaţă decât în acele zile ale anului, precum 
erau: un pilaf sau o scordolea*?) de raci, o iahnie ori un pilaf 
de caracatiţă... Dar ce nu găseai pe vremea ceia, dacă aveai poftă 
de mâncare şi dacă ţineai să posteşti de-a binelea ? 

Bucătăria posturilor, la noi, avea — slavă Domnului — fe- 
luri şi iar feluri de mâncări destul de hrănitoare şi cari mergeau 
de minune cu un vin bine potrivit, — potrivit, bine "nţeles, cu 
mâncarea ; nu potrivit de negustori. Căci atunci vinul era vândut 
dela caneaua butoiului din pivniţă şi în vas de-acasă; nu ca 
acum, în sticle cu capsule colorate, ca să le zică „înfundate*“ 
pasă-mi-te fiindcă mai totdeauna i-se înfundă ălui de le bea pe 
ne-gustate... 

Tot în postul cel mare, calendarul bisericesc a sorocit şi ziua 
celor 40 de Mucenici (9 Martie) — un fel de „Eroi necunoscuţi“ ai 
Creştinătăţei — zi care avea de-asemeni datinele ei. Astfel, cum 


306) O frigare de băț cioplit. 
307) Raci fierți înmuiați într'un sos de nuci și untdelemn 

ea era socotită şi ca începutul Primăverei, copiii adunau dimi- 
neaţa cu târnurile de nuiele toate aşchiile şi gunoaiele curţei smul- 
geau şi buruienile uscate şi le făceau maldăr în spre poartă apoi 
le dau foc. Peste flacăra şi fumul vreascurilor acelea aprinse, ei 
săreau apoi ca să se curețe de duhurile rele şi să nu-i atingă 
peste an nici un tel de molimă*%). In acelaş timp gospodinele fră- 
mântau aluatul de făină albă din care făceau sute de colăcei 
subţiri şi îi fierbeau într'o oală mare, cu apă îndulcită de zahăr 
până ce se îngroşea. Fiertura aceia era împărţită în farfurii 
adânci sau castronaşe şi presărată cu nuci fărâmate şi cu praf 
de scorţişoară. Datina ei, a cărei origină se pierde în vremea fa- 
aonilor Egiptului (a şi a colivei de grâu), se făcea de către ai 
noștri întru cinstea şi pomenirea celor patruzeci de martiri, ne 
ştiuţi pe nume dar care au pătimit cândva pentru credinţa lor 
în Iisus Christos. Numită din această cauză ,„Mucenicii“ fiertura 
aceia era împărţită pela vecini şi cunoscuţi, pe tăvi care se în- 
torceau mai totdeauna tot pline, pentrucă gospodinele se între- 
ceau în a-i face cât mai gustoşi şi deaceia replicau cu produsul 
talentului lor. Schimburile acestea de „mucenici“ şi cu ceiace ră- 
mânea pentru ai-casei. le mântuiau copiii cari aproape numai cu 
dăia se îndopau toată ziua. 

Sâmbăta ce urma zilei Mucenicilor, sorocită în calendar 
sfântului Toader, era rostită de obiceiul vremei de-atunci unor 
alte datini. Copilandrii încurau caii pe maidane, bărbaţi maturi 
din mahalalele mărginaşe dau câini în Tarbacă%) spre a-i face 
imuni la „Jigodie sau Turbare. iar femeile se spălau pe cap cu 
apă în care fierbeau şi rădăcină de Iarbă-mare, pentru ca să 
nu le scadă părul cozilor de pe cap 

Cu zile de-astea şi cu datinile lor, se ajungea pe nesimţite în 
pragul Sărbătorilor Paștelui, adică Duminica Floriilor, de când 
se începeau virtual pregătirile cu plămăditul şi coptul cozonacilor, 
cu strânsul, alesul şi înroșitul ouălor care mai trebuia şi încon- 
deiate, şi câte altele ce se mai cerea în zile ca acelea. 

Datina cea mare, pe care bucureştenii ţineau mult să o res- 
pecte, era ca, de pe obiceiul ciobănese al strămoşilor noştri şi 
potrivit chiar slovei Sfintei Scripturi, podoaba mesei să fie 
„mielul pascal“. Acea datină hotăra că, de Paşti trebuia să se 


308) Boală molipsitoare. 
309) O învârtitură până la ameţeală a câinilor legaţi de picioarele 
dinapoi. 


` 

mănânce mielul pentru prima oară, de vreme ce Postul cel mare 
nu îngăduia să o facem mai de vreme şi nici ciobanii nu dau 
atunci micii la târg înainte de luna Mărţişorului °) şi anume 
după ce treceau Babele è) iar Dochia îşi lepăda şi cel din urmă 
cojoc al ei. 

Obişnuit — cea dintâi prăznuire a Invierei se făcea chiar 
la întoarcerea celor ai-casei dela Sfânta Slujbă, la masa întinsă 
în curte, dacă vremea îngăduia, sau în grădiniţa casei. De pe 
masa aceia nu lipsea nici la casa celui mai sărac: feliile de 
Pască împodobită cu ouă roşii, tava cu mielul fript la cuptor, 
însoţită de un castron de salată verde şi carafele cu vin pro- 
firiu. 

Comesenii ciocneau, mâncau ouăle cioenite pentru mărturisi- 
rea credinţei lor, că: Christos a înviat !, şi beau pentru împărtă- 
şania cu sângele Domnului Mântuitor 52). 

A doua zi, după slujba celei de-a doua Invieri (arătarea lui 
Isus Mariei din Magdala), cei vârstnici se întorceau pela casele 
lor să mai „ciupească o ţâră de somn“ din cel pierdut; cu masa 
de noapte, şi, în așteptarea praznicului de zi, în vreme ce 
copiii şi tineretul alergau în bâlciul mahalalei să se dea în Dulap 
(scrâneiob) sau Căluşei, ori să cutreiere panoramele bâlciului.. 

Prilej de ospăț tradiţional mai era şi Armindenul sau Maiul, 
în ziua întâia a lunei Mai, când lumea bucureşteană obișnuia 
să iasă la iarbă verde. Cei ce se învoiau între ei „să facă“ Maiul, 
se îngrijeau din vreme de o damigeană °") de pelinaş 1%) şi ho- 
tărau din timp cam în ce parte de loc aveau să meargă pentru 
asta. Locurile potrivite pentru asemeni prazniee — în afară de 


310) O altă datină de pe care se dăruia fetelo» câte un bănuţ de 
aur, de argint sau altfel, pătruns de trei fire răsucite de arniciu, cu urarea 
ca până la an să se mărite cu noroc. 

311) Legenda spune că, pe vremea Dacilor, Baba Dochia păstorină 
niște oi pe culmile Carpaţilor, se înţolise cu nouă cojoace ca să înfrunte 
puterea viscolelor și că, începând cu prima zi a lunei Martie, a lepădat în 
fiecare zi câte un cojoc — iar cele nouă zile au fost numite ale Babei sau 
„Babele”. 3 

312) Vinului roşu i-a fost zis totdeauna la noi: sângele Domnului. 

313) Dela franțuzescul „dame-jeanne”, nume dat unor ulicioare de 
sticlă, încăpătoare și învelite cu împletitură de răchită. 

314) Vin plămădit cu frunze de pelin. 

unele grădini cu birt**) de prin oraș şi de cele câteva mănăs- 
tiri mai apropiate cum erau: Cernica, Pasărea, Ciorogârla, i- 
găneşti, Snagovul şi Căldăruşani care aveau şi lacurile lor — 
erau pajiștile împădurite din Băneasa-Herăstrăului şi Mogo- 
şoaia, cele de pe apa Colentinei şi dela „trei lulele“ din Ciure] 
(pe apa Dâmboviţei în sus) sau, mai apropiate, cele din preajma 
fântânei Brâncovenesei de sub Cotroceni şi a lui Cantacuzino 
de sub dealul Filaretului. Aceste două din urmă au dispărut 
acum — cea dintâi fiind desființată odată cu parcelarea şi con- 
struirea cartierului nou de-acobo, far wealaltă Yiind înglobată, 
cum se vede azi, în Parcul Carol I creat pentru Expoziţia Ju- 
biliară din 1906. 

In acele locuri, bucureştenii se adunau pe grupuri, venind 
— unii cu trăsurile de Herasea *%), alţii cu trăsuri de piaţă sau cu 
niseai brisci cu leagăn toemite cu o zi-două mai înainte, iar alţii 
pe jos şi purtând fiecare câte ceva de-ale mâncărei și de-ale bău- 
turei. Ajunşi la locul ales, întindeau pe iarbă pături sau rogi- 
jini, scoteau merindele de prin boceele şi paporniţe, priponeau 
sticlele şi damigenele în răcoarea apei vecine, apoi, în vreme ce 
copiii se jucau prin pajiştea înflorită iar cucoanele şi fetele ro 
steau tacâmurile şi așezau farfuriile şi tăvile cu bunătăţi, băr- 
baţii porneau prin împrejurimi după specialităţile locului. Ei 
umblau, care-încotro, ca să dibuiască ceva raci vii pentru fiert 
ori niscai peşte viu pentru ticluitul „a la minut“ al unei saramuri 
bine ardeiată, de caracudă, biban, albişoară sau roşioară — gus- 
tări cari, împrună cu pastrama?) de briceag și cu o leacă de 
brânză nouă cu ceapă şi usturoiu verde, aveau să însoţească to- 
iurile cu ţuică *%) la închinările de îndemn la masă. Masa era 
apoi. înplinită cu o friptură de miel rece şi câţiva pui, fripţi la 
frigare chiar atunci în timp ce oaspeţii se înfruptau din celelalte, 
Când praznicul era în toiu, și pelinaşul pe jumătate consumat, 
se iveau de obiceiu de prin tufișurile păduricei, ca nişte duhuri 


315) Cârciumi cu bucătărie dela care se putea mânca foarte bine, 
totul fiind pregătit mai totdeauna de însăși patroana localului. 

316) Un fel de „diligențe” încăpătoare, acoperite cu piele şi care se 
găseau în oraș, în mahalaua Herasca de lângă Sf. Vineri. 

317) Carne de capră sau de vacă svântată la soare după ce era mai 
întâi ținută la sare și care, la iarbă verde, înlocuia minunat alte mezeluri, 

318) Nişte sticluțe speciale acestei băuturi. 

de-ale lui Aghiuță®™), şi câte doi-trei lăutari de-ăi dela ţară, 
adică : un scripcar, o cobză şi un țambal, şi, din pâlpâiala aia a 
unei mese tihnită, se aprindea un chef, de-i prindea pe toți Luna 
în pădure şi nu-i mai gonea acasă decât: pe cucoane, igrasia **%) 
ierbei umezită de rouă şi moțăiala copiilor, iar pe bărbați stic- 
lele golite. 

Pentru cei veniți mai de pe aproape și mai aprinşi la chef, 
întoarcerea acasă se făcea cu oarecare schimbări în ordinea pro- 
tocolară a convoiului. In trăsurile din față porneau cucoanele cu 
copiii adormiți, ca sajungă mai de grabă să-i culce; după ele 
venea brişca slugilor cu văsăria, cu tacâmurile murdare şi cu sti- 
clele goale; iar la urmă, boierii cu taraful între ei, ca să nu se 
întrerupă petrecerea şi ca să mai afle, din drum, o leacă de vini- 
şor cu care să poată duce, acasă, chetul la bun sfârşit. Că nu 
de geaba era Maiul cel din urmă praznic din vară — „scris pă 
Călindar“ !... Mai erau ele şi Sânzianele Drăgaicei, dar alea mai 
mult pentru „nespălaţii“ de pe la mahala, cari găseau atunci prilej 
de scăldătoare ca şi pe acela de a fi uneori scoși vineţi şi umtlaţi 
de prin ierburile lacurilor Herăstrăului, Teiului şi Floreasca. 

Mai era apoi, în pragul Rusaliilor, „Sâmbăta Morților“ în 
care ca şi la Vinerea mare, se duceau răposaţilor la cimitire flori, 
colive şi lumânări, iar acasă se făcea — de pe datină — pomană 
cu vase, binenteles pline cu mâncări, cu castraveți noi, cu mere 
dulci, cu colivă şi cu un pahar de vin, toate pentru sufletul ră- 
posaţilor a căror pioasă aducere aminte era sărbătorită — cum şi 
pentru sufleţelul celor cari făceau împăţeala. 

De-aci'ncolo, praznie pe zile de sărbători bisericeşti nu mai 
era de cât de Ziua Crucei (14 Septemvrie) şi atunci numai pen- 
trucă din ziua aceia se începea şi Cârstovul viilor sau culesul 
lor şi pentrucă, în rândul băuturei, intrau şi mustul, cu „tulbu- 
relul“ lui. 


319) Unul din atâtea denumiri populare ale Diavolului. 
320) Egrasia, echivalent din grecește al noțiunei de umezeală. 


Alte petreceri ale bu- 
cureştenilor de atunci. 


p" LÂNGA sărbătorile bisericeşti şi naționale, datinele strămo- 
şeşti rânduise în viața a lor noştri şi câteva sărbători fami- 
liale cari, până mai deunăzi, erau ținute cu multă grijă şi cù 
mare voie-bună și dintre cari unele își aveau sorocul lor stator- 
nicit, iar altele cădeau la întâmplare. 

-Ca acestea din urmă erau cele ale nunților şi botezurilor, sau 
cum se zicea atunci ale încuseririlor şi ale cumetriei. 

Dintre celelalte aveau precădere zilele de pomenire a celor 
răposaţi (parastasele), precum şi zilele numelui fiecăruia din cei 
mai vârstnici ai casei (onomastica) sau zilele „de naştere“ ale celor 
mai tineri. Caracteristica principală a acestor feluri de sărbători 
crau darurile. Pentru cei răposați darurile erau numite „po- 
mană“ (de la „pomenire“) şi erau făcute rudelor sărace şi prie- 

„tenilor celor decedați, ele constând, în albituri, tistimeluri sau 
cumaşe de rochii ori de haine pentru cei dintâi, şi în obiecte de 
uz zilnic (tabachere, țigarete, de abanos şi de chihlibar, tutun, 
portofele ş. a.) pentru ceilalți. 

Celor ce serbau ziua onomastică li se aduceau flori, giuvae- 
ricale, cești de cafea, vase pentru flori, iar celor mai bă- 
trâni fetele le lucrau fețe de papuci, pe canava, împodobite cu 
flori de lână colorată, tunse în relief cu o deosebită măiestrie şi 
cari stârneau mare bucurie celor dăruiţi.  Pruneilor micuţi le 
dăruiau rufşoare lucrate cu broderii, puşeuliţe cu bani de aur 
şi de argint sau iconiţe pe lănţișoare, pe cari aveau să le poarte 
până creşteau mai mărișori. 

Pentru pomenirea - celor răposaţi se întocmeau daruri de 
căni şi farfurii, doniţi şi ulcioare de pământ cari erau împărţite 
pline cu vin, cu mâncăruri, cu colivă şi cu apă de isvor, acestea 

fiind împodobite şi cu câte o batistă sau un tistimel şi cu câte 
o lumânare aprinsă. 
Ospeţele ce însoțeau aceste sărbătoriri erau îmbelșugate ca 


de obiceiu; — numai celor închinate zilelor de naștere ale prun- 
cilor li se adăuga o solemnitate deosebită ; — acelora, până la 


al şeaptelea an, li se „frângea turta'n cap“. Aceasta se făcea 
către sfârşitul mesei. Copilul era aşezat pe o doniță plină cu 
apă, i-se da într'o mână un ban de aur şi în cealaltă o prăjitură, 
iar naşii lui rupeau în două deasupra capului lui o turtă împo- 
dobită cu dulciri care era apoi împărţită tuturor oaspeţilor ce 
închinau câte un pahar cu vin pentru binele şi sănătatea copi- 
lului a părinţilor şi a rudelor lui. 

Toate petrecerile astea, ca şi cele pe care le vom vedea mai 
departe, sunt astăzi aproape cu totul date uitărei. 

Pretacerile, de cele mai multe ori nesăbuite, venite din îm- 
prumutul altor apucături străine, pretinse mai „civilizate“ pecari 
le-am deprins numai „ca să ne aflăm în treabă de lume mai spă- 
lată“, adică la fel cu cea din ţările Apusului, au schimbat nu nu- 
mai faţa lucrurilor ci până și străfundul firei noastre sufleteşti. 

Dovada ne este la îndemână, dacă trecem şi la celelalte „dis- 
tracţii“ ale lumei de atunci — distracţii tot colective pe care însă, 
comparându-le cu cele de azi, desluşim cum nu se poate mai bine 
nerostul înoirilor la cari ne-am încumetat. 

Amintim bunăoară plimbările din oraş, preumblări făcute 
doar ca să mai vadă oamenii şi altă lume, să mai privască pe la 
galantarele (vitrinile) prăvăliilor spre a vedea ce „se mai poartă“ 
şi pentru a mai întâlni vreun cunoscut şi a mai sta la o masă 
cu cafea, o prăjitură sau un mezelie (aperitiv). Pentru aşa lucru 
bucureştenii aveau obiceiul să iasă, când aveau pas şi dispoziţie, 
fie la „Şosea“, fie pe calea Victoriei, pe Bulevard sau în Cişme- 
giu. 

„Şoseaua“ fusese rostită ca loe pentru preumblarea bucureş- 
tenilor încă de prin anul 1830. Guvernatorul pe care ni-l dasa 
protectoratul de atunci al Rusiei, generalul Kisselef, ca să dea 
trecerei caleşcilor boierești, la ieşirea din oraș, o cale mai fru- 
moasă prin pădurea care'l mărginea în partea aceia, a pus să se 
rostească pe laturile drumului ce-i poartă numele şi azi, un Pare 
frumos cu aleie pentru umblat călare şi pe jos. Drumul rostit 
astfel ducea dela Capul Podului Mogoşoaiei până la al doilea 


O vedere a străzei Colţei, azi Bulevardul Brătianu. La dreapta 
„Panorama Griviței“. 


Bulevardul Lascar Catargiu în cei dintâi ani dela deschiderea lui. 
24 

Rond, unde e acum Arcul de Triumf. Primul Rond era atunci 
cel de lângă fosta Monetărie a Statului, lângă locul de pare unde 
este aşezată acum statuia Regelui Ferdinand I, iar celalt fusese 
făcut pentru ca să poată întoarce trăsurile ce nu ieşeau la Sosea 
decât pentru preumblare şi deci nu mergeau mai departe. Cu 
vremea, şi de pe nevoile timpului, Şoseaua a fost apoi prelungită, 
mai întâi până la Hipodrom, odată cu înfiinţarea acestuia de că- 
tre Jockey-Clubul bucureștean; iar apoi până la malul Lacului 
dela Băneasa. 

Bucureştenii îndrăgise pe vremea aia „Soseaua“ pentrucă; 
în afară de răcoarea aierului curat al dumbrăvei, mai aveu şi 
prilej să vadă lumea aleasă a oraşului şi trăsurile ei, care mai 
de care mai frumoase şi mai de preţ, la cari erau înhămaţi tot 
soiul de cai de rasă aduşi de prin Ungaria şi din alte străinătăți, 
cum şi să admire trăsurile Muscalilor de piaţă, cu cai aduşi din 
stepa rusească, negri sau vineţi rotaţi, cu cozi lungi şi coamo 
bogate fâlfâind în vânt când goneau, de parcă mâncau nori, de-a 
lungul Şoselei... 

Atunci ca şi acum. Bucureştii au stat totdeauna în fruntea 
oraşelor de seamă din lume în ce priveşte vehiculele tarifate ce 
stau la dispoziţiunea publicului pentru circularea în oraș. Atunci, 
echipajale particulare cât şi cele ale muscalilor, erau tot ce putea 
fi mai ales. — tot aşa cum sunt acum automobilele. Deosebire 
este că automobilele gonesc întrecându-se unele pe altele, fără a 
lăsa putinţă să vezi pe cei dinlăuntru, în vreme ce atunci mersul 
trăsurilor la Şosea era reglementat: la ducere în trap întins, ca 
să se vadă preţul cailor, iar la întoarcere la pas. Până la o vreme, 
nici de biciclete nici de automobile nu se pomenea. Erau însă 
echipajele celor „avuţi“ ; cu lacheu în livrea pe capră, lângă vi- 
zitiul la fel înbrăcat, cu interiorul trăsurei căptușit cu catifea, 
mătasă sau postav din cel mai fin şi cu pernele de stat ca şi 
cele dela picioare, şi învelitoarea picioarelor brodate cu mono- 
gramul stăpânului. Pentru admiraţiunea celor ce se preumblau pe 
jos, erau şi trăsurile largi şi legănătoare ale muscalilor 2), spâni 


321) Denumire dată rușilor din despărțimântul Moscovei. Muscalii no 
ştri nu era de-acolo, ci o sectă din josul Rusiei, alcătuită din oameni foarte 
blânzi dar având anumite obiceiuri ale lor, între cari şi pe aceea de un co- 
pil de fiecare familie şi pentru respectarea cărei reguli bărbații sufereau ope- 
rația castrărei, fapt pentru care bucureştenii le mai ziceau şi „scopiţi”. 

grași și înfoiaţi în anteriurile lor lungi din catifea dungată °”), 
cu şepei rusești pe cap şi încinși cu eșarfe de panglică lată de 
mătasă în diterite colori. Musealii aceștia ale căror trăsuri erau 
pasiunea celor ce nu aveau echipaj propriu, își aveau locul de 
staţionare pe piaţa Teatrului Naţional. Unii aveau şi cupe-uri 
sau carete, cum li-se zicea atunci. Acelea erau însă numai pentru 
nunţi, pentru însoţirea răposaţilor la locul de veci și uneori 
chiar pentru preumblări tăinuite, în doi, când era vremea pe 
ploaie sau pe viscol mare. Tariful musealilor era îndoitul celui 
al trăsurilor de piaţă obișnuite adică: doi lei cursa ce nu trecea 
de o jumătate de oră şi cinci lei pe oră pentru cazurile când erau 
ținute la dispozițiunea „conaşului* care le angajase. 

Ca popasuri ale preumblărilor acestea, pe jos sau în trăsuri, 
— popasuri pentru contemplare şi odihnă sau pentru recreare și 
răcorire — se găseau acolo pe Şosea câteva localuri deschise îna- 
dins pentru lumea aceia, ce ieşea la aier. Erau un fel de „lăptă- 
rii“, la care se găseau şi alte băuturi şi chiar unele lucruri alese 
de-ale mâncărei. Ele erau cunoscute sub numele următoare: 
Plora cea de lângă Rondul II, Bufetul cel de lângă Rondul I, 
clădit în stilul românese de pe planurile întocmite de către ma- 
rele nostru arhitect lor Mincu; în faţa Bufetului, Vila Roza şi 
în spatele lui (unde acum e Sanatoriul Saint-Vincent de Paul) 
Vila Regală. Pe-aci se opreau sau veneau înadins perechile de 
muşterii bine dispuşi sau amorezaţi de cinau cu mâncări alese, 
cu vinuri străine şi cu şampanie, având şi lăutari „șlefuiţi“, al 
căror repertoriu era compus, pe lângă cântecele noastre româ- 
nești şi din cantonete pariziene. Se petrecea astfel, tie afară în 
boschete când vremea era frumoasă şi serile cu Lună, fie în 
„chambre séparée“ iarna sau pe vreme urâtă. E 

Tarna când, în vremurile acelea, ninsorile erau foarte dese și 
din belşug din cauza pădurilor ce împresurau oraşul, iar ză- 
pada nu se rânea**) decât de pe trotuare de unde era aruncată 
toată în stradă.— Virjarii ” înhămau caii la nişte sănii cu treaptă 
la spate, îi găteau cu cozi de vulpe la urechi şi cu zurgălăi pe 
spinare sau pe gât, şi îi acopereau cu un valtrap mare de plasă 
de sfoară împletită în culori și chenăruită cu horbotă. lucrată 


= 


322) 'Țesută în dungi înguste și dese. 
323) Curăţă. 
324) Denumire generală dată celor cu trăsuri de piață. 


„Azi 
aul 


Vechea „Tribună“ a Hipodromului Băneasa (Jockey-Club). 

din bumbac pescăresc. Când goneau apoi prin pulberea de ză- 
padă, al cărui strat de-alungul tuturor străzilor era înalt de-un 
cot*) dela marginea trotuarelor, nor de omăt se ridica de sub 
copitele cailor. Lumea privea cu mare plăcere la perechile de 
bucureşteni veseli, înfofoliţi în blănuri frumoase şi de preţ, la 
caii cei năzdrăvani şi la vizitii lor cu şubele gros înblănite şi 
cu căciuli de blană mare ’n păr, ce se încrucișeau pe toată calea 
Victoriei şi la Sosea în sgomotul sunetelor argintii ale zurgă- 
lăilor. Era în toate astea o întăţişare de oraş pitoresc, cum mai 
crau puţine altele pe lume şi a cărui amintire, cei ce au văzut-o 
atunci nu o vor uita câte zile-or mai avea. Din scrierile şi scri- 
sorile străinilor — bogătaşi, diplomaţi sau artişti — ce veneau 
pe-aci pe la noi, se vede că de cele mai multe ori nu se mai 
îndurau să plece de dragul bucureştenilor şi de al orașului lor; 
iar dacă totuși plecau, nu știau cum să revină, ca să petreacă 
în Urbea noastră sau să vâneze pe moşiile întinse şi mănoase 
ale boierilor noştrii, eu care ei căutau înadins prietenie. Amintim 
în treacăt pe Edouard Toudouze, marele peisagist socotit printre 
cei mai de seamă pictori ai Franţei, care a fost ani de-a rândul 
oaspe al familiei pictorului nostru Teodor Aman, şi ale cărui 
tablouri întăţişând „larna la Bucureşti“ şi prin împrejurimi 
i-au adus o bună parte din celebritatea de care s'a bucurat. Un 
alt mare artist francez, pictorul Bellet, prieten bun al familiei 
prințului Alexandru Scarlat Ghica, a stat de-asemeni multă 
vreme aci la noi, şi a pictat numeroase tablouri cu „tipuri“ şi 
„capete de studiu“, lăsându-ne şi admirabila pânză mare a 
„Dâmboviţei la izvoarele ei“ — tablou ce acum face parte din 
colecțiunea Pinacotecei bucureştene. 

Altă preumblare obişnuită a bucureştenilor era pe calea 
Vietoriei, între Capşa şi Palat, pe unde lumea ieșea spre a în- 
tâlni vreun prieten sau cunoscut cu care să se oprească la me- 
sele vreunei cofetării sau cafenele, să mai lege o leacă de vorbă 
despre una şi despre alta. 

Cam în acelaş scop era folosită şi bucăţiea de bulevard ce 
se afla între calea Victoriei şi strada Colţei, sau în jos până la 
grădina Cișmigiului. 

Pe această porţiune de preumblare publică, vad de odihnă, 
era berăria și bodega lui Georges Kosman, — cea dintâi în genul 


325) Unitate măsură populară, egală cu 0,65 cm. 

acesta în Bucureşti şi în locul căreia stă azi firma lui Ignat 
Mircea. La mesele de-afară ale acelei bodegi, la umbra castanilor 
mari ce străjuiau atunci marginea trotuarului, se adunau zilnic 
o seamă de personagii cu reputație dintre bucureşteni, în“ afară 
de lumea ce se oprea întâmplător. Intre acei obişnuiţi amintim : 
pe Coco Dimitrescu — unul din triumvirii celei de-a doua dizi- 
dență a liberalilor ™®®); pe magistratul consilier Algiu dela Curtea 
de Apel, — perechea- de masă a glumețului judecător Florian, 
veşnic în „completul“ bleu marine „la două rânduri“ şi cu ne- 
lipsita camelie albă la butonieră ; pe conu Manolache Culoglu, 
primul socru al lui Aristide Blank; pe Costică Stănceseu, di- 
rectorul Atheneului, al Teatrului Naţional şi al Şcoalei de Bele- 
Arte, cu jobenul şi redingota lui de moda din vremea Revoluției 
franceze şi pe care nu le-a schimbat toată viața lui, făcându-l 
celebru prin caricaturile lui Jiquidi şi ale lui Nae Petrescu- 
iăină; — pe fostul căpitan, din artilerie Stefan Cristescu, un 
emerit matematician, dar cam „original” în felul lui de-a se ma- 
nifesta ; şi pe elegantul prim-procuror al Parchetului Costică 
Paraschivescu, şi acesta cu ţinută de predilecție : jachetă şi demi- 
joben cenuşii, pantofi de lac în orice oră din zi sau din noapte 
şi nelipsitul monoclu deasupra unei perechi de mustăţi ca mă- 
tasea porumbului, groase și arcuite spre urechi; — toţi însă 
oameni pentru care dacă voiai să aibi admiraţiunea ce li se 
cuvenea, trebuia neapărat să-i fi cunoscut mai de-aproape. 

Pe lângă lumea care, în anumite ceasuri ale zilei, ieşea de- 
acasă pentru preumblare şi aerisire, alcătuită în cea mai mare 
parte din cucoane şi tineret — mai era lumea bărbaţilor maturi 
cari se duceau de-a dreptul la cafenelele şi berăriile de prin ace 
leaşi părți ale oraşului, pentru a se întâlni cu cei de-o seamă cu ei 
şi pentru a privi la lumea care se plimba. 

Intre localurile cele mai predilecte acelora cele mai cunos- 
cute erau la capătul dinspre grădina Episcopiei, cafeneaua „High 


326) Ceilalţi doi erau economistul P. S. Aurelian, fost ministru al 
agriculturei și domeniilor Statului și etern preşedinte al Maturului Corp 
(Senatul) și avocatul-profesor Thoma Stelian, distins dialectician politic şi 
sufletul ziarului dizident „Drapelul”. 

Cea dintâi dizidență a liberalilor fusese aceia declarată chiar sub şe- 
fia lui Ion Brătianu, cu câțiva ani mai înainte, și chiar de către fratele său 
Dumitru Brătianu. 

Life“ din colțul străzei Franklin, şi cafeneaua lui Kübler dela col- 
tul străduței Imperială de lângă Palatul Regal. — Patronul aces- 
teia din urmă era un fost inginer de origină austriac, din perso- 
nalul tehnic al căilor ferate adus pentru lucrările concesiunei ră- 
masă de pomină a lui Strusberg. Acolo se adunau pensionarii cei 
mai cu vază şi lume din colonia germană a oraşului; mai pe urmă 
Sa înjghebat şi un cerc de intelectuali ce cuprindea pe unii serii- 
tori, muzicanți şi maeştrii în artele plastice, cum de pildă erau: 
Mircea Demetriade, Alexandru Macedonski, Dimitrie Anghel şi 
Ştefan O. Iosif, Ilarie Chendi, Iuliu ©. Săveseu, Ștefan Petică şi 
alţii, dintre cei dintâi; profesorul de violoncel şi dirijor al or- 
chestrei Teatrului Naţional Costache Dumitrescu, maestrul Al- 
fons Castaldi, George Ştefănescu dirijorul orchestrei Operei 
noastre, şi doctorul Tempea distins muzician amator; pictorii 
Ștefan Luchian, Kimon Loghi şi Eugen Voinescu; sculptorii C. 
Georgescu, D. Paciurea, Fritz Storck şi Oscar Spăthe, cum şi 
âţiva actori cu faimă cum erau: Ion Anestin, N. Hagiescu, Va- 
sile Leonescu, Vasile Toneanu şi Niculae Soreanu. Cenaclul acesta 
era sub preşedinţia de vechime a lui Mircea Demetriade şi se gă- 
sea instalat la un şir de patru mese alăturate din fundul localu- 
lui, la geamurile din spre corpul de gardă al Palatului Regal, 
unde nu se putea aşeza nimeni afară doar de Rubler-însuşi, sin- 
gurul cu care cei de-acolo se învoiau de minune. 

Pe Piaţa Teatrului erau: cafeneaua cofetăriei lui Fialcowski 
unde se aduna un cere mai mult al actorilor şi al gazetarilor. 
Acolo erau de găsit în fiecare zi după amiază: papa Gri- 
gore Ventura redactor la ziarul „Timpul“ şi tatăl marei noastre 
artiste Marioara Ventura, Nicu Caludeseu dela aceiaş redacție, 
Dumitru Rosseti-Max tatăl lui Radu D. Rosseti, Alex. Polizu- 
Mieşuneşti autor dramatic al acelor vremi, căpitanul Ursache au- 
torul piesei „O căsnicie“, cea dintâi comedie modernă jucată pe 
scena Teatrului NORA) şi alţii — toţi fiind prezidaţi de către 
Ton L. Carageale. 

Dincolo de Teatru, la Terasă, era un alt cere, acesta însă al 
recruţilor eseadronului de Paranseni şi al ciracilor condeiului 
xazetărese, laolaltă cu muzicanți şi cu grupul actoricesc eretic 
dela Opereta din grădina 'Terasei, — toţi „cafegii“ pătimaşi şi 
admiratori entuziaști ai capel-maistrăriţei nemţoaică dela or- 
chestra ce, în toate după-amiezele şi seara, cânta „concerte de 
promenadă“ pentru bucureșteni, 


378 GEORGE COSTESCU 


Cel mai cu faimă cenaclu bucureştean era însă cel dela cafe- 
neaua lui Capşa. Acolo era cercul exclusivist al scriitorilor şi ga- 
zetarilor politicei militante și unde găseai oricând pe: Nicu Fi 
lipescu, directorul-proprietar al ziarului „Epoca“; pe George Em. 
Lahovary, directorul-proprietar al ziarului „Li Independance 
Roumaine ; pe bătăiosul bătrân Nică Valentineanu, fost amie 
intim al lui Vodă Alexandru Ion Cuza şi apoi director al ziarului 
Reforma; pe Nae T. 
Orășanu - Nichipercea, 
directorul  nenumăra- 
tele foi de satiră poli- 
țică %7) între cari şi 
aceia dela cari îi rä- 
măsese porecla ce pur- 
ta; pe Victor Ionescu, 
directorul-proprietar al 
ziarului „Acţiunea“ cu 
al lui alter ego, deli- 
catul dar  impetuosul 
Costică Nicolau; pe 
Costatoru şi pe Gri- 
gore Ventura însoţit 
de nelipsitul său to- 
varăş, câinele Leandru, 
pe 'Timoleon Pisani şi 
pe Ghiţă Rădulescu- 
Arhibald dela „Epoca“, 

Ni Tănăraan 
Portretşarjă al lui Claymoor. arie Ne ace 
(Desen de C. Jiquidi). D ? 

„mondial“ şi pe Mauri- 
eiu Cohen-Linaru, cronicarul muzical al ziarului francez de mai 
sus, pe Dumitru Olănescu-Ascanio, traducătorul în versuri al lui 
Horaţiu; pe elegantul poet romantic Duiliu Zamphirescu; pe D. Ro- 
seti-Max, cel mai fin ironist al condeiului în acele vremuri; pe 
Const. Stamatin-Nazone directorul foaiei satirico-politică săptă- 
mânală .„Tocila“ împreună cu neuitatul artist caricaturist Cons- 
tantin Jiquidi, preţiosul colaborator al lui ca şi al lui Orăşanu în 


327) Pentrucă pe fiecare le suprima cenzura, ceiace îl silea să le schim- 
be numele. 

„şarjarea“ politicianilor timpului; pe fraţii Constantin, Ion și 
Tony Bacalbașa, minunatul trio al gazetarilor politici mai tineri 
şi din care cel din urmă a fost colaborator şi al lui Caragiale la 
redactarea „Moftului Român“; — iar pe lângă toţi aceștia, pleia- 
da tinerilor talentaţi ca; poeţii Cincinat Pavelescu şi Dimitre 
Naum, pictorii Nicolae Grant şi Alecu Satmary şi atâţia alţii pe 
cari nu ni-i mai amintim, dar cari erau toţi oameni de spirit şi 
pescuitori de... noutăţi. Catenelele, berăriile şi cofetăriile din cen- 
trul Bucureştilor de-atunci erau — ca şi cele ale Vienei sau Pari- 
sului — pe lângă nişte localuri de adunare şi de „siestă“ ale cetă- 
ţenilor cu traiu mai deosebit, şi adevărate focare de viaţă mai 
aleasă pentru pătura intelectuală a concetăţenilor noştri. Aceste 
focare, însufleţeau mai liber activitatea culturală în genere şi 
erau ca nişte seminarii din care se desprindeau apoi iniţiaţii sa- 
cerdoţiului artei literare, alcătuind contingentele saloanelor ma- 
eştrilor sau ale mecenaţilor timpului. Asemeni „reuniuni“ erau 
cele dela Titu Maiorescu, dela Haşdeu, dela Grigore Păuceseu, 
dela Alexandru Macedonski şi altele cărora sa datorit în 
mod aproape exclusiv avântul producător al celor mai trainice 
opere literare, cu cari ţara noastră se mândrea atunci şi pe cari 
le preţuiește şi astăzi ca pe o comoară naţională de mare valoare 
culturală. Din nefericire, urma acelor cenacluri libere a pierit 
odată cu Terasa dela Oteteleşanu, iar ce a reuniunilor din „sa- 
loanele literare“, cu moartea recentă a profesorului Eugen Lovi- 
nescu. e 

Porțiunea de prelungire în jos a Bulevardului, având la ca- 
pătul ei grădina Cișmegiului, luase şi ea oarecum caracteristicile 
unui fel de Corso*2%) pe care se găsea deoparte berăria-cafenea 
cu grădină a Hotelului Bulevard, iar pe cealaltă parte buna şi re- 
numita cofetărie a lui Baziliu, din prăvăliile vecine cu Cinemato- 
graful „Trianon“ de-acum. 

Altă lume îşi făcea de preumblare şi pe crâmpeiul din ca- 
lea Victoriei ce ținea dela Bulevard până la strada Carol, — dar 
aceia era a obişnuiților Tablelor şi Domino-ului dela Cafe-ul de 
France, ai „Schwartz-urilor“ și Carolinelor“ cofetăriei celei mici 
a lui Frederik de lângă Legația rusească, sau ai Kriegel-urilor 
şi Halbelor dela vechiul „Carul cu bere“ din colțul Zlătarilor — 


328) Această denumire dată străzei celei mai frecuentată a Romei, a 
fost de multe ori atribuită şi veselei noastre calea Victoriei 

halbe ce, tocmai prin anii aceia şi din iniţiativa berăriei Căpita- 
nului, dela statuia lui Gheorghe Lazăr, au fost întrecute de noua 
unitate de măsură a »Tapilor“ ce au câştigat curând pentru con- 
sumație și pe cucoanele cari până atunci nu beau bere decât din 
pahare de apă. %) 

Megieşii cursului de apă al Dâmboviţei din oraş şi lumea ce 
era mai greoaie la ieşitul din casă, luase obiceiul de-a a se pre- 
umbla şi pe minunatele bulevarde ale celor două cheiuri ale Gâr- 
lei, care, — cu trotuarele lor destul de largi şi curate, cu umbra 
şi răcoarea pomilor crescuți pe ambele laturi ale fiecăruia, şi cu 
adierea ce se ridica dintre malurile adâncite şi înierbate ale apei, 
— erau un foarte nimerit loc pentru aşaceva. 

Loc de atracţie, scornit din preocupările patriotice şi artis- 
tice ale bucureştenilor vechiului regat și care a făcut multă vâlvă 
în vremea lui, a fost câtva şi acea expoziţie de lângă fostul sediu 
al Primăriei oraşului (pe strada Colţei), cunoscută sub denumi- 
rea de Panorama Griviței. Clădirea ei avea înfăţişarea unui Circ, 
iar în interior era fixată, pe toată lungimea ciculară a pereţilor, 
o frescă picturală amintind cele mai însemnate episoade ale is- 
toiei răsboiului nostru pentru cucerirea independenţei de sub 
suveranitatea 'Tureilor, din 1877. Fresca aceia era opera unui 
pictor al cărui nume nu ni-l mai amintim şi era executată în aşa 
tel că luptătorii de pe planurile din faţă apăreau privitorilor 
aproape în mărime naturală. Valoarea picturală a ei era apre- 
ciabilă, fără să ti fost excepţională ; — a avut însă meritul de 
a prilejui, după trecerea unui sfert de veac, o reînviorare pa- 
triotică foarte utilă noilor gencraţiuni de-atunci. 


x» 


Locurile de preumblare pe cari le-am amintit; până aci erau 
însă folosite mai mult în timpul zilei. 

Pentru ceasurile serei, adică atunci când unii se găseau pe 
la teatre sau se mulţumeau să-și treacă vremea în sindrofiile 
dela ei de-acasă, cei cărora totuşi le ardea de altfel de distrac- 


329) Origina denurnirei „Țapului” de bere este numele celui mai re- 
numit berar din Munchen, Bock, (care în nemţește înseamnă „ţap” şi care 
nume a trecut la Paris sub forma „un bock de bière” justificând că e vorba 
de o bere bună ca din fabrica lui Bock. 

ţiuni, puteau să le găsească prin unele grădini ale oraşului ori 
ale celor două (mai târziu, trei) fabrici de bere, sau la reprezen- 
taţiile Circului şi ale „Varieteurilor“ dela Hugo (sală con- 
struită prin 1895 în spatele Băncei Naţionale) şi din sala Băilor 
Eforiei, de pe Bulevardul Elisabeta. Genul de spectacole ca 
acestea din urmă — cari atunci ţineau, dar cu mai multă decentă, 
locul  Cinematografelor de-acum, — erau premergătoarele şi 
chiar auxiliarele formărei gustului public „pentru sei) pro- 
priu-zis. 

Pentru prilejuirea şi a preumblărei în „aer curat“ era mai 
ales mica scenă dela Bufetul din grădina Cişmegiului, unde mult 
admiratul cupletist George Ionescu a făcut o destul de frumoasă 
carieră distrând lumea cu cupletele şi cu monoloagele lui. 

Distracţia muzicală populară o făceau atunci cele trei muzici 
militare. Despre aceste muzici care cântau, plătite de Primărie, 
Diminicile dimineaţa şi după amiază şi Joile numai după amiază 
în Cişmigiu şi la „Şosea” alături de bufetele respective, se poate 
spune, cu drept cuvânt, că ele au învățat pe bucureşteni buchile 
muzicei mai aleasă a *ompozitorilor străini cu reputație uni- 
versală. 

„Cişmegiul” a fost în această p:ivință parcul-şeoală al ce- 
tățenilor Capitalei spre multe din înclinările frumoase şi utile 
ale unui traiu publice mai ales. In acest Pare, în mijlocul unei ve- 
getaţii naturale din cele mai frumoase, bucureştenii şi-au petre- 
cut ceasurile lor libere admirând grija pomilor şi a florilor și 
învățând să le iubească, ascultând muzică bună şi începând să 
o înţeleagă, dând copiilor lor loe de joacă sănătoasă şi aleasă, 
iar adulţilor prilej de exerciții fizice de vâslire şi patina) şi obiş- 
nuind familiile cu petrecerile câmpeneşti. Tot el a fost raiul 
celei dintâiu Expoziţii a Bucureştilor, care a fost organizată în 

ara anuului 1886. — Iniţiativa acelei expoziţii o datorăm ini- 
mosului boier Dumitru Buteulescu, întemeietorul mişcărei co- 
operatiste între bucureşteni. El a pus la cale atunci înmănun- 
cheierea diferitelor meserii pe asemeni principii şi, spre a le îm- 
bia mai mult la înţelegerea toloaselor lor, a pornit să adune pro- 
dusele excepționale prin iscusinţa şi frumuseţea lor, ale tuturor 
meseriilor manuale din toate ramurile, cerând apoi Primarului 
Bucureştilor îngăduirea de-a întoemi expunerea lor vederei pu- 
blicului în acel pare al orașului. Cișmigiul a luat atunci înfăţi- 
şarea „modernizată“ ce a fost apoi neîntrerupt urmată. La- 

cul a fost sleit, aşternut pe fund cu ciment, canalizat pentru 
primenirea apei. şi mărginit la maluri cu pereţi de cărămidă 
de bazalt. — Pavilionul muzicei (unde este acum cel al apelor 
minerale) a fost reconstruit în fier, iar fundul aleiei celei mari, 
care oferea perspectiva dealului Schitului Măgureanu, a fost în- 
podobit cu verdeață şi flori şi cu o cascadă artificială ale că- 
rei ape ca şi acele ale lacului, prăvăleau sau înălţau seara buchete 
de apă luminată în diverse culori, dând totului o înfăţişare fec- 
cică. Atunci a fost construită întâia oară clădirea din insula zisă 
apoi „Monte Carlo“ — ca fiind unicul pavilion al lucrurilor ex- 
puse de meseriaşii cooperatişti ; iar prin toate coluţurile aleiei 
principale erau presărate chioșcuri înbrăcate în pânze tricolore 
în care doamnele şi domnişoarele vindeau vizitatorilor cusă- 
turi românești, prăjituri, ţigări şi tutun, băuturi răcoritoare şi 
jucărioare de lemn pentru copii. 

Acolo au văzut bucureştenii, pentru prima dată înălţări în 
văzduh cu balonul, sub nacela căruia acrobata Leona Dare se 
înălța până la 1000 de metri, ţinându-se doar cu dinţii de un lăn- 
țişor fixat pe bara unui trapez, cu ajutorul căruia apoi se suia în 
zacelă. Balonul era apoi puţin-câte-puţin dezumtlat și coborit 
prin împrejurimile Capitalei, unde lumea alerga săi facă ovaţii 
şi să o acopere cu flori. 

Tot pentru muzică şi pentru petrecere se mai ducea lumea 
cartierelor mărginașe la grădinile fabricilor de bere Luther si 
Oppler iar ceva mai târziu, şi la aceia a lui D. Marineseu-Bra- 
gadiru atât de frumos rostită pe înălţimea locului ei din capă- 
tul călei Rahovei. Lumea asculta şi acolo concertele aceloraşi mu- 
zici, cu bere proaspătă, cu krenwurști, cu şuncă, unt şi ridichi. — 
Tineretul dansa în jurul pavilioanelor muzicei, iar copii se dau 
în leagăne, trăgeau la semn în figurine mecanice şi îşi încercau 
puterea pumnilor în fălcile umflate ale unor manechine anume 
făcute pentru asta. Din anii de după 1900, în grădinile Otetole- 
şanu, Bragadiru și aceea a cafenelei dela Hotelul Bulvard, în 
locul muzicilor militare, începuse să cânte orchestre în felul ce- 
lor din Praterul vienez şi conduse de dirijorii ca Peters sau 
Eduard Strauss, aduşi înadins dela Viena. 

Iarna, acelaş publie se îngrămădea la spectacolele „Cire”*-u- 
rilor ce ne veneau spre sărbătorile Crăniunului, cu nesfârşite 
caravane de tot soiul de animale, şi cu cai frumos înhămaţi, şi 
care Circuri se așezau pe maidanele din colţul Brezoianului sau 

Localul Circului Sidoli, înainte de clădirea pe locul lui a „Casei Rurală“ din strada Sapienţei. 

din cel de la palatul Poştelor dând reprezentații de douăori pe 
zi. Aşa au tost: Circul lui Hiittermann (care a ars cu totul 
în anul 1883), al lui Schull, al lui Schuehmann şi în sfârşit 
cel al lui Sidoli care s'a stabilit la noi clădindu-şi un local spe- 
cial (dărâmat abia în anii de după războiul din 1916) şi care se 
afla în colţul străzilor Poliţiei şi Sapienţei, lângă sediul socie- 
tăței „Salvarea“. In Circul lui Sidoli au debutat şi sau desă- 
vârşit, până la celebritate mondială, mulţi români cu însuşiri 
deosebite pentru gymnastica la aparate. Notăm din aducere a- 
minte doar pe neîntrecuta „zburătoare In trapeze“ Stela Petrescu, 
o nepoată a profesorului Gheorghe Moceanu; pe fraţii Vasilescu, 
minunaţi bariști (la bară fixă) ce au uimit şi pe cei din Ame- 
dica cu „figurile“ lor neasemuite, cum și pe fraţi Dumitrescu, 
tot zburători la trapeze, cari nu aveau rivali în toată lumea. 

Cu vremea bucureştenii, cari în ale spectacolelor erau atunci 
mai pretenţioşi şi mai cusurgii ca acum, au preferat altfel de 
distracţii şi, luând dela Circeuri numai numerele senzaţionale alese 
pe gustul lui, le-a făcut să fie aduse în sălile de prin oraş spre 
a alcătui, cu ele şi cu șantezele de pe la Pesta şi Constantinopol, 
așa zisele Teatre de variete. In vremea apogeului lui, genul aces- 
ta de teatru s'a adăpostit în sălile cu reputaţie tăcută din centrul 
oraşului, cum erau: sălile „Eforia“ şi „Orfeu? iar mai pe urmă 
în frumoasa sală anume construită de un anume Hugo în spatele 
Băncei Naţionale, şi care a devenit mai târziu „Teatrul Modern”, 
in trupele dela Eforie, bucureştenii au avnt prilejul de a admira 
artişti cu renume mondial, precum pe faimosul jongleur-elown 
Leo Bilward, pe renumiţii „transformiști” Bosco şi Frizzo Freg- 
lli, pe Mototozzo sau „omui de lemn“ şi pe mulţi alţi mari ar- 
tişti ai geniului acesta; — iar la sala lui Hugo, celebre cântă- 
reţe (diseuses) cum au fost: bătăioasa Polaire dela „Moulin Ro- 
uge” din Paris; delicioasa Cléo de Merode (despre care se spunea 
că era protejata Regelui Leopold II al Belgiei), diva Lina Ca- 
valieri de la Teatrul Olympia din Paris; Blanche Lescaut; ado- 
‘abila Fauvette de la Bouttes-Parisiennes şi celebra Jvette Guil- 
bert pe care o mai vedem şi azi, îmbătrânită, prin unele filme 
franceze. Dintre „diseuri“ parisieni am avut de-asemeni aci pe: 
Mayol, pe Manuel, pe Darius, pe Dranem, pe vienezul Varady 
şi pe belgianul Mony care imita cu cea mai desăvârşită artă pe 
cele mai mari artiste ale timpului, travestindu-se şi grimându-se 
până la cea mai perfectă asemănare cu ele. 


x 

Alt gen de a petrece al bucureştenilor, era atunci şi acela de 
a lua masa în oraş. Cu deosebire „citadin“ şi mai ales „mondain“ 
— telul acesta de petrecere era. însă, în vremurile de cari amintim 
aci, rezervat mai mult bărbaţilor, întrucât atunci cucoanele obiş- 
nuiau să primească musafirii la masa lor sau să fie invitate l'a 
rude sau la cunoştinţe de ale familiei. In lumea bucureşteană 
mai aleasă, la restaurante se mergea în familie numai când era 
vorba de invitaţiuni ale bărbaţilor holtei sau provinciali, cari 
nu găseau alt mijloc de a răspunde deselor găzduiri sau invita- 
țiuni al căror obiect erau. 

Cele mai cu faimă restaurante bucureştene din acea vreme 
nu se deosebeau aproape întru nimic de modelele lor de pela Pa- 
ris şi Viena, 

Erau astfel: restaurantul lui Hugues din fostul local al co- 
fetăriei lui Riegler, care pe vremea lui Cuza Vodă servea şi 
masa Palatului ce nu avea încă instalaţiunile întregei gospodă- 
rii; al lui Capşa; al lui Frascatti şi cel dela „Grand Hotel du 
Boulevard“ (cum i se spunea atunci). 

La acestea erau abonaţi mai toți parlamentarii reprezintanţi 
ai provinciilor, burlacii elitei bucureştene și străinii de seamă 
ce ne vizitau ţara. Seara saloanele lor erau pline de familiile 
boierilor orașului, cari veneau să supeze%) după terminarea 
concertelor 'sau a reprezentaţiilor teatrale la cari asistase. 

Alte restaurante cu faimă erau cele ale chefliilor, amatori 
cu precădere ai bucătăriei noastre naţională şi în care grătarul 
îşi avea rostul lui de căpetenie. Acestora li se zicea atunci „bir- . 
turi“ şi faima lor a fost consacrată cu mare izbândă chiar in 
străinătate, cum a fost bunăoară la pavilionul român al Expo- 
ziţiei universale din Paris în 1889. Birturi de acestea noi aveam 
încă cu mulţi ani în urmă şi reputaţia lor era făcută chiar pen- 
tru toată lumea aleasă a provinciei, care nu le ocolea niciodată, 
în trecerea ei prin Capitală. Cele mai bine cunoscute şi mai pre- 
(uite fusese la început: Birtul lui Cristodor dela capătul călei 
Victoriei dinspre Gârlă şi care mai apoi s'a mutat la colţul străzei 
Sărindari, peste drum de Capşa; — al lui Petrovici care a 
trecut apoi asupra lui Enescu şi Andreescu, în cotul străzei Sf. 
Ionică ; — al lui Colaro în grădina hotelului care da în Piaţa Sf. 


330) Cină din spre miezul nopței, obişnuită mai ales de artiștii și de 
spectatorii de seamă ai teatrelor. 

Nicolae-Şelari ; — al lui Stavri de lângă Biserica dintro zi din 
strada Academiei unde azi e sediul societăţii Liedertatel ; — al 
lui Lazăr, fost bucătar al lui Beizadea Mitică, trecut apoi sub con- 
ducerea lui Andrei Dumitrescu şi în cele din urmă al lui Epu- 
rescu şi care se afla în colţul străzei Regală cu strada Academiei; 
— al lui Grigore Ştefănescu de sub hotelul Continental; — al 
lui Enache din actuala clădire a hotelului Paris de pe strada 
Academiei şi al fraţilor Constantin şi Iordache Ionescu lin strada 
Covaci. Acesta din urmă, cu toate că era aşezat la început într'o 
cârciumioară ce avea alături doar un umbrar acoperit cu rogo- 
jini, se bucura de mare faimă în Bucureşti şi avea o lume de 
obişnuiţi alcătuită din personalităţi de seamă ale oraşului de 
atunci, precum erau: Costache A. Rosetti, ministrul republican 
al guvernelor liberale; Manolache Culoglu ; Emil Costinescu și 
Nae T. Orăşanu, directorul Monitorului Oficial şi fost director al 
foilor de satiră politică pe care le-am numit la locul cuvenit. 
Acesta din urmă, care era un spirit plin de vervă umoristică, a 
luat atunci inițiativa „botezărei“ anumitor consumaţii întrun 
chip mai simbolic şi stablise ca, băieţii ce serveau să transmtă 
comenzile în noua lor nomenclatură şi cu glas tare. Se zicea 
astfel: sticlei cu apă rece, o „naturală“ ; ţuicei, o „ideie”; ar- 
deiului, un „focos“; cârnaţilor din carne de vacă „„mititei” şi 
„patricieni“ celor cu piele; vinul cu borvis*) la ghiaţă era 
numit „baterie cu lustru”; cafeaua turcească, un „taifas”; ca- 
feaua cu rom, un „marghiloman“ ; iar scobitorilor li se ziceau 
„baionete“. In legătură cu acestea se povestea că prinţul Dimi- 
trie Ghica — (mângâiat cu numele de Beizadea Mitică de po- 
porul bucureştean care-l avea în mare dragoste, fiindcă fusese 
un sincer sprijinitor al Unirei, era grăscean şi îi plăcea să-şi 
arate spiritul lui democrat), auzind de atmosfera ce se creiase la 
Iordache din Covaci, sa dus într'o zi să dejuneze acolo. Cerând 
să fie servit cu o porţie de dovlecei umpluţi, chelnerul, surprins 
de acel „neprevăzut“ trecu pe lângă Nae Orăşanu, la masa unde 
se afla cu amicii lui, îl întrebă cum să-i zică mâncărei coman- 
date, apoi fu auzit strigând: Un democrat cu fustanelă ! pentru 
Măria saaa !.... — Prinţul îmbufnat se sculă, plăti ce avea de 
plătit şi plecă. 

Iordache, asociat ceva mai târziu cu Radu care era un vi- 


331) In timpul acela nu aveam încă fabricile de apă gazoasă (sifon). 

nar cu mare pricepere, a avut ca ciraci pe: Tache Rusescu al 
cărui birt „La trei frunze de viţă” era pe deluşorul din spatele 
librăriei lui Socec (atelierele de acum nu erau atunci acolo); pu 
Spiridon, care era şeful birtului lui Lazăr şi al lui Andrei Du- 
mitrescu și pe Pandele, care deschisese birtul de lângă hotelul 
lui Kiriazi (în Sf. Nicolae Selari) cu firma „la Trei Sarmale”. 
Tot pe atunci mai erau Dbirturile cu bucătărie vieneză: al lui 
Strobel, în spatele hanului Zlătarilor chiar pe locul hotelului 
Carol de-acum, şi cel cu firmă „La şeapte Şvabi“ din str. Aca- 
demiei. 

Birturile în genul celui al lui Iordache, erau însă mai mult 
la îndemâna rafinaţilor în ale specialităţilor artei noastre culi- 
nare, combătută cu altele rămase dela turci şi dela greci, pre- 
cum : ciorbe acre (cu borş, cu potroace, ori bătute cu ou), pacea, 
schimbeă, şi tuslamă de burtă de văcuţă sau de picioare de vițel, 
piftii de pureel, iahnii de peşte mare, ciulamale cu ciuperci, 
scoici umplute, scordoleă de raci ș. a. Asemeni specialităţi, lao- 
laltă cu altele, se găseau mai ales pe la birturile „retrase“, dintre 
cari se cuvine să amintim : pe cel dela „Hanul Roșu din Căldă- 
rari, şi al lui Toboe din colţul străzei Carol dela spatele bisericei Sf. 
Dumitru strămutat apoi pe strada Decebal; al lui Costică Marinescu 
— Pureel din cotul străzei Câmpineanu, alături da Teatrul Na- 
tional; cel cu firma „Ghiţă Barbecul“, dela Vadul Saecagiilor 
de lângă Casa de Depuneri ; cele ale lor Zissu din Silivestru şi 
Sotir din strada Polonă colţ cu Scaune, astăzi pe colţul opus 
şi cu firma „Bucureştii de altă dată“; cel al lui Zdrafeu, de la 
podul de lângă biserica Sf. Elefterie ; cele dela „Suzana“, „Pari- 
ziana“ şi „Leul şi Cârnatul“ de pe strada 11 Iunie — numit 
astfel pentrucă numai acolo patricenii costau doar 1 leu bu- 
cata ; cel dela „Roata Lumei“ din bariera Herăstrăului şi cel 
dela „Trei ochi sub plapumă“ din calea Moșilor, la colţul de pe 
dreapta bulevardului — poreclit aşa pentrucă soţia cârciuma- 
rului, care sta la tejghea, era chioară de ochiul stâng. 

Birturile ca acestea aveau pe orășenii de la centru „muşterii 
de ocazie“, iar ca obişnuiţi pe cei de prin mahalalele vecine. A- 
ceştia însă când o porneau într'acolo, nu ziceau că se due să iau 
masa în oraş — ci „să tragă un pui de chef“. 

Pentru populaţia mahalalelor care nu se prea îndepărta de 
casele ei, ca și pentru alţi cetăţeni „cunoscători“, mai erau şi o 

seamă de alte cârciumi cu grătar şi cu vin adus dela obârşia lui 
şi unde lume bucureşteană nu lipsea nici vara, nici iarna. 

Din acelea amintim în treacăt pe a lui Moş Pascale din Di- 
chiu, Hagi Ghiţă Făgădău de pe RomanăTeilor, al lui Cantilli 
de pe Moşilor şi din Batişte, a lui Gherghiceanu din Zece Mese 
şi a lui Niţă Berechet din Popa Nan, — ca acestea, mărturisind 
însă că răposatul nostru coleg de gazetărie, Ghiţă Rădulescu- 
Arhibald, cunoştea şi proslăvise până la vreo treizeci, iar maha- 
laiele Bucureştilor tăinuiau încă vreo o sută pe cari le „vizitau“ 
numai cei de prin partea locului. 

Bucureştenii din vremea aceia nu erau, ca acum, toată ziua 
şi noaptea pe „Cale“ sau prin cinematografe; — ei plecau de- 
acasă numai când aveau de umblat după treburi sau când „aveau 
rost“ de petrecere. 

Pe-atunei mai era şi obiceiul ca, vara, în zilele Duminicilor 
sau altor sărbători, unele asociaţii meşteşugăreşti sau de „ajutor 
mutual“ să-şi convoace membrii la serbări câmpeneşti organizate, 
cu plată de un leu la intrare, în grădinele pe unde se adunau. 
Grădini de acestea erau : „Bordeiul“, pădurice ce se găsea la ca- 
pătul şoselei Herăstrăului, cam pe unde s'a parcelat şi construit 
acum parcul Jianu; — „Trocadero“, în viile ce se aflau atunci pe 
locul de azi al Crematoriului; — Grădina lui Băicoianu, pe lo- 
curile căreia s'a clădit apoi latura dreaptă a străzei Dr. Istrati 
de lângă parcul Carol I ; — cea dela „Şapte Nuci“ din calea Şer- 
ban-Vodă; — a lui Hagi-llie din calea Văcăreștilor; — a lui Sehlat- 
ter de lângă Cișmigiu, şi cea a lui Wladmann, de pe calea Du- 
deşti. La asemeni serbări, adunările membrilor şi comitetului se 
făcea la Sf. Gheorghe în grădină de unde pornea „cortegiui* 
având în frunte steagul cu emblema societăţii brodată în fir de 
aur şi argint pe tricolorul de mătase, şi o muzică — ori militară 
ori „ţivilă“, din cele ale unor muzicanți „de-adunătură“ ce aveau 
ca uniformă doar ciupagul 3%) şi care obişnuiau să cânte chiar 
nechemate, pela casele oamenilor, la zile onomastice. 

Prilejuri asemănătoare se ivea şi la bâlciurile tradiţionale ce 
se ţineau: la ziua Sfântului Toader, în dumbrava Giaterului 
(fostă Livedea Gospod-ului) de pe bulevardul Elisabeta — în 


332) Nume dat de mahalagii pălăriilor tari cărora francezii le zic 
„melon”. Muzicanţii aceia le furnizau dela Hala Vechiturilor unde le adunau 
țigăncile chivuţe despre cari am scris mai la început. 

ziua Sf. Măria a mare (Adormirea Maicei Domnului) la fântâna 
Brâncovenesei din poalele dealului Cotrocenilor și, în toiul lunei 
Mai, la „Târgul Moşilor* dela capătul Podului Târgului de- 
afară. 

La acele bâlciuri se adunau oamenii în numele tradiţiei, ca 
să facă plăcere copiilor, şi ca să poată da şi ăi-mari în mintea lor. 
Se dau în Dulap şi în Căluşei, intrau şi prin toate panoramele, 
menajariile şi panoptic-urile ; găseau acolo şi Circuri, cu cai şi 
cu câini dresați, cu elovni și acrobaţi, şi la care reprezentațiile 
începeau la fiecare jumătate de ceas, şi se sfârşea mereu cu tea- 
trul de păpuşi ai lui,, Vasilache“. 

La „Moşi“ găsea lumea, ce prin minte nu-i trecea : tot felul 
de panorame, berării cu muzici turceşti şi cu cadâne ce-şi săltau 
pântecele şi sânii în dansurile lor orientale cântate pe melodii de 
giamparale, corturi cu poloboace de „zăpăceală“ (ţuică nouă) şi 
cu grătare pentru pastramă și kebap de berbec, birturi în felul 
mustăriilor de toamnă, tarabe cu turtă-dulee şi „guriţe“ din cocă 
de miere dospită bine și înpodobite cu jumătăţi de migdale, rogo- 
jini încărcate cu poame uscate, ţigănci cu flori sau cu „floricele“, 
turci categii „à la minut“, fotografi la tel şi câte alte bazaconii!... 
Cea mai mare atracţie a Moşilor și cea tradiţională era însă aceia 
a Căluşarilor — o duzină de olteni cu vătaful lor și cari jucau în 
costumele lor ţărăneşti, înzorzonate cu panglici de toate culorile şi 
cu pinteni zornăitori la opinci ; jocurile lor fiind rânduite de pe 
un scenariu de datină rămasă dela strămoşii Romani %), 


333) Istoria ne spune că Numa Pompiliu, al doilea Rege al Romei din 
vremea dela întemeierea ei, pentru a sărbători răpirea Sabinelor cu care 
Romulus împerechiase pe ostașii lui spre a coloniza cetatea ce creia, — în- 
ființase un fel de castă de doisprezece sacerdoţi, păzitori ai celor douăsprezece 
scuturi sacre, și care alcătuia un cortegiu dansant ce fu numit chiar Saliis, 
adică săltăreţii. Denumirea românescă ar veni deci dela acel „colis salii” 
al latinilor,  preschimbat în căluşarii. Şeful acelor Salieni fiind atunci 
numit „vates”, cel al călușarilor noştri a devenit vătaf. Dintre căluşari, u- 
nul poartă mască și face pe mutul, amănunt al aceleiași tradiţii deoarece 
reprezintă simbolizarea tainei sub care se făcuse isprava răpirei femeilor 
sabine. Chiar mișcările jocurilor și câteva gesturi din cursul lor, precum * 
bâtele și pintenii sunători cari vor să amintescă gladiurile soldaţilor romani 
şi zăngănitul lor în luptă, — figura în care căluşirii: din goana jocului, 
smulg o fată dintre privitori și o amestecă în dansul acela, — apoi regimul 
alimentar prealabil la care se supun oltenii noştri în pregătirea cetei lor, 
mâncând numai mămăligă cu usturoi două săptămâni înainte, cum şi sări- 
turile peste cei ce se culcă în drumul lor — toate mărturisesc vechimea se- 
culară a acestei datini. 


Un birjar „muscal“, cu trăsura pe roate cu cauciuc, lângă scuarul 
fostei biserici a Sărindarului, 


O latură a Târgului Moșilor. Ţigăncile cu „floricele“ și în fund 
corturile cu „zăpăceală“ (ţuică nouă). 

Vizitatorii Târgului Moşilor se adunau stând ore întregi să 
AN: iscă jocurile căluşarilor şi îi răsplăteau cu daruri de bani 
i tutun. Pe copii îi duceau pela panorame, apoi le târguiau lor 
ducă ării, iar cucoanelor şi fetelor brățări de mărgele. Pentru acasă, 
cumpărau doniţi şi vase de pământ, de sticlă sau de faianţă pen- 
tru împărţit la pomenile zilei morţilor din ajunul Rusaliilor. 
La sfârşit, se opreau în jurul meselor dela birturile amintite și 
se „inglindiseau“ cu fripturi la grătar şi cu băuturică până seara 
târziu. 

Când şirul bâlciurilor calendaristice bucureştene se încheia, 
venea Ziua Crucei (14 Septembrie) și, cu ea, venea culesul vii- 
lor şi vremea mustăriilor de prin viişoarele risipite prin oraş 
sau pe la margine. 

Rostul acestor locuri de petrecere, cari azi au dispărut cu 
totul, cere în prealabil anumite lămuriri pentru înţelegerea lui 
deplină şi a celor ce ţineau de el. 

Aşezarea şi structura solului ţărei noastre au tăcut pe pod- 
gorenii dela noi să nu pornească culesul strugurilor şi facerea 
vinurilor decât în pragul toamnei. pentru viile dela şes şi spre 
Vinerea-mare (Sfânta Pa aseheva) pentru cele de la deal. La 
şes, viţa de vie se cultivă până'n crestele de nisip ale Dunărei şi 
până'n colinele malurilor Tisei şi Nistrului. Bucureştii, în vre 
murile pe cari le amintim aci, era şi el împrejurat mai peste tot 
de culturi de viţă de vie cărora pământurile de-aci le priau de 
minune atunci când, dincolo de acele culturi, oraşul era încer- 
cuit de păduri. Acele păduri erau: începând dela miază-noapte 
Băneasa, Mogoşoaia şi 'Tunarii ; spre răsărit Pantelimonul, Gă- 
neasa, Piteasca, Tânganu şi Cernica, adăpostindu-ne toate de 
viforele Bărăganului şi Buceagului basarabean; — iar spre 
miază-zi, Bălăceanca, Păroaia, Batoneasa, Oteteleşaneca şi Mano- 
leasa, din cari azi au mai răms doar câte un snop de copaci, dar 
cari atunci erau unite şi apropiate pierzându-se apoi în codrii 
Comanei şi alcătuind acea fortăreață naturală care, cu veacuri în 
urmă, era paza acestui oraş de năvălirile Turcilor ce amărau lu- 
mea cu jaturile lor. 

La suirea pe tronul Tărei noastre a Domnitorului Carol, 
multe din desișurile pădurilor acelea se rărise ; dar viile din mar- 
ginea lor dinspre oraş rămăsese încă în putere de rodire. Ele erau 
însă risipite, unele dincolo de barierile oraşului precum erau: 
cea dela Ciurel pe Dâmboviţă, cele de pe dealul Filaretului pe 
părţile șoselei Viilor de acum, cele de pe măgurile Plumbuitei şi 

Fundenilor cari erau proprietatea lui Gherase Vinarul, cum şi 
cea a lui Ioniță Cismarul dela „Salcia trăznită“ şi căreia bucu- 
reştenii îi ziceau „Viişoara“ deşi se întindea din piaţa de azi a 
Buzeştilor până dincolo de terenurile de cultură ale şeoalei de 
agricultură din Şoseaua Kisselef ; — altele se aflau chiar înlăun- 
trul oraşului. 

Aceste din urmă, întinse doar pe câteva pogoane fiecare, 
erau: una pe dealul de sub Schitul Măgurean până prin preaj- 


ma mahalalei „Cuibul cu barză“ ; — alta pe dealul Cotrocenilor 
până în apropierea „Schiesstadt-ului ; — alta care se întindea 


dela grădina lui Waldmann din Dudești, pela spatele bisericei 
Troiţa, până ’n Isvorul-nou dinspre satul Cioplea; — alta dincolo 
de Obor peste casele şi grădina lui Eliad, până pe sub zidurile 
conacului lui Gherase din Fundeni, — și în sfârşit cea care se 
afla la spatele bisericei Dichiului şi se întindea până spre Tunari, 
pe lângă mahalaua Madritului. Viile acestea şi zeama rodului 
lor, stoarsă şi înăsprită sub ochii mușşteriilor, şi fără nicio căr- 
dăşie cu „apa chioră“, sunt singurele vinovate de-a fi nărăvit 
pe bucureșteni să mănânce la grădină şi să se „șpriţuiaseă“ mân- 
când. Grădină le era via, iar „turburelul“, le era şpriţul — căci 
trebuie reţinut că pe vremea aceia bucureştenii nu ştiau încă ce 
e sifonul. 

Cum căldurile de-aci era mai aprige ca spre deal, viile în- 
cepeau a da în copt chiar mai înainte de Ziua Crucei şi deci cu- 
lesul lor se făcea mai de timpuriu. Cele din oraș nici nu făceau 
culesul dintr'o dată, ci pe'ndelete adică pe măsura consumărei 
mustului sau tulburelului. Pe marginea dela stradă a viei, sco- 
teau uluca pe o deschizătură de vreo zece metri pe cari îi încadra 
cu stâlpii unui cort de păpuriş pentru adăpost de soare şi de 
ploaie. Sub cortul acela puneau : deoparte, un tease cu hârdăul 
la scursoare, un butoiaş cu ţuică de prune nouă şi o masă cu 
struguri aleşi ; de cealaltă parte, două mese lungi încăreate cu 
pescărie rece şi cu mititei, patriceni, momiţe şi uger de vacă, 
fudulii de berbec, colace de ghiuden și sferturi de pastramă de 
capră — toate proaspete şi afumate doar puţintel de fumul, tot 
de friptură, de la grătarul încins de-alături şi care sfârâia sub 
mângâierile praftoriţei de seu cu care era uns neîncetat, ea să 
nu ardă fripturile. 

Mai la o parte, pe nişte pirostrii %1), elocotea un cazan mare 


334) Un trepied primitiv de fier pe care se așează cazanele de-asupra 
focului făcut pe pământ. 

cu ciorbă de burtă. Mesele consumatorilor erau risipite prin ră- 
zoarele viei. După apusul soarelui, pe sub felinarele cu găzoaie, 
ce licureau noaptea ca nişte lumini de sonde, începeau să mişune 
şi nelipsiţii lăutari. Și aşa, bucureştenii sărbătoreau Cârstovul, 
în oraş! 

Când, în sfârşit, trecea şi vremea acestora, le rămânea bucu- 
reştenilor prea nărăviţi la asemenea petreceri, diferite alte locuri 
cari se chema că erau „dă rizervă“, pentru aşa-ceva, şi a căror 
fainiă mergea datorită şi numelor lor: „Ograda lui Fierea“ dela 
Zalhanaua Colentinei ; „Trei lulele“ pe malul Gârlei în sus spre 
Grozăvești şi cârciuma zisă „la Trei Chiftele“ în jos, lângă Aba- 
torul comunal — fără a mai pune la socoteală „escapadele“ de 
pe Argeş şi Sabar ®), la Măgurele şi Grădiştea, locurile de pe- 
trecere şi de răsuflu, despre cari ne-au rămas încă adueceri-a- 
minte în cântecele lăutăreşti. 

Căci, orice sar spune — mai ales în această privinţă — 
Bucureştii de-atunci era o adevărată... grădină a lwi Dumnezeu ! 


335) Mijloacele de transport cu cari bucureştenii se mişcau atunci pela 
toate aceste locuri de petreceri și de cumpărături erau : birjile sau trăsurile 
de piaţă și tramvaiul. Nu am scris înadins „tramvaiele” deoarece, la Moşi 
nu ducea decât unul, cel cu doi cai, făcând cursa de acolo la Gara de Nord 
şi înapoi, pentru 20 de bani, iar o ramificare a lui făcea cursa între Piaţa Sf 
Gheorghe și Depoul din șoseaua Bonaparte, cu un singur cal. Linia acestuia 
din urmă trecea pe tcată strada Colţei, o lua apoi la dreapta pe str. Clemen- 
ței, la stânga pe str. Dionisie și pe calea Dorobanţilor până la str. Romană, 
de-aci la stânga până 'n Clopotarii vechi, pe care se ducea pânăla capăt. 
Ccalaltă linie pornea dela bariera Moșilor pe această cale până la Sf. Gheor- 
ghe, deacolo pe str. Colţei până la Primăriei, apoi pe str. Biserica Ienei, 
Regală, Câmpineanu, Luterană, Manea-brutarul şi calea Griviței pânăla Garii 
și înapoi. Tramvaiele de pe linia aceasta erau ceva mai spaţioase, având și pe 
plătea cu cinci parale mai puţin. O a treia linie înfiinţată mai târziu, lega 
Piața Matache Măcelarul cu Bufetul dela Șosea, trecând pe drumul șoselei 
Jianului. 

La o vreme sa găsit un negustor, pe nume Toma Blându, care 
spre a înlesni circularea oamenilor mai nevoiaşi, cum și spre a putea să ducă 
pe cei petrecăreţi pe-afară din oraş, a înfiinţat un fel de Omnibuse cu cai. 
căror le-a zis Tramcare și la care se plăteau cursele fixe cu 10 bani, iar cele 
„colective şi mai lungi de pe învoială. 


Bucureștii in preajma anului 1906, văzut din dealul dela Şerban-Vodă. 


NTRERUPAND astfel aceste amintiri, adică în toiul desfă- 

şurărei lor, ne oprim înadins la capătul unor vremuri 
cu altă înfăţişare, pentru ca să punem o temeinică hotărnicire 
între timpul cercetat şi acela care a urmat apoi. 

Cei care le-au citit cu luare aminte vor fi gândind poate că 
grija noastră faţă de înoiturile ce ne năpădese dela o vreme, 
pare cam exagerată, ca şi laudele ce am adus celor de-atunci. Ei 
vor fi socotind chiar că fiecare vreme îşi are oamenii şi stările 


ei de lucruri, care nu pol fi nici rele întru toate, mici fără de 
cusururi. 

Răspunsul nostru e că, în mod firesc, aceştia cată să aibă oa- 
recum dreptate ; dar nu chiar pe deplin. 

Că, din fuiorul povestirei acelor vremuri îndepărtate, vom fi 
tors poate şi unele fire mai noduroase ori altele prea firave ; sau 
că, din toate, unele vor fi răsucit şi ceva fărămituri de scaiu, — 
și asta poate fi adevărat. Dar să nu uite cei ce au îndrăgit aşa 
de avan maşinile cele noi şi rosturile la care ele ne-au împins, că, 
deşi mâinile ce au ținut caierul acelor vremuri erau mai scorojite, 
iar degetele ce au tras acele fire nu erau chiar aşa de lustruite şi 
văpsite ca acele îngrijite de „manichiurezele” de azi, — totuşi fuio- 
rul acela era din lâna cea mai curată a oilor noastre, lână toarsă 
în zumzetul cântecelor noastre bătrâneşti şi al căror ghiers se 
îmbina de minune cu sfârâitul fusului. 

Să nu se uite iarăşi că firele acelea, bătute la războiul casei 
fiecăruia, țeseau straie fără moarte; dintr'o pânză ce se întărea 
din ce era mai bătută de femeile de-atunci, pe prundişurile din Ba- 

tişte ale Bucureştioarei sau altor gârle şi lacuri de prin preajma 
acestui oraş, şi care se înnălbea din ce era mai purtată, nu ca acele 
care azi ne ia ochii cu strălucirea lor înșelătoare. 

Cât pentru hazul celor băsmuite, nici pe acesta nu l-am cău- 
tat noi cu tot dinadinsul. El este una cu vremurile din care l-am 
luat, cu oamenii şi cu lucrurile pe care le-am amintit; — cu alte 
cuvinte, el a fost topit în traiul pe care ne-am străduit să-l des- 
criem în această poveste, anume pentru cei ce nu au avut parle să-l 
trăiască şi ei, şi deci să-l judece cu o minte cât mai nepărtinitoare. 


~ Mulțumirea noastră de-a fi făcut acest lucru este în totul ase- 
menea celei a vestitului pictor francez, Poussin, care, zugrăvind 
pe pânză turmele, păstorii, pâraiele şi crângurile de sub munții 
Peloponesului vechei Hellade, nu s'a putut stăpâni să scrie în jo- 
sul tabloului isprăvit: 

Et in Arcadia ego !... — adică : am fost şi eu pe-acolo. 

Deosebirea este că, el ar fi dorit doar să fi fost așa, — pe- 
când noi am trăit cu-adevărat în Bucureştii pe care am încercat 
a-l zugrăvi aci, prin scris. 

Roman, Ed. Ii-a 
de Victor Ion Popa 


STUDII DE ISTORIE SOCIALA 
de Constantin G.urescu 


SFATURILE MEDICULUI de Dr, N. 
Vvitămanu (Ed. II-a), 
Operă premiată de Academia Română 
TEATRU ALES: LOPE DE VEGA 
trad. de Al. Popescu Telega 
TRECUTE VIEȚI DE DOAMNE 
ŞI DOMNIȚE 
ed. V de C. Gane 
Operă premiotă de Acadomia Română | 
TIMOCUL Studiu documentar) 
de Maor A. Dumitrescu Jippa | 
şi Octaviin Meten. 
VAMILE VAZDUHULUI, Poezii 
de Matej Alexandrescu 


VASILE CĂRLOVA, prezentat de 
Prof. Paul I. Papadopol 
MIHNEA VODĂ CEL RĂU, DOAM- 

